
НА УЧИТЕЛЯ: 
ПЪЛНА КОЛЕКЦИЯ

	
ПРИВЕТ КЪМ УЧЕНИКА

	 

	
Няколко думи за настоящото издание на „Свещени думи на Учителя“

	 

	На вниманието на драгия читател е една много специална книга, позната като заглавие още от времето на Учителя, но структурирана, допълнена и обогатена в сегашния си вид по един нов начин. Съдържанието на всичките три издания на „Свещени думи на Учителя“ в пълнота е познато само на ценителите – на ревностните последователи на Учението. Малцина обаче са ги проучвали, изследвали и прилагали, по ред причини, които в момента не ще разглеждаме тук. Само ще споменем, че има определени ключове, с които трябва да се работи, за да се навлезе правомерно в съкровищницата на това Необятно Слово! Искрено ви пожелаваме да ги откриете! 

	Композиционно „Свещени думи на Учителя: Пълна колекция“ е събирателна книга от три издания:

	1. „Свещени думи на Учителя“ от 1938 г.;

	2. „Свещени думи на Учителя“ от 1994 г. в три тома;

	3. „Изгревът“, т. ХІV от 2002 г.

	В настоящото издание са събрани всички известни ни „свещени думи“ на Учителя, като са избегнати (доколкото това ни е било възможно) повторенията и е направена на места по необходимост нова номерация. Задачата беше сложна поради факта, че в продълженията на „Свещени думи“ има разминавания в заглавията на книгите и в обема на съдържанието. Съвместяването стана лесно и по естествен начин, но изискваше доста време за съпоставка и проверка на многото детайли. 

	Според Вергилий Кръстев „в двата тома на изданието от 1994 г. Лалка Кръстева е ползвала приготвените от Борис Николов три томчета, които още по негово време през 1977 г. са напечатани на пишеща машина, подвързани и раздадени на различни лица. Но част от материала подготвян от Борис Николов е изхвърлен, друга част е променен, като са включени нови раздели от Лалка Кръстева1.“ От друга страна в „Изгревът“, т. ХІV от 2002 г. една немалка част от съдържанието на 3-ти том от 1994 г. не присъства като текст. 

	Сега вече, събирайки на едно място „свещените думи на Учителя“, ще можем да ги четем в пълния им обем, ще можем да ги изучаваме, ще можем да ги прилагаме в ежедневния си живот. А когато придобием благите плодове, пряко следствие на работата ни с тези свещени слова, нека да ги споделим и с нашите приятели и ближни, за да следваме и продължаваме свещения закон: „Божието благо е благо за всички“!

	
Савка Керемидчиева и „Свещени думи на Учителя“

	І. Савка Керемидчиева – биографични щрихи за един истински ученик в Школата на Учителя. 

	(Спомени на Милка Аламанчева, записани от Павлина Даскалова)

	Савка Керемидчиева е родена в гр. Цариброд (тогавашна Югославия) на 27.05.1901 г. (нов стил) в 13 ч. Тя е била на 4 години, когато Учителя е отишъл у тях. Майка ѝ Тереза е германка, от Берлин. Баща ѝ Георги е преселник от Македония, железничар. По това време са живеели в Цариброд. Учителя е обикалял цяла България, села и градове, главно със задача да изследва българския народ, предимно френологично. Когато посещава Цариброд, г-жа Тереза отива в читалището да чуе лекцията му по френология, защото се интересувала от духовните и окултни познания за живота. След лекцията тя поканва Учителя у дома си на разговор. Като влиза у тях, той се вглежда в четиригодишното дете, взема го на колене и започва да измерва главата му. Савка поглежда майка си и казва: „Мамо, какво ми прави този човек?“ А Учителя казва на майката: „Каква мома ще стане тя!“

	От този момент връзката на Учителя Петър Дънов и семейство Керемедчиеви е непрекъсната. След това те се преместват да живеят в София, където се установява и Учителя през 1914 г. Савка е била много ученолюбива. Учителя казва за нейния нос, че е лъжица, която е дошла на Земята да гребе духовно знание. Сестра Тереза, майката на Савка, става редовна посетителка на беседите и лекциите на Учителя. На 12 години Савка, тайно от родителите си, посещава Учителя и му казва: „Вие сте дошъл Учител на Земята и аз искам да се уча при Вас.“ Учителя ѝ казва: „Никому няма да казваш това. Ще си купиш едно Евангелие и ще го четеш. Когато го разтваряш за първи път, ще си сложиш пръста на някой стих и ще следиш какво ще ти се падне.“ Когато тя разтваря Евангелието за първи път, пада ѝ се следното: „Велико е, славно е да служи човек на Бога и да пребъдва в Любовта Му!“ На тези години представата ѝ за Любовта на Бога е тази, че тя трябва да се скрие в Неговата пазва – представата на дете за своя родител.

	Минават две години. Савка е вече на четиринадесет години. Тя пак отива при Учителя. Той я посреща, подавайки ѝ двете си ръце, и ѝ казва: „Добре дошъл при мене, мой добри и верни Аверуни.“ Тя е направила един детски жест да го прегърне. Учителя се усмихва и ѝ казва: „Не си ти, не си ти, това е майката.“ „Аз съм Учителю, аз съм.“ Когато си отива в къщи, тя отваря Евангелието и ѝ се пада следният стих: „Не знаете ли, че сте храм Божий и Дух Божий живее във вас?“ Този стих ѝ е произвел невъобразимо впечатление и тя го поставя за основа на целия си бъдещ живот. „Храм Божий“ – думи, свързани с чистотата и светостта в живота.

	Минават много години, през които Савка посещава училището. През това време посещава частно Учителя и той ѝ преподава духовно знание. Тя усилено изучава Библията, Евангелието, учи известни стихове наизуст. Изучава френология, хиромантия, рисуване, диагностика. Веднъж тя със смях ми каза: „Аз изучих даже педология, но това няма да го казваш никому, нали?“ Всичко, което изучаваше, го проучаваше много дълбоко. Винаги се е стремяла да намери истинското знание. Често пъти е изпадала в много противоречия между окултното, мистичното и официалното познание. Много често е плакала пред Учителя и го е питала: „Учителю, где е истината?“ Учителя ѝ казва: „Ти ще я намериш.“ При изпити е имало случаи, когато е учила в стаята на Учителя и това е ставало предимно при философските въпроси. А между това, цели 20-30 години тя е била в непрекъснати наряди с Учителя, казвала е формули и молитви и е изучавала Словото. Тя непрекъснато е молела Учителя да ѝ дава духовни задачи и при изучаване на известни стихове, имала е и духовни опитности. Например лекувала се е със стихове от Евангелието, когато е ослепяла. Учителя ѝ е дал как да използва Евангелието, Завета на цветните лъчи, спектъра. В продължение на 7 дни, денонощно, на всеки кръгъл час тя се е молела за своето оздравяване. На седмия ден тя оздравяла напълно. Елена Андреева в своите спомени пише, че Савка се е оплаквала, че не вижда Учителя на два метра пред себе си, когато е стенографирала.

	При друг случай получава изкривяване на лицето. Учителя отива при стенографките и пита: „Къде е Савка?“ А парализата ѝ била на дясната половина на лицето. Учителя ѝ се кара. Тя избягва и отива в гората, скрива се и плаче. Учителя пак идва и пита стенографките: „Къде е Савка?“. Елена отива да я търси и я намира свита на кълбо в гората да плаче. Савка отива при Учителя и Той пак започва да ѝ се кара. Тя пак избягва. Вечерта идва пак Учителя: „Къде е Савка?“ Пак ѝ се кара. И когато Учителя си тръгва третия път, лицето ѝ отново придобива нормалния си вид.

	Учителя ѝ е давал съвети как да се облича, как да реши косите си, какви дрехи да носи. В известни периоди на своя живот тя е живяла много усамотено. Имала е контакт само с тези, които я обичат.

	Известен период Учителя ѝ диктува „Свещени думи на Учителя към ученика“. Когато е била на 23 години, на един Петров ден, на Рила, поднася на Учителя книгата „Свещени думи на Учителя към ученика“, която е подготвила за печат. Учителя отхвърля книгата категорично. Тя изпада в голямо противоречие, скръб, учудване. В тази книга са идеите, мислите на нейния живот, на които тя е получила отговор и тези Истини, които Той ѝ е дал, Той ги отхвърля. Тя искала да умре. Една сестра я намира край езерото. „Защо?“ – се пита тя. Между това, Учителя приема подаръци – ризи, сладки, баници, дрехи. Приема ги с усмивка, с благодарност. А тази книга, която тя е написала с цената на своя живот, Той категорично отхвърля. Има и друга версия защо Учителя е отхвърлил книгата – добавила е неподходящи цитати от беседите. Едва след седем години разбира причините за отхвърлянето, когато е посетила една пиеса в Народния театър – „И бедността не е порок“. Тя излиза от театъра, целувайки една от стените му, и си отива с едно просветление. Тя е млада и ще се развие гордост в нея при успехите, които има. Надмощието над другите, славата е опасна. Учителя я е пазил от ревността и злобата на някои от окръжаващите на Изгрева. След още седем години един ученик, на когото тя поднася книгата, извиква възхитен: „Тя трябва да бъде издадена!“ Още на другия ден изваждат 500 стиха, редактират ги и ги дават за печат. Това е в 1938 година. Помощникът ѝ е бил брат Боян Боев.

	Непрестанните ѝ посещения при Учителя бяха съблазън за много приятели. Те не знаеха истинската работа, която свързваше Учителя с ученика извън духовната работа: Савка беше непрекъснато на Неговите лични услуги и ги вършеше така, както Той ги желаеше. Нека приятелите да знаят, че Учителя имаше изтънчени навици и вкусове. Всичко това, което правеше в личния си живот, беше първо по рода си. За да направиш услуга на един Учител като Него, трябва да познаваш Неговия личен, частен живот. Учителя имаше доверие в този ученик и свободата се проявява според неговото естество. Големите хора са непонятни за обикновения уровен на човека и много неща се разбират съвършено погрешно. Учителя беше извънредно изтънчен и фин. Често пъти ние Го измъчвахме с налагане на нашите вкусове. Измъчвахме Го с нашите неразбирания. И при Неговата Любов и отстъпчивост, Той ни се подчиняваше и страдаше. При един случай, когато една сестра искаше да се вмъкне в стаята Му, за да направи някои услуги, за да се избегнат известни пререкания, Той отпратил всички, които са били около Него и останал сам. Аверуни не отива няколко дни при Него. На третия ден тя Го заварва сам и тъжен. През тези дни Той си е подреждал всичко сам, сам си е палил печката, метял и пр. Тя дойде при мене в общата стаичка разплакана, разбрала, че не трябва да оставя Учителя, въпреки всичко. Има неща, които не се отнасят до нея. Често Учителя пристигаше в стаичката на стенографките и с една радостна усмивка започваше да вади от джобовете си чушки, домати от нашата градина, които той сам е откъснал. Слагаше ги на масата и казваше: „Това е от нашата градина!“

	Веднъж донесе една тенджера с ядене и каза: „Аз го сготвих“. Това беше супа от едро нарязан зарзават и всичко беше от братската градина. Учителя каза: „Турете си зехтин и чер пипер“. Той много държеше на простите яденета. Обичаше чорбици от коприва, домати, гъби-печурки и казваше, че с един-два варени картофа човек може да се нахрани. Обичаше черния хляб от чиста пшеница, пиеше руски чай и предпочиташе българско сирене. Той избягваше сложните ястия. Обичаше много червения лук и го чукваше с юмрук, по български обичай. На обяд се хранеше винаги в братския стол на Изгрева и с учудваща охота ядеше скромните и прескромни обеди. Много обичаше плодовете. Слагаше ги винаги на слънце и после ги ядеше – никога студени.

	Когато Учителя излизаше на поляната, никога не оставаше сам. Около Него се събираха ученици и започваха разговори на нескончаеми теми.

	Когато Аверуни завършва университета2, Учителя ѝ казва: „Е, сега ще обърнеш своята педагогика към себе си и ще я направиш себепедагогика.“

	Аверуни е била подложена на много изпити от Учителя. Положения, при които тя сама да се справя и да проучи силите и възможностите, с които разполага. Веднъж при някаква случка, която тя не е могла да разреши, вижда в ръцете на Учителя една крива свещ и Той се мъчел да я изправи и изглади. Тя му казва: „Учителю, и мен ще изправите като тая свещ“. Аверуни е получила много жестоки изпити във връзка със смирението и издържането на различните несгоди на живота. По повод на една от задачите в Школата, които Той е дал на учениците, за да се научат да понасят подигравките на околната среда и да следват задачата, която им е дадена, Учителя дава на Аверуни едни мъжки износени обувки с черен ластик отстрани, които тя да носи при различни случаи из града. Разбира се, тя станала за присмех. Тълкуванията са били различни. Тя обаче понасяла всичко и продължавала да ги носи с мълчание и търпение. Тези обувки са запазени и до днес от Йорданка Жекова. Учителя е следял начина, по който тя се е обличала. В Школата кокетството е било изключено. Веднъж тя била облечена с бледосиня копринена рокля. Учителя направил някакъв намек за тази дреха, при която се изтъквала нейната женственост. Тя взела роклята, поляла я с газ и я запалила. Обаче какво е нейното изумление, когато изважда роклята от печката – тя се оказала здрава, само газта изгоряла. Но повече не я облякла. При друг случай тя имала рокля с малки бродирани черни цветенца. При изказванията, които Учителя направил, тя разпаря всички цветенца с игла и роклята става чисто бяла.

	Учителя се противопоставя на късите ръкави, късите рокли, ярките цветове. Цветът на ученика е светлосивия – гълъбов – и белия. Косите трябва да бъдат прави и отрязани до кокалчето на врата. Възбраната трае за ученика в известна фаза от живота му. За Аверуни забраната е траела 7 години, след което тя можела да носи разкошни дрехи. Учителя ѝ казва веднъж: „Аз изследвам твоите мисли, винаги ще ми говориш Истината, колкото и да е жестока тя за тебе. Аз познавам всички слабости на хората – да не се мъчат да ги скриват от мен. Доблестта и искреността са прекрасни качества. Имайте доблестта да признавате своите слабости. Само така може да ви се помогне“. Една от великите мисли на Учителя е, че Той е дошъл на Земята да повдигне падналата чистота. Защото е казано: „Сине Мой, дай ми сърцето си“. Първият Закон на вътрешната Школа е: „Познай себе си“. Как ще с справиш със себе си, ако не се познаваш? И ако нямаш една мярка, дадена от самия Учител! Принципите, законите и методите са тези, които помагат за изправянето на ученика. Стремежът към чистота и святост са качества, които приближават ученика до Учителя. Това е материята, с която Той борави като ненадминат майстор-психолог. При изучаването на Библията Учителя ѝ давал известни преживявания, които по-нагледно могат да обяснят известни епизоди от Библията. Една от любимите ѝ фигури от Библията е епизодът с Рут.

	Учителя казвал често на Савка да събира наесен в градината дребните картофчета, които никой не събира, и да вечеря с тях. Аверуни често постеше по десет дни – пълен пост. До седмия ден работеше, последните три дни седеше тихо в стаята си в размишление.

	Предстоеше заминаването на Аверуни в Латвия, където Учителя я изпрати със специална мисия през 1942 г. Войната беше в разгара си, а тя трябваше да прекоси цяла Германия. На тръгване Учителя ѝ хваща ръката и ѝ казва: „Помни, ти сега си светия! Помни: латвийците в твое лице ще приемат Учителя, сестрите и братята. Ще ти целуват ръка и от Мое име ти ще им говориш.“ Тя оправдала Неговото поръчение, а след завръщането ѝ в България на латвийците се дадоха много големи изпитания. Някои от тях загинаха, но всеки един от тях е носел нещо топло и мъдро, предадено от Учителя чрез Аверуни. При завръщането си тя беше замолена от приятелите си да разкаже за своите впечатления от престоя там. Обаче това, което тя сподели, беше само 1/10 част от преживяното. Учителя е правил опити с нея. Една от задачите ѝ била предаване на мисли от разстояние. Учителя предавал мисли на Аверуни и тя ги препредавала. Изнесла е в Латвия четири беседи.

	Учителя посещаваше концертите на видни личности. Целият Изгрев знаеше кога Той отива на концерт. Тези, които Го придружаваха, сияеха. Учителя излизаше от своята стая със светъл костюм, светла пелерина от мек, пухкав вълнен плат. Пелерината беше пришита за дрехата. На врата с бял вълнен шал, с бяла панамена шапка, с бастун в ръка. Обувките му бяха меки, деликатни и никога черни. И когато ние Го зърнехме, всички имахме преживяването, че пролетта идва – самата пролет е дошла в лицето на Учителя. В залата пристигаше рано, с неколцина приятели. Да отидеш на концерт с Учителя, това беше голяма привилегия. Кой не си спомня чудните Му, меки бели коси и прекрасния Му профил, открояващ се между присъстващите! Той бе представител на идеи, на които посвети живота си – разцъфтяването на Божественото в човешката душа. У Него всичко беше ценно и имаше смисъл. Като форма Той оправдаваше съдържанието. Движенията Му бяха меки, походката Му – бърза и лека, като че ли не стъпва на земята. Когато ходехме на екскурзия, едва можехме да го настигнем. Учителя имаше неповторима походка. С неповторим маниер поднасяше ръката си, за да бъде целуната. Между хилядите положителни качества, които притежаваше, бе и това да намира положителното и доброто във всеки човек. Него не го интересуваха слабостите на хората, абсолютно не се спираше на тях. Слабостите са присъщи на човека, върху тях той трябва да работи. Разумно и положително насърчаваше и обработваше. Ако може някой да види каква неизразима усмивка имаше, когато някой направи нещо добро и хубаво – лицето Му просияваше! Учителя не обичаше споровете. При един спор в кухнята, Той влязъл и казал следните думи: „Хвърлете, рекох, чиниите през прозореца и прекратете спора.“

	Той се интересуваше от всичко на Изгрева, от живота – как протича в най-малките му подробности. Взимаше участие във всичко: цялото стопанство беше като на длан пред Него; концертите; Школата; работата в кухнята; частния живот на всеки един. Той беше като Баща-наставник, лекар, Учител на всички. Той обичаше Изгрева, присъстваше навсякъде. Как обичаше Учителя поляната, градината, лозето! Насърчаваше всяка работа. Той присъстваше в набавянето на зимнина и често се съветваше с бате Ради, и даваше оценка на най-малките неща. Той не обичаше разхищенията. За Него всяко семенце бе ценно, като начало на нов живот. При един случай, при падането на едно фасулче от балкона, Той накарал бате Ради да слезе долу и да го прибере.

	На планината Учителя се чувстваше като у дома си. Той имаше навици на истински българин, на истински български възрожденец от началото на века. Колкото и странно да звучи в ушите на мнозина, към някои от сестрите Учителя се обръщаше с името на другарите им, а не със собствените им имена, например: „Повикайте ми, рекох, Лазарица, или Иваница“ и пр. Изключително скромен и оригинален беше Учителя. Той си замина от този свят на 27.12.1944 г. Прибира Аверуни на 5.05.1945 г.

	(Сестра Милка Аламанчева ми диктува тези редове, понеже е била най-близка приятелка на Савка. Работили са заедно и в известен период големият архив на Савка се е съхранявал при нея.

	На Изгрева имаше печатница, където се печатаха само томовете с беседите и лекциите на Учителя. Милка Аламанчева беше експедитор, книжар – изпълняваше няколко длъжности във връзка с разпространяването на беседите. Аз, Павлина Даскалова, преспивах у тях. Къщичката им беше в двора на Йорданка Жекова. Милка живееше със сестра си Люба Аламанчева, която беше лична приятелка на мама. На Изгрева те бяха най-близките ни хора за времето.)

	 

	
ІІ. Архивът на Савка Керемидчиева.

	 

	1. Спомени на Борис Николов.

	(спомените са поместени в ІІІ т. на „Изгревът“)

	 

	Майката на Савка беше германка. Казваше се Тереза. А баща ѝ беше македонец, казваше се Георги. Рожденият ѝ брат Филип бе даровит младеж, знаещ немски и бе изпратен в Германия да следва инженерство. Но след 9.IX. 1944 г. поради това, че беше работил за някаква германска фондация го бяха затворили, после го изпратиха в Белене на концлагер, защото беше напсувал публично Червената Армия. А това бе голямо престъпление тогава. Жена му Милка беше без работа. Аз я взех в моята мозайкаджийска бригада и тя работи при мене пет години. Изкарваше насъщния си хляб. Когато Филип излезе от Белене аз и него взех в бригадата на работа. С мен той работи доста време и добре работи. 

	Тогава три години работихме в град Русе по разни строителни обекти. Той постъпи много честно с Учителя и с оставените неща от Савка, която си замина през месец май 1945 г. Той извика всички приятели на Савка на една вечеря в една от бараките на Изгрева и обяви на всички какво е поръчала Савка. 

	„Савка ми поръча да предам всички нейни неща и нейния архив на брат Борис Николов.“ Всички се оглеждат, но не казват нищо, защото знаеха, че Савка и Мария Тодорова не бяха в добри отношения още от времето на Учителя. 

	Преди да си замине Учителя беше наредил на Савка да ми се предадат непечатаните беседи за съхранение. А това решение на Учителя бе закон за Савка. Значи, щом Учителя ми бе гласувал доверие да съхранявам непечатаните беседи, тя решава да прескочи всичко и цялата си неприязън към Мария и да ми гласува също доверие. Всички чуха решението на Савка и се разотидоха. На следващата среща отново се събрахме всички приятели на Савка и тогава брат ѝ Филип ми предаде целият архив на Савка в два големи вързопа. Аз го прибрах при себе си. Тук бяха тефтерчетата на Савка, които тя с десетилетия попълваше с мисли на Учителя. Тук бяха тетрадките със стенограмите на Савка от беседите на Учителя и частни разговори. 

	Савка обичаше да раздава отделни листчета, написани с мисли от Учителя на нейните познати. По този начин се оформи една солидна група от нейни почитатели. А това не беше в Духа на Учението. По-късно тя бе предала някои от тефтерчетата си на свои познати и десетилетия след това ние ги виждахме как нейните познати ги разнасяха насам и натам и с това изтъкваха себе си като доверени лица на Савка. 

	Така че аз не получих целият архив на Савка поради тази причина. 

	След като прибрах нещата на Савка идва Милка Аламанчева ми се моли и плаче да предам целият сандък, за да стои при нея, че много е свързана със Савка. Щял само да стои, да си го гледа без да го отваря. Аз, за да не обтягам отношенията предадох целия сандък без да погледна какво има в него. След време тя изважда тефтерчетата и започва да ги разнася насам-натам, за да си ги преписват. Имаше опасност да се активизира нейната група от поклонници на Савка и така да се направи идол от Савка. А това щеше да се отрази зле на Братството, защото ние преживяхме няколко такива групи, които работеха срещу Учителя и то по Негово време. 

	Аз реагирах остро и прибрах нещата като се скарах с Милка Аламанчева. Аз работих няколко години с този архив и от него успях да подготвя втора, трета, четвърта книжка от „Свещени мисли на Учителя“. Савка това трябваше сама да си го направи, защото имаше план от Учителя какво точно да се включи в тези книги. Но поради различни причини тя не го стори.

	 Дойдоха години когато литературата на Учителя чрез обиски се изземваше, изгаряше и се унищожаваше. Аз трябваше да взема мерки за съхранение на нейният архив. В моя дом бяха правени много обиски и аз там не можех да държа нищо. Онези, които бяха верни на Учителя и на които имах доверие нямаше къде да скрият нещата. Тогава реших да ги скрия сам на Витоша. Намерих подходящи дебели стъклени буркани, които се затваряха херметически. Те бяха големи около 5 литра и в тях сложих и подредих архива на Савка с нейните тефтерчета и стенограми. Намерих асфалт, разтопих го и с него полях гърлата на бурканите. Той се втвърди и затворих херметически бурканите. Влага повече не можеше да влезне в тях. Единствена опасност имаше ако се счупят. 

	Тогава с помощта на Боян Златарев аз ги пренесох на Витоша, намерихме една подходяща морена, отместихме камъните, направихме нещо като хралупа, поставихме бурканите, след това сложихме една плоча отгоре и отново поставихме камъни. Вече никой не можеше да се добере до тях. Така можеха да стоят и 100 години. Бурканите можеха да бъдат счупени само ако стане земетресение или стане разместване на пластовете. 

	С Боянчо работех тридесет години, той беше мое доверено лице и беше моят жив куриер, който се движеше с една раница и пренасяше материали, когато трябваше да се работят върху тях. Освен аз и той никой не знаеше къде са укрити тези неща. Изминаха много години. Аз навлезнах в почтена възраст и трябваше да мисля за свой приемник. Небето докара при мен един млад брат, който започна да работи с мен и сестра Мария и да записва нашите спомени още през 1970 г. През 1972 г. ние със сестра Мария решихме да го обявим за наш приемник и да му предадем целият наш архив.

	След като той узна за нашето решение, по негово настояване аз дешифрирах няколко страници от стенограмите на Савка. Той искаше дешифрираната стенограма да представлява код, за да може чрез нея всеки един обучен стенограф в бъдеще да може да разчита нейните стенограми. Савка бе една от трите стенографки на Учителя, но тя не стенографираше академично, а си измисляше свои сигли и съкращения, които сама тя си ги знаеше и само тя можеше да ги разчете. Докато моята стенограма е много чиста, то стенограмата на Савка ме затрудняваше. 

	Отначало с часове се измъчвах, но по едно време се ядосах и казах: „Савке, веднага да дойдеш и да си разчетеш стенограмата.“ След малко аз дочух нейният шепот до ушите си и така полека-лека тръгна разчитането на стенограмата. Без този код и разшифровка, който аз оставих на този млад брат вие не можете да разчетете нейната стенограма от нейните тефтерчета. А това са „Свещенни думи“ на Учителя, които Той лично е диктувал на Савка. 

	През 1976 г. си замина Мария Тодорова. Аз останах сам и този млад брат настояваше да му предам архива на Савка като му посоча мястото на Витоша, където те са укрити. Беше уговорено с Боян Златарев, че нещата ще бъдат предадени на този млад брат, понеже и Боян бе на възраст. Този млад брат се ожени и накрая аз реших и заведох него и жена му и им посочих мястото на Витоша3. Той направи снимки на мястото и там където аз посочвах, че са нещата. 

	Всичко бе документирано, но Боян Златарев беше ни видял, че се запътваме нататък и бе споделил с Петър Филипов. Те се уплашват, че нещата ще се измъкнат от техните ръце и ще отидат в други хора. А и двамата бяха на възраст, нали трябваше да имат приемници? 

	Аз решавах кому да предам тези неща за които отговарях по поръчение на Учителя и пазех тридесет и пет години. Те решават, че трябва да ги свалят и това го сторват без никой да знае. 

	Аз разбрах работата – кой стои зад всичко това. Братът отива при Боянчо и онзи признава, че ги е свалил по нареждане на Петър Филипов и със съгласието на Лалка Кръстева. Отива при Петър и започва голяма разправия. Петър вижда как са нещата и нарежда на Боянчо да му предаде архива на Савка. Боянчо го завежда в неговата барака и му предава няколко вързопа. Боянчо му признава, че е занесъл всичките неща при Лалка и тя е прибрала пет-шест тефтерчета на Савка, написани с нейният почерк, а останалите стенограми ги върнали понеже никой не може да ги разчете. 

	И така нещата на Савка се пръснаха. Тя приживе си ги пръскаше и тогава сама си раздаваше тефтерчетата на този или онзи, на своите познати. 

	В архива на Савка имаше:

	Първо: Стенограми от частни разговори на Учителя, от беседи, които бяха в тетрадки и на отделни листове.

	Второ: Тефтерчета, повечето от тях на български, като в някои от тях се редуваха изречения на български, след това на стенограма и накрая някои изречения на немски език, понеже по линия на майка си тя беше германка. Тези тефтерчета бяха много ценни. В тях имаше мисли на Учителя, които Той е диктувал на Савка още на ул. „Опълченска“ 66 като я викал сутрин в девет часа и Той ѝ диктувал мисли за ученика. Савка записва и после от този материал тя издаде една книжка.

	Аз дешифрирах почти всички нейни стенограми. Само аз можех да чета нейните стенограми, защото на времето аз дешифрирах нейните тетрадки, които бяха лекции от Младежкия окултен клас от І-ва и ІІ-ра година. Самите мисли на Учителя не бяха дешифрирани. Но някои от тях тя бе дешифрирала и бе ги написала в други тефтерчета. Около 1972 г. аз започнах да дешифрирам останалите и подготвих за издаване на ІІ-ра, ІІІ-та и IV-та книжка. Дешифрирах ги, лично ги написах на български текст и ги предадох на верни сестри да ги отпечатат на пишеща машина, след което бяха подвързани. Беше подготвен ІІ-рия том озаглавен: „Думи на Свещенното начало“. ІІІ-ти том „Единната Любов“. Мисли на Великата душа“. Том IV-ти „Трите Велики закона“.

	Така завърших една работа и я предадох на съхранение.

	У Лалка Кръстева останаха следните тефтерчета на Савка, които тя не пожела да върне:

	1. Зелено тефтерче – 1922 г.

	2. Червено – 27.VI.1922 г.

	3. Зелено тефтерче – 1922 г. 

	4. Тефтерче – септември 1926 г.

	5. Светло кафяво тефтерче № 2 – 1926 г. 

	6. Кафяво тефтерче, бележки №3 – 93Гг.

	7. Черно тефтерче №1 – 1931 г. 

	8. Бяло тефтерче. 

	9. Бележник № 3 от 1933 г. 

	10. Бележки № 5 от 1924 г.

	
2. Спомени на Мария Тодорова. 

	(спомените са поместени в V т. на „Изгревът“)

	 

	Савка Керемидчиева беше поставена най-близко до Учителя и трябваше да се справя с мястото си, което означаваше не поста, не привилегия, а място за работа. Имаше период когато Учителя я извикваше много рано, към 5 часа сутринта, тя отиваше при него и той ѝ диктуваше Слова, които бяха част от Словото му, отнасящи се за ученика и неговият път. Тя ставаше рано и в строго определения час беше при Учителя, който ѝ диктуваше, защото Словото се изливаше чрез него под действието на Духа, в строго определено време и със строго определена цел. Така тя записваше на стенограма мислите на Учителя. А понякога ги записваше на български, ръкописно. 

	Тези мисли тя ги подреди и се издадоха в първа книжка „Свещени думи на Учителя“ през 1938 г. Когато излезнаха Учителя беше много радостен, носеше я със себе си, показваше ни я като скъпа вещ и се радваше като дете. 

	Така се получиха нещата, че Учителя беше диктувал много неща на Савка и тя беше си прехвърлила в тефтерчета с нейният ръкопис. Майка ѝ Тереза също преписваше някои от тези тефтерчета. Около архива на Савка се вдигна много шум, но за най-голяма изненада на всички, на нейните приятели и на цялото братство, в последните си дни тя нарежда архива да се предаде на Борис Николов. Всички ахнаха от почуда. Но искам да кажа, че много от нейните тефтерчета тя раздаде преди това на някои свои приближени, за да имат спомен от нея и да я споменават с добро. И тези личности, които получиха тези нейни тефтерчета ги пазеха тридесет години след заминаването ѝ и още ги държат и не ги предават за работа и ги задържат като талисман. Добре, че накрая Борис Николов разчете някои нейни стенограми и предаде за съхранение разчетените „Мисли на Учителя за ученика“.

	За доказателство аз притежавам едно листче от едната страна Савка ми е написала следното:

	„Н.Л.К.Б.Л.“ (Няма Любов като Божията Любов). Мила Мика,

	Когато двама се съединяват заради себе си, то е грях, те са номера, числови номера от една редица. А когато две души се приближават заради един идеал, нещо трето по-велико от тях, идеалът може да бъде само Бог. Това е Любов, те са души живи в Господа.“ Савка, 20 февруари 1924 г., София

	А на другата страна на листчето са написани мисли от Учителя и то най-великите мисли, които аз съм срещала от Учителя за Бога. И затова пазя това листче като светая светих. Ето аз предавам вместо Савка думите на Учителя, нали когато две души се приближават за един идеал, то те са живи души в Господа. Ето цитата на Учителя:

	„Бог е Любов (Благост), която е над всяко същество!

	Бог е Тайна, която е над всяка наука!

	Бог е Приношение, което надминава всяка справедливост!

	Бог е промисъл, Който превъзхожда всеки разум!

	Бог е Съвършенство, което надминава всяко понятие!“

	 

	
3. Спомени на Вергилий Кръстев. 

	(спомените са поместени в ХІV т. на „Изгревът“)

	 

	Савка записва на стенограми в своите тефтерчета думите на Учителя. Тези тефтерчета от стенограмите ги няма. Съхранявам само едно. Изчезнали са. След като ги дешифрира на български в други тефтерчета, те днес са пръснати навсякъде още преживе лично от нея. Някои от тях са запазени и те са у мен. Другите изчезнаха от архива на Витоша. Мнозина възрастни приятели съхраняваха по едно-две нейни тефтерчета, но не пожелаха да ми ги предадат. А аз ги заварих, работих с всички и им свърших работата. Пазеха ги като талисман. След техните кончини те се загубиха или попаднаха в други хора. Едва ли някой от тях познава почерка на Савка. И едва ли знае тази история, която разказвам.

	Онова, което бе у мен като тефтерчета на Савка или преписани тефтерчета от майка ѝ Тереза, аз съм включил в ХІV т. на „Изгревът“, като съм отбелязал, че са от нейните тефтерчета. 

	По-късно тя раздава някои от тефтерчетата си на свои приближени. Особено когато е вече болна в началото на 1945 г. Раздава ги за спомен. Майка ѝ Тереза прави същото след нейната кончина. Единствено чрез Галилей Величков дойде при мен 1-2 тефтерчета и няколко нейни преписа, които са включени в ХІV т. на „Изгревът“.

	Идва се до онзи момент, когато Филип, рожденият брат на Савка предава останалите материали да се пазят от Борис Николов. По-късно той ги предава на сестри Аламанчеви да ги пазят, понеже много настоявали за това. А те са приближени на Савка. Но те започват да си преписват от тях и да ги разпространяват по същия начин, така, както е правила Савка. Борис Николов като научава това, прибира архива. Но той е вече разпръснат от 3-те сестри Аламанчеви, Люба, Милка и Цветана. Някои материали те са ги раздали на свои приближени. Това го знам лично от Борис и от Мария Тодорова.

	Понеже знаех, че в бъдеще трябва да се разчетат стенограмите на Савка, то накарах Борис Николов да ми разчете няколко нейни стенограми, които той съхраняваше. С големи подканвания от моя страна, които бяха не месеци, а години, той седна и започна да работи. Савка не винаги е спазвала правилата на стенографиране и си е правила собствени съкращения. А по-късно той ми го продиктува на магнетофон. Днес аз имам стенограмите на Савка, разчетените стенограми от Борис и написана на негова стенограма, както и гласа на Борис, които я разчита на български. По този начин аз се постарах и записах кода на стенограмата на Савка. В бъдеще всеки стенограф, след като се запознае с нейния код на стенографиране ще да може да разчита стенограмите ѝ. Но това е работа на поколението, което ще дойде след мен.

	Боян Златарев призна пред мен, че той е свалил архива и го е занесъл на Петър Филипов и Лалка Кръстева. След като го е свалил и пренесъл в раницата си, той го е занесъл при Лалка и тя е прибрала 6-7 тефтерчета, които са били на български. По-късно тези тефтерчета се приписваха от Лалка, изваждаха се на ксерокс и се разпространяваха насам-натам, като се възхваляваше Лалка. 

	 

	
ІІІ. Свещени думи на Учителя. 

	 

	1. Галилей Величков – Как се ражда идеята „Свещени думи на Учителя“.

	 

	Учителя няколко пъти е държал беседи само за ръководителите, когато всички идваха на съборите в Търново или в София. На един от първите събори в София Учителя казал: „Довечера ще приема ръководителите от провинцията“. Отива Учителя в стаята си, но никой не идва. Имало е някаква причина. Но каква е – до днес никой не знае. Ние, младите от Школата, всяка една покана за разговор от Учителя я смятахме за голямо благословение. Но тогава Учителя седи и чака. Накрая минава Савка и казва: „Учителю, извинявайте, че идвам толкова късно, чаках да минат ръководителите от провинцията към салона, но те не минаха. Да не би да се е случило нещо?“ Учителя казва: „Досега ги чаках, никой не дойде“. Обръща се към Савка: „След 22 часа ела ти, за да ти диктувам онова, което бях приготвил да кажа на ръководителите“.

	Савка отива в 22 часа с бележник в ръка. Учителя започва да ѝ диктува, а тя стенографира. По-късно, през 1938 година, Савка подготвя част от този материал и го отпечатва в една малка книжка: „Свещени думи на Учителя“. Савка не можа да подготви и да издаде другите Слова, диктувани от Учителя. Има ги в нейните тефтерчета, има ги и в нейните стенограми. Учителя лично ѝ бе диктувал колко стиха трябва да има във всяка книжка и колко трябва Да бъде общият им сбор. В първата издадена книжка те са 500. Доколкото знам, тези неща са запазени. Аз лично, съм ги виждал, когато тя работеше. Преди да си замине, тя ги остави на рождения си брат, като му нареди да бъдат предадени на съхранение при Борис Николов. 

	След заминаването на Савка, брат ѝ извика всички нейни приятели: мен, сестри Аламанчеви, Боян Боев и, в присъствието на десет човека ги даде на Борис Николов на съхранение. Целият този архив след време потъна без следа, беше укрит на скришни места и досега не можахме да го видим.

	Аз бях много близък със Савка. Савка бе тази, която за първи път ме заведе при Учителя и ме представи. По-късно, мен ме свързваше с нея истинско приятелство, основано на чистота и на Високия Идеал. Бях нейно доверено лице и много неща ми е показвала от нейните тефтерчета. Аз бях млад тогава, а Савка имаше към четиридесет години. Веднъж тя ми даде да си препиша от нея един план, който Учителя лично е диктувал за нейната работа по „Свещени думи на Учителя“:

	„Датата е 22 септември 1944 година, понеделник, „Изгрев“. Слънцето е ясно, температурата на въздуха – нормална; тихо, топло, слънце.“ – така Савка отбелязваше всеки един разговор с Учителя при какви условия се е водил. Написано е, че това е план от Беинса Дуно. Това е план за една поредица от книги, на брой единадесет, които трябва да излязат под заглавие „Зора на Новата Наука“. 

	(този текст е поместен в „Изгревът“, т. І)

	Изгрев – 22.IX. 1941 г.

	С. Б. Л.

	Какво тя – Савка – трябва да извърши: 

	ЗОРА НА НОВАТА НАУКА:

	1. Свещени думи на Учителя към ученика      – 500

	2. Свещени думи на Учителя към ученика      – 700

	3. Свещени думи на Учителя към ученика      – 900

	Всичко – 2100

	4. Мисли върху Любовта, Мъдростта и Истината – 300

	5. Бисери от Учителя      – 300

	6. Мисли за Бога от Учителя      – 300

	Всичко – 3000

	7. Той иде! (Свети страници) – 33

	8. Мистични изживявания и поучения от Учителя       – 72

	9. Изпити и изпитания, които трябва да мине ученика – 91

	10. Нещо за отношенията на Учителя и ученика – 120

	11. Живот и поучения към ученика –      140

	Или всичко – 3456 = 18 = 9

	 

	Три  книги – Любов и прозрение:

	1. Какво е казано в Евангелието за Учителя?

	Предговор – Илpax

	2. От живота ми в Школата на Братството

	Предговор – Амриха

	3. Какво научих в живота си като ученик.

	Предговор – Аверуни. 

	 

	„Когато двама или трима са събрани в Мое Име и Аз съм посред тях.“

	Господ Христос

	 

	„Любов, единна мисъл и работа – дело. Това е животът.“

	Лучка – Савка.

	Работата ми за тая година:

	22.IX.1941 г.- 22.IX.1942 г.

	1. VII год. младежки окултен клас, лекции.

	2. VIII год. младежки окултен клас. лекции.

	3. Женски събрания, лекции.

	4. Класът на Добродетелите, лекции.

	5. Утринни неделни слова, год. лекции.

	Всичко работата ми за тази година е върху 19 отдела (14 и 5), от които 5 обезателно – важно и предстоящо трябва да свърша.

	Савка

	 

	Остава още на последна ръка: 

	XI, XII, XIII, XIV год. мл. ок. кл. (9 год.) 

	XI, XII, XIII, XIV год. об. ок. кл. (4 год.) 

	1.2.3.4.5.6.7.8.9.10 год. утр. Слова (10 г.) 

	и мн. др. разни.

	Другите годишнини, включително настоящата в 4-те клона, са готови, от XІ-та годишнина не са напечатани мл. и общ кл.

	 

	1 ноември 1938 г., вт. Изгрев – 1 май 1938 г.

	Една просба от Господа! 

	За 6 месеца. Какво имам да правя всеки ден: /една самонаредба за самовъзпитание, постоянство, воля и характер./

	 

	І. Моят молитвен час:

	1. Жертва и една просба от Бога: до три стр. От „Свещени Думи на Учителя“. 

	2. Бог и в малкото ще се прояви. Силата Му е и в малкото. По една стр. от отбор Книги на Учителя . „Общение с Бога“.

	3. Един мистичен опит върху буквите си. 

	Смирение                        сила 

	е същността на Бога       търпение

	Вяра                        искреност и

	а начало на нещата            истина

	4. По 10 стр. от Съборните Беседи на Учителя, начиная от 1919 г. Търново.

	5. От Библията по три глави на ден. От Битието и т.н. до края. Тази работа започната от 22 септември т.г./

	II. Моята работа: работният ми час (минимум 3 часа – 6 часа)

	1. Работа върху настоящите Неделни Утринни Слова.

	2. Изправяне недобора от миналата година. Утринни Слова.

	3. Работа върху 6-та год. лекции на Младежкия окултен клас.

	III. Свещената ми работа: (потайно, което върша, скрито, отвътре, незнайно за другите):

	1. Работа върху избраните стихове от Евангелието.

	2. Работа върху втората половина от Свещените Думи, I, II, III, т. по 300 или всичко 900 отбор мисли от Учителя.

	3. Работа върху КОРЕСПОНДЕНЦИЯТА си – в чужбина и България.

	IV. Мъча се, но го върша за успех – напредък (новост в дейността ми) 

	1. Ежедневно занимание и упражнение върху ЦИТРАТА. 

	V. Това е за 10-к работа на деня.

	1. Една услуга, нещо да свърша за Голямото.

	2. Трудова на канцеларията си. Почистване.

	3. Четене по един псалом на немски. А след това Евангелието на немски.

	4. Четене по малко от една хубава немска книга. За езика.

	5. Взимам участие в хор.

	VI. За Учителя, за Бога и за другите.

	1. Едно основно пречистване стаята горе. (горницата на Учителя)

	2. Едно хубаво посещение на месец.(при Учителя)

	3. По № 19 работа – нещо непредвидено, което денят наложи4. (за другите)

	С. Б. Л. Аверуни

	 

	(Двете факсимилета и придружаващият ги текст са поместени в „Изгревът“, т. ХІV)

	 

	
2. Вергилий Кръстев – Композиция на „Свещени думи на Учителя“ в т. ХІV на „Изгревът“ 

	 

	Текстовете, които Борис Николов дешифрира, бяха от стенограми на Савка и това томче бе озаглавено „Думи на свещеното начало“. Той ги дешифрираше и ги пишеше първо на своя собствена стенограма, и после от тази написана стенограма той я пишеше на български в тетрадки. Под листа поставяше индиго, за да има няколко екземпляра. По-късно той даде тетрадките да се фотографират и се изкараха на фотохартия. И така днес ги има на няколко места.

	Материалът за „Мисли за Великата Душа. Единната Любов“ бе взет от разчетените стенограми на Савка, от Борис Николов. Той ги бе записвал с дясната си ръка на български, защото той бе левак, но пишеше с дясната си ръка. Този том е съставен от неговия ръкопис.

	Материалът за „Думи на свещеното начало“ е също съставен от неговия ръкопис.

	Мария Тодорова непрекъснато ми споменаваше, че трябва да се извадят някои мисли от материалите на „Класът на Добродетелите“, както и от нейните две тетрадки със записки. След нейната кончина през 1976 г. аз непрекъснато му споменавах това и накрая от двата материала той състави ІV-та книга „Трите образа на Великият“.

	В последствие други братя и сестри започнаха да преписват на пишуща машина, като преписваха, променяха или изхвърляха някои редове или добавяха други. Така се появиха 5-6 преписа, като нито един не се схожда с другия. Днес аз ги притежавам за доказателство. После ги подвързаха като отделни книжки. Искаха да спазят уж плана на Савка за издаването им.

	Още по времето, когато Савка Керемидчиева е дешифрирала стенограмите на „Свещените думи“, то тя си е направила един свой план за тяхното подреждане, систематизиране по глави, по раздели и по точки. Този план се намира в Савкините тефтерчета на отделен лист в архива. Савка е отбелязала колко книги трябва да бъдат, колко стихове трябва да съдържа всяка книга. Борис Николов бе подготвил 3 томчета (книги). След него други започват да стъкмяват по изкуствен начин следващите томчета (книги). За целта взимат мислите от предишните издадени годишнини „Мисли за всеки ден“, отпечатани на пишуща машина и дори и подвързани по години. Всяка година бяха подготвяни такива мисли от т.н. „посветени“, които изваждаха мисли от Словото на Учителя. 

	С тези извадени мисли те натъкмяваха, допълваха и подреждаха до определения брой мисли, отбелязани в плана на Савка. Така бяха създадени следващите томчета (книги) – от I до IX. Преписани в няколко екземпляра на пишуща машина, след което бяха подвързани. Целият този процес се ръководи от Лалка Кръстева. Днес те се съхраняват на много места, подвързани. 

	Мога да заявя, че онова, което е отпечатано през 1938 г. „Свещени думи на Учителя“ са оригинали, отбелязани до № 500. Разказваше ми Галилей Величков как Учителя с току-що отпечатаната книжка в ръка се е радвал като дете заради скъпоценен дар. Вървял е по поляната, чукал е по прозорците на бараките и на всеки е показвал книжката, която държи. „Излезна една нова книжка.“ Това са думите, които е повтарял. Нечувана скромност. Нечувана радост от Него. И Нечувано недоумение от изгревяни, защо толкова много Учителя се е радвал. 

	Накрая реших да подготвя материалите, които бях събрал за „Свещени думи на Учителя“. Работих няколко месеца на 1999 г. и два месеца на 2000 г. Успях да препиша всичко собственоръчно с ръка и да ги подредя. Подготвените материали лично от Борис Николов останаха непокътнати от мен. Те ще се въведат така, както ги е написал с ръката си.

	Първата книжка, издадена от Савка през 1938 г., ще бъде преписана по новия правопис. А втора, трета, четвърта книжка са подготвени от Борис Николов, както ги е писал с неговия почерк. Дори собственоръчно е отбелязал заглавията им. И те така са набирани като текстове.

	Те ще бъдат отпечатани в реда, както са подготвени със съответни номера, като няма да се съобразяваме с тези числа, които Савка е отбелязала в своя план. Това е важно за Савка, когато всичко е било в ръцете ѝ, но не е направила нищо. Дори обратното е, тя сама си разпръсва и разбива материалите. Нейният план можеше да се реализира само от нея! Но не и от следващите поколения. Това се отнася и за мен. Каквото можах, успях да спася и сега го издавам. 

	Останалият материал от различните нейни тефтерчета, записки, листчета, тетрадки беше изваден от мен, преписан и написан в „Учетеля Беинса Дуно. Свещените думи към ученика“ – VI папки със съответните заглавия:

	I. Свещените правила за ученика (№ 1-140).

	II. Истина. Любов, Мъдрост, Правда. Добродетел и Божията сила за ученика. (№ 1-226).

	III. Мисли за Бога за ученика. (№ 1-117).

	IV. Трите свещени имена на ученика. (№ 1-140).

	V. Правила, програма, упражнения за ученика. (№1-129).

	VI. Проявленията на Бога, Светлината на Бога и Присъствието на Бога. (№ 1-227).

	Твърдя и заявявам, че този материал е оригинален и съм го преписал от оригиналите с почерка на Савка Керемидчиева и на майка ѝ Тереза.

	Не съм правил никаква промяна в оригинала. Всичко е в точ и точ!

	(този текст е поместен в „Изгревът“, т. ХІV)

	 

	
3. Декларация на Борис Николов.

	Свещени думи на Учителя продължават – това е втората книжка – „Съвети на Учителя към ученика“.

	Учителя ги е диктувал на сестра Савка – дешифрирани са от нейните стенограми. Това томче ще носи заглавие – „Думи на Свещеното Начало на живота“ – дадено е от Учителя.

	Има материал за още едно трето томче, което ще носи заглавие – „Единната Любов, мисли за Великата душа“.

	А четвъртото томче ще носи заглавие – „Трите образа на Великия“. Материалът ще бъде изваден от беседите и разговорите на Учителя пред Класа на Добродетелите.

	Четирите заглавия са дадени от Учителя на Савка Керемидчиева. Тези „Упътвания от Учителя към ученика“ са диктувани от Учителя на Савка в продължение на месеци от 8 ч. до към 10-11 ч., когато Савка е отивала за това. Учителя се разхожда из стаята и диктува –  Савка седи на масата и стенографира.

	Настоящите са дешифрирани от мен, Борис Николов от 1970-1976 г.

	(този текст е поместен в „Изгревът“, т. ІІІ)

	 

	
І КНИГА – СВЕЩЕНИ ДУМИ НА УЧИТЕЛЯ

	 

	 

	КЪМ ДУШИТЕ, КОИТО ЧАКАТ

	 

	Това, за което копнеете, иде!

	Това, което храните в душите си, е реалността на утрешния ден!

	Елате в страната на вечната пролет!

	Елате в страната на вечното подмладяване!

	Елате в страната на радостта!

	Елате в страната на Любовта!

	Тя е тъй близо до вас!

	Там няма болести и смърт.

	Елате и приемете съкровищата, които ви се падат.

	Елате в страната, дето ще намерите тия, които ви познават и които вие познавате.

	 

	 

	КОГАТО СЛЪНЦЕТО ГРЕЕ

	 

	Когато слънцето грее, земята се пробужда, изворите бликват и протичат, ветровете духат, цветята цъфтят, дърветата дават своя плод и човек се пробужда и започва да мисли.

	Тая книга е за ученика!

	Тая книга е за всички!

	Защото всеки ученик е дошъл на земята, за да се учи.

	Всеки човек е дошъл на земята, за да стане ученик.

	Тая книга е за всекиго!

	Животното се е научило да чувствува.

	А човек е дошъл на земята, за да мисли.

	Вселената е предметно учение заради него. Той е призван да се учи.

	„Направил го е малко по-долу от ангелите.“

	Човек се учи, а ангелите служат.

	Това, което те са учили, сега го прилагат, като слугуват.

	Хората са ученици, а пък ангелите – служители.

	За да може някой да слугува, трябва да е бил ученик.

	Служенето е по-високо от обикновеното учене.

	Небесният слуга седи по-горе от земния ученик.

	„Син Человечески не дойде да Му послужат, а да послужи.“

	Ученикът се учи, а Учителят служи!

	 

	 

	Пътят на Учителя

	Обичай съвършения път на Истината и Живота.

	Постави Доброто за основа на дома си, Правдата за мерило, Любовта за украшение, Мъдростта за ограда и Истината за светило.

	Само тогава ще Ме познаеш и Аз ще ти се изявя.

	1

	Бог.

	Туй, което образува вечния копнеж на човешката душа и което тя търси в хилядите форми, е Любовта – Бог.

	Най-великото в живота на ученика е стремежът му нагоре – към това вечно благо.

	2

	Учителят.

	Учителят сам извиква своите ученици.

	И учениците познават гласа Му.

	3

	Ученикът.

	Когато ученикът намери своя Учител, той е близо при Бога.

	4

	Любов към Бога.

	Ученикът започва с Любовта.

	„Ако ме любите, ще опазите моето Слово.“

	Обичай първо Оня, Който винаги е бил верен и неизменен в Любовта Си към тебе.

	Обичай Този, който ти е дал живота и всички условия.

	5

	Трите принципа.

	Истината изключва всяко удоволствие.

	Мъдростта изключва всяка лекота.

	Любовта изключва всяко насилие.

	6

	Светлина.

	Ученикът живее в Светлината.

	Това е единственият реален свят. Сянката не е реална.

	Търси Светлината, която няма сенки.

	Избягвай всяка мисъл и чувство, които внасят тъмнина в твоето съзнание.

	7

	Истина.

	„Глава на Твоето Слово е Истината.“

	Дето Истината грее, плодът цъфти и зрее.

	Ученикът разбира Истината само тогава, когато я прилага.

	8

	Чистота.

	Ученикът трябва да бъде чист в мислите, желанията и действията си, за да може Учителят да му повери методите за работа.

	9

	Пътят на ученика.

	Пътят на ученика е път на зазоряване.

	Той е път на вечната Светлина – носителка на Любовта.

	10

	Бог.

	Единственото същество, до което човек най-лесно може да се приближи – е Бог.

	11

	Любов към Учителя.

	Ученикът има Любов към Учителя си.

	Тогава той има условия да възприеме онова, което Учителят му дава.

	Ученикът обича Учителя.

	12

	Огънят.

	Ученикът трябва да премине през огън, за да се очисти.

	13

	Радостта на Учителя.

	Когато ученикът се радва в Бога, тогава и Учителят се радва на ученика.

	Защото Учителят търси не своята слава, а Славата на Отца си.

	14

	Правият път.

	Ученикът не допуска никакво съмнение в Божествения Промисъл. Той знае, че Пътят, в който е влязъл, е прав.

	Той е път към Бога.

	15

	Разумност.

	Ученикът всякога обмисля постъпките си.

	Разумността предшествува Мира.

	16

	Добро.

	Знай: Ученикът всякога има възможност да прави добро.

	Доброто е цел в неговия живот.

	17

	Убеждение.

	Ученикът минава през изкушението, за да се изпитат убежденията му.

	18

	Душа.

	Схващай себе си само като душа! Съзнавай се като жива душа, която се стреми към Бога.

	19

	Издръжливост.

	Ученикът бива поставен на силни преживявания, за да се кали в будност и издръжливост на съзнанието.

	Живот без интензивни преживявания е живот на спящи души.

	20

	Издръжливост.

	Ученикът трябва да издържа всичко, каквото му се случва.

	Зад това, което става в живота, той вижда дейността на необятната Любов, която обединява нещата.

	21

	Мистика.

	Когато е намерил своя Учител и когато Учителят е говорил веднъж на ученика, ученикът свещено пази своята чистота.

	22

	Будност.

	Съзнанието на ученика трябва да е будно всякога!

	Защото в битието има доста изостанали души, които устройват всевъзможни уловки, за да го примамят и отклонят, ако е възможно.

	23

	Работа с Учителя.

	Ученикът трябва всичко да преживява като душа, жива душа, която люби Бога.

	Тогава той може да работи с Учителя си.

	24

	Разбиране.

	Формите са обвивката. Те не смущават ученика.

	Той търси вечната идея, която работи в тях и им дава цена.

	Така той се свързва с областта на Духа, с вътрешния живот на битието.

	25

	Съзнанието на ученика.

	Ученикът е винаги в клас.

	Той знае и съзнава всеки миг, че е ученик.

	26

	Молитва.

	Ученикът се моли и сам.

	Той е съсредоточен в молитвата си и преживява думите ѝ.

	27

	Взискателност.

	Ученикът е взискателен към себе си при изпълнение на Божествените Закони.

	28

	Мълчание.

	Не разправяй опитностите си, комуто и да е, докато не изработиш нещо в себе си, на което да се осланяш.

	29

	Духът.

	Върши всичко под зоркото око на Духа!

	30

	С Бога.

	Бъди винаги във връзка с Бога на Любовта.

	Вън от Бога се създава греха.

	31

	Съзерцание.

	Съзерцанието – това са ония свещени минути, когато възвишени образи изпълват съзнанието на ученика.

	На ученика е необходимо съзерцание, за да може да се справи със себе си.

	32

	Уединение.

	На ученика е необходимо известно време за уединение, за да уякне. Тъй укрепва мисълта му.

	33

	Пази Свободата.

	Пази душата си всякога свободна!

	34

	Чистота.

	Чистотата е среда, в която живее ученикът.

	Няма по-хубаво нещо за ученика от нея!

	35

	Божествената Любов.

	Моралът на ученика е Божествената Любов!

	36

	Растене.

	Под слънчевите лъчи цветята цъфтят и плодовете зреят.

	Душата на ученика расте само в Божията Любов!

	37

	Характер.

	Ученикът има характер, когато не изменя Любовта си. Мени ли я, той няма Любов.

	38

	Свобода.

	В душата си ученикът винаги слуша говора на Бога.

	Тогава страхът изчезва и у него настъпва дълбок мир.

	Той е свободен.

	39

	Девствена душа.

	Ученикът трябва да живее чист девствен живот! Само тогава той може да се чувства като жива душа – душа девствена.

	40

	Идеалът.

	Изпитанията не са по-силни от идеала на ученика. Затова ученикът се познава само при изпитанията.

	Ученикът е по-силен от условията, защото седи над тях.

	– Той носи в себе си Божественото.

	А има и души на условията, но те не могат да имат никакъв идеал!

	Душа с непреодолима воля – това е идеалът.

	41

	Изпълнителност.

	Ученикът е строг към себе си!

	Той спазва думите на Учителя си свещени и изпълнява нарежданията Му в пълнота.

	42

	Първа стъпка.

	Първа стъпка на ученика:

	Ти трябва да схващаш себе си като жива душа, която се стреми в три посоки: да чувствува, да мисли и да действува по Бога.

	Второто нещо: И всички други хора ще схващаш като души, които трябва да любят Бога.

	Учениците на Всемирното Братство са души, а не мъже и жени.

	43

	Щастието.

	Ученикът не очаква своето щастие от вън.

	Той се учи и работи над себе си и в света, без да се прехласва от него.

	Привидното щастие в света, това е стражарят в затвора: той отваря вратите, изкарва затворниците и после отново ги вкарва вътре.

	44

	Мисълта на ученика.

	Душата на ученика трябва да бъде изпълнена само с една благородна мисъл:

	Делото Божие!

	45

	Помни.

	Помни само едно:

	Ти си жива душа, която люби Бога!

	46

	Учител и ученик.

	Веднъж Учителят слезнал при ученика, ученикът отива при него.

	Послушанието и Любовта приближават ученика при Учителя.

	Любовта Учителят я предава още при слизането, а послушанието е от ученика.

	47

	Възлизане.

	Първо Учителят слиза и носи Любовта.

	Ученикът се събужда и започва учението и възлизането.

	48

	Естествен живот.

	Ученикът води естествен живот, без всяка ексцентричност.

	49

	Тишина – тихият глас на Бога.

	Ученикът разрешава най-мъчните въпроси в абсолютна тишина, когато всички спят, а само Бог е буден.

	Тихият глас на Бога се чува само в тишината.

	50

	Един закон.

	Един закон обединява Учителя и ученика:

	Да живеят съгласно Волята Божия!

	51

	Царството на ученика.

	Свободата е обширното Царство, в което живее ученикът.

	Да пази Свободата си.

	52

	Истинските отношения.

	Душата живее в абсолютна Чистота!

	Когато ученикът възприема Любовта на Учителя си не като душа, той се извращава; когато възприема знанието не като душа, той се изопачава.

	53

	Името.

	Учителят по име зове своите ученици.

	Само Учителят дава Името на учениците си.

	И когато ученикът за първи път чуе Името си от Учителя, той изпитва радост, която надминава всяко щастие на земята.

	54

	Радост.

	Онова, което душата може да го преживее, когато люби Господа, езикът не може да го изкаже.

	Ученикът винаги се радва.

	55

	Отваряне.

	Сутрин цветята отварят своите венчета, за да възприемат слънчевите лъчи.

	Душата на ученика се отваря пред Учителя, готова да възприеме Божиите Истини.

	56

	Светлина.

	Докато ученикът търси светлина от вън, нищо не може да му се говори за Бога.

	Когато от вън се яви тъмнина, буря – вътрешна светлина озарява съзнанието му и у него се ражда Любовта към Великото!

	– Нека той пази вътрешната Светлина.

	Ученикът очаква този момент в своя живот.

	57

	Гласът на Учителя.

	Ученикът не може да има приятелство и с преходното, и с Бога.

	Ако той люби Бога, преходното ще потъмнее за него, ще се скрие, ще изчезне. И тогава ще се отзове в един друг свят на Светлина, Мир и Радост.

	Там ще чуе гласа на Учителя си.

	58

	Молитва.

	Молитвата е процес на чистене.

	Ученикът трябва всякога да се моли.

	Той трябва да се огражда от влиянието на преходното с молитва, чисти мисли и непрестанна Любов към Бога.

	59

	Закон.

	Ученикът се радва и съдействува за растенето на всяка душа. В духовния свят има закон: когато един се повдига, всички се повдигат!

	60

	Вътрешен начин.

	Ученикът работи върху духовните си тела. Има неща, които ще му се предадат по вътрешен път.

	Отвънка не всякога има условия.

	61

	Готовност.

	Когато ученикът правилно разбира Учителя, той е готов да възприема и всякога ще му се даде.

	62

	Съотношение.

	Когато душата с Любов възприема всичко, всичко от Любов ѝ се дава. Това е закон у Бога.

	63

	Взаимност.

	Първият свещен закон:

	Любовта царува само в чистите сфери на свободата.

	Любов може да има само при абсолютна вътрешна свобода.

	Учителят дава тая свобода на ученика си.

	И ученикът трябва да даде свобода на Учителя си!

	Тая свобода е свещена!

	64

	Учителят.

	Когато си обременен в пустинята на живота, Учителят чува твоя зов.

	Повдигни съзнанието си и ще чуеш Гласа Му.

	И ще бъдеш утешен.

	65

	Обединение.

	Само в Бога има истинско обединение на пълна Любов и радост. Когато ти ги имаш, Бог е в тебе.

	66

	Божественото.

	Божественият живот изисква от ученика да живее постоянно в Любов и радост.

	67

	Друго име.

	Бъди чист.

	Великите души живеят в абсолютна чистота.

	Там Учителят им дава друго Име.

	68

	Чистота – живот.

	Когато съзнанието на ученика се пробуди за истинските връзки с Учителя, тогава той добива Чистотата, която става Живот за него.

	В тоя Живот той се учи, расте и постига своето съвършенство.

	69

	Живот за Бога.

	Учителят е готов всякога да говори на ученика истините за Бога, щом забележи, че у него има готовност и желание да живее за тази Велика Любов, която обгръща всичко. От нея той черпи своята сила и разнася Светлината, която иде от тая Любов.

	70

	Ръководство на Учителя.

	Ученикът, който познава Бога в себе си, намира Учителя.

	71

	Пътят.

	Приложението на Божествените закони в живота показва, че ученикът е в Пътя на Истината.

	72

	Интензивен живот!

	Интензивен е животът на ученика!

	Ученикът преживява радости и дълбоки скърби, каквито светът не познава.

	Това е скръбта на всички посадени семенца в тъмната земя и радостта на всички поникнали цветя, излезли на светлина.

	73

	Любовта на ученика.

	Когато ученикът обича Учителя си, той постъпва в живота си тъй, както би постъпил Учителят.

	74

	Свещено правило.

	Всеки ден отваряй сърцето си пред Възлюбления на своята душа, за да види Той най-скритите ти глъбини.

	Всеки ден отваряй душата си пред Господа!

	75

	Вяра.

	Имай пълна вяра в Бога!

	Тъй всеки вътрешен страх ще изчезне.

	Вярвай, че никога не можеш да изгубиш Ценното, което Бог е вложил в твоята душа преди създание мира.

	Тази вяра те освобождава от всеки страх, подозрение и съмнение. Тя те прави свободен и стабилен.

	76

	Смирение.

	Смирението е израз на Любовта към Великия.

	Непристъпните върхове пращат своите блага на долината.

	77

	Естественост.

	Ученикът е напълно естествен в живота си.

	Това внася красота и искреност в него.

	Тази естественост дава условия за проява на Любовта.

	78

	Разбиране.

	Когато нещо смущава погледа ти, долови зад воала на преходните форми неуморната работа на Духа за повдигане на душите към Вечния.

	Зад всяка форма виж образа на Вечния.

	79

	Светът.

	Най-фаталното нещо е да се стреми човек да угоди на света.

	– Защото той остава винаги излъгван.

	Хармонията му с Тихия глас на Безграничния осмисля неговия живот.

	80

	Възприемане.

	Учителят говори на ученика ясно и открито. Ученикът възприема думите Му и ги разбира. Той ги пази свещено в душата си.

	81

	Учителят.

	Учителят слиза, за да изяви Любовта.

	Това не е външен процес.

	През Него минават чистите струи на Любовта към всичко живо.

	Така Той иска да приближи душите към Светлината и Радостта, в които живее.

	82

	Съотношение.

	Когато дървото дава изобилен и добър плод, градинарят с радост го полива. И небето с щедрост го дарява със слънчеви лъчи и благодатен дъжд.

	Когато ученикът пази и цени туй, що има от Учителя, и у Учителя се явява желание да му даде и разкрие още повече.

	83

	Свещени неща.

	Разумната природа е поставила свещените неща по високите непристъпни скали, за да се радват на тяхната красота само готовите души, които ще ги оценят.

	Ученикът не трябва да изнася свещените неща пред света.

	84

	Воля.

	Никой не може отвън да те поквари, ако ти не пожелаеш.

	Това е великата Свобода, предоставена на човека от Първото Начало.

	85

	Грехът.

	Ученикът обича цветята, поникнали в душата му. Това са неговите красиви мисли, чувства и постъпки.

	Той трепери над тях. – И не допуска слана да ги повреди. – Тя е грехът, който е чужд за него.

	Ученикът обича цветята, поникнали в неговата душа!

	86

	Доброто.

	Ученикът е зает само с доброто.

	87

	Духовете.

	Ученикът разпознава духовете. Лошите духове се приближават до него като мъж или жена, а светлите като души.

	88

	Първият лъч.

	Стремежът към Чистота, това е стремежът към Любовта.

	Това показва, че човек е излязъл от обикновения живот и върви към необикновения.

	Когато ученикът добие Чистота, озарява го Първият Лъч на Любовта. Тогава пред него се очертава светлият живот на Великите Души, за който е предназначена човешката душа.

	Това Бог сам прави. „А тям Бог откри.“

	89

	Пази.

	Пази Свободата, която Бог ти е дал. С нея ти разработваш и градиш своя характер.

	90

	Мото.

	Велико и славно е да служи човек на Бога и да пребъдва в Любовта Му!

	91

	Своя живот.

	Изворът, който извира от върховете, напоява всичко по пътя си.

	Ако искаш да помогнеш на човечеството, изправи своя живот!

	Тогава ти постъпваш по закона на извора.

	92

	Търпение.

	Ученикът може да търпи, защото знае да чака.

	Ученикът може да търпи, защото разбира.

	Ученикът може да търпи, защото знае, че за всичко има време.

	93

	Самоотверженост.

	Ученикът носи с голяма самоотверженост всички поругания, които му се отправят.

	94

	Умът.

	Светлината на ума дава бистрота и будност на съзнанието на ученика, за да бъде в постоянно съприкосновение с Духа.

	95

	Кротост.

	Кротостта е голям чист извор в живота.

	Бъди винаги кротък и пази свещено в душата си всичко, което излиза от този извор!

	96

	Винаги.

	Пази винаги вътрешната си чистота.

	97

	Учител и ученик.

	Искреността е условие за съзвучие между техните души. Тя е условие, при което Учителят може да дава и ученикът може да приема.

	Искреността е условие за правилна обмяна между Учителя и ученика.

	98

	Отношение.

	Когато ученикът е искрен, Учителят е мек към него.

	Когато ученикът е неискрен, Учителят е строг.

	99

	Опитност.

	Има опитности, които образуват епохи в живота на ученика!

	Опитността, която ученикът има, е само за него.

	Тя е свещена област в душата му!

	Тя е неговото богатство!

	Той може да я даде по закона на вътрешната свобода и то само на някоя близка душа, чието сърдце гори с Любов, самопожертвувание и готовност да служи на Бога. Предаде ли я на един, който не е готов да го разбере и оцени, той ще преживее голяма скръб вътре в душата си.

	100

	Духът.

	Всичко в живота на ученика да става под силния подтик на Духа, без да има примесено нещо човешко.

	101

	Чистота.

	Бъди чист като дете.

	102

	Вярност.

	Бъди верен, както Бог е верен.

	103

	Вътрешният глас.

	Всякога слушай гласа на душата си и ще знаеш как да постъпваш.

	104

	Работа на ученика.

	Върши всичко, което е благоугодно Богу. Това е мярката на ученика.

	105

	Будна мисъл.

	Мисли за Бога и страждущите, когато си тъжен и омъчнен. Тази мисъл ще те облекчи и укрепи.

	106

	Мярката.

	Отношението на Учителя към ученика зависи от ученика.

	Всеки ученик, който учи добре, има разположението на Учителя.

	Слънчевите лъчи проникват в стаята, когато прозорците ѝ са отворени.

	107

	Духовните тела.

	За да бъде ученикът винаги в контакт с Учителя, той трябва да развие духовните си тела.

	Връзката между ученика и Учителя е духовна.

	108

	Близост.

	Учителят е Учител за всички. Но ученикът може да предизвика по-голяма Любов в Учителя с една своя искрена и свещена постъпка, в която Бог се изявява.

	109

	Мистичен разговор.

	– Аз съм Пътят!

	– И Светлината, която ме води по този Път!

	110

	Молитва – Вяра.

	Всякога се моли и предостави всичко на Бога.

	Когато Господ иска да направи нещо, Той ще създаде условия за това.

	111

	Реалното.

	Истински Великото седи зад материалното. Реалното, Великото в живота, то е невидимото. Затова ученикът постепенно се отказва от всичко материално и преходно.

	Тогава ученикът влиза в света, дето Светлината цари. Там Учителят се разбира добре. И тогава животът на ученика минава в нова, по-висока гама.

	А всичко това може да стане и изведнъж.

	Зависи от ученика.

	112

	Молитва – чистота.

	Колкото повече вода минава през извора, толкова той е по-чист.

	Ученикът се моли често. Това е необходимо за неговата Чистота.

	113

	Правило.

	Ученикът не трябва да се съблазнява никога в думите на Учителя. Те всякога трябва да го повдигат и хранят.

	114

	Закон.

	Ученикът трябва да знае и винаги да държи в ума си този закон:

	Всичко в живота се превръща в Добро!

	115

	Живот.

	Когато малкото клонче прави отклонение нагоре надолу, но се държи за дървото, няма нищо опасно. Но когато се откъсне, опасността идва.

	Когато ученикът живее за Бога, той е клончето, заловено за дървото.

	116

	Смелост.

	Ученикът трябва да бъде смел и решителен. Тогаз той може да върви по тесния път.

	Тесният път води към Бога!

	117

	Радост.

	Бъди радостен винаги.

	Връзката с идеалния свят прави ученика радостен.

	118

	Вяра, Надежда, Любов.

	В Любовта устоява този, който е готов на жертва.

	Във Вярата устоява този, у когото има упование.

	В Надеждата устоява този, у когото има радост.

	119

	Вяра, Надежда, Любов.

	Не се ли радваш, ще изгубиш надеждата си.

	Не уповаваш ли, ще изгубиш вярата си.

	Не си ли готов на жертви, не можеш да придобиеш Любовта.

	120

	Трите правила.

	Когато не сполучиш, прояви Надеждата си.

	Когато Бог те поучава, прояви Вярата си.

	Когато ближният ти пада, прояви Любовта си.

	121

	Трите правила.

	Когато в тебе има зазоряване, прояви надеждата си.

	Когато в тебе Слънцето изгрява, прояви вярата си.

	Когато в тебе Слънцето дойде до зенита – прояви Любовта си.

	Надеждата е във физическия свят.

	Вярата е в духовния свят.

	Любовта е в Божествения свят.

	122

	Плачът.

	Има един свещен плач.

	Плачът в живота иде по особен път. Ученикът трябва да му даде ход. Сълзите лекуват. Те измиват и пречистват човешкото съзнание. С плач е утешение, без плач е мъчение.

	Има един плач на умиление.

	Има плач на самопожертвувание – за човечеството. Той е плачът на Христос.

	Има един идеален плач, когато човек е пред Великото.

	123

	Радост.

	Ограничи материалните си желания, и ще вкусиш от Радостта в Бога!

	124

	Вяра.

	Вярата реализира нещата. Ученикът вярва всякога.

	Вярата иде от свръхсъзнанието.

	125

	Будност.

	Ученикът е всякога бодър, буден и весел в живота си.

	126

	Стремежът на ученика.

	Ученикът на Всемирното Братство се стреми да реализира в живота си:

	Божествената Любов,

	Божествената Мъдрост,

	Божествената Истина.

	127

	Дълъг живот.

	Чистотата продължава живота.

	Когато ученикът опази тялото си чисто, той дълго живее; опетни ли го, рано го сменя.

	128

	Любовта.

	Любовта носи изобилието. При изобилието всяко недоволство изчезва.

	Ученикът е възприел правилно Любовта само тогава, когато е примирил всички противоречия в живота си. Иначе той не я е разбрал.

	129

	Любов – Чистота.

	Който люби, обиква чистотата.

	В името на Любовта целият живот на ученика трябва да бъде чист.

	130

	Търпение.

	Велика наука е търпението!

	Корените на търпението са в Божествения свят.

	Търпение с Любов, търпение с Мир, търпение с Радост.

	Само любещият е търпелив.

	Само човекът с Мир е търпелив.

	Само радостният е търпелив.

	Само разумният е търпелив.

	131

	Добро гледане.

	Всяка преходна форма е недовършена картина, върху която работи Божествения Дух.

	Ученикът вижда само доброто, навсякъде и у всекиго.

	132

	Новото раждане.

	Непреривен е процесът на раждането.

	Всеки ден ученикът трябва да се ражда в един нов свят.

	Всеки ден той има ново познание за Любовта, ново познание за служенето на Бога.

	Всеки ден трябва да има ново прозрение за неизследимите пътища на Бога.

	Всеки ден Духът посещава ученика и му говори по една нова дума.

	Тя носи чистота в неговото съзнание и съвършено го преобразява. Тя повдига мисълта му.

	Всеки ден чакай посещението на Бога!

	133

	Свобода.

	Когато душата на ученика се събуди за Бога, тя е свободна. И той не трябва да я ограничава с прищевките на тялото. В закона на кармата човек е ограничен; но влезе ли веднъж да живее за Бога, той влиза в Благодатта, в Любовта. А тук вече той е свободен.

	134

	Остава и отминава.

	Христос хлопа на вратата, и като Му отворят, Той влиза, а като не Му отворят, Той си отминава.

	Така и Учителят говори на учениците си. Които Го слушат и изпълняват думите Му, Той работи с тях – помага им. А като се съблазняват от думите Му и не Го разбират, Той си отминава.

	135

	Изпит.

	Ученикът трябва да бъде буден, когато е в света. Там ще бъде прекаран през местности с цветя. Той трябва само да мине от там, без да се спира. Спре ли се, ще се упои от ароматите им – ще заспи, и там ще остане.

	Ето защо неговото съзнание трябва да е винаги будно, съсредоточено към своята цел и да е във връзка с Учителя.

	136

	Природа.

	Всички форми в природата са символи на един вечен идеален свят. Те са книгата, от която ученикът чете какво е писал Бог.

	Ученикът започва своето учение от природата: от изворите, тревите, цветята, планините. Там търси той правилните методи за живот и чистота.

	137

	Сърдце, ум, душа.

	Ученикът има сърдцето на дете.

	По ум той е възрастен.

	А в душата си храни винаги най-възвишеното и благородното.

	138

	Аурата.

	Ученикът винаги се огражда мислено. Той трябва да пази своята аура непроницаема за влиянията на преходното.

	Мисълта за Бога огражда неговата аура със своята Светлина.

	139

	Чистота и Любов.

	Ученикът трябва да бъде чист, за да разбира и възприема Любовта.

	Когато той добие Чистотата, обиква целия свят.

	Чистотата е неговата ограда.

	140

	Любов.

	Велико нещо е Любовта! Тя е Великият закон, който изпълва всякога душата на ученика.

	141

	Молитва.

	Ученикът трябва да се моли винаги, за да бъде в контакт с невидимия свят и да се запази от примамката на низшите духове.

	142

	Светлина.

	Ученикът трябва да ходи винаги със Светлина, за да не се спъва.

	143

	Учение.

	Ученикът трябва да мисли само едно: че трябва да учи. И никога да не мисли, че е нещо повече от другите. Той знае, че науката, която има още да учи, е безкрайна. Той съзнава, че едва е в началото на Великия път. Безкрайни са върховете на знанието, които той трябва да изкачи!

	За това той е смирен, Смирението го въвежда в Храма на Мъдростта.

	Който говори за себе си, не е ученик.

	144

	Спокойствие.

	Ученикът трябва да бъде винаги спокоен – при всички условия; той знае, че то е за негово Добро.

	Страхът е нещо животинско.

	145

	Извор.

	Ученикът трябва да пие Вода само от Извора. Да предпочете да жадува, нежели да пие нечиста вода.

	146

	Който жадува.

	Само жадният ще намери извора в планината.

	Само жадният отива при Извора. Само ученикът ще намери в живота си Учителя. Само ученикът ще остане при Учителя.

	147

	Добро.

	Това, за което мислиш, го приемаш в себе си. Мисли често за Истината, Любовта, Мъдростта, Правдата и Добродетелта.

	И те ще пребъдват в теб.

	Вода, която извира из дълбоко, е чиста.

	148

	Радостта на очакването.

	Ученикът е винаги доволен от момента.

	Той трябва да има винаги нещо Божествено, което да очаква. Това е неговата радост и утеха.

	149

	Умен.

	Ученикът трябва да бъде много умен. Всичко умно да разбира.

	Добре се ходи по един път, който е огрян от Светлината.

	150

	Начало на формуляра

	Любовта.

	Когато ученикът влезе в Любовта, там има вече други закони.

	Любовта е нещо духовно. В Любовта няма раздяла. В Божествената Любов няма прекъсване; тя вечно расте.

	151

	Към Любовта, Светлината, Истината.

	Дръж мислите си всякога над земните работи. Повдигай мисълта си нагоре към Любовта, към Светлината, към Истината.

	152

	Изненада.

	Нищо не трябва да изненадва ученика.

	Той трябва винаги да е спокоен.

	Той знае, че има един Божествен план, който урежда нещата.

	И затова нищо не го учудва.

	153

	Благоразумие.

	В живота на ученика се изисква благоразумие!

	Ученикът избягва всеки спор.

	Благоразумието е дъщеря на Любовта и Знанието.

	154

	Чувствителност.

	Езерните води затрептяват от най-нежния зефир. Ученикът трябва да стане по-чувствителен, за да възприема нежните вълни, които идат от горе.

	155

	Бялата Светлина.

	Когато ученикът се потопи в Бялата Светлина, той познава своя Учител.

	Учителят му говори от полето на Бялата Светлина.

	156

	Истинският дом.

	Истинският дом на ученика е вътре в душата му.

	Той няма дом отвън.

	157

	Бог.

	Велико е да се служи на Бога.

	При Бога е винаги хубаво.

	158

	Божествената Любов.

	Както се печем на Слънцето, тъй трябва да живеем в Божествената Любов.

	159

	Любовта

	Ученикът като люби Бога, се чисти. А може да се изчисти и чрез страданията.

	Любовта е една жива сила, едно течение, което постоянно иде от Бога и трябва да минава през нашите души.

	160

	Любов.

	Когато ученикът живее в Любовта, лесно разрешава всички въпроси и за него не съществуват противоречия.

	161

	Съсредоточаване.

	Ученикът трябва да владее мислите си и със своята мисъл да служи на Истината.

	Затова необходимо е за него да се съсредоточава в себе си.

	Може да мисли за животворната светлина, за нейната седмоцветна красива дреха, с която е облечена, и за музикалния ѝ говор. Това е великата хармония в света. Може да мисли и за Животворното Божие слънце, към което всичко се стреми.

	162

	Будно съзнание.

	Когато ученикът се съсредоточава, той не трябва да заспива, а да е буден. Заспи ли, той влиза в низшите течения на природата и от там мъчно може да излезе.

	163

	Пътят.

	В своя Път ученикът трябва да е винаги буден. Този е Пътят, за който Господ казва:

	„Малцина са, които ходят по него.“

	164

	Свобода.

	Ученикът е свободен, когато нищо не го отвлича от Пътя му.

	Нищо не е по-силно от неговата задача!

	165

	Медитиране.

	Ученикът трябва да медитира, но не и да мечтае. Когато медитира, той е буден, защото е зает с ума си; а когато мечтае, той заспива, защото там се намесват низшите чувства.

	166

	Пътят.

	Приятен е пътят на ученика, защото е път на възлизане!

	167

	Морален устой.

	Ученикът трябва да е толкова морално повдигнат, че неговият стремеж да седи по-горе от всички окръжаващи съблазни. Той не може да се изкушава от злото.

	Ученикът трябва да има не само морален стремеж, но и морален устой.

	168

	Опитност.

	Ученикът трябва да се ползува не само от своята опитност, но и от опитността на другите. С това той влиза в пътя на обединяващата Любов.

	169

	Същината.

	Човекът е колективно същество.

	Той трябва да съзнава, че е образ и подобие на Бога. Трябва да има характер и да познава същината на Вечното Добро.

	170

	Реалността.

	Не се спирай на нищо вън от тебе, до като не изучиш себе си.

	Когато ученикът познае реалността в себе си, той разбира реалността, която лежи в основата на цялото битие.

	171

	Раждане от Духа.

	Ученикът трябва да се роди по Дух. Тогава той се издига над временното, и за него няма вече противоречия на земята.

	172

	Волята Божия.

	Трябва да живеем съгласно Волята Божия! Тя включва благото на всички живи същества.

	173

	Желание.

	Желай, което е разумно!

	Желай, което е добро за всички!

	Желай, което желае Бог!

	174

	Свобода – ограничение.

	Ученикът е свободен; затова сам се ограничава. Който сам не се ограничава, природата го ограничава.

	175

	Прозрение.

	В развълнуваното езеро не виждаш нищо. Тихото езеро отразява планинските върхове, небето, слънцето и звездите.

	Ученикът трябва да има спокойна душа и установена мисъл. Тогава иде прозрението; тогава се изяснявят много противоречия.

	176

	Знание и Вяра.

	Знанието е достояние на мъдрите хора. Който вярва, трябва да учи, а който знае, трябва да прилага. В знанието има нещо красиво. Знание без вяра не може да се развива.

	177

	Естественост.

	Светлината в душата на ученика иде като зазоряване. Ученикът не трябва да иска нищо пресилено.

	В него всичко трябва да става напълно естествено и на своето време.

	178

	Вяра.

	Вярвай в онзи, който те учи.

	Вярвай в онзи, когото обичаш.

	Ученикът трябва да има абсолютна вяра в Учителя си!

	179

	Каляване.

	Младата фиданка се излага на бурите, за да се кали и заякне в мощен дъб!

	Ученикът трябва да преживее известни терзания, за да стане по-силен, да се издигне над тях и да разбира нещата правилно.

	180

	Учение.

	Физическият свят за ученика е място само за учение, а не и за забрава.

	То прави живота му пълен, красив и радостен.

	Само учението дава съдържание на живота му.

	И само служението осмисля живота му.

	Ученикът минава само през физическия свят; той не се спира там.

	181

	Свещената книга.

	Всичко те интересува у Този, Когото обичаш. Ученикът неуморно чете Свещената книга на природата, за да познае какво е мислил Бог.

	Той е неговият възлюблен!

	182

	Изпитът на ученика.

	Държиш обикновен съд в ръцете си. Трепериш над него. Съдът се строшава. Ти плачеш и мислиш, че всичко е загубено. Но Разумната природа – Любовта, е приготвила за тебе друг съд със скъпоценно съдържание.

	Разочарованието те подготвя за новото очарование, което те чака.

	Тъй ти се приближаваш до новата изненада на Реалния свят.

	183

	Любов.

	При всички изпити остани верен на Любовта! Ученикът трябва да издържа в Любовта до край, без да се усъмни в нея. Пътят на Любовта е път на множество изпити, през които ще мине той, за да се види доколко е издържлив в Любовта.

	184

	Чувствителност.

	Ученикът не трябва да губи своята чувствителност. В неговите чувства не трябва да настъпи притъпяване.

	Възвишената мисъл префинява нервната система и я прави по-чувствителна.

	185

	Любов и Мъдрост.

	Необикновен е животът на ученика.

	Любовта и Мъдростта пребъдват във всяка негова постъпка.

	Любовта представлява бистра, кристална вода, от която ученикът пие, а Мъдростта представлява планински връх, който той изкачва.

	186

	Нежност.

	Нежността е необходимо качество за ученика.

	Той трябва да бъде нежен!

	Тя подготвя пътя на Любовта. Нежността не настъпва смазаната тръст и не угасва замъждяло кандило.

	Тя внася на земята сиянието на ангелския свят.

	187

	Светът.

	Ученикът ще бъде в света, но светът не бива да бъде в него.

	188

	Великото.

	Висок идеал изпълва съзнанието на ученика!

	Колко е хубаво, когато ученикът носи нещо велико в душата си!

	189

	Към Великото.

	Колко е хубаво, когато знаеш, че отиваш към Великото, защото там животът напълно се осмисля!

	190

	Чистота.

	Чистият диамант по съвършен начин отразява Светлината.

	Чистотата е условие за всички постижения.

	Само чистият прекрачва портите на Висшето Знание! Ученикът трябва да бъде чист. – Чист всякога! Няма по-велико нещо за ученика от чистотата в света!

	191

	Обещанието.

	Ученикът всякога трябва да удържа обещанието си, за да развие устоите на своя характер.

	192

	Бог.

	– Не бой се!

	Бог е неизменяем! Той на всичко дава добра отрада.

	193

	Реалното.

	Най-реалното за ученика трябва да бъде стремежът му към идеалното.

	194

	Светлина.

	Светлина трябва да има в живота ти!

	Светлината разкрива красотата на света.

	При нея нещата растат.

	Светлината е храна за ума.

	195

	Хармония.

	Първата работа на ученика е да възстанови хармония в себе си.

	Това е съзвучието между мислите, чувствата и постъпките. Това е вътрешната музикалност, която изпълва душата на ученика.

	Макар да дойдат противоречиви условия, той не губи характера си.

	196

	Влиянията.

	Ученикът избягва влиянието на преходния свят, додето укрепне.

	197

	Правилно разбиране.

	Ученикът трябва всичко да разбира правилно.

	Това ще му даде истинските методи за дейност.

	Той не трябва да си създава сам страдания от кривото схващане на нещата.

	198

	Определено време.

	Когато Учителят учи ученикът, последният не трябва нищо да Му иска, а само да Го слуша и разбира правилно.

	Има си точно определено време, когато Учителят ще даде нещо на ученика.

	199

	Отплата.

	В това е радостта на извора:

	Когато растенията, които той полива, дадат изобилен плод.

	Ученикът, който е получил много от Учителя, може да Му се отплати само с Любовта си към Бога.

	200

	Пост.

	Ученикът може да почне своя пост, когато е във възходяща степен на Духа си.

	Тогава той по-лесно може да се издигне над материалното.

	201

	Съмненията.

	Ученикът трябва да мине през съмненията.

	Тя е една област, която той трябва да премине, и я мине до край. Там той ще се намери в една северно-полярна нощ – дълга нощ. Но той трябва да разбира закона: трябва да я прекара, за да излезе пак на светлия ден. И да се крепи през всичкото време. След като премине този период на мрак, ще дойде прозрението – светлият ден на Посвещението!

	202

	Съмнението.

	Съмнението е една задача на ученика, която той трябва да реши правилно.

	203

	Съмнението.

	Първият изпит, на който ученикът се поставя сам, е съмнението. За туй той трябва сам да прекара нощта на съмнението и сам да го победи.

	204

	Светът на Любовта.

	Щом си в Любовта, ти вярваш и всичко е светло за тебе. По това ще познаеш, че си в света на Любовта.

	Там съмнение няма; усъмниш ли се, това показва, че Любовта я няма.

	205

	Мъчнотии.

	Щом ученикът се определи да тръгне в Пътя, ще се явят големи мъчнотии, които биха могли да го спънат. Той не трябва да се смущава от тях. Това са посторонни неща за него; той трябва да върви все напред!

	206

	Примирение.

	Да се примириш с Бога, то значи да приемеш Неговата Любов.

	207

	Методите на Бога.

	Да любиш Бога, то значи да употребиш всички методи, които Той употребява.

	208

	Бог.

	Да разбираш Бога, то значи да си послужиш с Божествената Светлина.

	209

	Познание на Бога.

	Можеш да познаеш Бога само когато Го обичаш.

	Можеш да познаеш Бога само като почувствуваш Неговата Любов.

	210

	Божествената правда.

	Да живееш по Бога, то значи да си служиш с Божествената правда. А тази правда се отнася към всички еднакво.

	211

	Мярката.

	Учителят на всички ще даде точно толкова, колкото е определено по Божествената правда за тях. Никому по-малко.

	Но Учителят е свободен да даде някому повече.

	212

	Душата.

	Ученикът трябва да обича душата на хората, и като е тъй, той не трябва да мрази никого.

	Сродната душа на този, когото ти обичаш, и на онзи, когото ти не обичаш, горе еднакво се обичат.

	А ти по плът си направил разлика между тях. Това е грях.

	213

	Отчет.

	Ученикът не е длъжен да дава отчет на хората. Той преди да постъпи тъй или инак, трябва да се съобразява с Божиите закони и наредби.

	214

	Морал.

	Ученикът почва работата от там: как седи работата му пред Бога, а не пред хората и общественото мнение. Това е истинският морал в живота на ученика.

	215

	Морал.

	Морал – това е Любовта на ученика към Бога.

	Няма друг морал.

	216

	С Любов.

	Ученикът трябва всичко да прави с Любов; тогава и лесно ще го прави.

	Няма ли Любов, ще срещне много противоречия в пътя си – на първо място съмнението.

	217

	Светът на Любовта.

	Светът на Любовта е свят на Великите постижения. Всяка работа, направена без Любов, е безплодна.

	Всяка работа, направена без Любов, е престъпление.

	218

	Царството на мира.

	На всичко, което става, намери мястото и вътрешния смисъл. Така ще запазиш равновесие при бурите на живота.

	За да влезеш в Царството на Мира, това е необходимо.

	219

	Благословение.

	Когато някои Божествени благословения се спират, причината лежи в ученика, а не в Бога.

	Бог е отредил благословение за всички.

	220

	Плачът.

	Ученикът трябва да плаче, когато никой не го вижда.

	Тогава плачът е благословен.

	За човешки работи ученикът може да плаче пред другите, но когато плаче за нещо Божествено, той плаче насаме.

	221

	Небето.

	Ученикът живее на земята, а мисли за небето. На земята той иска да реализира Божествените закони.

	222

	Търпение.

	Издържай всичко заради Любовта, докато я придобиеш. Дойде ли тя, ще получиш търпението.

	223

	Любовта.

	Само Любовта учи хората на послушание.

	Новото послушание е послушание от Любов!

	„Който Ме люби, ще опази Моите заповеди.“

	Това е възможно само при Любовта. А след това иде дарът:

	„И Аз ще бъда с вас до скончанието на века.“

	224

	Послушание и учение.

	Когато ученикът възприема Любовта от Учителя, той има послушание, за да се посади Любовта в него. А учи, за да възрастне тя в него.

	225

	Ръцете.

	Ръцете са създадени за работа!

	Когато ученикът ги погледне, те му казват:

	„Ние сме създадени за работа!“

	Ученикът не трябва да бъде мързелив.

	226

	Ноктите.

	Ученикът не трябва да има бели петна на ноктите си.

	Те са резултат на силно смущение и притеснение.

	Ученикът трябва да бъде много тих всякога. – За него не трябва да има изненади.

	227

	Доброто.

	С краката си ученикът ще отиде при Доброто; с ръцете си ще го направи; а с устата си ще го каже.

	И трите свята трябва да вземат участие в Доброто: физическият, ангелският и Божественият.

	228

	Главата.

	Главата на ученика трябва да е винаги изправена, а не наведена.

	Когато тя е наведена, лесно се възприемат отрицателните мисли и настроения. А когато е изправена, той се свързва със слънчевите енергии и положителното в живота.

	229

	Погледът.

	Погледът да бъде мек и чист, никога раздвоен и винаги свързан с една Божествена мисъл.

	230

	Погледът.

	Погледът на ученика е такъв, че никога не нарушава хармонията в другите.

	231

	Поздравът.

	Най-добрият поздрав е поздравът на очите. Той е най-чистият. Него Бог приема.

	Любовта е нещо духовно, Божествено. Във физическия свят тя се изразява чрез очите.

	232

	Движенията.

	Всички движения на ученика трябва да бъдат волеви и съзнателни. Ученикът не трябва да прави нито едно несъзнателно движение, защото те са под влиянието на изостаналите духове.

	233

	Права стойка.

	Ученикът трябва да има винаги права стойка. Тя държи будно неговото съзнание и предразполага Духа му към работа.

	234

	Правило.

	След като е бил при Учителя, ученикът отива право у дома си, без да се отбива никъде.

	235

	Храната.

	Най-идеалната храна са плодовете. Ученикът трябва да употребява предимно тях. Те чистят както тялото, така също и мислите и чувствата му.

	236

	Храната.

	Когато ученикът яде, трябва да е изпълнен с благодарност и обич.

	237

	Сън.

	Хубаво е ученикът да бъде буден до десет часа вечерта и след това да спи.

	238

	Спане.

	При лягане ученикът поставя всички противоречия през деня на мястото им, възстановява пълен мир и тишина и като новородено дете в най-късо време заспива.

	239

	Болестите.

	Ученикът не трябва да боледува. Той трябва да гледа на болестите като на възпитателно средство, с които природата уравновесява силите на организма.

	Любовта изключва всяка болест. Тя е носителка на изобилния Живот.

	Болният, потопен в Божията Любов, може да оздравее моментално!

	240

	Окултна медицина.

	Ученикът трябва да разбира от природна медицина. Лечебни фактори са: храната, водата, въздухът и светлината. Слънчевите лъчи, възприети с Любов, са най-лечебния сок за тялото. Те действуват успокоително на душата, ободрително на Духа.

	Ученикът се лекува и чрез повдигане на мислите и чувствата си.

	Той се лекува и чрез молитва, а в някои случаи с пост и молитва.

	241

	Чиста кръв.

	Ученикът трябва да има чиста кръв. Чистите мисли и желания поддържат нейната чистота.

	242

	Дрехите.

	Ученикът пази дрехите си, защото е прекарал част от аурата си в тях. Ако те попаднат в неподходящи ръце, той ще страда, без да знае откъде иде страданието му.

	243

	Дрехите.

	Дрехите на ученика трябва да бъдат широки и удобни. Не дрехата, но лицето трябва да изпъква, и не лицето, а душата.

	244

	Топлина.

	Ръцете на ученика трябва да имат винаги умерена температура – да бъдат топли.

	Студените ръце показват стеснен ум. Трябва повече слънце. Топлината ще внесе разположение на Духа.

	245

	Пари.

	В отношенията си учениците трябва да спазват следното: услуга за услуга, а не за пари.

	Парите могат да развалят човека. Те носят друг образ, а чрез услугата ученикът ще предаде и приеме образа на Любовта.

	Бъдещата разменна монета ще бъде приятелството!

	Бъдещата разменна монета ще бъде Любовта!

	246

	Пари.

	Ученикът не трябва да прави услуга за пари; това е вън от всяко правило на окултната школа.

	Той трябва да служи само от Любов!

	247

	Две правила.

	I. (относно себе си) Ученикът никога не бива да иска пари за помощ. Той трябва да изработи нещо и тогава да му се заплати, ако пожелае.

	II. (относно другите) Ученикът никога не трябва да дава пари за помощ. Той трябва да създаде известна работа на онзи, който се нуждае, и тогава вместо 25 лева, да заплати 100 лева. Тъй и другият да бъде свободен, че с труд си е помогнал.

	248

	Улицата.

	Когато ученикът ходи по улицата, трябва да е съсредоточен и да се моли, за да избегне ненужни неприятности.

	249

	Интуиция.

	Ученикът трябва да се вслушва в своята интуиция и да пази първата мисъл, която му идва. Тя ще го заведе в пътя, където няма разбойници.

	250

	Интуиция.

	Ученикът трябва добре да разпознава хората. Първите впечатления, които той получава за тях, са най-верни – тях да държи. Вторите и третите са коментарии.

	251

	Приятелство.

	Ученикът трябва да дружи с добрите хора и добрите духове, да се занимава въобще с Доброто.

	Лошите духове са, които изкушават ученика. С тях той не трябва да има нищо общо.

	Когато ученикът има вътрешна светлина, лошите духове не могат да се приближат при него.

	Когато мисли за Бога, той е ограден.

	252

	Дружба.

	Ученикът трябва да дружи с ония, които са по-напред от него, за да се учи от тях. Да дружи и с равните на себе си, за да се насърдчава в по-голяма ревност на учение. И да слиза при по-долните, за да им помага.

	Подкрепи ли по-долните, по-горните него ще подкрепят.

	253

	Трансформиране.

	Ученикът трябва да мисли само Доброто! Всяка лоша мисъл е един психически трън. Ученикът трябва да го намери и извади.

	Така той ще трансформира енергията на лошата мисъл и ще я използува за Добро.

	254

	Новият път.

	Този, който облича нови дрехи, няма желание да се върне отново към старите.

	Ученикът, който тръгне в Божествения път, трябва да остави нравите на света.

	255

	Средата на ученика.

	Живей и се движи винаги в Любовта!

	256

	С Бога.

	Всеки уд има смисъл, доколкото е свързан с организма.

	Живееш правилно, докато си в контакт с Бога.

	257

	Духовна закрила.

	Човек не може да успее в каквато и да е работа, ако няма съдействието на невидимия свят.

	Ученикът мъчно може да живее на земята без духовна закрила.

	Затуй трябва да бъде свързан с Бога.

	258

	Страданията.

	Ученикът трябва с радост да посреща страданията и да се радва, защото от тях ще научи нещо Добро.

	Разбере ли тъй страданията, той ще се подмлади.

	Човечеството само в една фаза на своето развитие минава през областта на страданията.

	Те каляват нервната система, за да издържи новата Светлина, която ще дойде.

	259

	Независимост.

	Нищо материално не трябва да свързва ученика.

	Колкото по-мъчно се отделя ученика от материалните неща, толкова през по-големи страдания ще мине.

	Той само се учи на земята, а живее на друго място.

	260

	Блаженство.

	Човек, който живее за себе си, е винаги ограничен.

	В момента, когато проблесне в него идеята да служи на Бога, всички вериги на ограничението падат и той е свободен.

	Блаженство е, когато ученикът се освободи от ограниченията на света.

	261

	Силата на душата.

	Душата може да прояви силата си, когато не е свързана с материята. Тя е силна, когато прониква материята, без да се свързва с нея.

	Ученикът трябва само да гледа през материята, но не и да живее в нея.

	262

	Разумните сили.

	Всичко, каквото става, е допуснато от Небето.

	Каквото и да ти се случи, ще се превърне за Добро от разумните сили, които ръководят развитието.

	Това изпълва ученика с радост и при най-големите противоречия в живота.

	263

	Божият план.

	Не забравяй, че във великия Божи план в края на краищата всички противоречия ще бъдат разрешени.

	264

	Сила.

	Силата на ученика иде от горе.

	Концентрацията в Божествените Истини е акумулиране на сила. – Човек става акумулатор.

	265

	Истинска помощ.

	Ученикът трябва да може да влиза в положението на всяка душа, за да я разбере и ѝ помогне.

	Когато разбереш една душа, ти я обикваш.

	266

	Синьото небе.

	Синият цвят действува на душата и поражда възвишени чувства у ученика.

	Когато той се почувства обезсърдчен, нека погледне синьото небе, и ще се успокои, ще почувствува дълбок мир, радост и лекота в душата си. Ще се разведри и наново ще почне работата си.

	267

	Звездното небе.

	Когато ученикът почувствува празнота и безсмислие в живота си, да погледне вечер звездното небе, и той ще се насърдчи от величието му.

	268

	Малката буболечица.

	Когато ученикът се почувствува много отпаднал и излишен на земята, нека погледне под нозете си ония малки мушички, които остават да живеят и след като ги е настъпил някой. Нека ги погледне с микроскопа, как те се движат, бързат, хвръкват и пак застават, а може би и мислят! И ще види как те засвидетелствуват разумността и необходимостта и от тяхното съществуване в битието.

	Пред тия малки мушички той ще се засрами от своето безволие и у него ще се зароди силно желание и той да оправдае живота, който му е даден. – И той да изяви Великото в Битието!

	269

	Приложение.

	Божественото трябва да се изпитва и прилага всякога. Когато един избави някого от водата – и единият, и другият имат силно преживяване. Но единият изпитва едно, а другият – друго.

	И двамата трябва да благодарят на Бога!

	270

	Благодарност.

	Ученикът трябва да благодари от сутрин до вечер за всичко, което вижда около себе си.

	Тогава струите на Любовта ще потекат през неговата душа.

	271

	Молитва.

	Ученикът трябва да се моли, за да бъде силен и да няма изкушение за него.

	„И не веди нас во изкушение.“

	272

	Тълкувание.

	„И не веди нас во изкушение.“

	Това значи: Давай ни, Господи, знание и Мъдрост, за да не би ние с нашето невежество да паднем в изкушение.

	273

	Светлите мисли.

	Когато ученикът се освободи от грубите мисли на материалния живот, умът му се изпълва със светли мисли за Възвишеното и Великото в живота.

	Тогава той може да работи.

	274

	Онзи свят.

	Ученикът трябва да се приготви съзнателно да замине от този свят. Онзи свят, това е училището, където той ще продължава учението си.

	Този свят и онзи свят са един свят.

	275

	Бялата светлина.

	Когато ученикът мисли за Доброто, в неговия ум се явява една мека бяла светлина – живо Същество, с което той може да се разговаря и да научи много нещо.

	276

	Учителят.

	Учителят има за всеки ученик особен говор. Изворът дава вода за всекиго специално. Тъй, Учителят е един за всички, а и изворът е един, от който мнозина ще пият, без да си пречат взаимно. Когато мнозина пият от една стомна, там се явяват противоречия, преплитане и спор.

	277

	Огънят на Духа.

	Поддържай винаги в себе си огъня на Духа.

	Ученикът трябва постоянно да носи отпечатъците на Доброто на лицето си.

	278

	Лицето.

	Когато ученикът живее по Бога, лицето му добива друг образ.

	279

	Нежност.

	Като мислиш за качествата на Бога, те се преливат в тебе.

	За да станеш нежен и милосърд, мисли колко снизходителен и благ е Бог!

	280

	Прощението.

	Прощавай винаги заради Бога!

	Прощаването не произтича от човека. То иде от Бога! Можеш да се бориш със себе си, дали да простиш, но ти трябва да победиш в тая борба.

	Първата стъпка, с която ученикът влиза в Духовния живот, е прощаването.

	Прощавай заради Бога.

	281

	Същественото в живота.

	Служение и учение!

	Ученикът трябва да се освободи от посторонните неща, които само отвличат ума му, без да го ползуват.

	Той е зает само със същественото в живота.

	Защото дълъг път на учение и работа го чака.

	282

	Приложение.

	Туй, което ученикът знае, трябва да го приложи в живота си!

	Знаеш само това, което си приложил и опитал. И само това знание ще върви винаги след тебе.

	283

	Вътрешен стимул.

	Ученикът трябва да има вътрешен стимул, за да работи Божественото. Той живее повече вътрешно.

	Той участвува във външния градеж, но неговият подтик иде отвътре.

	284

	Отговорност.

	Ученикът не може да се оправдае с нищо, ако не направи това, което знае.

	Законът гласи:

	Без Любовта ти ще съгрешиш. С Любовта ти ще изправиш погрешката си.

	285

	Писаните закони.

	Законите и правилата на ученика са писани вътре в него.

	Отвън той няма никакви писани закони.

	286

	Страданията.

	Ученикът трябва да се кали в страданията, за да придобие характер, който да устои на смъртта.

	Мислено преживей страданията на Христа; тогава ще се калиш в тях.

	При страданията ученикът дълбоко в себе си живее в радостта. – Защото обича и знае, че има Един, Който го обича.

	Никой не може да понесе страданията, ако няма Любов!

	287

	Характер.

	Да бъдеш невинен и да свършиш живота си като виновен пред другите, без да се оправдаеш, то е характер.

	Ученикът не трябва да се оправдава, а да остави Учителят му да го оправдае, ако намери за добре.

	288

	Страданието на ученика.

	Най-строгият съдия е вътре в самия човек.

	Най-голямото страдание, което съществува за един ученик, е когато той съзнава, че не е направил това, което Бог му е казал.

	289

	Страдания.

	Само когато издържиш страданията правилно, те ще те издигнат на една висота, за да можеш да вървиш по-нататък във Вечния Път.

	290

	Божественият огън.

	Ученикът не може да направи една крачка в Божествената школа, докато в него има користолюбие.

	Всички души ще преминат през Божествения Огън, за да се изчистят от всяко користолюбие!

	Тогава те ще просветнат!

	291

	На Бога.

	С молитва и вяра ученикът трябва да предостави целия си живот на Бога!

	Това не изключва неговата активност и инициатива в живота.

	292

	Любовта на Бога.

	Всичко съществува чрез Любовта на Бога!

	293

	Мълчание и говорене.

	Има три вида мълчание и три вида говорене.

	Гладният като се наяде – мълчи.

	Ученикът, като не си знае урока – мълчи.

	Учителят, който много знае – мълчи.

	Когато човек е много гладен – много говори.

	Ученикът, който много знае – много говори.

	Учителят, който малко знае – много говори.

	Ученикът трябва да знае кога да говори и кога да мълчи най-уместно.

	294

	Готовност.

	Ученикът трябва да прекара през ума си най-лошите положения, за да види може ли да ги издържа. Те може да не дойдат, но той трябва да е готов на всичко.

	За него не трябва да има изненади.

	295

	Любов.

	Любовта ти ще мине през много изпити, за да се опита.

	Любовта на ученика трябва да бъде толкова голяма, че да издържа всичките положения, които ще му дойдат.

	Само Любовта може да издържа и най-противоречивите положения в живота.

	296

	Мир.

	Мирът иде от Бога!

	Най-великото нещо в душата на ученика, това е неговият мир.

	Мирът е от Бога благословен!

	„Моят Мир да бъде с вас.“

	297

	Чистота и светлина.

	Чистотата трябва да излиза от ученика като Светлина.

	298

	Посвещение.

	Посвещението почва от страданията. Ученикът не трябва да ги отбягва, но да ги издържа.

	299

	Вода и огън.

	Ученикът трябва да мине през огън и вода! През вода, за да се очисти, а през огън, за да светне!

	300

	Умът.

	Бъди Умен!

	И при всяка твоя постъпка прецени условията и последствията.

	301

	Пред изпит.

	Бъди спокоен и тих.

	Всичко ще мине добре!

	302

	Три състояния.

	Има три състояния в живота на човека:

	Едно физическо – там всичко се безпокои.

	Друго духовно – там има стремеж към един идеал.

	И трето Божествено – там има абсолютен Мир!

	Ученикът трябва да е преминал първото състояние.

	303

	Ученик.

	Най-хубавото нещо е човек да бъде ученик!

	304

	Помощ.

	Учителят може да помогне на ученика си само като забележи у него непреодолимо желание към Духовното.

	305

	Вяра.

	Ще упражняваш вярата.

	Без вяра умът се колебае. Мощна вяра ще туриш в себе си!

	Корените на вярата се намират в миналата вековна опитност на човека.

	306

	Мото.

	С Господа, Който живее в мене, всичко мога.

	Помощта не иде от вън; тя иде от вътре.

	307

	Бурята.

	Когато небето се заоблачи и загърми, малките цветенца се радват – влага им трябва. А хората ги е страх, защото нямат вярата на цветята.

	Ученикът не трябва да се плаши от бурята, защото и тя е необходима, но да гледа да я използува добре.

	308

	Светлина.

	Скръбта иде вечер, а радостта – сутрин. Когато ученикът скърби, у него е вечер; когато се радва – сутрин.

	Влиянията на тъмнината носят скръб, а тия на Светлината – радост.

	Когато у него е вечер, да мисли за Бога, защото у Бога е винаги ден.

	309

	Божественото.

	Най-първо ученикът трябва да търси и намери Божественото у себе си.

	Тогава той става способен да разбира и познава Божественото у всички.

	310

	Себе си.

	Общественият живот ученикът може да проучи в себе си.

	Познаваш ли себе си, познаваш и обществото.

	311

	Кръщението.

	Кръщението е акт на Духа.

	То е нещо вътрешно.

	312

	С Бога.

	В Любовта няма страх.

	Ученикът не трябва да го е страх от хората, защото той живее с Бога.

	313

	Църквата.

	Църквата на ученика трябва да бъде вътре.

	„Храм Божи сте, и Дух Божи живее във вас.“

	314

	Сила и светлина.

	Ученикът като мине през алхимичната лаборатория на природата, ще стане силен; а като мине през пещта ѝ – ще светне, Светлина ще стане.

	315

	Душата.

	Ученикът схваща себе си като нещо отделно от тялото, за да не се съблазни от формите.

	316

	Учение.

	Ученикът се учи по два начина: или го учат, или той сам се учи. Или той си създава условия, за да го учат, или другите създават условия, за да се учи той сам.

	Процесът на учението е труден, но приятен.

	317

	Началото.

	По-добре е ученикът да почне с мъчнотии, отколкото с блага. Тъй още от началото ще укрепне.

	318

	Придобивка.

	Във всеки живот ученикът трябва да има придобивка. Той трябва да слуша Духа си. Няма нищо по-хубаво от опитността, която разумният Дух може да даде на човека.

	319

	Основа.

	Ученикът трябва да гледа да придобие здрава основа в душата си, за да разбира живота правилно.

	Ученикът трябва да има самоувереност в живота, за да има основа, на която да гради.

	Самоувереност има само онзи, когото вълната на Любовта е докоснала.

	320

	За Бога.

	Първото и Велико нещо за ученика е да знае, че Бог е вечна хармония.

	Когато я почувствуваш в себе си, Бог те е посетил.

	Това са епохални мигове в твоя живот!

	321

	Стремеж.

	Да се стреми към Бога и Истината, това е Великата задача на ученика.

	322

	Душата и умът.

	Душата ти да бъде лазурна, а умът – светъл.

	323

	Коригиране.

	Когато ученикът иска да направи някому нещо, той сам трябва да се постави в същото положение. И ако намери, че е добре, тогава да го направи. Така той се коригира.

	324

	Цялото Небе.

	Ако ученикът се води напълно по Божествените принципи в живота си, цялото Небе ще му съдействува.

	Когато човек работи за Бога, за другите – Небето е с него!

	325

	Мото:

	За оня, който върви по Божия закон, всичко съдействува за добро.

	326

	Молитва.

	Само молитвата ще ти покаже разумния начин да изплатиш кармата си по-лесно.

	При молитвата трябва да преживееш едно Божествено състояние.

	Молитвата е едновременно начин, по който ученикът чрез нея научава каква е Волята Божия.

	327

	Природата.

	Ученикът трябва да има съзнание да не нарушава законите, които действуват в природата. Те са израз на една Висша Разумност!

	328

	Съзнание.

	У ученика трябва да има съзнание да изпълнява винаги Божественото!

	Той трябва да дава винаги ход на Божественото в себе си.

	329

	Енергиите.

	Ученикът трябва винаги да препраща енергиите си нагоре във възвишена мисъл и работа. Тогава те развиват неговите висши центрове.

	Когато енергиите остават долу, те се застояват, стават разрушителни и предизвикват експлозии.

	330

	Мислите.

	Повдигай мислите си винаги нагоре към Божественото. По този начин се организира духовното тяло.

	331

	Божественото.

	В живота на ученика трябва да се прояви Божественото.

	В него е пълнотата на живота.

	332

	Истини за работата.

	Най-голямото благо, което човек има от Бога, е животът.

	А най-голямата благодарност на човека заради живота е работата.

	Деликатността е плод на зачитане работата на другия.

	Който почита – мисли.

	Колкото човек е по-внимателен към работата на другия, толкова и невидимият свят е внимателен към неговата работа.

	Работи само онзи, който работи от Любов.

	Който работи, обича.

	И който почита работата на другия, сам работи.

	Който разбира, живее.

	Смехът понякога показва, че не разбираш. Той е временно развлечение.

	Който разбира, мисли!

	Който разбира, работи.

	„Отец ми работи, и Аз работя.“

	333

	Отплата.

	Когато се постигне у ученика стремеж към Бога, Учителят вече не съжалява за нищо, което е сторил и дал на ученика.

	334

	Близост.

	Има физическа, умствена, духовна и Божествена близост. Истинската близост на душите се гради върху Божествените връзки. Те са единствените трайни, неизменни и вечно усилващи се.

	335

	„Засади“.

	Ученикът трябва да бъде много прозорлив и внимателен.

	Има низши духове, които устройват „случайни засади“, и ученикът може да си напакости. Например минаваш покрай някой мост, виждаш ограда, хванеш се о нея, обаче тя е гнила, падне, и ти паднеш с нея заедно.

	336

	Към Духовното.

	Ученикът трябва винаги да одухотворява материалното. Спре ли се на него, ще срещне големи противоречия в живота.

	От физическото към духовното!

	337

	Бог.

	Бога най-лесно ще намерим в себе си. Когато ученикът Го намери в себе си, ще стане способен да Го намери и навсякъде около себе си.

	338

	Материалното.

	На земята всичко е преходно. Ученикът не трябва да желае нищо земно. Той ще си служи с букваря и плочата, докато завърши първо отделение; и после ще мине напред, а тях ще остави за другите.

	Няма защо да носи със себе си и букваря и плочата в университета.

	339

	Свещени думи.

	– Познаваш ли ме?

	Не бой се!

	340

	Бог.

	Докато намираме Бога в себе си, нашият живот е пълен, има смисъл и радост.

	Извън Бога има само нещастия и страдания.

	341

	Бог.

	Само в Бога е нашият живот!

	342

	Развитие.

	Гледай развитието ти да върви естествено. Мисълта трябва да расте, но не да презрее.

	Мислите трябва да се развиват и да растат, без да се изменят.

	343

	Действие.

	Не всякога Учителят може да говори.

	Понякога трябва веднага да действува: когато ученикът разглежда и изучава една бомба, която след две минути ще експлодира, Учителят няма време да му обяснява, че това е нещо опасно, а веднага ще я вземе от ръцете на ученика и ще я хвърли някъде надалеч в пространството! Ученикът ще разбере това едва след като чуе бомбата. И ще благодари на Учителя си, задето не му е говорил нищо тогава.

	344

	Мистична самота.

	Има в човека една мистична самота, в която той се слива с Бога. Това е за оня, който разбира!

	Има една свещена област в душата, която е неприкосновена! Нея никой не може да прекрачи.

	Тя е свещено място, предназначена само за Бога.

	345

	Сам.

	Учениците могат да живеят сами в своя вътрешен живот само ако живеят в чистота.

	346

	Пчелата.

	Пчелата ще извади мед от цвета; човек ще откъсне цветето, ще го помирише и ще го хвърли. А говедото ще го стъпче.

	Ученикът трябва да има метода на пчелата.

	347

	Светлината.

	Ученикът трябва да обича Светлината! Учителят ще му предаде най-Великото чрез Светлината!

	348

	Чистене.

	Всяка вечер ученикът трябва да се чисти – психично чистене, – като обърне ума си към Великата Любов и прекара през нея всичко, което е вършил през деня.

	349

	Светлина.

	Ученикът трябва да се стреми да достигне до оная светлина, при която може да разпознава истинската Любов.

	Любовта се показва в най-голямата нищета.

	350

	Добрини.

	Бог така прави своите добрини, че те изглеждат сякаш естествено дошли! Но ученикът трябва да знае, че това е дело на Бога, на тази Разумна Сила във вселената, която помага, а сама винаги остава скрита; и постоянно да благодари в душата си Нему.

	Тъй постъпва и Учителят.

	351

	Мото:

	Да бъде Благословен Господ на Любовта в нашите души!

	352

	Въпрос.

	Кое е по-хубаво? Подареното или заслуженото?

	Богатството, което е подарено, или което е спечелено?

	353

	Чистота – Нюкс.

	Ученикът трябва да бъде тъй чист, че да мирише на нюкс – миризмата на ангелите. И туй благоухание да не се изменя, а през цялата вечност да се усилва като едно цвете в Божията градина.

	354

	Страдание.

	Спрямо страданието не трябва да си пасивен. Като дойде, приеми го тихо и спокойно. Така положението ти ще се уясни и ти ще извлечеш полза от него. Същевременно активно ще работиш, за да се справиш с него. До дето то трае, ти не изгубваш равновесието и мира си. Ти имаш разумно отношение към него, разбираш вътрешния му смисъл и значение.

	Така ти ще превърнеш страданието си в хармония.

	355

	Любов.

	Когато ученикът люби Бога, страданията се издържат леко.

	356

	Стабилност.

	На земята всичко се мени, всичко е преходно. Ученикът трябва да се държи за нещо постоянно.

	Той е силен, когато има една основна идея, която е неизменна в него при всичките условия на живота.

	357

	Практическо приложение.

	Единственото нещо, което ученикът трябва да знае, то е Божествената цел на своя живот. Трябва да знае кои средства да подбере и как да ги използува.

	Когато душата е излязла от Бога, Той е писал нещо в нея, и когато тя го прочете, ще научи целта на своя живот.

	358

	Любовта.

	Ученикът трябва да различава Любовта. Тя може да бъде физическа – механическа, духовна, а може да бъде и Божествена. През тези три положения всички енергии се трансформират.

	Ученикът трябва да живее в духовната и Божествена Любов.

	Физическата се мени и променя; духовната се променя, без да се изменя, а Божествената не се променя, нито изменя, а само расте!

	359

	Любов.

	Ученикът, който люби, никога не трябва да бъде разсеян. В Любовта никога вниманието не трябва да се отвлича.

	Умът в Любовта е необходим.

	360

	Любов.

	Любовта е нещо Божествено! Ученикът трябва да прояви Любовта свободно.

	Има две крайности в Любовта: срам и безсрамие. И едното, и другото произтичат от неправилното разбиране на Любовта. Но от двете срамът е за предпочитане.

	361

	Любовта.

	В Любовта трябва да изчезне всяка форма, а да остане само смисълът на нещата.

	Ако ученикът търси форма в Любовта, той ще падне. В Любовта трябва да изчезне всяка форма!

	362

	По Божественому.

	Ученикът трябва да моли подкрепа от Божествения свят и да разрешава всичко по Божественому. В Божествения свят нещата се решават напълно; в духовния – наполовина; а във физическия – никак. За да може ученикът да разреши нещо по Божественому, той трябва да бъде абсолютно чист. Това значи да няма никакви кармични връзки – да бъде напълно свободен.

	363

	Посвещение.

	За да се изпита Любовта на ученика, той ще бъде прекаран през ред изпитания, съблазни, съмнения, разочарования. Ако издържи всичките до край и не се съблазни в Любовта – тогава иде посвещението.

	364

	Любовта.

	Любовта е един вътрешен свят, който осмисля живота. Тя дава подтик дълбоко в душата на човека към Бога. Това е за оня, който разбира!

	Тогава човек може и сам да живее, т.е. с Любовта. А Бог е Любов, и дето е Бог, там е всичко!

	365

	Две места.

	Животът на ученика не може да бъде на две места: и в света, и в училището. За изпит ученикът може да отиде в света, но той е винаги в училището.

	Той работи в света; не къса връзките си с него, но той навсякъде е ученик.

	366

	Среща с Учителя.

	Когато ученикът иска да се срещне с Учителя си, трябва да се приготви за това: не трябва да има никакви връзки с преходното; това е процес в съзнанието. Той е в силно молитвено състояние. Моли се Бог да му съдействува да възприеме и разбере правилно мислите на Учителя, за да ги използува и приложи добре.

	367

	Синият цвят.

	Ученикът трябва да употребява синия цвят, за да бъдат вибрациите му по-духовни, по-бързи и по-нежни.

	Той трябва да има по-нежни вибрации.

	368

	Великата Любов.

	Ученикът трябва да преживее стиха: Бог е Любов, за да може отчасти да приеме и почувствува Любовта. Тогава ще бъде готов да издържа всички страдания.

	369

	Пред Бога.

	Ученикът трябва да върши всичко като пред Бога. В това седи неговата Любов!

	370

	Заради Бога.

	Всичко, което ученикът върши, го върши заради Бога.

	371

	Новото учение.

	Новото учение е само за човека с пробудено съзнание. То не е за човек, който живее със старите идеи.

	372

	Учителят.

	Учителят не служи на преходното.

	Той служи на Любовта!

	Защото служи на Бога.

	373

	Познание на Бога.

	Ученикът ще познае Бога само като живее в закона на Любовта.

	374

	Бог.

	За да познаем Бога, трябва да Го любим!

	375

	Убеждение.

	Ученикът трябва да прави всичко от убеждение. За него убеждение е: Любов към Бога!

	За него убеждение е, че Бог царува в света!

	За него убеждение е, че Любовта крепи света!

	376

	Краската на Любовта.

	Краската на Любовта е розова.

	Краската на висшата Любов е светлосиня.

	Краската на Божествената Любов е Бялата Светлина!

	377

	Екскурзия.

	Земният живот на ученика трябва да представлява една хубава екскурзия. Той ще мине през много места, ще разгледа всичко, което срещне на пътя си, и ще си отмине.

	378

	Програма.

	Ученикът трябва да знае определено програмата на своя живот и да я изпълни правилно.

	Това може да му разкрие само неговото свръхсъзнание. Всеки ден той се вслушва отвътре да чуе какво ще му каже Бог да направи. Това е програмата му за деня.

	379

	Даване.

	Бъди една любеща душа!

	380

	Към учениците.

	Мирът Божи да бъде във вас!

	381

	Чувствата.

	Всички чувства на ученика трябва да бъдат във възходяща степен.

	382

	Сърдцето.

	Трябва да пазиш сърдцето си чисто.

	„Само чистите по сърдце ще видят Бога.“

	383

	Молитва.

	Ученикът трябва постоянно да бъде във връзка с Любовта. Да мисли за Този, Който единствен е неизменяем и Благ всякога!

	384

	Новият морал.

	Ученикът трябва да действува съгласно Новия морал: Да обича Бога и да говори Истината.

	385

	Досетливост.

	Най-благородното качество на ученика е да бъде досетлив и много внимателен към другите.

	Бъди досетлив към другите тъй, както Бог е досетлив към тебе.

	Бъди досетлив, както разумната природа, която се вслушва в зова на най-малките бубулечици и цветенца за дъжд и ги снабдява с влага.

	Бъди досетлив, какво Божият Дух иска ти да направиш.

	Това е досетливост, да знаеш да угодиш на Бога в себе си и в другите.

	386

	Досетливост.

	Любовта носи досетливост!

	Любовта влиза в положението на всички!

	387

	Прозорливост.

	Ученикът трябва да бъде много прозорлив, да умее да хармонизира противоположните неща и да се поляризира веднага.

	388

	Прозорливост.

	Душата на ученика трябва да бъде прозорлива.

	Това говори за будно съзнание.

	389

	Противоречия.

	Щом ти дойдат противоречия, кажи:

	„Бог е Любов!“ Иди при Бога!

	390

	Геройство.

	Ученикът трябва да бъде по-силен от нещастието си и трябва да знае, че то иде и си отива.

	Той трябва да издържа. Това е геройство!

	Смел бъди и напред върви!

	Качества на ученика са: безстрашие и решителност.

	Без тях той не може да издържи.

	391

	Себе си.

	Когато ученикът разбере себе си, той разбира всички.

	392

	Урок.

	Когато Учителят предаде известен урок на ученика, последният трябва да се моли на Бога, за да разбере правилно урока, който му е предаден.

	393

	Ръката на провидението.

	Ученикът вижда във всичко, което става около него, любещата ръка на Бога!

	394

	Духовен живот.

	Ученикът трябва да прекара живота си тъй, както Господ го е определил.

	Затуй му трябват знание и духовен живот.

	395

	Познаване на Великото.

	Ще развиеш сърдцето си, за да дава материал за ума.

	„Волът познава господаря си.“

	А сега е дошло време човек да познава Бога.

	396

	Разбиране.

	Без страдание може, когато има разбиране. А разбиране може да има всякога, когато има Любов.

	397

	Към ученика.

	Моят мир да бъде с теб.

	398

	Послушание и искане.

	За ученика послушанието е по-добро от искането. Защото в послушанието се извършва волята на Учителя, а в искането се извършва волята на ученика.

	399

	Отплата.

	Учителят застава в своята мощ в душата на ученика, когато последният е чул най-свещените думи от Учителя за Бога.

	Как ученикът може да се отплати за всичко това, което Учителят е говорил и сторил за душата му?

	Само като служи на Бога с всичкото си същество!

	Само тогаз и само така ще му се отплати.

	400

	Сърдцето.

	Сърдцето на ученика трябва винаги да трепти от Свещения огън на Любовта, но никога да не изгаря.

	401

	Строг.

	Ученикът не трябва да се смущава от лицето на Учителя си.

	Когато Учителят прониква пространството, тогава се вижда строг.

	Ученикът трябва да схваща и разбира това.

	402

	Езикът.

	Езикът на ученика не трябва кости да троши, а рани да цери.

	403

	Красота.

	Красотата на ученика трябва да седи в това – той да говори Истината!

	Красотата е облекло на Истината.

	404

	Престореност.

	У ученика не трябва да има никаква престореност. По това той се отличава. Защото всичко в неговия живот е естествено.

	405

	Растеж.

	Ученикът трябва да расте! И като го бият, трябва да расте; и като го милват, трябва да расте.

	Ученикът трябва да расте!

	406

	Воля, сърдце и ум.

	Задачата на ученика е трояка:

	Да развие и уякчи волята си;

	Да облагороди и изчисти сърдцето си;

	Да просвети и укрепи ума си.

	407

	Любов и чистота.

	Ученикът като люби, придобива чистота. Любовта е сила, която се развива само при чистотата.

	408

	За ученика.

	Ученикът, който много е приел и не го използува, ще бъде много бит.

	409

	Любов, Мъдрост, Истина.

	Любов, Мъдрост, Истина – това трябва да бъде винаги в душата на ученика, който обича Учителя.

	Туй е висшето, което свързва Учителя и ученика.

	410

	Науката за Любовта.

	Велика е науката за Любовта!

	Любовта трябва да се изучава, както се изучава природата. Природата не може да се изучи само с едно цвете.

	Любовта има безброй форми, и всички те съставляват едно цяло.

	411

	Бъдеще.

	Животът на ученика трябва да се простира в бъдещето.

	Светът живее в настоящето. Бъдещето всякога подразбира повдигане на съзнанието; миналото е слизане на съзнанието от горе на долу; а настоящето е преходно.

	Великото бъдеще трябва да прониква в настоящето на ученика.

	412

	Добрите ученици.

	Най-добрите ученици са тия, които вървят естествено; нито се забавят, нито прескачат; нито се спират, нито тичат. Всичко у тях върви естествено.

	В живота им е отразен космическият ритъм.

	413

	Есенцията.

	Ученикът не трябва да пожелава нещата преждевременно. Не трябва да пожелае да помирише силната есенция. Той не може да я издържи. Есенцията може да е толкова силна, че да произведе претъпяване на чувствата му.

	Учителят знае от какво има нужда ученикът.

	Последният знае, че всяко нещо ще дойде на времето си.

	414

	Благодарност.

	Ученикът трябва да бъде благодарен на това, което Учителят му дава, и да върви напред.

	Учителят никога няма да остави ученика да се спре. Ученикът чувствува подкрепата, която иде от Учителя, от цялото Небе. Това го изпълва всеки момент с благодарност и благоговение.

	415

	Естественост.

	Ученикът трябва най-първо да развие хармонична естественост в своя характер.

	416

	Учение.

	Най-важното за този, който е гладен, кое е?

	Най-важното за ученика е да има непреодолимо желание да се учи. Учението е преди всичко за ученика!

	Всичко друго е второстепенно заради него. Ученикът почва от семето, а светът търси градина с плодове. Там е разликата. А такива градини никъде ги няма.

	Ученикът учи, за да изпълни Волята Божия!

	417

	Поляризиране.

	Ученикът трябва да умее да се поляризира, а не да се демагнетизира. Той винаги обръща внимание само на положителното в живота и с него работи.

	418

	Основни черти.

	Ученикът може да се промени, но у него не трябва да се изменят основните черти – вложени от Бога в него. А вложеното от Бога в него – това е той.

	419

	Особеност в развитието.

	Ученикът не трябва да гледа другите!

	Всеки един си има свой ход на развитие. Ако си река, трябва да течеш. Ако си дърво, трябва да растеш. Ако си плод, трябва да зрееш.

	Всяко нещо има нужда от развитие!

	420

	Възходяща Любов.

	Когато ученикът е болен, той трябва да развива Любовта си. Когато Любовта му стане възходяща, той ще бъде вече здрав.

	421

	Доброто.

	Същината на човека е Доброто! Ученикът трябва да разработва Доброто в себе си. Затова е пратен на земята.

	422

	Воля за Доброто.

	За Доброто трябва воля!

	За да вървиш нагоре, изисква се воля. А само при доброто се отива нагоре. За злото няма нужда от воля; ти само стъпи в течението и то ще те повлече надолу.

	Воля трябва за Доброто!

	423

	Еволюция.

	За ученика еволюция значи – да се повдигне нагоре при условията, дето душата му може да расте и се развива правилно.

	Това е непреривен процес на пробуждане и освобождение.

	Ученик е онзи, който съзнателно работи в това направление. Той участвува в колективния ход на еволюцията.

	424

	Обективен и субективен ум.

	Обективният ум на ученика трябва да бъде развит тъй, че да може правилно да констатира нещата от вън. Нищо повече.

	Субективният ум на ученика трябва да бъде развит тъй, че да може правилно да преживява нещата вътрешно.

	Обективният ум е на фактите, а субективният – на законите. Но и двата не са още умът на принципите.

	425

	Пасивност.

	Само по отношение на Бога умът на ученика трябва да бъде пасивен – да възприема.

	Смирението поставя душата във възприемателно състояние.

	426

	Синьо и бяло.

	Ученикът трябва да внася в себе си Синята и Бялата Светлина. Те ще помогнат за неговото духовно повдигане. Ученикът трябва да използува животворното действие на разните видове лъчи за своето повдигане.

	427

	Два обекта.

	Да се концентрира – това е нещо естествено за ученика. Когато в съзнанието му влезнат два или няколко обекта от материалния и духовния свят и се преплетат – той се разсейва. Това той не трябва да допуска. Ученикът трябва да се концентрира само в тая посока, в която седи духовното напредване на всички души и на своята – над всички лични амбиции!

	428

	Голямата паница.

	Има ученици, които работят с малки мотики, а после искат голямата паница.

	Затова Учителят понякога ще заведе ученика при мотиките, сам да си избере една мотика, и според мотиката и паницата.

	429

	Да и Не.

	Ученикът трябва да бъде силен, че да може да каже Да и Не по принцип. Когато нещо по принцип не бива да се приложи, да каже: Не! А когато трябва да се приложи, да каже: Да!

	430

	Любов и смисъл.

	Ученикът трябва да знае, че живот без Любов не е възможен.

	В Любовта всички неща се осмислят.

	431

	Любов и ум.

	Само Любовта е, която може да смекчи нещата, а умът да им даде цена.

	Мекотата е външният израз на Любовта.

	432

	Изкуствени желания.

	Ученикът трябва да се пази от изкуствени желания, те съсипват. Естествените желания на душата, те са здравословни за ученика и служат за неговото повдигане.

	Естествено желание е само това, което е съгласно в Волята Божия – което иде от Бога!

	Естествено желание е това, което води към изобилен живот.

	433

	Съмнение.

	Когато ученикът се съмнява, той се демагнитизирва и тогава изгубва тази естествена привлекателност, която е имал.

	434

	Интуиция и ум.

	Ученикът трябва да бъде последователен на природата си. Някои ученици, когато действуват по интуицията си, вървят добре, а други, когато мислят, вървят добре.

	435

	Планът на Битието.

	Ученикът не трябва да мисли как ще израсне. Той само трябва да учи. Този въпрос не влиза в неговия план, а в Божествения План на Битието.

	436

	Победа.

	Когато ученикът побеждава, той се радва, а с това радва и Учителя си.

	Ученикът побеждава, когато призове на помощ силите на небето!

	437

	Чистотата на ученика.

	Чистотата на ученика с нищо не трябва да се опетни. Когато той е чист и пази своята чистота, радва и Учителя.

	438

	Доброто.

	Ученикът, който знае и прилага знанието в живота си, е добър.

	Външно изявление на Любовта – това е Доброто!

	439

	Жертва и Мъдрост.

	Ученикът, който жертвува, е добър.

	Ученикът, който е мъдър, е добър!

	440

	Истината.

	Ученикът, който обича Истината, е добър.

	Тъй го нарича Учителят.

	441

	Доброто.

	Ученикът трябва да знае, че Учителят винаги желае най-доброто на ученика си. Учителят желае ученикът да издържи изпитанията и да превъзмогва изкушенията.

	442

	Младост.

	Който живее в Любовта, той е всякога млад.

	За ученика няма старост – той живее в Любовта; затова е ученик.

	Светът не разбира Любовта.

	Който живее в Любовта, той е всякога млад!

	443

	Издържане.

	Когато ученикът е бил при Учителя си, после ще получи изпитания, за да се изпита Любовта му.

	Ако ученикът люби, той ги издържа.

	Любовта издържа всичко!

	444

	Любовта и Мирът.

	Ученикът ще познае дали има Любов, ако има мир.

	Ако Любовта не може да даде Мир, тя не е Любов.

	445

	Истина и Любов.

	Ученикът трябва всякога да действува с Истина и Любов.

	Любовта всякога оправя нещата. Тя е най-възвишеното и благородното.

	А Истината го освобождава. Тя е силата, която движи човека по вечния Път!

	446

	Истината.

	Когато дойде ученикът да каже една лъжа, нека си спомни думите на Учителя:

	Истината е наша, а лъжата – не! И ако е ученик, той няма да излъже!

	447

	Изпит.

	Ученикът трябва да знае, че никога няма да мине два пъти през един и същ изпит. Затова той трябва да гледа да го издържи добре. Не го ли издържи, пропада в този изпит.

	Друг изпит ще му се даде, но този няма да се повтори вече.

	448

	Истината.

	Казването на Истината е една операция без упойка. Ученикът трябва да е готов да издържи Истината! Тогава той е силен.

	Той знае, че в своята вътрешна същина Истината е винаги блага!

	449

	Отговор.

	Има въпроси, на които ученикът трябва прямо да отговори. Ако ученикът отговаря на тези въпроси със заобикалки, той не говори Истината.

	Учителят знае Истината.

	Изпитва се само ученикът.

	450

	Сила и благородство.

	Силен е ученикът само когато не прави зло. И в това седи неговото благородство!

	451

	Знание и Любов.

	Ученикът трябва да се стреми към знанието с Любов. Знание, придобито без Любов, огрубява; а знание, придобито с Любов, облагородява.

	Това е истинско знание!

	452

	Мир.

	Ученикът трябва да бъде тих всякога. Не само привидно, но дълбоко в душата си да има мир.

	Човекът на Мира излъчва едно неземно сияние, което внася хармония в околните.

	453

	Мир.

	Мирът говори за присъствието на Духа!

	454

	Свещени чувства.

	Ученикът не трябва да търгува със своите свещени чувства.

	Безкористието е качество на Любовта.

	В нея всичко е ценно.

	455

	Грехът.

	Когато грехът дойде, ученикът изгубва всичко, и то моментално.

	Ученикът е силен не само когато добие богатства, но и когато умее да ги запази.

	456

	Любовта.

	Ученикът не трябва да се цапа, за да може да живее в Любовта.

	Един момент, изживян при извора на Любовта, струва повече от 100 царски корони.

	457

	Плодове.

	Ученикът трябва да може да се храни и само с плодове. Те ще му предадат светли мисли и чисти чувства.

	И с това ще се развие и волята му.

	След 100 години ще се измени кухнята. Сега по-голямата част от живота си жените прекарват в кухнята. А мъжете работят само за храната.

	458

	Ментално поле.

	Когато ученикът е в размишление и съсредоточение, той не трябва да се отвлича от нищо, да е в хармония със своите мисли и да се намира в умственото поле.

	459

	Учителят.

	Невъзможно е посвещение без Учител! Необходим е Учител за ученика. Той е, който ще му даде едно право направление в живота тук на земята и горе в невидимия мир.

	Само този може да ти разкрие Пътя, който е минал по него и го познава във всичките му подробности.

	460

	Страданието.

	Страданието на земята е най-великото нещо за ученика.

	Защото чрез него той научава най-добрите уроци.

	В страданието ученикът се повдига.

	В страданието се пробужда съзнанието.

	461

	Обектите.

	Обектът на ученика е вътре – Бог.

	И за туй няма спънки за постигането му; той е всякога доволен, защото всичко е вътре в него.

	Светът търси своя обект от вън; затова техният живот е пълен с недоволство.

	462

	Страдания и Истина.

	Щом ученикът разбере правилно страданията, той ще научи Истината.

	463

	Излишното.

	Ученикът не трябва да желае в живота си повече страдания и повече радости, отколкото трябва. Те са излишни.

	Страданията внасят повече влага, а радостите повече светлина и топлина.

	464

	Страданията.

	Няма да питат ученика колко страдания е минал, но какво е научил от тях.

	465

	Познаване.

	Ученикът ще познае своя Учител, когато издигне съзнанието си в Божествения свят.

	466

	Търпение.

	Търпение, ученико, ти, който се учиш при мен!

	Търпението е едно от великите качества на Бога.

	Търпение, ученико, търпение!

	467

	Чистота.

	В душата си ученикът трябва да бъде всякога чист.

	В Новото учение ученикът преди всичко трябва да пази чистотата си и тая на другите.

	468

	Мото:

	„Благодаря Ти, Господи на Любовта, Ти, който ме направи аз да мога!“

	Когато ученикът има известни затруднения, да каже:

	„Бог е в мен, и Той прави аз да мога. За Божията Любов няма „не мога“!“

	„Бог е Любов!“

	469

	Две крайности.

	Ученикът трябва да се пази от две крайности: сърдцето като изстине, на лед става; умът като се сгорещи, буря се образува.

	Сърдцето трябва да бъде топло, а умът светъл.

	470

	Правило.

	Ученикът свещено държи едно правило: Божественото не се коригира. То е абсолютно! При Божественото няма друго мнение!

	Ученикът никога не престъпва това правило!

	471

	Университет.

	Когато ученикът е при Учителя си, той е в университета, а инак е в училището.

	472

	Любовта.

	Любовта на ученика трябва постоянно да се пречиства, за да се слее с Любовта на Учителя.

	Малкият може да се издигне до Големия само чрез Любовта.

	Само Любовта прави малките неща велики.

	Само Любовта праща Великото при малкото!

	Само Любовта прави малкото да служи на Великото!

	473

	Нежност.

	Ученикът трябва да бъде много нежен, да образува около себе си вълни от нежност, за да може да разбере Великата Любов. Тя е Божественото и най-свещеното нещо на земята.

	Само Божията Любов е Любов!

	474

	Излет.

	Когато ученикът е на излет, хубаво е на най-голямата височина да си направи молитва и гимнастическите упражнения.

	475

	Без страх.

	Когато дойде злото, то внася страх.

	Ученикът трябва да си каже: Без страх!

	С това той разбира: Бог е по-силен.

	476

	От Любов.

	Ученикът трябва да прави всичко от Любов!

	Всяко нещо, което прави без Любов, е престъпно.

	Всичко с Любов!

	477

	Девственост.

	Ученикът трябва да бъде девствен. Девствеността е качество на душата; тя не е нещо външно.

	478

	Хармония.

	Ученикът трябва да е в хармония с Абсолютното и да се приближава към Него с абсолютна вяра и без страх.

	Хармонията е условие за обмяна между него и Абсолютното.

	479

	Радост.

	Ученикът, който върви добре, е радостен.

	Радостта на ученика иде от вътре като един извор. Хората от света искат да вдигнат завесата, да видят от къде иде тази радост, но не могат. Те я търсят от вън, а там няма нищо.

	Радостта на ученика иде от вътре!

	480

	Растеж.

	Да расте Любовта ти!

	Всеки ден ученикът трябва да расте в Любовта си!

	481

	Познание на Господа.

	Това е познание на Бога:

	Да приемеш и познаеш Любовта Му.

	482

	Правилно отношение.

	Когато обичаш някого, обичаш всичко, което той обича.

	Ученикът, който обича Учителя си, обича и всичките Негови нареждания!

	483

	Важното.

	Важно е за ученика да възприеме Божествената Любов. Тя да стане една необходимост за него в живота му, да живее в нея, да я има, да я диша, за да има смисъл живота му.

	484

	Източната школа.

	На ученика от източната школа са създавали изкуствени изпитания, и той ги е издържал; а сега на ученика не се създават освен естествени изпитания, и той на реда си трябва много добре да ги издържи.

	Дойде някой и те нагруби: бъди герой, приближи се до него и кажи му с Любов: „Пак ела в моя дом!“

	485

	С Бога.

	Ученикът трябва да съзнава живо връзката си с Бога. Да не мисли много за последствията, а за принципите.

	486

	Мълчание.

	Когато Учителят говори, ученикът трябва да мълчи. Когато Учителят мълчи, ученикът се изпитва.

	Най-приятното изкуство, което ученикът може да приложи най-лесно, е да мълчи и да слуша.

	487

	Доброто.

	Ученикът трябва да се стреми към Доброто! Доброто е плод на Любовта; Любовта е плод на Духа; а Духът е изявление на Бога!

	488

	Философия.

	Философия се изисква от живота на ученика. Той трябва да умее да примири всичките противоречия. Големите работи са за хората, а малките – за ученика.

	489

	Божественото училище.

	В Божественото училище всички постъпки на ученика трябва да бъдат отмерени.

	Най-съкровените работи на душата не се изявяват навън.

	490

	Не веднага.

	Учителят не дава веднага на ученика това, което той иска, а го оставя известно време да поживее с тази мисъл. Да има време и ученикът да изживее желанието си. Ако е духовно, то ще издържи; ако е материално, ще изчезне.

	491

	Устойчивост.

	Най-първо ученикът трябва да бъде изпитан в устойчивост, и тогава да му се поверят известни уроци.

	492

	Дисциплина и свобода.

	Ученикът трябва сам да си налага дисциплина! Другояче ще бъде насилие.

	Нищо в неговия живот не му се налага от насилие.

	Всичко ученикът върши по вътрешна свобода!

	493

	Малкото.

	Ученикът се изпитва в малкото; щом той е внимателен в малкото, ще получи многото.

	494

	Силните преживявания.

	Силните преживявания на ученика трябва да бъдат вътрешни; едва да проличат от вън.

	Тогава той се ползува.

	495

	Дълбочина.

	Ученикът трябва да мине през големи страдания, за да добие известна дълбочина в характера си.

	Без нея той не може да устоява. Тя е необходима за характера му; тя носи свежест. Дълбочината – това е съдържанието на нещата, а големината означава формата. Чувствата могат да бъдат дълбоки, а могат да бъдат и интензивни.

	Интензивност – това е четвърто измерение вече.

	496

	Добрият ученик.

	Ученикът не трябва никога да критикува постъпките на Учителя си, ако иска да бъде добър ученик.

	Защото Учителят е по-умен от ученика. Последният трябва винаги да се радва на нарежданията на Учителя си и да каже: „Това е за добро. То е желанието на Учителя ми. Аз ще го изпълня с радост и любов!“

	497

	Любов към Бога.

	Да любиш Бога, това значи да разстелиш нишките на чистотата по пътя си.

	Щом ученикът възлюби Бога, ще започне правилния живот и винаги ще се чувствува над условията.

	498

	Благ.

	Днес Природата е по-блага, отколкото строга; и едното, и другото привлича, но Благостта повече.

	Благ е само Бог.

	Милостта успокоява, а Любовта съживява.

	499

	Любовта на душата.

	Възлюбленият на човешката душа – това е Великото в света – Бог!

	Намирането на Възлюбления – това е твоето пробуждане!

	Каква промяна става с тебе! – Ти си вече Син на Виделината!

	Чувствуваш благоуханието на хиляди цветя около тебе.

	Светлината почва да гали всичко онова, което Бог е създал. Снеговете и ледовете почват да се топят. Ти си вече в страната, дето Слънцето грее и никога не престава да грее. Защото няма вече нощ! Обърсани са вече сълзите от очите ти.

	Ти ставаш способен да чуваш неземната музика, която пълни всичко. И като че излиза от всички скали, върхове, извори, треви, цветя, дървета и звезди! Те ти говорят, и ти разбираш техния говор! Той е молитвената им песен към Великия!

	Около тебе текат кристални води, които дават безсмъртие; около теб дървета, които цъфтят и зреят всеки месец, и листата им са за изцеление на народите.

	Заради Възлюбления си ти обичаш всички, защото във всички виждаш отблясъка на Неговата Красота! И тяхната любов към теб е Любовта на твоя Възлюблен!

	Ти не обичаш вече, но ти сам си Любов, ти сам си Чистота, ти сам си Невинност, ти сам си Светлина!

	Ти всичко правиш заради Възлюбления си!

	Поглеждаш и виждаш, че всичко е хубаво!

	И казваш:

	„Разбрах, че планът на Битието е план на Любовта!“

	„Всичко е Любов! Всичко е Истина!“

	Това е Любовта на душата!

	500

	 

	 

	 

	НА РАБОТА!

	 

	Пробудената душа казва:

	– Мина дългата нощ!

	Дигнат е воалът от моите очи, и аз разбирам вече:

	Всичко е Красота! Всичко е Радост!

	Всичко е Чистота! Всичко е Любов!

	Аз обичам всички, понеже Красотата, Радостта, Чистотата и Любовта са в тях!

	Ще отида при обезверените, за да им дам от Светлината, в която живея.

	Ще отида при плачещите, за да им дам моята Радост.

	Ще отида при отчаяните, за да ги утеша.

	Ще отида при обременените, за да им дам от моята Любов!

	Ще отида при всички, за да им дам моя мир!

	И в това е моята Радост!

	Защото всички те са в мен, и аз в тях.

	Аз отивам да служа.

	
ДОБАВКИ КЪМ „СВЕЩЕНИ ДУМИ НА УЧИТЕЛЯ“ 

	(Направени от Галилей Величков по тефтерчета на Савка)

	 

	1. Методи за самовъзпитание МОК, г.Х, 1930-31 г., т.2.

	2. Път към живота МОК, г.Х, 1930-31, т.1

	3. Реалности и сенки ООК, г.Х, 1930-31 г., т.3. на стр.3

	 

	Любовта познава себе си! У. 

	преди №2

	 

	Илрах, Амриха, Аверуни.

	Ученици на великия живот. Най-добрият и най-умен ученик на Учителя. 16.06.1941 г. [Хубав слънчев ден.]

	към №4

	 

	Матей 11:27-30

	„Никой не познава Сина, освен Отец; и Никой не познава Отца, освен Синът.“

	 

	У: [Учителят]

	Синът е обект, към който всяка душа се стреми, а Отец е силата, която привлича душите към този обект.

	Бог чрез Сина изяви своята Любов към човечеството, а Синът се пожертвува, за да изяви Отца Си.

	след № 6

	 

	Светлината влиза вътре, а чувствата и мислите излизат навън.

	към №7

	 

	Истина. Любов.

	Истината освобождава, Любовта възкресява.

	след №8

	 

	 „Само чистите по сърдце ще видят Бога“. Виждането подразбира познаване; Познаването подразбира вътрешна връзка с Любовта.

	към №11

	 

	Величие и красота на живота.

	Пред Бога и най-възвишените и напреднали същества са като децата. В този смисъл, човек никога не може да стигне върхът. В това се крие величието и красотата на живота.

	след №11

	 

	Добро.

	Доброто в човека е неговото имане. Доброто е свързано със закона на Любовта. Когато Милосърдието и Любовта действуват в човека, той е готов вече да прояви доброто, да прави добри дела.

	Вън от Милосърдието и Любовта, доброто не съществува, т.е. не може да се прояви.

	Образ и подобие Божие. 

	Добрият човек е образ и подобие Божие.

	след №16

	 

	Мото:

	Ние сме живи и разумни души!

	след №19

	 

	Любов. Мъдрост. Истина.

	Любовта е най-високият връх в света. Мъдростта е най-великата сила в живота. Истината съдържа най-красивия живот в себе си.

	Свещена формула:

	Милостиви, Святи, Благи Господи, изяви ми светлината на Твоето лице, да сторя Твоята воля.

	след № 21

	 

	Помнете това:

	Вие сте души, а не тела!

	след № 23

	 

	Само чрез душата Любовта може да се изрази!

	към № 24

	 

	Предназначение.

	Ученикът не пита какво е неговото предназначение, защото знае, че това е въпрос на вечността, който не се разкрива нито в един ден, нито в един живот.

	Молитва.

	Само онзи се моли, който се е домогнал до едно от великите изкуства на живота. Когато хората научат това изкуство, Царството Божие ще дойде на земята. Молитвата е Божествен закон, който съществува в цялото Битие.

	Молитва.

	Молитвата е израз на велика хармония.

	след № 26

	 

	Молитва.

	Молитвата въвежда човека в света на хармонията.

	Чистота.

	За да се пречисти физически, ученикът трябва да мине през огън, или да се изложи на действието на слънчевите лъчи.

	Огънят – това са страданията и нещастията. Ученикът трябва да бъде чист, както са чисти и ангелите.

	след № 32

	 

	Божествена Любов.

	Ако искаш да придобиеш великата Любов, трябва да се свържеш с Бога. Ти ще приемеш Божията Любов през горната част на главата си – през темето.

	Душата и Духът.

	Когато душата стои вътре, а духът вън и чакат да се отвори вратата и да се срещнат, човек ще намери истината, която търси.

	Когато сърцето стои вътре, а умът – вън и очакват да се отвори вратата, човек ще намери светлината, която ще осмисли живота му.

	след № 39

	Идеите.

	Идеите не се раждат, не растат, нито се развиват, но само се проявяват.

	след № 41

	 

	Щастието.

	Условията, които определят щастието, трябва да вървят в хармония с [човека], а не против него.

	Щастието трябва да търси човека, а не човек – щастието. Човек трябва да бъде необходим за щастието. Докато щастието ви търси, вие живеете в благоприятни условия. Започнете ли вие да го търсите, условията ви са неблагоприятни.

	Щастието подразбира връзката на душата с първата Причина на нещата. Дето е щастието, там е вечният живот, там е Любовта, там е изобилието, там е и Мъдростта.

	Щастливият човек е във връзка с любещи и разумни същества. Човек има душа, която иска да люби; Човек има ум и сърце, които искат да се развиват правилно.

	към №43

	 

	Мисълта.

	Мисълта съществува в живота, като външна проява на Божествения свят.

	след № 47

	 

	Най-малкото.

	Радвай се на най-малките си придобивки, за да видиш, че там е скрито Великото. Радвай се на малкото, което има условия да расте, да цъфти и да зрее.

	след № 52

	 

	Името.

	Каквито промени да правите с името си, никога не го съкращавайте. Можете да продължите името си, да внесете в него още няколко букви, но в никой случай не го съкращавайте.

	след № 54

	 

	Светлината

	Светлината е свързана с живота. Дето е живота там е и светлината. Животът се облича със светлина. Светлината е външна дреха на живота. Затова казваме, че слънцето носи живот.

	към №57

	 

	1-во Послание на Иоанна гл.2, ст.15 -16

	 „Ако люби някой света, любовта на Отца не е в него.“

	към №58

	 

	Колелото на живота.

	Да се обезсърдчим, да се обнадеждим, да разбогатеем и най-после да се проникнем от съзнанието, че трябва да служим на Бога и на своя ближен.

	след № 60

	 

	Ангелите.

	Ангелите посещават хората по невидим път, като им предават своята разумност и светлина, както огъня предава топлината си на добрите проводници.

	след № 61

	 

	Ангелите.

	Правата мисъл ще ви свърже с ангелите, т.е. с напредналите същества на един от възвишените светове.

	 

	Херувими и серафими.

	Правите и добрите чувства ще ви свържат с херувимите и серафимите, които поддържат свещения огън на живота.

	Добрият говор, красивата реч, ще ви свърже с напредналите същества на земята.

	Зад мислите, зад чувствата и зад говора е небитието!

	след № 65

	 

	Капитал.

	Капиталът на човешкият живот е истината, която е вложена в него.

	след № 66

	 

	До – звучи сърцето,

	Ре – дихателната система,

	Ми- черният дроб,

	фа – бъбреците,

	Сол – далакът,

	Ла – жлъчката,

	Си – храносмилателната система.

	Заболелия орган лекувай с песни, в които да преобладава тона, на който той звучи.

	след № 70

	 

	Вяра.

	Вярата е основа на интелигентността. Интелигентността е основа на живота, живота е основа на всички радости!

	 

	Самообладание.

	Не може да бъдеш ученик, ако нямаш самообладание.

	след № 75

	 

	Радост.

	Повтаряйте често думата „радост“, за да се свържете с Христа, да разберете великите истини, които Той носи на човечеството; да разберете смисъла на думите, с които Той си служи.

	след № 83

	 

	Воля.

	Приложи волята си разумно, както Мойсей своята тояга, за да постигнеш всичко, което желаеш.

	Добро.

	Доброто е процес, при който човек разумно изразходва повече енергия; при злото – по-малко енергия.

	Опитай да произнасяш думата „Добро“: 

	I -во -100 пъти, или всяка секунда =140 сек.; това е за физическия свят.

	ІІ-ро – 100 пъти или всяка минута = 1 час и 40 мин.; това е за Духовния свят.

	ІІІ-то – 100 пъти или всеки час = 4 дни и 4 часа; за Божествения свят.

	след № 87

	 

	Когато дадете място на душата и духът си да се проявят, ангел Господен ще слезе при вас.

	към № 100

	 

	Важна причина.

	Може причината за неразположението ви да се дължи на това, че част от енергията ви е отишла в друга област на съзнанието ви, за пример в свръхсъзнанието ви, дето се твори нещо хубаво.

	след №107

	 

	Разумност, светлина и и любов.

	В познаване на великите закони на Битието се заключава разумността или разумното начало. Колкото по-голямо е знанието, толкова по-голяма е и светлината.

	Дето е светлината, там е и Любовта.

	Светлината се проявява само при Любовта, а Любовта се проявява само при светлината.

	след №112

	 

	Имай характер!

	Имай характера на твърдата материя, без да се втвърдявате; имайте характера на водата, без да се изпарявате; имайте характера на въздуха, без да се люлеете на различни страни; имайте характера на светлината, без да се страхувате, че някой може да ви помрачи.

	Бъдете свободни в мисълта, в чувствата и в постъпките си, но не своенравни. Това значи: където минеш, никого да не закачиш; никого да не раздразниш, никого да не предизвикаш.

	Свободата включва в себе си търпение.

	след №116

	 

	Тайната на числата.

	123 – Божественият свят. Бъди справедлив.

	456 – Духовният свят. Бъди чист.

	789 – физическият свят. Бъди с крепка вяра

	Справедливост, чистота и вяра са условия, с които човек може да работи, за да придобие повече светлина – необходимото условие за разрешаване задачите на неговия живот. 

	след №121

	 

	Любов.

	Това, което подкрепва цялото Битие, мисълта, чувствата и постъпките на всички разумни същества, наричаме Любов.

	Това, което свързва умовете и сърдцата на всички хора и прониква в целия космос, наричаме Любов.

	след № 129

	Молитвата подразбира вътрешна връзка с Божествения свят!

	към №1 42

	 

	Светлина.

	При светлината телата възрастват и се увеличават.

	след №143

	 

	Огън.

	При горенето телата губят от теглото си. При горенето човек губи Любовта си, а при растенето – придобива Любов.

	Глад и жажда.

	Гладът и жаждата са най-силните подтици, които съществуват в природата. Те са мощни сили, с които природата си служи.

	Като мощни сили, те движат всичко живо, заставят го да работи

	Добро и глад.

	Доброто е глад, който уталожава глада. Колкото и да е силен глада, той слуша и

	изпълнява всичко каквото му заповяда доброто.

	след № 144

	 

	Да се възвеличи Господ.

	към № 148

	 

	Усмивка, добро и глад.

	Усмивката на човека произтича от Доброто, което е влязло в него и е задоволило глада.

	Дрехата на доброто.

	Дрехата на доброто е вечна. Колкото повече се употребява толкоз по-хубава става тя.

	Доброто внася нови подтици, сила и живот в човека.

	Добро.

	Доброто е плод на разумността, т.е. на разумното Слово, което оправя света.

	Добро и свобода.

	Доброто е основа на великия закон на освобождаването. Да бъдеш добър, това значи, да се освободиш от робството, т.е. от ограниченията и смъртта.

	след № 148

	 

	1-во Послание на Иоанна гл.2; ст.5

	 „А който пази Неговото Слово, в него наистина Божията Любов е съвършена.“

	Любов и живот.

	Любовта ражда живота. Всеки обича живота заради Любовта, която го ражда.

	след №159

	 

	Мото:

	Чрез светлата Любов се постига красотата на живота.

	след № 161

	Когато човек спи, разумността е вън от него.  Когато човек е буден, разумността е в него.

	към № 163

	 

	Свобода.

	Абсолютно свободен е онзи, който е господар на мислите, на чувствата и на действията си.

	Морален устой.

	Страданието е напрежение, което изпробва моралния устой на ученика.

	след №163

	 

	Памет.

	Когато учиш съзнателно и с любов, ти не може да забравяш. Човек помни само онова, което е направил или създал, било то добро или зло.

	Приложи справедливостта в отношенията си към всички същества и твоята памет ще се засили.

	след № 168

	 

	Вяра и придобивки.

	С вяра човек повече придобива отколкото с фантазии и мечти.

	след № 176

	 

	Учение.

	Учението е вечен процес.

	Ученикът ще минава от вселена на вселена и пак ненаучен ще остане.

	Свобода и любов.

	Свободата се определя от Любовта. По свободата, която човек ви дава се определя неговата любов. И като обичаш, и като те обичат, вие трябва да бъдете свободни.

	след № 182

	 

	Човек може да люби само Нежното, слабото, милото, което се нуждае от помощ. Силния може да почиташ и уважаваш, а слабия да любиш.

	към № 187

	 

	Светът.

	Не привличай света близо до сърцето си.

	след № 188

	 

	Морето.

	Това е светът. Можете да ходите при морето, но не трябва да живеете при него. Вълните на морето не трябва да се блъскат във вашето съзнание. Като се блъскат в съзнанието ви, те заличават всичко, което е писано.

	Само завършилият своето развитие, съвършеният, може да работи с елементите на света и да се ползува от тях.

	след № 191

	 

	Истината и Любовта.

	Истината носи живот за Разумните. Любовта носи живот за Благите.

	след № 196

	 

	Право отношение.

	 „Искам да имам прави отношения с Бога.“ Който има правилни отношения с Бога, мисли за Него и Го обича. Щом Го обича и Го разбира.

	Ако няма правилни отношения към Бога, човек се страхува от Него, вследствие на което не Го разбира.

	Който не познава Бога и не Го разбира, той не може да мисли право. За себе си и за другите. 

	Мисли добре за себе си, да мислят добре и хората за теб. Мисли добре за себе си, но мисли добре и за другите.

	след № 213

	 

	Здрав и организиран.

	Природата има много лаборатории, в които се приготвят, както външните, така и вътрешните органи на човека. Колкото по-добър, по-разумен и по-силен е човек, толкова по-здраво и по-фино са изработени неговите органи. Материята им е по-фина и по-качествена. Такъв човек наричаме здрав и организиран.

	след № 218

	 

	Рай.

	Където е душата там е раят. Душата образува рая.

	след № 219

	 

	Един ден.

	Един ден, когато станете съвършени, ще се облечете с дрехата на Любовта.

	след № 221

	 

	Тялото на Любовта.

	Когато човек се облече в тялото на Любовта, най-красивото и съвършеното тяло, човек може да се яви при Бога.

	Дрехата на Любовта.

	Дрехата на Любовта включва в себе си дрехите на Мъдростта и на Истината. Да облече човек трицветната дреха на Великата Любов, Мъдрост и Истина, това значи да е придобил Вечния живот, т.е. живота на безсмъртието.

	след № 223

	 

	Знание.

	Любовта е за непостижимия живот. 

	Мъдростта – за непостижимата виделина. 

	Истината – за необятната свобода.

	Страданията и скърбите са границата между постижимото и непостижимото. Радостите и дарбите са плодове на непостижимото и невъзможното. 

	Към това се стремят великите души, чийто идеал е служене на Господа на Великата Любов, на Великата Мъдрост и на Великата Истина.

	след № 223

	 

	7-те тела.

	I. С едно тяло човек влиза във физическия свят; с две – в астралния; с три – в умствения; с четири – в причинния; с пет – в будическия; с шест – [...]5; със седем – при Бога.

	„Реалности и сенки“ т.3,11.03.31 г.

	след № 227

	 

	Зрението.

	Причината за отслабване на зрението е, че сегашните хора нямат дълбока мисъл, философска мисъл, каквато са имали първите човеци, хората на древната мисъл. Колкото по-ясни и интензивни са мислите на човека, толкова по-силно е зрението му. Когато в мисълта се вмъкнат безпокойни и криви чувства, зрението отслабва. Пазете се от чувствени вълнения.

	след № 2276

	 

	Хранене.

	За да се развива правилно, човек трябва да се храни с оглед на четирите  положения едновременно: да бъде здрав, силен, добре разположен по чувства и умен.

	след № 232

	 

	Болести.

	Някои болести не са нищо друго освен резултат на заклинания от миналото.

	след № 240

	 

	Болести.

	Всяка пакост, злина или неправда, направена на някого, човек възприема неговото недоволство или заклинание, което внася дисхармония в организма и предразположение към болести.

	Придобиване здраве

	Ако искате да бъдете здрави, освободете ума и сърдцето си от непотребни мисли и чувства, които след време загниват и правят кръвта нечиста.

	Ако кръвта ви е нечиста, внесете Любовта в живота си. Тя е единствената сила, която чисти, оживява, развеселява и възкресява.

	след № 241

	 

	Приятел и приятели

	Няма по-голяма печалба от тази, да спечелите един приятел. Няма по-голяма загуба от тази, да загуби човек един добър приятел.

	Като живеете в настоящето, гледайте да печелите нови приятели, а старите да не губите.

	след № 249

	 

	Привилегия.

	Привилегия е за човека да участвува в радостите и страданията на своя народ.

	Привилегия е за човека да участвува в радостите на разумния свят.

	след № 258

	 

	Задача на расите.

	Бялата раса работи върху развитието на мозъка.  Бъдещата раса, която иде, има предвид развитието на човешкото сърце, тя ще работи и върху развиване на причинното тяло, което се занимава с прилагане на доброто.

	след № 260

	 

	Приложение.

	Една идея може да е възвишена и благородна, т.е. доброкачествена, но не искате да я приложите. Щом не я прилагате, тази идея умира.

	Стреми се към такива възвишени и добри идеи, които можете да приложите. Остане ли една от тях във вас, тя ще ви пръсне, защото възвишените идеи са динамични.

	Жизнен елексир.

	Алхимиците са търсели жизнения елексир, за да направят човека безсмъртен. Той съществува и като идея. Важно е човек да намери такава идея, която да го направи безсмъртен.

	след № 271

	 

	Знание.

	В невъзможното се крие възможното, в глупавото – Мъдростта, а в безсилието – смисъла на нещата.

	след № 281

	 

	Формула:

	 

	 

	Най-добрата пермутация на тази дроб е тази, в която като първи елемент влиза: добротата, после разумността, силата и богатството.

	след № 293

	 

	Три свята.

	Физическият се занимава с формите на нещата.

	Чувственият – със съдържанието им.

	Умственият – с техния смисъл

	след № 302

	 

	Мото:

	От сега нататък, каквото и да ме сполети, аз ще живея за Бога!

	 

	Минало, настояще и бъдеще.

	Зад вас стои миналото, с което трябва да се справите. Вие сте в настоящето, което трябва разумно да използувате. Пред вас стои бъдещето ви, за което трябва да се приготвите.

	след № 307

	 

	Отвори сърдцето си.

	Отвори сърдцето си за Бога, ако искаш да се прояви доброто, което е вложено в теб.

	след № 311

	 

	Придобивки.

	Изпълнение на Божията Воля укрепва човешката воля. Любовта изправя сърдцето на човека, а Добротата – неговия ум.

	 

	Добро.

	Доброто е Божествена сила, която подтиква ума към дейност и усилване на човешката интелигентност.

	след №317

	 

	Мото:

	Аз съм добър, защото Бог ме е направил добър.

	след № 320

	 

	Придобивка.

	Доброто, което правиш, трябва първо да ползува душата на човека. Няма по-голямо добро от това, да обърнеш една душа към Бога. Това добро стои над всяка човешка слава. Хората няма да ви славят, но Бог ще ви слави.

	след № 322

	 

	Мото:

	Благодаря на Бога, че ме е изпратил на земята във великия университет на живота. Ще живея, ще следвам този университет.

	след № 326

	 

	Ако молитвата ви е приета, под лъжичката ще усетите малко топлина и светлина.

	към № 327

	 

	Лоши аспекти.

	Астрологически лошите аспекти на планетите, под чието влияние може да попадне човек, показват, че той е влязъл в област, населена с негови неприятели, които го дебнат, за да го оберат, да вземат нещо от него.

	след № 335

	 

	Трите стремежа.

	Първият стремеж на Духа е към живота.

	Вторият стремеж на Духа е към знание, към мъдрост.

	Третият стремеж на Духа е към свобода.

	след № 347

	 

	Разумните страдания смекчават характера на човека, внасят нещо благо в него.

	към №355

	 

	Любов и милосърдие.

	Любовта изключва смъртта, обезсърчението, страданието. Тя има висок идеал, вследствие на което не познава сълзите, падането, мъчнотиите.

	Любовта ражда живота.

	- Кои са пелените на живота?

	- Милосърдието.

	Животът се обвива от милосърдието. Любовта е възходящ процес, поради което

	се занимава с велики работи.

	Милосърдието е низходящ процес, процес на слизане, на жертва. Затова милосърдието включва съжаление, снизхождението към малките и слаби същества.

	След №356

	 

	Любов.

	Любовта е език на Бога.

	след № 360

	 

	Човек е господар на миналото, духовете са господари на бъдещето, а Бог – на настоящето. 

	Хората говорят за миналото, духовете за бъдещето, Бог – за настоящето. Докато човек живее с миналото той е в света на обикновеното, докато очаква на бъдещето, той се движи в света на духовете.

	Живее ли в настоящето, той е в Божествения свят, където нещата стават моментално!

	след № 366

	 

	Знание.

	От числата 1 – 7 най-силна е седморката. В числото 7 са съединени два свята. В 7 се изисква правилно прилагане на основните принципи на живота.

	През 4 минава развитието на всички същества, от най-долните до най-горните.

	след № 383

	 

	Знание.

	От нереалните неща произлизат реалните; от реалните – временните; от временните – сенките; от сенките – развлеченията; от развлеченията – скърбите и страданията.

	след № 387

	 

	Бъдещето.

	За в бъдеще ще има три отдела науки. Единият отдел ще се занимава с физическите науки, вторият, Духовният отдел ще се занимава с Духовните, умствените науки, а третият отдел ще се занимава с произхода на човешкия Дух – област непонятна на съвременните учени!

	Нови условия.

	Всяка промяна, която става в психическия живот, се дължи на новите условия, които разумният свят му създава. 

	Новите условия, които ви се дават, могат да произведат микроскопическа промяна, но тя води към големи постижения.

	след № 425

	 

	Правила.

	Живот без смисъл, мисъл без доброта, доброта без разумност – нищо не струват. Разумност без любов, любов без истина – нищо не струват.

	Истина.

	Истината е най-последната проява на живота. Тя синтезира всичко.

	след № 436

	 

	Истина.

	На земята равенство не съществува. Равенството пречи за правилното развитие на хората.

	след № 461

	 

	Път на съвършения.

	Вярвай в непостижимото и невъзможното, за да разбереш реалността на живота. Бог е в непостижимото и невъзможното. Който търси възможното, той иска да бъде в общение с хората; който търси невъзможното, той искада бъде в общение с Бога. В това се крие смисъла на живота. Реални блага са тия, които идат по пътя на невъзможното и непостижимото.

	Това е пътят на Единия; това е пътят на Съвършения.

	Това е пътят на Любовта, която ражда Живота. Това е пътят на Мъдростта, която носи Виделината. Това е пътят на Истината, която носи Свободата.

	след № 468

	 

	Ханизе – Слънцето я огря!

	(Проявяване на Слънцето.)

	Беримезаи – Светлината я разкри.

	(Присъствие на Светлината.)

	Земера захе си.

	(Пътят на живота.)

	т. „Методи за възпитание“ 26 лекция от 6.03.1931 г. [МОК г.10, т.2]

	 

	Възходящият път.

	Светлината тича, въздухът пристъп, водата се мести, почвата стои.

	Слънцето грее, въздухът вее, водата чисти, а семето от земята ще поникне.

	Светлината озарява, тъмнината помрачава; въздухът разведрява, водата жаждата утолява, а твърдата почва тежестта поддържа.

	Слънцето на ранна сутрин изгрява, на работа идва; по обед деня оповестява, на всички ястие дава, а вечер залязва. На почивка отива, утеха да дава, на отрудените вяра да вдъхва.

	Животът здравия радва, смъртта болния угнетява.

	Духът отрудения утешава, нему вяра вдъхва да мисли за Единия, що в него живее. Той ще овреме всичко в добро да превърне и смъртта от пътя му ще премахне.

	Познаването на доброто и злото в човека смъртта въведе, да му е господар, докато достигне познанието на Единия, Истинен Бог, в Когото животът е без ограничение.

	Той е Единият на вечната, разумна Любов.

	Той – от Когото отначало Любовта заблика.

	Той – Единното Слово на всевечната Любов.

	Той – Единното Слово на всевечната Мъдрост, що всичко създаде и постави конец.

	Връзка с необятната Истина, що всичко със светлина огради.

	Постави тя свободата за мерило, живота за награда и светлината за наслада.

	И повика духът на човека от далеч, постави го да се учи в този свят, изправи го пред себе си и рече Тя:

	- Слушай, чадо на Бога живаго, тебе ще дам всичко това само да слушаш. Пази добре мерилото на свободата, наградата на живота и насладата на светлината.

	след № 500

	 

	
ІІ КНИГА – ДУМИ НА СВЕЩЕНОТО НАЧАЛО

	(Записани от Савка Керемидчиева и дешифрирани от нейните стенограми от Борис Николов през периода 1970 -1976 г.)

	 

	„Свещени думи на Учителя“ са продължение на Евангелието на Йоана. Стиховете са важни, понеже се отнасят едновременно за физическия, духовния и Божествения свят.“ Учителя

	 

	Душа.

	„Ще мислиш, че си душа и на хората ще гледаш като души.“ (Учителя към Аверуни) 

	Тази мисъл събужда съзнанието на ученика, тя ще влезе като светлина в него.

	Обич

	Ти, за да обичаш личността, трябва да обичаш душата. Ти, като обичаш Бога, ще обичаш и човека.

	501

	Правило.

	Като отидеш при някой свой приятел и той работи на нивата, почни и ти да работиш с него.

	Винаги да течеш, а не да изтичаш.

	502

	Фир-фюр-фен. Тао би аумен.“

	Без страх и без тъмнина.

	С Любов и Светлина. От мъки и страдания се излиза с Мъдрост и Любов. (5.03.1922 г.)

	503

	Любов, от която блика животът е същинска Любов.

	Мъдрост, от която идва светлина е истинска Мъдрост.

	Истина, от която идва свобода е самата Истина.

	Там е Духът.

	Празната стомна, сухият извор, могат ли да задоволят жадния пътник?

	Изгасналите фарове могат ли да покажат пътя на странствуващите кораби?

	504

	Училището

	Учениците един по един напущат земното училище.

	Божият Мир да бъде с вас и Моята светлина да ви упътва.

	(по случай заминаването на брат Илия Стойчев – 6 октомври 1925 г.)

	505

	Малкото цветенце

	Малко цвете съм аз, зная тайните на живота. На земята раста, в небето се уча. Дрехите ми са бели, чисто съм по сърце, в мен лъжа няма, говоря всякога истината. На пчелите сладчина давам, на хората светлия образ на Любовта показвам. Аз на отворено всяка сутрин своята молитва към моя небесен Баща възнасям. На слънцето истината казвам.

	На животните правото давам. На душите Доброто давам.

	506

	Да бъдеш чист.

	Да бъдеш чист като светлината, прозрачен като водата, обилен като Любовта, светъл като Мъдростта, хубав като Истината, устойчив като Добродетелта.

	507

	Благата (Из едно писмо от Рая)

	Цветята, които цъфтят; плодът, който зрее; светлината, която весели душата; Духът, който носи всички блага на човешкото сърце и за човешкия ум, са блага, които излизат от Бога. Търси тях и учи се от тях.

	Ти гониш Месечината и плачеш, че не те е топлела, че и тя сама по себе си е мрачна и студена и постоянно се грее на Слънцето.

	Не чакай да ти дойде Слънцето на гости. То по гости не ходи, то постоянно тича и раздава Божиите блага на човешките души. Ти сам се заблуждаваш, като се оглеждаш в своето огледало.

	508

	Първото правило

	Най-първо от всичко, люби Бог с всичкото си сърце, с всичката си душа и с всичкия си ум и сила. Това ти трябва и не ходи по чужди врати да просиш.

	Бог те е въвел в рая на човечеството, не търси забранения плод на Доброто и Злото. Търси само Него и Му служи и Той ще те благослови.

	Учи, на Любовта служи!

	Моите добри пожелания. (19.07.1944 г., Мърчаево, 9 ч.с.)

	509

	Слънцето грее

	Когато слънцето грее – радвайте се. То, когато грее, и хлябът се пече, и водата чиста и бистра от извора тече. Върви смело и решително по пътя на Истината. (Учителя, 04.11.1922 г)

	510

	Стихове от Учителя

	1. Петък – Търпение Божествено (ев. Йоанна 5,5)

	2. Събота – (Мъдрост) Любов беззаветна, в която Божията пълнота царува. (Матей 5, 6)

	3. Неделя – Мъдрост постоянна, в която Светлината обитава. Там, дето умът расте и се развива, и светлите мисли се приемат и оплодяват. (Ефес. 3,5)

	4. Понеделник – Истината, в която душата живей и Бог царува. (Иоанна 13,3)

	5. Вторник – Вечната Правда, в която всичко се придобива, дето всички неправди изчезват. (Лука 6,17)

	6. Сряда – Вечното Добро, в което Божието благо царува. (Матей 12, 6)

	7. Четвъртък – Милост, която се хвали над всичко, в което Бог се проявява. (Йоан 17,17) 23.08.1926 г.

	511

	Правила.

	В пълната и съвършена Любов расте и се развива сърцето. Във Великата и пълна Мъдрост на Бога се просвещава човешкия ум. (23.02.1922 г.)

	512

	Изключване

	Истината изключва всяко удоволствие.

	Мъдростта изключва всяка лекост.

	Любовта изключва всяко насилие.

	513

	Божията Любов.

	В безбрежната, безгранична Любов, която носи Мир, Радост, Светлина, Знание, Чистота, Истина в живота е Божията Любов; мисли, чувства, действия, заченати в нея, имат смисъл. В нея ти живей, за да разбереш Божията мисъл за самия теб. (25.02.1922 г.)

	514

	Недостигнатото.

	Ученикът трябва да познава своя Учител с абсолютна вяра. Във вечната Любов, други са законите за живота.

	Любовта иска изявление. Мъдростта – приложение. Истината – осъществление.

	Само моята душа носи Любовта, Мъдростта и Истината.

	Аз към теб съм бил всякога абсолютно истинен. Великият закон на живота се мени, без да се изменя, изявява се, без да се изяви. Теб едно ти недостига – Недостигнатото. 

	515

	Царството Божие

	Ти сега си по-близо до Царството Божие. Приложи живия огън на Любовта; живата светлината на Мъдростта,живата сила на Истината.Воля,воля,воля! Няма други като Отца на Светлината. Изпращам ти Неговата Любов. (VI.1923г.)

	516

	Любов към Бога

	Когато Божието Слънце изгрява- [image: Image]

	Прозорците на душата,трябва да бъдат отворени.

	[image: Image]

	Всички душевни сили трябва да се концетрират към своя единствен обект нагоре. (C)

	[image: Image]

	Трябва да се изучат правите и криви пътища.

	[image: Image]

	Всички противоречия трябва да бъдат разрешени.

	[image: Image]

	Та душата на ученика да се издигне над общото ниво.

	[image: Image]

	Това се постига чрез Любовта към Бога.

	[image: Image]

	517.

	(Из едно писмо до В.Г.)

	Слънцето грее, за тези, които мислят.

	Вятърът духа за тези, които живеят.

	Водата тече за тези, които жадуват.

	Всичко е за тези, които Бога любят.

	518

	Онзи, който те обича.

	Обичай Онзи, който те обича!

	Мисли за Този, който те има предвид.

	Слугувай само Нему, който ти показва пътя на Истината.

	519

	Неизменност.

	Аз съм това, което се не мени! (1923 г.)

	520

	Възходящият път.

	Водата извира – тече, край нея всичко расте.

	Свещта гори – свети, край нея се чете.

	Очите гледат, виждат, с тях по пътя се ходи.

	Ума мисли и се повдига и добрия живот издига.

	Сърцето злото и доброто постига. Волята работи, на Любовта слугува. Необятната Любов, необятната Мъдрост, необятната Истина, всичко разрешават.

	Обичай Онзи, Който те обича, мисли за Този, който те има предвид.

	Слугувай само Нему, който ти показва Пътят на Истината.

	521

	Първият закон.

	Ученикът изучава Великия Закон да обича Бога.

	Може да обичаш само това, което те обича. И може да любиш това, което те люби. Само Бог може вечно да те люби.

	Вечният извор.

	522

	Човешката любов мяза на щерна, като я пуснеш тече един – два часа.

	Човешката любов плесенясва.

	Божествената Любов е велик извор, тя всякога е прясна.

	523

	Несъвместимост.

	Морален недъг е ако вземеш мътна вода и я туриш в чистата. Човек няма право да смесва двете води.

	524

	Ученикът.

	Ученикът трябва да бъде прав, праведен, чист, умен, добър и да не се гневи.

	Има четири вица ученици:

	добри – добри

	добри – лоши

	лоши – добри

	лоши – лоши.

	525

	Търпение.

	Бог всичко изведнъж може да види. А ние постепенно можем да видим всичко. Имайте търпение.

	Само при Истината всички са свободни. И кой каквото има, има го по заслуга, по достойнство.

	526

	Първият закон.

	 „Ако ме любите“ – любовта съществува преди знанието. Най-първо, ще любите Бога. Корените трябва да бъдат в почвата, но клоните и листата трябва да пребъдват в светлината.

	Може да се обича само Едного – дървото и покрай него всичките му листа.

	527

	Истината.

	Истината трябва да се казва с любов. Истината може да се каже само когато има Любов.

	Истината се казва само на онзи, който е достоен за нея.

	Истината се казва само на Онзи, когото обичаме.

	528

	Благословението.

	Като решиш да изпълниш Божията Воля – благословението ще дойде.

	529

	Радостта.

	Даром се дава на достойните, а ленивият трябва да работи. Това са отношения в света.

	Човек трябва да работи съобразно с Божествените закони. Каква радост е когато човек победи един свой недъг, а когато не иска да го победи, тогава има скръб.

	530

	Живият Христос.

	Има един Жив Христос на Любовта, Който живее сега в нашите души, във всяко благородно побуждение, вътре в нашите души – това е Живият Христос. Дали е Той в сърцето на един прост човек, на един светия, на един беден човек, на едно животно, все едно.

	531

	Ученикът.

	Учениците са свободни – говорят Истината, прилагат Мъдростта.

	Ученикът трябва да учи, като учи, Учителят е при него, като не учи – Учителят му го няма. Защо ти е Учител, като не учиш. 

	532

	Чистият живот.

	Не смесвайте чистия с нечистия живот. Животът е проява на Творческата космична сила.

	Човек е една чаша, в която Бог е вложил чистия живот. Дяволът и той има една чаша и казва: „Смесете ги двете чаши.“ Два противоположни живота не може да ги прелейте.

	533

	Бога.

	Човек кого трябва да обича?

	Бога, Който го е създал. И как ще Го обича?

	- Ще мисли за Него. Ще чете за всичко, което Той е правил.

	Словото на Учителя ще пребъдва в сърцето ви, с Него ще живейте.

	534

	Реалното.

	Свещта ли е реална или светлината? Реална е светлината. Когато свещта стане светлина, туй е реалното. Туй, което може да води, да те упъти към Бога, да живееш в Любовта.

	535

	Верен.

	Какво значи верен – който е опазил свещената Истина неопетнена.

	536

	Учителят.

	Учителят никога не е бил на земята. Той слиза само до онова положение на съзнанието, където може да го разберете.

	537

	Учителят.

	Аз съм като светлината, която никъде не може да се спира. Докато държите прозореца си отворен – влизам. Щом го затворите – заминавам. Докато мислите, присъствувам, щом не мислите – отивам си.

	538

	Две неща.

	Две неща ще държите: Благото е във всички, то е момент, който е мярка на времето и пространството. В този момент, който се мери във времето и пространството – Бог пребъдва в него. Туй, което мери, в него е Бог, а не което се измерва. Бог не е в мисълта, но в това, което прави мисълта.

	Бог не е в Любовта, но в това, което произвежда Любовта. Туй, което се проявява, е проявено, то проявено остава. А това, което се оставя е същината на живота.

	Всички неща, които стават с Любов, са по дух. А всички неща, които са без Любов са по буква.

	539

	Правило.

	Истината изключва всички удоволствия.

	Мъдростта изключва всички глупости, а

	Любовта изключва всички насилия.

	540

	По-силният.

	От личността, индивидуалността е по-силна. А от индивидуалността, ума е по-силен.

	541

	Неизменност 

	Само Бог остава неизменяем, понеже е навсякъде.

	542

	Ограждане.

	Направи един светъл кръг около себе си и един отгоре – ти ще бъдеш вътре, кажи: „В името на Божията Любов, Мъдрост и Истина и със силата на Духът Божий, в тия светли кръгове да се разнебитят всички лоши мисли, които идат, всичките лоши заклинания да станат на пух и прах.“

	543

	Жертвата.

	Бог е Единственият, за когото човек трябва да пожертва живота си.

	544

	Вяра.

	Жива Вяра – знаеш каква Вяра, която създава основа за един добър ум, който ще съгради основа за едно сърце към Бога.

	545

	В школата.

	Ученикът трябва да защищава правата на Учителя си, а Учителят – правата на ученика.

	546

	Съвет.

	- Не давай ухо на никакви обещания. Към хората, не трябва да имаш презрение, но не очаквай много, те много обещават, но много малко дават. Няма по-ужасно от това да живееш с хора, които не те обичат.       къща, която имате, това е тялото.

	547

	Чистота.

	Чистотата е качество на сърцето, но се добива с ума. Чувствуванията на сърцето са по-верни от мислите на ума.

	Една права Божествена мисъл се предава като едно дълбоко чувствувание на сърцето.

	548

	Високият идеал.

	Ученикът: „Как може да изменя своя живот, сега имам най-добри условия и трябва да изменя живота си.“

	Учителят: „Като имаш висок идеал.“ (беседата „Високият идеал“ е дадена във вторник вечерта 11.09.1923 г.)

	549

	Правило:

	Когато идеш при някой твой приятел, и дойде някой негов близък, ако чувствуваш от вътре свобода да останеш – остани! Пък, ако има у тебе раздвоение, стани и си излез!

	550

	Измиване.

	Водата измива на физическото поле, а животът измива в Духовния свят.

	551

	Герой.

	Герой е онзи, който изведнаж може да  превърне едно мъчно състояние в добро.

	552

	Пълнота.

	Сърцето ти трябва да бъде пълно с Любов, ума ти с Мъдрост, душата ти с Истина.

	553

	Правила за ученика.

	Ученикът не трябва да има недъг, нито да бъде куц или сакат, нито сляп, нито глух. Нито да има изкълчен ум, нито опорочен ум, нито извратено сърце.

	Ученикът трябва да бъде чист като диамант, прозрачен и подвижен като водата, твърд като добротата, непоколебим като Правдата, безграничен като Истината, дълбок като Мъдростта и пълен като Любовта.

	554

	Необходимо условие.

	За да учи ученикът, необходимо условие е да люби Учителя си. Може ли плода да не обича светлината?

	555

	Обич към истината.

	Сърцето ти трябва да бъде пълно с Любов, ума ти с Мъдрост, душата ти с Истина. Този път е път на Истината. При мен ще научите едно – Истината да обичаш повече от всички неща.

	Ученикът: „И от себе си ли?“

	Учителят: „Да, от всичко!“

	Това е Истината – като я обичаш, всичко друго става сянка. Каквото Истината даде, нищо друго не може да го даде. Това е Бог.

	556

	Заради Бога.

	Заради Бога: не казвам да израстнеш, но казвам: Да израстне Божественото у теб. Заради Него, а не заради теб, т.е. ти си ти – тъй заради Бога.

	557

	Неизменен.

	Колко е велико човек, след като се измени всичко наоколо му, той да остане неизменен.

	Да имаш характера на въже, което може да се огъва, но да не се къса.

	558

	Опорната точка.

	Животът за разумните същества е това, което е водата за организмите. Едно нещо трябва да придобиете – опорната ви точка да се не мени.

	559

	Достойнство.

	Едно нещо трябва да придобиете – опорната ви точка да се не мени. Всички хора се обиждат, обидата иде от накърняване на човешкото достойнство, а достойнството на човека е да мисли.

	Достойнството на човека е право да мисли. Това е човекът.

	560

	Градеж.

	Човек сам гради в себе си. Без лъжа значи без никакви пропуквания. Всички сенки отвън, а от вътре – пълна светлина.

	561

	Любовта.

	Всичко на света е любов.

	Любовта създава живота.

	Животът урежда условията.

	Където има условия трябва мъдрост.

	Мъдростта носи знанията.

	Знанията дават светлината.

	Светлината изявява истината.

	Истината не може да слезе, тя праща свободата.

	562

	Един опит.

	Раздели годината на четири части по три месеца, през всяко годишно време се храни по един месец изключително само с плодове, чай, жито, картофи, варени със сол, ошаф и хляб – нищо готвено, никакъв зехтин, сирене или други подобни. През пролетта изберете си един месец, хранете се само с плодове, ще си отбележите какви плодове и как сте се чувствували.

	Същият опит може да направите и през лятото, есента и зимата.

	563

	Добродетелта.

	Добродетелта е привилегия на умния човек. Умният човек е този, който има добродетел. Достойнството на човека седи в Истината. Искаш ли да имаш достойнство – говори истината.

	Мъдростта прави човека умен, искаш ли да бъдеш умен, прилагай правилата на Мъдростта.

	Любовта прави човека привлекателен. Любовта не държи на достойнството.

	564

	Изповед.

	Изповед човек може да направи само пред Бога. Пред глупав човек не се изповядвай.

	565

	Морал.

	Моралът, това е изпълнение на истината. Истината, това е поглед към Бога.

	566

	Отношение.

	Любов може да има само дето има отношения, а отношения може само дето има разумни същества. Може да люби само едно разумно същество. Един вол, една котка, не може да люби съзнателно.

	Може да имате състрадание към нея, но съзнателна любов – не. Защото няма отношения между нея и теб.

	567

	Свещено правило:

	Аз себе си никога няма да защитя, но щом дойде до Божественото, там аз зная правилото.

	568

	Съвършенство.

	Ние трябва да живеем, за да изявяваме Божественото съвършенство. В частиците Бог се проявява в своето съвършенство. Знай, Бог се е проявил в него. Туй е проявление само.

	По-голямо щастие от да живееш в Бога няма. Всяка отделна частица, като се отдели от Цялото, носи идеята, че е всесилна, тъй както Цялото и следователно има право да се движи навсякъде където иска. Всеки трябва да разбира своето движение.

	569

	Правата.

	Когато две същества се обичат, всяко едно пази правата на другото.

	570

	Праведният.

	Праведният човек трябва да се научи две неща: или да премахне всички спънки и мъчнотии, или да се научи да ги търпи.

	571

	Дишане.

	Дишането става и през кожата и през костите и през ръцете. Праната трябва да се приема през всичките кости, като че се всмуква всичката прана и жизнената енергия се предава на всяка клетка.

	572

	Проникване.

	Да служиш на Бога и да обичаш всички хора индивидуално, да проникваш без да те проникват, да пипаш без да те пипат.

	573

	Целувката.

	Може да целунеш един човек, който обича Бога като тебе.

	574

	Щастие – нещастие.

	Живее ли Бог у теб, щастлив си. Като изгубиш Бога у теб – нещастен си.

	575

	Съотношения.

	Земята – това е опорната точка.

	Водата – това са чувствата.

	Въздуха – мисълта, а

	Огъня – това е Духът.

	576

	Волята.

	Само в твърдата почва може да действа волята. Във волята трябва да има опорна точка. Най-първо трябва да имаш една основна идея. Нямаш ли такава основна идея, насока нямаш и воля нямаш. Човек все трябва да знае накъде да се движи. Поне две точки трябва да знае, излиза ли или се връща.

	577

	Невидимият.

	Да не мислите, че като умрете отивате при Бога; от черното Братство държат една реторта. Като излезеш от тялото си, те те затворят. Тогава ще се направиш невидим.

	Който се направи невидим, той е намерил средство за избавление. За онзи, който се учи, всичко е възможно.

	За пример, вие младите имате желание да учите, да възприемате; а старите имат желание да мислят, да бъдат пасивни да съзерцават – туй положение трябва да го избягвате.

	578

	Специалният метод.

	В школата има специален метод за всеки едного. В даден случай ти ще намериш специалния метод за теб. Не намериш ли специалния метод за себе си, не можеш да вървиш напред. Другите методи могат да ти служат за спомагателни. Туй е сега благодат – да те покани някой да те учи. Бащата и майката това са те.

	579

	Разликата

	Каква е разликата между човешката и Божествената Любов? Божествената Любов допълва всичко в човешката любов, а не я изменя.

	580

	Възлюблената.

	Как ще познаеш кой е твоят възлюблен? Той, като хване една тухла и я стисне, отдолу вода ще почне да тече, а отгоре пламъци ще излезат; отдолу живот ще се появи, а отгоре огън ще грее. Светлина ще изпълни ума.

	581

	Разпределение на енергията у човека.

	В окултната школа най-първо трябва да се проявят най-слабите сили у човека, а после по-силните, а най-после – най-силните. А най-силната енергия е долу, а пък хората най-първо нея използуват, и после нищо друго не могат да направят.

	582

	Мога!

	Човек, който казва „не мога“, отрича Бога в неговата същина, защото Бог е създал света, за да „могат“ хората.

	Когато човек не разбира Божественото, той е роб на условията.

	583

	Страданието.

	Страданието произтича от това, че човек е изгубил нещо. Колкото изгубеното е по-ценно, толкова страданието е по-тежко. Най-голямото страдание е смъртта и в туй усамотение ти ще влезеш в новия живот.

	584

	Закон за Любовта.

	Реалното, в каквото положение да си, трябва да го носиш с теб и то ти казва: „Всички може да те оставят, но аз – не!“ Аз съм с теб – то е закона на Любовта.

	585

	Формула.

	Само Божията Любов е Любов.

	Няма Любов като Божията Любов.

	Само проявената Божия Любов е Любов.

	Само проявената и изявена Божия Любов е Любов. (14.08.1922г.) понеделник

	586

	Учителят за себе си

	 „Аз не съм на земята. Тук на земята това съм само едно разширение на моето съзнание. Един ден аз ще се прибера дето е моят център.“

	587

	Реалното.

	За което всякога мислиш, то е реалното, т.е. тази мисъл, която всякога е будна, всякога я имаш – тя е реална. Ти за нея не можеш да мислиш. Щом решиш да мислиш за нея, ти заспиваш. Ти за себе си не можеш да мислиш. Което мисли, то е реалното.

	588

	Задача.

	Един Йога има такава задача: без примес! Само той може да се освободи от влиянието на един народ. Когато съзнанието няма никакви примеси, тогава ние го наричаме Божествено.

	Когато съзнанието налага своите ограничения, то е хармонично, когато друг налага своите ограничения, те са дисхармонични.

	Обичаш някого – ограничаваш се. Мразиш някого – ограничаваш се.

	589

	Разумно служене.

	Тази вечер ще изпратите едно топло чувство и мисъл към невидимия свят за повдигане на нашата душа. Не на тялото, но на душата; не във временното, но за вечното. Тази вечер, в хармония да бъдете и да няма дисхармония.

	590

	Бог не забравя.

	Бог доброто не забравя и злото не забравя. За туй, бъдете внимателни – да бъдете в съгласие. Бог държи всичко в съгласие; другояче пак може да ни тури, но ще бъде чрез насилие. Сега от всички ни се иска едно разумно служение.

	591

	Божествената енергия.

	Който обича, през него трябва да минава Божествената енергия. А когото обичат, трябва да възприеме тази енергия.

	592

	Последователност

	Най-малката любов носи страдание – страданията дават опитност, опитността дава знание, знанието произвежда Мъдрост, а Мъдростта довежда Истината.

	593

	Първият процес

	На физическото поле първият процес е дишането. В умствения свят първият процес е мисленето; а в Божествения свят, първият процес е Любовта.

	594

	Ученикът.

	Ученикът, който живее при Учителя си, разрешава всички въпроси разумно, а който не живей при Учителя си и той разрешава въпроса, но разликата ще бъде голяма.

	595

	Двата пътя.

	Най-лесния път, с най-мъчните методи – той е пътя на Любовта, а най-мъчния път с най-лесните методи, той е пътя на Мъдростта.

	596

	Развитие.

	Докато душата не завърши своето развитие, Любовта е отвън; след това иде отвътре.

	597

	Разсъждаване.

	Ако човек не знае да разсъждава, той може да осакати себе си. Всеки трябва да взема туй, което може да издържа.

	598

	Изпит.

	Когато ученикът държи изпит, той на театър и забавления не може да върви, ще се отвлече, ще пропадне.

	599

	Правило:

	Когато минаваш през трудно място, едно трябва да мислиш. Умът ти трябва да е концентриран върху важното.

	600

	Любовта.

	Любовта в даден момент може да се прояви само в едно лице, и то само за една секунда; за туй за Любовта не всякога има условия. За да се прояви Любовта, цялата вечност трябва да вземе участие.

	601

	Заместимост 

	Сега на земята никой не може да замести слънцето – няма такава лампа, няма такъв огън.

	602

	Правило.

	Ученикът от кои хора трябва да се пази? -Хора, на които лицата, като се смеят, стават грозни, получава се друго впечатление – от тях се пази!

	603

	Малка молитва.

	 „Помагай ми сега, работата, която започвам, да я свърша добре, да бъде тя за Твоята слава и за благото на моята душа.“

	604

	Закон на любовта:

	Колкото предмета е по-близо, толкова любовта е по-слаба. Колкото предмета е по-далеч, толкова любовта е по-силна. Когато предметът се изгуби от зрението, любовта става идеална.

	605

	Правило.

	Вяра и Любов, Вяра и Любов, с това ще побеждаваш.

	606

	Повече светлина

	Размишлявай върху светлината, върху чистите извори, върху Божия Промисъл, върху движенията на космоса, върху движението на планетите. Пренасяй се понякога мислено в центъра на слънцето. Светлина ти трябва. Първото нещо – на ума, повече светлина. Вяра в себе си и в Бога.

	607

	Мъчното място.

	Когато въпросът дойде до мъчно място, тогава се разрешава правилно. Докато не е дошъл до мъчното място, въпросът-не може да се разреши.

	Без страстта любовта съществува, [но] не може да се прояви. Тогава хората страдат. Любовта погрешки не вижда, защото тя ги поправя.

	608

	Без страх.

	Никога да не те е страх от страданието. Ако можеш да го отклониш – добре. Ако не, щом дойде – без страх. Смело го посрещни, героично. Тъй е добре. Щом те е страх и дойде страданието, сражението е загубено.

	609

	Да има!

	В любовта трябва да има мекота. В постъпките трябва да има Доброта. В езика трябва да има Мъдрост. В погледа трябва да има Истина. В решенията трябва да има победа.

	610

	Великото в света.

	Човек е слязъл на земята да се учи от опитностите. Душата е слязла на земята, за да намери загубеното богатство, което горе е имала, или да намери пътя, по който да се добере до това богатство – да намери своя Учител. 

	Духът е слязъл на земята, за да покаже на душата, че има нещо велико в света, за което си струва да се живее и да се страда до смърт. Великата наука на живота е да се опознаят

	611

	Ограждане и движение.

	Светлите духове да ви ограждат и да ви пазят навсякъде. Всяко движение трябва да бъде израз на една Свещена Мисъл.

	612

	Първото правило!

	Човек трябва да бъде крайно искрен.

	613

	Три закона:

	Първият закон не търпи никакво изключение. Бог, като една велика мярка трябва да седи. Вторият закон търпи изключения 50%. Третият закон търпи изключения 75%.

	614

	Висшето.

	Висшето е всякога тайна за низшето – скрито е за низшето.

	615

	Мълчанието.

	Гладният като се наяде – мълчи. Ученикът, който не знае урока си – мълчи. Учител, който много знае – мълчи. А който малко знае, много говори.

	Ученик, който много знае, малко говори. И човек, който е много гладен, малко говори.

	616

	Посвещение

	Посвещението почва със страданието. Господ говори на човешката душа: „Мирът, който е от Бога е благословен.“

	617

	Чистота.

	Чистотата трябва да излиза от ученика като светлина. Чистотата трябва да прилича на бяла светлина.

	Искай да бъдеш тъй светъл, както си бил в рая.

	618

	Три състояния.

	Има три състояния у човека: Едно физическо, там всичко се безпокои; друго – духовно, там има стремеж към един идеал. Третото – Божествено, то е абсолютен Мир.

	619

	Най-важното.

	Най-великото нещо е да служи човек на Бога.

	620

	Вяра.

	Без вяра умът се колебай. Кажи в себе си: „С Господа, Който е в мен всичко мога.“

	Господ живее в нас. В хората живее Той. Той ще помага, помощта е не отвън, а отвътре в страданията и ще се опознаят.

	621

	Доброто е вечно.

	Понякога, когато небето се заоблачи и затрещи – защото малките цветенца искат влага и те се радват, а хората ги е страх, защото нямат Вяра. Човек трябва да гледа все към светлото. Доброто е вечно, а злото е конечно. Злото е привидно зло, докато човек разбере вътрешните закони, които действуват.

	622

	Вяра.

	Ние ще ви помагаме – вяра, вяра мощна, вяра ще турите в себе си. 

	Ще се молите, ще се молите.

	623

	Ограничение.

	Човек трябва да живее в ограничението, без да се ограничава.

	624

	Съвет.

	Сърцето трябва да бъде топло.

	Умът – светъл.

	Душата – свежа.

	Духът – крепък.

	Ученикът трябва да бъде чист като диамант.

	Изворът трябва да се проявява, не да бъде скрит вътре.

	625

	Пълнота.

	Докато ние намираме Бога в себе си, нашия живот е пълен. Докато човек живее и намира Бога в себе си, той е щастлив. А щом живееизвън Бога, той е нещастен. Само в Бога е нашият живот.

	626

	Учителят.

	Учителят може да предаде най-великото нещо на ученика чрез светлината. Светът е оглашен, за да стане ученик на земята. Ученикът на физическото поле е оглашен в духовния свят. А ученикът в духовното поле, е оглашен в Божествения свят.

	627

	Първото и последното. 

	Страданията идват най-първо, а после най-хубавите неща. Туй, което човек никога не е мислил, иде на края.

	628

	Благодарността.

	Човек, като обръща ума си към великата Любов, се чисти. Стремете се да достигнете до онази светлина да разпознавате Любовта – Истинската Любов. Всякога Любовта се показва в най-голямата нищета. Това е Любовта на Бога. Той всякога приготовлява чрез хората условията, а сам Той винаги скрит остава. Бог тъй ще направи доброто, че ти мислиш, че е естествено.

	Само много напредналият ученик вижда какво Бог върши. Само той вижда, че всички добрини идат от Бога, и Му благодари за всичко, което му е дал.

	629

	„Нюкс“

	Уханието на чистия.

	630

	Чистене.

	Сега ви давам жито, но ще го посейте. Вътре има камъчета – ще чистите. За това, всяка вечер ще се чистите с огъня на Любовта. Човек, като обръща ума си към Великата Любов, се чисти. 

	631

	Любовта и Истината.

	Сърцето работи за вътрешните придобивки. Мисълта работи за външните условия. Сърцето трябва да достави всичките материали, необходими за живота. То е доставчика.

	Който люби и обича, той се ползува; но ползата е ако Любовта и Истината започват от душата.

	632

	Три положения.

	При Любовта човек ще почне от себе си и ще свърши пак със себе си. Любовта може да бъде: физическа, механическа и духовна, може да бъде и Божествена.

	Те са три положения, чрез които силите на света, чрез закона на Любовта, се трансформират. В Любовта вниманието никога не трябва да се отвлича. Който люби, не трябва да бъде разсеян

	633

	Абсолютна чистота.

	За да може да разреши въпросите правилно, човек трябва да бъде абсолютно чист. То значи, да няма никакви кармични връзки, да бъде напълно свободен.

	634

	С Бога.

	Любовта е един вътрешен малък огън за физическия свят, а интензивно се чувствува.

	Който го разбира, осмисля и дава подтик дълбоко в душата към Бога.

	Тогава човек се усеща доволен – може и сам да живее, т.е. с Бога. Защото Любовта е Бог и дето е Бог там е всичко. Животът на човека не може да бъде на две места – и в света, и в училището.

	635

	Учител и ученик.

	Не е въпроса защо аз съм ви избрал, по-важно е дали ще използувате това. Във време на тези упражнения дето да се срещаме само духовно, гледайте да бъдете в силно молитвено настроение. Когато ученикът иска да се срещне с Учителя си, той трябва да бъде в силно молитвено настроение. Молете се от невидимия свят Бог да ви съдейства да ви се предават мойте мисли постоянно и да ги използувате.

	Ученикът трябва да има силни вибрации, по-силни от физическите. Трябва да употребявате синия цвят, да бъдат вибрациите ви по-силни.

	636

	Земният живот

	Аз наричам земния живот екскурзия, пътник си, ще минеш и заминеш. Вярвам в Словото Божие – туй, което е вложил в душата ми. Как ще разбера Господа отвън? Ако аз себе си не разбирам, как ще разбера своя брат. Истината е във вас, а не отвън. Ако аз разбирам Истината, ще я приложа.

	637

	Програмата.

	Програмата на всяка душа, тя да се изпълни, няма да правим нова програма, всеки своята програма ще извади. То е Божественото.

	638

	Досетливост.

	Човек трябва да бъде досетлив, много нежен, внимателен, да влиза в положението на хората както за себе си. То е най-благородната черта.

	639

	Правила.

	Нещата на земята са нереални, те са като сън. Всички чувства трябва да бъдат във възходяща степен.

	Сърцето си трябва да пазите чисто. Тялото е дреха, тя може да се цапа. Човек трябва да се моли постоянно, да бъде във връзка с Бога, който единствен е неизменяем и благ всякога.

	640

	Метод.

	Щом ти дойде противоречие кажи: „Бог е Любов“ – забрави се в Бога, в Него човек сегуби моментално.

	Ще се учите да хармонирате противоположното – ще се поляризирате веднага.

	641

	Геройство

	Силата е човек да седи над нещастието отгоре – то е геройството. Когато Бог те наказва, да се увеличи вярата ти. Когато ти не сполучиш, имай повече вяра в себе си.

	642

	Правила.

	Когато ближният ти не може да ти отслужи, ти ще го насърчиш.

	643

	Реалното.

	В Реалното ще се живее, не в сенките, а в светлината.

	644

	„Не въведи нас в изкушение.“

	Значи: Давай ни Господи знание и мъдрост, за да не би ние с нашата глупост, да паднем в изкушение.

	645

	Погледът.

	Погледът на очите трябва да бъде нагоре, възходящ.

	646

	Движенията.

	Човек, когато седи, извършва и други не волеви движения. Движенията трябва да бъдат волеви.

	647

	Закон.

	Като разбира човек своя живот, той всичко разбира, физическото и духовното служат за основа, за проявление на Божественото. Човек трябва да разбира закона, всеки ден да се  проявява в Божественото.

	Човек трябва да прекара живота си тъй, както Господ го е определил.

	648

	Задачата на учениците.

	Задачата на младите е трояка:

	1. За развиване на волята.

	2. За облагородяване на сърцето.

	3. За просветляване и укрепване на ума.

	649

	„Аз зная“.

	Някой казва: „Аз зная.“ Може да знаеш само когато се проектираш и живееш в цялата природа.

	Един човек страда – ако ти се проектираш, че с него страдаш, ще знаеш. Инак ще имаш само предположения.

	650

	За младите.

	Младите трябва да развиват най-първо хармонична естественост на своя характер. Как използувате разумните сили, които са вложени в този организъм. Кое е най-важното за младите?

	Съвременните хора искат да им се даде една градина пълна с плодове, готова. Лъжливото е там, че такива градини ги няма на земята. Вий гледайте да се поляризирате, а не да се демагнетизирате. Искам душата ви да бъде свободна. Човек като се променя, да се не изменя.

	651

	Учителят говори.

	 „Да бъдеш една любяща душа. Да бъдеш един Рай – изворите да текат, тревите да растат и аз да се разхождам из него, и ти от всяко дърво да ме виждаш.“

	652

	„О“

	За да любиш трябва да имаш една дума „О“.  Който няма „О“, не може да люби.

	653

	Цигулката.

	Аз искам да наглася цигулката на хората, да им дам лъка и после ще се отдалеча и ще кажа: „Хубаво, свири сега, пък аз ще те слушам.“

	654

	Умът.

	Само по отношение на Бога ще бъдеш пасивен. Умът като един страж трябва да надзирава и преглежда нещата.

	655

	Любовта.

	Ако любовта не може да даде мир, то не е любов, любовта всякога оправя нещата. Тя е най-възвишеното и благородното. В тази любов трябва да има безкористие и незаинтересованост.

	656

	Плодовете 

	Всички идеали се вършат в името на Божественото; но само плодът на нещата може да покаже в какво име се вършат.

	657

	Истината.

	Два вида Истина има, едната съгражда, другата руши. Когато ние забелязваме, че едната истина иска да събори, ние я въздържаме, нищо повече!

	658

	Закон.

	Както отговаря ученикът, тъй отговаря и Учителят.

	659

	Знание с любов.

	Трябва знание, което обогатява, знание без любов огрубява, а с любов облагородява. Силният е благороден, когато се въздържа.

	660

	Ученикът.

	Ти трябва да бъдеш тих, не само привидно, но дълбоко в душата си.

	661

	Сродна душа.

	Сродната душа може да бъде отвънка и отвътре. Отвънка, то е поляризиране, ако е отвътре, то е сливане.

	662

	Поляризиране.

	На физическото поле всякога има индивидуализиране. 

	В духовния свят трябва да има две съдържания.

	В умствения свят – две мисли.

	Само в Божествения свят се обединяват в Един Принцип.

	663

	Знание.

	Божественият човек всичко знае. Духовният човек 75 % разбира. Физическият човек 10 % знае. Той всякога иска да му се казва. Той всякога повтаря само туй, което е направено. Нищо ново не знае.

	664

	Слушатели.

	Аз имам четири вида слушатели: едни на физическото поле, други – хора на сърцето, други хора на ума, други – на душата и на духа. Когато проповядвам на хората като души, имаме едно отлично събрание.

	665

	Чистота.

	В Новото учение всички трябва да бъдат чисти и никой не трябва да става причина да    оцапа другите – то е идеалното.

	666

	Не коригирай Божественото.

	Учениците трябва да знаят едно – Божественото никога не трябва да се коригира; там всичко е абсолютно. Почнат ли хората да го коригират, бедата е там.

	667

	Любовта.

	Любовта на ученика трябва да расте, за да се слей с любовта на Учителя. Да разбираш Великата Любов, то е Божественото, то е най-свещеното на земята.

	668

	Без страх.

	Злото е силно, но Бог е по-силен. „Без страх!“ – Злото като дойде внася страх. Ти кажи: „Без страх!“ – То е много силно. „Без страх!“ е много по-силно от „Без тъмнина!“ Ти като че държиш в себе си второто – светлината.

	669

	Волята, сърцето, умът.

	Волята за тялото. Сърцето за душата. Умът за духа.

	670

	Закон.

	Когато действувате тъй, както Бог действува – тогава сме в Бога. Извън Бога нещата не съществуват; и извън вас Аз не съществувам. То е същият закон. Да бъдем извън Бога, то значи да сме съвършено ограничени.

	671

	Волята Божия.

	Учителят казва: Да изпълня Волята Божия, това е мое, а да изпълня, което ти искаш, то е твоето.

	672

	Поучение:

	Първото качество, с което Учителят опитва ученика е единство на чувствата. Това значи „Любов към Бога“. Любовта към Бога не трябва да бъде примесена с друг обект.

	Любовта към Бога, това е морала на ученика. Има ли друга любов, моралът опетнен, от вътре в съзнанието на ученика. Ученикът трябва да се стреми с всичката си чистота и святост да прояви в живота си Любов към Бога. Това е жичката, която ще извади ученика от всички мъчнотии и през най-лошите условия. Тя ще бъде светлата звезда в неговия път. За да има чистотата, ученикът трябва да бъде крайно интелигентен. Докато не изглади абсолютно и напълно своите отношения към Учителя си, Учителят не може да му предава свещените уроци. Нито помен от критика не трябва да има ученика в душата си.

	673

	Мисълта.

	Когато ученикът разсъждава, не трябва да има предвид формата, тя заблуждава и

	отклонява пътя на правите разсъждения. Мисълта, идеята е важна в размишленията на ученика, тя иде от Бога.

	674

	Важен закон.

	Може ли чашата вода да мисли колко вода има в морето. За да познай себе си, ученикът трябва да обича Бога. А като познай човек себе си, ще обича вече и ближните си. За да познай ученика Бога, трябва да го люби, а за да познаеш хората, трябва да познаваш Бога.

	675

	Любовта на Цялото.

	Ако любиш себе си повече от Бога, не си на правия път. Ако любиш Цялото с любовта на една част, пак не си на правия път и ако любиш с любовта на една част, пак не си на правия път. Цялото ще любиш с любовта на Цялото и частта с Любовта на частта.

	676

	Вярата.

	По отношение близостта към Великото, не само любовта но и вярата е необходимо качество. Верующият трябва да бъде абсолютно неподкупим. Подкуп има на земята, а вярата издига ученика в небето или ученикът живей вече в любовта и не може да има за обект себе си. Обект на Любовта – това е Бог. Как може проявеното да има за обект непроявеното.

	677

	Безспир и безкрай.

	Любов – безспир, Живот – безкрай, вяра непоколебима!

	678

	Важен закон.

	Когато двама се обичат, те и заедно си заминават. Те ще се слеят, ще бъдат едно и тъй ще си заминат заедно. Когато двама се обичат, за бъдеще те няма да бъдат двама, те ще бъдат един. Ще се слеят и двамата ще живеят в едно.

	За бъдеще тъй ще бъде. То е работа на Бога за женитбата.

	679

	Един живот.

	Какво може да постигне човек в един живот? Има същества, на които взема само една минута, за да преживеят целият ваш живот на 120 години.

	680

	Бог е!

	Бог е Любов, която е над всяко същество.

	Бог е тайна, която е над всяка наука.

	Бог е приношение, което надминава всяка справедливост.

	Бог е промисъл, който превъзхожда всеки разум.

	Бог е съвършенство, което надминава всяко понятие. (21.01.1924 г.)

	681

	Из едно писмо.

	Всичко ще се изпълни тъй както е най-добре. Истината в света ще възтържествува. Божието Дело ще тръгне, Словото ще успее, средствата ще дойдат. Има вече хора, които ще изпълнят това Дело.

	682

	Духът Христов.

	Всяка възвишена мисъл, която прониква в твоя ум; всяко благородно чувство,  което прониква в твоето сърце – това е Духът Христов вътре. Това е колективен импулс; това не си ти и това е дяволското, да мислиш, че ти го направи.

	683

	Един момент.

	На всяка душа Бог е определил един момент, когато тя ще се прояви. Няма да бързаш, ще чакаш. Готов ли си сега за този момент? – Един ден Господ ще ви тури най- хубавия ум, най-красивото сърце, най-красивата душа. 

	Има един начин, чрез който Бог се изявява на своите избрани. Великият музикант се проявява само на своите способни ученици. На тях той изявява изкуството си, а не на обикновените.

	684

	Словото Божие.

	 „В който град влизате, кажете: Наближило ви е Царството Божие.“ Любовта е център, при нея отива Мъдростта, а от нея излиза Истината.

	685

	Днешният ден.

	Сега кажете: „Благодаря на Бога, дойде един ден.“ Няма да казвате: „отиде си“ или „един ден мина“, а ще казвате: „Благодаря на Бога, дойде един ден.“

	686

	Разумността в Природата.

	Върху човешкия организъм има влияние Слънцето. После има едно движение от Слънцето към планетите и друго движение от планетите към Слънцето. Това слънчево течение ние трябва да го чувстваме, да го възприемаме и да приемаме живота от него.

	После трябва да се разбира и другото течение, което иде от планетите, минава през земята и отива към Слънцето. Трябва да се знай през кои дни, когато се очакват тези приливи в Природата. Всички религиозни танци и игри са били едно време средства за връзка с тези вълни в Природата.

	687

	Нашето място в природата.

	За всеки човек има специално място в живота. Щом човек намери своето място в Природата, ще има една малка радост. И трябва да намерим нашето индивидуално място във Вселената със силата на волята.

	Свобода има само онзи, който е намерил своето място. Човек, който не е доволен отположението си, е роб. А с любов извършено нещо дава свобода.

	Всеки трябва да разбере принципа, по който може да служи на Бога. – Какво място заемаме в космоса и каква ни е службата там? (3.02.1926 г.)

	688

	Формула преди ядене:

	„Благославяш ни Господи и ние приемаме изобилието на Твоята благост.“

	Когато работи човек, тогава ще дойде Божието благословение!

	689

	Здравето.

	В какво седи здравето на човека? Щом човек вярва, той е здрав. В момента, когато той се отдели от Бога, идат пак болестите.

	690

	Щастието.

	Трябва да знайте, че вашето щастие не зависи от окръжаващите условия. Щастието зависи от самите вас.

	691

	Душите.

	Всички души са все сродни нам. Всяко нещо, което е излязло от Бога, то е все сродно

	692

	Благословението

	Ако моите отношения към Бога са прави, Той ще ме благослови.

	693

	Молитвата.

	Ако вий не може да употребите три часа за молитва, вий нищо не може да извършите.

	694

	Знанието.

	Да направите между вас едно ядро. Само тогава ще се образува една атмосфера благоприятна. Има работи, които аз не може сега да ви разправя. Понеже има една наука, ако ви разправя ще мязате на онзи син, който зел от баща си каквото му се пада и го изял.

	Познанието е сила и ако душата не е готова, ще създаде зло на себе си. Затуй, знанието върви с развитието на нашето съзнание.

	695

	Качествата на ученика.

	Йоан е олицетворение на двете най-силни качества на ученика: Любов към Бога, и послушание на вътрешния глас, послушание към Учителя.

	696

	Сърдцето.

	Човек трябва да е страдал от сърцебиене, за да има една отлична опитност. То е едно психическо състояние. Най-първо, стряскаш се, сърцето тупа, после утихва и не знаеш какво ще стане. Но два момента има, от които мислиш ще се прекрати живота, образуват се психически страдания, които не могат да се предадат.

	Сърцето бие съобразно с електричеството. Когато този ток над главата се прекъсне, сърцето спира веднага. С електрическа силасе движи сърцето и в хармония, иначе сърцето не е в състояние да прекара кръвта.

	697

	Гонене.

	Защото си на светлите, затова черните те гонят.

	698

	Закрила.

	Човек, ако няма тази невидима духовна закрила, мъчно може да се живей на земята.

	699

	Душите влизат.

	Някои души влизат във воловете, дегизират се и ще си идат; затова човек с благоговение трябва да гледа на всичко. Волът заслужава една целувка, да го погалиш, да мублагодариш, че ти работи.

	700

	Моралът.

	Който влезе в пътя на живота, много страдания ще има, докато се научи да живее.

	Аз – това е моята душа, а Божественото, това е висшето, в което аз живея и се движа. Аз не трябва да бъда в разрез със своето битие, нито със средата на Бога, нито със себе си, нито с условията, от които аз черпя всички сили за своето развитие. Но и аз съм едно условие за ближните си. То е бъдещият морал.

	701

	Духовното тяло.

	Духовното тяло сега се строи, то не е завършено. Челото, носа, устата, костите, волята, устните, ръката, черепа, умът – не са завършени.

	Астралната ръка на човека се обработва, понеже астралният свят се сгъстява, астралният свят се приготовлява за по-висш живот и тогава ще живеем в свят по-пречистен, по-префинен. Сега астралният свят е във водно състояние.

	702

	Бялото братство

	Сега черните трябва да паднат от власт, за да дойде Бялото Братство. Ще дойде Христос да вземе управлението и светът ще се повдигне. Черната ложа ще слезе под кората на земята. Там има цял свят, има де да живеят.

	Бъдещето е велико. Черната ложа не са страдали. Отсега нататък трябва да страдат. Тях закон ги не хваща на земята, те се изплъзват, без закон живеят те на земята, но има друг един, който ги хваща. Борба иманавсякъде, между най-малките животни, между човеците, между духовете – всички са в борба.

	Интересите на всички са в борба. Тия каменни въглища са образувани преди 7 – 8 милиона години и сега горят.

	703

	Знанието.

	Трябва да учи човек. Ще придобие знание, но ще плати с живота си. Много скъпо е знанието. „Понеже Адам стана като един от нас, да познава Доброто и Злото“, затова дойде Христос, да яде човек от Дървото на живота.

	704

	Да се роди.

	Човек може да влезе в Духовния свят още сега и в себе си да почувствува едно пробуждане, едно ново раждане; Тези окови на живота да ги няма и да познай новия живот, в душата си ще бъде постоянно радостен,докато дойде човек да се роди от „вода и дух“ – да не забравя. Някой път може да слезе наземята, да се нагърби с кармата на други и даминава като лош човек.

	705

	Да расте човек

	Да расте човек в благодат, каквото и да дойде да каже: „Такава е Волята Божия.“ Във Великия Божествен план всичко отива към добро.

	706

	Най-малкото.

	Като влезе човек да живее в Любовта, да не търси стимули външни. Когато човек влезе в истинския живот, ще се задоволява с най-малкото, със същинското. Тогава живота му ще бъде хармоничен.

	707

	Децата.

	На децата се разправя по детински, на възрастните – като на възрастни. Учителят има за всеки ученик специален език. Вий сте още деца.

	708

	Пластичност.

	Ученикът трябва да бъде пластичен. Някой, като седи, е красив, пък като се засмей, лицето му става грозно. Пластичността зависи от духа. Когато човек се стреми да живей по Бога, той става пластичен.

	709

	Прошка.

	Ще си мислиш за Бога, колко е снизходителен. Той прощава. А ние хората казваме: „Не искам повече да прощавам“ – пластичност на душата. Прощаването не произтича от човека. Ще дойде Господ и Духът ще каже: „Ти, заради Мен, това можеш ли да направиш?“ Защото щом остане ние да прощаваме, никога няма да простим. Без Духа всякога ще се прилага кармическия закон: „око за око, зъб за зъб.“ Господ като те попита и каквото решиш, това значи да те посети Духът.

	710

	Страданията.

	Вий страданията не сте опитали. Който е страдал, той е як. Христос казва: „Скръбна е душата ми до смърт.“ Какво е чувствувал Той в себе си? Въпросът е да влезеш, да преживееш туй което Той е преживял. Какви страдания силни преживява Той! Да минеш през едно положение, без да си виновен и да свършиш живота си като виновен, без да се оправдаваш. Туй е характер. Туй е едно посвещение.

	711

	Три правила:

	1. Когато ближният ти пада, прояви любовта си.

	2. Когато ти не сполучиш, прояви надеждата си.

	3. Когато Бог те наказва – прояви вярата си.

	Когато Бог те поучава, тури вярата си. (20.02.1922 г.)

	712

	Надеждата.

	Ученикът може да бъде този съсъд, в който Любовта ще се помести. Надеждата, която „не настъпва тръст смазана и не угасва замъждяло кандило“, тя внася на земята сиянието на ангелския свят.

	713

	Служение и учение.

	Служението е по-високо от учението. Небесният слуга седи по-високо от земния ученик. Ангелите служат, а човек се учи. Човек се учи сега, а ангелите проверяват – слугуват. Той трябва да е бил ученик, за да може да слугува. Хората са ученици, а ангелите – служители. В това отношение ученикът се учи, а Учителят служи. Казано е: „Син человечески не дойде да му послужат, а дойде да послужи.“

	714

	Проявата на Любовта.

	Гледай със свещен трепет на всяка проява на Любовта, защото там е Бог, там е силата.

	715

	Божествен да бъдеш.

	Помни сега едно: Божествен да бъдеш!

	За добро няма вече да мислиш. Ще мислиш да бъдеш Божествен.

	716

	Честността.

	Честността разбира човешкото. Човешките отношения да бъдат прави. Честността се отнася само до себеподобните. Бог обича като кажеш нещо, да го направиш и никога да не го отлагаш.

	717

	Златни правила:

	1. Човек трябва да носи душата на едно дете.

	2. Човек трябва да бъде умен.

	3. Има тревоги в живота, които нямат никакъв смисъл.

	4. Станала някаква погрешка – тя може да се поправи.

	5. Човек не трябва да живей за себе си, Той трябва на всяко място да осветява Името Божие.

	718

	Съсредоточване

	Мисли само Бог, а човек отбелязва. Когато ви казвам да проектирате мисълта си, това значи да се съсредоточите 

	719

	Невъзможното и непостижимото.

	1. Радвай се, че си намерил своя Учител.

	2. Безконечните дарования на Духа – вярвай в тях и ще видиш вечната реалност и постижимост. Истинската реалност и постижимост е в тях. Вярвай в тях и ще дойдеш до тяхната постижимост.

	3. В непостижимото е Бог.

	4. Със своето Слово, Той изпълва небесата с милиардите слънца.

	5. Пътят на Невъзможното и Непостижимото е път на реалните блага, път на всички трайни ценности в живота.

	6. Непостижимото и невъзможното ни въвеждат в царството на непресъхваемата радост и ни разкриват изворите на безконечните дарования на Духа.

	7. Пълнота на всичката пълнота, твоите творения легнаха във всичко.

	8. Великият копнеж, който съгрява душата им, ни разкрива красотата на вечните обиталища на Духа, дето пребъдват творческите сили на космоса.

	9. Пътят към свещените извори на живота.

	10. Безграничният.

	720

	Съвършенство.

	Целта на човешкия живот е стремеж към съвършенство. За да почне човексъвършенството, трябва да познава Доброто и Злото. Без туй не може да бъде съвършен.

	Да е някой съвършен, то е едно нещо, а да стане съвършен, да разбира Доброто и Злото, то е друго. Ако Бог създаде нещата съвършени, то е нещо друго. За да бъде човек съвършен трябва да познава Доброто и Злото.

	Като познава Доброто и Злото, той отива към съвършенство. Защото той работи там с Доброто и Злото.

	721

	Бог

	Туй, което ви показва отвътре как да

	направите нещата – то е Бог.

	722

	Умът.

	Когато човек се намира в най-големите страдания на земята, умът ви да присъства.

	723

	Мисълта за Бога.

	Първото нещо – всеки ден ще си мислите за Бога. Няма да го определяте какъв е – че Той е най-добрия, най-благия – 2 секунди, Господ разбира, но интензивно, после пак седи на масата си 2 секунди или 1 минута, много малко ще се молите, но туй малко се благославя.

	724

	Две правила.

	1. Не мисли, че пред Бога някои хора имат привилегия. Всички хора са с еднакви привилегии, но понеже енергията на всички хора, на всички същества не е еднаква, привилегиите, които имат и благата, от тях зависят.

	2. Не търсете лесния път. Всякога избирайте най-мъчния път. Значи път, в който вземаме предвид всички условия. Отиваш за едно благо, може да срещнеш хиляди мъчнотии, тези мъчнотии да не те разколебаят,нито волята ти, нито сърцето ти. Туй е едно от правилата. После придобитите блага всякога трябва да ги използувате за добро.

	725

	Бог е Любов.

	Бог е Любов, от Него произтича животът във всичката си пълнота. Всичко ще стане тъй, както Той е определил. (16.10.1941 г.)

	726

	Две стъпки.

	Най-първо Бог трябва да влезе в нас. Той ще ни разшири и ще осмисли всичко и втората стъпка – трябва ние да влезем в Бога, ние да се ограничим в Него, за да можем ние да се разширим.

	727

	Слаба и силна Любов.

	Ако любовта угасва живота, тя е слаба любов. Ако любовта усилва живота, тя е силна любов.

	728

	Свободата.

	За нищо няма да жертваш свободата си. Какво ще спечелиш ако служиш на хората? И ако ти ще любиш, и с любовта ще се ограничаваш, нищо няма да добиеш. Пък ако и да се ограничаваш – тогава люби Бога.

	Ограничаваш се заради Него. Тогава това няма да е ограничение, а любов,  свобода.

	729

	Две положения

	Или ти ще любиш Бога, ще живееш за Него, ще бъдеш при Него, тъй ще го обичаш; или ще пуснеш Бог да влезе в теб, тогава Той ще се ограничи. Защото и Бог се ограничава, когато обича хората.

	730

	Любовта.

	Ще си представиш Любовта като един идеал; той върви, и ти вървиш след него, че какво по-красиво от това?

	731

	Жертвата.

	Ти сега трябва да учиш жертвата, защото Любовта по това се познава.

	732

	Осигуровката.

	Бог е, който осигурява, пък когато изгубиш Любовта, ти си изгубил осигуровката си.

	733

	Кротък и смирен.

	Човек трябва да направи една жертва, велика в себе си. За да действува разумно в този път. Има хора, които се съмняват, понеже са изгубили вярата, си, а други, които не вярват. А има други, които са се спасили по закона на Любовта. Човек в своя възвишен умтрябва да бъде кротък и смирен.

	734

	Разумното.

	Господ ще промисли за всички изведнаж, а човек ще промисли като направи това, което Бог му каже. Това е разумното. Силата начовека седи в това, което той в даден случайможе да употреби.

	735

	Правото.

	Който люби – правото е на негова страна.

	736

	Разумното Слово.

	Човек не само с хляб ще се храни но и с  всяко Разумно Слово, което излиза от Любовта.

	737

	Благословението.

	Действаш ли разумно, Бог те изпълня с Любов. Противодействуваш ли Му, Той те лиши от Любовта. Той казва: „Когато ми отвориш път, аз ще мина и ще ти донеса благословение.“ А щом Му затвориш пътя, Той те лишава от Неговото благо. А Неговото благо е Любовта. Умът трябва да приготви пътя на Любовта.

	738

	Умът Христов.

	Когато огладнееш, онзи човек, който те обича, ако ти можеш да запалиш неговото сърце с любов, той и без пари ще ти даде да ядеш. Ако не можеш да го запалиш и с пари пак може да останеш гладен. Ние трябва да носим ума Христов. Да бъдем тъй готови да изпълним Волята Божия, както Христос.

	739

	Не отлагай!

	 „Речи – кажи и прави, не отлагай работите; не оставяй дяволът да се хвали.“ Обект на духовния човек е Бог. Той се прониква от Него и той прониква всецяло. В Бога няма противоречие, Той е вечна хармония.

	740

	Чистотата.

	Чистотата е качество на човешкия дух. Когато духът действува, човек е чист. Чистият човек от болести не страда. Чистотата е един свят на Бога. За да бъдеш при Бога, трябва да бъдеш чист.

	741

	За да се продължи живота ти, мислите и желанията ти трябва да бъдат чисти. Без чистота на мислите и желанията, животът не може да се продължи.

	742

	Чистотата е един свят на Бога. За да бъдеш при Бога, трябва да бъдеш чист.  Ангелите са емблема на чистотата. По сърце и по ум, чисти трябва да бъдете.

	743

	Търпение.

	Търпението е едно от великите качества на Разумния живот. Ще търпиш, докато  видиш как ще се развият събитията. Няма да бързаш. Всички ще търпят и ти ще търпиш. Търпението ще го имате за идеал

	744

	Мисълта.

	Силата на човека е в мисълта. Тя е създала цялата вселена. Тя е творчески принцип. Когато всички хора се обединят в своята мисъл и невъзможното за тях става възможно. Първата работа на хората е да хармонизират мисълта си.

	745

	Домът на Природата.

	Понеже живеем в Дома на Природата, първо трябва да се учим от нея; да прилагаме нейните правила и методи. Тя разполага с много занаяти, тя ще ни научи на всичко.

	746

	Доброто.

	Доброто трябва да се прояви. Без него нищо не може да се постигне. Когато някой намисли да прави добро, всички трябва да го подкрепят. Доброто трябва да се прояви.

	747

	Централа.

	Време е вече да се образува една мислова централа, светлината на която да се изпраща по целия свят, както Слънцето – своята светлина. Слънцето е централа, чрез която се пренася светлината и топлината на земята.

	Така и човешката мисъл е централа за предаване на друг род светлина на земята. Когато тази енергия премине в мозъците нахората, от тях започва да се излъчва светлина способна за работа.

	Ако духовните хора придобият силна мисъл, Царството Божие ще дойде на земята.

	748

	Минало, настояще.

	Не се занимавайте с миналото. Мислете само за настоящото. (02. 08.1933 г. Изгрев, София)

	749

	Плодовете на Добродетелта.

	Когато Слънцето грее, животът има смисъл.

	Когато реките текат, земята се разработва.

	Когато дъждът пада, сятото се благославя.

	Когато плодовете зреят, душата се радва.

	Хранете се с плодовете на Добродетелта.

	750

	Учителят.

	Какво ще стане с ученика, когато Учителят му замине за другия свят? Този страх не е на мястото си. Добрият Учител е подобен на опитния капитан на парахода. Той никога няма да спре парахода сред морето. Щом е тръгнал на път, Той благополучно ще изведе пътниците на определеното пристанище.

	Ако Учителят замине, учениците му ще се намерят в същото положение, в каквото са били при него. Добрият и съзнателен Учител внася светлина в умовете на учениците си, благодарение на което и без неговото външно отношение към тях, те продължават да се учат.

	Учителят е проява на Божествената Светлина

	751

	Бог.

	Не се съмнявайте в съществуването на Бога. Бог изпълва цялото пространство и всички светове се поддържат от Неговата сила. Не е въпроса дали съществува Бог или не, но кардиналният въпрос е – да живеем съобразно с Неговите закони, ако искате да бъдете здрав по ум, по сърце и по тяло. Как ще живейте – това е важно.

	752

	Важен закон.

	Фараонът се бори с Бога и не искаше да пусне евреите, заради което в Невидимия святсе взе решение Египет да не съществува като държава, за хиляди години, за да изкупи греховете си.

	753

	Невидимият

	Бог има безброй видими форми, чрез които се проявява. Когато се казва, че Бог е невидим, това подразбира, че Той е невидим за грешните, които нищо не виждат. За тези хора е казано, че „Бога никой никога не е видял.“

	Ангелите, светиите, праведните и добрите хора виждат Бога. Като казвам, че Бог е видим, това не значи, че може да видите абсолютния безграничния Бог, но може да видите Неговите най-малки проявления в живота.

	754

	Злото.

	Злото е мощна сила, пред която цели светове са изчезвали.

	Злото е космическа сила, пред която трябва да се пристъпва с благоговение. То е поток от лава, пред която нищо не може да направите. Апостол Павел казва: „Побеждавайте злото с добро.“

	755

	Да познаеш Бога.

	Да изядеш един плод и да познаеш Бога в него, струва повече от всичката слава и всичкото богатство на земята.

	756

	Най-красивият момент.

	Най-красивият момент е изгряването и залязването на Слънцето. 

	Вторият красив момент е изгряването и залязването на Венера.

	Третият красив момент е изгряването и залязването на Сириус. Това са трите най-важни момента в живота на човека.

	Слънцето представя Божествения живот, който постоянно изгрява в човешката душа. Венера представя Божествената Любов, която търси път да проникне в човешкото сърце. Сириус символизира Божията Мъдрост.

	757

	Вътрешният мир.

	Аз наричам вътрешен мир на човека онзи свят, където се раждат неговите мисли и неговите чувства, неговите подтици. Този свят той може да загуби и пак да го намери.

	758

	Божият живот.

	Божият живот е във всичко. Цветята са дреха на Божиите мисли. Скалите са дреха на Божията мисъл и водите, и облаците, и планините.

	Божията мисъл се облича и представя пред нас.

	759

	Хубавата дреха.

	Днес видях душите тъй както не съм ги виждал. Ето душите облякоха най-хубавите си дрехи и се явиха на земята. Цветята, животните, хората облякоха най-хубавите си дрехи и дойдоха на земята. Като работят на земята, като се учат, дрешките им поувехтяват, но пак се вижда тази първоначална красива дреха. Това е същественото – хубавата дреха. Отклоненията не са съществени, никога не се спирайте на тях. Спирайте се на първичната хубава дреха, която една душа е облякла.

	760

	Дишането.

	Всички болести и неразположения се лекуват с дълбоко и съзнателно дишане. Онези хора, които не дишат с любов, не могат да възприемат праната от въздуха.

	761

	Разменната монета.

	Да обичаш човека значи да му дадеш нещо от своята мисъл, от своите чувства и от своята сила. Това са разменните монети в духовния свят.

	762

	Христос.

	Христос има един отличен ум, откъдето минава, всички осветява, всички се събуждат от светлината Му. Откъдето минава, всичко стопля и всички нахранва.

	763

	Любовта.

	Любовта е за всички души, които любят Бога. Може да е един човек, може да е едно цвете, може да е едно дърво – те са децата Божии. Винаги свързвайте любовта с безсмъртието.

	764

	Святото място.

	Живейте всякога там, където Любовта живее. Няма по-хубаво място от това.

	765

	Търсете.

	Търсете здравите хора. Ако искаш да станеш умен човек, търси умните хора. Ако искаш да бъдеш добър, търси добрите хора. Защото Бог е, Който се проявява навсякъде. Бог се проявява и в добрите, и в умните, и в здравите хора. Като ги търсиш и ти ще бъдеш добър, здрав, умен.

	766

	Четенето.

	Четенето пречиства нервната система.

	767

	Божественото

	Най-първо дай ход на Божественото в теб. Ако си роден за музикант, ако си роден за скулптор, за поет – дай ход на Божественото. За каквото си роден, дай ход на Божественото.

	768

	Светлата страна

	Гледайте на светлата страна на живота. Бог е създал света и иска всички хора да бъдат щастливи. Но онези, които не вървят по неговите закони, за тях идват страдания.

	769

	Красотата.

	Красотата е нещо разумно. Красотата седи в твоята мисъл, в твоето сърце, в твоята воля. Реализираната красота, това е воля, съдържанието на красотата е човешкото сърце, а онзи простор, човешкият ум го донася.

	770

	Връзката.

	Първото нещо: изисква се да се образува  една връзка между невидимия свят и човека, та като си на земята да имаш тил, да знаеш, че зад тебе има една реалност, която може да ти помага.

	771

	Служение.

	Плодните дървета работят за оправяне на света; водата, Слънцето, всичко, което е в движение, работи за Господа, и  Господа?“

	772

	За да служите.

	За да служите на Господа, облечете се с най-хубавите си дрехи, с най-хубавите си чувства, с най-хубавите си постъпки. Плодовете се обличат с най-хубавите си дрехи, светлината се облича с най-хубавите си бели дрехи. Въздухът – също. Така те служат на Господа.

	773

	Слуга на Бога.

	Онзи, който люби, трябва да слугува на всички. Тъй, както Бог слугува. Слугуването показва степен на знание, на мъдрост. Онзи човек, който слугува, Любовта е с него. Онзи човек, който слугува, Мъдростта е с него. Онзи човек, който слугува, Истината е с него.

	774

	Бог.

	Бог скрито живее във всички души. Отиваш при някой богат човек – Господ е там. Въпросът за любовта е, да знаеш в даден момент да обичаш Бога в някого. Изворът на Любовта е един при всички нейни проявления. Каквато да е любовта, изворът е все един. Когато видя един човек, Бог е вътре в него. А като видя Природата, виждам, че Бог е и в Природата. Бог е, Който се проявява в Цялото.

	775

	Истинското богатство.

	Ако всеки ден придобивате по една хубава мисъл, по едно хубаво чувство, по една хубава постъпка – 365 хубави мисли, 365 хубави чувства, 365 хубави постъпки, те са цяло богатство.

	776

	Любовта.

	Изпълнявайте всичко в живота си по побуждение на Любовта и в тази Любов да участва вашият ум, вашето сърце и вашата воля.

	777

	Божият глас.

	Няма по-хубаво нещо от това да чуеш гласа на Този, който те обича: „Ела, всичко това съм създал за теб.“

	778

	Обнова.

	Човек има повече от стотина органи, през които трябва обновата да влезне. Ако чрез органа на милосърдието не влезе, тази сила на милосърдието, обнова не може да

	стане. Ако чрез този орган на Вярата, на Надеждата, на Любовта – тези сили трябва да влезнат и да обновят човека. Вечното обновяване на човека – то е смисълът, а това ние наричаме Любов. Постоянно изявление на Бога, постоянно обновяване.

	779

	Светлината.

	Светлината е носителка на Божествените  мисли, чувства и идеи в цялата вселена.

	780

	Любовта.

	Любовта е единствената сила, в която горението не оставя никаква пепел, никакъв дим. Единствената сила в света, в която няма обратни реакции.

	Светлината в ума е любов. Топлината в сърцето е любов. Силата в тялото е любов.

	781

	Песента Махар Бену Аба.

	Махар – разбира посаждане. Бену – израстване. В цялата песен имаме един процес – туй, което съм посял как ще изникне, как ще порасте и какъв плод ще принесе.

	782

	Стремеж.

	Стремете се всеки ден да хванете поне една красива мисъл, поне едно красиво чувство, поне една красива постъпка.

	783

	Обич.

	Обичайте тъй, както Бог обича. За всичко благодарете.

	784

	Благословение.

	Няма нещо, което да не е възможно за човека. Когато човек има Любов към  Бога, Бог го благославя. Всеки ден няма да бъде в лишение.

	785

	Има хора.

	Има хора в света, които са образ на любовта.

	Има хора – образ на Божията Мъдрост.

	Има хора – образ на Божията Истина.

	786

	Няма бъдеще.

	Всеки народ, който е гонил избраниците, които Бог е изпратил, няма бъдеще. И всеки човек, който гони хубавите си мисли, чувства и постъпки – няма бъдеще.

	787

	Вий сте изпратени.

	Светът с пари няма да се оправи и със сила няма да се оправи. Светът ще се оправи, когато Бог се засели във вас. Вий сте изпратени да помогнете да се оправи светът. Когато един народ спазва Божиите закони, Бог му благоприятствува.

	788

	Служение.

	Всеки, който иска да се повдигне в света, да служи с любов на Бога. Вий се радвате когато един човек ви обича. Щом един човек ви обича, Бог ви се усмихва. Бог ви е възлюбил. Щом те обичат, ти имаш бъдеще. Служение на Бога с любов.

	789

	Както Бог иска.

	Аз трябва да бъда здрав, както Бог иска.

	Аз трябва да бъда добър, както Бог иска.

	Аз трябва да бъда силен, както Бог иска.

	790

	Най-малкото добро.

	Влезеш ли в някоя градина, полей цветята. Най-малкото добро, с което можеш да си помогнеш. Прояви най-малкото добро. Ще намериш мястото, което Бог ти е определил. Облечете дрехата на служението. Най-малкото добро – ключа, с който можеш да отваряш както своето сърце, тъй и сърцата на всички добри хора. Малкото добро, това е първият плод на Любовта.

	791

	Човек.

	Човек е едно от възвишените същества на земята и надарен с такива дарби, с каквито никое друго същество не е надарено.

	792

	Христос.

	Щом обичаш науката, Христос е в ума ти. Щом обичаш хората, Христос е дошъл в сърцето ти. Щом постъпваш добре, Христос е дошъл.

	793

	Музиката.

	При възпитание на хората за бъдеще, музиката трябва да влезе като един от мощните начини за възпитание. Човек, който не пей в себе си, той не може да се възпитава, не може да чувства правилно, не може да мисли правилно, не може да постъпва правилно. Всяка една работа ще ѝ пееш в себе си.

	794

	Божественото.

	Ние сме проводници на земята, на Божественото и ако не дадем ход на Божественото, ще ни смятат лоши проводници. Който дава, той се благославя. В любовта всеки, който обича, се благославя.

	795

	Знанието.

	Знанието у вас трябва да бъде такава необходимост, каквато е хлябът, водата, въздуха. Ако не чувстваш знанието като една необходимост, не можеш да го придобиеш.

	796

	Заради Него.

	Както Бог живее заради нас, тъй и ние трябва да живеем заради Него. Той работи заради мен и аз ще работя заради Него.

	797

	Обичайте!

	Обичайте Господа, за да приемете Божието благословение.

	798

	Нашият Баща.

	Когато говоря за Любовта, разбирам онази Същина, от Която всичко е произлязло. То е нашият Баща.

	799

	Смисълът на живота.

	В училището на слугуването ще слугувате добре. В училището на Мъдростта ще се учите добре, а в Любовта ще обичате Господа с всичкото си сърце, с всичкия си ум, с всичката си сила. Това е смисълът на живота.

	800

	Ред и порядък.

	Всички трябва да бъдете проповедници на Божията Любов, да се прояви Бог чрез всички ни. И когато Бог се прояви чрез всички народи, чрез всички майки и бащи, чрез всички господари и слуги, тогава ще почувствате Божествената топлина, която иде да тури ред и порядък сега.

	801

	Добри синове.

	Една свещена мисъл, едно свещено чувство, една свещена постъпка ще въведат съвременните хора в училището на Любовта. Само тогава ще разберем онова, което Бог е създал. Които сме слугували добре, и които сме учили добре, ще бъдем и добри синове.

	802

	Ангелите.

	Ангелите са служители и учители, които ни учат. Един ден навсякъде ще виждате Любовта: в камъните, в изворите, в Слънцето и когато съзнаем това, ще се освободим [от] съвременното робство.

	803

	Подтик.

	Всеки, който обича и е обичан, той е възкръснал; никой човек сам от себе си не може да ви обича. Всеки човек, който ви обича, има подтик от Бога и ако той е верен на този подтик, той се благославя. Всякога, когато възприемаш любовта, то е подтик от Бога.

	804

	Мисия.

	Има хора, които са пратени за лекари в света, от тях излиза сила, която лекува. Те носят лекарството в себе си. Лекуването става от Господа, не от хората. Светли духове трябва да работят дълго, докато се отстрани едно болезнено състояние.

	805

	Правила.

	Туй, което е – туй, което полага основа.

	Туй, което се проявява – туй, което съгражда.

	Туй, което се осъществява – туй, което дава живот.

	806

	Три неща.

	Дръж главата си в светлината, сърцето си в топлината, а тялото си в силата. Човек живее едновременно в три неща.

	Радвай се на това, което е посято. Радвай се на това, което расте. Радвай се на това, което цъфти и зрее и което ти опитваш.

	807

	Жертвата

	В Стария Завет хората са принасяли жертвоприношения пред Господа; ние съвременните хора, като отидем пред Господа, какво ще занесем? Най-хубавата мисъл, най-хубавото чувство, най-хубавата постъпка.

	808

	Твоето богатство.

	Човешките мисли са броня. Добрият живот, който ще занесеш в оня свят,  представя твоето богатство. От него ти ще живееш. Един обикновен човек, като иде в оня свят, остава 45 години, за толкова стига богатството му, след това го изпращат пак на земята.

	809

	Христос.

	Христос никога не напуска земята. Когато във вас имате мир, едно хубаво благородно чувство – това е Христос.

	810

	„В дома на Отца моего много жилища има“.

	След 120 години никой от вас няма да бъде в този вид на земята, някой ще бъде като един плод на едно клонче; някой ще бъде като една дъждовна капка; някой ще бъде като едно минзухарче; друг ще бъде като една птичка, друг ще бъде като един слънчев лъч.

	811

	Лекарството.

	За бъдеще лекарствата ще бъдат тези: Щом направиш една погрешка, ще изправиш погрешката и ще бъдеш здрав.

	812

	Три извора.

	В света има три извора:

	Един е изворът на живота.

	Друг – изворът на светлината.

	И третия – изворът на човешката сила.

	Тези три извора трябва да ги намерите. Ако не пиеш от извора на живота, живот не може да имаш. Ако от извора на светлината не пиеш, знание не може да имаш. Ако от извора на силата не пиеш, сила не може да имаш.

	813

	Син Божий.

	 „Ако думите ми пребъдват във вас“. – Ако думите на Любовта – ако Бог, който ни обича – ако Неговите думи пребъдат в нас – това е, което ще ни повдигне.

	Бог се е проявявал в баща ти, не си Го познал, проявявал се е в майка ти, проявявал се е в брат ти, в сестра ти, в приятеля ти и ти не си Го познал. Десет години ти се е изявявал

	Бог и ти не си го познал, все го търсиш някъде. 

	„Ако думите ми пребъдват във вас“ – всяка дума на Любовта внася сила. Ако Бог ви обича, никой на може да ви направи пакост. – Новото верую е: Да изпълним волята Божия от Любов. И всеки, който изпълнява волята Божия от Любов е Син Божий.

	814

	Любовта.

	Любовта идва в света и всички хора трябва  да излязат да я посрещнат. Щом имате душа, която е излязла от Бога, душата ви е в Бога. И Бог е в душата ви.

	815

	Общение с Бога.

	Яденето е първото общение с Бога, дишането е второто общение с Бога. Мисленето е третото общение с Бога.

	816

	Трите сили.

	Любовта подмладява.

	Мъдростта възрастява.

	Истината освобождава.

	817

	Христос.

	Христос в света трябва да се прояви във всеки един човек 

	818

	Училище.

	Цяло училище трябва, за да се научи човек как трябва да живее.

	819

	Предците.

	Всички трябва да бъдете готови да възприемете тези предци на човечеството, които сега идат. Писанието казва: „Ще се заселя между тях и те ще ми бъдат народ и аз ще им бъда Бог.“ – Бог, който е Любов, ще възрасте в нас и ще ни даде онази свобода.

	820

	Вратата.

	За да влезеш в Царството Божие, трябва да минеш през вратата на Любовта.

	Начало на формуляра

	821

	Човекът.

	Човек е една картина, която Бог довършва. Вие имате предназначение за една велика работа в Природата.

	822

	Великата Любов.

	Животът, който имаме на земята, е един от най-добрите – ще благодарим за него. И Природата има нужда да я обичат. Ти, ако погладиш едно дърво, цялата Природа се радва. Ако погалиш водата, светлината – цялата Природа се радва.

	Тук ние сме проводници на Великата Божия Любов, която се проявява чрез нас.

	823

	Образ и подобие

	Когато човек възприема добре Любовта, Той е направен по подобие на Бога. А когато проявява своята любов, той е направен по образ Божий. Като възприема правилно любовта, и като я проявява правилно, той е направен по образ и подобие Божие.

	824

	Царството Божие.

	Слушайте Онзи, Който ви говори отвътре, понеже той ви говори по закона на Любовта. Силни ще бъдете и в Царството Божие ще влезете и добри слуги на Бога ще бъдете. Радвайте се, че Той едновременно говори на всички същества – малки и големи. Това е волята Божия. Това е Царството Божие, Това е Славата Божия. Царството Божие днес е дошло.

	825

	Дишането

	За да бъде здрав, човек трябва всеки ден по три пъти – сутрин, обед и вечер, по 10 – 15 минути да отделя, съзнателно да диша, да благодари на Бога за въздуха. Когато дишате, трябва да правите някои малки движения. Като дишаш, ще държиш в ума си най-добрите хора. Здравето на човека зависи от правилното дишане.

	826

	Дишането

	Природата е турила известни правила за дишането. Дишането иска една спокойна мисъл – гледаш как цъфтят дърветата или водите текат. Дишането иска една хармонична мисъл. С любов да дишаш. Като дишаш да ти е приятно.

	827

	Вяра.

	Вярвам в Бога, Който живее в светлината. Вярвам в Бога, Който живее във въздуха, във водата, в хляба, в мен, в моят ум и моето сърце, в тялото ми навсякъде. Той ме е пратил тук.

	828

	Пратен от Бога

	Всички хора, които ви помагат, изпълняват Волята Божия. Човек, който иде в света да прави добро, да бъде справедлив, да бъде умен, той е пратен от Бога, който и да е.

	829

	Гладът.

	Разберете думата глад и ще разберете смисъла на живота. Откъдето мине гладът, той ще създаде най-хубавото в света. Гладът е най-мощното средство, с което Природата действа в органическия свят.

	Иде глад!

	Гладът е първия вестител на великия Живот, който иде в света. Гладът е най-естествената обмяна между Природата и човека. Опознах ви сега с една от най-хубавите думи.

	Една от най-чистите думи е гладът.

	830

	Без лъжа!

	Новото възпитание – без лъжа! Нито бяла, нито черна. Лъжата петни човека. Истината очиства човека. Любовта изключва всяка лъжа и внася истината в човешката душа.

	831

	Истинската храна. 

	Хранете тялото си с Истината. Хранете ума си с Истината. Хранете сърцето си с Истината. Хранете душата си и духа си с Истината.

	832

	С Любов.

	Любовта остава при този, който е благодарен. Всичко правете с любов. Затова сте дошли на земята.

	833

	Баща и майка

	Една напреднала душа никога не избира един глупав баща или една глупава майка. Тя избира една умна майка и един умен, здрав баща

	834

	Ново тяло.

	Като умрете, туй тяло ще остане на земята, а от вашите мисли и от вашите чувства ще се създаде едно ново тяло, с него ще живейте в онзи свят.

	835

	Любовта.

	Истинската любов дава подтик да обичате всички хора. В любовта, която е от Бога, човек става внимателен към всички.

	836

	Граждани на Царството Божие

	Изпълнявайте Волята Божия, за да бъдете здрави. Търсете Царството Божие, за да служите на вашите ближни.

	Осветявайте Името Божие, за да влезете във връзка с всички разумни същества. Вън от това човек остава странник и пришелец и на земята, и на небето. А с тях той е гражданин на Царството Божие.

	837

	Плодна градина.

	Човешкото сърце е една плодна градина. Плодните дръвчета, това са чувства. И човешкият ум е една плодна градина. Всички хубави мисли са плодове.

	838

	Божиите блага.

	Всеки един ден носи благословението, което е нужно за деня. Бог е благосклонен към хората. Бог обича да вижда децата му да се радват на благата, които Той е създал.

	Където влезете, да носите Божието благословение, че всички да се радват.

	839

	Отношение,

	Първото нещо, трябва да имате отношение към Бога. Бог ви е пратил в света, вий трябва да работите. Цветята подхранват хубавото и възвишеното в човека. Слаба ли е вярата ти, отглеждай едно хубаво синьо цвете, да подхранва в теб вярата.

	Ако искате да говорите на децата върху доброто, ще ги заведете при една хубава ябълка, отрупана с плод и ще им говорите за ябълката.

	840

	Музиката.

	Бъдещата положителна музика трябва да бъде изблик на човешките чувства и на човешката воля. Една музика, която да носи светлина за човешкия ум, топлина за човешките чувства и сила за човешката воля.

	841

	Край няма

	Вие питате: Какъв ще бъде края на живота?

	Животът край няма!

	842

	Правило.

	Каквото правите, хубаво го правете!

	843

	Извор

	Когато кажа, че трябва да обичаме всички, разбирам един извор, всяко същество като дойде, да вземе толкова, колкото му трябва.

	844

	Бога в себе си.

	Не може да бъдем носители на Божията Любов, ако не приемем Бога в себе си и Го оставим Той да се изяви. Пред Бога трябва да живеем.

	845

	Сродни души.

	Душите са двойни на земята, всяка душа си има другарка. Две души се сливат, става по-голяма душа, двете се сливат с четири, става по-голяма душа; докато най-после се образува онази, голямата душа – милиони души на едно място.

	
846

	Метод.

	Ако искате да бъдете здрав, носете вода. Вземете два кърчага и носете вода, поливайте цветята, растенията – много от вашите болести ще изчезнат.

	847

	Новата философия.

	Няма по-хубаво нещо от това да съзнаваш: Благородството на Духа, достойнството на душата си, достойнството на ума, достойнството на сърцето. Всички трябва да бъдат смели в доброто, което трябва да правят.

	848

	Вечно подмладяване.

	 „Онези, които чакат Господа, ще се подмладят.“ Вечното подмладяване, това е стремеж към Бога. В света освен Бога няма друг стар, а за нас хората, това е нашето предназначение – вечно млади!

	849

	„Търсете ме, докато съм близо.“

	Сутрин, като изгрява слънцето, иди го посрещни! Човек, който не посреща  Слънцето, не може да приеме благата на Слънцето.

	850

	Доброто.

	Доброто е изкуство. Ти, като правиш добро на земята, в Духовния свят си художник – най-хубавите картини ще нарисуваш там. Нас ни трябват добри хора.

	851

	Познание на Бога.

	Бог се познава чрез три неща: чрез Истината, чрез Мъдростта, чрез Любовта. Ако не обичаш Истината, не можеш да познаеш Бога. Ако не проявиш Любовта, не можеш да познаваш Бога! Ако не учиш, не можеш да познаеш Бога.

	852

	Да обичате Господа.

	Ако обичаме Бога, трябва да зачитаме всички същества, които Той е създал. Колко работи е внесъл Бог в една круша. Какви хубави работи е внесъл Бог в скъпоценните камъни. Аз искам вий да обичате Господа.

	853

	Родени.

	Всички трябва да бъдем родени от Бога. Досега сме създадени, а за бъдеще всички трябва да бъдем родени от Бога.

	854

	Кой е правият път?

	Правият път е пътят на въздуха – каквото прави въздухът, прави го и ти!

	Правият път е пътя на светлината – каквото светлината прави – прави го и ти!

	Правият път е път на водата – каквото прави водата, прави го и ти!

	Правият път е път на земята – каквото прави земята, прави го и ти!

	855

	Второ пришествие

	Ще дойде едно второ пришествие в света, то ще бъде следующото: Първо ще се яви Истината. Тя ще освободи хората от робството. После, ще се яви Любовта, после ще се яви Мъдростта, тя ще донесе всички Божии блага. Тогава няма да се молим. Цялата земя ще бъде пълна, каквото му трябва на човека ще има. Ще има само благодарение.

	Като огрей слънцето, ще му благодарим, няма да му се молиш да те грее. В тази епоха облаци няма да има, дъждът ще вали от ясно небе. Един ден ще има дъжд от ясно небе, но то ще бъде ден на радост.

	856

	Най-мъчното изкуство.

	Най-мъчното изкуство е да бъдеш чист.

	Най-мъчното изкуство е да бъдеш добър.

	Най-мъчното изкуство е да бъдеш справедлив.

	857

	Правила:

	Не спъвай себе си. Не ограничавай свободата на никого.

	Когато изгрей слънцето, отвори прозорците, за да бъде светлината изобилна.

	Ако работиш за свободата на другите, работиш за своята свобода.

	858

	Молитвата.

	Молитвата е един начин за пречистване на ума, на сърцето, на тялото – [тя] ще пречисти. Сутрин, като станеш, поговори с Господа 1-2 часа.

	859

	Давайте

	От преизобилието, което имате, давайте. От това, което Бог ви е дал – давайте.

	860

	Божието благословение.

	Всеки човек упражнява едно микроскопическо влияние върху вас. Божието благословение идва през всички същества.

	861

	Раят 

	Когато хората имат хубави чувства към вас, вий сте в рая. Пък когато имат хубави мисли и чувства към вас, вий сте в Божествения свят.

	Когато искате да влезете в рая, питайте сърцето си. А когато искате да влезете в Царството Божие, питайте ума си, познанието той ще ви даде.

	Царството Божие е по-голямо от рая. В рая – значи в сърцето си. В ума си – значи в Царството Божие, а във волята си – едно с Бога.

	862

	Семейството.

	Семейството е едно социално учреждение, чрез което Бог се проявява. Чрез бащата, чрез майката Бог се проявява. Майка ти, която се грижи за тебе, то е Бог вътре в нея. Бог показва своята любов чрез майка ти.

	863

	Най-важното благо.

	Всеки ден човек трябва да възприеме най-важното благо, което иде отгоре. Някой ден това благо седи само в това да срещнеш един свой приятел. Тази обич между него и теб ще произведе един добър резултат. Някой ден това благо е да посрещнеш Слънцето.

	864

	Почивката.

	На всички ви трябва почивка. Оставете всичките си мускули спокойни, без напрежение. Оставете очите си да си почиват, благодарете на Бога. Спирайте се върху красивите неща. Един ден трябва да ви изведа на екскурзия да ви покажа как трябва да се почива.

	865

	Онова, което Бог е създал.

	Онова, което Бог е създал, трябва да се интересувате от него – да се интересувате от въздуха, от водата, от скалите, дърветата, от цветята. Дърветата говорят толкова тихо, че само един светия, един адепт може да чуе говора им. Имайте любов към цветята. Всеки човек мяза на едно цвете.

	866

	Плодове.

	Всеки от нас трябва да даде плод. Бог е вложил капитал в нас и очаква плодове. Една хубава мисъл е един отличен плод. Всеки човек изпраща особени, специфични мисли, особени, специфични чувства. В невидимия свят ще се зарадвате, като видите вашите плодове.

	867

	Житното зърно.

	Житните зърна са разумни същества, които се жертват за хората. То е живот на Бога, скрит във всяко едно зърно.

	868

	Скръбта и радостта

	Скръбта, която приемаш с любов – от Бога е. Радостта, която приемаш с Любов – от Бога е. Скръбта, щом я възлюбиш, тя се превръща в радост.

	869

	Музиката.

	Музиката съществува в природата като един от най-добрите начини за постижение. В този смисъл тя не е изкуство, тя е една необходимост, както въздуха. Без тази музика, никакви постижения не може да имаш.

	870

	Един.

	В този свят има Един, Който ви обича. Трябва да Го намерите.

	871

	Музика.

	В музиката трябва да се съедини човешкия ум, човешкото сърце, човешкото тяло в едно. Навсякъде по земята трябва да има хубави мисли, хубави чувства, хубави постъпки.

	872

	Пейте.

	За бъдеще ще слушаме как пеят цветята, горите, скалите, водите. Вий сте направени музикално. И когато Господ създаде човека, музикално го създаде. „Пейте и възпявайте Господа в сърцата си.“ Всеки от вас да почне да пише, да мисли, да пее, както Господ го е създал.

	873

	Любовта.

	Любовта трябва да ви стане Учител, а вий трябва да станете ученик на Любовта. Тогава ще разберете; и през където да ви прекара Любовта, да се не страхувате. Човек, който люби, той е силен човек.

	874

	Волята Божия.

	Всички трябва да работим върху онова, което Бог е вложил в нас, за да го не изгубим. Никакви мъчнотии да не разклатят вярата ти. Да имаме радостта, че вършим волята Божия.

	875

	Пътят.

	Всеки си има свой път, както звездите. Пътят, който Бог ти е определил, върви в него!

	876

	Вдъхновение.

	Музиката зависи от духовното тяло на човека. Духовното тяло има двойник. Ако ти [си] музикант, можеш да прекараш своядвойник или в инструмента, или в гърлото си, ти можеш вече да свириш и пееш. Във всяко едно чувство, във всяка една ваша мисъл, във всяка ваша постъпка трябва да участвува този ваш двойник на душата ви. Туй го наричаме вдъхновение.

	877

	Душата

	Когато взема участие душата във всяко  едно действие на човека, туй действие има смисъл, има сила. Душата има Божествен произход. Тя мяза на един цар, който подписва. Тези актове, които душата подписва, имат стойност.

	878

	Божествена дъщеря.

	Нашата душа е Божествената дъщеря, която е слязла от небето. Тя е най-красивата дъщеря на Бога. В нейното дихание ние живеем. Трябва да станете всички разумни деца.

	879

	Реалното.

	Мисълта трябва да се роди от обичта и да се отгледа от любовта. Туй, което Божествената обич в нас е родила; туй, което Божествената Любов е отгледала, то е  реалното

	880

	Учител и ученик.

	Учител и ученик са две състояния на душата; едното състояние, когато приемаме нещата, то е ученикът; и другото, когато даваш, то е Учителят. Да възприемете добре и да предадете добре.

	881

	Метод за работа.

	Правиш нещо, затрудниш се – бутни с показалеца си три пъти края на брадичката си, ако пак не върви, бутни дясната ноздра; ако пък не върви, бутни челото горе над веждите, ако пак не върви с двата показалеца бутни разсъдителните центрове горе, ако пак е трудно, бутни с двата показалеца горе центъра Любов към Бога. Там е стаята на Любовта. А долу, слънчевия възел е стаята на обичта.

	882

	Обновление.

	Любовта обновява живота на клетките. Който живее с обич и любов, обновява се. Любовта трябва да стане за нас един обновителен процес.

	883

	Песента „Махар Бену“.

	Три пъти си я пейте на ден. Веднаж за ума, еднаж за вашето сърце, еднаж за вашето тяло. Тъй от любов пейте; спрете се някъде, тъй в себе си пейте.

	884

	Благодарността.

	За всичко, което вършите, да благодарите на Бога. Научете се да бъдете благодарни за онова, което имате.

	885

	Връзката с Бога.

	Като заспиваш, ще се помолиш. Като се  събудиш сутрин, пак ще се помолиш. То са предохранителни мерки да те пази. Ако в твоето съзнание не си свързан с Бога, няма да имаш достатъчно енергия да зреят мислите ти. Когато мислите ти зреят, когато чувствата ти зреят и когато постъпките ти влизат в работа, можеш да се ползуваш от тях. Ти си свързан с Бога.

	886

	Новата религия.

	Човек, който е свързан с Бога, има тази енергия, на която мислите зреят; има Божествената топлина, при която човешките чувства се оформяват и Божествената сила, при която човешките постъпки се проявяват.

	887

	Три неща.

	Бъдещето на човека зависи от неговата глава, от неговото сърце, от неговото тяло. Три неща, които трябва да бъдат свещени за него. Едно отлично тяло, едно отлично сърце, един отличен ум – бъдещето е твое.

	888

	Не отлагай!

	Ако искаш да придобиеш постоянство – дойде ти на ума да направиш нещо, направи го веднага! Не отлагай! Всяко добро начинание, колкото и да е малко, не го отлагай.

	889

	Човешкото тяло.

	Радвайте се на вашата глава, на вашите очи, на вашите ръце, на вашето тяло. Като погледнеш човешките очи, трябва да видиш един характер, като един чист извор. Такъв поглед трябва.

	890

	Най-важното.

	Да се радва човек на онези богатства, които са вложени от хиляди поколения в тялото му. Да се радва на онези чувства, вложени в сърцето му. Да се радва на онези мисли в ума му. Да се радва ида ги обработва. Да стане един отличен градинар.

	891

	Светлина, Топлина, Сила.

	В музиката един тон е хубав, когато има светлина, топлина и сила. Той е приятен тогава. И всяка песен е хубава, когато носи светлина, топлина и сила – органическа сила.

	Произношението на една дума е също. Те са качества на думите.

	892

	Пречистване.

	Трябва да почнете с пречистване на кръвта си. За да пречистите кръвта си, трябва да четете най-хубави книги и да гледате хубави гледки на природата

	893

	Най-важната мисъл.

	Първото нещо – Любов към Бога. Ти малкият човек да намериш нещо да дадеш на Господа. Един малък подарък, малко скъпоценно нещо, че да стане мило на Господа. Турете мисълта: Когато всички почнат да любят Бога, светът ще се оправи. Да любите Господа, да го виждате в най-малките работи: в звездите, в Слънцето, във вятъра, в цветята. Тази трябва да бъде най-важната мисъл.

	894

	Музиката.

	В новото възпитание, музиката е основен метод. Ние влизаме в областта на живата музика. Пейте. Яденето ви трябва да бъде музикално, мисълта ви и говора ви трябва да бъде музикален. За хигиената – музиката ще влезне като един от първите хигиенични принципи. Хубаво да пееш, хубаво да говориш е здравословно. Музиката образува най-добра връзка между ума, сърцето и волята. Някой иска да знае какъв е езикът на природата – музика.

	895

	Самовъзпитание.

	Първото нещо, ще вземеш чист тон. Музиката е вътрешно състояние, разбирателство с Онзи, Който направлява света. Любов към Бога и справедливост към ближния – това е основният тон. Един ден музиката ще влезе като един от най-хубавите методи за самовъзпитание.

	896

	Братя.

	Бъдете братя един на други. Новата идея трябва да бъде – братя. За да бъдете братя, трябва да сте родени от Бога. Бог през всички пътища с нас ще бъде.

	897

	Вашето бъдеще.

	Хубавите мисли и чувства, които храним, те са които привличат хората. Даже от невидимия свят нашите хубави мисли и желания привличат съществата, тъй както цветята ни привличат.

	Нашите мисли и чувства са тъй необходими, както плодните дървета, както цветята са необходими. Вий, с вашите чувства и вашите мисли, градите вашето бъдеще.

	898

	Да дойде вашата мисъл.

	Един плод първоначално е стипчив и кисел, после става сладък. Едно ваше неразположение се дължи на един чужд живот, в който сте навлезли. Излезте из този живот.

	Търсете само Божественото, което въздига душата. Да дойде вашата мисъл, да дойдат вашите добри чувства.

	899

	Пейте!

	Всеки, който пее, може да мисли. Пеенето е едно здравословно състояние. Пейте и възхвалявайте Господа!

	900

	Метод.

	Сутрин, като станете, извикайте най-хубавото във вас. Защото ние живеем и се движим в Бога. Трябва да очистите себе си.

	Като дойде Бог във вас, да намери дома ви чист. Като се приближаваме към хората, да знаем на какво разстояние да застанем от тях.

	901

	Новата дреха.

	Туй знание, което ви давам сега, ще ви послужи да си направите пашкула, както гъсеницата. Ще ви се даде после и знание да си направите и хубавата дреха като пеперудата. Нова наука ще имате. В Любовта щом влезете, изучавате закона на пеперудите. Трябва да престанем да мислим като гъсеници.

	902

	Свещената книга.

	Главата е свещената книга; хиляди поколения са писали в нея. Какво е написано в тази книга? В Библията се говори за книга, запечатана със седем печата. И пророкът плаче, че не може да отвори книгата. Докато дошъл Някой, който отворил печата.

	Сърцето се е образувало при слизането на човека от Божествения Свят, а умът се е образувал с изкачването на човека към Божествения свят.

	903

	Месечината.

	На месечината има 150 градуса студ. Жителите на месечината дишат етер, имат етерни тела. (1941 год.)

	904

	Заповедите на Любовта.

	Освободете се от всичко, което е излишно. Оставете в душата си само същественото. Всяка мисъл трябва да има звучност, ухание, сладост.

	Всяко живо същество предава любовта си на човека по свой специфичен начин: растенията – чрез уханието си, и плодовете, и въздуха, и светлината, водата – всички по свой начин предават любовта си към човека.

	Пази свято заповедите на Любовта!

	905

	Духът.

	Духът е най-великото нещо в света. Ще пееш най-хубавите песни, ще даваш на хората радост и веселие. Пейте, а не говорете за себе си. Оставете хората да говорят за вашия живот. Вие живейте – живеенето е пеене. Като един извор да носите благото навсякъде.

	Бог ни е пратил на земята да се научим дапеем. Най-първо ще се научиш да пееш на светлината на главата си. После на топлината на сърцето си, после на силата на цялото си тяло.

	906

	Правила:

	Бога, и силата иде от Бога. И най-първо в себе си трябва да благодарим на Бога. Ние трябва да предадем Божията светлина тъй, както Той ни я е предал. Божията топлина, да я предадем тъй, както Бог ни я е предал и Божията сила да предадем, както Бог ни я е предал. Да можем да се обхождаме с един човек тъй както Бога. Този човек трябва да го обичаш като себе си.

	907

	Страданията.

	Нашите страдания са градивен материал за един по-висш живот, който сега се строи. И ако ние не участваме в страданията, не можем да участваме и в благата. Не мислете, че страданията са напразни, в другия свят всичките ваши страдания ще ви посрещнат и ще бъдат ваши ангели.

	В страданието човек печели. То е един Божествен закон.

	908

	Зазоряване.

	Царството Божие наближава. Бог е, Който идва да се изяви в света. Има вече едно зазоряване. Един ден туй, което е невидимо, ще стане видимо.

	909

	Новият порядък.

	Новият порядък ще бъде на братство, на кротост, на милосърдие. И няма нещо, което да задържа вече Новия порядък. Наближило е Царството Божие, при вратата е. Пригответе се да служите на Бога. Единствен Той заслужава да служим на Него.

	910

	Христос.

	Любовта – това е Христос. Обичта – това е Христос. Звеното вътре, което ще обедини хората. Тази светлина ще проникне във вашата душа, във вашия ум, във вашето сърце, във вашето тяло – това е присъствието на Бога.

	911

	Духът.

	Не огорчавай Духа, който те ръководи. Когато лягаш и когато ставаш, и когато говориш, когато мислиш и чувствуваш, Той да бъде доволен.

	912

	Метод.

	Хубавите чувства и мисли, хармоничните постъпки, те моделират едно хубаво лице. Ако вярата ви е слаба, дружете с хора, в които вярата е силно развита.

	913

	Бог

	Бог е една необходимост в света. И понеже е съвършен, когато мислим за Него, придобиваме това, което нямаме. Ти си жаден, изворът е, който може да задоволи твоята нужда.

	914

	Божествено даване.

	Туй даване, при което ти се радваш като даваш, аз го наричам Божествено даване. Слънцето е модел.

	915

	Пратеници Божии.

	Свободни души наричам онези, които носят Божиите благословения на човеците. Те вдъхновяват поета, художника, просветяват ученика. Те носят идеите и мислите от Бога, Те пренасят и донасят Божиите блага. Те са пратеници Божии.

	916

	Любов.

	Законът на Любовта – това е познание на Бога. Отношение на Бога към всички човешки души, които са излезли от Него – това е Любов.

	917

	Малките неща.

	В света всички можем да имаме онова, което желаем.

	Да бъдем доволни на най-малкото в ума си.

	Да бъдем доволни на най-малкото в сърцето си.

	Да бъдем доволни на най-малкото в тялото си.

	Малките неща растат. Ние трябва да започнем с най-малкото и постепенно да растем.

	918

	Новият човек.

	Аз виждам вече появата на един нов човек. Едва доловим е още, като малки искрици е разпръснат той между много и много хора. Сега той е само една усмивка у някого или един поглед бегъл, мигновен или една едничка дума или едно малко движение, една постъпка между хилядите, но тя Принадлежи на Новия Човек, който сега се ражда.

	919

	Пеенето.

	Пеенето е един спомен от Рая. Да научите една нова песен, че като я пейте, да ви помнят хората.

	920

	Благословението.

	Човек, който има Божието Благословение, престъпление не прави.

	Начало на формуляра

	921

	Здравето 

	Здравето зависи от онези, хубавите мисли, които храним.

	922

	Спящите ангели.

	Аз се уча от черешите, от ябълките, от сливите, по тях се кача, късам плодовете им, те не се сърдят, аз се уча от тях и от лозите се уча. Тази лоза, която може да хване слънчевите лъчи, да ги облече по един начин, мислите ли че не е разумно същество? Те са спящи ангели, дошли на земята да дадат пример на самопожертване.

	Туй, което може да ни направи щастливи навсякъде, това е Божията Любов.

	923

	Меките думи.

	Меките думи печелят доверие, успокояват, внасят едно разширение, въвеждат в един хубав свят. „Бог не беше нито в бурята, нито в гръмотевиците, а в тихия глас.“ Меките думи са думи изказани с любов.

	924

	Божественото.

	Всяко нещо, което подтиква вашия ум към мисъл, то е Божествено. Всяко нещо, което подтиква вашето сърце към чувствувание, то е Божествено. Всяко нещо, което подтиква вашата воля към работа, то е Божествено.

	925

	„Родени от Бога“.

	Това е най-хубавото. В ума ви трябва да се роди една хубава мисъл. В сърцето ви трябва да се роди едно хубаво чувство. В тялото ви – една хубава постъпка.

	926

	Бог ни благославя.

	Бог ни благославя.

	927

	Раждане.

	За бъдеще ще се раждат само онези, които  обичат. Само по този начин ще се изправи света.

	928

	Да не залязва.

	Физическото слънце нека си залязва и изгрява, но туй слънце в теб никога да не залязва. Никога любовта вида не залязва. Вие не може да растете без любов.

	929

	Един опит.

	Направете един опит, да се храните 10 дена с житни зрънца, когато житото зрее и зрънцата са още меки. Ще имате една интересна опитност.

	930

	Човек.

	Човек със своята мисъл, със своето сърце изменя повърхността на земята. Щом човек със своята мисъл не е добър, плодовете вече не са толкова сладки, не могат да зреят. Ако чувствата не са добри, тревите почват да пожълтяват. Ако носи недоволство човек, скалите почват да се рушат.

	931

	Бъдеще.

	Ако нямате желание да учите, ако нямате желание да работите, ако нямате желание да служите – нямате бъдеще.

	932

	Пеенето.

	Най-първо умът трябва да почне да пее. После – сърцето трябва да почне да пее, после тялото и чак тогава – устата. Пеят най-възвишените същества, които разбират Божествения живот. Една песен като изпеят, всичко създават.

	933

	Музиката.

	Музиката трябва да бъде свободна, като пееш да се чувствува, че вяра имаш, надежда, знание, тъй да се чувства, че носите Божиите Блага.

	934

	За добро.

	В природата два момента не се повтарят.  Всеки момент носи едно велико благо. И всякосъстояние носи едно благо за себе си. И всичко онова, което ви се случва, то носи голямо богатство – Божиите Благословения. И страданията, и радостите, и смъртта носят Божиите благословения. И животът носи Божиите благословения, и всичко, каквото ви се случи, ще образува едно цяло.

	Писанието казва: „Всичко, каквото се случи за онези, които любят Бога, ще бъде за добро.“ (1940 г.)

	935

	Реалност.

	Абсолютната реалност нито се намалява, нито се увеличава. А относителната реалност се увеличава и намалява.

	936

	Божествената наука.

	Ти трябва да пазиш онова, което Бог ти е дал. То е наука. Като влезете в Божествената наука, пак ще сте на бойното поле. Куршумите ще засягат само дрехите ви, но вас няма да засегнат.

	„Хиляди ще паднат от страната ви и десет хиляди от дясно ви, но при вас злото няма да се доближи.“

	Облечете бронята на Любовта!

	Облечете бронята на Мъдростта!

	Облечете бронята на Истината!

	С тях ще влезете да воювате. 

	Пазете връзката си с Бога чиста, за да се предава правилно Любовта. Животът излиза от Любовта, как ще живееш без Любов?

	937

	Златото.

	Богатството на човека зависи от онова, малкото злато, което той има в кръвта си. И здравето на човека зависи от златото, което има в кръвта си, понеже то е един ценен метал, който не се окислява и той е проводник на Божествените енергии. Златото влиза в състава на човешките мисли, чувства и постъпки.

	938

	Червеният цвят.

	Ако човек е малокръвен, да отглежда няколко червени цветя, след една година ще усети едно подобрение. Поливайте ги и ги поглеждайте. Червеният цвят е цвят на живота.

	939

	За да се пречисти кръвта.

	Трябват три качества:

	Трябва да обичаш – огънят да се яви.

	Трябва да мислиш – да се яви светлината.

	Трябва да си силен – да имаш Истината в душата си.

	940

	Душата.

	Душата на човека е нещо велико, тя е един образ на Бога. Величието на човека седи в душата му.

	Край на формуляра

	941

	Страх и Добродетел.

	Само един страх трябва да имате – да не изгубите Божията Любов. И една единствена Добродетел – да обичате Бога и ближния си.

	942

	Доброто.

	Всичко в света действа за добро. Доброто е вземало надмощие, злото е излязло на повърхността на човешкия живот. Бог ще го хване и туй зло, което днес ни мъчи, за бъдеще ще ни бъде добър слуга. Бог е над всичко и дяволът върши неговата воля. И трябва да знайте, че бъдещето, което идва, е светло. Една тъмна зона има да се мине и скоро е.

	943

	Характер.

	Величието на човека седи в проявлението на неговия характер.

	944

	Житното зърно.

	Житото е слънчев плод. Трябва да изучавате житните зърна. Житото е дошло да прогресира в света. Това са първите стъпки на жертвата. В тази жертва те носят Божествения живот, който раздават и като раздават този живот, те се учат. Едно житно зърно, като го изяде какъвто и да е човек, житното зърно изучава характера му.

	945

	Правило.

	Първото нещо, като станеш сутрин от леглото си, поеми една дълбока вдишка, 10-15 сек. И този въздух, като го пуснеш, кажи една хубава мисъл. Дишането показва, че е събудено съзнанието.

	„Аз живея и Бог живее в мен и всички праведни хора живеят в мен.“

	946

	Обновяване.

	Като обича себе си, човек се обновява, и като обича ближния си, той се обновява, и като обича Бога, той се обновява.

	Да обичаш Бога, то е злато.

	Да обичаш ближния си, то е сребро.

	Да обичаш себе си, то е камък.

	Защо трябва да обичаш себе си? – За да лекуваш тялото си. Човек трябва да обича ближния си, за да лекува сърцето си, а онзи, който иска да преуспява във всичко, трябва да обича Бога. (1940 г.)

	947

	Злото и Доброто.

	Злото е един свят на закони. В злото за всяко нещо е предвидено какво и колко да правиш. То е злото: за нищо не си свободен.

	Доброто е точно противоположното – без закон! Ще седиш колкото искаш, ще учиш колкото искаш, ще се радваш колкото искаш. Навсякъде колкото искаш. Доброто е отвътре, злото е отвън.

	948

	Равновесието.

	Всички нещастия произтичат от изгубване на равновесието. Има физическо равновесие на организма. Има духовно равновесие на чувствата. Има равновесие на мисълта. Трябва да се пази духовното равновесие на човека. То е пътя, по който се постига щастието.

	949

	Закон.

	Щастието е закон, да туриш всяко нещо на неговото място. Във всеки даден момент да отдадеш правото на своята мисъл, на своите чувства, на своите удове – тяхното право. Ти не можеш да бъдеш свободен човек, ако не зачиташ свободата на другите. В природата съществува единство. Всичко, което става, то е за всички.

	950

	Закон на Доброто.

	Само по закона на доброто може да бъдеш щастлив. Само по закона на злото, може да бъдеш нещастен.

	Пази пътя на Доброто!

	Ти не можеш да бъдеш добър човек, ако не обичаш Бога, Който те е пратил в света.

	951

	Любовта и Истината.

	Не се прощава на един човек, който не носи Любовта и Истината в себе си. Може да обичаш един човек, който носи Истината в себе си, а може да се радваш на един човек, който носи Любовта в себе си.

	952

	Верен и истинен

	Щом Истината е у вас, Бог ще ви обича. Бог  обича онова, което Той е вложил в нас.

	Верен и Истинен – Бог на Любовта и Истината. Неговите отношения никога не се изменят.

	Обичайте Истината и се радвайте на Любовта. Никога не осмивайте добродетелите!

	953

	Човекът.

	Любовта се познава по топлината, която  човек има. Любовта винаги носи туй разположение. Човек, който носи Любовта, е като един хубав плод, като хляба, като прясна вода, всички го обичат.

	954

	Скръбта и радостта

	Необходимо е страданието. Трябва да дойде някое страдание, за да спечелите нещо. Известни енергии се събират в скръбта и страданията. Като дойде скръбта, да се радваш. Като дойде радостта, пак да се радваш. Като дойде скръбта, ще я приемеш вътре. Като дойде радостта, ще я изпратиш на нивата да работи.

	955

	Обичта

	Ако десет души имат един хляб, ако тези десет души се обичат, хлябът се увеличава. Ако не се обичат, хлябът се намалява. Когато у вас се яви безлюбието, вий затваряте Божествения кран, откъдето идат Божиите блага.

	956

	Музиката.

	Музиката в света е начин за тониране на умствения, чувствения и физическия живот. „Който прави волята на Отца моего, той ми е брат, сестра и майка.“

	957

	Благодарността.

	Като ставаш сутрин, да се зарадваш, че ставаш. Да се зарадваш, че посрещаш Слънцето. Благодари на Бога за главата си. Поблагодари на Бога за сърцето си и за тялото си. Като лягате да благодарите и като ставате да благодарите.

	958

	Съвършенство.

	Вий никога не може да бъдете съвършени, ако не съгласувате вашата воля с Божията воля. Да станете съвършени или да свържете вашата воля с волята на Бога.

	959

	Право.

	Всяко същество, изпратено на земята, има право на известна свобода, има право на известни условия, има право и на известни блага.

	960

	Единство.

	Ума ти трябва да бъде здрав. Сърцето ти трябва да бъде здраво. Волята ти трябва да бъде здрава. Бог е създал нещата да са здрави. Ти не можеш да бъдеш свободен, ако не зачиташ свободата на другите хора. Ти не можеш да бъдеш добър човек, ако не цениш доброто на другите хора. В Природата съществува единство. Всичко, което става в Природата, е за всички; не мисли, че ти си отделно.

	961

	Пътят на Доброто.

	Пази пътя на Доброто – да познаваш само Доброто. Ти не можеш да бъдеш добър човек, ако не обичаш баща си и майка си, които са те родили. Ти не можеш да бъдеш добър човек, ако не обичаш Бога, Който те е пратил в света. Доброто е закон за щастието. Ти трябва да обичаш Бога, за да бъдеш щастлив.

	Ти, за да станеш щастлив човек, трябва да станеш полезен на всички същества.

	962

	Любовта.

	Да имаш любов, ние разбираме да имаш връзка с източника на живота или да имаш връзка със съзнанието на Онзи, Който създаде света и Неговата светлина вътрешно да те озарява, при всички условия на живота.

	Единственото мощно лекарство, което лекува всички болести, това е Любовта, която излиза от Бога.

	Бог съжалява, че ние не използуваме Любовта Му за нашето щастие.

	963

	Любов към Бога 

	Любовта към Бога ще събуди онези методи, чрез които трябва да живеем на земята. Когато говоря за Любов към Бога, подразбирам да добиете сила, чрез която да направите живота си такъв, какъвто искате, да станете такива, каквито искате.

	964

	Изпитанията

	Всеки един от вас трябва да мине през големите изпитания на живота. Ще минете през тези изпитания, за да се оформи характера ви. Изпитанието е процес на растене. Сърцето расте, изпитанието е и за самото тяло. Като страда човек ще стане неуязвим за смъртта.

	Чрез страданията ние ще се домогнем до онова великото благо на Любовта. През всички страдания Бог е Който изпитва душите ни. Той наблюдава да види до каква степен можем да издържаме.

	965

	Услугата 

	Ако правите една услуга, вие я правите на Този, Който ви е дал живота, затова всеки човек заслужава услуга. Онзи, на когото правите добро, всякога заслужава, защото той е Бог. Ще се изправите и ще кажете: „Ще го направя доброто, Господи.“ В това е силата на живота. Ако вие не можете по този начин да постъпите, никога няма да намерите Господа и винаги ще сте в противоречие.

	966

	Красотата 

	Нашите лица не са толкова красиви, понеже външната обстановка, при която живеем, не дава условия да се прояви нашата красота, светлината на нашата душа. Човек, който е заставен да работи непрекъснато, който е подложен на непосилен труд, той не може да бъде красив. Постоянните терзания набръчкват лицето. Хармоничната среда създава красотата.

	967

	Красотата е външен израз на светлината, която излиза от Бога.

	Красивият човек отразява Божествената светлина върху другите хора.

	968

	Има песни.

	Има песни, с които може да се лекувате и с които и смъртта може да изгоните. Смъртта се бои и бяга от тези песни.

	969

	Правило.

	Ще ви дам едно правило да знайте кога мислите правилно: Хване те треска, да кажем – произнеси името на Бога. Ако треската се усили – мълчи си. Ако произнесеш името и треската те остави, добре го произнасяш.

	Каквото и да е нещастие в света: произнеси Името Божие. Ако нещастието се намалява – добре. Ако се увеличава, мълчи си.

	970

	Бог.

	Ако мислиш, че Бог е вън от тебе, ти нямаш никакво понятие за Бога. Бог е скрит и зад най-малките явления и зад най-малката сила; нищо в света не става без Неговата воля. (март, 1940 г.)

	971

	Религиозното чувство.

	Религиозното чувство е фино, едно от най-деликатните чувства. Индусите го наричат „хилядолистник“. Който го има, в него има една деликатност, една нежност; навсякъде е внимателен.

	972

	Здраве.

	Изпълнявайте Волята Божия, за да бъдете здрави. Добър човек е всеки, който изпълнява волята Божия на земята.

	973

	Трудно изкуство.

	Научете се да бъдете благодарни в душата си. Като страдате, да благодарите. То е най-мъчното изкуство; като ти е неприятно, да благодариш.

	974

	Смисълът на живота.

	Ползувайте се от всяка погрешка, използувайте всяка добродетел – използувайте външните условия; използувайте вътрешните възможности. Изпълнявайте Волята Божия. От изпълнението на Волята Божия зависи здравето на човешкото тяло. От въдворяването на Царството Божие зависи разположението ви. А от осветяване Името Божие ще се уреди нашия ум. Ще познаем тогава Бога, както Той ни познава. Това е смисълът на живота.

	975

	Щастливите хора.

	Само онези хора ще бъдат щастливи и ще разберат смисъла на живота, които обичат духа си, които обичат душата си, вярват в светлината на своя ум; които се греят на пламъка на своето слънце.

	Вий сами бъдете носители на Божествената Истина. Бог – баща на всички ни. Вий сте живите Божествени цветя, върху които Бог работи. Това място тук преди беше пусто; онзи бъдещия свят, който идва, бъдещите условия, които ще ви се дадат на земята, ще бъдат хиляди пъти по-добри от сегашните. (1940 г., Изгрева.)

	976

	Онези, които очакват Господа

	Тяхната сила ще се обнови. Онези, които очакват Господа сутрин, ще се подмладят.

	Онези, които чакат Господа вечерта, ще се освободят. Онези, които се събудят по сред нощ, то е обед – умни стават. Когато всички спят, придобива се Божията Мъдрост.

	977

	Ново поколение

	Мислете върху три неща: Имате ли достатъчно светлина, за да разрешавате всички мъчнотии?

	Имате ли достатъчно топлина, за да разрешавате всички мъчнотии?

	Имате ли достатъчно сила, за да разрешавате всички мъчнотии?

	Тогава тялото ви ще бъде здраво; сърцето ви ще бъде здраво; умът ви ще бъде здрав. Това е съвременната хигиена, която навсякъде може да се приложи – ще имаме едно ново поколение.

	978

	Светлината.

	Светлината разкрива света, но каква е  нейната същина – тя остава неизвестна. Светлината е това, което освобождава човека от всички несгоди.

	979

	Казвате 

	„Да има някой да ни научи на всички закони“, и търсите този някой отвън. Отвън са условията. Онзи, Който ще ви научи, Той е вътре. В главата има място, където живее. И в сърцето живее Бог. Близо до физическото сърце живее едно друго сърце, в което пък живее Този, Когото търсите отвън.

	980

	Божият глас.

	Любовта трябва да се вложи в основа на всичкия ни живот. От всяко растение, от всяко камъче да слушате Божия глас; от всички ручеи, от всеки слънчев лъч.

	Аз ида да оповестя една Нова епоха, която идва в света. И без да ви говоря, тази  епоха ще дойде.

	981

	Условията.

	Хората мислят, че само в този живот, в тези условия може да се живее – и в огъня може да се живее, и в топлината, и в светлината. Човек може да обхожда със светлината Природата.

	982

	Нов свят.

	Ако един народ (българският) служи на Бога на Любовта, Мъдростта и Истината, ще има велико бъдеще. Но, ако не служи, ще има една съдба много по-лоша отколкото на евреите.

	Старото си заминава. Новото идва. Един нов свят се създава в нашите умове, в нашите сърца, в нашите тела – не отвън, вътре в нас се създава един нов свят.

	983

	Реалността.

	Реалността се отличава с едно качество – когато си в нея, никой не може да те раздразни, никой не може да те обезсърчи и обезвери, никой не може да те лиши от твоята сила.

	984

	Силни.

	Едно време хората бяха силни на земята, после – силни във водата, сега – във въздуха. Но ще дойде време, когато хората ще бъдат силни в светлината.

	985

	Блажени 

	Природата не обича тези, които само използуват, било нея, било животни, било хора. Горко на онези, които използуват ближните си! Блажени са, които не използуват.

	986

	В сегашното състояние, в което е човек, има по нещо от всички висши същества и от всички нисши същества

	987

	На време 

	Всички процеси в природата стават точно навреме. Слънцето изгрява с точност до секунда. Само ние не отиваме навреме където трябва, навреме не работим, навреме не ядем, навреме не лягаме, навреме не ставаме, навреме не се учим, навреме не се молим, навреме не правим добро. Винаги страдаме, че нещата не ги правим както трябва, а ги правим както и когато не трябва.

	988

	Духът 

	„Духът е това, което дава живот.“ И с този Дух трябва да се свържете. То е същината, която съществува в природата. Тази същина е в слънчевите лъчи, в храната, във въздуха, във водата, във всичко, което е чисто и неопетнено. Някои човек излъчва нещо топло, хубаво. Това е Духът, тази вечна същина, която свързва хората, минава от един човек в друг. Духът свързва хората.

	989

	Аз съм виждал хора, у които Духът живее и пак са останали такива, каквито са били по-рано – сприхави. Духът, като дойде в стиснатия, в разложения, в сприхавия, в щедрия, Той не ги изменя. Духът дава условия. Духът го изпитва какъв е. Всеки човек остава такъв, какъвто си е. Той трябва да работи над себе си непрестанно, за да се измени Ще се измени, ако иска. Ако не иска, никоя сила не е в състояние да го измени. Изменението е абсолютно свободен процес.

	990

	Животните.

	Една пеперуда, това е един ангел, който ходи със своя аероплан. Трябва да имате уважение и почитание към животните, те слизат от една висша йерархия. Животните дойдоха преди човека, те са по-стари. Те дойдоха да помагат на човека.

	Когато говорим за растенията, за животните разбираме туй, което първоначално Бог е създал – „Дървото на живота“. „Дървото на познаване Добро и Зло“ това са съвременните раси. Тепърва трябва да влезем в „Дървото на Живота“. В плодните дървета имаме образец.

	991

	Гласа чуйте.

	Страданията и радостите са Божествените блага, които Бог ви е дал.

	Светът се преобразява!

	Като чуйте гласа му, станете!

	Като чуйте гласа му, оживейте!

	Като чуйте гласа му, възкръснете!

	992

	Здравите хора.

	При болен човек трябва да ходи здрав.

	Здравият, като отиде при болния, той лекува.

	Здравите хора имат приятна топлина.

	993

	Свободен съм!

	Значи Бог действа в сърцето ми, в умът ми, 

	във волята ми.

	994

	Ръководството

	Благодарение, че ни ръководят Светлите

	Духове, инак на ден сто пъти може да се счупи

	кракът ти.

	995

	Чистотата

	Пази чистотата на тялото си.

	Пази чистотата на сърцето си.

	Пази чистотата на ума си.

	Няма по-хубаво нещо от чистотата.

	996

	Новото учение.

	Новото учение изисква – Бащата работи и синът ще работи. Божествените работи не се заместват. Христа кой Го замести? Един Учител не се замества. В пространството има милиони слънца, но нито едно слънце не може да замести друго слънце.

	997

	Една мисъл.

	Една мисъл, ако може да я видите, тя е един ангел. Всяка мисъл е една мощна сила. Когато вий отправите ума и сърцето си към Бога – по този път слизат добрите духове да ни помагат.

	Да любиш, значи вратата ти да бъде постоянно отворена за Бога.

	998

	Божията любов.

	През цялата вечност изучавайте Божията Любов. „Както ме е Отец научил.“ Както ви е Господ научил, така постъпвайте. Бог се е проявявал чрез пророците.

	Бог се е проявявал чрез Христа. И сега се проявява чрез всички, които Го обичат.

	999

	„Ако попросите нещо в мое име аз ще го направя.“ Проявената Любов на земята, това е проява на Божията мисъл.

	1000

	Проводници.

	Христос дойде на земята да научи хората да бъдат проводници на Божията Любов, както Той е проводник.

	1001

	Бог, Който е в теб.

	Ти не можеш да помогнеш на един човек, когото не обичаш. Ти не можеш да помогнеш и на себе си, ако не обичаш Бога, който е в теб.

	Под думата религия се разбира чувството Любов към Бога. Онзи, който обича.Бога и да умре, ще оживее. Имайте Любов!

	1002

	Когато обикнеш 

	Когато обикнеш добрия човек, ще оздравееш. Когато повярваш в Бога, ще оздравееш. Когато направиш връзка с разумното, с Бога, ще оздравееш.

	1003

	Човекът.

	Човек е същество, за което е създаден целия материален свят. Той е дете на Бога, за което Той е създал материалния свят. Човек е онзи, който не прави никакво зло. 

	Що е човек? – Онова, което постоянно люби.

	Човек е същество, което люби Бога във всички.

	1004

	Благословен Господ.

	Благословен Господ, който живее в бъдещето.

	Благословен Господ, който живее в настоящето.

	Благословен Господ, който живее в миналото.

	1005

	Ако 

	Ако вие се досетите да изпълните Божественото, което се иска от вас, то и Бог ще се досети да ви даде онова, което искате от Него. Ако вие проявите Любов, и другите ще я проявят към вас.

	1006

	Служене.

	Остарял е този човек, защото никого не обича и няма кой да го обича. 

	Да обичате другите хора, това е служене на Бога. Да ходите, да мислите, да работите, да се молите – това е служене на Бога.

	1007

	Даване.

	Ще даваш, за да се чистиш. Ще даваш, за да се подмладяваш, за да растеш, за да си здрав. Който обича – дава. Бог постоянно дава. Мислите ли, че ще ви се даде нещо, ако не давате? От това, което ви е дал Бог, давайте.

	1008

	Словото Божие.      

	Словото Божие е живият хляб, за който Христос е говорил. Словото представлява сгъстена Божествена енергия. Небето, слънцата, планетите, всички живи същества – това е Слово. 

	Словото Божие е висша духовна материя, от която могат да се извадят екстракти за поддържане на човешкия живот Словото е живот и Виделина

	1009

	Човекът на Любовта.

	Виждаш на пътя си червеи Ти можеш да го стъпчеш, никой няма да те съди за това – няма закон в защита на червея Обаче добрият човек, човекът на Любовта, ще се отбие настрана, да не го стъпче.

	1010

	Животните.

	Животните са наши по-малки братя Волът е един по малък наш брат в еволюцията си Дегенерация от човек на вол е недопустима Дегенериралите не живеят между хората Маймуните са изостанали в развитието си хора

	В бъдеще няма да дохождат лоши хора на земята Условия няма да има за тях. Те ще изчезнат така, както са изчезнали големите допотопни животни Вълците ще бъдат изтребени също от лицето на земята Всички месоядни животни ще бъдат унищожени След това и лошите хора ще изчезнат

	1011

	Красиво е.

	Красиво е, когато човек се намери пред изпитание и запази присъствие на духа си.

	1012

	Ангели.

	Казвате. „Ние досега не сме виждали ангели „ – Ангели колкото искате има по земята. Когато се давиш в някоя река и се хвърли някой и те спаси, извади те от  водата, не е ли ангел? Намираш се всред опожарена къща, някой се хвърли вътре и те измъкне изпод огъня, това не е ли един ангел? Той се радва заедно с вас, не е успял да ви спаси. Всеки човек, който в най- усилно време ти е помогнал, той е ангел.

	1013 

	Без любов.

	Без любов вие нищо не можете да направите – това го подписвам с двете си ръце. Ще помислиш, ще почувствуваш, ще направиш с любов. Всяка работа, направена без Любов, е престъпление.

	1014 

	Материята.

	Някои по-висши същества знаят законите на природата и могат да сгъстяват и разредяват материята на своето тяло и да се пренасят където си искат.

	Има хора духовни, които могат да излизат от физическото си тяло и да се връщат в него според желанието си.

	1015 

	Свободни.

	Всеки един от вас трябва да бъде свободен, за да извършва специална работа, да може Божественият Дух у вас да расте и да се развива. Ако вие се свържете с едно лице или го обикнете прекалено много, то може да спъне вашето развитие. Това спъване може да е несъзнателно, затова ученикът трябва да е свободен. Нито него да спъват, нито той да спъва. Нужна е дистанция, за да манипулира съзнанието свободно.

	В прекомерното приближаване няма никаква красота.

	1016

	Идеалът.

	Окултният ученик се отличава с висок идеал.

	Каквото и да желае или да притежава, е най-хубаво. Като си избира приятел, ще избере най-благородния, най-умния, най- интелигентния, най-добрия, с най-чистото сърце. Няма ли това правило, хиляди страдания ще се породят. Идеалът за вас да бъде: най-хубавото в света!

	По този ваш вътрешен избор трябва да се отличавате от другите хора.

	1017 

	Слънчевата енергия

	Слънчевата енергия има толкова мощни трептения, че ако тя дойде направо на земята, човек не би могъл да я издържи. Затова между слънцето и земята има няколко трансформатора, през които минава слънчевата енергия. Така и Христос е трансформатор на енергиите, които идват от Бога към човека.

	1018 

	Връзката.

	Който вижда, разбира Великото Божествено Начало, което свързва всичките велики същества от най-възвишеното до най-нисшето. Има една връзка, с която Бог свързва ведно всички. И най-великите същества, и най-малките, всички пред Неговото лице имат еднаква стойност, еднакво са важни. Бог знае, че и най- мъничките същества един ден ще станат велики.

	1019

	Само Бог.

	Когато се намерите пред неразрешим въпрос, кажете си „Това, което аз не мога да разреша, Бог ще го разреши „

	Има неща, които само Бог може да ги разреши

	1020  

	С любов.

	Носът е свещено място, през което Божественото дихание влиза в нас и излиза Свещена работа върши той Очите са свещено място, през което светлината на Бога през очите влиза и излиза. Ушите са свещено място, звуковете на Бога влизат през ушите Милвайте очите, устата, носа, ушите, не механически, а с любов, мисъл, дълбоко благоговейно чувство, не забравяйте, че всички процеси, които стават в тях, са свещени С челото се възприема това, което идва от Божествения свят Затова то трябва да бъде открито, широко и високо.

	1021 

	Защото живееше според законите.

	Със сто и петдесет грама кашкавал ти можеш да живееш цяла година Със сто грама жито на ден, можеш да живееш чудесно Тази наука за хранене я знаеше Христос и можа с пет хляба да нахрани пет хиляди души Откъде дойде този хляб? – От въздуха Но Той знаеше закона за превръщане на материята Той можеше, знаеше, вярваше и обичаше, защото живееше според законите на Любовта, Мъдростта и Истината Всеки човек, който живее по тези закони, същото може да направи Всеки човек е проявление на Бога. 

	Бог се изявява чрез всички И ако като Христа проявявате тези закони, лицата ви ще имат съвсем друго изражение и ще си помагате винаги, когато се наложи.

	1022 

	Добрите хора.

	Добрите хора не че не виждат лошото, те го виждат, но доброто ги изпълня, те са богати, изпълнени така с доброто, че лошото за тях не е лошо.

	1023 

	При молитвата.

	Така се молете, че никой да не знае и да не вижда, че се молите Когато при молитвата чувствувате връзка с Великото Начало, всяка мисъл у вас ще бъде ясна и всяко чувство – силно и мощно.

	Молете се за всеки, особено за този, когото не обичате или не можете да търпите. Помагайте чрез молитвата си да се повдигне духът на този човек

	1024 

	Новото Учение.

	Новото Учение седи в това – да бъдете силни, каквито и мисли да ви дойдат, да ги превърнете в плод

	1025 

	Ученикът.

	Ученикът ще бъде поставен пред изкушенията, за да се изпитат убежденията му.

	Ученикът се моли сам. Той трябва да се съсредоточи в молитвата си и да преживее думите ѝ. 

	Дошъл съм да служа, а не да господарствувам.

	1026 

	Бог, Учител, ученик.

	Ученикът трябва да покаже, че в него Безграничният е вложил нещо добро. Ученикът знае и е убеден абсолютно, че Учителят желае и работи само за неговото върховно добро и напредък. Едничката грижа на Учителя е напредъкът на ученика, а целта Му е да прослави Бога в човешките души. Той за това е дошъл. Да се съмнява ученикът в своя Учител, това е да позори себе си. А пък да се съмнява в Бога, това е да изгуби живота си.

	Да познаеш Бога и Учителя – това е живот вечен.

	1027 

	Три вида..

	Три вида робства има: когато се страхувате от някого или нещо, когато мразите и когато обичате.

	1028 

	Роб 

	Един човек, който не е господар на своите мисли, чувства, желания и постъпки, той е роб.

	1029 

	Две свещени правила.

	1. Ученикът никога да не отнема на ближния си или на своя приятел времето, което не може да му даде. Вашият приятел е зает, не му отнемайте времето. Щом разберете, че не е свободен, върнете се и му помогнете мислено да свърши благополучно работата си.

	2. Никога не се отказвайте да направите това, което можете. От вас се иска услуга – направете я. Откажете ли се под предлог, че нямате време или нещо друго, вие се свързвате с един отрицателен   закон на природата. Против вас ще се опълчи верига от отрицателни сили, които ще развалят след време вашите планове – те представляват нещо като под-почвена вода, която бавно, но сигурно разрушава. Ще знаете, че идеите, с които хората се занимават, са свещени. Не питайте с какво се занимава този или онзи или какви мисли ги вълнуват. Това е тяхна работа.

	От вас се иска да минете покрай тях, без да ги смущавате с мисълта си.

	1030 

	Съобщаване.

	Има много слънчеви и други системи далеч от нас, които се интересуват от нас, за нас и за всичко на земята. Млечният път е една от тези системи. Един ден вие ще се съобщавате с тези системи, тъй както сега с Лондон, Париж и други градове сте във връзка. На тези системи има същества с много по-висока култура от тази на земята.

	1031 

	Според планетите.

	Черешата и ябълката са под влияние на Венера. Растенията и плодовете съдържат такъв род енергии в зависимост от планетите, с които са свързани. Планетите пък са свързани със звездите на зодиака. Искате ли да въздеиствувате по някакъв начин върху характера си, трябва да употребявате такава храна, която да ви дава съответните енергии. В бъдеще човек ще употребява храна според планетите, които действуват в този ден. В понеделник ще ядете храна, която е под влиянието на месечината; във вторник, която е под влиянието на Марс; в сряда, която е под влияние на Меркурий и т.н.

	1032 

	Как да даваш.

	Не можеш да бъдеш добър, ако никога не можеш да дадеш от себе си на другите. Не можеш да бъдеш добър, ако не вземаш нищо от никого. За да бъдеш добър, трябва да знаеш как да дадеш и как да вземеш.

	1033 

	Положителното.

	Да станем богати, да станем добри, да станем умни, това са все криви линии. Богат съм, добър съм, умен съм, любещ съм – положителното ще държите Всичките добродетели са все по правата линия. По кривите линии постижение няма.

	1034 

	Удоволствие.

	Ако най-първо вие искате да се удоволствувате, ще закъсате.

	Удоволствието нарушава свободата на човека. Който служи на удоволствието, той нарушава своята собствена свобода, нарушава и свободата на другите. Всяко нещо, което е за удоволствие – турете го настрана. Ако хептен нямате какво да правите, задоволете вашето удоволствие. Това да бъде последното нещо в живота ви.

	1035 

	Щом пожелаете нещо, вие сте вече обвързани. Щом отхвърлите едно желание, вие сте свободни.

	Има известни желания, които не трябва да се постигат.

	1036 

	Правило.

	Никога не допущайте някой да се меси във вашата свобода. Нито вие се месете в работата и свободата на другите.

	1037 

	Кроткият.

	Викнете, разгневите се и казвате „Станал съм нервен.“ Аз казвам Ти си станал зъл, живееш без закон, не можеш да контролираш силите, които са вътре у теб. Кроткият човек нито за момент не изгубва своето равновесие

	1038 

	Сутрин.

	Сутрин, като станете от сън, благодарете на Господа за здравето, което ви е дал Кажете „Господи, благодаря за добрия ум, който си ми дал, за добрите уши, които си ми дал, за да мога да слушам, за добрите очи, които си ми дал, за да виждам Благодаря за устата, че мога с тях сладко да ям и сладко да говоря. Благодаря за носа, за ръцете, благодаря за краката, че да мога да излизам на разходка и да си върша работата За всичко, Господи, Ти благодаря!“

	1039 

	Смъртта.

	Смърт няма. Има само разединение между частиците на тялото; има само ограничение на съзнанието Смъртта е най- малкият живот, откъдето животът започва. Умирането е преструвка, лъжа. А церемониите около едно погребение са едно представление 

	Ние умираме като хора, но не и като творения на Бога. Плътта е, която умира. Тя е, която внася зараза в човека, и той трябва да умре. Смъртта в случая е освобождение от човешкото, за да възтържествува в нас Божественото, разумното, да дойдем до истинския живот, където престават страданията да имат власт над нас.

	Няма защо да плачете за умрелите, но плачете за хората, когато не се обичат, когато живеят в безправие, в лъжа, лицемерие, завист.

	1040   

	При мъчнотии.

	При мъчнотии изговаряйте тихо в себе си: „Господи, Ти всичко можеш и Твоят Дух, Който излиза от Тебе, всичко може. И аз чрез Духа, Който ме ръководи и упътва, всичко мога.“

	1041   

	Когато сте в най-голяма мъчнотия и затруднение, природата е предвидила вашите нужди и намира начин да окаже помощ, но не по начин, както вие мислите, но по най-невероятния, както само тя знае да помага.

	1042  

	Нова фаза.

	Едно коренно преобразование идва в света. Онези, които създадоха земята, които създадоха Слънчевата система, са решили да преобразят вселената. Цялата Слънчева система минава в една нова фаза. Старият живот на земята е несъвместим с новия. Онези, които устрояват земята, не са тук на земята. Не мислете, че онези, които са тук на земята, че те ще преобразят света. Спасението идва отгоре, от светлината, от топлината.

	1043   

	Господ и Бог.

	Господ е един принцип, който съдържа в себе си Абсолютната Любов. Бог е друг принцип, който съдържа и носи в себе си Абсолютната Мъдрост. И двата принципа са съединени ведно. Всеки, който отрича Бога в себе си, е безумен.

	1044   

	Илюзия.

	Когато ви сполети най-голямото нещастие в света, кажете: „Това най-голямо нещастие е илюзия.“

	1045   

	Едно цяло.

	Растенията, животните, човекът, слънцето, звездите – всичко това съставлява едно цяло, един организъм, в който функционира един велик Дух.

	1046   

	Деветнайсетте звезди

	Препоръчвам ви да излизате вечер и да гледате звездите. Научете имената и местата поне на деветнадесетте звезди от първа величина. Първата по величина е Сириус, другите вие сами ще ги откриете, Аз няма да ви ги казвам. На Сириус има една култура два пъти по-възвишена, отколкото на Слънцето. А пък на другите звезди има култура три пъти по-възвишена от тази на Слънцето и т.н., докато дойдете до 19 пъти по-възвишена култура от тази на Слънцето. Във всички звезди, слънца и планети е Божията мисъл. Всяка звезда и всеки човек си имат своето предназначение и са едно пред Господа. Той е направил и Слънцето, и Сириус, и човека. В един свят на Бога всичко живее.

	1047  

	Нова зона.

	В 1914 година на двадесети век цялата Слънчева система е навлязла в нова зона на Духа. Понеже съществата на Слънцето са много по-напреднали от хората на земята, това нещо оказва влияние върху нашата Земя, значи ние сме влезли във връзка с една чиста, неопетнена материя, с Духа. Този Дух индусите Го наричат Брама, или Големия Космически Човек, или Адам Кадмон, или както евреите Го наричат – Йехова. Това, което се проявява от Духа, единият му полюс е висшата интелигентност – учените хора. Тази интелигентност в една много малка част се проявява и в човешкия образ – в неговото чело и лице. Голата част нл лицето представлява разумния човек. По челото, по лицето, по скулите ти познаваш дали може да се разчита на човека или не; дали е прост, или е гений Ухото показва през какви условия е минала нашата земя в своето развитие, то представлява цялото битие, очите същото показват. Очите, ушите, носът, устата, ръцете не могат да се създадат на всяко време, те говорят за начина, по който природата се е развивала. 

	1048   

	Едно съзнание.

	На всички същества гледайте като на съзнания, през които протича един и същи живот. Един е животът, едно съзнание прониква всички живи същества.

	1049   

	Божественото съзнание.

	Обикновено на всяка система от висши същества отговаря такава от нисши, които си влияят взаимно. При това взаимодействие между системите космосът расте и се развива. В центъра на всички системи седи Божественото съзнание, Божественият Дух, Който регулира всички неща в природата и живота.

	1050   

	Избраният.

	Избраният е свързан с Бога. В него умствените и сърдечни сили са в хармония.

	1051   

	Ученикът.

	За да бъде силен, ученикът трябва да бъде чист. За ученика никакво женене, а служене на Бога е нужно – това трябва да ви бъде ясно. Който не е ученик, може да разрешава тези въпроси както иска, но ученикът нито се жени, нито за мъж отива, нито роб става, нито робчета ражда Ученикът е свободен.

	Ученикът учи, всички други се занимават и забавляват.

	Не можеш ли да заемеш последното място, ученик не можеш да бъдеш

	1052   

	Смирение и гордост.

	Смирението е движение нагоре. Гордостта е движение надолу. Доброто – това е положението, което пресича двете движения Там, дето смирението започва, и там, дето гордостта спира, това са двете крайни точки на доброто. Доброто функционира между смирението и гордостта и ги уравновесява. Човек се освобождава от болестните състояния чрез смирението .

	Когато гордостта стане господар на всич-ки други състояния, това е злото.

	1053   

	Набожен и светски човек 

	Набожен човек е всеки, който върши как      вато и да е работа не за себе си, а за Бога Светски човек е всеки, който извър      шва Б0Жията работа за себе си. Когато дойде време да плаща дълговете, оставя Бог да ги плаща. Светският човек казва: „Аз съм господар на своя живот“, а пък религиозният иска да признае, че Господ му е владетел.

	1054   

	Родителите и децата

	Родителите нито създават, нито притежа      ват децата – те са само едни  проводници, канали, чрез които трябва да се роди една душа. Те само му дават път да дойде на земята.

	1055  

	След раждането вътрешната връзка между детето и майката продължава, макар и по друг начин. Дете, което майка му не го е носила на ръце и не го е кърмила, губи нещо изключително ценно. Има връзка между етерните двойници на майката и детето. Затова детето не трябва да живее далеч от майка си до 14-годишната си възраст. Прегръщането на бебето, особено от майката, е важно за неговото физическо и психическо здраве.

	1056   

	Погрешката.

	Не дръжте в ума си една своя погрешка дълго време. Направите ли я, бързо я поправете. Не дръжте в ума си и погрешните на другите хора. Нито своите, нито чуждите погрешки дръжте в ума си. Ту-ряйте ги настрана. Да се занимавате с чуждите погрешки, това е проказа, това е все едно да се ровите в нечистотиите им.

	1057   

	Чистият.

	В какво седи чистотата на човека? – Като го калят, да не се каля. Колкото и кал да трупат върху него, чист да остане. На чистия човек никаква кал не може да се задържи. Казвате за някого, че е мръсен. Ако го измиете, ще видите, че отвътре е чист. Окаляната златна монета, като я измиете, ще блесне отново.

	1058   

	Формула.

	Аз разполагам с неизчерпаемо богатство, аз живея в изобилието на Божията Любов, дишам светлината на Божията Мъдрост, движа се във великата Божия Истина, която носи свобода и простор за душите, като раздавам всичко, което си ми дал.

	1059   

	Скъпоценните камъни.

	Всички форми и видове на материята, които съществуват на земята, са кондензирана духовна енергия. Тази духовна енергия изтича от великите същества на космоса. Различните родове духовна енергия произтича от различните йерархии на духовните същества. Скъпоценните камъни, като най-висша форма на материята, са кондензирана висша духовна енергия и според естеството си те произлизат от различните йерархии на космоса.

	Скъпоценните камъни са носители на възходящи творчески енергии и служат като естествени трансформатори на нисши желания.

	1060   

	Силите, които създадоха Слънчевата система, създадоха и човека.

	1061   

	Идеите.

	Идеите са, които дават вътрешен смисъл и красота на живота. Една идея е силна, когато може да расте при най-неблагоприятните условия.

	1062   

	Обстановка.

	За да учи добре, човек се нуждае от самота, от проста и скромна обстановка, коя го да не отвлича вниманието му. Стаята да е просто мебелирана, но всичко в нея да е красиво: стол, маса, печка, шише с вода и книги.

	Когато ученикът се занимава с духовни въпроси, трябва да се облича в ленени дрехи. За дисциплина може да се обличате с копринени дрехи, те действуват така – да се постегне човек. Конопените дрехи, памучните – също са хубави. За зимно време са полезни вълнените дрехи.

	1063   

	Молитвата.

	Не може да се моли човек, които не мисли. Правата мисъл е молитва. Молитвата е разумно общение с разумните сили в природата. Всички наредби на природата са свещени.

	1064   

	Духовете.

	Често пъти хората могат да ни развалят и повредят здравето, обаче тщеславни могат да ни направят само духовете – те са в състояние да ни осакатят.

	Ако се поддадете на влиянието на лошите духове, ще дойдат ред болезнени състояния, недъзи и страдания на тялото.

	1065   

	Близостта.

	Близостта е духовно качество, близост може да има между две разумни души, но не и между тела.

	1066   

	Духът.

	Духът – това е Божествената светлина, силното, мощното, което поддържа живота на всички същества.

	Присъствието на Духа създава непреривна светлинна енергия в човешкия ум.

	1067   

	Бог иска.

	Душата ти да бъде свободна. Духът ти да бъде силен. Умът – озарен от светлина и сърцето – пълно с добрина. Да възприемем Бога. Да дойде Царството Божие в душите ни. Духът ни ще стане силен, като приемем Бога в духа си, а когато Го приемем в сърцето си, ще станем добри. Бог иска да ни даде Своята сила, свобода, светлина, доброта и благост. 

	Може да се съмняваме в онзи, който няма нищо, но в онзи, който има любов, който има свобода, светлина, добрина и сила, не може да се съмняваме. Правото седи в свободата, в силата, добрината.

	1068   

	Седемте краски

	Седемте краски съществуват в раз      личните светове в различни октави и се различават със своето действие и значение. Във физическия свят означават едно, а в другите светове – друго. В ниското си проявление червената светлина означава борба, стихия. Всички същества, които по един или по друг начин са складирали тази светлина в своята кръв, са извънредно активни и груби. Студът, това е малко количество светлина. Зад обикновената светлина стоят други енергии от по-висок род, а зад последните стои нещо разумно. Чистият червен цвят произвежда живот, жизненост, жизнерадост. Светлорозовото, като нюанс, е цвят на любовта и нежността. Чистият портокален цвят дава благородно индивидуализиране, служене на Бога, а нечисти-ят – съмнение, безверие. Чистият жълт цвят дава равновесие на чувствата, мир, тишина, интелект, спомага за умственото развитие, а в нисшите си прояви – използуване, корист, всичко за лични цели, сметкаджийство. Чистият зелен цвят, в светлите гами – растене във всяко отношение, а в нисша проява, в убити и тъмни нюанси, дава съхнене, привързаност към материалното. Ясносиният цвят означава подем, разширение на чувствата, най-възвишени чувства, вяра. В нечист вид – съмнение, безверие, тщеславие. Чистият тъмносин цвят дава спокойствие, твърдост, решителност, любов, а в нечист вид, в по-мрачен оттенък – непостоянство. Виолетовият чист цвят дава сила, употребена за висши цели, сила на духа, а в нечист – пак дава сила, но употребена само за лични облаги.

	1069   

	Цветовете.

	Зад всеки цвят седи една разум на сила в природата. Ако сърцето боледува, хармонизирайте се с червените лъчи на светлината, внесете червения цвят в себе си. Ако мислите са дисхармонични, трябва жълтият цвят да проникне у вас. Ако черният дроб е разстроен, ще възприемете яснозеления цвят. Всички цветове най-добре може да ги гледате, отделяте и се обливате с тях посредством призма. Ще я закачите на светло. Ще отделите необходимия ви цвят, ще изговаряте стихове, съответствуващи на този цвят, който ви трябва. Стиховете са от книжката „Заветът на цветните лъчи“. Този метод – лекуване с цветовете – е евтин, ефикасен и приятен.

	1070   

	Алчността.

	Най-голямото зло на двадесети век е алчността.

	1071  

	Любовта.

	Любовта е онази космическа сила в света, която може да тонира човешкия организъм. Любовта, даже в своето ниско проявление, е онази сила, която хармонизира всички органи и дава импулс на човешкия живот. Любовта става причина за идването на светлината, на топлината, на науката, на хубавите отношения, дава подтик на цялата природа, на цялото човечество и този подтик само ще подобри света.

	1072   

	Човек. 

	Човек е съставен от няколко преплетени елипси. Това са физическото тяло, астралното тяло, менталното тяло и причинното. Това са тела с различно измерение. Физическото е триизмерно, астралното е четириизмерно, умственото е петизмерно и причинното – шестизмерно. Материалите на тези тела са от съвсем различен състав.

	1073   

	Човекът представлява една математическа формула, той е направен само от числа. Когато преведем тези числа в бук-ви, ще разберем какво е написала при-родата. Например дългият нос говори за ум и наблюдателност, широкият нос говори за широта на сърцето, на чувствата.

	1074   

	Не се смущавайте. 

	Не се смущавайте, че някой ви нарекъл „мерзавец“ или друго нещо. Каквото и да ви кажат, вие ще имате Бога пред себе си. Ще кажете: „Аз живея в Любовта.“ 

	Живеете ли в Любовта, никой не може да ви оцапа. Живеете ли в светлината, в истината – никой не може да ви оцапа и да ви направи зло.

	1075   

	Ученикът.

	Ученикът е спретнат, чист, буден, свеж и бодър Винаги с изправени погрешки и научени уроци. Някой ще каже: „Ама жена, деца, мъж, грижи.“ Женени хора в клас не се приемат. Най-важната работа е да бъдеш ученик Жена, деца, мъж – това са забавления. Ще играеш, ще се забавляваш, но щом удари часът, щом удари звънецът, ще се прибереш да учиш.

	1076   

	Ученикът трябва да има достойнство и смирение. Ученикът сам трябва да се съди, преди да е дошъл съд отвън.

	1077 

	Човекът на Любовта.

	Човекът на Любовта е ограден с жива светлина. Любовта познава само онзи, който живее в нея.

	1078   

	Обичта.

	Когато някой каже, че обича, той трябва да отговаря на две условия да даде, без да очаква да вземе нещо; да обича, без да очаква да бъде обичан. Когато някой дава, а другият взема, и двамата трябва да изпитват свещено чувство. Обичта е свещено чувство.

	1079   

	Молитвата.

	Молитвата повишава вибрациите на човешката аура, а чрез това човек става неуязвим за по-нисшите околни влияния. Молитвата е общение с Бога, дишане на душата, израз на велика хармония и само тя е в сила да отмахне онази грубост, която съществува сега в света.

	1080   

	Благодарността.

	Благодарността е особен род лъчиста енергия, която човек отправя към разумния свят. В замяна на тази материя разумният свят изпраща духовна светлина, която осветява пътя му.

	1081   

	Планетите.

	Планетите представляват сбор от разумни същества, завършили своето развитие. Всички планети и слънца във вселената са нещо като банки, от които човек може да извади това богатство, което в даден случай му е потребно. От човека зависи какво богатство ще си достави и как ще го използува. Човек може да влезе в съзнателно общение с планетите и да добие от тях това, което му е нужно.

	1082   

	Без един човек.

	Лоши хора от Божествено гледище няма. Всеки човек си е на място и без него би се нарушило нещо от целостта на битието.

	1083   

	Важното.

	Някои от вас се докачате от нищо и никакво. Природата не би ви простила на вас да се обиждате, да се докачате, да си губите времето с това, кой какво рекъл за вас или кой какво направил за вас. Вие имате толкова неща неразрешени, че някой не ви погледнал както трябва, няма защо да се докачате или че не се отнесли както трябва с вас. Вие как се отнасяте към себе си и към ближните, то е всичко, то е важно.

	1084   

	Всичко, което може да се вземе от един човек, е външно.

	1085   

	Любовта.

	Когато човек се демагнетизира, губи жизнената си сила и лесно заболява. При всяко демагнетизирване става пропукване на етерния двойник, откъдето изтича голяма част от жизнената сила. Когато това пропукване се запуши, човек оздравява. От Любовта излиза сила, която служи като мазилка, с която се запушва и най-малкото пропукване на нервната система.

	1086   

	Материята.

	Материализмът – това е частично разглеждане на живота. Според него всичко изчезва, като умре човек Нека докаже някой, че животът на Битието може да изчезне. Снегът, който се е стопил на планината, не се е изгубил, превърнал се е на вода и ако водата се разложи на съставните си части, ще отиде още по-високо и т.н. В нашите глави може нещата да престават да съществуват, но извън нашите глави те съществуват. Материята – това са формите на живота, които се проявяват на земята. Тя непрекъснато се видоизменя.

	1087   

	Ето човекът.

	Дотогава, докато човек не се научи да обича, той не е човек. Не само да обича себе си, не само да обича дома си или обществото, или народа си, но да обича всичко, което Бог е създал, ето човекът.

	1088   

	He вярвайте в това.

	Ако някой дойде и ви каже: „Ела, дай твоите пари в моята каса и да живеем в мир и любов“ – не вярвайте в това. Ако някой ви каже. „Ти напусни своята къща и ела да живеем заедно в моята, за да бъдем щастливи“ – не вярвайте и в това, за да не страдате Вашата възлюблена, ако живее на Южния полюс, вие трябва да живеете на Северния и така да се обичате. Дойдете ли на екватора, на едно място да живеете, караниците са неминуеми.

	1089   

	Заради Бога.

	Заради Бога не допускайте нищо отрицателно в себе си. Не се съблазнявайте нито от жени, нито от мъже, нито от пари, нито от власт. Това са временни неща. Светът може да се съблазнява от тях, но вие, които искате да служите на Бога, не бива да се изкушавате от временни неща.

	1090   

	Смирението.

	Смирението е Божин благодат, която пази душата от разтление. То е вътрешна защита срещу всички тайни грехове, които може на всяко време да се появят и пораснат в почвата на сърцето. Смирението държи под своята власт всичките лоши зародиши и семена и дава място на сърдечните добродетели да растат и виреят в душата, докато пуснат корени в живота на духа ни. 

	Всеки, който носи смирението като добродетел в душата си, носи в същото време и отпечатъка на Божията светост и правда

	1091   

	Вашият мир.

	Не настъпвайте никого нито с мисъл, нито с чувство, нито с постъпка. Вашият мир струва повече, отколкото онова, което вашите мисли и чувства могат да изискват. Някой ви каже нещо или ви изобличи. Ако му кажете и вие нещо, ще си нарушите мира. Вашият мир струва повече от онова, което той е казал. Това, което той е казал, е за негова сметка.

	1092   

	Пръстите.

	От пръстите излиза такава енергия, каквато и от светлината не излиза От първия пръст – палеца, изтича най-мощната енергия, а останалите пръсти са като тил. Двете ръце са като едно динамо, чрез което може да предавате и възприемате енергии. Ръцете са проводници на Божествени енергии. Който разбира, с едно проточване на ръцете си над някой болен от тежка болест може да го оздрави.

	1093   

	Ръката.

	Ръката представлява историята на човечеството. Всичко, което миналите и сегашните култури са създали, е отбелязано на ръката. Цяла епоха е взела участие в създаването на линията на живота. След това нова епоха е създала линията на ума. Докато Христос беше на земята, внесе едно подобрение в съдбата, линията, която минава през средата на ръката по направление на сатурновия пръст – сатурнова линия. У някои хора тази линия липсва, у други е добре начертана, у трети – сега се пише. Нещастие е да я няма тази линия в една ръка. Това говори за мъчнотии, неприятности, сам ще работи, без близки, без приятели, сам ще преодолява гъстата материя.

	1094   

	Точно.

	Няма нещо, което човек да е поискал от Бога, и да не е изпълнено желанието му. И то точно когато трябва.

	1095   

	Смиреният казва: „Господи, не моята воля да стане, а Твоята.“

	1096   

	Силният.

	Силният човек не се дразни. Докачението е един опасен недъг.

	Само с добри мисли и любов той побеждава своите неприятели.

	1097   

	Любовта ще спаси света.

	Някой плаче за изгубените си пари, за непостигнати желания, за някаква обида, за загуба на близък. За такива работи няма смисъл човек да плаче, но да плаче, когато е изгубил възможността да направи едно добро, да услужи на някого, а не е направил нищо. Това е истинска загуба, всичко друго е освобождение. Плачът няма да спаси никого, нито политиците ще спасят света. Любовта ще спаси света. Организирането на нашия ум, на нашето сърце и тяло ще ни спасят.

	1098  

	Спасението.

	Спасението не е външен процес, а вътрешен и непреривен.

	Хората страдат от безлюбие и умират пак от безлюбие. Не че нямат любов, напротив, имат голяма любов, но главно към себе си. Ако хората имаха и към ближните си такава любов, каквато имат към себе си, светът не би очаквал никакво друго спасение отникъде. Светът би бил спасен.

	1099   

	 „Гредата.“

	„Гредата“ в твоето око е ревността, подозрението, омразата, злото, алчността, завистта и т н.

	„Гредата“ трябва да се махне.

	1200  

	Ще търпиш

	Някои казва: „Не мога да го търпя този човек!“

	- Ще го търпиш, защото той е част от тебе. Ако го съсипеш, ще съсипеш и себе си. Всяка една погрешка, която виждате в другите хора, считайте, че там сте вие, че тя е и ваша.

	1201  

	Велик закон.

	Никога не мисли зло за себе си и никога не си давай мнението, че от тебе нищо няма да стане. Господ те е създал за нещо и няма какво да се месиш в работата Му. Всичко може да стане от тебе, ако знаеш как да мислиш и работиш.

	1202 

	Казвайте си:

	„Господи, искам да изправя погрешката си. Дай ми време и възможност да я изправя.“

	1203  

	Водата. 

	Не мислете, че само съединението на водорода с кислорода е вода. Има една вода, която се различава от земната, конто е направена от йони, не е направена от атоми, но от йони. Аз я наричам йонична вода. Йоничната вода се превръща на атомична. Водата не е само материя, или съединение на водород и кислород, тя е високо интелигентна и разумна. Учените за в бъдеще ще открият, ще обяснят едно от великите свойства на водата, с което хората ще могат да се лекуват.

	1204  

	Ако знаете как да пиете врялата вода, тя ще внесе у вас такива елементи, че 90% от съвременните кризи, които разяждат обществото, ще изчезнат.

	1205  

	Рай и ад. 

	Раят и адът са тук на земята. Когато престанат да ви нападат лошите мисли, вие сте в рая. Когато престанат да ви нападат лошите чувства и слабостите на света, вие сте в рая. Адът не е нищо друго освен безлюбие. Всяка мисъл, родена без любов; всяка дума, казана без любов; всяко нещо, направено без любов, носят за в бъдеще своя ад. Всички хубави мисли, чувства и постъпки създават рая. Вие сами създавате своя рай и своя ад.

	1206  

	Словото. 

	Словото е магическа сила и чрез Словото може да извършвате чудеса.

	Ако Истината функционира във вашето тяло, Любовта функционира във вашето сърце и Мъдростта – във вашия ум – вие сте ученици на Новото Учение. Истината в живота, Любовта в сърцето, Мъдростта в ума – това е човекът.

	1207  

	Дума, буква, тон и цвят.

	Целият космос, целият свят е създаден от Словото. Вие може да бъдете свободни само ако приемете Словото. Ако търсите свободата си във физическия свят, сте на крив път. На физическия свят нито покой има, нито свобода има. Свободата е чисто духовен, вътрешен процес.

	1208  

	Всяка дума има специфична краска. Всяка буква – също. Всеки музикален тон си има цвят. Всяко число – и то си има цвят.

	1209  

	Всяка буква е символ, както и всяко число. Първата буква от името ви е тясно свързана с вашето естество, главно с характера ви. Като пише буквите, човек трябва да бъде много внимателен да не ги изкривява – всяко изкривяване се отразява на съз-нанието.

	1210  

	Лекуване.

	Лекувате се с лекарства – това не е лекуване. Това е упражнение. Лекуване е: стани и ходи!

	1211  

	Карма.

	Човек е бил господар, измъчвал е своите слуги, сега той е слуга и като го намерят, те го измъчват.

	Човек е отговорен за всичко, което върши. 

	Направил си нещо, ще ти го направят същото.

	Кармата е неизплатен дълг. За глупавите съществува карма. А за разумния, за мъдрия има само дихарма.

	1212  

	Кармата се ликвидирва със закона на Любовта, а не с бягане.

	Дихармата е сбор от светли сили – „Благодатта Божия“. Ако сте внимателни и разумни, добре ще ликвидирате с кармата си и ще влезете в дихармата. Иначе кармата ще ви завлече.

	1213  

	Има клетки.

	В мозъка има специфични клетки, които възприемат светлината на Слънцето във всичките ѝ гами, които са 52 на брой, но ние възприемаме само две. Други клетки пък възприемат енергиите на земята. Има клетки в мозъка, които възприемат науката; трети – изкуствата, музиката; четвърти са на интуицията и т.н. Всички тези клетки се отличават с голяма интелигентност.

	1214  

	Ще помагате.

	Вие, като съзнавате, че има Бог, ще бъдете еднакво справедливи към всички същества в света, в каквато и форма да са те, ще се помъчите да разбирате езика им и ще им помагате. Цветя няма да късате, дървета няма да отсичате, на пеперудите крилцата няма да разваляте, на мухите главите няма да късате, камъни във водата няма да хвърляте. Пред всичко ще благоговеете и на всичко ще се радвате. Към своя брат – човека, ще проявявате любов, почитание и нежност.

	1215  

	Доброто

	Доброто е метод за усилване на паметта.

	1216  

	Ако правите добро, направете го на този, когото не обичате, без той да знае за това. Нито пък го разправяйте на близките си.

	1217  

	Хармоничната мисъл.

	Не мислете, че някой може от само себе си да създаде мисъл. Хармоничната мисъл трябва да я привлечете от същества, които стоят много по-високо от вас. Същото се отнася и до чувствата. Божествената мисъл се предава чрез светлината, чрез въздуха, чрез почвата, чрез растенията, чрез камъните. Онзи, който разбира законите, отвсякъде може да черпи.

	1218  

	При Бога.

	Когато Бог иска вашите сърца, да Му служите, вие мислите, че Той иска данък от вас. Бог иска нещо повече,Той иска посвещението на целия ви живот. Законът е такъв, че отива ли някой при Бога, трябва да вложи всичко.

	1219  

	Духът.

	Когато Духът надвие плътта, оттогава започва истинският живот.

	1220  

	Добро дело.

	Когато ви се предостави възможност да направите едно добро дело, направете го, не мислете за последствията. Такова дело Господ предварително го е благословил, то ще даде резултат. 

	Доброто, което вие сте го направили, ни-кой не може да го разруши.

	1221  

	Загуба и печалба.

	Вие плачете, че сте загубили нещо. Законите на природата са такива, че всякога, когато тя отнема едно нещо, от една страна, от друга – дава друго. Човек, ако загуби на физическото поле, печели в умственото. В природата има компенсиране,равновесие.

	1222  

	Приятел.

	Бог има предвид нашето мислене, но Той ще направи не тъй, както ние искаме и мислим. Ние някой път искаме нашия враг да го сразим, да го премахнем. В Божия ум седи идеята, най-големия ни враг един ден да го превърне и направи най-големия ни приятел, който най-много да ни обича. Ние мислим да го смачкаме, да го застреляме, а Той мисли да го направи наш приятел.

	1223  

	Извън тялото.

	Човек може да живее извън тялото си така, както може да живее извън къщата си.

	1224  

	Светли мисли.

	Ако човек допуща отрицателни мисли в ума си, около него ще се образува една аура на отрицателни, противоположни си-ли и мисли. Тогава ще се образуват тежки състояния, а това е натрупване на из- лишна енергия, която не е естествена, и трябва да се намери начин да се тран-сформира. Тази енергия не е Божествена. На отрицателните мисли веднага ще  

	противопоставите Божествени, светли, чисти мисли

	1225  

	Верен и истинен.

	Верен и истинен е този, който винаги постъпва по един начин, а не по различни начини Човек, който обича, никога не може да каже от сърцето си лоша дума, понеже Бог е там

	1226  

	Когато си болен.

	Обърни се към Бога „Господи, помогни ми в този тежък час да се освободя от болестта, за да ти служа с радост Искам да посветя живота си в служене на Бога, на Любовта, в изпълнение на Твоята Воля“

	1227  

	Само Бог е Любов и когото тази светлина озарява, само той я познава

	1228  

	Едно свещено чувство

	Не е било време, когато Бог да не ни е обичал, и всичко, което имаме, дължим на Него

	Идете там, където Господ ви праща Направете това, за което Господ ви е пратил в света Искам у вас да разцъфти едно свещено чувство, да чувствувате Бога в ежедневния си живот Всеки ден приемайте Бога тъй, както ви се изявява Всичко да бъде за слава Божия

	1229  

	Не отивайте по домовете, по хората, когато ви е тежко, за да споделите мъката си, за да ви олекне1 Не носете вашия боклук на ближните си Не ги товарете с вашите тежести

	1230  

	В добро. 

	Никога не казвайте за някого, не е прост. Бог, Който е в него, не може да е прост. Бог, Който е в мене, е всезнаещ и Бог, Който е в него, е всезнаещ. И понеже Бог живее в него, този човек има славно бъдеще. Аз се радвам, не Бог живее у вас и ще ви направи такива, каквито Той иска. Обичайте Този, Който живее у вас, и работете за Този, Който живее у вас. И на всичко се радвайте. Or вашите погрешки и прегрешения Бог ще направи огърлици със скъпоценни камъни. От лошите думи, с които се обиждате, Бог ще направи най- хубави украшения. Бог ще обърне всичко лошо в добро.

	1231  

	Правило. 

	Не поправяй чуждите погрешки, преди да поправиш своите. Не поправяй хората, преди да си на правия път.

	1232  

	Съвет. 

	Ученик, който е влязъл в една окултна школа, няма право да причинява мъчение никому. Има право отчасти да причинява мъчение само на себе си. Да слезе в дъното на мъчението и да го опита и като се върне на земята, да работи според закона, който е научил. Учениците не бива взаимно да се измъчват.

	1233  

	Молитва. 

	Господи, аз искам да се науча на търпение. Дай ми Твоята сила, за да понасям всяко изпитание, което ми предстои да мина, да го понасям с готовност. Искам смирение, знание и сила, за да мога постепенно от своите лоши навици да се освободя.

	1234  

	Моята мисъл.

	Моята мисъл трябва да бъде чиста и свята Заради Господа мога да превърна горчивината в сладост.

	1235  

	Белият и черният цвят.

	Черният цвят е закон за правилно вземане, а белият е закон за правилно даване. Белият цвят казва: „Всичко, каквото Бог ми е дал, аз го раздавам. Правете и вие същото.“ А черният цвят казва: „Всичко, каквото Бог ми дава, аз го задържам, и вие правете така.“ Всичко, което Бог дава за вас, задръжте го, а всичко, което е дал, да го раздадете, раздайте го. Белият цвят говори за щедрост, за изобилие. Във вземането, т е. в черния цвят, човек трябва да бъде по-умен, отколкото в даването, защото във вземането има нещо опасно. Черният цвят е цвят на почивка и съсредоточаване; след като си работил цял ден, нужно е малко човек да си почине, да се посъбере в себе си, да не дава нищо навън. Той не е лош цвят.

	1236  

	Докато намерим Божественото.

	Ние сме налепили толкова много мазилка върху това, което Бог е създал, че трябва дълго време да разлепяме, докато намерим Божественото.

	1237  

	Проекция.

	Земята, звездите, планетите, кометите са емблема на разумни същества. Всяко едно същество има своя някаква проекция. 

	Някои същества имат проекция в минералите, други – в растенията, трети- в животните, рибите, птиците, пеперудите, млекопитаещите Има възвишени същества, които имат проекция в човека Всички ние, хората, сме проекции Една друга раса сега се приготовлява, това ще е друга проекция

	1238  

	Не се позволява.

	На ученика на тази окултна школа не се позволява да бъде намусен Да се муси може само когато е сам, и то за една – две минути Не е ли свеж, бодър, здрав, умен, весел, той не е никакъв ученик

	1239  

	Обновяване.

	Има хора, които MOOT да обновят тялото си, без да ходят по курорти или да използуват разни козметични средства Те оставят физическото си тяло тук на земята, а с духовното си тяло, двойника, излизат навън, извън земната зона, там то набира сили и свежест и отново се връща във физическото си тяло Това е един много обикновен метод за почивка, но безплатен и отличен, защото 10-15 минути са предостатъчни, за да се обновите

	1240  

	Отговорен.

	За да бъдеш брат в Бялото Братство, трябва да пожертвуваш живота си за другите Това е законът на Братството Ти си длъжен да дадеш всичко, да не спъваш никого в нищо Не изпълниш ли това, ще те държат отговорен Сега изпълнявайте закона на приятелството за вас, а не закона на Братството. Искам да ви запозная със законите на живата природа. Искам да бъдете свободни в мислите и в чувствата си, но след мене идват други, които ще ви ограничат.

	1241  

	Приятелството.

	Приятелското чувство спада към Божественото, то е най-висше. Истинският приятел никога не може да направи нещо, което да не е за твое добро.

	1242    

	Всякога в живота многото желания отклоняват човека от правия път.

	1243   

	Добро.

	Когато правите едно добро, вие правите добро на хиляди хора и когато правите зло, на хиляди хора го правите

	1244    

	Молитвата на ученика.

	Пътя на Истината избрах. Ще ходя в Истината Ти.

	Научи ме, Господи, и води ме в пътя Си. Проводи Виделината Си и Истината Си – те да ме водят.

	Придай ми вяра Вярвам, Господи.

	1245    

	Планините.

	В планините се съдържат ония сили, които поддържат благородното, възвишеното в човешката душа. Планините са възприе- матели на най-хубавата част от слънчевата енергия, тя се складира там, и то от милиони години. Планините съдържат грамадни запаси от енергии. Те са складове на Божествени енергии.

	1246    

	В мозъка и в симпатичната нервна система има особени жлези, с които човек, ако знае как да манипулира, ще може да се подмлади, ще може и да удължи живота си.

	1247    

	Музиката. 

	Където и да отидете в природата, на-всякъде има музика. В пустините, в канарите, в бучението на вятъра, във води-те – цялата природа пее. Цялата природа и цялата вселена са като една музикална зала. Ако намерите основния тон на вашите погрешки и им засвирите, те ще изчезнат и ще дадат условия да се прояви доброто. Щом намерите основния тон на доброто, то започва да расте, а щом намерите основния тон на злото, то започва да се руши. Музиката създава сцепление между частиците на телата. Докато хората пеят, те се чувствуват като братя, готови са да се примирят. Музиката носи живот.

	1248    

	Пресъздаване.      

	Ние не сме пратени да носим всичкия товар на света, но всички можем да бъдем съработници на онази велика Божествена идея, която сега работи за пресъздаването на сегашното общество. За това работят непрестанно най-разумните, най-силните общества, които са завърши-ли своята еволюция и подготвят условия за бъдещето. Тези кризи – било икономически, било други, големите смущения между хората, тази несигурност, всичко това се дължи на вътрешни сили, които работят за събуждането на хората, за да им покажат новия път, по който трябва да вървят.

	1249    

	Усилие.

	Един човек, който не прави усилие да се повдигне, да изправи своите недъзи, той спъва и себе си, и цялото човечество.

	1250      

	В природата.

	Природата зарегистрирва всички събития, които са ставали от памтивека до сега, и сега същото прави, остава вие само да откриете тези клишета, за да не се лъжете с разни теории и хипотези.

	В природата няма нищо скрито-покрито, всичко е отбелязано в нейните хроники.

	1251    

	Любовта.

	Животът е драгоценен, когато любовта действува в него, но когато любовта не действува, по-голяма тягост от живота няма.

	1252    

	Равновесие.

	Произнасяйте често името на Господа Исуса Христа, защото то е, което съдържа равновесие в природата, в законите ѝ, с него се предизвикват онези принципи, които творят, а също и деветте ангелски чина да работят заедно.

	1253    

	Красотата.

	Чрез красотата ние идваме до Бога. Всички велики хора на изкуството и почитатели на природата търсят навред красотата, търсят Бога. 

	Красотата трябва да бъде изразена в главата, лицето, ръцете, краката, в цялото тяло, в походката, в словото, в постъпките, в поведението.

	1254    

	Човек може да бъде красив само когато Господ е в него.

	1255    

	Словото.

	За да се разбира Словото, човек трябва да има вътрешно разположение към него.

	1256    

	Човек се храни със Словото и още хиляди години ще се храни със Словото.

	„Плътта нищо не ползува, но Словото, което ви говорих, то ползува човека.“

	Силата на всяка храна е в Словото, което тя включва и използува.

	1257    

	Ще дойде ден.

	Ще дойде ден, когато хората ще се съобщават със Слънцето, ще знаят какво става там.

	1258    

	Изпълни го!

	Щом имаш някакъв Божествен порив – изпълни го!

	Не му противодействувай, за да не се осакатиш.

	1259    

	На ранина.

	Давид казва: „На ранина ще Те потърся, Господи.“

	На ранина, преди изгряването на слънцето, ще се занимавам с най-великата работа – общение с Бога, да придобия енергия.

	1260    

	Мисълта.

	По-добра ограда от мисълта няма. 

	Всяка мисъл се развива правилно в мълчание.

	Със своята мисъл вие може да се лекувате, да си помагате и да помагате на хиляди хора.

	1261    

	Мъдрият.

	Човек трябва да бъде много умен, за да иска

	Мъдрият знае какво иска.

	1262    

	Всяка дума.

	Всяка една дума, която изговаряте, да бъде скъпоценен камък за човека и където и да ходи той, да помни вашата дума. Също и като погледнете човека, тъй го погледнете, че завинаги у него да остане този мил поглед.

	1263    

	Божествена енергия.

	Всеки човек е носител на специфична енергия. През даден човек минава такава Божествена енергия, каквато през друг човек по никой начин не може да мине.

	1264    

	Ритъм.

	Каже ти Господ: „Иди там“ – ти не отиваш. Каже ти: „Направи това“ – ти си правиш оглушки. В хармонията няма отлагане. В нея има ритъм, всичко е отмерено, съвършено. Казва ти се: „Иди“ – иди! „Ела“ – ела! Дори ти трябва да схващаш още преди Господ да ти е казал какво трябва да направиш и да го изпълниш.

	1265    

	Колективната молитва.

	Колективната молитва е силна и затова, когато всички се молят едновременно в едно направление и са искрени и сърдечни, молитвата има резултат. Има ли хармония, молитвата има сила.

	1266   

	Закон.

	Лошото е, когато трябва да дам, пък искам да взема. Когато трябва да давам – да дам без друга мисъл. И след като съм дал, ще дойде все нещо, което трябва да взема.

	1267    

	Щом върша Волята Божия, ще имам всичко и ще имам толкова, колкото ми трябва.

	1268    

	Тщеславието, лицемерието, любопитството, своенравието са животински качества, те не бива да имат място у вас. Изгонете ги навън.

	1269    

	Пространството.

	Цялото пространство, в което ние живеем и се движим, е пълно със същества от разни категории и култури, а ние, без да мислим, плюем и се секнем, и ругаем, без да мислим каква вреда причиняваме на тези същества, които ни заобикалят и засега са невидими за нас.

	1270    

	Нямате ли любов в себе си, никого нямате и нищо нямате.

	1271    

	Формула.

	Господи на Любовта, Боже на светлината, разпръсни всички нечисти влияния около мен. (Казва се три пъти.)

	1272    

	При Учителя.

	Защо аз отивам в училище? – Понеже аз съм неорганизиран материал, отивам при Учителя, да направи нещо от мен.

	1273    

	Истински отношения.

	Ако дадеш пари някому, имаш ли право да си ги вземеш? – От човешко гледище – да! От Божествено гледище – не! – Говоря за истинските отношения.

	1274    

	Възможност.

	Възможността не я създава Бог, тя зависи само от вас. Бог ви дава своята благодат, всичко ви дава, а възможността вие да се ползувате от благодатта повече или по-малко, напълно зависи от вас. Подтикът на човешкия дух да знае, да се учи, то е от Бога, но да се учите, зависи вече от вас – то е възможност, зависеща от вас.

	1275    

	Здравото учение.

	Това е здравото учение: да отговаряме на всичко с любов.

	Волята Божия се изпълнява само чрез закона на Любовта.

	1276    

	Ако помогнете.

	Ако помогнете на един болен човек, на една обезсърчена душа, вие помагате на себе си. Всичко, каквото можете да направите за другите, вие го правите за себе си, то ще се отрази в духовния ви живот.

	1277    

	Колкото е обичта.

	Колкото е обичта ви, толкова ще бъде и паметта ви.

	Паметта отслабва, когато механически помните нещата.

	1278    

	Най-мощните лекарства.

	Светлината, водата, въздухът – диханието на Бога, хпнбът – Божието Слово – това са най-мощните лекарства, с тези лекарства си служат и растенията Лечебните им свойства се дължат на светлината, на въздуха, на водата и на храната, които те възприемат

	1279    

	Закон.

	В природата съществува закон, който има предвид нуждите на човека Няма случай в живота на човека, когато съществените му нужди да не са били задоволени Щом постъпвате разумно и отправите мисълта си към възвишения свят, веднага ще ви се притекат на помощ

	1280    

	Работата.

	Единственото нещо, което повдига човека, то е работата За да се проявите в каквото и да е направление, трябва да знаете да работите Без работа всеки е осъден на страдание Работата е свещено нещо Работа, вършена с любов, е щастие

	1281    

	Слънцето.

	Светлината на Слънцето не идва от самото Слънце, но от Божествения Дух Светлината е израз на онази мисъл, която Великият отправя към всички живи същества на земята Тази светлина ни възраства и подкрепя Без нея няма живот, няма мисъл, няма знание Няма защо хората да се кланят на Слънцето, но онова, което Слънцето дава, трябва да се приеме и обработи Всяка сутрин то раздава изобилно Божии блага – енергия за мозъка, дробовете, стомаха и за цялото тяло. В тази енергия е Бог.

	1282    

	Ограждане.

	Когато човек не може да разбере Божественото, тогава отрицателните сили в природата го завладяват. Има ли връзка с Бога, той е ограден.

	Бог е същината на нещата.

	1283    

	Плодовете.

	Плодовете да са вашата главна храна – те чистят тялото, мислите и чувствата.

	1284    

	Яденето е първото общение с Бога, дишането е второто, мисленето е третото общение с Бога.

	1285    

	За болестите.

	Има болести, които се дължат на безлюбието; други – на невежеството; трети – на неспазване елементарни хигиенични правила. Някои се дължат на лъжата, други на разни притеснения, понякога се дължат на причини от миналото, а понякога на понижение на вибрациите на организма.

	1286    

	Любовта.

	Щом живееш в любовта, ти си ограден, лоши мисли не могат да проникнат в тебе. Нисшите, тъмните сили, изостаналите същества нямат власт над тебе.

	1287    

	Когато човек не може да даде правилен израз на духовните сили в себе си, непременно ще огрубее.

	1288    

	Сетивата.

	Ако искате да влезете във връзка със съществата от невидимия свят, трябва да събудите духовните си сетива.

	Засега човек има развити пет сетива; за в бъдеще ще развива постепенно още седем, в течение на своята еволюция. Сетивата са общо 49, но те ще се развиват в по-далечно бъдеще. А в още по-далечно бъдеще сетивата ще са безбройни.

	1289    

	Обикновените звукове, достъпни за човешкото ухо, имат трептения до 35 хиляди в секунда, но открити са звукове с трептения до 300 хиляди в секунда. Те се наричат глухи звукове, или ултразвукове, които засега човек не може да ги приема.

	1290    

	Свързване.

	Когато една мисъл велика свързва умовете на хората – това е истинското свързване. Ти може да си на другия край на земята, и пак да си свързан с всички хора на земята, защото великата мисъл е връзката.

	1291    

	Частната собственост.

	На човека принадлежи само това, което Бог му е дал – умът, сърцето, душата, духът. Пазете се от идеята за частната собственост, която задушава човека.

	1292    

	Нови хора.

	Слънчевата система излиза от гъстата материя и влиза вече в една по-рядка среда. Ще се създадат условия да се прояви висшето съзнание в човечеството. Всички стари форми ще се разрушат. Хората няма да забележат как ще израснат, как ще станат нови хора, с нови разбирания. Духовната вълна, която сега идва, ще повдигне не само вас на по-висока степен, но и всички минерали, растения, животни. Онези, които не подеме, ще останат за бъдещето, при друга вълна.

	1293    

	Геният.

	Геният е колективно същество – в него са се вселили разумни същества и работят. Христос е колективно същество.

	Бог е безкрайно множество.

	1294    

	Словото.

	Словото работи във вас и в цялата природа и внася навсякъде живот, обнова. Щом сте във връзка с Цялото, щом мислите за Словото, ще се образуват хормоните, носители на творческата мощ на това Слово, и ще се подмладите.

	1295    

	Светлината 

	Светлината е движение. Светлината води към едно по-висше състояние – Виделината.

	Ученикът трябва да ходи в светлината, която има от Учителя си.

	1296    

	В душата си.

	В душата си не бива да унижавате никого, никога! Ще почитате всички както себе си и няма да се месите в аурата на когото и да е. И няма да позволявате друг да се меси във вашата аура.

	1297    

	Погрешната.

	Не се чудете, че хората грешат. Когато видите, че един човек прави погрешка, използувайте я, за да се учите. Защото трябва да знаете, че всяко нещо, което става на земята, е колективен акт. Вие не знаете защо един човек се е подхлъзнал някъде и е направил погрешка.

	1298    

	Случайностите.

	Случайности в природата няма. Има случайности, които не разбирате. Всичките опитности, които се дават на човека в какъвто и да е смисъл, това е, за да се уясни и облагороди характерът.

	1299    

	Убеждение.

	Щом имате едно убеждение, не говорете за него, но го поддържайте в себе си, устоявайте го. Щом говорите за убежденията си, ще ви поставят на изпит.

	1300    

	Стимулиране.

	Всеки един от вас може да стимулира най- малко сто души на ден да направят добро. Ако само един от вас прави добро, може да стимулира много хора да бъдат добри проводници на Божественото в света. Тези сто души може да стимулират още сто души. Лошото е, че си туряте спирачки. Когато слизате надолу, спирачката е на място, но когато сте на равно или вървите нагоре, не е на място.

	1301    

	Две неща.

	Две неща са ви необходими: търпение и добро.

	Търпение – за да издържате на всички противоречия и да изслушвате всички. А добро – да не се възмущавате от злото.

	1302    

	Първата работа е:

	Да определите отношенията си към Бога. Любовта към ближния, това е любовта към Бога, Който живее едновременно във всички хора. Да пресечете нисшите влияния на тези, които искат да ви спънат, и да държите връзка с Онзи, Който ви е създал, и с онези, които ви кредитират със своите мисли и чувства.

	1303    

	Осакатяване.

	Всичките нещастия, недоразумения, стълкновения произтичат от физическата близост на хората. Когато са по-близо един до друг, хората се осакатяват.

	1304    

	Големите мъчнотии ще ги заобикаляте.

	1305    

	Един човек е толкова важен, колкото и една слънчева система.

	1306    

	Ръководители на човечеството.

	Съвършени същества ръководят човечеството. Първо центърът, откъдето са ръководели тези същества, е бил в Атлантида, после е бил в Египет (те са ръководили строежите на пирамидите). Сега центърът, откъдето се направляват световните събития, е в Хималаите. Този център го наричам „Агарта“. В Европа „Агарта“ има два клона – на Рила планина и на Алпите.

	1307    

	От Бога дадено.

	Мястото и службата на човека се определя от неговия ум, от неговото сърце, от душата му и най-много от духа му. Това, което ви е от Бога дадено, никой не може 

	1308    

	Силата.

	Снегът е свободен да мисли каквото иска, но вие ще следвате вашин път Ама хората не ме обичат Това не е важно За вас е важно вие да обичате В това е силата на човека

	1309    

	Здраве.

	За да не боледува човек, трябва да се храни с плодовете на Духа любов, мир, радост, дълготърпение, кротост, въздържание, милосърдие Не се ли храни с тях, се натъква на отрицателните сили в природата, преживява омраза, подозрение и прочее

	1310    

	Доброто.

	Пуснете доброто да тече през вас То ще ви освободи от всички утайки на миналото, които днес ви измъчват, ще отнесе всичката кал

	1311    

	Злото затова е в света, за да ви предпазва от по-голямото зло

	1312    

	Освен земните жители има и други същества извън земята, цяла раса, която изпълва небесното пространство и понякога ннкои неини представители ни посещават Тази раса работи в две направления едни от тези същества се занимават със сгъстяване на материята, а други – с разредяването ѝ.

	1313    

	Както изворът.

	Според законите на любовта и на природата всеки човек трябва свободно да прояви своето естество, така както изворът свободно тече. Най-голямото зло произлиза от големите ограничения. Велико е да не ограничаваш

	1314    

	Хората живеят в светлина, но не знаят как да живеят. Това показва, че те имат светлина отвън, но не и отвътре Един от старите еврейски пророци казва, че хората посред бял ден се препъват. Това показва, че нямат вътрешна светлина. Когато човек се препъва посред ден, две са причините или че няма светлина в своя ум, или че му липсват тези органи, чрез които възприема светлината Човек е или сляп, или някъде умът му се е отвлякъл.

	1315    

	Ще оздравея

	Болен ли си, ще се помолиш така: „Господи, не искам да умирам, имам още работа на земята.“ Ще правиш така, докато не оздравееш. Преди да си легнеш да спиш, няколко пъти това ще си кажеш. „Ще оздравея.“ Един каменар, като удря камъка на едно и също място стотици пъти, няма ли да го строши9 Това е въпрос на вре-ме. Когато правиш опити постоянни, ще оздравееш, стига да не се поддаваш на противодействуващия глас, че няма да оздравееш.

	1316    

	Учителят трябва да гради върху онова, което учениците носят в себе си, а те носят големи богатства. Учителят трябва само да помогне да се открият тези богатства.

	1317    

	Хлябът.

	В храната, която ядеш, е скрит Бог, но ти още не знаеш това. В хляба се крие мощна сила. Ако си болен и мислиш за хубави неща и ядеш хубав пресен хляб, болестта ще изчезне. Като пиеш вода, ще знаеш, че в нея е Божественото. Като дишаш въздух, ще знаеш, че в него е скрит Божественият живот; като приемаш светлината, ще знаеш, че Бог е в светлината.

	1318    

	Къщата.

	Къщата ви така трябва да е построена, че да влиза отвред слънчевата светлина. За в бъдеще зданията и къщите ще се строят целите прозрачни, остъклени, ще бъдат кръгли, че от всички страни да влиза светлина

	1319    

	Връзка.

	Между слънцето и човешкия организъм съществува такава връзка, каквато между Бога и душата – без тази връзка човек не може да се развива. Умът на човека може да се развива само под влиянието на Божия Дух.

	1320    

	Злото.

	Злото е космическа сила, пред която трябва да се пристъпва с благоговение. Злото се побеждава само с доброто, с любовта. Злото и доброто съществуват, за да се прояви човекът.

	1321    

	Между хората може да съществува само идейна близост по законите на Любовта, Мъдростта и Истината. Всяка близост, вън от законите на тези принципи, създава най-големите противоречия и нещастия за хората.

	1322    

	Любовта. 

	Любовта е динамическа сила, която може да преустрои тялото, сърцето, ума и душата. Любовта е храна за мозъка.

	1323    

	Докато човек не се освободи от всички земни връзки, той не може да мине в по- висок свят.

	1324    

	Докато Божията Любов и Духът Божий не изпълнят човека, той е странник, чужденец на земята.

	Светлината е Духът, Който слиза от слънцето и има пряко съприкосновение с нашия живот. Всичко, каквото притежава-ме, се дължи Нему. Тази разумна сила – Бог – изпраща Духа Си и тя е, която гради у нас. Този Дух създава законите и е в пряко общение с нашата душа. Без душа-та не можем да имаме понятие за Духа. Когато говорим за човека, подразбираме душата.

	1325    

	Слънчевите лъчи.

	Умният човек умее да се ползува от лечебността на слънчевите лъчи, а глупавият се съмнява в лечебността им. Умният, като види,че организмът му е лишен от известна енергия, той я събира от слънцето, той знае, че слънцето може да набави всякакъв недоимък от енергия. Когато се парализира известен орган, или уд, или когато отслабнат очите, или отслабне паметта му, това се дължи на недоимък от известна енергия в организма Слабостта на който и да е орган или мускул говори за недостатъчно прииждане на храна в него Ето защо, за да функционират правилно органите на човешкото тяло, те трябва добре да се хранят

	1326    

	Светлината и водата

	Светлината и водата представляват една и съща материя в две различни състояния.

	Ако сгъстите материята на светлината, последната ще се превърне във вода. Ако пък разредите материята на водата, ще получите материята на светлината.

	1327    

	Силата. 

	Силата на човека седи в неговата мисъл.

	Колкото по-възвишени мисли минават през човешката глава, толкова по-фина храна представляват те за човека. Словото, което излиза от Бога, е живият хляб, възвишена храна за човека Словото е живият хляб, сгъстена Божествена енергия Колкото повече го дъвчете, толкова повече дава.

	1328    

	 

	
ІІІ КНИГА – МИСЛИ НА ВЕЛИКАТА ДУША И ЕДИННАТА ЛЮБОВ 

	 

	(Записани от Савка Керемидчиева и дешифрирани от нейните стенограми от Борис Николов през периода 1970-1976 г.)

	 

	Бог

	Онзи свят, в който живеем, той е света, който Бог е възлюбил. Ние трябва да любим Онзи, който е направил света. (1940 г.)

	1329    

	Знанието.

	Знанието е потребно като храна, а не като залъгалка. Ние говорим за една топлина, която е храна за сърцето. Ние говорим за една сила, която е храна за тялото и туй тяло е готово за всяка работа.

	1331    

	Човек

	Човек е една малка вселена, в която съществуват същите закони, които съществуват в голямата Вселена.

	1332   

	Школата.

	За бъдеще се иска едно училище, което показва как трябва да живеят хората. Трябва цяла една школа, да се покаже пътя, по който трябва да вървите.

	1333   

	Да намериш Бога

	Понеже имаш ум, трябва да намериш Бога чрез ума си. Трябва да изучаваш закона на светлината. Ти трябва да изучаваш Бога чрез сърцето си и ти трябва да изучаваш Бога чрез силата, чрез волята си.

	1334   

	Новият човек.

	Ние сме в една нова епоха, когато се ражда един нов човек. Цял един нов свят се създава. 

	Сега се създава третият Адам. Всякога, когато се създава един Адам, има катаклизми. Целият наш свят се преустройва. Това в религията се нарича „съдба на света.“

	1335   

	Новият Адам

	Новият Адам, новата епоха – ще вярваме в Бога и няма да умираме, а ще живеем в Бога. То ще бъде една дълга епоха, в която всички желания и идеи от хиляди години ще се реализират. Земята ще бъде тъй хубава тогава. Ще бъде един свят на култури. Божественият Адам носи правото на всички хора. Човек да знай, че е човек.

	1336   

	Метод за лекуване. 

	Ако искаш да се лекуваш, работи! През месеците май, юний едно течение слиза от Слънцето, минава през екватора, отделя се към полюсите; и ако вземеш една мотика, или една лопата и работиш, тази енергия минава през теб и ти се обновяваш. Половин час да работиш е достатъчно.

	1337   

	Ангелите

	Вий не знайте какво нещо е материята на дървото. Ангелите са работили, за да създадат дървото. Струните от животните – арахангелите са работили. Като дойдете до металите – серафимите са работили.

	1338   

	Неговото тяло.

	Да познаваш Бога като същество, Което обича всички; в Което живеем и То ни обича, от най-големите до най-малките. Той ги обича, защото то е Неговото тяло. Ние, които живеем в Бога, трябва да обичаме Цялото.

	Само Бог ще ви научи да обичате хората.

	1339   

	Пръстите.

	Пръстите на ръката, това е един резултат на усилията на цялото човечество, не само това – на цялото Битие.

	1340   

	Малката молитва.

	 „Господи, само Ти си Едничкия, който можеш да оправиш всичко. Научи ме да те обичам, както Ти ни обичаш.“

	1341   

	Основата.

	Аз наричам онази основа истинска, в която човек вечно се подмладява. Това е основата на живота, с която трябва да започнете.

	1342   

	Бога.

	Когато говоря за Бога, за любовта на Бога, разбирам Вечното Начало. Твойто съзнание така се разширява, че почваш да обичаш всички хора.

	1343   

	Основен тон.

	Като станеш сутрин, да знаеш какъв тон да вземеш. Всяка сутрин ще отиваш при Господа, ще видиш как Той мисли и постъпва. Ще вземеш Него за образец.

	Бог работи за делото си и то ще бъде свършено добре

	1344   

	Духовният свят.

	Онзи, който иска да мине в духовния свят, трябва да освободи ума си от физически впечатления.

	1345   

	Здраве.

	Всички болести произтичат от един по-нисш живот. Висшият живот произвежда здраве.

	1346   

	Необикновен.

	Когато дойдем до Бога, трябва да имаме едно свещено понятие, трябва да го държи човек чисто, а вий го излагате на показ – става вече обикновено. Щом става човек обикновен, изгубва смисъла на живота. Човек всякога трябва да остане необикновен.

	1347   

	Да и Не.

	Някой казва: „Да се примирим с всичките хора.“ Да се примириш с всички разумни хора – да! Но, да се примириш с всички глупави хора – не!

	1348   

	Благодарете.

	Благодарете на Бога за Любовта, която Той изявява към вас. Благодарете му за светлината, благодарете и за Свободата, която ви дава, то е силата.

	Този закон действа добре и в дома, и в един народ, и в цялото човечество. Човек трябва да има за Бога чиста мисъл, чисти чувства, чисти постъпки.

	1349   

	Скулптори.

	Вий има да работите хиляди години като скулптори, за да изваете вашия нос, вежди, уста. Любовта изисква да станем закон на себе си. Онова, което вий правите, ще се върне на вас. Правете добро, за да се върне при вас.

	1350   

	Свят на Истината.

	Има един свръхреален свят – свят на Истината. Свят на една цялостна хармония и закономерност. Човешката душа принадлежи на този свят, носи го в себе си. Той е нейна същина. Когато става дума за съобразност, подразбираме този свят. Съобразен с него, животът се развива правилно. Съобразени с него, имаме добрите придобивки. Съобразени с него, имаме радостта; съобразени с него имаме здравето и силата. Съобразени с него, имаме разумността. Съобразени с него, имаме мира.

	1351   

	Великият план.

	В живота се реализира един Велик План на Бога. Всичко се съгласува с Него. Това е план на живота, на който се подчиняват всички същества. (26.06.1940 г.)

	1352   

	Филтриране – посвещение.

	Човек като страда, той се пречиства. Целият френски народ се повдига. Господ ще прекара френския народ през големи изпитания, че тогава ще му даде благословението си, за да го разбере. Кой пророк, кой светия, кой учител не е минал през големите страдания. Това е посвещение. (1940 г.)

	1353   

	По любов.

	Всичко в живота трябва да се извършва по любов. По любов трябва да стават всички работи и служението на Бога. Ние не можем да разберем света, ако нямаме Любов.

	1354   

	Любов.

	Чрез Любовта само ние можем да се познаваме. Тази любов е непрекъсната връзка в този и онзи свят. Ако възприемем правилно Божията Любов, правилно ще обикнем Бога и тогава ще се опознаем.

	1355   

	Правилна връзка.

	Бог е изявил своята Любов, остава ние да изявим любовта си, тогава ще се образува правилната връзка. Това е шестата раса, която идва сега в света.

	1356   

	Мисълта.

	Всички трябва да се научите да мислите. Няма по-хубаво нещо от това човек да знае да мисли. Ако не мислите правилно, ще имате по-малко електричество и магнетизъм; ще имате един по-слаб организъм.

	 Край на формуляра

	1357   

	Отговорни.

	Ние сме в света на Доброто и ако не постъпваме добре, ние сме отговорни. Ние сме в света на Правдата и ако не постъпваме справедливо, ние сме отговорни.

	Ние сме в света на Любовта и ако не любим – отговорни сме.

	1358   

	Добрият живот.

	Всички трябва да живеем добре, за да може  естествените сили, които Бог е вложил в нас, да става преливане. В един добър живот много по-малко болести ще има.

	Живейте добре, за да бъдете във връзка с всички добри хора, по цялото земно кълбо, където и да са и тогава Божието благословение ще бъде с вас

	1359   

	Помощта.

	Като обичаме Бога, като обичаме ближния си, тогава Бог ни помага, чрез когото  и да е.

	1360   

	Растенията.

	Уханието на растенията какво показва? Това е зов за помощ. За да си образува туй хубавото ухание, колко години е работило. На туй хубавото растение главата е заровена в земята и му е дадена задача да я извади.

	1361   

	Мъчнотиите.

	Природата често ви създава мъчнотии, това са задачи. Всяка мъчнотия е задача.

	1362   

	Човекът.

	Тази форма, в която човек сега съществува, окултната наука казва, че е работил за нея 18 милиона и за бъдеще още 18 милиона трябват. Но то е вече колективен труд, на всички разумни същества.

	1363   

	Правило.

	Щом се намерите в трудно положение, предизвикайте в ума си образа на един умен, гениален човек – как би разрешил той тази задача? От тази връзка ще се ползувате. Като извикате в ума си един умен човек, ще ви принесе една микроскопическа помощ, ценна.

	Някой път сте болни, извикайте в ума си един здрав човек. Защо човек трябва да се обръща към Бога? Той е Разумното същество, ще се обърнеш към Него.

	Не мислете, че хората на миналото не съществуват и хората на бъдещето. С които и да се свържеш, ще имате една микроскопическа полза.

	1363   

	Доброто разположение.

	Доброто разположение разбира да създадеш един проводник, по който да мине Божието благословение

	1364   

	Молитвата.

	Когато се моли човек трябва да се представи в най-красивото положение пред Бога.

	1365   

	Добро.

	Човек със злото се отчуждава от Бога. И това става мълком.

	1366   

	Женитбата.

	Женитбата е един акт. Това е едно отношение на човека към Бога. Във всички свои съществувания човек ще учи четири неща:

	Ще се научи да Люби Господа с ума си. Ще се научи да люби Господа със сърцето си. Ще се научи да люби Господа с всичката своя душа и с всичката си сила.

	Четири неща, като ги научим, ще завършим своето развитие. Ти искаш да се жениш – най-първо готов ли си всичко да дадеш, да жертваш живота си? И този, за когото искаш да се жениш, готов ли е всичко да даде, да се жертва за теб? Но ако и той, и ти не сте готови, стойте си настрани.

	Не можем ние да бъдем благоприятни на Бога без Любов. Като се приближаваме до Бога, всеки наш акт трябва да бъде пълен с Любов.

	1366   

	Малките подтици.

	Не се отказвай от своя вътрешен подтик, то е онова Божествено начало. Тези, малките подтици носят най-хубавите последствия. Тези, които вървят по закона на Любовта, онези, които служат на Любовта, с която умът им се занимава, с която сърцето им се занимава, с която душата им се занимава, с която тяхната сила се занимава – те ще наследят благата, които Бог е определил за тях.

	1367   

	Най-малкото правило.

	Щом някой път не послушаш това малко побуждение, изправи се и кажи: „Прости ме Господи, че не те послушах.“

	1368   

	Най-голямото.

	 „Вяра, Надежда и Любов, но най-голяма е Любовта.“

	1369 

	Най-малкото.

	Знанието почва от малкото към голямото. Самата Природа е един свят на предметно учение за всички същества, не само за човеците.

	В Природата всичко говори, стига да умееш да слушаш.

	1370   

	Свободата.

	Човешката свобода седи в душата, която Бог му е дал.

	1371   

	Любов.

	Думата Любов на български:

	Л Ю Б О В Ь7 

	Л – означава бащата.

	Ю – майката.

	Б – сина.

	О – означава условията, които са дадени на това дете.

	В – означава каручката, в която е турено.

	Ь – това е забавалките на детето.

	1372  

	Учи!

	Нищо материално не трябва да свързва ученика. Колкото по-мъчно се отделя ученика от материалните неща, толкова през по-големи страдания ще мине. Той само учи на земята, а живей на друго място.

	1373   

	Блаженството.

	Блаженството иде, когато човек се освободи от ограниченията на света.

	1374   

	Силата на душата.

	Душата може да прояви силата си, когато не е свързана с материята. Тя е силна, когато прониква материята, без да се свързва с нея. Ученикът трябва само да гледа материята, но не да се свързва с нея.

	1375   

	Ще се превърне за добро.

	Всичко, което става, е допуснато от Небето. Каквото и да ти се случи, ще се превърне за добро от Разумните сили, които ръководят Битието. Това изпълва ученика с радост и при най-големите противоречия в живота.

	Не забравяйте, че във Великия Божествен план, в края на краищата всички противоречия ще бъдат разрешени.

	1376   

	Съсредоточаване

	Силата на ученика иде отгоре.  Концентрацията в Божествената Истина е акумулиране на сила – човек става акумулатор. Колкото повече се съсредоточава ученика, толкова е по-силен духовно.

	1377   

	Обичта.

	Ученикът трябва да може да влиза в положението на всяка душа, за да я разбере и ѝ помогне. Когато разбереш една душа, ти я обикваш.

	1378   

	Синият цвят.

	Синият цвят действа на душата и поражда възвишени чувства у ученика. Когато той се почувства обезсърчен, нека погледне синьото небе и ще се успокои, ще почувства дълбок мир и радост в душата си. Ще се разведри и наново ще почне работата

	1379   

	Изкушението.

	 „Не въведи нас во изкушение“ – давай ни, Господи, знание и мъдрост, да не би да паднем в изкушение.

	1380   

	Той може да работи

	Когато ученикът се освободи от грубите мисли на материалния живот, умът му се изпълва със светли мисли за възвишеното и великото в живота. Тогава той може да работи.

	1381   

	Приложение.

	Туй, което ученикът знай, трябва да го приложи в живота си. Знаеш само онова, което си приложил и опитал, и само това знание ще върви винаги с теб.

	1382   

	Предметно учение.

	Знанието почва от малкото към голямото. Самата природа е един свят, едно предметно учение за всички същества, не само за човеците, но и за по-нисшите и по-висшите. Има какво да учат. Ние имаме едно повърхностно понятие за природата, мислим, че дърветата мълчат – те са най-приказливите.

	Хората казват: „шумели“, не – говорят. Всички новини, които стават през деня, все ги споделят.

	1383   

	Божият народ.

	За в бъдеще всички народи ще се обединят в един народ – разбирам Божий народ, които се считат като една фамилия, като братя и сестри, които имат само един баща, имат еднакви отношения, ще разбират своите и ще се обичат.

	1384   

	Вътрешен живот.

	Не мислете, че Бог само на вас говори, а на другите не говори. Вярвайте само когато един човек има твоята опитност. Усещате се радостни, че имате понятие за този вътрешен живот. Ако всички бихте имали знание, щяхте да се радвате. Има признаци:

	Дебелите вежди – обективният ум е развит.

	Космите – дебелината им, туй е във връзка [с] характера.

	Хубаво чело – хиляди поколения са работили.

	Хубав нос – този нос ти е даден да работиш.

	Тези уши ти са дадени да възприемаш звуковете както трябва.

	Аз бих желал всички хора да имат тази аура на светиите, да светят. Бог ви е пратил като деца с големи заложби.

	1385   

	Училището.

	Вие мислите, че ще излезете от земята, че пак ще дойдете. Училището, докато не го свършите няма да излезете навън.

	1386   

	Разумният човек

	Целият свят е пълен с разумни същества. Всичко в света е разумно и говори онази Велика Божествена Мъдрост, онази велика Божествена Любов. И камъкът, и водата, и въздухът, и светлината, и листата, и червеите, и малките мушички – всичко в света, за разумния човек, говори. Бог се проявява във всичко, което обича Бога, всички тези същества Го обичат.

	1387   

	Кротките.

	 „Кротките ще наследят земята.“

	1388   

	Единството.

	В света има само едно Единно Начало, към което трябва да имаме еднакви отношения. Не еднакви права, не равенство. Не може да имаме еднакви права. На малкото дете ще дадете толкова, колкото може да изяде: На големия – повече. Всеки според своята възраст.

	1389   

	Нашите права.

	При сегашните условия, трябва да имаме ясна представа за себе си какви са нашите права и какви са правата, които имаме. Ние имаме задължения към Бога. Трябва да знаем какви са правата на Бога.

	1390   

	Малка буква „а“.

	 „а“ – това е човекът, който мисли добре и чувства добре и постъпва добре; и всичките си работи върши тъй, че са в съгласие с Божия Закон. Ще обичате себе си „аз“; ще обичате ближните си; ще обичате Бога.

	Всичко онова, което Бог е създал, трябва да го осветите. Да благословим Името Божие, че ни е дал такива привилегии да изучаваме света, в който ние живеем. (Матей гл.12, ст. 20 -21.)

	1391   

	 „Тръст смазана няма да пречупи и от лен свещило замъждяло няма да угаси, докато изведе съда в победа“. 

	„И в Негово Име народите ще се надеят.“

	1392   

	Животът.

	Животът има две страни. Няма нещо по-хубаво от живота и няма нещо по-страшно, по-грозно от живота. По-голямо благо от живота няма; и по-голямо нещастие от живота няма.

	Животът създава и рая, и ада. Животът е създал рая – красивия живот. А лошият живот е създал ада.

	Добрият живот е създал добрите хора. Лошият живот е създал лошите хора. (12.05.1940 г., неделя)

	1393   

	Една тъмна зона.

	От хиляди години светът минава през една област в пространството, която е пълна само с отрова. Тази област, през която минава цялата слънчева система, минава през една система починала някога и като минава през този прах, останал от нея, всички живи същества се тровят и то по цялата слънчева система. С едно малко изключение само на Слънцето.

	1394   

	Цветовете

	Светлината е език на слънчевите жители, те, като си говорят, образуват светлина-та. Тя е техният говор, затова е толкова приятна. Всеки човек, който е енергичен, е червен. Всеки човек, който мисли, е жълт. Всеки, който вярва, е син. Всеки, който расте, е зелен. Всеки, който се индивидуализира, е портокален. Всеки, който иска да заповядва, е виолетов. Цветовете показват енергиите на човека.

	1395   

	ХІІІ-та сфера.

	Сфера на големите противоречия. При сегашните условия наближава да излезнем от тази област на Вселената. Колко кръвопролития, колко сълзи!

	1396   

	Закон.

	Една велика нужда в човека, само човек да я проектира, ще се задоволи.

	1397   

	Лекуване.

	Човек сам трябва да се лекува. Мога да ви дам един съвет, мога да ви кажа с какво да се лекувате, но вий сами ще се лекувате. Аз не зная в света по-добър метод за лекуване от закона на Любовта. Един човек, когото аз обичам и той ме обича, мога да го излекувам.

	Щом Бог те обича и ти Го обичаш, веднага може да се лекуваш.

	1398   

	Дишане.

	Като поемеш въздух, да го обикнеш, да го задържиш повече. Най-малко 4-5 вдишки сутрин като станеш трябва да вземеш, да задържиш въздуха, да благодариш.

	1399   

	Най-важното.

	Във вашия поглед вложете Любовта. Във вашият говор, в ходенето, в лягането и в ставането и всичко онова, което Бог е направил, да обичаме. Туй, което ние правим по любов, в бъдеще хората ще го обичат 

	1400   

	 „Онзи, който  изучава.“

	Трябва да мислите хубаво, за да може онзи, който изучава вашата мисъл, да се ползува от нея.

	Трябва да вървим по закона на Любовта, че онзи, който проучава нашите чувства, да има какво да придобие.

	Човек, който иска волята му да бъде силна, трябва постоянно да мисли за Истината. Който иска да има едно здраво тяло, трябва да мисли за онази необятна Божия Любов, която ражда живота и премахва всички противоречия.

	1401   

	Разумността.

	Разумността съдържа магията на живота. В нея всички неща стават без противоречия. Ако всички хора бяха разумни в този смисъл, каквото пожелайте, Бог веднага ще ви го даде.

	1402   

	Божественото.

	Дайте път на Божественото! Божественото няма да дойде по този път, по който вие си мислите. То си има свои пътища. Никой не може да определи по кой път ще дойде Божественото.

	1403   

	Правата мисъл.

	Съществува една Права мисъл. Едно изобилие съществува; то се дава само в известни случаи. Откъдето да дойде една добра мисъл. Отвсякъде може да дойде, само ти трябва да дадеш разположение в себе си.

	1404   

	Главата.

	Главата дава насока на съзнателното движение. Главата определя накъде да се движи човек. Главата е там, откъдето произтичат нещата. Главата на реката – там откъдето започва.

	Три билиона и шестотин милиона клетки живеят в главата и не се карат. Тези клетки са най-разумните души. В главата има клетки, който могат да ви покажат къде е вашето щастие. Има центрове, които показват къде е вашата сила.

	1405   

	Първото Начало.

	Глава на всички неща в света, това е Първото Начало. Това е Бог. 

	1406   

	Най-същественото.

	Вий пътувате в безводни места. Най-същественото – един хубав извор да утоли жаждата ви; една хубава мисъл, в която да не се съмнявате.

	1407  

	Работата.

	Единственото нещо, което повдига човека, това е работата. За да се проявиш в каквото и да е направление, трябва да знаеш да работиш. Човек като мисли – това е работа; като чувствува – това е работа; човек като постъпва добре – това е работа. На всички ви трябва работа! (21.01.1940 г.)

	1408   

	Човещина.

	Когато човещината е отвън – Бог е отвътре. Когато няма човещина – Бог е отвън. Съвременните хора търсят Бога отвън.

	1409   

	Вярата.

	Вярата сама по себе си е нещо велико!

	Вярата е проводник за умствените сили.

	Колкото проводникът е по-добър, толкова силата, която минава е по-голяма.

	1410   

	Ние.

	Ние сме в света да изправим не само своите погрешки, но и на мнозина, които са дошли преди нас.

	1411   

	Виждане.

	Може да видиш Бога в очите на човека. Може да видиш Бога в усмивката на човека. Всичко онова, което виждате в Природата, това е език на Бога.

	1412   

	Страданията.

	Господ, когато иска да го познаят хората, даде им страдания. Сегашните страдания ще бъдат бъдеща радост.

	1413   

	Знанието.

	Знанието не е за болни хора, нито за слаби хора. Знанието е за силни хора.

	1414   

	Проводници

	Днес всички ще повдигнете сърцата си. Ще се свържете с хората по цялата земя. И с трите свята трябва да се свържете. Като се свържете, каквото те мислят и каквото те направят, вий на земята ще бъдете само като проводници, а онези, Бог които тури, ще направят.

	1415   

	Къде е Бог?

	Там, където е Любовта, Бог е там. Където има Живот – Бог е там. Където има Сила – Бог е там. Във всички добродетели, които човек проявява, то е Божественото. Туй, което е излязло от Бога, ще се върне пак при Бога. Когато човек се ражда, излиза от Бога. Когато умира, връща се при Бога.

	1416   

	Работата.

	Работата е един духовен процес – щом работиш, ще имаш сила. Щом работиш – ще имаш топлина, щом работиш – ще имаш светлина.

	1417   

	 „Мусалла“.

	Да ида на Мусалла, аз имам предвид да ида при Бога.

	1418 

	Ангелите.

	Всички ангели са едновременно и млади, и стари. Има ангели няколко милиона години и се считат млади.

	1419   

	Правило – Вечно обновяване.

	Благодарете на Бога за всички онова, което става в света. Всички неща, отвън съответствуват на онова, което имаме в ума си, в сърцето, в тялото си. Всеки трябва да работи, да учи, да изучава доброто.

	Силен човек е, който може да пресъздаде своето тяло; да пресъздаде своето сърце; да пресъздаде своя ум. Задача на всякого е постоянно обновяване. Вечното обновяване на човешката душа.

	1420   

	Условия да бъдеш здрав.

	Човек трябва да бъде добър, за да бъде здрав. Без добродетели не може да има здрав народ.        

	1421   

	Формите на Живота.

	Животните са форми, през които е минал човек. Животните, които съществуват в света – това са методи на Природата.

	Човек е минал през школата на бръмбарите, оттам – идеята за радиото. Тези бръмбари са имали преди хиляди години радио.

	1422   

	Любовта.

	Всичко онова, което е направено по любов – Любовта е вътре. Ангелите знаят това – мисъл, родена от любов, чувство, родено от любов, постъпка, родена от любов, имат цена. Ако ние живеем по любов и тялото ни ще бъде здраво.

	1423   

	Даром.

	Даром се дава само на онзи, който люби. Онова, което е направено с любов, то остава.

	1424   

	Чада Божии.

	Онези, които казват, че са чада Божии – да работят! Онзи, който казва, че е „чадо Божие“, неговата дума става.

	1425   

	Правило.

	Както искаш да те обичат, тъй и обичай. Както искаш да те уважават, тъй и уважавай. Щом приложиш Божия закон – Бог е верен.

	1426   

	Никой.

	Никой не може да ги вземе – мойте светли мисли, мойте светли чувства, мойте светли постъпки.

	1427   

	Съвършен човек.

	От голямата сиромашия на греха, само богатството на Божията Любов е, която ни избавя. А в другия свят, само Мъдростта ни избавя. А в света на съвършенството работи Истината. И трите работят там. Ти си вече един съвършен човек, на когото Бог може да повери една хубава работа.

	1428   

	Благата.

	Благата, които Бог изпраща в света, не ги спирайте, не се месете в Божиите работи.

	Когато Бог дава болест някому, то е богатство, когато Бог дава някому страдания, то е благословение.

	1429   

	Формула.

	Кажи: „Всичко, което е добро, мога да приема. Всичко, което е добро, мога да приложа. Когато искам да направя някакво добро, няма сила, която може да ми противодейства. Всичко мога да направя чрез Живия Господ на Любовта, който всичко е създал в света.“

	Тази мисъл да остане във вас при всички условия на живота ви, без да се страхувате.

	1430   

	Конецът.

	Като дойдеш да останеш без нищо – нито земя под краката си, нито слънце над главата си, нито хора около вас, нито жена, нито деца, нито къща, да останеш само на един конец да висиш – Любовта.

	1431   

	Да бъде.

	Любовта да бъде един извор. Мъдростта да бъде една свещ, която не угасва. Истината – свободата.

	1432   

	Заминаването.

	Работете да получите извора на Любовта. Тази Любов да я почувствувате. Защото един ден човек, когато умира, ако разбира Любовта, ще си излезе спокоен. Ако не я разбира, дълго време ще се мъчи.

	1433   

	Здравето – трите периода.

	В годината има два месеца, от които зависи здравето на човека. Те са: половината на май, юний и юлий, по един час ако работите сутрин преди изгрев Слънце – тъй като станеш да идеш в градината да работиш, ще бъдеш здрав цялата година.

	Има известна енергия, която идва от южното полушарие към северното и растенето, цъфтенето, зреенето на плодовете зависи от тази енергия. Всички хора страдат от недоимък на тази енергия. Те не искат да работят земята, за да стане една обмяна. Туй е само за физическия свят. През годината има два месеца, когато трябва да се упражнява сърцето и два месеца, когато трябва да упражняваме ума си. Това са трите периода.

	1434   

	Трите свята

	Мнозина от вас страдате от болести. Трябва една работа – физическа, любовна работа. Трябва една любовна духовна работа на сърцето и една любовна мисъл трябва – Божествена. Човек и в трите свята трябва да работи

	1435   

	Разумна пестеливост.

	Научете се да не харчите вашите енергии напразно. Вътрешните тревоги е изхарчване на енергия, за която Природата ни държи отговорни.

	Ако днес живееш добре и след 20 години ще живееш добре. Онова, в което вярвате, онова, което обичате трябва да заслужава тази любов.

	1436   

	Здравето.

	Здравето на човека зависи от този вътрешен контрол на човешкия мозък – от симпатичната нервна система и тялото. Човек трябва да бъде един добър господар на всички свои удове и на всички да дава свобода.

	1437   

	Законите.

	В Природата няма нещо, което да е излишно. Зло има за онзи, който не разбира законите. За онзи, който ги разбира и изпълнява, злото се превръща в добро.

	1438   

	Погрешките.

	Когато погрешките на човечеството не се ликвидират разумно, ликвидират се чрез една война.

	Болестта е една война. Болестта ликвидира много несгоди. Неправилни мисли, неправилни чувства, неправилни постъпки винаги се ликвидират чрез болести.

	1439 

	Истинското здраве.

	Свободата зависи от човешката мисъл, човешките чувства, човешката воля. А щом имаш тези трите процеса, имаш проявление на Любовта – идва истинското здраве, истинското щастие, истинската наука.

	1440   

	Идеалът

	Всякога трябва да имате в ума си поне една свещена мисъл, която да обичате. Всеки трябва едно свещено чувство, което да обича и една свещена постъпка. Тези трите неща да са идеал.

	1441   

	Дръж мисълта.

	Дръж мисълта да бъдеш здрав!

	Дръж мисълта да бъдеш добър!

	Дръж мисълта да бъдеш разумен!

	Умът да дава светлите мисли.

	Доброто да дава светлите чувства, а здравето – подвижност.

	Тъй човек каквото иска, да може да го направи. (04.08.1940 г.)

	1442   

	Колко Го обичаме

	Бог ни изпитва. Той ни познава по онова, което вършим, колко Го обичаме.

	1443   

	Женитбата.

	Един мъж никога не трябва да се жени за една жена, която той не обича и за която не е готов да пожертвува всичко. И една жена не трябва да се жени за един мъж, когото не обича и за когото не е готова да пожертва всичко.

	Двама хора не трябва да се женят, ако не обичат Господа и не са готови да се жертват за Него.

	1444   

	Правила за любовта

	Работете върху себе си. За сегашния живот по-хубави условия от тези няма да дойдат.

	Ако имаш любов, Бог ще те послуша преди ти да му се помолиш. Аз избягвам еднообразието. Когато се говори за любовта, искам да има крайно разнообразие в любовта. Любовта има много форми. Тази Любов, за която ви говоря, едва сега идва в света. Ако обикнеш един човек и той става добър, ти го обичаш.

	1445   

	Закон.

	Има един закон в Природата: няма нужда, която Разумният свят да не задоволи – една насъщна нужда на твоята душа. Ако вий постъпвате разумно и отправите вашата мисъл, ще се намерят хора в света, които ще хванат вашата мисъл и ще дойдат да ви помогнат.

	Изисква се една реална вяра.

	1446   

	Правила:

	Един добър човек упражнява добро влияние на природата. Сам той е добър проводник и може да облекчи едно положение в природата.

	1447   

	Неразположение.

	Ако си неразположен духом, излез и гледай да срещнеш някой красив човек. От всеки красив човек, изтича нещо хубаво.

	1448   

	Здрав човек.

	Здрав човек разбира добре организиран човек, добре организирано тяло. Този човек е в контакт с всички живи същества.

	1449   

	Твърдост.

	Един народ, който има твърдост, това е  българинът. Голяма твърдост има българинът.

	Твърдостта е една сила на волята. У българина другите сили, които трябва да я уравновесят не са дошли. От тази твърдост идат всичките му нещастия.

	1450   

	Ограничения.

	Иде една епоха на ограничения. (10.08.1940 г.)

	1451   

	Твърдост.

	Да създадем една глава, която да бъде добър проводник на светлината.

	Да създадем едно сърце, което да бъде добър проводник на топлината.

	Да създадем едно тяло, което да бъде добър проводник на природните сили.

	1451   

	Проводник.

	Щом си един добър проводник и помислиш за Бога, веднага Божествената светлина ще се яви в теб.

	1452   

	Обичта.

	Обичта не носи никакви тревоги в света. Като обичаш някого, като помислиш за него – никакви тревоги, едно разположение трябва да имаш. Ако ти не можеш да обичаш една росна капка, ти не можеш да обичаш и човека.

	Може би един ангел се е скрил в едно цвете да ме опита. За това трябва да обичаме всички, за да можем да намерим Бога. Когато дойдем до онова положение да обичаме всички, земята ще стане рай.

	1453 

	Оня свят.

	Оня свят наричам Разумният свят, който не влиза в противоречие с никого. Оня свят, който изпълнява волята Божия.

	1454   

	Благодарност.

	Да благодарим на Бога за благата, които днес ни дава!

	1455   

	Човек и битието.

	В любовта, цялото Битие присъства едновременно. Ти си израз на онази колективна деятелност на цялото Битие. Ще се радваш, че участваш. Всички онези, които обичат Бога, Бог ги благославя.

	1456   

	Една трудна идея за разбиране.

	В Любовта всеки е сам майка на себе си и баща на себе си, и син на себе си, брат и сестра, всичко си ти вътре.

	1457   

	Правдата.

	Какво нещо е Правдата – изгряването на Слънцето. Правдата въздава на всякого. Правдата учи хората да постъпват добре, да мислят добре, да чувствуват добре. Правдата е най-добрият учител.

	1458   

	Оръжието.

	Оръжието е човешката воля.

	Оръжието е човешкият ум.

	Това са мощни оръжия, с които човек трябва да воюва. Човек става войник само когато почне да употребява оръжието на Любовта. То е най-мощното оръжие. Дълго време ще мине, докато ви се даде оръжието на Любовта.

	1459   

	Реалните връзки.

	Нашата воля ни свързва с физическия свят. Сърцето ни свързва с Духовния свят. Умът ни свързва с Божествения свят. И то само с външната страна на тези светове.

	1460   

	Един ден, когато разберете какво нещо са чувствата, ще разберете какво нещо е Духовният свят.

	Един ден, когато разберете външната страна на ума, ще разберете какво нещо е Божественият свят

	1461   

	Божествената мисъл

	Една Божествена мисъл във вас привлича всички добри мисли на хората и те ви съдействуват. Една Божествена мисъл е общо благо за всички

	1462   

	Изучаване и възприемане.

	Изучавайте живота и възприемайте Любовта. 

	1463   

	Няма по-велико нещо от това:

	Познавайте Бога с ума си.

	Обичайте Го със сърцето си.

	Служете му с тялото си.

	Във всяка мисъл виждайте проявлението на Бога.

	1464   

	Божествената мисъл.

	Бог може да проектира своята мисъл чрез когото и да е, стига Той да иска да бъде доброволен носител на тази мисъл.

	1465   

	Любовта.

	Любовта научава човека как да живей на земята, в духовния и в Божествения свят.

	1466   

	Смисълът на живота.

	Когато идват хората при мен, аз зная че Бог ми ги е пратил. Аз ще ги препратя при Бога. Смисълът на живота е да намерите вашия Небесен Баща.

	1467   

	Една мярка.

	Туй, за моя Небесен Баща, мога ли да го направя? Да няма мъчнотия в света, която да не можеш да приемеш. Ако дойде да умреш за Него, ще умреш с радост. Ако дойде да пострадаш, ще пострадаш. Щастието не е тук.

	Ние сме на заточение, тепърва от това заточение ще трябва да се върнем.

	1468   

	Самообслужване.

	Научете се сами да си служите! (Съборен ден на Рила 28.08.1940 г.)

	1469   

	Всеки ден.

	Ако всеки ден не възприемеш нещо от Природата, ти си изгубил деня. Като обработите това, което сте възприели от Природата, ще придобиете сила. След като е възприел нещо, човек трябва да даде нещо от себе си. Една обмяна трябва да има.

	1470  

	Красотата.

	Красотата се ражда от Добродетелите. Вие изучавали ли сте всички Добродетели? Знайте ли всяка Добродетел къде да я турите?

	1471  

	Любовта

	Любовта е сила, която носи украшението на човека. Всички блага носи. Като живееш под ръководството на Любовта, всичко можеш да постигнеш.

	1472  

	Подкрепата.

	Бог ни подкрепя чрез Слънцето. Всички да бъдете добри проводници на онова, което Бог ни праща. Не мислете, че в света никой не управлява.

	1473  

	Чистотата.

	Първото нещо: трябва една вътрешна и една външна чистота. Къщата ви трябва да бъде чиста и всичко трябва да бъде турено в ред и порядък.

	1474  

	Да обичаш.

	Да обичаш хубавото, което Бог е създал и най-после да обичаш и хубавото, което ти си създал.

	1475  

	Слушането.

	Слушането е едно качество на човешкото съзнание.

	1476  

	Прана.

	Човек, който има един здрав организъм, светли мисли, свежи чувства, има доста злато в кръвта си. Златото е символ на Слънчевата енергия. Индусите я наричат прана – сатва.

	Праната е една необходимост. Праната е онази чиста енергия, която човек възприема. Сутрин има повече прана, затова, излизайте сутрин. Вслушвайте се в Божествените мисли.

	1477  

	Облеклото.

	Всички Добродетели, всички благородни и хубави мисли и чувства, това е облеклото на човека. Те образуват ореол около човека:

	Червеният цвят, който носи Божествения живот.

	Портокаленият, който носи Божествената личност.

	Зеленият – Божествената енергия за растене.

	Жълтият – Божествената Мъдрост.

	Тези цветове подкрепят неговия живот. Когато хората се разболяват, този ореол около главата се изгубва.

	1478  

	Сърцето.

	Никога не оставяйте вашето сърце само да се разхожда из улиците. Ако сърцето иска да излезе на разходка, пратете с него ума си и вашата воля. Щом го пуснете само, ще направи погрешката, която и Ева направи.

	1479  

	Вслушване

	Вслушвайте се в Божието Слово. Вслушвайте се във всички онези хубави неща, които Бог е вложил във вас и се обичайте един други, тогава Бог ще ви благослови.

	1480  

	Цар на себе си.

	 „Ще станете Царе и свещеници...“ – да ти се подчиняват твойте мисли, твойте желания, всички твои постъпки. Една дума като кажеш, да те слушат.

	1481  

	Три вида хора

	Три вида хора има, които трябва да обичате: 

	Едни хора като ги обичаш, ще станеш здрав. Други, като ги обичаш, ще станеш добър. Трети, като ги обичаш, ще станеш умен. А има четвърти, като ги обичаш, ти ще светнеш, голяма красота ще придобиеш, ще станеш като ангелите.

	1482  

	Милостивият човек.

	Милостивият човек е внимателен към всичко. Той цени хубавото в света, което Бог е създал и го изучава. Милостивият човек знай цената на едно цвете.

	1483  

	Светията.

	Светията е красив човек, от него светлина излиза, той е млад и свеж. От него живот излиза.

	1484  

	Човекът.

	Човек е един малък свят, в който се отразяват всички Божествени енергии.

	1485  

	Търпението.

	Търпение без любов няма. Търпеливият човек е здрав човек. Там, където е търпението, болести няма, немотия няма.

	1486  

	Слуги и Синове.

	Едно време бяхме слуги на Бога, епохата на Сатурн. Сега, епохата на Юпитер – ще бъдем синове.

	1487 

	Дишането.

	Въздухът е добър носител на електричеството и магнетизма. Туй електричество и този магнетизъм ще влезат в нервната ти система и щом влезнат те, обновяват целия ти организъм.

	Въздухът носи всичките Божии благословения. След въздуха идат другите благословения.

	1488  

	Правилното дишане.

	В новото учение, които не дишат дълбоко, не могат да бъдат ученици – най-първо трябва да се възстанови дишането, правилното дишане.

	Ако искате дълго да живейте, трябва да дишате дълбоко.

	1489  

	Дълбокото дишане.

	Ако имате неразположение, дишайте дълбоко! Каквато и болка да имате, дишайте дълбоко. Ако дишате добре, 75% от противоречията, които имате, ще се уредят.

	1490  

	Здравето.

	Здравето започва с човешката мисъл. Мисълта започва със светлината, има една външна и една вътрешна светлина. После ще дойде дишането. Щом имате права мисъл, ще имате и добро дишане. После идват чувствата – на чувствата отговаря топлината.

	1491  

	Отворени.

	Всякога, когато се отворите за един човек, той ще ви обича. Щом сърцето се затваря за ума, ума уврежда сърцето. Щом тялото се затваря за ума и сърцето – също.

	Тялото трябва да отговоря на желанията на ума и сърцето. Ти не можеш да бъдеш човек на една нова идея, ако не си отворен.

	1492  

	Великото Разумно Начало.

	Има едно Велико Начало в света, което регулира живота, което осмисля и осветява всички неща.

	1493  

	Състояния на човешкото съзнание.

	Растителното и животинското царство не са нищо друго освен човекът разложен на своите части. Съзнанието на човека е пръснато из цялата природа: във въздуха, във водата, в камъните, в растенията, в животните.

	Следователно, да изучавате природата, това значи да изучавате себе си. Да изучавате състоянията на вашето съзнание.

	1494  

	Идеята 

	Идеята на човека за Бога, любовта му към Него трябва да бъдат свещени.

	1495  

	Обичта.

	Обичта е резултат на онова, което ние правим. Когато говорим за Бога, като Любов, Бог е дал преизобилно. Всичко, каквото мечтаете Той е предвидял и го е дал. В главата, в сърцето ви Бог е вложил своите блага и във вашето тяло. Като намерите вашето богатство, тогава ще търсите богатството на другите.

	1496  

	Вярата

	Вярата направлява човека да си развие дарованията, които Бог му е дал. Най-първо човек трябва да развие дарбата на своя ум, на своето сърце.

	Човек, който има Господа в себе си, той мисли правилно, чувствува правилно, постъпва правилно. Всички задачи в тесния кръг, в който се намира, добре ги разрешава.

	1497  

	Женитбата.

	За да се оженят хората, трябва да имат: Една допирна точка в Божествения свят,

	една допирна точка в Духовния свят, една допирна точка във физическия свят.

	Ако ги няма тези три допирни точки, да се не женят хората. (07.09.1940 г., неделя)

	1498  

	Вярата.

	Вярата е подтик за знание, вътре в душата ви. Това е вярата, която се проявява. 

	1499  

	Бог е навсякъде.

	Всеки от вас може да бъде един прозорец на Бога. Бог създаде Слънцето, Луната и Земята, но Бог е сам в тях. Бог е навсякъде, тогава Той е и в нашата мисъл, в нашите чувства, в нашите постъпки. Бог участва встраданията ни.

	1500  

	Пространство и време.

	Има светлина, която преди хиляди години е излязла от звездите и едва сега прониква в твоите очи.

	Има мисли от хиляди години излезли, едва сега проникват в твоя ум. Вярвайте в онова, което Бог е вложил във вас. Понеже то е велико:

	Бог ви е дал една душа, която е излязла от Него.

	Бог ви е дал един ум, който е излязъл от Него.

	Бог ви е дал един дух, който е излязъл от Него.

	На тези трите неща трябва да служите. Бог е, Който управлява навсякъде!

	1501  

	Бъдеще.

	В бъдеще ще се направи друг един свят, в който доброто ще царува, а злото ще слугува. Злото в света спомага, за да дойде доброто. Очаквайте онова време, когато доброто ще господарува, а злото ще слугува. А доброто ще почне да господарува, когато Бог се всели в нас.

	1502  

	Двата велики закона.

	Любов към Бога – Любов към всички хора.

	Любов към Бога и Любов към ближния.

	Няма по-хубаво нещо от да обичаш всички хора и те ще те обичат.

	1503  

	Повдигане.

	В любовта хората всякога се повдигат. Ако една жена обича както трябва, тя се повдига. Ако един мъж обича както трябва, той се повдига.

	1504  

	Новото учение.

	В трите свята физически, духовен и Божествен трябва да развивате Божествената любов. То е Новото Учение!

	Ако човек не живее в трите свята, ако не развива любовта си в трите свята, не може да бъде гражданин на Царството Божие.

	1505  

	Непоколебими.

	Има неща в света непоколебими:

	Това е Любовта Божия.

	Това е Мъдростта Божия.

	Това е Божията Истина.

	Всеки, който ги зачита, е от избраните.

	1506  

	Аз, човекът.

	Аз човекът, няма да измъчвам Господа със своите мисли, със своите чувства, със своите постъпки. Като дойде Господ в мен, да намери умът ми чист, сърцето ми чисто, тялото ми чисто.

	1507  

	Новото Учение.

	В Новото учение храненето ще бъде религиозен акт; и като дишаш, и като мислиш – по същият начин – тъй, „облечени с празнични дрехи“.

	1508  

	Любовта.

	Бог е, Който оправя света. Бог е, Който поправя света и нашия живот и Любовта е, която ще ни въведе в новия живот. Който има Любов, той да говори! За всяко нещо, което вършите, любовта да бъде стимул.

	1509  

	Прераждане.

	Ако сега внесем Любовта, следующето прераждане ще бъде прераждане на Любовта и следующето – пак. Искам тази година всички да се преродите в Любовта, от любов в любов, от слава в слава; от човешката любов към Божията Любов. От Божията Любов към човешката любов. Да свържете човешката любов с Божията Любов, да се образува цялото колело. Бог в нас ще живее като човек, а ние като идем в Него, ще живеем като Бога.

	„Както Отец ме възлюби, така и аз ви възлюбих.“ Да съединим човешката любов с Божията Любов и да съединим Божията Любов в себе си с човешката любов. Това е Новото учение.

	1510  

	Важен закон.

	Каквито са вашите мисли, каквито са вашите чувства, такива ще бъдат и външните условия. Бог е дал във вашите ръце едно оръжие, нещо, с което да си помагате.

	1511  

	Благодарността.

	Всеки ден, като станете, благодарете на Бога. Едно топло чувство, което прониква в сърцето ти, една светла мисъл – онези светли същества, които те обичат, изпращат ти този подарък. Колко време им е вземало и откъде са го донесли. Работете в съгласие с Божията Любов. Стани едно дете, което расте, без да остарява, едно дете, което се учи.

	1512  

	Правата мисъл.

	Щастието почива върху правата мисъл. Ти не можеш да бъдеш здрав, не можеш да имаш разположение, не може да ти върви в живота, ако нямаш права мисъл. Хиромантически, който е работил правилно, това се изразява в една хубава сатурнова линия.

	Хубавите мисли, хубавите чувства, хубавите постъпки са сили, които пазят човека от външни нападения на природата. В природата има една страна, която е неразположена спрямо нас. Туй неразположение не го създаваш ти, то вече съществува в природата.

	1513  

	365 дни.

	Всеки ден по една хубава мисъл.

	Всеки ден по едно хубаво чувство.

	Всеки ден по една хубава постъпка.

	1514  

	Човекът.

	Единственото реално нещо в света е човекът. Каква друга реалност съществува извън съзнанието на човека. Благото на човека се обуславя от неговия ум; то е светлината, с която човек е облечен. Човек е създаден от светлината. Реално е само онова, което ума произвежда, което сърцето произвежда, което тялото произвежда. Силата зависи от онази разумност, която човек има в себе си.

	1515  

	Откъдето е дошъл

	Водата ще иде там, откъдето е дошла.Да вярваме в Бога! Да вярваме в Онзи, от когото сме излезли. Човек е създаден да бъде безсмъртен. Туй тяло, което умира, то е привидно дадено; да пази духовното тяло.

	Първоначалното тяло, Божественото, Бог го е обвил в тази кожа. Когато дойде човек да мисли правилно, да чувства правилно, той ще се съблече от тази кожа.

	Ти ще бъдеш обичан дотолкова, колкото обичаш. Ти ще бъдеш уважаван  дотолкова, доколкото си силен.

	1516  

	Добре е дошъл.

	Всеки човек, който може да помогне на един народ – добре е дошъл! Всеки човек, който може да помогне на човечеството – добре е дошъл! Всеки човек, който внесе нещо ново в света – той е добре дошъл!

	1517  

	Земята – слуги.

	Хората на земята са слуги на онези, които управляват земята, които сега са дошли и са обсадили земята. Ако очите ви са отворени, ще видите туй войнство – и всички хора на земята ще изпълнят тяхната воля. Те казват:

	„Умните ще наследят земята и любящите ще наследят земята. Благословени онези народи, които служат на Божествените добродетели. Земята е на тях.

	1518  

	Реалността.

	Онези, които ще възкръснат, отгоре ще дойдат. Туй, което от вашия ум не излиза, то е реално. При него никакво противоречие не

	се явява, нито в ума, нито в сърцето. В света има само един баща. Той е Бог. Той е самата реалност.

	1519  

	Новият човек.

	Нас трябва да ни радва проявяването на Бога в каквато форма и да се прояви – дали в растенията, дали в светлината, дали във въздуха – във всички проявления да се радваме.

	Най-после да се радваме, че се проявява в нас и като се прояви, тогава ще бъдем носители на Божията Воля.

	1520  

	Молитвата.

	Молитвата е най-добрият метод за правилно дишане. Трябва едно просветено съзнание. В молитвата трябва да знаеш да слезнеш и да излезнеш. Молитвата е един процес на обмяна.

	Когато две същества се свързват, този процес на връзка е молитвата. Молитвата е само един метод, един начин на връзка.

	1521  

	Мощното право

	Когато ти съзнаваш, че си част от Цялото и работиш за Цялото, то е твоето право. Ако ти работиш за Цялото и Цялото работи за теб, то е основа – мощното Право в света.

	1522  

	Разумното хранене.

	Една храна, човек трябва да я обикне. При яденето умът, сърцето и волята трябва да вземат участие. Чрез яденето Бог изпраща благословението си за всички удове, които трябва да ни служат.

	1523  

	Важен закон.

	Искаш да разрешиш някой важен въпрос – пет минути трябва да мислиш, каквото решиш – това е. И цял ден да мислиш, пак същото ще решиш.

	1524  

	Право.

	Всеки човек има Право, който е работил за Цялото, за Бога; и всеки човек, за когото Бог работи, той има Право. Ако работиш за Бога навсякъде в света тези хора ще работят за теб. Ако работите за Бога и хората, и дърветата, и водите ще работят за тебе. Ако си земеделец, навреме ще вали дъжд и няма да имаш препятствия. Не искайте да имате благоволението на хората, но да чувствувате, че работите за Господа и Господ работи за вас.

	1525  

	Молитвата.

	Молитвата помага само когато работиш за Господа и Господ работи за тебе.

	1526  

	Първият лъч.

	Първият лъч, първата мисъл, първата постъпка, първото чувство, то е мощното. Работете за Цялото, за Бога и Бог да работи заради вас – всичко ще се уреди тъй добре, както никога не се е уреждало.

	1527  

	Безграничността.

	Божията Любов, е безгранична, понеже Бог безгранично дава. Доброто във вас да се развива в съгласие с Бога.

	1528  

	Погрешките на хората.

	Господ е направил цветята от нашите погрешки. Каквато погрешка направите, Бог я превръща в нещо хубаво.

	1529  

	Бъдещата култура.

	В бъдещата култура, шестата раса ще бъде плодовете на дървото. Народите ще живеят в любов, ще се разбират. Човешката карма не може да се отлага повече. Това, което сега става, е краят на века.

	Ако не дойде краят, началото не идва. Свършване века на престъпленията. Шестата раса ще даде импулс на другите раси.

	1530  

	Възможни и невъзможни неща

	Тази война (1940) ще стане за побратимава не на народите.Комунистите ще се изменят, Нещо по-голямо от Пан Европа ще стане.

	Невъзможните неща ще станат възможни. Хората сега се бият – човешката кръв е една необходимост за развитие на човечеството – за да могат да растат човешките мисли. Като се бият, ще се опознаят, ще си предадат добродетелите. Колкото славяни избият германците, ще се преродят в Германия, да се учат там. А германците ще се преродят в Русия.

	1531  

	Коприва.

	Като се храниш една цяла година с коприва по три пъти на ден, ще се почернят космите ти.

	1532  

	Начало наричам, когато почне растението.

	Начало – когато почне човек да работи.

	Начало – когато почне човек да изправя живота си.

	Начало – когато човек почне да се изправя морално.

	1533  

	Религията.

	Религията в древността е била наука за изучаване тайните сили на човешката душа; за да могат всички хора да изпълняват Волята Божия.

	1534  

	Една воля.

	В света има само една воля – волята на Любовта. Ако тази воля стане, то е спасението.

	Лекарите, които са родени за такива, имат една особена сила, която лекува. Единствената сила, която е мощна и може да възпита човешката воля, това е Любовта.

	Само Божествената Воля на Любовта е в състояние да изправи нашата воля.

	1535  

	Чадо Божие.

	Чадо Божие е онзи, в душата на когото господарува Божията воля на Любовта.

	1536  

	Умът.

	Умът е едно от най-големите благословения.

	1537  

	Дрехата.

	Човек трябва да има отлична дреха за ума; добрите мисли са дрехата за ума. Човек има едно сърце – трябва да има отлична дреха за сърцето си. Добрите чувства са дреха за сърцето.

	И една Воля има човек, тя трябва да бъде добре облечена. Силата е дреха за волята. Всеки ден трябва да мислите за онова, което Бог е създал.

	1538  

	Здравословно състояние.

	Умът да произвежда толкова светлина, колкото е потребно; и сърцето – толкова топлина, колкото е потребно. И волята на човека да изразходва толкова енергия, колкото е потребно. То е здравословното състояние на човека.

	1539  

	Изкуството.

	Ще изучавате най-първо изкуството заради вас, после изкуството и заради другите. Мисълта – изкуството най-първо заради теб, после за другите. Да обичаш, също. Волята ти, как да постъпваш, то е едно изкуство – как да постъпваш първо за теб, после за другите.

	Най-после ще дойдеш до онова Божествено Начало, да постъпваш тъй, както Бог постъпва. У вас трябва да се събудят спящите таланти.

	1540  

	Добър проводник.

	Всеки човек дотолкова е важен в света, доколкото той е проводник на силите на природата. Един добър проводник на умствения свят. Един добър проводник на духовния свят – чувствата. Тялото ви трябва да бъде добър проводник на физическите сили, сърцето – на духовните и умът – на Божествените сили. Тогава вий сте на местото си и ще почнете да се развивате.

	1541  

	Спонтанното добро.

	Като правите добро, не да правите усилие, а да става спонтанно. Тогава чувствувате една радост. Туй спонтанно добро значи ти си един добър проводник. Аз турям думата „съзнателен проводник“.

	1542  

	Здравето.

	Искате ли да бъдете здрав, дръжте в ума си здравите хора, желайте здраве на всички хора. Като станеш сутрин кажи си: „Желая да бъда проводник на Божественото“.

	1543  

	Бог ни обича.

	Слънцето грее, понеже Бог ни обича. Ние живеем, понеже Бог ни обича. Звездите греят, защото Бог ни обича. Страдаме, защото Бог ни обича.

	1544  

	Новата епоха.

	Новата епоха, това е Божията Любов. Без Любов, Господ ще смели всички хора, на брашно ще ги направи. Който влезне в Любовта – на нивата ще бъде посят, ще се радва на Слънцето. Желая на всички ви да бъдете на нивата.

	1545  

	Дайте път.

	Дайте път на Любовта, да се прояви тя чрез вашата мисъл, чрез вашите чувства, чрез вашите постъпки. Зад Любовта седи Божият Дух.

	1546  

	Подсъзнание, съзнание, самосъзнание.

	Кристалите, това са души, които сега тръгват от Божествения свят към земята. Растенията са души, които са достигнали умствения свят. Тяхното съзнание е в умствения свят, на земята имат подсъзнание.

	У животните самосъзнанието е в астралния свят. На земята те имат съзнание, движат се, чувствуват болки, страсти, радост. 

	У човека съзнанието е на земята, самосъзнанието също. Той осъзнава всичко, изследва всички причини. Избира сам своя път.

	С човека започва процеса на еволюцията. При възлизането на душите като човеци, съдействуват им кристалите, растенията, животните.

	1547  

	Еволюция.

	Когато душите тръгнат от Божествения свят, на земята се проявяват като кристали. Когато достигнат умствения свят, на земята се проявяват като растения. Когато достигнат астралния свят, на земята се проявяват като животни. Когато достигнат на земята, родят се като човеци – мислят, чувствуват, работят, осъзнават всичко, търсят пътя към Бога, започва тяхния възход.

	1548  

	Добродетелен.

	Да бъде човек добродетелен, той трябва да бъде художник. Добрият човек работи над себе си, той моделира себе си. Има степени на Добродетелта

	1549  

	Икономия.

	Природата не обича разточителност. Природата обича икономия. Една мисъл на ден, но хубава. Обработвайте добре мозъка си и когато говорим за характер, разбираме възпитание на човешкия мозък.

	Три неща трябва да се възпитават у човека: човешкия мозък, човешките дробове и стомашната система.

	1550  

	Свободата.

	Единствената свобода, която има човек, тя е в неговата мисъл, в неговите постъпки, в неговите чувства. Използувайте тази свобода.

	1551  

	Верую.

	Вярвам в Тебе Господи, Който си ми говорил в миналото. 

	Вярвам в Тебе Господи,

	Който ми говориш сега.

	Вярвам в Тебе Господи, Който ще ми говориш в бъдеще.

	Да се слави името Ти,

	И в Твоята Слава да живеем ние.

	Да се въдвори Царството Ти, и ние да участвуваме в Твоята радост.

	Да бъде Волята Ти, както горе на Небето, Тъй и долу на земята.

	И ние да работим с Тебе заедно

	1552  

	Най-голямата радост.

	Господ присъства в нашия живот

	1553  

	Краят на века

	Краят на века е края на безлюбието в света. Ние сме в този век сега. Сега светът ще се съди. Писанието казва: „Съдбата ще започне от дома Господен.“

	Сега се съдят праведните хора. Най-първо се изпитват най-способните ученици и като мине техния изпит, най-после ще се дойде и до глупавите. В бъдещия век и глупавите ще бъдат научени от Господа.

	1554  

	Любовта 

	Най-първо трябва да дойде Любовта в света. Защото само любовта знае как да те прегърне и как да те целуне. Бог е Онзи в света, Който носи всичките блага. Разберете Любовта и всичките блага в света ще дойдат.

	1555  

	Реалности.

	Реален е Духът в тебе – дава силата ти.

	Реална е Любовта в теб, тя е душата ти.

	Реален е Умът ти; Реални са чувствата ти.

	1556  

	Душата.

	 „Душата си ти подигни в Господа за бъдни дни.

	В основа чист живот положи, със сърце пълно с Любов ти служи.“

	1557  

	Запалена свещ

	Аз съм запалена свещ в ръцете на Онзи, Който е дал живот на всички.

	1558  

	Учителят и Истината.

	Учителят носи тази Истина: Бог е Любов.

	Бог е Светлина, в която зреят плодовете на Добродетелта.

	1558  

	Страданията и Любовта.

	Само чрез страданията човек чист става и Любовта се проявява и вечно остава. Любовта изтича от Бога и тя носи живота. Когато чуеш гласа на Любовта, станеш, оживееш и възкръснеш, ще познаеш Истината.

	1559  

	Любовта предизвиква, привлича, изпълня.

	Любовта предизвиква и Мъдростта да дойде в живота ти, привлича и Истината, Любовта, това е най-красивото същество в света.

	Любовта е най-богатото същество.

	Любовта е най-силното същество.

	Любовта всичко изпълня, няма място в живота, което Любовта да не изпълня.

	Само да стъпи Любовта във вас, вий ще станете рай.

	1560  

	Любовта.

	Да имате онова хубавото разположение на сърцето си. Да изчезнат всички кисели чувства, мисли и постъпки; няма по-хубаво нещо в света. Каква приятност е да имаш едно същество, на което да разчиташ напълно, пълно доверие имаш и във всички бури никакъв страх не прониква в душата ти. Такова нещо е Любовта. Не е ли Любовта, която ни носи в пространството.

	Всяко чувство, всяка мисъл, всяка постъпка, направена от Любов, е добра.

	Всяко нещо, което е направено с Любов, е добро!

	1561  

	Бисерът.

	Ако мидата от една песъчинка може да направи един бисер, защо ти да не можеш да направиш от една лоша мисъл един бисер?

	1562  

	Богатството.

	Всеки човек, на когото Бог е дал ум и сърце, всеки човек, който има и душа, е богат.

	Несметни са вашите богатства. Ще благодарите на Бога за вашите богатства. Ще работите за духа си, за душата си, за ума си, за сърцето си. Това са разумни същества,

	които работят за сърцето ти. Това са ангели. Ако нещо не разбираш, като дойдат, ще ги помолиш да ти обяснят.

	Вий искате да бъдете щастливи. Пътищата на щастието са безбройни, но трябва да работите.

	1563  

	Семенцата почвата. 

	Човешките мисли и желания се посаждат като семенцата. Сърцето е поле за посаждане на хубавите желания. Умът е поле за посаждане на хубавите мисли.

	1564  

	Бог е Любов.

	Когато Любовта действа в човешката воля, тя е силна.

	Любовта изисква абсолютно послушание на Божията мисъл.

	1565

	Обмяна.

	Всеки човек, когото обичаме, трябва да му дадем нещо от себе си и той да ни даде, да има една обмена между него и нас.

	Бог е, Който ни заставя да обичаме някого и Бог е, Който го заставя той да  възприеме Любовта.

	1566  

	Свободата.

	Единствената свобода, която имаме, е да обичаме или да възприемем Любовта. Единствената свобода е да мислим. Любовта е, която носи Свободата. Бог, Който ни е създал, понеже влизаме като органи в Неговото тяло, Той иска всички да бъдем свободни, за да работим. Тази работа е Негова.

	1567  

	Свобода и работа

	Ако сме свободни, ще извършим добре работата. Дошли сме на земята да бъдем свободни. Или другояче казано – да се научим да обичаме.

	1568  

	Щедрият човек.

	Щедър човек е онзи, който отделя от най-хубавото за другите.

	1569  

	Уважение.

	Научете се взаимно да се уважавате, заради Господа, Който живее във вас.

	Както уважавате Господа в себе си, тъй да Го уважавате и в другите – да виждате Господа в другите.

	1570  

	Задача.

	Задача за през цялата година: Какво може да направите за Господа.

	1571  

	Божественото присъствие е навсякъде. 

	Ако един народ би гледал на друг народ, че в него Бог живее. Ако един дом би гледал на друг дом, че в него Бог живее; благодарете за най-малкото, което Бог е направил за вас.

	1572  

	Гениалният човек

	Гениалният човек – като победи мъчнотиите, направи ги слуги. Гениалният човек се отличава с голямо търпение. Гениалните хора изчакват условията, те имат интуиция: избират най-хубавите условия.

	Гениалният човек е като дете, каквото има, иска да го сподели с другите, с всички.

	Гениален е вашият ум. Талантливо е вашето сърце. Обикновено е вашето тяло.

	Които внасят надеждата, вярата и любовта, те са гениалните хора в света. Те превъзмогват всичко. Гениалните хора са път към великите постижения. Те приканват всички хора на работа.

	1573  

	Правила 

	Като се молиш, трябва да забравиш всичко. 

	Като се молиш, ще се облечеш с най-хубавите си дрехи. Ще се измиеш добре, ще се облечеш добре, тогава ще идеш да се помолиш на Бога.

	Без Любов Царството Божие не може да се прояви. Любовта носи всичките богатства. Този, който ви обича – вий се чувствате радостен в неговото присъствие.

	1574  

	В присъствието на човека, който ви обича, вие се чувствувате радостни и ако сте болни – оздравявате

	1575  

	Ако десет души се съберат и се помолят за тежко болен, могат моментално да го вдигнат от леглото Молитвата е метод за постижение

	Бог в нас и ние в Него, всичко можем да направим.

	1576  

	Когато човек се моли концентрирано, известни сили в природата влизат в действие и работят за него Когато не се моли, тези сили не работят

	1577  

	Между човешката душа и Бога има 12 класа висши същества Всяка ваша мисъл, отправена към Бога, минава през дванадесетте класа, или висши иерархии, за да отиде при Бога Невидимият свят чака подходящо време, за да се изпълни молитвата ви. Вашите молитви светлите ангели ги приемат, преработват ги и ги изпращат към Бога преработени.

	1578  

	Светлината съдържа в себе си не седем, а 12 цвята, 12 извора, 12 вида материя, необходими за създаване на човешките добродетели.

	Земята е обвита с 12 обръча, или сфери, които представляват особен род трансформатори на слънчевата енергия

	1579  

	Трябва да се научите как и къде да давате някъде всичко, някъде нищо

	1580  

	По-голяма сила ще добиете, ако не опитвате всички неща Има такива неща, които, ако не ги опитвате, ще е по-добре

	1581  

	Болен си, защото си излязъл от Господа навън Ще отидеш при Него и ще кажеш: „Господи, понеже аз не изпълнявам Твоята Воля, затова се разболях Сега ще изпълнявам Твоята Воля, за да оздравея.“

	Бог е една среда за мене, която ме обгръща отвън и отвътре

	1582  

	Под „кротък човек“ се разбира бял, светъл човек, които привлича светлината в себе си и я отразява навън Кроткият е светещ човек, затова е определено той да наследи земята Светлината се привлича от те-ла или съзнания, които са високо организирани Светлината на съзнанието прави човека жив Без тази светлина той е мъртъв. Само за кроткия може да се каже, че е виделина и светлина

	1583  

	Новите условия изискват нови съзнания. Атмосферата на земята коренно ще се промени, ще стане по-рядка, ще се намали количеството на кислорода, както и атмосферното налягане.

	Когато настъпва нова епоха, тя всякога се предшествува от много неблагоприятни условия.

	1584  

	Светлината, за която Христос говори , носи само живот.

	Само кроткият, който носи светлината на живота, ще наследи земята. Извън кротостта, животът не може да се прояви.

	1585  

	Който не е придобил кротостта, не може да види лицето на Бога.

	Чистият, чистосърдечният, смиреният, кроткият ще наследят земята.

	1586  

	Някои от елементите на природата носят безсмъртието, което се дава на хората периодически. Жизненият еликсир, който алхимиците са изучавали, идва отдалече, минава през Слънцето и слиза на земята. На всеки 2000 години слиза на земята по една вълна на безсмъртието. Тази вълна носи нов живот, нова култура, нова епоха.

	1587  

	Човек ще се ражда и умира, докато не придобие съвършенството, безсмъртието. Ще дойде ден, когато няма да се ражда и умира, но ще се вселява.

	1588  

	Живата вода, това е Христовото знание.

	1589  

	Мъчнотиите, през които минава сега бялата раса, говорят за раждането на новото, на шестата раса

	1590  

	Закон. Ти, като направиш най-малкото добро, ще дадеш подтик на милиони други хора да направят добро. С колкото по-малка величина работиш, толкова по-големи постижения ще имаш

	1591  

	Христос е съвкупност от всички разумни души Той е един възвишен дух, един колективен импулс

	1592  

	Сега е краят на века, ликвидиране на човешката карма.

	Който иска да смекчи съдбата си и да избегне от закона на кармата, трябва да приложи любовта към близките и към враговете си

	1593  

	Пеенето е връзка между вас и разумните същества

	Класическите песни, духовните песни, мантрите, псалмите, формулите – те са връзка за минаване от един свят в друг – физически, духовен и умствен. Затова трябва да се употребяват.

	1594  

	Посред нощ, в 24 часа, се добива мъд-рост. Когато всички спят, ще повдигнеш очите си към Онзи, Който те е създал, ще излееш душата си, ще благодариш на Господа, че живееш в един красив свят. 

	Най-хубавите часове за вътрешна работа са утринните часове, от 24 часа до 4 часа или от 3 до 5 часа.

	1595  

	Псалмопевецът Господ Бог.

	Псалом 119.

	I. (1-8 стих) Доброто семе, което Господ е посял в твоята душа ти поливай, за да израсти. Защото това семе носи всичките блага за твоята душа. Слушай Господа, Който те учи и душата ти ще получи мир, който превъзхожда всичко.

	II. (9-16 стих) Добрите желания, които Небето е вложило в твоето сърце, прилежно ти отглеждай, защото те носят за теб всичките радости на живота. Не отлагай доброто, което ръката ти дава да вършиш. Защото в това се Господ весели. Слушай го всякога, за да те благослови.

	III. (17-24 стих) Добрите мисли, които Господ сам е внесъл в твоето сърце, ти не отпъждай, храни ги с млякото на живота, за да укрепнат; защото в тях Господ е поставил всичките сладости на живота за твоята душа. Пази ги като зеницата на окото си и Господ ще благоволи в теб.

	IV. (25-32 стих) Подвизавай се в добрия подвиг. Ходи в пътя на живота с вяра и Господ ще преобърне всичко да ти съдействува за добро. Пази словата му. Изпълняй волята му и ще познаеш Истината. Тогава Господ ще ти е всегдашно веселие.

	V. (33-40 стих) С Добродетелта Господ основа светът и я положи крайъгълен камък в основите на душата. Затова пази това съкровище скрито в дълбочините на твоето сърце. Защото в него е поставено твоето щастие, което небето ти е отредило.

	VI. (41-48 стих) С Правдата Господ утвърди и съгради светът. И я е поставил свое мерило в душата да ѝ показва пътя към небето. Пази тази небесна мярка като пробен камък да узнаваш и познаваш всички неща. Защото в тоя камък е скрита сполуката на твоята душа.

	VII. (49-56 стих) С Любовта Господ направи всяка жива твар и с нея вдъхна в человека дихание на живот, и той стана жива душа. Затова Той е постави кърмилница на душата, да я храни с млякото на живота. Съхранявай това мляко в сърцето си, за да си жив.

	VIII. (57-64 стих) С Мъдростта Господ създаде света и постави всяко нещо на мястото му. Затова Той я постави наставник на душата. Слушай гласа на този твой Наставник, за да ти е добре през всичките дни на твоето пришелствуване на земята. Внимавай в нейните слова на живота.

	IX. (65-72 стих) С Истината Господ произведе света и тури образ на всичко да се познава. Затова Той я постави светилник на душата, за да я упътва в пътя на живота. Пази този светилник да не угасне, за да ти е добре през всичкия твой живот на твоето пребъдване на земята.

	X. (73-80 стих) С Милостта Господ съгради жилището на душата. С Нея я пази от всички злини. Затова Той я постави целител на нейните болки и грешки; затова пази Милостта в твоето сърце, за да си здрав и щастлив през дните на живота си. Не я отдалечавай от вратата на жилището си.

	XI. (81-88 стих) Следвайте, което е истинно, което е честно, което е праведно, което е чисто, което е любезно, което е доброхвално, ако има някоя добродетел и ако има някоя похвала това размишлявайте. И Господ ще съхрани сърцата ви от всяко зло и лукаво помишление и ще ви придаде сила, за да струвате, което е Нему угодно.

	XII. (Псалом 10: 3 стих) Заради това възлюблени изработвайте спасението си с благочестие. Защото Бог е, който действува във вас. Желанието и действуването е според Неговата добра воля. Бъдете безукоризнени и незлобливи чада Божии, непорочни, да светите пред света, да сте пример на всички.

	XIII. (Псалом 17: 6 стих) А сега отхвърлете и вие всичко това: гняв, ярост, злоба, хуление, срамотни речи от устата си. Недейте говори лъжа един на друг, като се съблякохте вече от стария человек с делата му. И като избрани Божии, облечете се в милосердие, благост, смиреномъдрие, кротост, дълготърпение.

	XIV. (Псалом 6: 4 стих) Претърпявайте си един на друг и един на друг си прощавайте. Ако би някой да има тъжба връх някого; както Христос е простил вам, така и вие. И над всичко това облечете се в любовта, която е свръзка на съвършенството. И Мир Божий да владее над сърцата ви. Словото Христово да се вселява във вас.

	XV. (Псалом 7: 4 стих) За това отхвърлете лъжата и всякой с ближния си говорете истината. Защото сме удове един на друг. Гневете се и не съгрешавайте. Слънцето да ви не завари в разгневението ви. Нито давайте място на дявола. И не оскърбявайте святият Дух Божий, с когото сте запечатани, за денят на изкупуването.

	XVI. (Псалом 21: 5 стих) А плодът на Духа е Любов, Радост, Мир, Дълготърпение, Благост, Вяра, Кротост, Милосърдие, Въздържание, против таквиз няма закон. Ако духом живеете, духом и да ходите. Да не биваме тщеславни та да се раздразняваме един друг и един друг да си завиждаме.

	XVII. (Псалом 13: 7 стих) Любовта дълготърпи, благосклонна е. Любовта не завижда. Любовта не се превъзнася, не се гордей, не безобрадствува, не дири своето си, не се раздражава, не мисли зло, на неправдата се не радва, а сърадва се на Истината, всичко претърпява, на всичко хваща вяра, на всичко се надее, във всичко търпи.

	XVIII. (Псалом 73:10 стих) Който ще въздаде всекиму според делата му. Живот вечен на тези, които с постоянството в доброто дело, търсят слава, почест и безсмъртие. И презрение и гняв на тези, които упорствуват и се не покоряват на Истината. Затова трябва да се стремим да имаме удобрението в душата си от Бога.

	XIX. (Псалом 63: 7 стих) Истина ви казвам, Аз съм вратата. През мене ако влезе някой, спасен ще бъде и ще влезе, и ще излезе, и паша ще намери. Мойте овци слушат моя глас и аз ги познавам, и те идат след мене, и аз им давам живот вечен; и няма да загинат. Никой няма да ги грабне от ръката ми. Това е волята на Отца.

	1596  

	Съвети.

	Служете на Бога и при добрите условия, и при лошите условия. Деца – то е закон на вечното подмладяване. Всичко онова, което Бог е създал, небесните деца го използуват.

	Да се не обезсърчавате! При всичките условия бъдете готови да работите!

	1597  

	Градина с плодове.

	Чувствения свят, аз го представям свят на Любовта. Чувствата като плодове ги представям. За да обичаш някого, трябва да има някакъв плод, някаква обмяна. Ако ти на един човек дадеш от хубавите плодове на твоята градина, този човек никога няма да забрави. Любовта е градина с най-хубави плодове.

	Умственият свят, пак е една градина с плодове. Ако някой човек ти даде една хубава мисъл, един плод от своята градина, никога няма да го забравиш. Градината ви трябва да бъде пълна с най-хубави плодове.

	1598  

	Доброто.

	Доброто носи живот във себе си. Под думата Любов, разбирам не само организиран живот, но и съвършен живот, от който смъртта е изключена.

	Доброто е врата на живота, през която всички добрини може да дойдат.

	1599  

	Божествената Любов.

	Божествената Любов примирява всички противоречия, това наричам Дух на Бога Живаго в нас и как казва Христос: „Отец живее в мен и аз в Него.“ Щом живеем в Бога, всички противоречия се премахват. Тогава започва онзи живот, където всичко е възможно. Отворете вратата за Доброто!

	1600  

	Природата.

	Природата не търпи покой. Каквото ти даде, трябва да го употребиш; и малкото, което ти даде, трябва да го туриш на работа.

	Човек трябва да е в хармония с Природата и в умствено, и в духовно отношение.

	1601  

	Здраве.

	Когато човек е във връзка с положителните сили на умствения свят и с положителните сили на духовния и физическия свят – това е здрав човек.

	Това е здравословно състояние.

	1602  

	Моралната сила.

	Моралната сила е един капитал у човека, той не трябва да я разпилява.

	1603  

	Души.

	Целия свят, растения и животни, аз виждам все души, които са в различна степен на развитие.

	1604  

	Жертвата.

	Колкото човек по-голяма жертва направи, по-голям става. Колкото се жертва, по-умен става, по-силен става, по-добър става. Добрите хора са се жертвували, затова са силни.

	1605  

	Другият свят.

	Всеки човек, на когото дрехите са изтъркани, оголял е; трябва да иде в другия свят, да му дадат други дрехи. Постоянно трябва да отиваме в другия свят, да се обличаме с новите дрехи.

	1606  

	Поука от Природата;

	Някой път може да сте неразположени, паднали духом, минавате край някое яко, хубаво дърво, облегнете гърба си на него, оставете се т а к а няколко минути, ще се поправи състоянието ви.

	Като седнете на някой хубав камък, ще ви предаде твърдост. Обезсърчиш се, върви срещу някоя хубава, бистра рекичка.

	Природата е разрешила всички противоречия, трябва да вземаме поука от нея.

	1607  

	Всяка твар

	Всяка твар, всяко нещо проповядва Словото Божие. Трябва да имате отношение към животните както към хората.

	1607  

	Миротворците.

	Миротворците живеят в Божествения огън. Миротворството е един Божествен лъч, който излиза от дълбочините на човешката душа.

	Миротворците се наричат Синове Божии. Миротворството е една Божествена светлина, която излиза от този пламък, който я създаде.

	1608  

	Идеите.

	Когато известна идея ни дойде, то е Божественото – Бог ни говори. Бог говори веднъж на ума, веднъж на сърцето. Не я ли възприемеш сега, Бог втори път не говори. Втора идея ще дойде и в края на този живот ще се съберат всички Божествени идеи и по число, и по количество ще се определи характера на вашия живот.

	Щом наследиш една Божествена мисъл, няма нещо по-велико.

	Божествените идеи, които проникват в нашата душа, на тях трябва да дадем всичко и сили и време, докато ги реализираме.

	1609  

	Абсолютно – послушание.

	Вложете като принцип – абсолютно послушание – да бъдеш послушен само на Великото, на Бога да бъдеш послушен. Послушание, което носи знание и мъдрост. Знанието, силата, която мъдростта може да използува.

	1610  

	Последният ден

	Последния ден наричам деня, в който може да се извърши волята Божия. Следователно ние сме в последния ден, когато можем да извършим Волята Божия.

	1611 

	Божественото.

	Божественото работи без никакъв шум.

	1612  

	Опасност.

	Във всички съвременни окултни школи има една опасност – бързане на учениците да свършат.

	1613  

	Подсъзнанието

	В подсъзнанието са запазени опитностите, добити през всички наши съществувания. Тази опитност на миналото, дава тон на целия наш съзнателен живот.

	1614  

	Божествената идея.

	Когато в човека съществува една идея, която е Божествена, тя всякога дава на човека сили и възможности да преодолява мъчнотиите, в които той се намира. Мъчнотиите в живота са естествени, не питайте защо идат.

	1615  

	Умни и Разумни.

	Туй, което сега е потребно за нас, то е да бъдем умни и не само умни, но и разумни.

	Което значи в човешкия ум има всички способности. А разумни – човек знае чувствата и способностите, как да ги употребява. На трето място трябва да имаме моралния закон, или духовния устой на живота.

	Цялата съвременна наука почива на тия принципи.

	1616  

	Учен човек.

	Учен човек е онзи, който знай какво ще му се случи в живота. А като знай какво ще му се случи, да знай да го използува.

	Тялото, ума, сърцето ви, то са само условия, човек не трябва да ги прави цел, защото тези неща могат да се изменят. За бъдеще неговият ум ще се увеличи. Голяма разлика съществува между ума на един ангел и един човек.

	1617  

	Човекът.

	Аз човекът го зная в едно малко чувство, много нежно, то е човека, но туй чувство се движи с такава грамадна бързина, че едновременно то може да бъде навсякъде. То може да проникне всички светове. Затова то е неуловимо.

	1618  

	Земята.

	Земята е един атом. Тя не е толкова голяма, колкото се показва. Едно дете на пръста си може да я държи. Този атом толкова бързо се върти, че се показва толкова голям. Казвам, не материята на земята е голяма, но силата на земята е голяма.

	1619  

	Смелостта.

	Смели ще бъдете. От нищо да не ви е страх!  Бог обича хора, които мислят, и Той казва: „Елате да разсъждаваме.“

	Всеки ден да се разширява душата ви. Ще учите!

	1620  

	Скъпоценните камъни.

	Всяка хубава мисъл, всяко хубаво чувство, които човек придобие, това са скъпоценности. Има обикновени мисли, като речни камъчета, но има необикновена мисъл, тя е подобна на онези скъпоценни камъни.

	1621  

	Смисълът на живота.

	Само в този тежък път, през тези мъчнотии се намира смисъла на живота. Ако не придобиете смисъла на живота, никога няма да познайте проявите на Любовта.

	1622  

	Пътят.

	Всички ученици, които не ходят по пътя на своя Учител, не са ученици.

	1623  

	Без обект.

	За да се приеме Любовта, не трябва да има абсолютно никакъв обект. Природата няма никакъв обект. „Образ и подобие на Бога“, обект няма. Щом имаш образ и подобие на Бога, само един образ трябва да имаш – Бога.

	1624  

	Божественият свят.

	В Божествения свят ако обичаш някого, ще влезеш в него. Няма да бъдеш обект за него.

	Нещата, които се виждат и пипат, те се покварят.

	1625  

	Общият живот.

	Животът е един у всички хора. В общия живот се крият най-велики неща. Кой живот е по-красив: да живея индивидуален живот или да живея живота на Бога?

	1626  

	Без обект.

	Любов без никакъв обект. Бог да Го не виждаш в никаква форма. Бог, Който носи живот в нас, да събужда в нас най-възвишеното и най-благородното.

	1627  

	Едно добро.

	Едно Добро, за да се реализира, изискват се 25 000 години. Хиляда поколения се изискват, за да се реализира едно добро. Само добрите хора в края на краищата ще останат.

	Всички онези вредни същества постепенно ще изчезнат

	1628  

	Два велики закона

	Два велики закона определят битието: Първи – Закона на Цялото и втори – Закон на частите.

	Закон на безграничното и закон на граничното. Следователно благото ви в света се определя от първия закон на Цялото. Ние го наричаме закон на Бога – Закон на Любовта.

	Вторият закон е закон на частите, на душите, на индивидите.

	1629  

	Злото, как се е родило в света.

	Законът на Цялото включва частите, но същевременно всяка една част си има свой закон, за себе си. И когато човек иска да наложи своя закон на Цялото, тогава се ражда греха. Човек се е заблудил, мисли че неговия закон е Божия закон.

	Страданието показва, че човек не е съгласен със закона на Цялото.

	Защо се радвам? – Защото съм в съгласие с Божия закон.

	1630  

	Формула:

	Доброта, Истина, Красота – това е Любовта

	1631  

	Скръбта.

	Скръбта е само метод в природата, чрез който може да се намери радостта. А радостта е цел, към която трябва да се стремим и която трябва да постигнем. Скръбта и радостта са тясно свързани.

	1632  

	Светлина.

	Човек трябва да има светлина, която да му свети, да си знае пътя.

	1633  

	Три състояния.

	В три категории спадат хората:

	Едни, които спят, едни, които се изпитват, други, които се учат.

	Тези, които спят, са оглашени. Тези, които се изпитват, са верующи. Тези, които се учат, са ученици. Учениците се учат на незнайните добродетели

	1634  

	Едно общество.

	В света има само едно общество на хора, които имат стремеж към Бога. Друго общество няма.

	1635  

	Незнайното

	Туй, което не знаем, то е Божественото. Към него ние се стремим, усещаме само един подтик, едно вътрешно течение, което ни тласка.

	1636  

	Музиката.

	Музиката като възпитателно средство не трябва да се отделя от същинския живот. Нейните трептения влизат в живота. Човек трябва да бъде музикален в мисълта си. В чувствата има един трепет, туй свещеното, то е един вид музика. 

	Всеки един от вас трябва да пее. Най-малко в ума си да пее. „Ама, нямам глас.“ – Пей!

	Човек, който не може да влада своя ларинкс, не може да създаде характер в себе си.

	1637  

	Хлябът.

	Човек се храни не само с хляб, неговият ум и той се нуждае от здравословна храна и много хора заболяват умствено от неестествени идеи. Има идеи, които не реагират еднакво на всеки ум.

	1638  

	Какво знаем.

	Когато говорим за Бога, ние не Го създаваме. Ние трябва да разберем какво?

	Единственото нещо, което знаем за Бога е, че Той внася живот. Не този обикновен живот, а съзнателният живот.

	Ако светлината не съществува в човешкия ум, ако добротата не съществува в човешкото сърце – този Бог не е, в такива Богове не вярваме.

	Божествената мисъл е мощна, всеки може да я опита.

	1639  

	Абсолютно никаква лъжа!

	Ако искаме да изградим една истинска култура – абсолютно никаква лъжа! Ние трябва да мислим всякога за Истината.

	1640  

	Земята и Небето.

	Благото на Земята, не е благо за Небето. Нещастието за земята, не е нещастие за Небето. Жителите на Небето нямат понятие за скърбите и за радостите. Ангелите в туй отношение са невежи. Но какво нещо е блаженство те знаят. Нашата радост за тях не съществува и нашата скръб за тях не съществува.

	1641  

	Душата.

	Ние и душата не сме две неща различни. Без душа ти не можеш да се движиш никъде. Може да имаш едно голо съзнание. Никакъв стремеж не можеш да имаш. Без душа – едно затворено същество в дъното на океана. Само ще съзнаваш, че ти си.

	Не е човешкият мозък, който създава мисълта. Не е човешкия организъм, в който живее душата, не живей в туй тяло душата. Туй тяло е само един баласт да се държи тя на земята. Душата живее в такива палати, че ако влезете, ще мислите, че е от „1001 нощ“.

	1642  

	Добродетелта. 

	Добродетелта е основа на щастливия живот, тъй необходим за всички ни.

	1643  

	Животът.

	Нашият живот, както сега се изявява, той носи в себе си своето минало, той носи в зародиш и своето бъдеще. За да можем да изменим живота си, ние трябва да зачитаме живите закони на Природата. Има един естествен, правилен начин на мислене.

	1644  

	Смирение.

	За Бога ще имате една свещена идея. Във всеки човек има нещо благородно, в известни моменти то се пробужда, и в най-лошите хора има моменти, когато се пробужда туй възвишеното, благородното – то е Божественото. То работи и показва пътя, по който трябва да вървите.

	Човек трябва да има абсолютно смирение. И после нека носи едно достойнство, едно честолюбие, една гордост, че не е казал една лъжа. Да бъде горд, че всякога е заставал на страната на слабите.

	1645  

	Великата наука.

	В каквото положение ме постави Бог, толкова умен да бъда, че и при най-бедните условия, при които живея, да може да ги използувам. Това е великата наука, за която сме изпратени на земята – Служение на Бога.

	1646  

	Да вършиш Неговата воля.

	Бог дава своята сила, своето знание, своята мъдрост само на онези, които Го обичат и в дълбочината на сърцето си са готови да вършат Неговата воля.

	1647  

	Вдъхновение.

	Аз и домът ми отсега нататък ще живеем в закона на Любовта, така нашият дом отсега нататък ще царува в Божията Мъдрост и Божията Истина ще ни дава светлина. И ние ще ходим в светлина от сега и през всичките времена. Амин. (21.06.)

	1648  

	Носът.

	Щом се подпушите някои път, хванете върха на носа и кажете – „няма нищо“. Тъй леко ще побутнете носа и ще си поговорите. Един малък масаж на носа действува отлично.

	1649  

	Сърцебиене.

	Когато излишни енергии се набират вътре в мозъка, подпушва се артериалната система и венозната и се усеща биене на пулса – бърже, бърже, бърже. Щом стане туй подпушване, вземи малко квас, наложи слепите очи – 1 2 часа, ще ви мине. По-опасно е подпушване в гърдите, в стомаха.

	1650  

	Въображението.

	Това е почвата, където се създават най-хубавите, най-красивите неща в живота.

	1651  

	Най-малката добродетел.

	Между хората, между учениците най-малка-та Добродетел внася мир, хармония. Господи, изпрати ми най-малката Добродетел!

	От всички ученици се иска да проявят най-малката Добродетел.

	Малката Добродетел, най-скромна е тя.

	1652  

	Работа върху човека.

	Хиляди духове са работили над вас, напреднали духове, които ви обичат и сега работят.

	1653  

	Три ябълки.

	Те са три ангела горе, ще се погрижа тъй за тях, ще ги попитам: „Мога ли да ви послужа?“

	1654  

	Най-малкото красиво чувство.

	Искам от вас да остане в душата ви: най-малкото красиво чувство. Туй малкото красиво чувство да бъде доволно, то да се радва.

	Като се върне дома си, туй малкото чувство, да се зарадва: „Тази вечер за мен говориха.“ Най-малкото благородно чувство в човека. 

	1655  

	Дървото и плодът.

	Всяко дърво се познава по плода и всеки човек, по своите плодове. Вселената е създадена не за мъртвите хора, не за глупавите същества.

	1656  

	Новото учение.

	Основа на Новото Учение, това е Великата Божия Любов, Великата Божия Мъдрост, Великата Божия Истина.

	1657  

	Вашето сърце.

	Най-красиво е когато човек говори на себе си. Всички трябва да говорят на себе си и да блика сърцето ви от любов. Да усещате благоволение, което излиза към всички живи същества, не само за хората.

	Казва Господ: „Разбираш ли защо този червей пълзи? Разбираш ли защо птиците летят? Защо растенията растат?“ Когато вашето сърце се изпълни с живот и с любов, само тогава ще разберете смисъла.

	1658  

	Работници трябват.

	Онези от вас, които са родени от Духа, помагат на онези, които сега се приготовляват.

	1659  

	Силни и крепки.

	Сега се изисква от вас да бъдете силни и крепки. Онова благо, което ще ви се даде, да не ви го отнемат.

	1660  

	Помощ.

	Който дойде при вас, помолете се заради него, отправете една светла мисъл, да дойдат светлите духове да помогнат. По този начин може да си помагате.

	1661  

	Вътрешна връзка.

	Господ гледа тихо и спокойно на всички неща – Велик е Господ. В туй отношение трябва да се стремим да имаме туй разположение на духа. Само по този начин ще се образува онази вътрешна връзка, с която животът ще стане сносен и приятен.

	1662  

	Разумният човек.

	Само двама разумни хора могат да се съберат на едно място. Добрият човек се умножава.

	1663  

	Две движения.

	В движението на земята около себе си земята живей за себе си. В движението около Слънцето – земята живей за Слънцето.

	Вий ще се стремите към себе си, ще бъдете благородни, Земята се върти около слънцето – вий се стремете към Бога. Следователно вий ще любите и ще обичате. 1937 г.

	1664  

	Свещената книга.

	Думите на Свещената книга носят живот.

	1665  

	Неразбраната Любов.

	Любовта ще остане неразбрана за вечни времена. В това седи красотата на живота.

	1666  

	Насилие и разум

	Насилието в един Разумен свят не епотребно

	1667  

	Благост и Истина

	Благост и Истина трябва да бъдат съединени в ума. Тези качества не произтичат от самия ум, те произтичат от същината на Бога. Човешкият ум е ясен и прозорлив когато съдържа в себе си тези две качества – Благост и Истина.

	Благост в сърцето. Истина в ума. Бог е съчетал тези две качества в човешкия ум. Тези две качества дават тази вътрешна сила.

	Във всички хора аз търся Бога. В животните, в растенията, в камъните, във всичко търся Господа.

	1668  

	Страданието.

	Страданието трябва да дойде, за да дойде доброто. Доброто трябва да дойде, за да дойде Божието благословение. Божието благословение трябва да дойде, за да дойде Любовта.

	1669  

	Божият дом.

	През вечността само Един с вас ще бъде, то е Бог. Бог е господар на света и не иска вий да бъдете роби. Не трябва да бъдете роби един на друг. Аз искам да вървите по онзи път, който Бог е създал за вас. Вие ще влезете в Божия Дом. Имате братя и сестри, които трябва да намерите.

	1670  

	Вложителят и изпълнителят.

	Направете това, което Бог е вложил във вашите души.

	1671  

	Музиката.

	В царството Божие не приемат човек, който не знае да пее и да свири. В музиката всички хора се сдобряват – богати и сиромаси. Музиката дава онова, което другите изкуства не дават – задоволява човек. В това отношение човек трябва да пей в душата си. „Пейте и възпявайте Господа в сърцата си.“

	
1672  

	Скръб и радост

	Всякога, когато да ви дойде една голяма скръб, ще имате една радост преди това. То е подкрепа на Природата, едно благословение. Тя знае, че минавате през мъчно място и ви дава кредит, за да може да издържите.

	1673  

	Дайте път.

	Дайте път, ход на Божественото във вашата душа. Туй, което не виждате, на него дайте ход – всичко отвън ще ви стане ясно.

	1674  

	Музиката.

	Мислещето музикално сърце на човека сега се устройва. Няма да ви говоря за музиката като изкуство, това е външната страна, но за музиката като проява в живота. Не може да съхраниш великото в живота без музика. Не може да служиш на Бога, ако не почнеш да мислиш.

	Не може да мислиш, ако не си музикален. Бог е една основа, на която трябва да градим живота си

	1675  

	Музиката.

	Музиката не е чувство, тя е една дарба от Бога. И през музиката трябва да минат всички сили, които човешката душа има, за да се уравновесят.

	Ангелите идват отгоре с песни – те пеят и до сега тази песен, която са пяли, разлюлява целия свят.

	1676  

	Пеещият квартет.

	Ще пееш със сърцето си, па ще пее ума ти, душата ти, ще пее и духът ти – имаш един квартет: Душата е сопран. Духът пее бас. Умът пее тенор. Сърцето пее алт.

	1677  

	Връзките.

	С Бога трябва да се свържете, за да получите светлина. С Христа трябва да се свържете, за да получите топлина.

	1678  

	144 хиляди.

	С Христа има 144 хиляди завършили своето развитие.

	Многото сърца, правят едно сърце.

	Много умове, правят един ум.

	Многото души, правят една душа.

	И вие да влезете в тях!

	1679  

	Работата.

	Работата не е нещо външно. Само човешкият дух работи. Човек няма ясна представа за себе си. Един събуден Дух, една събудена душа, един събуден ум, едно събудено сърце, това е човекът.

	1680  

	Душите.

	Вие не сте сами. Душите в света слизат групово. Най-малката група състои от 10 хиляди. Има групи от 20 – 30 хиляди души. А има и от 1, 2, 3 милиона. Колкото групата е по-голяма, по-разумни са тези души. Гениите са големи групи. Вий, ако принадлежите към една група, по цялата земя вий сте свързани като един организъм. Между вас има една вътрешна връзка. Никой не е сам. Вий сте изпратени на земята. Ти не си изпратен сам.

	1681  

	Новата мисъл

	Всяка сутрин трябва да имате по една нова мисъл. Новото в света е, което освобождава човека. Човешката мисъл е във връзка с Оня свят и всякога му помага.

	1682  

	Разумно даване

	Природата изисква разумно да даваме и разумно да вземаме – не е в количеството. 

	1683  

	Мисли за 1937 г.

	Няма по-хубаво от това да мислиш право по  Бога и да чувствуваш тъй, както Бог чувствува.

	Когато обичаш един човек, ще го пазиш. Докато държим Христа вън от нас, няма да имаме никаква култура. Вашите братя е сестри все са ангели слезли на земята.

	1684  

	Най-хубавото за Бога.

	Сутрин, като станете, мислете за Бога най-хубавото в душата си. И всичко ще се подобри у вас. Поблагодарете за всичко, което ви е дал. Бог е работил в света и всяко нещо е турил на мястото му.

	1685  

	Красотата.

	Ако искате да бъдете красиви, работете с ума си.

	1686  

	Пейте!

	Пейте най-първо за Природата. Пейте за гората, за тревата, за цветята, за реките, то е за вас. Като погледнеш Природата, пей и свири.

	1687  

	За храненето.

	Дъвчете хубаво храната си. От това бързане при яденето, много болести водят началото си. Има една прана на храната, която се възприема още в устата от езика. Пък ако стомахът не може да свърши работата на зъбите, тогава в кръвта проникват известни утайки, необработени и се отлагат в ставите някъде и след време чувствувате болки.

	1688  

	Великодушие и целомъдрие – мекота.

	За да добие мекота, мъжът трябва да бъде великодушен. А жената ще добие мекота, ако бъде целомъдрена. Чрез тази мекота ще ти се изяви Божественият живот. 

	Великодушието е най-хубавата черта на мъжа, тя дава най-хубавата осанка. И когато видите една целомъдрена жена – то е най-хубавата осанка – най-хубавата походка.

	За да придобие великодушие – изисква се отличен ум, един отличен дух. За да придобие целомъдрие, изисква се едно отлично сърце и една отлична душа.

	Единственото богатство, което може да отнесете от земята, е мекотата.

	1689  

	Благодарствено писмо

	Когато станеш сутрин, изпрати едно благодарствено писмо на Господа.

	1690  

	Новораждане на човека.

	Човек ражда по три начина: ражда мислите си, ражда желанията си, ражда своите постъпки

	1691  

	Вътрешното разстояние

	Ако искате добре да живейте, не се приближавайте много. Най-малкото разстояние между вас да бъде 250 000 км

	1692  

	Любовта е плод на Духа.

	Вярата произтича от Любовта. А Любовта произтича от Духа. Надеждата трябва да произтича от Вярата, а Вярата от самия живот. Любовта е плод на Духа. Резултат на Любовта е животът. Че живеем, показва, че извън живота има една Любов, която трябва да проучаваме – голямата Любов, която произтича от Духа.

	1693  

	Упражнение.

	Направете един опит: неразположени сте – постарайте се за 15 минути да измените състоянието си. Употребете всичко, каквото знаете, но разположението да се върне.

	1694  

	Правило.

	Ядеш, но ти се иска още да продължиш. Спри се на най-сладката хапка.

	1695  

	Когато се върнеш у дома си вечер, предай на Господа това, което си извършил за Него през деня.

	1696  

	Лазар.

	Това е вашето сърце. Да възкръсне вашето сърце.

	„Ще ви дам ново сърце“ 

	1697  

	Разумният човек.

	Разумният човек се отличава по всичко от обикновения Той ходи изправен, умът му е свързан със слънцето, а краката със земята, той живее между слънцето и земята, земята за него е една лаборатория. Той сам си прави диамантите, знае банките на природата. Съди от причини към последствия. В небето всички са разумни и мислят един за друг и си помагат, защото се обичат. Разумният човек е господар на живота си и до известна степен е образ на Бога. Само разумният може да разбере разумния. Само любещият може да разбере любещия, само праведният може да разбере праведния, само милостивият може да разбере милостивия.

	Ако не бяха разумните хора, които работят в сегашната култура, светът щеше да бъде друг, щеше да бъде ад. Във всички разумни хора има само една цел – Любовта, Доброто, Божественото.

	1698  

	Докато имаш любов към Бога, във всичко ще ти върви

	1698  

	Светията е човек, който мисли.

	Ти не можеш да бъдеш добър човек, ако не обичаш Бога.

	Ти не можеш да бъдеш учен човек, ако не познаваш Бога.

	Един е вашият Учител, Един е вашият Баща. 

	1700  

	Мислете за изгревите на Слънцето.

	Тази храна, която ядете, са ви я приготвили слънчевите същества, тези, които ви обичат. Мислете за тях, когато се храните.

	1701  

	Ще бъдеш господар на себе си. Ще познаваш и обичаш хората. Познавайте Бога и Го обичайте.

	1702  

	 „Господи, научи ме да обичам хората, както Ти ги обичаш; да ги разбирам, както Ти ги разбираш; да ги виждам, както Ти ги виждаш.“

	1703  

	Сетивата.

	Първото нещо при възпитанието: ще пожелаеш сетивата ти да бъдат чисти и възприемчиви.

	Щом живея, зная, че Господ ме обича.

	1704  

	Окултните науки.

	Вие не може да изучавате окултните нау – ки без интуиция. Сегашната наука е предисловие на окултната наука.

	1705  

	Концентриране на ума.

	Концентрирането продължава живота. Когато ви дойдат изпитания в живота – концентрирайте се, всеки ден работете върху концентрирането. Мислете върху мисълта, която е у вас в момента, върху чувството, което ви вълнува в момента, и върху това, как трябва да постъпите в даден момент.

	1706  

	Праведният.

	На праведния каквото и да му се случи, ще се превърне в добро

	1707  

	За три неща идва човек на земята.

	Да намери майка си.

	Да намери Баща си.

	Да намери брат си.

	1708  

	Да чувствуват Бога навсякъде, и каквото и да става, да не ти трепне окото.

	1709  

	Новото.

	Природата всеки ден внася нещо ново. Тя иска и ние да участвуваме в това нейно творчество. Различавайте онези мисли и онези чувства, които са приготвени от хората, и онези, които природата е подготвила.

	1710 

	Вече сме към края на една епоха, където всичко се топи. Всички стари възгледи се топят. Страданията, които сегашното човечество изживява, показват, че идва един нов живот.

	1711  

	Никаква лъжа.

	Бог абсолютно не търпи никаква лъжа. Ако искате да прогресирате, не допускайте никаква лъжа. Съзнанието ти да е будно и за нищо не се извинявай.

	Пред Бога – никаква лъжа! 

	Пред ближните си – никаква лъжа и пред себе си – никаква лъжа!

	Аз говоря за вътрешния живот в себе си 

	1712  

	Новото за днес.

	Не измъчвайте душата си. Не измъчвайте ума си. Не измъчвайте сърцето си.

	1713  

	 „Майа“

	Онова което обичаме, това е животът, който се проявява; мисълта, която се проявява.

	Ти не можеш да обичаш мъртви неща. В природата няма мъртви неща. Майка си ще я видиш и в младата мома, и в цветята, и в цялата природа.

	„Майа“ – онова великото, мощното, което е създало света. Като намерим нашата майка – онова разумното – То отвътре ще ни научи. Не могат хората да те обичат, докато не ги обичаш ти.

	1714  

	Ученикът – храм свещен.

	Ученикът трябва да има един отличен ум, едно отлично сърце, една отлична душа, един отличен дух и едно отлично тяло.

	Какво съм направил аз за Бога? Ти имаш ли в себе си храм свещен, където да Му служиш?

	Аз мисля, понеже Бог в мене мисли. 

	1715  

	Любовта.

	Под думата „любов“ разбирам Бог, Който се проявява. И всички противоречия на земята между нас, Той ще ги оправи. Бог, който е започнал тази работа, ще я довърши. Господ казва: „Аз ще бъда с вас до скончанието на века.“

	1716  

	Великата сила.

	Изучавайте любовта като една велика сила, която носи дарбите.

	1717  

	Стани!

	Събудиш се сутрин, един глас ти казва: „Стани!“ Друг ти казва: „Рано е още, Слънцето не е изгряло.“ Той доказва, аргументира, а първият казва: „Стани!“ Не аргументира.Слушайте него.

	1718  

	Чистене

	Хората със своя ум, със своето сърце приготовляват пътя за новата култура. Мислите ли, че една капка вода в океана ще се изгуби?

	Човек се връща в другия свят, за да се очисти неговия ум и неговото сърце. Смъртта е едно чистене.

	1719  

	Онаследяване.

	Царството Божие ще наследят онези, които обичат Бога и вършат Неговата воля.

	Царството Божие ще наследят всички онези, които служат на Духа, които служат на душата.

	Царството Божие ще наследят онези, които служат на чистата човешка мисъл и на чистите човешки желания.

	1720  

	Съвест.

	В невидимия свят има много напреднали същества. Като направиш една погрешка, те ти казват: „Това, което правиш, не е добро, не е право.“ Това го наричат съвест.

	1721  

	Разумните.

	Разумните хора ще живеят като братя и законите на тези хора ще бъдат написани на техните сърца.

	1722  

	Възходящият път.

	Всяко него трябва да се постави на своето място и всяка идея трябва да дойде на своето време. Започнете с Надеждата, после минете към Вярата и от Вярата към Любовта. Това е възходящият път от старото към новото.

	1723  

	Здравият човек

	Здравият човек носи една прекрасна дреха, която природата му е дала – магнетична дреха.

	1724  

	Красотата

	Една красива мисъл, едно красиво чувство, една красива постъпка, това е най-хубавото облекло. Всички хора ще те обичат.

	„Красотата ще спаси света.“ Красивите мисли, красивите чувства, красивите постъпки ще спасят всички хора

	1725  

	 „Ако ме обичате, ще опазите моя закон.“

	Ти отиваш да изтръгнеш едно цвете от земята – Господ чувства болка. Откъснеш клонче от едно дърво – Господ чувства болка.

	Кажеш някому една обидна дума – Господ страда.

	(Една хубава мисъл, едно красиво чувство, една красива постъпка, това е най-хубавото облекло.)

	1726  

	Истината.

	Най-хубавото нещо, с което човек може да се занимава, това е Истината.

	1727  

	Същественото.

	Същественото е да имаш една малка топлинка в сърцето си. Да имаш една малка светлинка в ума си. Щом имаш малка топлинка, никога няма да бъдеш болен. Ако имаш тази малката светлинка, всички мъчнотии в живота ще разрешаваш. Никога не трябва да губите своята топлинка, никога не трябва да се изменят вашите чувства. Всяка промяна дръжте отвън. Всички промени, които стават вън от нас, не сме отговорни. Но вътрешните промени, които стават в нас, ние сме отговорни.

	Любовта трябва да я приложим като наука. Трябва да се изучават силите на Любовта. Избирайте от езика най-хубавите думи. Има думи, които внасят Божествена топлина. Има думи, които носят Божествената светлина – тях избирайте.

	Аз бих желал да бъдете всички като Христа – топлина в сърцето ви, светлина в ума ви. Тази светлина и топлина ни е потребна, за да можемда служим на Бога.

	1728 

	Словото Божие.

	В Божествения свят външната и вътрешната светлина едновременно идват. Аз не искам да играя ролята на прозорец у вас. Аз искам да играя ролята на светлината, на въздуха, на водата, на земята. Върху земята вий ще ходите с краката си. Водата ще вкусите с устата си, въздуха – чрез носа си, а светлината – чрез очите си. Когато завършите вашето развитие, желая вие да играете тази роля – да бъдете носители на Божията светлина. Ако не разбирате дълбоките закони на светлината, на въздуха, на водата, на твърдата почва, ако не разбирате Божиите закони, Словото Божие ще бъде непонятно за вас.

	1729  

	Правило при ядене.

	Никога не си дояждайте, винаги оставайте малко гладни. Да остане идеята: 2/3 се нахрани, 1/3 остана гладен. Не си дояждайте!

	1730  

	Закони на храненето.

	Закона на храненето – то е Любовта. Ако ти не обичаш храната, как ще възприемеш живота скрит в нея. Същият закон е и за въздуха. В този въздух има един живот, който се възприема, когато го обичаш. Четете една книга – пак е същия закон.

	Една мисъл трябва да иде чиста от Божествения свят във вашия ум.

	1731  

	Правилото 

	К а к т о искате да ви обичат, тъй и вие обичайте. Както искате да мислят за вас, тъй и вий мислете за другите. И както искате да постъпват спрямо вас, тъй и вие постъпвайте.

	1732  

	Първата мисъл.

	Човек се нуждае от две неща: да има едно желание и да има една мисъл. Ние хората представяме желанието. А като дойдем да мислим – Бог е първата мисъл, която идва в ума ни.

	Бог е, Който ни показва пътя, осмисля живота ни и разрешава всички мъчнотии. За себе си чувствувам, а за Бога мисля. Бог е първата мисъл.

	1733  

	Връзката.

	Трябва да имате тази връзка – вий да живейте в Христа и Христос да живее във вас.

	Всеки ден да носите Истината. Тогава ще имаме едно общество свързано с този свят и с онзи свят.

	1734  

	Северният полюс.

	Славяните отиват първо на полюса да получат сведения какво трябва да правят. Северният полюс, това е главата на човечеството. Човек трябва да се подчини на Божественото. Човешкото трябва да се подчини на Божественото.

	1735  

	Трите свята.

	Духовният свят представя смисъла на нещата. Умственият свят – съдържанието на нещата. Физическият свят – формите на нещата.

	1736  

	Идеалният път.

	Красивият човек живей в един идеален свят. Няма никакви смущения. За да бъдеш красив, трябва да има музика в твоя свят. Без музика никой не може да бъде красив. Музиката е външната страна на човешката мисъл – проява на ума във външния свят. Това е идеалния път, по който човешкият ум действува.

	1737  

	Красивите форми.

	Силата на човека седи в това да има нещо, на което да разчита – една светла мисъл, едно красиво чувство, една красива постъпка. Най-първо ще се учите да създадете красивите форми. Ще се създадат красиви чувства, ще се учите да създадете красиви мисли.

	1738  

	Космичните енергии.

	От вас се иска да бъдете в хармония с Целия Космос. При днешните условия това се постига трудно, защото средата, в която живеете, е крайно развълнувана. Следствие на което не може правилно да възприемате космичните енергии.

	1739  

	Ближен.

	Под думата „ближен“ се разбира онзи човек, у когото Божественото Начало е пробудено

	1740  

	Волята Божия – Христос. 

	Престанете да мислите за себе си. Сега ще мислите да вършите волята Божия.

	Христос в ума си винаги държи образа на своя Баща. „Както ме е Отец научил.“ Христос имаше в себе си една идея: Да служи на Бога. Да се прояви в света не Той, Бог да се прояви. Единственото, което Бог изисква от нас, да проявим Неговата Любов.

	Да изпълня Волята Божия не к а к т о аз мисля, а както Бог иска. Преминете от временното към вечното!

	1741  

	Запалената свещ.

	Всеки един човек има една свещ, запалена в себе си. Всички форми в природата са тъй създадени, че да може Божественият живот да докосне всяко същество. Да може Божията Любов да достигне всякого. И този свят и онзи свят са едно цяло, ако има кой да те обича.

	Божията Любов, това е запаленият светилник.

	1742  

	Умът.

	Имайте мнение, но не съдете никого. Щом съдиш, ти образуваш една форма непотребна за теб. По възможност не дръжте в ума си погрешките на хората. Дръжте в ума си положителното, доброто, хубавото.

	Ако вашият ум е запален с Божествената Любов, нека ви свети.

	1743  

	Безсмъртната храна.

	Трябва да се научите какво да ядете. Чрезяденето ще добие човек безсмъртие. Онова подходящо желание, което ти е определено, него ще пуснеш, другите, които хлопат, ще стоят отвън, те не са за теб.

	Музиката е най-хубавата храна, с която човек трябва да се храни.

	1744  

	Желанията.

	Ние сме непослушни, настояваме на нашите желания. Тогава Бог си излезе и на Негово място остане скръбта. Като настояваш много, Господ каже: „Дайте му го“, но си излезе.

	1745  

	Ти само се радвай.

	Ако искаш да служиш на Бога, да се радваш на Неговото дело, защо ще се грижиш за себе си? Нека става волята Божия, ти само се радвай. Лесно пожертвай своето си. За Божието отстоявай.

	1746  

	Гласът на човека.

	Още като говори човек, по гласа му може да знаеш здрав ли е или не, добър ли е или не, обича ли истината или не, има ли меко сърце или не. Този човек, като ви говори още, може да знаеш ще ви свърши ли работа или не.

	1747  

	Ръководството.

	Като станеш сутрин, трябва да се молиш да бъдеш ръководен: „Господи, постави стража на устата ми и стража на сърцето ми.“

	1748  

	Страданието.

	Човек може да страда за себе си, за своите ближни, за Бога. Най-доброто е, когато човек страда за Бога.

	1749  

	Новото нещо.

	Единственото ново нещо, което може сега да научите в своя временен живот, е да обичате Бога

	1750  

	Мисли!

	Има едно Божествено пеене. Ако ти пееш, много нещастия ще си отидат. Дойде глад, ако ти пееш, ще си отиде глада. В гладните години се продължава живота на хората, в изобилните се скъсява

	1751  

	Препятствието

	Всяко препятствие е един нов път.

	1752  

	Пеене и пробуждане.

	Във всяко пеене, във всяка музика трябва да има една малка надежда турена, че да има едно разширение. За да почнеш да пееш, трябва да се пробуди ума ти. В ума вече работи Божественият Дух.

	1753  

	Оценявай!

	Ако не оценяваме една болка, как ще оценим една радост. Всяка скръб, всяка болка е облекло на една радост. Скръбта е едно условие да се роди нещо хубаво във вашия ум. Аз говоря за разумната скръб.

	1754  

	Музиката и Божествената сила.

	Ако по три пъти на ден пейте, от каквато и да е болест ще оздравеете. Не говоря за музиката като едно изкуство, а за онази Божествена сила, която минава по закона на мисъл, несгодите постепенно почват да отстъпват.

	1755  

	Работата.

	Работата е най-хубавото състояние, което може да има човек на физическото поле.

	Мъчение, труд и работа. Като дадеш половината от мъчението, ще дойдеш до труда. Като дадеш половината от труда, ще дойдеш до работата. Работа значи при баща си, при майка си. Връщаш се да работиш при баща си. Работата идва от Бога. Трудът – от хората, а мъчението от дяволите.

	Ще ви дам идея за работа: Всеки ден по три хубави думи да кажеш.

	1756  

	Трите свята.

	Постъпките представят физическия свят. Чувствата представят духовния свят, мислите – Божествения свят. Това са трите свята.

	Как ще обичаш някого? Най-първо трябва в ума си да храниш една светла мисъл, чрез мисълта да му изпратиш една Божествена светлина. И да храниш едно благородно чувство – да изпращаш Божествена топлина. И трябва най-после да постъпваш добре с него, значи от благата, които имаш, да изпратиш на него.

	1757  

	Слушане и приложение.

	Бог е, Който работи в нас. И силата на човека седи в слушането и приложението. Ако човек не слуша този, вътрешния глас и ако не прилага, не може да има никакви постижения.

	Човек се поправя, когато слуша Божественото, което говори вътре в него. И туй, което Божественото му каже, той слуша и прилага.

	1758  

	Самоконтрол.

	Човек, който има силен ръководител, добър ръководител, контролира езика си. 

	1759  

	Мислете добре. Чувствайте добре. Постъпвайте добре.

	Ако се сприятелите с човек, който е много упорит, след време ще станете като него. Ако се сприятелите с човек добър и щедър, след време взимате неговия характер. Ако обичаш един човек, който седи по-горе от теб, ще станеш като него. Ако обикнеш човек, който седи по-ниско от тебе, пак ще заприличаш на него.

	Ако обичаме Христа, трябва да мязаме на Него. Христос проповядва и днес. „Идете, аз ще бъда с вас до окончание мира.“ Когато обичаш някого Бог участвува.

	Животът не може да се подобри без любов, без една мисъл, без добри постъпки. Бог е във всички.

	Физическата любов трябва да бъде предговор на духовната. Духовната – трябва да бъде предговор на Божествената. Тогава да има светлина в ума ни, топлина в сърцето ни и сила в тялото ни.

	Мислете добре!

	Чувствувайте добре!

	Постъпвайте добре!

	1760  

	Радост и скръб.

	Когато Бог обърне лицето си към нас, радваме се. Когато Бог отвърне лицето си от нас скърбим. Скърбим, значи Бог е недоволен или от нас, или от другите. Радваме се – Бог е доволен.

	В думата „радост“ всякога ще разбирате Изгряващото слънце. Скръбта разбира Божествената спирачка. Тя е едно велико благо за хората, за да не изгубят своето равновесие. Тъй ако разбирате, ще създадете между радостта и скръбта една вътрешна връзка.

	1761  

	Справедливостта.

	Основна добродетел на човека е Справедливостта. Справедливостта е, която  спасява човека. Всеки човек, който е справедлив, той е в областта на спасението.

	Във всяко ваше желание, във всяка ваша мисъл, във всяка ваша постъпка, в себе си трябва да бъдете абсолютно справедливи.

	Тогава ще имате една вътрешна радост, тогава ще имате мир.

	1762  

	Правила за съхранение

	Пази свободата на душата си.

	Пази силата на духа си.

	Пази светлината на ума си.

	Пази доброто на сърцето си.

	1763  

	Божието присъствие.

	Докато Божията мисъл е съсредоточена в нас, Божията светлина, Божието добро е съсредоточено в нас, всичко ни върви.

	1764  

	Онзи свят.

	Майката като умре не отива в небето, а влиза в душите на децата си.

	„Другия свят“ – значи в душите. „В другия свят“ значи в душите, в сърцата, в умовете на своите братя. Това е онзи свят.

	1765  

	Любовта.

	Любовта е една сила, която отваря сърцето на Природата. Ако имаш любов към Природата, тя ще отвори богатствата си за тебе.

	1766  

	Ден и нощ.

	Прераждането, това са дните на човешкия  живот. А смъртта, това са нощите.

	1767  

	Сърцето.

	Сърцето се лекува с любовта. Внесете любовта като един метод, като една сила, ще се възстанови равновесието на сърцето. Има едно ухание на любовта. Господ да усеща туй ухание, то е жертвоприношение.

	Господ тогава може да бъде доволен, когато любовта е жертва на олтара на моето сърце.

	Ако Истината функционира във вашето тяло, Любовта функционира във вашето сърце и Мъдростта функционира във вашия ум – това е Новото учение.

	Истината в живота, Любовта в сърцето, Мъдростта в ума – това е човекът.

	1768  

	Доброто.

	Правете доброто, за да се върне при вас доброто.

	1769  

	Царството Божие

	Бъдете доволни от това, че Бог ви е пратил в света. Бъдете благодарни на онова положение, което сега имате. Благодарете на Бога за всичко. За този живот, който ви е дал.

	За онова, което става във вашия ум, във вашето сърце, във вашия живот – всичко онова, което става, за добро ще бъде. Бог е приготвил нещо добро, за което вий и не може да подозирате. Нещо добро ви очаква.

	Тази е новата философия на живота. Наближило е Царството Божие – където Любовта царува, където Мъдростта царува в ума и Истината в нашия живот.

	1770  

	Едно свещено чувство.

	Не е било време, когато Бог да не ни е обичал и всичко, което имаме и всичката свобода дължим на това. Иди там, където Господ те праща. Направи онова, за което Господ те е пратил в света. Искам във вас да разцъфти едно свещено чувство, да разбирате Бога в ежедневния живот. Всеки момент приемайте Господа тъй както ви се изявява. Вършете Неговата воля. Бог във вас работи и всичко в света да бъде за Слава Божия.

	1771  

	Бог иска.

	Душата ти трябва да бъде свободна. Духът ти – силен. Умът ти трябва да има светлина и сърцето ти пълно с добрина.

	1772  

	Възприемане на Бога.

	Ние трябва да възприемаме Бога в душата си, да Му дадем свобода. Тогава Царството Божие ще дойде в душата ти.

	Когато приемем Бога в Духа си, ще стане духът ни силен. Бог е всесилен. И когато приемем Бога в сърцето си, ще станем добри

	1773  

	Бог дава.

	Бог иска да ни даде своята свобода, своята сила, своята светлина и доброто, неговата благост. Всичко, което има, Бог иска да ни го даде.

	1774  

	Свещеното е таен акт.

	Любовта трябва да бъде един таен акт. Любовта е свещена, ние не трябва да обичаме, за да се покажем. Може да се съмняваш в онзи, който няма нищо, но в онзи, който има любов, който има свобода, който има светлина, който има сила, който има добрина, не можеш да се съмняваш.

	1775  

	Правото.

	Правото седи в свободата, правото седи в силата, в светлината, в добрината.

	1776  

	Силата.

	Царството Божие не е в Словото, но в Силата. В Силата трябва да има благост.

	1777  

	Пеенето.

	Пеенето е израз на една малка придобивка.

	Човек пее, защото живее.

	Човек пее, понеже чувствува.

	Човек пее, понеже мисли.

	Който пее, той е здрав.

	Животът е първият подарък, който Бог ни е дал. Пейте, за да благодарите. Музиката е единствения метод, за да може да мислите правилно. Ти пей за себе си, вглъби се и благодари за онзи подарък, който Бог ти е дал.

	1778  

	Ново небе и нова земя.

	Старото небе и старата земя са небе и земя на скръбта. Бог сега създава нова земя и ново небе. Нова земя и ново небе са на радостта.

	Всичко в живота, което Бог е създал, трябва да го обичаме. Силата на човека седи в това.

	Бог иска да има деца с весели сърца 

	1779  

	Новото учение.

	Новото учение седи в това да примирим смъртта с живота. Животът седи по-високо от смъртта. Светлината е по-силна от тъмнината.

	Всички добродетели са по-силни. Дръжте се с това, което е силно. В света е силен само Бог. Там където никой не може да ви помогне, обърнете се към Господа.

	И „Създаде ново небе и нова земя“ – на светлина, на радост, на веселие.

	1780  

	Свещеното име.

	Като поменеш Свещеното име на Бога, всичко се отзовава – и камъните, и дърветата, и хората.

	„Всеки, който изпълнява Волята Божия, той ми е брат, сестра и майка.“

	1781  

	Пейте!

	Като се готви яденето да пейте. Като копаете лозето – пейте. Като четете – пейте. Каквото правите, пейте – онова тихо пеене, което се чувства на Небето.

	1782  

	Мисълта.

	Говоренето, това е правата мисъл. Всякога ще имаш едно хубаво разположение на душата си. Христос сега казва: „Всеки, който изпълнява Волята на Баща ми.“ Не е само един човек, който мисли вътре в теб. Във всяка една твоя мисъл се намесват много същества, безброй същества.

	Да мислиш за Бога – това е важно.

	1783  

	Дървото на живота.

	Щом си на дървото, каквото и да става с теб, Божественото ще се погрижи за теб. Любовта е, която държи плода на дървото. Мъдростта изпраща благоприятните условия да расте.

	Всички вий трябва да узрейте на Божественото дърво. Бог е промислил всичко за вас. Всеки един човек е богатство на Бога.

	1784  

	Учението.

	Учение непреривно! И като спите, и като сте будни да се учите.

	1785  

	Както горе, тъй и долу.

	Един човек, който мисли хубаво, неговите хубави мисли, те са плодове. В онзи свят градините, плодните дървета се движат заедно с вас. Външният свят, той е само една прилика на духовния свят. Всички тези плодоносни дървета трябва да растат във вас. Каквото е в природата, такова трябва да бъде и вътре във вас. Всички трябва да схващате как Бог е направил света. Онова, което Бог е направил, да направите и вий отвътре.

	1786  

	Този свят.

	Светът не е създаден само заради нас.

	Милиарди същества живеят в него, от разни степени. Живеят и светли, и тъмни ангели, и за вълка, и за агнето, и за буболечицата, за всички е създаден този свят.

	Светът е създаден много добре – точно така сте създадени и вие

	1787  

	Здравето.

	Здравето ви зависи от правилното ядене и пиене, от правилното дишане и от правилното мислене.

	1788  

	Широка душа.

	Сутрин като станете, ако дяволът ви е посетил първо, целият ден ще мине така. Ако те е посетил Господ, целият ден ще бъде добър. Изисква се една широка душа.

	1789  

	Движение надолу и движение нагоре.

	Омразата е движение надолу. Любовта е движение нагоре.

	1790  

	Любовта.

	Да зачиташ всички онези свещени права, които една душа има – това е Любов. Изворът, който тече, това е любов. Затова Бог направи изворите, като извори ще бъдете!

	Всички онези, които дават, вършат Волята Божия. Всички онези, които вземат, вършат своята воля. Всички онези, които дават, са щастливи. Всички онези, които вземат, са нещастни.

	Сега правете, което обичате. Преди всичко трябва да обикна Бога. Бог ще ме научи как да обичам хората. Трябва всички да отидем при Бога, да ни научи как да обичаме.

	1791  

	Черното и бялото

	Черното съдържа всички цветове, но ги задържа за себе си. Бялото съдържа всички цветове, но всичко дава.

	Който ходи в тъмнина, всичко взема. Който ходи в светлина, всичко дава.

	1792  

	Бог се проявява.

	Ближен е онзи, в когото Бог се проявява. Брат за вас е онзи, в който Бог се проявява. Майка, баща, Учител – във всички тези форми Бог се проявява. Ти ще имаш един свещен възглед за всички негови проявления. Ще трепне сърцето ти, имаш един Господар, ще гледаш как Господ се проявява. Ако ти в мисълта си не можеш да видиш Бога, ако в чувствата си не можеш да Го видиш и в себе си не можеш да Го видиш, никъде няма да Го видиш.

	Не разпилявайте нищо от любовта. В любовта ще разберете едно нещо: че и най-малкият живот е ценен.

	1793  

	Законът на Вечната младост.

	Човекът, онзи който носи закона на Вечната младост – познал е Любовта, познал е Мъдростта, познал е Истината. Бих желал да дойдете до познанието на Любовта и да придобиете живота. Бих желал да дойдете до познанието на Мъдростта, да знайте какво нещо е светлина и топлина. И най-после да познайте свободата, да знайте закона на Вечната младост.

	1794  

	Любов към Бога.

	Единственото същество, което може да ни възпита, това е Бог. Вяра в Бога значи, онова, което търсим в живота можем да го намерим само в Бога.

	А Любов към Бога – туй, което ние търсим можем да го получим от Бога само по закона на Любовта. Ако имаш Любов към Бога, ще получиш онова, което ти е необходимо. Ако не обичаш Бога, ще умреш. Като Го обичаш, животът ще дойде. Личност има само онзи, който обича Бога. Който е умен, има личност.

	1795  

	Бог е благ.

	И като ви постави Бог на най-големите изпитания, и като умирате, и като живейте, да знайте, че Бог е благ. Не може да има в Него промяна. И ако Бог дойде във вашия живот, при най-голямото ви нещастие, то ще се премахне.

	1796  

	Женитбата.

	Женитбата е в този свят.

	Женитбата е едно благословение, но женитбата е и едно проклятие. Ако ще се свържеш с един ангел, който ще те повдигне на небето, тя е благословение. Ако се

	свържеш с една паднала душа, която не можеш да повдигнеш и тя те завлече в ада, това е проклятие. Женитбата е за повдигане на душите. Бог е предвидил. Той не е оставил човека да ходи сам. Той е предвидил за всяка една душа, душа с която да живее. Чакайте определената за вас душа. И като дойде тази душа, един нов свят ще се разкрие пред вас.

	1797  

	Сълзите.

	 „Ще обърша всяка сълза от очите ви.“ И когато Господ обърше вашите сълзи, обършете и вий сълзите на онези, които плачат.

	1798  

	Красотата.

	Красотата е свързана с доброто в света. Колкото човек е по-добър, става по-красив.

	1799  

	Окултният ученик

	Окултният ученик знай да примирява противоположните елементи, противоположните сили в природата. В самия себе си трябва да ги примирява. Например разгневил си се, гневът не е нещо лошо – повече енергия си развил. Ако развиеш повече вяра, ставаш лековерен. Да вярваш във всички добри и разумни хора, това е вяра.

	Вярвайте на добрите, на умните хора. Ученикът трябва да бъде майстор, да знае как да взима вярно тоновете.

	В Божествените работи има творчество.

	1800  

	Съгласуване с Божественото.

	Когато Бог е наредил нещата, вий трябва да се съгласувате с тях. Аз се кача на Мусала при най-големите мъчнотии, вий искате да се качите на високите върхове без никакви страдания.

	Съвършенството е най-високият връх на живота.

	Където всички работят, това е Божественото.

	1801  

	Слуга и господар.

	Праведникът е слуга, а грешникът е господар. Който слугува, върши Божията работа. А който господарува, върши човешки работи. Бог изисква да оценяваме работите, които Той е направил. Всякога трябва да мислиш за Бога. Най-малката мисъл, най-малката искра, която може да се появи в твоя ум, допринася нещо хубаво.

	1802  

	Възможности и условия.

	Сърцето съдържа всички възможности за един чист, за един добър живот. Умът съдържа всички възможности за светлината. Душата съдържа всички условия за Божията любов.

	1803  

	Данаил.

	По закона на вселяването Данаил пак ще дойде на земята.

	1804  

	Възлюбленият.

	Вашият възлюблен, като дойде, трябва да бъде богат. Като дойде, трябва да бъде едновременно и господар, и слуга.

	1805  

	Божията мисъл.

	Кой е основния тон на Доброто?

	Кой е основния тон на Милосърдието?

	Кой е основния тон на Любовта?

	Това сте дошли да учите на земята. Най-първо опитайте Божествените мисли. Дотолкова, доколкото възприемате Божиите мисли, дотолкова ще бъде вашия прогрес. Всичкият ваш живот ще се определи от Божиите мисли, които сте възприели. 

	1806  

	Бог работи в нас.

	Ти трябва да знаеш какво да обичаш в човека. Всеки ден мислете за Господа. Само като помислиш за Него, ще дойде нещо хубаво във вас. Бог е вложил всички условия за добър живот и чистота в сърцето ви.

	1807  

	Духът.

	Духът носи живот. Живейте в Духа.

	1808  

	Волята.

	Кажи: Моята воля е диамантена. С нея всичко мога да направя. Моята любов да бъде като Божията Любов.

	1809  

	Формули за ограждане

	Господи, огради ни с благия си Дух, да можем да изпълним святата Ти воля.

	Господи, огради ни с благия Си Дух, да осветим Твоето име на земята.

	Господи, огради ни с благия си Дух, да работим за идването на Твоето Царство на земята.

	Кажи: Да бъде благословен Господ Бог наш.

	Амин.

	Господи, огради ни с благия си Дух, на Твоята вечна виделина, да осветим Твоето име на земята.

	Господи, огради ни със святото Твое Слово, да работим за идването на Царството Ти на земята.

	Господи, огради ни с живата си Любов, да можем да изпълним Твоята свещена воля. Да бъде благословен Господ Бог наш.

	Амин.

	Благодарим ти, Господи, за голямата благодат, която ни даваш. Ние те познаваме, че си Всемилостив, Всеистинен, Всемъдър, Вселюбящ и Всеблаг.

	1810  

	Избраните. Йоанн 17 гл.: 24 ст.

	 „Отче, тези, които си ми дал, искам дето съм аз, да бъдат и те с мен, за да гледат славата моя, която си ми дал, защото си ме възлюбил преди създание мира.“

	1811  

	Формулата 

	 „Колкото и да е трудна тази работа, аз ще я свърша с Бога и с Духа, който ме ръководи.

	Господи, Ти всичко можеш. Твоят Дух, който си изпратил да ме ръководи, чрез Тебе всичко може и аз чрез Твоя Дух всичко мога. (3 пъти.)

	Помагай ми сега работата, която започвам да я свърша добре. Да бъде тя за Твоя Слава и за благото на моята душа.“

	1812  

	Правила:

	За Вярата: Щом се съмняваш, ти си в границите на смъртта. Пълната вяра е границата на безсмъртието. Колкото съмнението е по-голямо, толкова вярата е по-силна. Колкото вярата е по-силна, толкова съмнението е по-слабо.

	За Любовта: Колкото предмета е по-близо, толкова Любовта е по-слаба. Колкото предмета е по-далеч, толкова любовта е по-силна. Когато предмета се изгуби от зрението – Любовта става идеална.

	1813  

	Вяра и Любов

	Вяра и Любов с това ще побеждаваш!

	1814  

	Духът носи.

	Любовта внася живот; Мъдростта – знание; Истината – свобода. Всичко това Духът носи в себе си. 20.02.1924 г.

	1815  

	Злото.

	Не давай място на злото да вземе връх в душата ти. Не се радвай на злото, нито очаквай плод от него. Противоположностите са потребни в живота и когато идат да те не смущават.

	Цени малкото, припечелено с труд. Приемай с благодарност всичко, що иде от Бога.

	1816  

	Всичкият закон.

	Господи на Любовта, Ти си изпълнението на всичкия закон вътре в нас. Ти си радост на всички отсега за през всичките векове

	1817  

	Аз мога.

	Аз мога да любя, добър да стана, да живей в мен Бог и да се проявява. Аз мога да обичам, силен да стана и Бог в мен вечно славата Си да проявява.

	Любовта и Обичта ще ме научат на Бога слуга да стана.

	1818  

	Обещание.

	Да пазя името Божие свято. Да поддържам Царството Божие праведно. Да върша волята Божия доброволно. 29.09.1942 г. Изгрева

	1819  

	Величието.

	Велик е Бог в Любовта си.

	Велик е Бог в Мъдростта си.

	Велик е Бог в Истината си.

	1820  

	В Господа.

	В Господа всичко живей и се движи. Той е веселие и радост на всички. Аум и Ава вечна слава. 

	1821  

	Господ Бог е над всички.

	Бог, Господ е над всички. Да възлюбиш Господа Бога Единния, Верния, Истинния, Вечния, Всесилния – начало и край на всичко, Който пребъдва в Любовта от начало докрай.

	Него да възлюбиш с всичкото си сърце с всичкия си ум, с всичката си душа, с всичкия си дух, с всичката си сила. Той възстановява всичко. (19 март 1943 г.)

	1822  

	Божият мир.

	Божият мир иде – на прага е. Царствата земни ще слушат и ще служат на Господа, Който е създал небето и земята и човека.(1 юлий 1944г., 12 ч., Мърчаево, Дом Темелков)

	1823  

	Смисълът на религията.

	Човек да преживява своето вътрешно общение с Бога. Това е дълбокият смисъл на религията.

	1824  

	Формула.

	Любовта носи живот.

	Мъдростта – знание.

	Истината – свобода.

	С вяра се постига пътя на Истината.

	1825  

	Щастието.

	Вие не търсете своето щастие вън от себе си. „Вън от себе си“, то значи, вън от своето висше аз, не го търси. А търси го в Божественото у теб.

	1826  

	Вярата.

	Ще имате доверие не към хората, но стремете се да имате вяра към Бога и тази вяра да оживее във вас. Да я опитате вътре в себе си, че каквото и да ви се случи, да се не боите.

	1827  

	Любовта.

	Любовта се проявява в чистота и милосърдие. Ще живеете всякога в Любовта. Разумната Любов.

	1828  

	Постъпката.

	Ако в една постъпка са взели участие Любовта, Мъдростта и Истината – тя е Божествена.

	Ако са участвали твоята душа и дух и твоето тяло – тя е ангелска. Ако са взели участие ума, сърцето и волята, тя е човешка. Една добра постъпка, аз наричам музикално парче.

	1829  

	Вътрешният живот.

	Ще изучавате себе си, не външния си живот но вътрешния си живот.

	1830  

	Човекът.

	Човек е малко същество, но той е проявление на Бога.

	1831  

	Пентаграма

	Формули.

	1. В изпълнението Волята на Бога чрез Добродетелта е силата на човешката душа.

	2. В изпълнението Волята на Бога чрез Мъдростта е силата на човешката душа.

	3. В изпълнението Волята на Бога чрез Любовта е силата на човешката душа.

	4. В изпълнението Волята на Бога чрез Правдата е силата на човешката душа.

	5. В изпълнението Волята на Бога чрез Истината е силата на човешката душа.

	1832  

	Разчитай на себе си.

	Аз всякога трябва да разчитам на себе си, да си върша сам работата. А може някой да ми направи отслуга – то е вметнато. Няма да очакваш от другите.

	Правило: Всеки сам трябва да си отслужва.

	1833  

	Два закона.

	Любовта е с Бога, а да любим, то е от нас. Любов към Бога, то е всемирен закон и носи общо благо. Щастието се добива само в Любовта към Бога. Но дойдеш ли до тази любов, не говори за нея. Любовта към себе си трябва да отстъпи място на Божията Любов.

	Всякога, когато се откажеш от известно благоза себе си, идва Божественото върху вас. И в човешката любов, и в Божията Любов, ти може да обичаш само Едного. В Бога има едно качество – Той само дава. Никога не взема, всичко от Него само изтича.

	1834  

	Законът на жертвата.

	Раздай всичко! Когато дойдем до съзнателния живот, ние трябва да се пазим да не внесем никаква дисхармония в съзнанието на по-висшите същества, нито в съзнанието на Бога.

	1835  

	Човекът.

	Душа, Дух, Сърце и Ум – това са положения, които определят човека. Все трябва да имаш нещо свое, за да си човек. Ще бъдеш или в света на сърцето, или в света на ума, или в света на душата, или в света на духа. В четири свята може да бъдеш. Може на физическото поле да нямаш нищо, но във висшите светове трябва да имаш нещо.

	1836  

	Идеята.

	Идеята е едно живо същество, което мисли. Идеята сама по себе си мисли. Тя има форма.

	1837  

	Време.

	Ще знаеш, ще живееш съобразно живата природа. В нея има време определено за всичко.

	1838  

	Лицето на Бога.

	Има едно лице на Бога, което се мени.

	Има едно лице на Бога вечно и неизменно.

	На Него се надяваме, към Него се стремим.

	1839  

	Правила.

	Никога не излизай от границите на възможното! 

	Не искай за себе си, нито за другите това, което не знаеш дали е полезно или вредно! 

	Не настоявай за това, което веднъж ти е отказано! 

	Откъде знаеш, може би в това се крие твоето добро.

	Никога и никъде не упорствувай против Истината.

	Никога и никъде не се колебай в Добродетелта!

	От човешко двоеличие се пази!

	От твърдоглави, упорити, горделиви и тщеславни стой настрана!

	Първите си впечатления, първите съвети на твоя ангел хранител пази!

	От първия глас на съвестта си, не се дели!

	Не принуждавай душата си в това, което по начало ѝ е противно!

	Не работи против собствената природа на твоя дух, защото ще пострадаш!

	Вълкът овца да направиш, не се труди, защото е вън от границата на твоята възможност!

	Овцата в устата на вълка не давай!

	Не изменявай убежденията си, за хубавия изглед на нещата, защото в тях се крие змийска отрова!

	Зло в Добро не можеш да превърнеш, но може да го заместиш. Затова в борбата си с него не мисли, че ще го унищожиш, защото е невъзможно!

	Свободен ако искаш да си, в Добродетелта стой, тя ще ти е щит неразрушим, в нейната крепост винаги ще си защитен. (02.02. 1917 г.)

	1840  

	От любов към Бога.

	От любов към Бога ще учите.

	От любов към Бога ще изразявате

	Божествената Любов. Няма да чакате други да ви обичат!

	1841  

	Правила

	В езика ти да има мекота!

	В погледа ти да има истина!

	В решенията ти да има правда!

	В делата ти да има доброта!

	1842  

	Тихата радост.

	Човек най-първо трябва да разбере Бога в себе си. Тогава ще го разбере и отвън. Какво по-хубаво от това, да живееш в онази тиха радост в себе си, да си изпълнен с една възвишена идея!

	1843  

	Обективният ум.

	Обективният ум е по-висок от нисшите чувства, а има морални чувства, които са по-високо от обективния ум.

	1844  

	Това е Бог.

	Никой не може да влезе в Царството Божие, ако не е достоен.

	Господ винаги обича, Той е светлина, в която няма никаква промяна. В Бога всичко е установено и целия път на всеки точно е установен. Трябва да знаеш, че всяка красива черта, у когото и да се прояви, това е Бог.

	Аз искам да бъдеш добър, за да мога да живея в тебе и ти в мен. Да се слеем и да работим заедно.

	В Божественото едновременно присъства и скръбта и радостта, и двата контраста.

	Ще обичаш всичко, което Бог обича.

	1845  

	Любовта.

	Любовта може да се предаде по физически, астрален, умствен, причинен и по хиляди начини, но всякога резултатите са еднакви – тя внася светлина, топлина и свобода.

	Любовта трябва да бъде непреривна. Тогава е духовна – нито сянка от съмнение. Съмнението спъва любовта. Като се усъмниш тя се отдалечава. Щом повярваш, пак се приближава. Не е хубаво човек да знае кой му прави добро. Любовта никога не трябва да се изявява навън.

	1846  

	Заради Господа правя това

	Един разумен човек може да оживи един мъртъв. Любовта е такава сила в човека, която се равнява на всички останали сили у него. За да се получи равновесие, трябва всички други сили да ѝ се противопоставят, инак завлича човека.

	Това не е за тялото ти, но за душата ти. Сега всички чисти духове ще дойдат да работят върху тебе. Ще мислиш, че Бог е Любов, ще мислиш, че си заедно с всички добри хора, с ангелите, с Бога. Туй, което Господ ти е дал, ще го пазиш свято.

	Ще помните – в любовта няма никаква измяна. Бог и Неговите закони са неизменяеми.

	1847  

	Връзката.

	В теб трябва винаги да има една малка вътрешна радост – то е Божественото. Тя е връзката, която трябва да пазиш. В каквато и тъмнина и да се намираш, не трябва да губиш вярата си. Светлината пак ще се покаже.

	1848  

	Молитвата.

	Трябва винаги да прекарваш в молитвено състояние. Моли се на Бога, кажи: „Господи, малкото добро, което си посял в мен, направи да израсне.“

	1849  

	Едно.

	Сърцето и душата трябва да бъдат едно, и умът и духът трябва да бъдат едно!

	1850  

	Душата.

	Душата си ти повдигни във Господа за всички дни. В основа чист живот положи, със сърце пълно с любов ти послужи.

	1851  

	Форма и съдържание, (към ученика.)

	Формата се освещава от съдържанието. Това, което ти се дава, много рядко се случва.

	1852  

	Добродетелите.

	Ученикът трябва да развива у себе си ред добродетели – вяра, безстрашие, любов към Бога, милосърдие, надежда и др.

	1853  

	Духовното.

	Ще пазиш духовното. Духовното е това, което има една непреривност – то е постоянно.

	Материално е това, което се мени, възниква и изчезва.

	Ще имаш вяра, ще знаеш, че в Бога обратни решения няма. Каквото е решил, то ще стане.

	1854  

	Любовта.

	Любовта не забравя – и в другия свят да отидеш, пак ще мисли за тебе.

	1855  

	Най-чистият извор

	Тъй както аз водя школата, никой не я е водил. Винаги да приемаш и винаги да дадеш, когато ти поиска Господ.

	Каквото и да ти се случи, ще казваш, че Бог не може да те остави. Ще се учиш да пазиш душата си чиста само за Бога.

	Човек трябва да пие вода само от най-чистия извор.

	(Съвети към ученика.)

	1856  

	Страданията.

	Страданията са необходими при развиване на органическия живот.

	1857  

	Нуждите.

	Докато е в плът, човек се нуждае, пък и колкото отива по-нагоре, нуждите му растат. И ангелите имат много големи нужди, но те си взаимно помагат. Ако един ангел предприеме някаква експедиция, зад него са всички други ангели и му помагат с мисълта си.

	1858  

	Царски синове

	Живота, който Бог е вложил в теб, трябва да го оставиш да расте. Този ум, това сърце, то е капитал, върху който сега работиш.

	Бог живее в тебе – вий сте царски синове, но живеете инкогнито. Кое е по-хубаво: да си царица и да ти слугуват и да си недоволна или да си слуга, да служиш на другите, но да си доволен?

	1859  

	Доволството е важно!

	Най-малкото съпротивление. Добродетелта е път с най-малкото съпротивление.

	1860  

	Земята.

	Сега земята ти говори, учиш нейния език.

	1861  

	Закон за растенето.

	Материалното е това, което е преходно. Например желанието у човека е преходно. Има ли смисъл да се пристрастиш към една книга и все с нея да ходиш? След като си изучил азбуката, няма защо да носиш буквара си и да учиш още буквите. Ще вземеш друга книга, пък и нея като изучиш, ще я смениш с друга и т. н. Така човек расте и се развива.

	1862  

	Ангелите.

	Ти си мислиш, че си сам. Всъщност ти си заобиколен с много души, които ти помагат. Това са ангелите.

	1863  

	Любов към Бога.

	Да грее постоянно слънцето – разбира се – да е будно всякога съзнанието. Да се посветиш на Бога, значи да Му служиш от любов и каквото дадеш, да не искаш заплата. Кога един човек иска да му върнеш парите? Когато не те обича.

	Ти трябва да любиш Бога и да си готов да умреш за Него. Като умреш, ще оживееш и да умреш, пак при Него ще отидеш. Какво има да се страхуваш? Изворът, който тече, е чист.

	Обича се само Бог. Ти трябва да се превърнеш на извор, който като тече, пои всичко.

	1864  

	Най-важното.

	Най-важното Бог отдавна го е дал. Сега, което ви дава, то не е най-важното. Може ли да се съмняваш в Този, Който е вложил от своя си живот в теб?

	За всеки човек има Един, който го обича. И за теб е промислил Той. Няма от какво да се страхуваш.

	1865  

	Ревността.

	Ревността естествено иде. Човек се страхува да не би да му отнемат този, който обича. Но Бог не може да се вземе.

	1866  

	Страданията.

	Ще държиш съзнанието си високо над условията и ще се радваш на страданията толкова, колкото и на радостите. Човек носи не само свои страдания, има много свои, после на домашните си, на народа, в който живее.

	Някой път страда, за да опита положението на другите. Ще стоиш над страданията на народа, на домашните си, над своите страдания, ще ги наблюдаваш от друго гледище. Ще гледаш как Господ работи. Ангелите, като гледат как човек страда, казват: „Не бой се, едно време и ние имахме твоите страдания, но сега вече не страдаме, сега се радваме.“

	1867  

	Правилните отношения.

	Най-първо човек трябва да разреши правилно отношенията си към Бога. Останалите въпроси се разрешават сами.

	Най-първо трябва вяра, после Любов към Бога.

	1868  

	Малката молитва.

	Вътрешно ще се молиш. А като отпаднеш кажи: „Господи, грешил съм в миналото и сега много грешки направих, но Ти си милостив, помогни ми да изляза от тази мъчнотия.“

	1869  

	Изобилие.

	В действителния свят е такова изобилие, че някой път едно същество слиза на земята да даде от изобилието си и да пострада.

	1870  

	Скрижалите.

	ОМЕН – Тъй да бъде.

	АУМЕН – Тъй трябва да бъде.

	1871  

	Расите 

	Тези, които живеят само с желанията си, са от черната раса. Тези, които се борят да реализират желанията си, са от червената раса. Онези, които мислят за реализиране на желанията си, са от жълтата раса.

	А от бялата раса са хората на разума. 

	1872  

	Инволюция и еволюция.

	Пътят на източните народи е инволюционен, а на западните – еволюционен. Затова, ако един индуски адепт иска да напредва по-нататък, идва да се прероди на запад като европеец

	1873  

	Ще учиш.

	Като казвам „Ще учиш“ – разбирам в смисъл: ще развиваш ума си, сърцето си и волята си. Ще гледаш да прекарваш животинските енергии нагоре. Енергиите, които се образуват отзад на тила, ще ги прекарваш напред на челото, там е разумността. После – отгоре в Божествения свят.

	1874  

	Обичта.

	Отношенията на двама, които се обичат, са немислими без Бога.

	1875  

	Приятелските чувства.

	Приятелското чувство спада към Божествените, то е най-висшето от тях. Истинският приятел никога не може да направи нещо, което да не е за твое добро, следователно на този, единия твой приятел ти ще вярваш на всичко, което ти каже.

	1876  

	Бог.

	Бог да бъде с тебе! Не се обезсърчавай! Трябва да знаеш, че има Милост Божия, има и Благодат Божия.

	1877  

	Учителят и ученикът

	От хиляди години аз ви крепя и ви помагам, не се ли убедихте, че няма да ви оставя.

	Ще се учиш да обичаш, да работиш за Бога, съвсем безкористно. Да си готов да се жертвувашза Него. Човек трябва да реши ребром въпроса, ще кажеш: Ще страдам, каквото и да ми се случи, ще го изнеса! Тогава той може да бъде между хората, но ще бъде запалена свещ.

	Трябва да опитате Бога. Вий, като уповавате на Бога, ще видите какво може да извърши. Ще работя само от Любов към Бога – от Него за Него. Човек трябва да бъде готов да умре, но да устои на Истината. Той и без това ще умре. Какво умира? – Тялото само. Дръж мисълта: „Тоя живот е на моя Възлюблен, Тоя, Който ме обича.“

	1878  

	Божият закон.

	Така е Божият закон. Любовта може да съществува между двама души и Бог, за да прояви Любовта си, има нужда от душата на човека.

	1879  

	Ще учите.

	Ще учите, ще започнете с временното и между другото ще внасяте и духовното. Никакви спънки! Човек и 99 пъти на ден да падне, пак трябва да стане!

	1880  

	Идеалното положение.

	Зад всяка мисъл да има само едно нещо – безкористие или самата Любов. Отвън няма да се показваш за верующ, но вътре дълбоко ще вярваш. 

	1881  

	Ще учиш заради Господа!

	Целият свят около нас, това са все задачи, които Господ е предоставил на нас да решим. В каквото положение и да се намираме, трябва да имаме за идеал Господа Бога. Ще учиш заради Господа!

	1882  

	Мъжът и жената.

	Какво е това мъж и жена? Жената, това е лявата половина, мъжът е дясната. Мъжът, това е мисловата сила в човека. Трябва най-напред едно пречистване в мислите.

	1883  

	Чистотата.

	Тури чистотата за идеал, на който всичко трябва да се подчини. Всички сили в тялото трябва да се подчинят на един идеал. Каквото човек мисли – става.

	1884  

	Молитвата.

	Ще се молиш всякога, независимо от това дали си разположен или не. Молящият човек е силен човек, който всякъде, където ходи се моли и усърдно се моли. Човек трябва да се чувствува като душа, която не се опетнява. Ще си туриш на ума да живееш по Бога, най-възвишения и чист живот, който е възможен на хората в плът. Бог е при мен и Той ми помага!

	1885  

	Свещената Любов.

	Човек трябва да добие Свещената Любов – да остане само един свещен образ.

	1886  

	Размишление.

	Трябва да имаш часове на размишление и съзерцание през деня. Човек трябва да схване живота като нещо вътрешно. Външните форми са само проявление

	1887  

	Учителят.

	Учителят няма да държи ученика само на физическото поле. Той ще го вземе със себе си и в другите светове, ще му показва, ще го учи. Гледай на ученето като работа за Господа. Като станеш сутрин – 15-20 минути съсредоточение.

	1888  

	Волята Божия.

	Когато в човека влезе Любовта, тя изпъжда всеки страх навън. От всичко, което е имал човек, ще остане само едно в съзнанието му – радостта, че е изпълнил Волята Божия.

	1889  

	Близост с Бога.

	Живей винаги в близост с Бога – грееш се на слънце, то е близост; гледам извора, то е близост.

	Лицето на небето е лицето на Бога. Когато няма облаци, значи Бог е доволен от живота на хората. А когато се намръщи, аз считам, че Бог е недоволен от живота на хората.

	1890  

	Правило.

	Ще се молиш за сила – да издържаш и за познание – човек да придобие знание и мъдрост.

	1891  

	Морална чистота

	За да бъде човек независим, трябва да има морална чистота.

	1892  

	Търпението.

	Издържай всичко заради Господа, докато придобиеш любовта, дойде ли тя, ти ще получиш вече търпението.

	1893  

	Ученикът.

	Домът на ученика е вътре в душата му.

	1894  

	Съвест.

	Съвестта – това е Бог.

	Слово значи разумност.

	Учи, без да се тревожиш.

	Трябва насила да ви изтегляме в Царството небесно.

	Моли се Духът Божий да те овладей

	1895  

	Уединение.

	Хубаво е уединението, т.е. да бъде човек концентриран в себе си. В пътя се изисква воля.

	1896  

	Яденето.

	Яденето е важно, но не е най-важния закон. Има няколко начина да се нахрани човек. Човек може да се храни и духовно.

	1897  

	Да се свържеш.

	Ще размишляваш за добрите хора и тук, и в другите страни и ще се свързваш с тях, ще се молиш постоянно, ще гледаш да се издигнеш над условията.

	1898  

	Завършената работа.

	Човек не трябва да иска да си замине преди да е свършил работата, която Бог му е възложил

	1899  

	Материя и Дух.

	Материята, това е Духът в сгъстено състояние. 

	1900  

	Заветът на цветните лъчи

	Когато искаш да се поразговаряш с Господа, отвори си Завета на Цветните Лъчи на Светлината. Тази книжка е за това наредена.

	1901  

	Ученикът пита:

	Какво значи, че едно същество се намира едновременно в теб и вън от теб?

	1902  

	Учителят:

	Корените на едно растение се намират в земята, а клоните във въздуха. Влизането на един Божествен Дух в тялото е едно ограничение за него. Той само временно се ограничава. Когато едно същество те обича, то те прониква, ти чувствуваш неговата топлина.

	1903  

	Възможно и невъзможно.

	Което е възможно за човека, ще го направи. Онова, което не е възможно, Бог ще го направи. Като ти дойде мъчнотия, ще речеш: Добър е Господ, Той всичко ще оправи!

	1904  

	Господ ме обича.

	Господ те обича и ти помага – но разумно. Ако Господ за един момент престане да мисли за теб – ще умреш. Слънцето грее, защото Господ те обича. Има мъгли, защото Господ ме обича. Вятърът духа – значи Господ ме обича.

	Ще вярваш, че си излязъл от Бога и Той те е пратил на земята да учиш.

	1905  

	Тежки условия

	Когато се намериш в тежки условия и се почувствуваш изоставен, помисли си, че добрите хора те обичат, ангелите те обичат и Бог те обича!

	1906  

	Извор

	Човек трябва да се превърне в един извор, колкото и да е мъничък, но извор!

	1907  

	Житното зърно

	Човек трябва да се превърне в житно зърно! То е малко, никой не го забелязва, но във време на глад може да изхрани цял народ.

	1908  

	Кажи:

	 „В Бога промени няма, всичко, което Бог ми е дал, за мое добро е.“

	1909  

	Вярата.

	Вярата седи над разумността. Вярата е закон за преминаване от една форма в друга, закон за трансформиране на енергиите, закон за прераждане.

	1910  

	Разумността.

	Когато ученикът е разумен, Господ го обича и му се изявява. Трябва да се намираш във връзка с едно разумно същество, което да ти помага. Трябва да има до теб един Разумен Дух, да те подкрепя.

	Хората са като децата, имат нужда от гувернантка.

	1911  

	Идеята 

	Човек трябва да има една основна идея, към която да насочва всичките си сили. Не оставяй мозъка си пасивен, мисли за всички хора по земята, които работят. Мисли за музикантите, за учените, за добрите хора – за всички, които работят идейно. Човек трябва да живей идейно!

	1912  

	Радостта.

	Всеки ден човек трябва да придобива по една Божествена мисъл. Господ пак ми се усмихна!

	1913  

	Правила и мисли

	Всеки ден човек трябва да придобива по   една Божествена мисъл. Днешните страдания ще се превърнат в бъдеща радост. Обичайте Бога вън от вас и вътре във вас, за да го познайте. Когато дойде Братството, земята ще заприлича на Рай.

	Никога не мисли за погрешките на хората, ако искаш да се облагородиш.

	Умът е героят! Сърцето – героинята, а детето, родено от тези герои, е подобно на бащата и майката.

	Нашето отечество е горе!

	1914  

	Учителят за себе си.

	У мен има една черта, която е по-силна от мен: Аз винаги съм на страната на слабите.

	1915  

	Пожеланието.

	Каквото пожелаеш на другите, то се връща и на теб.

	1916  

	Близостта с Учителя.

	Питат: Кой е най-близо до мен? Който чете беседите е най-близо до мен, понеже се свързва с Божия Дух, Който е говорил чрез мен.

	1917  

	Отче наш.

	Отче наш, който си на небето, да се святи името Твое. Да дойде царството Твое. Да бъде волята Твоя, както на небето, така и на земята. 

	Отче наш, Който си на небесата, долу на земята и в душите, Ти проникваш със своята мисъл, Твоята Любов е внесла в мен живот. Аз те обичам, Господи Боже мой, с всичката си душа, с всичкия си ум, с всичкия си дух, с всичката си сила. Да бъде Твоето име благословено през всичките векове!

	1918  

	Бог.

	Великият живот, това е Бог, това е живата Природа с всичкото нейно разнообразие.

	Всъщност, животът е един, но в разнообразните форми, в които се проявява, взема много лица.

	В тоновото изкуство е музика. В Словото – Слово. В различните науки – наука. В човешкото, животинското, растителното, минералното царства все Той работи, те са все Негови облекла и проводници.

	Музиката сама по себе си е Бог – ето защо текст и мелодия трябва да се сливат. Когато човек придобие съзнателно отношение към Бога, той принадлежи вече на Бога, на Великия живот. Тогава човек общува с Бога, Бог е неговия Възлюблен и животът му се осмисля. – „Да възлюбиш Господа Бога твоего с всичкото си сърце, с всичката си душа, с всичкият си ум, с всичката си сила и да възлюбиш ближния си като себе си.“ Това е смисълът на живота!

	1919  

	Тоновото изкуство.

	Тоновото изкуство е носител на музиката, но самото то не е музика. Тоновото изкуство е облекло на музиката.

	1920  

	Ближният.

	Ближният, това е човешката душа. Няма по-хубаво нещо от това да обича човек Бога. Това е естествения живот. Велико и славно е да обича човек Бога и да пребъдва в Любовта му. Всеки друг живот е неестествен.

	1921  

	Любовта.

	Нищо не може да спре чистата любов, затова тя е навсякъде и всичко прониква. Ти работи за Бога, а остави Бог да работи за тебе.

	1922  

	Обичта.

	Колкото повече хора обичаш, толкова по-добре. Кого аз обичам, това никой не знай. Това, което виждате отвън, то са все методи. Никой да не те знай, че ти служиш на Бога. Бог помага, когато няма никой други, който да ти помогне. Един човек ако има, който да ти помага, Бог те оставя на него.

	1923  

	Идеите.

	Всички идеи са пропадали от това, че не е имало хора, които да ги проведат. 

	1924 

	За какво сте способни!

	Ако идете в Разумния свят, няма да ви питат откъде идете, как сте живяли, какво сте придобили, но за какво сте способни.

	1925  

	Школата.

	За да бъдеш ученик на една школа ти трябва еднакво да гледаш и на доброто, и на злото. Злото и доброто трябва да съставляват двама приятели.

	1926  

	Изгубено време и спечелено време.

	Всяко време, което не е използувано за човешкия дух; всяко време, което не е използувано за човешката душа; всяко едно време, което не е използувано за човешкия ум; всяко едно време, което не е използувано за човешкото сърце, то е изгубено време!

	Всяко време, което е използувано за човешкия дух; всяко време, което е използувано за човешката душа; всяко време, което е използувано за човешкия ум; всяко време, което е използувано за човешкото сърце – това е спечелено време. Това е времето, което гради. Това е силата в света, с която човек иска да се повдигне. Когато се намериш в безизходно положение, ще кажеш в себе си: „Не губи времето си в празни работи.“

	1927  

	Откровение.

	Само при най-лошите условия ти можеш да придобиеш знание, което никъде не може да ти се даде. В най-мрачните дни, на човек му се дават най-големите откровения.

	1928  

	Ученици.

	Ако при съвременните страдания злото не стане врата да влезете в Царството небесно, то е изгубено време. След това вий ще станете ученици. Сега вие още учите за възможностите на живота, вий не учите за постиженията и няма да знайте за тях, докато не минете в другата фаза. Защото в постиженията трябва да има светлина да виждате. 

	В страданията, в несретите ако не си губите времето да питате защо ви е дошло, а кажете: „Да бъде волята Божия“, вие сте придобили нещо.

	1929  

	Божественото.

	Физическият живот е едно условие за духовния живот. И духовното, което сте придобили и то е условие, а само Божественият живот може да даде израз на онова, което ние търсим. Той е Божественото задоволяване на всичко онова, което човек желай, което има в себе си.

	1930  

	Първото Начало.

	Попитайте се, колцина от вас вярвате, че Господ е у вас? Без Първото Начало вий нищо не можете да постигнете и не може да бъдете обичани от никого.

	Земята и небето могат да се обърнат, но да бъдете обичани от хората без Бог да бъде вътре във вас – това не може. Човек, който няма туй съзнание, той е изгубен човек.

	1931  

	Две свещени правила.

	Първо: Не губи времето си напразно!

	Второ: Научете се да слугувате на духа си, на душата си, на ума си, на сърцето си.

	Човек трябва да си състави ясна представа за възможностите и постиженията, които Бог е дал на негово разположение.

	1932  

	Отношенията.

	Вярата в Бога, Любовта към Бога  подразбира да намериш отношенията си към другите. Бог трябва да ти покаже какви трябва да бъдат отношенията ти към окръжаващите хора и техните отношения към теб какви трябва да бъдат.

	1933  

	Ада и рая.

	Едновременно аз съм и ада и небето, зависи от моя дух. Аз мога да създам за себе си един рай и един ад. Ако вляза в хармония със себе си, създавам си рай.

	1934  

	Какво трябва да правя?

	Ще правите туй, което Бог прави, туй, което ангелите правят, туй, което разумните хора правят.

	1935  

	Невидимият свят.

	Като дойдете до невидимия свят, искате да постигнете нещо, но ако не се откажете от друго, не може да го постигнете.

	1936  

	Насилието.

	Дето съществува насилие, там съществува престъпление.

	1937  

	Жертвата.

	Туй, което доброволно се дава, то е саможертва. Под думата жертва, разбираме най-разумното вътре, което човек в дадения случай може да направи.

	Жертва – разумна, подразбира – половината от онова, което не ни трябва, да го дадем.

	1938  

	Вяра.

	 „Вяра в Бога“ подразбирам онази сигурност на живота – не само гола вяра, но когато в моята вяра няма никакво изключение – аз ходя и вярвам, че имам разумни същества приятели, които мислят заради мен както за себе си.

	1939  

	Бог.

	Онзи, който запалва огъня е Бог. И онзи, който прави хората да мислят и прави хората да бъдат силни, Той е само Бог. Тъй като мислите, ще имате една философия.

	1940  

	Същественото.

	Същественото е да бъдеш проводник на Божията Мисъл, на Божията Любов, на Божията Мъдрост, на Божията Истина и в нейния продължителен процес, не в еднократния малко или много, всеки ден да бъде човек проводник на Божията Мисъл. Туй е благото на живота, туй е новото за сега за вас.

	1941  

	Ангелите.

	Един ангел може да вземе мъжка или женска форма, но пол няма. Били сте в положението на ангели, кое ви застави да напуснете вашия бащин дом и да се намерите в сегашното положение?

	1942  

	Правило.

	Бог в нас се проявява в най-слабите подтици, ако ти си умен, да дадеш на този най-слаб подтик да се реализира, ти изпълняваш Божественото в света.

	Някой път човек трябва да напусне всичкото си величие, за да даде място на най-малкия подтик. И този подтик ще ти даде много повече знание от онова, което имаш и много повече величие.

	1943  

	Човекът.

	Конят го товарят и разтоварват, а човек сам може да се разтовари.

	1944  

	Ще го бъде!

	Защо трябва да мислите за нещо, че няма да го бъде? Аз мога да ви докажа, че ще го бъде!

	1945  

	Правият път.

	Ако търсите спасението отвън, вие сте на крив път. Спасението ще дойде отвътре, а не отвън.

	Онзи, който спасява, Той действа в нашите умове, сърца и воля. Ако силите не действуват отвътре, нещата остават нереализирани.

	Човек може да намери истинския път само във време на мъчнотии. Това е новата философия. Човек, който иска да се движи по правия път, ще срещне най-голямото съпротивление.

	Големите мъчнотии в живота съкращават пътя, но при тях имаш най-големите придобивки.

	1946  

	Съответствие.

	Това същество, което обичаш, е създадено от Бога. То е свободно. Дотолкова, доколкото обичаш това същество, дотолкова Господ обича и тебе. Толкова, колкото вий обичате, толкова ви обича и Бог.

	1947  

	Ангелите.

	Ангелите се отличават по две качества, те са много интелигентни и крайно справедливи.

	Всеки от вас, който е абсолютно справедлив, може да бъде ангел.

	1948  

	Хлябът.

	Ако вярвате, че Христос е вътре в хляба, вий ще имате силата на хляба.

	1949  

	Божията воля.

	Ти казваш: „Докога Господ ще ме забравя?“ – Дотогава, докато се боиш да изпълниш Неговата воля. Щом решиш да изпълниш Неговата воля, отношението на Бога спрямо теб ще се измени.

	Трябва да отидеш при Бога с онова желание да научиш нещо или да отидеш при Бога с желание да извършиш Неговата воля. Щом искаш да извършиш Божията воля, ти се поставяш в положението на един син, имаш синовно отношение към Бога.

	1950  

	Гледане и виждане.

	Два начина има на гледане: Може да гледаш и да виждаш недъзите на хората; а може да гледаш и виждаш доброто у тях или това, което Бог е направил.

	Следователно, когато срещнете някого, вий трябва да виждате в него само онова, което Бог е вложил в него. Това значи да гледа и да вижда човек. Това е смисъла на виждането.

	Ако не намерите Божественото, никакви отношения, никакво приятелство не може да съществува. Божественото ще намерите в истински красивия, добрия и разумния човек

	1951  

	Ключът на живота.

	Както постъпвате с хората, тъй ще постъпват и с вас. Вършите ли волята Божия, вий ще посеете пътя си със скъпоценни камъни.

	Тогава хората ще дойдат да ви помагат. Само по този начин ще бъдете радостен и каквато работа почнете, ще я свършите с успех. Този е един важен ключ на живота.

	1952  

	Специфична работа.

	На всеки човек е дадена специфична работа, която той сам трябва да извърши. Каква е тази работа? – Да бъде носител на Божественото. В който момент се заеме с тази работа, всички противоречия от ума и сърцето му ще изчезнат.

	Бог ще премахне противоречията от живота на всеки, който е приел доброволно да му служи.

	1953  

	Божественият извор.

	От дългия път на своето развитие в ума, в сърцето и в душата на човека се е събрала много кал, която само любовта е в състояние да изчисти. Единственото спасение за него е да влезе във водата на Божествения извор и там да се изчисти.

	1954  

	 „Лош човек“.

	Не е достатъчно човек да каже за себе си, че е лош, но той трябва да се въздържа от лоши мисли, желания и постъпки.

	1955  

	Закон за страданието.

	Дойдете ли до страданието, не желайте времето да се съкрати. Защо? Защото на всяко страдание отговаря радост, колкото време е траяло страданието, толкова време ще трае и радостта. Законът е такъв.

	1956  

	Друг закон.

	Бог не извинява погрешките на хората. Всяка погрешка носи своите последствия. На същото основание Бог възнаграждава човека и за най-малкото добро, което той прави.

	1957  

	Окото на живота.

	Никой не може да се избави от окото на живота, което поставя всичко в равновесие.

	Ако хората знаеха, че има контрол върху тях, от който не могат да се избавят, те лесно щяха да се изправят. Те не вярват, че Божието око следи всичко. Сега Невидимият свят следи и казва на хората да бъдат добри, разумни и справедливи. Ако издържат на тези условия, те ще получат едно възнаграждение.

	1958  

	Любовта към Бога.

	Бог е единственото същество, Което постоянно ни държи в ума си и мисли за нашетодобро. Никой не може да си представи онова, което Бог е приготвил за онези, които Го любят. Дойдете ли до Бога, от всички се иска непреодолима Любов към Него. Кажи си: „Има Един, Който постоянно мисли за мен и ми помага.“

	Няма по-красиво нещо от това да отправи човек ума и сърцето си към Бога.

	1959  

	Здравият човек.

	Докато човек не изправи живота си, не може да подобри и здравето си. Всеки обича здравия човек, той има благородно сърце и може да ви отслужи във всичко. Искате ли да бъдете свободни и здрави, впрегнете тялото, ума и сърцето си на работа.

	1960  

	Пълна почивка.

	Искате ли да се освободите от вътрешни противоречия, вий трябва съвършено да отпуснете и мускулите си, да разслабите всички връзки на тялото си, да дойдете до положението, като че всичко сте уредили.

	След това да се предадете на дълбоко размишление. Само така ще опитате пълната почивка. При това положение вий не трябва да се интересувате какво ще кажат хората за вас.

	Всеки ден употребявайте по няколко минути за съзерцание, за почивка на тялото. Отправи ума си към всички разумни същества, на които работите са напълно уредени, освободете се от всички грижи и безпокойства и кажете: „Благодаря на Бога за всичко, което е направил.“

	1961  

	Божественото.

	Човек трябва да се вглъби в себе си, да се издигне над обикновените условия на живота. Отворете сърцето сиза Божественото и не мислете какво ще стане с вас.

	Отворете ума си за възвишените и светли мисли и не се грижете за утрешния ден.

	Имайте вяра, че Божественото е в сила да разработи своите пътища. Божественото в човека е същественото, върху което той трябва да работи. Чрез Божественото ще се свържете с добрите хора, със светиите, с ангелите, с Бога.

	Дойде ли човек до това положени е, мисълта му се изправя, чувствата му се облагородяват и постъпките му стават възвишени. Всичките му работи тръгват напред.

	1962  

	Смирението.

	От вътрешното смирение на човека се раждат най-хубавите черти, най-хубавите плодове

	1963  

	Разумната природа

	Природата не позволява да я владат. Всеки, който си е въобразил, че може да владей над природата, се е намерил пред праха на своите илюзии и въображение.

	1964  

	Коя е причината за смъртта?

	Тя се дължи на това, че човек се намира в постоянна борба с Разумната природа и иска да я подчини на себе си. Никой не може да подчини природата, но трябва да се учи от нея. Тя учи хората на закона на Любовта.

	1965  

	Живата природа

	Като говорим за Разумната природа, за Живата природа, ние разбираме едно от най-великите същества след Бога. Със своята аура природата обхваща всичко в света, тя е светла и разумна, блага и чиста и съдържа в себе си Любовта.

	1966  

	Страданията.

	Страданията, през които човечеството минава, са временни. Те са илюзия на земния живот. Няма страдание, което да засяга изцяло човека. Външно човек може да бъде ограничен, но в душата си е свободен.

	1967  

	Нова насока.

	Който иска да измени коренно живота си, трябва да придобие дълбоко положително знание, което да даде нова насока на неговите мисли, чувства и действия.

	1968  

	Напред и все напред.

	Мощното, великото в човека е неговия непреодолим стремеж, който го подтиква напред и все напред. То е малко, но движенията му са силни.

	1969  

	Светлата мисъл.

	Светлата мисъл, светлото чувство правят духа на човека мощен и крепък. Велика и мощна е силата на мисълта. Божествено е човек да постоянствува на своите добри мисли и желания. Желаеш ли нещо, ще кажеш: „Ще бъде, ще бъде, ще бъде!“ Докато най-после стане.

	1970  

	Ученикът.

	Всеки, който иска да се учи, трябва да умре. Така е било в старите школи. Така е и днес. За всичко старо, което спъва вашето развитие, трябва да умрете.

	1971  

	Една свещена идея.

	Човек е в постоянна борба в себе си – коя идея да вземе надмощие. За да не става тази борба в него, той трябва да даде място само на една свещена идея в себе си.

	1972  

	Свят на промени.

	Всеки човек трябва да наблюдава себе си, като продължава работата си оттам, където е стигнал.

	Всички хора са пътници, те трябва да знаят, че се намират в свят на постоянни промени.

	1973  

	Страданията.

	Страданията носят велики блага за човешката душа. В страданията човек се учи, облагородява и развива. Те са мощна сила в Природата. Всички велики, всички силни хора в света са били подложени на големи страдания, следствие на което те са се развивали бързо и се отличавали от хората на своето време. Ето защо всички велики хора са минавали пред своите съвременници като ексцентрични, като болни хора. Велики и силни хора в света са тия, които природата е удостоила с големи страдания.

	1974  

	Високият идеал

	Когато всички хора се стремят към високия идеал и го пожелаят, тогава ще дойде спасението на света.

	1975  

	Фокусът.

	Искате ли да се развивате постоянно дръжте в ума си мисълта за Бога, като единствено място, като единствен фокус, дето се събират съзнанията на всички разумни същества. Дръжте мисълта си към тази единствена посока, от дето иде светлината и топлината на вашия живот.

	1976  

	Мисълта за Бога.

	Които мислят за Бога и отправят ума си към Него, те все напред и напред вървят. И в леглото си човек може да отправи мисълта си и да върви напред. Всичко седи в мисълта на човека. Искате ли да придобиете светлина на съзнанието си, мислете за Бога. Който отправя мисълта си към Бога, той ще бъде свободен от всички болести.

	1977  

	Истинската Любов.

	Истинската Любов се изразява чрез отправяне мисълта на всички същества в една посока, когато съзнанието на всички същества се отправи към една посока, те имат много допирни точки помежду си. Обаче, почне ли човек да се върти само около своя център, около себе си, всичко е изгубено.

	1978  

	Свободата.

	Свободата съществува само за онзи, който люби Бога.

	1979  

	Смисълът на живота.

	Грешникът не може да бъде заведен при Бога, освен ако съзнанието му започва да се пробужда. Тогава ще му кажем: „Ела да те заведем при Онзи, Когото обичаме, там ще намериш смисъла на живота.“

	1980  

	Изпитание.

	Бог ни изпитва с благото, което ни дава, ако не употребим това благо за Бога, ще го изгубим.

	1981  

	Смирение

	Докато човек няма смирение, той търси почит и уважение от хората. Христос казва: „Слава от человеци не приемам.“ Търсете слава от Бога. Бог да има добро мнение за вас и Той ще ви научи на всичко.

	1982  

	Формула.

	Туй, което в началото не е било, като се прояви, образувало е всички невъзможности в света. А туй, което в началото е било, като се прояви, образувало е всичките възможности.

	1983  

	Растене.

	Растене има само в Добродетелта. В Божествения свят човек толкова е израснал, колкото е добър.

	1984  

	Самостоятелност.

	Самостоятелни сме само тогава, когато в нас седи Божественото.

	1985  

	Благодарността.

	За всичко, което ядете, трябва да благодарите. В благодарността нещата се увеличават.

	1986  

	Постиженията.

	Без мекота, без любов, постижения не може  да има.

	1987  

	Вярата.

	Вярата се придобива с големи изпитания. Човек вярва само тогава, когато мине през всичките опитности в живота и може да опита Божествената идея.

	Вярвай в своята разумност и в своята доброта. Истинското богатство на човека е в неговото знание.

	1988  

	Естествената среда.

	Бог никога не изменя отношенията си. Всички сили в човека са от Бога и Той е естествената му среда.

	1989  

	Способностите.

	Вий трябва да се научите да храните вашите способности. Не можеш да развиеш една способност, ако не я храниш.

	Свързвайте се с онези, които са одарени. От тях излиза магнетична сила, има какво да придобиете.

	1990  

	Свободата.

	Човек за своята свобода трябва да воюва и да умре за нея. Но който умира за свободата си, той не умира, но ще живее.

	1991  

	Любещият

	Във всички ни трябва да живей Любящият. Човек трябва да различава кога Любящият се проявява и кога той.

	1992  

	Радостта.

	Щом сте радостни, то е глас от Небето.

	1993  

	Знанието.

	Знанието е едно велико преживяване на душата.

	1994  

	Пулсът.

	У всички добри и святи хора, пулсът на сърцето е много мелодичен и хармоничен. Щом усетиш приятност в пулса – здрав си. Ако усетиш затруднение – болен си. Ако внесете две противоположни мисли в ума си и ако не обичате някого, пулсът ви не бие правилно.

	1995  

	Връзките.

	И като обичате един човек, свързвате се с него и като не го обичате – пак се свързвате.

	1996  

	Онзи свят

	В другия свят, като идеш, твойто минало става настояще и понеже съзнанието ти е будно като на мъдрец, ти се чудиш как си  допуснал известни погрешки.

	1997  

	Промисъл.

	За една година имаш право да промислиш напред, а следующата година, тя пак ще промисли за себе си.

	1998  

	Доброто.

	Прояви своята доброта навреме. Като проявим доброто, ние сме във връзка със съзнанието на Природата и всички хора в света.

	1999  

	Значението на цветята:

	Глог – мъжество, смелост.  

	Метличина – меланхолия.

	Истравниче – смирение

	Орлов нокът – приятелски връзки.

	Шибой – симпатия.

	Хортензия – трайна обич.

	Невен – вечна вярност.

	Перуника – доверие.

	Жасмин – непорочна любов

	Зокум – хубост.

	Белият крин – невинност.

	Белият люляк – постоянство.

	Бръшляна – преданост.

	Маргаритка – щастие.

	Риган – носител на щастие.

	Момина сълза – нежност.

	Мирт- чиста любов.

	Нарцис – вярност.

	Бял карамфил – мир, спокойствие.

	Маслина – мир, спокойствие.

	Червения мак – гордост, високомерие

	Теменуга (трицветна) – спомен.

	Зеленика – вечно приятелство.

	Иглика – надежда.

	Лютиче – нетърпение.

	Резеда – кротост, доброта.

	Роза – живот, преснота.

	Мимоза – чувствителност.

	Ружа – мъка, безпокойство, грижа.

	Мащерика – ревност.

	Теменужка (виолетка)  – скромност.

	2000

	Вечните процеси.

	Всички процеси, които стават по Божията воля, са вътрешни, те съществуват вечно. Всяка връзка, направена от Бога, е вечна на земята, тя само се проявява, а не се прави сега.  Това трябва да знаят всички.

	2001

	Учителят.

	Човек трябва да учи от любов знанието, като нещо Божествено. Бог е Учителят на всеки човек.

	2002

	Служение.

	Каквото и да се случи на човек, който е дошъл до реалния живот, той всякога ще е готов да служи на Бога.

	2003

	Другия свят – извънземния.

	Хората търсят щастието там, дето то не съществува. Никоя жена не може да даде щастие на мъжа. Никой мъж не може да даде щастие на жената. Това е в съвременния свят.

	Туй, което хората търсят на земята, съществува в другия свят – извънземния. Обича се само Великото, Разумното. Идейното, което съдържа в себе си чистотата и знанието.

	2004

	Възлюбленият.

	Ти ще обичаш онзи, който познава живота ти, който те разбира и може да ти даде от своя живот, както Бог дава. Бог нищо не иска по отношение на нас. Той иска да ни убеди, че 

	Неговата Любов по отношение на нас е вечна и постоянна.

	2005

	
IV КНИГА – ТРИТЕ ОБРАЗА НА ВЕЛИКИЯТ И ТРИТЕ ВЕЛИКИ ЗАКОНА 

	 

	(Из беседите и разговорите на Учителя пред класа на Добродетелите, записани от Мария Тодорова8)

	 

	Обещанието 

	Люби Господа Бога Твоего с всичкото си сърце, с всичката си душа, с всичката си сила, с всичкия си ум.

	В Него ти ще намериш твоето здраве, твоето щастие, твоето блаженство.

	Люби ближния си като себе си. В него ти ще намериш основите на твоето повдигане.

	Бъди съвършен, както е Отец твой съвършен. В Него ще намериш връзките на вечния живот, извор на всички блага. (21.IX.1909 г.)

	2006

	 „Защото Ти Си моя надежда, Господи Иеова, Упование мое Си от младостта ми.“ (Псалом 71; ст. 5)

	Бог.

	Само съвършените неща се обичат. През каквито изпитания и страдания да минете, в края на краищата ще се убедите, че няма същество в света, което да ви обича като Бога.

	И при най-лошите условия да изпаднете, Бог работи за вашето освобождение и повдигане. Бог, за когото проповядвам, живее във всеки човек. Той се изявява като скрит вътрешен идеал, вътрешна светлина в човека.

	Чрез тази светлина човек разбира каква трябва да бъде истинската Любов.

	2007

	Вярата.

	Който вярва във Великото Начало на живота, той ще вярва и в себе си, и в своя ближен.

	2008

	Чистотата.

	Здравето на човека зависи от неговата вътрешна и външна чистота. Идейна чистота се изисква от човека.

	2009

	Отношенията.

	Като се добере човек до Божественото, разбира, че отношенията между хората са вечни и неизменни.

	Всички хора имат Божественото право да се обичат. За да не се карат, те трябва да са готови в даден момент да жертвуват човешкото си желание. Между всички хора съществуват вечни и неизменни отношения, те трябва да се доберат до тях.

	Животът на човека иде отвътре. Никой отвън не може да предаде на човека живот. Това, което иде отвътре е Божествено. То е вечно и неизменно.

	2010

	Доволство.

	Когато си недоволен, ще мислиш, че добрите хора са винаги радостни и доволни, че ангелите са радостни и доволни, и най-после Бог е радостен и доволен. Щом те са доволни и радостни, и аз ще бъда доволен и радостен.

	2011

	Обичта.

	Обичта е начин да предадем Любовта. Тя е метод, чрез който можем да предадем Божествената Любов.

	2012

	Школата.

	Школата е постоянно общение с Бога – с всички ония живи съзнателни умове и с всички благородни сърца, които имат същия стремеж.

	Следователно желанието ви за знание трябва да бъде тъй силно, че да няма мъчнотия в света, която да ви спъне. Тогава може да постигнете всичко, което искате.

	Онзи, който иска да се учи, трябва да бъде постоянно в съприкосновение с Бога на Мъдростта.

	2013

	Служението.

	Служението на Бога трябва да стане като една идея и да причинява най-голямата радост.

	2014

	Учените хора.

	Има хора, които поддържат Любовта, има хора, които подържат Вярата – учени хора са те. Простият човек нищо не може да поддържа.

	2015

	Две души.

	Само две души има в света, които се обичат. Ние формално само ги представяме.

	2016

	Враговете.

	Обичай Бога във врага си!

	2017

	Животът.

	Ние трябва да постигнем живота, който е отвъд формите. Мисли за Възлюбления, който е един.

	2018

	Скъпоценните камъни.

	1. Яспис – диамант.

	2. Сапфир – син.

	3. Халцедон – разни цветове

	4. Смарагд – зелен.

	5. Сардоникс – зелен.

	6. Сардер – кърваво червен (отговаря на рубина).

	7. Хризолит – златисто жълт.

	8. Берил – морско зелен.

	9. Топаз – жълт.

	10. Хризопрас – луково жълт.

	11. Хиацинт или циркон – зюмбюлен.

	12. Аметист – виолетов.

	2019

	Смелият:

	Бъдете смели и разумни! На смелия Бог помага.

	2020

	Хаади-хен-зи. Туй, което мисли

	Нева сан-зу,

	Бию мен-си

	Хариен хаади хен зи

	Ава махаар вен хабар менси.

	2021

	Дойди след мен.

	Дойди след мен! И той стана и тръгна след него. Няма по-силно изречение от това: Ела след мен!

	2022

	Сириус.

	Всички хора, които имат един светъл ум, едно благородно сърце, са под влиянието на Сириус.

	2023

	Човек.

	Това е най-хубавото име, което можем да дадем на едно същество. Много ангели желаят да бъдат човеци.

	2024

	Защо идат страданията?

	Защото не сте посрещнали Господа когатови е посетил. Христос казва: „Ти не узна времето, когато беше посетен.“ За Ерусалим.

	2025

	Трите.

	Любовта крепи вярата.

	Вярата крепи надеждата.

	Надеждата крепи живота.

	2026

	Съвети.

	Човек, който иска да служи на Бога, не трябва да служи на себе си.

	Любовта на Бога, ще се превърне в живот в нас.

	Любовта е, която изглажда противоречията.

	Никога не прави един опит, докато нямаш връзка с Бога, понеже ще фалираш.

	Остави нещата да си текат със своето време.

	Понякога само в това седи разрешението на известни въпроси. Самото време носи тяхното разрешение. Ти само изчакай, изтърпи, докато премине злото. Условията се сменят разумно.

	Ти гледай да бъдеш в съгласие с тази разумност

	2027

	Хармонията.

	Истинската хармония се гради върху науката за обертоновете.

	2028

	Вярата.

	Вярата е Любовно отношение към едно разумно същество, което никога няма да измени отношенията си към вас. Един приятел, който всякога, когато сте в нужда, ще ви се притече на помощ.

	2029

	Синовете Божии.

	За да станете Син на Бога, трябва да слугувате на Любовта, Мъдростта и Истината.

	Казвам ви сега как да станете Синове Божии.

	2030

	Само едно желание.

	Онзи в Когото живеем и Който живее в нас, това е Бог. Във вас трябва да остане само едно желание – да вършите Волята Божия.

	2031

	Водата. 

	Стремете се по възможност да пиете най-хубавата вода, понеже тя носи елексира на живота.

	2032

	Проповедта

	Мнозина са ме питали: Как трябва да проповядва човек? Идете при някой извор и ще видите как проповядва той.

	2033

	Волята Божия.

	Учете се да мислите, учете се да чувствувате, учете се да вършите Волята Божия. Бъдете смели, да изпълните Волята Божия. Когато всички хора се решат да вършат Волята Божия, то е Царството Божие на земята.

	2034

	Особен човек.

	Особен човек наричам онзи, който мисли както Бог мисли.

	2035

	Халелуйя.

	Хвалете Господа в светилището му.

	„Халилуйя“ – съществува в природата. Ти не знаеш какво значи „халилуйя“, но като я произнесеш, ще почувствуваш нещо. Туй, което почувствуваш, това е.

	2036

	Живот.

	Думата „живот“ не е българска, нито славянска, тя е ватанска дума.

	2037

	Заповедта.

	Само един Бог ще имаш. Него ще обичаш с всичкия си ум, с всичкото си сърце, с всичката си сила.

	Тази заповед е дал Бог на човека, когато го е създал.

	2038

	 „Пътят на ученика.“

	Ще изучавате през цялата година „Пътят на ученика.“ Каквото и да ви се каже, по-хубава за вас книга от нея няма – „Пътят на ученика“, онези правила, които са вложени в нея. В „Пътя на ученика“ ще намерите разрешение на мъчнотиите си.

	2039

	Собствеността.

	Ние имаме друго разбиране за собствеността. Има един разумен свят, който определя кому какво принадлежи и отдава правото на всеки човек. Той възстановява правдата. Той може да направи богатия беден и бедния богат. За него това е най-лесно.

	2040

	Честност

	Има нещо, което като прибавите към хората, всички лица стават красиви. Едно качество е то, което ако хората го имаха, биха били красиви и щастливи. Това опитвам върху всяко лице. Представете си, че имате това качество – ако употребя думата „честност“, тя не изразява туй качество, не външна честност, но честност в целия наш вътрешен живот.

	2041

	Мъчението.

	Искам всички вий да сте мъченици. Когато ви попитат какво се изучава в тази школа? – Мъчението, основа на Царството Божие, нищо повече – за онези, които не разбират, а за онези, които разбират – начало на Великата Божия Мъдрост в пълната нейна хармония и красота.

	2042

	Формула:

	Любовта на Христа в нас ще свърши всичко започнато.

	2043

	Най-добрата молитва.

	Да мислиш, че Бог е добър, че Бог е Любов, това е най-добрата молитва.

	2044

	Ученикът.

	Ученикът трябва да преживява всичко като душа, която люби Бога.

	Моралът на ученика е Божествената любов.

	Ученикът има характер, щом не изменя любовта си. Изменя ли я, той трябва да знай, че тя не произлиза от Бога.

	В света ние можем само да учим, а да го оправи може само Бог. Бог всичко е предвидил – нещата са точно определени.

	2045

	Истинската.

	Истинската Благост е духовна. 

	Истинската Любов е духовна.

	2046

	Бог.

	Бог е свободен спрямо всички същества и те не могат да Го задължават, но естеството Му е такова, че Той не може да не бди върху  тях.

	2047

	Човек.

	Човек е сам и не е сам. Сам е, защото никого не може да задължи да се грижи за него. Не е сам, защото Бог по свободата на волята си се е предал нему.

	2048

	Помощта.

	Помощта отвън е временна, а отвътре е постоянна.

	2049

	Божественото.

	Никоя форма сама по себе си не е ценна, ценен е само Бог, Който живее в нея. Формата лишена от Божественото в нея, за нищо не е потребна.

	2050

	Щастието.

	Твоето щастие е в Бога, Който живее в тебе, в Учителя, който е навсякъде. Има Един, Който те обича.

	2051

	Истината 

	Човек трябва да е готов да умре за Истината.

	2052

	Съдбата.

	Ако има някой грешен пред мен, Божия е съдбата, а не моя.

	2053

	Огън пояждающ.

	За тези, които не разбират езика на моята Любов, аз съм огън пояждающ.

	2054

	Чистотата.

	Излишната енергия в човека създава нечистота, следователно той трябва да работи непрестанно. Работата – духовна, умствена, физическа е спасение за човека.

	Отношенията между хората трябва да бъдат свежи и чисти. През ума ти да не минава мисъл да се ползуваш от някое същество. Да търсиш само добрите черти на хората, да живееш за тях, да дадеш свобода на всякого да се прояви, както си иска, без да го критикуваш.

	2055

	Моят мир.

	Моят мир ти давам. Ще ти дойдат много страдания, изкушения, съмнения – всичко приемай с радост.

	2056

	Доброто дело.

	Човек трябва да бъде вътрешно готов за извършване на доброто дело, а кога да го извърши, това Бог ще му нареди.

	2057

	Бог.

	Бог е единственото същество, което може да обичаш без съревнование. Да любиш Бога.

	2058

	Отвън и отвътре.

	Отвън не се показвай верующ, но вътре дълбоко вярвай. Трябва човек дълбоко да вярва в Божествената Любов, Мъдрост и Истина. Този, който е уповал на Господа, никога не се е излъгал.

	2059

	Благословение.

	Има хора, които където и да отидат, носят благословение. На тях не трябва да им се препятствува.

	2060

	Ние.

	Има нещо, което Господ няма да направи. Ние ще орем, а Той ще възрасти.

	2061

	Слънцето.

	Може временно да те турят в затвор и да не виждаш Слънце, но то не значи, че не те грее.

	2062

	Божественото.

	Божественото минава през нас, но тъй бързо, че не можем да го усетим.

	2063

	Истинската любов.

	Истинската любов има началото си в другия свят.

	2064

	Вяра.

	Вяра, вяра непоколебима.

	2065

	Страданията.

	Страданията са необходими, без тях не може да има растене.

	2066

	Най-хубавото място.

	Радвайте се, че Бог ви е написал на дланта си. То е най-хубавото място.

	2067

	Правило.

	Отидеш на гости, трябва да знаеш колко да седиш. Станеш ли веднъж, върви си, не се връщай.

	2068

	Не отлагай.

	Като кажеш нещо да го направиш, не отлагай, веднага го направи.

	2069

	Любовта.

	Любовта може да съществува между двама души и Бог, за да прояви любовта си, има нужда от душата на човека.

	2070

	Вяра.

	Човек трябва да има такава вяра в Бога, че никога да не се усъмни.

	2071

	Доброто 

	Човек езика си не може да даде, но може да го употреби за доброто на другите. Тук има дълбока философия.

	2072

	Духовният човек.

	Като дойдем до духовния човек, трябва да имаме абсолютно смирение, да заеме последното място, без да се урони неговото достойнство. И да заеме първото място, без да се притури нещо на неговото достойнство.

	2073

	Душата.

	Душата е посредник между Божественото и човешкото.

	2074

	Молитвата.

	Като учиш, трябва да си постоянно в молитва и да пазиш връзката си с Бога. Съзнанието ти да бъде винаги будно.

	2075

	Божественото

	Когато направите една погрешка, повикайте Божественото във вас да я изправи и се радвайте като дойде.

	2076

	Блаженство.

	Блаженство е за ученика да се освободи от ограниченията на света. Ученикът е зает с друга работа.

	2077

	Вечният живот.

	Изворът, що извира, реката, която тече нито се връща, нито се обръща, тя напред отива към морето.

	Душата, която има светлина, право разрешава. Ученикът, който в Любовта, Мъдростта и Истината расте, него Учителят познава, в него съмнение и колебание не остава. Раните на силната душа лесно зарастват. Огънят на Истината прави душата чиста. Само Божията Любов носи вечния живот.

	2078

	Служение.

	Служение на Бога, това е науката на живота.

	2079

	Плодовете на Духа.

	А плодовете на Духа са: Любов – не можеш да храниш твоя мозък без любов. Радост – не може твоят мозък да расте без радостта. Мир – не може твоята мисъл да бъде силна, ако нямаш мир.

	Дълготърпение, Благост, Милосърдие – ангелите прилагат

	дълготърпението, благостта и милосърдието, чрез тях изявяват живота.

	Вяра, Кротост, Въздържание – храна за човека са вярата, кротостта и въздържанието. Човек трябва да ги развива.

	2080

	Великден.

	Великден – вечния ден. Люби истината, тя е свещеният път към Бога на вечната Любов.

	2081

	Духът.

	От духът всичко расте, цъфти, връзва и зрее.

	2082

	Ученикът.

	Ученикът, който иска да мълчи, най-първо трябва да се научи да слуша.

	2083

	Формули.

	Докато ти четеш с моята свещ, 

	ти имаш отслугата от моето съзнание.

	Твоето Слово е живот, 

	Твоят Дух е Любов,

	Ти си, Господи, Виделина,

	Ти си наша опора, в Теб е нашата сила.

	 

	Любовта е път за живота.

	Мъдростта е път за светлината.

	Истината е път за свободата.

	Приемай това, което иде от обятията на Този, Който е родил всичко.

	2084

	Вяра.

	Вяра – основа на знанието.

	Вяра – чрез която щат Божиите блага.

	2085

	Правило.

	Учи и работи, в пътя на Любовта ходи, така мира ти с теб ще бъде.

	2086

	Божият Дух.

	Живот, знание, свобода – това Божият Дух иска.

	Светли мисли, топли чувства, добри постъпки – това душата иска.

	2087

	Душата.

	Блажена е душата, която се учи с търпение.

	Доброта, Правда, милосърдие – това са пътищата на човешката душа.

	2088

	Вечният живот

	Светът на Любовта е света на Вечния живот.

	2089

	Незнайният връх9

	А-Б 2660 метра – тайнственият връх на Божествената Любов.

	2090

	Формула:

	Любовта разкрива Бога в нас.

	2091

	Послушанието 

	Послушанието е Божествена връзка между ученика и Учителя.

	2092

	Любовта.

	Любовта създава всичко.

	В Любовта бъди неизменен.

	В Мъдростта бъди постоянен.

	В Истината – неуморен.

	Ученикът трябва да учи Великата Истина на Божествения живот навреме.

	Вложи думите на Любовта в сърцето си, Словото на Мъдростта в ума си, лъчите на Истината в душата си.

	Ходи с цялостта на духа си в пътя Господен. Слушай думите на живота, прилагай ги прилежно с неуклонна вяра и непрестанна Любов. Той иде да те укрепи с крепката си десница. Неговата виделина ще весели сърцето ти. (18 юлии 1922 г., Мусалла, първо езеро.)

	2093

	Правила.

	Постави страж на сърцето си, докато е рано. И учител на ума си – докато е време. Предай юздите на живота си в ръцете на Неговия Дух.

	Нека Господ ти бъде ръководител и краят на живота ти ще се увенчае със сполука.

	2094

	Съвети.

	Възлюби Истината с душата си, Правдата с духа си, следвай Мъдростта с ума си и Любовта със сърцето си. Прилагай Добродетелта със силата си.

	Твоята любов да бъде като Божията Любов. Твоята любов да бъде като Едната проявена Божия Любов.

	В любовта ти да има мекота.

	В езика ти – мъдрост.

	В погледа ти – правда.

	В постъпките ти – доброта.

	Ходи с всичкото незлобие на сърцето си, и мирът ти ще изгрее като утринната зора

	2095

	Един.

	Има Един, Който е път за всички.

	Има Един, Който е живот за всички.

	Има Един, Който е Истина за всички, Този Един е само, Който те обича и Който те познава.

	2096

	Обичта

	Обичта значи, като си приел любовта, вече можеш да обичаш.

	Без любов не можеш да обичаш.

	Любовта се явява сама, тя иде от Бога.

	Щом обичаш, Любовта се е явила вече.

	Ако някой те люби, ще го посрещнеш, ще му дадеш всичко – това е обич.

	2097

	Божията любов.

	Като кажеш: „За Божията Любов всичко мога на направя“ – това значи: Аз те обичам заради Господа, заради Неговата Любов.

	2098

	Три неща.

	Три неща изисква Духът Божии:

	Да се храним добре,

	Да живеем добре,

	Да мислим добре.

	Храненето е Неговото Слово.

	Добрият живот е Божията Воля.

	Доброто мислене е Неговата Любов.

	Дето Божият Дух живее и действува, има мир и радост.

	2099

	Чада Божии.

	Господ се е обещал, че няма да лиши от нищо добро своите чада.

	Това е толкова вярно и истинно, колкото Слънцето на деня.

	2100

	Дървото на живота.

	Храни се от дървото на живота, ще изцелееш. Това дърво е Христос, Неговият плод е Истината, имай Неговия ум.

	Христос казва: „Всичко, каквото попросите в мое име, аз ще го сторя.“

	2101

	Спечелено време.

	Всяко време, което е използувано за човешкия дух, всяко време, което е използувано за човешката душа, всяко време, което е използувано за човешкия ум и всяко време, което е използувано за човешкото сърце, това е спечелено време. Това е времето, което гради. Това е силата в света, с която човек иска да се повдигне.

	2102

	Лошите условия.

	Само при най-лошите условия ти можеш да придобиеш знание, което никъде не може да ти се даде.

	В най-мрачните дни на човека му се дават най-големите откровения.

	2103

	Първото начало.

	Без Първото Начало вие нищо не можете да постигнете и не можете да бъдете обичани от никого. Земята и небето може да се обърнат, но да бъдете обичани от хората без Бог да е вътре във вас, това не може.

	2104

	Песента.

	Започни да пееш в душата си и веднага ще дойде светлина.

	2105

	Бог.

	Онзи, които запалва огъня, е Бог. И Онзи, Който прави хората да мислят и прави хората да бъдат силни – Той е само Бог.

	Същественото е да бъдеш проводник на Божията мисъл, на Божията Любов, на Божията Мъдрост, на Божията Истина. И в нейния продължителен процес, не в еднократния. Всеки ден да бъде човек проводник на Божията мисъл. Туй е благото на живота. Туй е новото за сега за вас.

	2106

	Чистата вода.

	Ако вляза в една чиста вода, няма какво да се безпокоя, но ако вляза в кална, тогава ще кажа: „Не ми трябваше.“

	2107

	Малкият подтик.

	Бог в нас се проявява чрез най-слабите подтици. Ако ти дадеш на този най-слаб подтик да се реализира, ти изпълняваш Божественото в света.

	Някой път човек трябва да напусне всичкото си величие, за да даде място на един най-малък подтик.

	2108

	Спасението.

	Ако търсите спасението отвън, вие сте на крив път. Спасението ще дойде отвътре. Онзи, Който спасява, действува в нашите умове, сърца и воля.

	2109

	Важни неща.

	Има важни неща в живота, за постижението на които се иска труд, усилие. Това усилие един ден ще се оправдае.

	2110

	Истинското богатство.

	Истинското богатство на човек е това, което върви с него, което никой не може да му вземе. Това е неговото добро, неговото знание, неговата любов, истина, сила.

	Навсякъде търсете и виждайте Бога. Както постъпвате с хората, така ще постъпват и с вас.

	2111

	Вътрешният ключ.

	Вършите ли Волята Божия, вие постилате вашия път със скъпоценни камъни. Тогава хората ще дойдат да ви помагат. Каквато работа почнете, ще я свършите с успех.

	2112

	Формула.

	 „Бог е Любов, която е над всяко същество.

	Бог е тайна, която е над всяка наука.

	Бог е приношение, което надминава всяка справедливост.

	Бог е промисъл, който превъзхожда всеки разум.

	Бог е съвършенство, което надминава всяко понятие.

	2113

	Разумността.

	Разумността,“ това е гласът на  Божественото в нас. Разумността е вътрешна светлина в човека, с любов. Животът е условие за проявление на разумността.

	2114

	Радост и скръб

	Животът започва с проявление на две преходни състояния – радост и скръб.

	Радостта се определя като положително възходящо течение в човека, скръбта – отрицателно, низходящо. Тези две състояния са условия за проява на Разумния живот, на Разумността, с която той осмисля живота си и се движи правилно в него.

	2115

	Скръбта

	Скръбта това е едно от великите условия в живота. Няма по-велико благо от скръбта. Затова тя предшествува радостта.

	2116

	Страданията.

	В страданията се ражда мисълта. Там човек се учи да мисли правилно. След страданията настъпва радостта. Тя е награда за работата, която е извършил човек по пътя на страданието

	2117

	Животът.

	Ние трябва да се стремим към живота, за да добием Разумността. Само разумното може да ни научи как да използуваме условията.

	Животът не е нещо произволно. Той е училище, Велика школа на живата природа. В нея работят разумни сили, които направляват живота на човека. Всички мисли, чувстважелания, всички импулси, подтици, вдъхновение, които имате за доброто, са все резултат на тия разумни сили. Те никога не ви насилват, оставят ви да действате свободно, понеже работят разумно. Но като поискат да ви покажат, че сте направили погрешка, създават ви едно малко страдание. Когато пък искат да ви покажат, че сте придобили нещо в това, което са ви учили, създават ви една малка радост.

	2118

	Свещеният път.

	Трябва да се въодушевите с тия светли идеи, да знайте, че може да си пробийте път към разумния живот. Този път е положителен. Не оставяйте Свещения път, които Бог ви е начертал. Той е път на разумното във вас.

	2119

	Формула.

	Любовта внася живот.

	Мъдростта – знание.

	Истината – свобода. 

	Всичко това Духът носи в себе си. (20.11.1924 г.)

	2120

	Злото.

	Не давай място на злото – да взема връх в душата ти. Не се радвай на злото, нито очаквай плод от него. Противоположностите са потребни в живота и когато идват, даже не смущават.

	2121

	Оценяване.

	Цени малкото, придобито с труд. Приемай с благодарност всичко, що иде от Бога.

	2122

	Учителят към ученика.

	 „Ще знаеш, че там, където срещнеш спънка, Аз присъствувам и ти помагам. Учителят няма да държи ученика само на физическото поле. Той ще го вземе със себе си и в другите светове, ще му показва и ще го учи.“

	2123

	Индивидуалност и личност.

	Всяка душа има свой специфичен път и Учителят я ръководи по метод, който отговаря на специалния дух на нейното индивидуално развитие. Всяка душа в Божествения свят си има своя индивидуалност. А личният път е човешки егоистичен живот.

	2124

	Добрият и лошият човек.

	Добрият човек най-напред ще ти направи зло, че после добро.

	Лошият човек най-напред ще ти направи добро, а после иде горчевината.

	2125

	Богат и беден.

	Ако ти станеш богат, други ще станат бедни.

	2126

	Радостен и доволен.

	Когато си недоволен, помисли си, че добрите хора са винаги радостни и доволни, че ангелите са радостни и доволни, и най-после Бог е радостен и доволен. – „Щом те са радостни и доволни и аз ще бъда радостен и доволен.“

	2127

	Музиката.

	Музиката като тоново изкуство е само клон от онази велика музика на Природата. Музика в широк смисъл на думата е онзи Първоначален Божествен Живот, във всичкото негово разнообразие, който прониква във всички области на проявения живот и го изпълня с хармония и красота.

	Божествената Любов е музика!

	Божествената Мъдрост е музика!

	Божествената Истина е музика!

	Всяка проява на Доброто е музика!

	Тази музика именно е онази Велика Божествена Симфония на живота.

	2128

	Женитбата.

	Женитбата е свещен акт и свещена идея. Хората познават жененето, но не и женитбата. Женитбата представя свещено сближаване между две души, между които има не само една, но безброй допирни точки. Това свещено сближение подразбира преливане на душите една в друга. В това преливане се крие идеалът на истинския живот.

	2129

	Закон на смирението и закон на търпението.

	Защо е дошъл човек на земята? – Да учи закона на смирението и закона на търпението.

	Щом научите тези закони и ги прилагате, вий сте завършили своята еволюция на земята.

	Тогава Христос ще ви бъде брат и приятел, а вий негови ученици.

	2130

	Музиката.

	Музиката иде от ангелския свят. Ангелският свят е свят на абсолютна хармония и чистота. Музиката като тоново изкуство е присъща на ангелския свят.

	2131

	Божият Дух.

	Над всички хора, даже и над твоя възлюблен на земята седи Бог. Ето защо Високият Идеал, истинският Възлюблен на човека това е Бог и Учителят, който те води по най-верния път към Бога.

	Последният извод от земния живот е: Човек в края остава сам с Бога, от когото черпи всички сили и всички блага на живота и със своя Учител.

	Любов, Светлина, Сила човек може да получи само от присъствието на Божия Дух в него.

	2132

	Изкуството на живота.

	Изкуството на живота седи в това – като обичаш хората, сърцето ти да принадлежи на Бога.

	2133

	Връзката с Бога.

	Само едно е важно – да пази човек връзката си с Бога. Ученикът никога не трябва да нарушава връзката си с Бога.

	2134

	Голямата скръб.

	Голямата скръб е границата до великото, незнайното, до вечния живот, към който човек сега се стреми.

	2135

	Истинското богатство.

	Човек на земята има такива богатства, които са неразбрани. Вие не подозирате ония чувства, способности, които Бог е вложил от памти века във вашата душа.

	2136

	Търпението.

	Търпението е един скъпоценен камък. Това е оня камък, който държите под вашия език.

	Но този камък, като го придобиете, на него ще бъде написано вашето име. Ако не го придобиете, не може да растете.

	2137

	Погрешките.

	Щом дойдете да се занимавате с Божествения Живот, не трябва да обръщате внимание абсолютно на никакви погрешки. Ако искате да прогресирате, трябва да бъдете слепи за погрешките на хората.

	2138

	Три неща.

	Три неща са потребни на човека:

	1. Да може да става толкова малък, че никой да не може да го види.

	2. Да се движи тъй бързо, че и смъртта да не може да го хване.

	3. Да има толкова обширна мисъл, че нищо да не може да я ограничи.

	2139

	Оня свят.

	Всички онези, които са заминали за оня свят, все са се подмладили, всички са по на 33 години.

	2140

	Женитбата.

	Всяка жена да си тури следната задача: 

	Никога няма да се женя за един мъж, който не обича Бога с всичкото си сърце, с всичката си душа, с всичкия си дух и с всичката си сила.

	И който не обича ближния си като себе си. 

	И никога няма да се женя за един мъж, който не обича себе си.

	2141

	Страданията.

	Страданията в света са вече един резултат на усилената деятелност на Божествената Любов, която иска да изправи хората.

	2142

	Спасението.

	Да умрете заедно с Христа и да се върнете заедно с Христа. Това е спасението в живота.

	2143

	Ханаанската земя.

	Ханаанската земя съществува. Тя е място, населено от онези, които живеят съобразно законите на Любовта. Имайте желание и вий да влезете в Ханаанската земя, да станете член на това общество.

	2144

	Забраненото дърво.

	От всички плодове на земята яжте, само от  Забраненото дърво да не ядете. Кое е туй Забранено дърво? Вий го имате вътре в себе си. Като дойдете до него няма да го пипате. Ще го погледнете и ще кажете: „Казано е да те не бутам.“ Злото, което е във вас, не го бутайте.

	Не бутайте дървото на злото във вас.

	2145

	Душата.

	Сама по себе си душата представя малка вселена, която се движи из Голямата Вселена и безграничното пространство.

	В Божията Любов душата се ражда, а когато човек работи за ближните си, душата расте.

	2146

	Страданията.

	При сегашния живот, невъзможно е да се избегнат страданията. Днес те са необходимост за човека. За да се освободи от страданието, човек дълго време трябва да се моли на Бога, да изпрати Духа си да смекчи малко страданието му. След това страданието пак ще дойде – той пак ще се моли да дойде Духът, да облекчи страданието му.

	Страданието ще дохожда и ще си отива, докато човек най-после научи урока си. Ето защо, молитвата е необходимост. Всеки човек, светия или обикновен, трябва да се моли.

	2147

	Кармата.

	Когато добрите хора надделяват в един град над лошите, техните молитви могат да отменят лошата карма на този град.

	2148

	Добродетелите.

	Търпение, милосърдие, любов към Бога – влязат [ли] тия добродетели във вашия дом, животът ви коренно ще се измени.

	2149

	Благородството

	Бъдете внимателни към вашите братя и сестри, да не накърните с нищо душата им. В това седи благородството на човека.

	2150

	Смъртта.

	Смъртта в живота се е появила, следствие отричането на Целокупния живот.

	2151

	Законът.

	Каквото правиш, до теб ще дойде. Ако направиш добро, добро ще намериш. Ако направиш зло – зло ще намериш. Такъв е законът

	2152

	За да познаеш човека.

	За да познаеш човека, трябва да имаш допирна точка с неговия ум, друга – с неговото сърце и друга – с неговия физически живот.

	2153

	Реалното.

	Бог трябва да дойде да се всели в човека и да живее в него. И човек да заживее в Бога. Тогава ще стане реалното и няма да има никакво противоречие.

	2154

	Любов към Бога.

	Каквото и да ви се говори, вий никога няма да разберете Словото Божие, докато не възлюбите Бога. Това се изисква от вас.

	Смисълът на живота седи в Любовта към Бога. Човек се е родил, за да обича Бога и да запечата живота си с тази любов, а не да бъде слуга на хората.

	Възлюби ли човек Бога, където и да отиде, пътят му ще бъде отворен. И в ада да е между грешниците, той всякога ще бъде радостен и весел.

	Бог е Любов – Разумното Начало, което е вложило всичко в живота.

	Ти като направиш едно добро, всички звезди и Слънцето знаят, че си направил едно Добро.

	2155

	Помнете.

	Отношението на Невидимия свят е еднакво към всички, но вашите отношения към Невидимия свят не са еднакви.

	2156

	Правила.

	Онзи, когото обичаш, никога да не помисляш, че в него има нещо лошо.

	Онзи, който те обича, може да направи най-многото и най-малкото за теб.

	Малките работи, които Бог извършва заради нас, в тях е Великото.

	Бог, като е направил всичкия този свят, в едно малко желание ти отслужи и си замине. Вий по този начин трябва да се опознайте – като си помагате или да станете условие Небето чрез вас да помага и на другите.

	Споделете вашите блага, които Господ ви е дал [с] вашите ближни. Ближен е всеки, който ви обича.

	2157

	Онзи свят.

	Онзи свят е в Бога, а Бог е навсякъде.

	2158

	Бял и чер брат.

	Който говори едно, а върши друго, той е черен брат. Белият брат върши това, което говори. Той и отвън и отвътре е един и същи. Така постъпва и Бог, в Него няма лицеприятие. 

	2159

	Божията Любов.

	По какъв начин Бог проявява Любовта си към човека?

	Когато човек е гладен – Бог ще го нахрани.

	Когато е гол – Бог ще го облече.

	Когато човек е болен – Бог ще го излекува.

	И най-после когато човек няма дом – Бог ще му даде дом.

	Какво повече може да иска човек? Като има тия четири неща, не му остава друго освен да учи.

	2160

	Трите пътя.

	Три пътя има, по които човек може да постигне истинското щастие: По пътя на Любовта, по пътя на Мъдростта и по пътя на Истината. Освен тях други пътища няма. Сега всички трябва да бъдете истинолюбиви и да бъдете запалени свещи, защото сте проповедници на Божественото Учение.

	2161

	Святият човек.

	Ти всеки ден трябва да възприемаш мислите на светиите. Светията от самото начало е светия. Той никога не е падал, не е съгрешавал.

	2162

	Най-малкото добро.

	Най-малкото добро е това, с което човек може да си помогне.

	Най-малкото добро е талисман, тайна, която Бог е поверил на човешката душа.

	Човек може да се стреми да стане цар, да бъде учен, но ако няма най-малкото добро в себе си, той нищо не може да постигне.

	Бог е най-малкото добро, което може да ви помогне в дадения случай да излезете от една голяма мъчнотия. Вий търсите Господа, но не Го виждате. Къде е Той? – В най-малкото Добро у вас.

	Изпаднете ли в трудно положение, потърсете най-малкото Добро – Бога в себе си и поискайте То да ви помогне. Щом апелираш към него, То ще ти се притече на помощ. Да познаваш Бога, това значи да почувствуваш Неговата Любов. Възприемане на Неговата Любов.

	2163

	Ключът.

	Всеки има свой собствен ключ от стаята си. Ти имаш сърце, за което Господ ти е дал ключа сам да го отваряш и затваряш. Дадеш ли ключа от сърцето си на хората, те да го отварят и затварят, знай, че твоята работа е свършена. От тебе нищо няма да остане. Само на Едного може да повериш ключа на сърцето си – на най-малкото Добро, на Бога в себе си.

	Само Бог има право да държи ключовете на човешките сърца!

	2164

	Виделина и Светлина.

	Думата Виделина, означава знание.

	Думата Светлина, означава проявеният Бог.

	Човек трябва да посажда чисти и възвишени чувства в ума и сърцето си.

	2165

	Свещеният огън.

	Свещеният огън гори, разпалва се, свети, без да причинява рани. Който минава през този огън, той се пречиства и започва да свети.

	2166

	Умните деца.

	Водата чисти. Въздухът – насърчава. Светлината утешава. Приемайте Божествения живот, за да се очистите, идете при Божествения извор, потопете се в него и ще излезете чист, свободен от всякакви лоши мисли, чувства и желания. Като се измиете, ще се изложите на въздуха, да се изсушите – той ще ви каже няколко насърчителни думи. И най-после светлината ще дойде при вас и ще ви утеши с думите: „Това е Волята Божия.“

	Когато Бог ви види изчистен, облечен с дрехите на новия живот, Той ще ви се усмихне и ще каже: „Тези са моите умни деца, които могат да се изчистят.“

	2167

	Житното зърно.

	Който работи с упование на Бога в себе си, той ще бъде житното зърно, паднало на добрата почва, „...и едно даде сто, друго шестдесет, друго тридесет.“

	Човек трябва да внимава да не изгуби това условие в себе си – Бога в себе си.

	2168

	Умният и глупавият.

	Разумният оре и сее, затова е богат и сит. Глупавият не оре и не сее, затова е сиромах и гладен.

	Всички хора на земята са свързани и трябва да се обичат, понеже и Бог ги обича.

	2169

	Истинското знание.

	Истинското знание е вложено в човешката душа. Как ще дойде това знание? Чрез чистотата – ако човек е чист и знанието ще дойде.

	2170

	Духът.

	Духът – това е Любовта. Когато Любовта дойде в света, всичко ще се изправи.

	2171

	Ученикът

	Ученикът трябва да преживява всичко като душа, която обича Бога. Като душа, която люби Бога.

	2172

	Моралът на ученика.

	Моралът на ученика е Божествената Любов. Душата на ученика расте само в Божествената Любов. Ученикът има характер, щом не изменя любовта си. Изменя ли я, той трябва да знай, че тя не произлиза от Бога. Бог е единственото Същество, което можем да обичаме без сравнение.

	Блаженство е за ученика да се освободи от ограниченията на света. Ученикът е зает с друга работа.

	2173

	Упование.

	Който е уповал на Господа, никога не се е излъгал.

	2174

	Благословение.

	Има хора, които където и да отидат, носят благословение. На тях не трябва да им се препятствува.

	2175

	Любовта.

	Любовта има едно качество – всички обича еднакво. На всякого се дава различна длъжност, но всеки се ползува от еднакви блага. Слънцето грее еднакво на всички.

	Божественото минава през нас, но тъй бързо, че не можем да го усетим.

	Истинската Любов има началото си в другия свят. Като учиш, трябва да си в постоянна молитва и да пазиш връзката си с Бога.

	Съзнанието ти трябва винаги да бъде будно. 

	2176

	Сигурността-същността.

	Същността на живота седи в това, да бъдеш свързан с Бога. Човек и 99 пъти на ден да падне, пак трябва да стане.

	2177

	Божественият закон.

	Такъв е Божественият закон: Любовта може да съществува само между двама души. И Бог, за да прояви любовта си, има нужда от душата на човека.

	2178

	Смирението.

	Човек е дошъл на земята да учи и приложи смирението. В смирението се раждат всички Божествени Добродетели, за. които копней човешкият дух и човешката душа. Висш израз на смирението е желанието на човека да изпълни Волята Божия.

	2179

	Тихият глас.

	Вслушвайте се в тихия глас, който говори на сърцето ви. Това е гласът на Бога. Няма по-хубаво състояние от това, да чувствуваш Божественото присъствие в душата си.

	2180

	Новото.

	Новото в света е Изгряващото Слънце, а старото – Слънцето, което залязва. Велики Принципи действат в живата природа. Новите идеи обхващат благото и на човека и на обществото, и на всички разумни същества.

	2181

	Продължи радиуса.

	1. Когато сърцето ви изстива, че не може да обхване свободата на другите, продължете тогава радиуса на сърцето си, да обхване и недостатъците на хората, и продължавайте свещеният път на сърцето към Бога на Любовта, и при най-големите несгоди.

	2. Когато умът ви се помрачава, че не можете да разберете Истината, удължете радиуса на ума си, мислете, че всичко така трябва да бъде, за да се изяви Бог на вечността, в цялото свое разнообразие. Него намирайте във всичко и продължавайте великия път на ума към Истината и през най-голямото противоречие.

	3. Когато волята ви се изроди в своеволие, че спира своята деятелност в доброто, удвойте радиуса на Волята си, приемайте волята като дар от Бога, и я посветете Нему – тъй продължавайте мощния път на Волята, за проява на Божията Благост и през най-голямото зло.

	2182

	Формула.

	Велик е Бог в Любовта Си.

	Велик е Господ Бог в Мъдростта Си.

	Велик е Бог в Истината Си.

	Господ Бог, в Любовта Си поучава, 

	в Мъдростта Си просвещава, 

	в Истината Си освобождава.

	Милостив и жалостив е Господ.

	Неговата Благост е над всичко.

	Веселието Му крепи всичко.

	В Господа всичко живей и се движи.

	Той е веселие и радост на всички.

	2183

	Боязън – Страх.

	Когато човек не изпълнява закона на Любовта, явява се боязън. В Любовта няма страх. Това, което плаши хората, това е безлюбието. Това, което насърчава хората, това е Любовта. Оставете хората да проявят това, което Бог ги е научил. Погрешката на хората е, че се учат един от други. Тогава се раждат споровете. Казано е: „Всички ще бъдат научени от Господа.“ Доброто.

	2184

	Искам.

	Като станеш сутрин кажи: 

	Искам – както Слънцето е център, така и моята душа да бъде център, през който действа Божията душа.

	Искам – да живея в светлината, за да проникне истинското знание в душата ми.

	Искам – да бъда благоразумен, да усиля вярата си към Бога и тази вяра да оживей в мен, да я опитвам в себе си, че каквото и да ми се случи, да не се боя.

	Искам – да бъда послушен. Послушанието е качество на разумните души.

	2185

	Разумното.

	Разумността е гласът на Божественото в нас. Имате ли това разумно Божествено Начало в себе си, всичко може да постигнете. Нямате ли Разумното в себе си, вий ще страдате, докато го придобиете. Придобиете ли го пътят ви се отваря. Христос изразява това така: „Това е живот вечен да позная Тебе Единнаго Истиннаго Бога.“ Придобиете ли Разумното, това е живот вечен. Понеже Бог е Велика Мъдрост, Велика Разумност. Трябва да се въодушевите с ония светли идеи, да знаете, че може да си пробиете път към Разумния живот и този път е положителен.

	Не оставяйте свещения път, който Бог ви е предначертал, той е пътя на Разумното във вас.

	Радостите – това е път нагоре. Скърбите – това е път надолу. Следователно, когато Разумният живот се прояви в света, той носи в себе си Скръбта като необходим указател на пътя.

	2186

	Упражнение.

	Десет дни сутрин след молитва ще правите следното упражнение: Ритмично и съзнателно ще махате дясната ръка напред и назад. Седем пъти. После лявата, после десния крак, после левия.

	2187

	Малки правила за ученика.

	Трябва да се стараете да бъдете послушни – послушанието е качество на Разумните същества.

	Развивайте заложените сили във вашия ум. В малките постъпки да се проявите – това е красивото в живота.

	Започнете да изучавате Пророците: Исая, Йеремия, Езекил, Данаил, по един месец всеки пророк. Предварително ще проектирате мисълта си, да се свържете с Духа, който е действал чрез пророка, за да разкрие и на тебе великите тайни на Нашия Баща – Отец на светлините.

	2188

	Думите.

	Всяка дума представлява сила. Докато не разберете думите като сили, вий не можете да разберете тяхното вътрешно съдържание.

	2189

	Възможностите.

	Както човек излиза на Слънце, тъй и бубулечицата излиза на слънце, но възможността да възприемат светлината и топлината е различна. Бог дава своята благодат, всичко ви дава, а възможностите вий да се ползувате, напълно зависят от вас.

	2190

	Правило.

	Разчитай всякога на себе си. Ти сам свърши работата си. Ако дойде някой да ти помогне, то е вметнато. Няма да очакваш от другите.

	2191

	Всеки сам да си отслужва.

	Трите закона.

	1. Първият закон – Любов към Бога. Този закон е всемирен, той носи общо блага за всички.

	2. Вторият закон – Любов към себе си.  Понеже хората не знаят да се владат, от този закон идат всички страдания и нещастия. Той е един от великите закони, но той сам по себе си произвежда страданията. Щастието се постига само в Любовта към Бога. Но за тази Любов няма да говорите. Великото с думи не може да се изкаже. Който има тази любов, той се крие. Отвън се показва като обикновен човек, той може всички да направи богати, но никой да го не знае. Той носи скрито богатство – Обичай Бога! Доволен е и се радва на всичко и благодари.

	3. Третият закон – Любовта към себе си ще отстъпи място на Божията Любов, но и тя ще си живей. Ще я жертвуваш за Божията любов.

	2192

	Закон.

	Всякога, когато се откажеш от известно благо за себе си, идва Божественото благо върху вас. След жертвата иде Божественото.

	2193

	Инфлукс.

	В Бога има това качество – всичко от Него само изтича. Всичко тече от Него. Докато сме свързани с Бога, Негови сме.

	2194

	Подтикът на Духа.

	У вас трябва да има едно желание отвътре – лодката да бъде в морето, но не морето в лодката. Това разбирам под: „В света и вън от света.“ Човек да е в света, без да е света в него.

	2195

	Трите Велики закона.

	1. Любов към Бога.

	2. Любов към себе си.

	3. Любов към ближния.

	Този закон знаят всички същества. Това е закон, който сега се учи. Семката като падне в земята пуска коренчета, за себе си се грижи тя. Да измениш любовта към себе си, в Любов към Бога, това е задача. После ще дойдете до Любовта към ближния. И като направите този кръг, пак ще се върнете към Бога. Това е един закон на битието. И Любовта към ближния, и Любовта към себе си произтичат от Божията любов.

	2196

	Павел. (I Послание към Коринтяном, гл. 3: ст. 6 – 8.)

	 „Аз насадих, Аполос напои, но Бог възрасти. Тъй щото, нито който сади е нещо, нито които пои, но Бог е, който възрастява. А който сади и който пои – едно са, и всеки според своя си труд ще приеме своята си заплата.“

	2197

	Животът.

	Топлината излиза от живота. Дето има живот, развива се топлина. Една мравка, като се качи на крака на човека, ще си каже: „Колко е топъл този камък!“ А то е кракът на едно разумно същество. И вие, когато почувствувате топлинка, това е топлината на някое възвишено същество.

	2198

	Четири свята.

	Душа, Дух, Сърце и Ум – това са положения, които определят човека. Все трябва да имаш нещо свое, за да си човек. Ще бъдеш или в света на сърцето, или в света на ума, или в света на душата, или в света на духа. В четири свята можеш да бъдеш.

	2199

	Божията Любов.

	В безбрежната, безгранична любов, която носи мир, радост, светлина, знание и чистота, истината в живота е Божията Любов. Мисли, чувства, действия, заченати в нея имат смисъл.

	В нея ти живей, за да разбереш Божията мисъл за тебе.

	2200

	Духът на Духът на Проявения Бог.

	Проявения Бог говори. Той внася мир и радост в душата. В любовта му всичко живее. Там, дето е насочен Неговият поглед, Истината живее, Светлината работи, Чистотата сърцето краси, лъчите на живото Слънце еднакво падат над праведни и грешни.

	2201

	Желая да растете в любовта, целомъдрието да бъде цел в живота ви, да сте в постоянна връзка с възвишеното, Божественото. Когато ученикът се учи добре, има Любовта на своя Учител.

	Светлината е за онези, които имат очи.

	Любовта е за онези, които имат сърца.

	Животът е за онези, които имат души.

	Живей с надежда, поддържай се с вяра, топли душата си с любовта, в нея няма упадък. Бог е Любов и като Го обичаш, Той е с теб. Ти ще опиташ Любовта Му и чрез опита ще познаеш, че няма Любов като Божията Любов.

	2202

	Ученикът.

	Ученикът, който се учи, всякога може да разчита на любовта на своя Учител.

	Светлината е за този, който има очи.

	Любовта е за този, който има сърце.

	Животът е за този, който има душа.

	Надеждата поддържа живота. Вярата поддържа ума, Любовта – душата.

	2203

	Любовта.

	Любовта е непреривна между две души, когато енергиите им се уравновесяват взаимно и не остава никакъв излишък. Едната и другата енергии могат да бъдат различни по качество, обаче те се допълват по сила. Тогава любовта е пълна. Само чистата, Божествена Любов прави душите съвършени. Великото и малкото са в хармония само в Любовта, в която Бог се проявява.

	2204

	Истината.

	Бог е светлина, в която зреят плодовете на Добродетелта. Само Бог е Любов. Учителят носи тази Истина.

	2205

	 „Скръбна е душата ми“.

	Всички велики души са страдали. „Скръбна е душата ми до смърт“, казва Христос. Но любовта към Бога стои по-горе от всичко.

	Животът носи два дара в ръцете си: скръбта и радостта. Но Господ, Който живее в душата, надмогва всичко.

	2206

	Мирът Божий.

	В съзнателния живот всичко работи за добро. Само Доброто разкрива Любовта, в която Абсолютното Начало се проявява като Бога, Който поддържа всичко.

	Благодари на благия Бог за всичко! Да се учи човек, да живее – това е велика наука.

	Люби! Добър бъди! Мисъл светла бъди! Работи! Свободен бъди!

	В разумното слово, в малката светлина се носи благия живот. Там е Мирът Божий.

	2207

	Волята Божия

	Учи се! – Учи, прилежен бъди.

	Добро сърце, светъл ум, добра воля – това е Волята Божия.

	2208

	Живот Вечен.

	Всеки, който е роден от Духа, расте, придобива знание и мъдрост, превръща своите изпитания и страдания в опитност, която обогатява сърцето и душата му с познание.

	„Това е живот вечен – да позная Тебе Единнаго, Истиннаго Бога и Христа, Когото си изпратил в нашите души.“

	Радвайте се за доброто на всички. Всяка душа има да разрешава свои задачи. „Идете, казва Христос, и аз ще бъда с вас до скончанието на века“. Той е с всички, които работят над себе си и за всички.

	2209

	Непостижимото и невъзможното.

	Вярвайте в непостижимото, вярвайте в невъзможното, за да видите тяхната реалност и тяхната постижимост. Бог е Бог на непостижимото и на невъзможното. Ако търсим възможното, ние търсим общението с хората; ако търсим невъзможното и непостижимото, ние търсим общуването с Бога. Това е смисълът на живота.

	2210

	Единният.

	Така казва Единният: „Аз съм път за Любовта, път за Мъдростта, път за  Истината, където е Животът, Виделината и Свободата.

	Там, където са животът, Виделината и Свободата – там съм и аз.“

	2211

	Степените 

	Почвата, която стои, е твърда.

	Дървото, което стои, е търпеливо.

	Водата, която тече, е чиста.

	Въздухът, който вее, е свеж.

	Светлината, която свети, е жива.

	Човекът, който мисли, е разумен.

	2212

	Там е духът.

	Любов, от която блика живот, е същинска Любов.

	Мъдрост, от която идва светлина, е истинска Мъдрост.

	Истина, от която идва Свободата, е самата Истина. Там е Духът.

	2213

	Избрани от Учителя стихове от Евангелието, чрез които да се работи за качества и добродетели10

	1. [Петък] – Иоанна, 5 гл.: 5 ст. – Търпение Божествено.

	2. Събота – Матея, 5 гл.: 6 ст. – Любов беззаветна, в която Божията пълнота царува.

	3. Неделя – Ефесяном, 3 гл.: 5 ст. – Мъдрост постоянна, в която светлината обитава, там дето умът расте и се развива, и светлите мисли приема и оплодява.

	4. Понеделник – Иоанна, 13 гл.: 3 ст. – Истината, в която душата живее и Бог царува.

	5. Вторник – Лука, 6 гл.: 17 ст. – Вечната правда, в която всичко се придобива, дето всички неправди изчезват.

	6. Сряда – Матея, 12 гл.: 6 ст. – Вечното Добро, в което Божието благо царува.

	7. Четвъртък – Иоанна, 17 гл.: 17 ст. – Милостта, която се хвали над всичко, в която Бог се проявява.

	2214

	Новата Ева.

	 „Новата Ева“ да се преведе на всички езици!

	Тя е за жената. Това е най-високата мисъл, която Божественият свят разкрива. Тя трябва да стане плът и кръв за бъдещата раса.

	Истината ще пробие път във всички души, които се готвят да бъдат носители на Божията мисъл. Това е гласът на Живия Христос, онзи който е въплотен в живото Слово, за да приведе всички при Отца.

	2215

	Които Бог люби.

	Слънцето грее за тези, които мислят.

	Вятърът духа за тези, които живеят.

	Водата тече за тези, които жадуват.

	Всичко е за тези, които любят Бога.

	2216

	Единният.

	Единният, в Когото Животът е без ограничения – Той е Единният на Вечната Любов; Единният, от Когото Любовта извира;

	Единният във вечната Мъдрост, що всичко създаде и конец на необятната Истина, що всичко в светлина обгърна. Постави тя свободата за мерило, живота – за награда, светлината – за наслада. Така тя повика духа на човека, постави го да се учи, изправи го пред себе си: Слушай ме чадо на Бога Живаго!

	2217

	Доброто.

	Господ, Който желае твоето добро, те подбужда постоянно да вършиш доброто. Да вършиш доброто значи да си в съгласие с Бога.

	2218

	Вярата.

	Вярата е, която спасява, живата вяра – не вярата на буквата.

	2219

	Доброто сърце.

	Бог иска да имате добри сърца. Доброто сърце – това е най-голямото богатство. Който има добро сърце, ще бъде винаги радостен и доволен от живота, който му е даден.

	2220

	Добрият приятел.

	Аз дойдох да ви наставя на Пътя Господен. Аз съм добрият приятел.

	2221

	Благодарни весели и бодри.

	Когато си наскърбен и нажален, тогава аз съм близо, при тебе. В тъмнината може да чувствуваш моето присъствие, но не и да ме виждаш. Ще ме видиш, когато очите на твоето сърце се отворят. Аз съм винаги близо. Затова и страданията идват да ви напомнят.

	Страданията – това е моята ръка. Бъдете благодарни, весели и бодри!

	2222

	Силата.

	Който страда, него Отец милва. Силата Божия се показва в човешката немощ. Силен е само един Отец. Които иска да бъде силен, трябва да пребъдва в Него.

	2223

	Ближният.

	Помогни на един човек в беда, защото и ти можеш да изпаднеш в неговото положение.

	2224

	Служене на себе си.

	Когато дойде някой и ти проси нещо, а ти си зает с друго и му дадеш само, за да се отървеш от него, това е служене на себе си.

	2225

	Духовният човек.

	Духовният човек има религията в себе си, но религиозният човек трябва да учи духовното. Най-напред беше хаос, но после Господ каза: „Да бъде светлина.“

	2226

	Служене на Бога.

	Кацне мушица на ръката; ти, ако не служиш на Бога, ще я удариш, но ако кажеш: „Нека си живее“, служиш на Бога. Служение на Бога – ти всякога се радваш.

	2227

	Служене.

	Когато си кажеш: „За Господа искам да ходя“, тогава и у хората има желание да ти услужват. Почнеш ли да се колебаеш, няма да ти услужват. Рече ли човек да служи на Бога, всичките му работи лесно се уреждат. Като реша да служа на Бога, аз не търся кола да ме пренася, на мен ми е приятно пеш да си ходя. Когато човек служи, всичко в него се радва.

	2228

	Волята Божия.

	Каквото и да правиш, върши го, за да изпълниш Волята Божия. Тогава във всичко ще успяваш. И десет пъти на ден да паднеш, пак стани. Страха ще държиш отвън, а любовта – отвътре.

	2229

	Желанията.

	Защо някои желания не се изпълняват? – Защото не са достатъчно силни. Силно желание – това е желание, в което няма страх. Желания, които не са чисти, не се изпълняват.

	Работи върху себе си. Душата ти има красиви заложби, трябва да ги прояви. Трябва да определиш в себе си точно недостатъците си – да не ги преувеличаваш или намаляваш. Не само един човек да обичаш, но ще се стараеш да обичаш и да се молиш за всички и за тези, които ти правят зло.

	2230

	Седемте свещени думи.

	Царството Божие, което е идеал за човечеството, ще се въдвори в своята красота. Тогава науката, знанието, мъдростта и хармонията ще тържествуват в силата на седем думи:

	Люби Бога.

	Обичай ближния си.

	Търси съвършенството!

	Тези седем думи съдържат обилен материал за размишление. Това са седем стъпала, седем съзвучия, седем краски, седем дни на живота, от които три са основни и четири – производни.

	След дълго изследване езика на този народ, намерих тези седем думи, които да образуват емблема /символ/ на човешкия развой.

	Тези седем думи някога са били известни на Египет, Индия, Вавилон, Сирия, Палестина, Гърция. Докато техните народи знаеха и пазеха тези думи, всичко им вървеше добре.

	Когато ги забравиха, паднаха и осиромашаха. Сега искам да дам тия седем думи на този народ. И ако той ме слуша и ако той ги приложи в живота си, ще стане основа, олтар за една нова култура на бъдещето, на една наука, основаваща се на пълно разбиране на физическия, Духовния и Божествения свят.

	Тогава пътят на този народ ще бъде като зазоряване – ще отива от слава в слава.

	2231

	Ученикът 

	За да бъдеш ученик на Школата, трябва еднакво да гледаш и на Доброто, и на Злото. 

	Злото и Доброто трябва да бъдат като двама приятели.

	2232

	Изгубено и спечелено време.

	Всяко време, което е използувано от човешкия дух, всяко време, което е използувано от човешката душа, всяко време, което е използувано от човешкия ум, всяко време, което е използувано от човешкото сърце – това е спечелено време. Това е времето, което гради. Това е силата в света, с която човек се повдига.

	Когато се намериш в безизходно положение кажи в себе си: „Не губи времето си в празни работи.“

	2233

	Правило.

	Едно обещание, което не е разумно, може и да не го изпълниш. Човек не е длъжен да изпълни едно неразумно обещание.

	2234

	Словото.

	Словото е език на Бялото Братство и музиката е език на Бялото братство.

	2235

	ІІ-ро Послание към Коринтяните, 6 гл.: 16 ст.

	 „Вие сте храм на Бога Живаго, както рече Бог: Ще се заселя в тях и в тях ще ходя и ще им бъда Бог и те ще ми бъдат народ.“

	2236

	Условията.

	Човек сам приготовлява условията, при които ще живее. Душите, с които си свързан, представляват условията, при които ще живееш.

	2237

	Лошите условия.

	Само при най-лошите условия ти можеш да придобиеш знанието, което никъде не може да ти се даде. В най-мъчните дни на човека му се дават най-големите откровения.

	2238

	Ученици.

	При съвременните страдания злото трябва да стане врата да влезете в Царството Небесно. След това ще станете ученици.

	2239

	Виделина.

	Вие още учите за възможностите на живота, вие още не учите за постиженията и няма да знаете за тях, докато не минете в друга фаза, защото в постиженията трябва да има виделина – да виждате.

	2240

	Страданията.

	Не питайте защо ви е дошло едно страдание, но кажете: „Да бъде Волята Божия“. Така ще придобиете нещо ценно.

	2241

	Божественият живот.

	Физическият живот е едно условие за духовния и духовното, което сте придобили, и то е условие. Само Божественият живот може да даде израз на онова, което търсим.

	2242

	Господ е у вас

	Попитайте се, колцина от вас вярват, че Господ е у вас?

	2243

	Първото Начало

	Без Първото Начало нищо не може да постигнете и не може да бъдете обичани от никого. Земята и небето може да се обърнат, но да бъдете обичани от хората без Бог да бъде вътре във вас, това не е възможно.

	2244

	Правила:

	1. Не губете времето си напразно!

	2. Научете се да слугувате на Духа си, на душата си, на ума си и на сърцето си.

	2245

	Изпит.

	Съвременната култура е поставена на голям изпит. Всички ще държите матура. Които издържи, ще се спаси.

	2246

	Отношенията.

	Вярата в Бога и Любовта към Бога, подразбира да намерите отношенията си към хората. Бог трябва да ви покаже какви трябва да бъдат отношенията ви към окръжаващите и техните отношения към вас.

	2247

	Пеенето на ангелите.

	Когато ангелите пеят, за вас слънцето грее.

	Когато престанат ангелите да пеят и си почиват, за нас настъпва тъмнина.

	Престанеш ли да пееш в душата си, ще дойде тъмнината.

	Започнеш ли да пееш в душата си – ще дойде светлината.

	2248

	Търсете Господа.

	Докато търсите Господа вън от себе си няма да Го намерите. Ако търсите Господа само в един човек – няма да Го намерите.

	2249

	Адът и Небето.

	Едновременно аз съм и ада, и небето – зависи от моя дух. Аз мога да създам за себе си един рай и един ад. Ако вляза в противоречие със себе си – създавам си ад, ако вляза в хармония със себе си – създавам си рай. Ако постъпвам разумно, животът ми ще се подобри.

	2250

	Какво трябва да правя?

	Ще правиш туй, което Бог прави, което ангелите правят, което разумните хора правят.

	Начало на формуляра

	2251

	Невидимият свят

	Пита ме някой: „Като отида в онзи свят, какъв ще бъда?“

	Какъв ще бъде! Когато една муха влезе в човешкия свят, какво ще стане? Ако ти влезеш в един университет, какво ще стане с тебе, ако не си подготвен? – Нито първо отделение си завършил, нито прогимназия, нито гимназия и като нямаш нужната подготовка за университета, ще те върнат назад.

	2252

	Постижимото 

	Искате да постигнете нещо, но докато не се откажете от друго, не може да го постигнете.

	Колцина от вас сте готови да си помагате един на друг.

	2253

	Жертвата.

	Туй, което доброволно се дава, то е само жертва. Под думата „жертва“ разбирам най-разумното, което човек може в дадения случаи да направи.

	2254

	Същественото.

	Онзи, който запалва огъня, е Бог. И Онзи, който прави хората да мислят и прави хората да бъдат силни, Той е само Бог. Същественото е да бъдеш проводник на Божията Мисъл, на Божията Любов, на Божията Сила, на Божията Мъдрост, на Божията Истина. Туй е благото на живота. Ако това постигнеш, всичко е постигнато.

	2255

	Ангелите.

	Един ангел може да вземе мъжка или женска форма. Той няма пол. И вие сте в положението на ангелите, но кое ви накара да напуснете вашия бащин дом и да се намерите в сегашното положение?

	2256

	Чистата вода.

	Ако вляза в една чиста вода, няма какво да се безпокоя, но ако вляза в кална, тогава ще кажа: „Не ми трябваше.“

	Аз бих желал да ме срещнат две праведни жени. Колкото повече чисти хора срещате, толкова по-дълго ще живеете.

	2257

	Спасителят.

	Ако търсите спасението отвън, вие сте на крив път. Спасението ще дойде отвътре, не отвън. Онзи, който спасява, действува във вашите умове, сърца и воля.

	2258

	Важните неща.

	Има неща в живота, които не са важни. Всяко положено усилие за постигането им е напразно харчене на сили. Има важни неща в живота, за постигането на които се изисква труд, учение. Това усилие един ден ще се оправдае.

	2259

	Обичта

	Искате ли някой да ви обича, непременно трябва да дадете нещо. Всякога умният обича. Разумният обича. Какво остава за глупавия. Глупавият не може да обича.

	2260

	Истинският път.

	Човек може да намери истинския път, само във време на мъчнотии и страдания. Човек, който иска да се движи по правия път, ще срещне най-голямото съпротивление.

	2261

	Любовта.

	Никакво користолюбие в Любовта не може да съществува. Това същество, което обичате, е създадено от Бога. Свободен сте да обичате това същество дотолкова, доколкото и Бог обича вас. Толкова, колкото вие обичате, толкова и Бог ви обича.

	2262

	Ангелите.

	Ангелите се отличават по две качества: Те са много интелигентни и крайно справедливи.

	И всеки един от вас, който е интелигентен и може да бъде абсолютно справедлив, може да бъде ангел.

	2263

	Отношението към Бога.

	Щом искате да извършите Божията Воля, вие се поставяте в положението на син – имате синовно отношение към Бога.

	2264

	Виждането.

	Когато срещнете някого, трябва да виждате онова, което Бог е вложил в него. Това значи да гледа и да вижда човек. Това е смисълът на виждането. Ако не виждате Божественото, никакви отношения, никакво приятелство не може да съществува.

	Божественото ще намерите в красивия, добрия и разумния човек. Навсякъде търсете и виждайте Бога!

	2265

	Герой.

	Цялото небе ще говори за този човек, че наистина е герой, защото знае да греши, но знае и да изправя погрешките си.

	2266

	Закон.

	Както постъпвате с хората, така ще постъпват и с вас.

	2267

	Ключът.

	Вършите ли Волята Божия, ще обсеете вашия път със скъпоценни камъни, тогава хората ще дойдат да ви помагат. Само по този начин ще бъдете радостни и каквато работа започнете, ще я завършите с успех. На всеки човек е дадена специфична работа, която той сам трябва да извърши. Каква е тази работа? – Да бъде носител на Божественото. Бог ще премахне противоречията от живота на всеки, който е приел доброволно да Му служи.

	2268

	Въздържанието.

	Не е достатъчно човек да каже за себе си, че е лош, но той трябва да се въздържа от лоши мисли, желания и постъпки.

	2269

	Страданието.

	Дойдете ли до страданието не искайте времето да се съкрати. Защо? – Защото на всяко страдание отговаря радост. Колкото време трае страданието, толкова време ще трае радостта

	2270

	Справедливостта.

	Бог не извинява погрешките на хората. Всяка погрешка носи своите последици – на същото основание, Бог възнаграждава човека за най-малкото добро, което той прави.

	2271

	Окото – Божественото око.

	Никой не може да се избави от „Окото на живота“, което поставя всичко в равновесие.

	Целият разумен свят следи живота и казва на хората да бъдат добри, разумни и справедливи. Ако хората знаеха, че има контрол над тях, те лесно щяха да се изправят.

	Те не вярват, че Божественото око следи всичко.

	2272

	Бог

	Единственото същество, което постоянно ни държи в ума си и мисли нашето добро, това е Бог. Кажете си тъй: „Има Един, Който мисли за мен и ми помага.“ Дойдем ли до Бога от всички се изисква непреодолима любов към Него.

	2273

	Към Бога.

	Няма по-красиво нещо от това, да отправи човек ума си и сърцето си към Бога. Който има любов в себе си, работите му ще се оправят.

	Човек все трябва да има нещо в себе си, от което да даде на другите.

	2274

	Здравето.

	Докато не изправи живота си, човек не може да подобри здравето си. Всеки обича здравия човек.

	Той има благородно сърце, може да ви отслужва във всичко, което пожелаете. Искате ли да бъдете свободни и здрави, трябва да впрегнете тялото, сърцето и ума си на работа.

	2275

	Почивка.

	Искате ли да се освободите от вътрешни противоречия, трябва съвършено да отпуснете мускулите си, да разслабите всички връзки на тялото си, да дойдете до положението като че всичко сте уредили и след това да се предадете на дълбоко размишление. Само така ще изпитате пълна почивка. При това положение вие не трябва да се интересувате какво ще кажат хората. Всеки ден употребявайте по няколко минути за съзерцание, за почивка на тялото. Отправете ума си към всички разумни същества, на които работите наистина са уредени, освободете се от всички грижи и безпокойства и кажете: „Благодаря на Бога за всичко, което ми е дал.“ Човек трябва да се вглъби в себе си, за да се издигне над обикновените условия на живота.

	2276

	Божественото у човека.

	Отворете сърцето си за Божественото и не мислете какво ще стане с вас.

	Отворете ума си за възвишените и светли мисли и не се грижете за утрешния ден.

	Имайте вяра, че Божественото е в сила да разработи своите пътища. Божественото в човека е същественото, върху което той трябва да работи. Чрез Божественото ще се свърже с добрите хора, със светиите, с ангелите и с Бога: Дойде ли човек до това положение, мислите му се изправят, чувствата му се облагородяват, постъпките му стават възвишени, всичките му работи тръгват напред.

	2277

	Смирението.

	От вътрешното смирение на човека се раждат най-хубавите черти, най-хубавите плодове. Природата не позволява да я владеят. Всеки, който си е позволил, че може да владее природата, се е намерил в праха на своите илюзии и въображение.

	2278

	Разумната Природа.

	Като говорим за Разумната, за Живата Природа. разбираме едно от най-великите същества след Бога. Със своята аура Природата обхваща всичко. Тя е светла, разумна, блага и чиста, и съдържа в себе си Любовта.

	2279

	Страданията.

	Страданията, през които човечеството минава, са временни, те са илюзии на временния живот. Няма страдания, които да засягат изцяло човека. Външно човек може да бъде ограничен, но в душата си е свободен.

	2280

	Злото.

	Злото парализира волята, ума и сърцето на човека, както и всичката негова вътрешна сила.

	2281

	Измени живота си.

	Които иска да измени коренно живота си, той трябва да придобие дълбоко положително знание, което да даде нова насока на неговите мисли, чувства и постъпки.

	2282

	Напред и все напред.

	Мощното, великото в човека е неговия непреривен стремеж, които го подтиква напред и все напред. То е малко, но движенията му са силни.

	2283

	Мисълта.

	Светлата мисъл и светлото чувство правятдуха на човека мощен и крепък. Велика и мощна е силата на мисълта.

	2284

	Постоянството.

	Божествено е човек да постоянства в постигането на своите добри мисли и желания.

	Желаеш ли нещо кажи: „Ще бъде! Ще бъде! Ще бъде!“ Докато най-после стане.

	2285

	Учението.

	Всеки, който иска да учи – трябва да умре. Така е било в старите школи, така е и днес. За всичко старо, което спъва вашето развитие, трябва да умрете.

	2286

	Човек е в постоянна борба със себе си – коя идея да вземе надмощие. За да не става тази борба в него той трябва да даде място на една свещена идея в себе си.

	2287

	Работата.

	Всеки трябва да наблюдава себе си, като продължава работата оттам, дето е достигнал.

	2288

	Пътниците.

	Всички хора са пътници, трябва да знаят, че се намират в свят на постоянни промени.

	2289

	Страданията.

	Страданията носят велики блага за човешката душа. В страданията човек се учи, облагородява, развива, те са мощни сили в Природата. Всички велики, всички силни хора в света, са били положени на големи страдания, вследствие на което те се развиват бързо и се отличават от окръжаващите.

	2290

	Спасението.

	Когато всички хора се стремят към една висока идея и го пожелават и го следват, тогава ще дойде спасението на света.

	2291

	Музиката.

	Музиката не е само тоново изкуство, тя е нещо много повече. Тоновото изкуство е изразител на обикновения човешки живот, а тоновото изкуство, което е изразител на

	Божествения живот, на Божествените добродетели, това е истинската музика. Тя има специфични тонове, специфични музикални линии. Музиката свързва със силите на живата Природа.

	2292

	Науката 

	Служенето на Бога, това е науката на живота.

	2293

	Свещеният път.

	Люби Истината, тя е свещения път към Бога на вечната Любов.

	2294

	Радостта.

	Радостта да те съпътствува. Не може твоят мозък да расте без радост. Не може твоят мозък да бъде силен, ако нямаш мир.

	2295

	Ангелите.

	Ангелите прилагат търпението, благостта и милосърдието. Чрез тях се изявява техния живот. Вярата, красотата и въздържанието са храна за човешката душа. Тези добродетели развивайте и прилагайте.

	2296

	Павла (I послание към Коринтяном; гл.13: 1-2.)

	 „Ако говоря с человечески и ангелски езици, а любов нямам, ще съм мед що звънти или кимвал що дрънка. И ако имам пророчество и зная всичките тайни и всяко знание, и ако имам всичката вяра, щото и гори (планини) да премествам, а Любов нямам – нищо не съм.“

	2297

	Правило.

	Щом дойдеш до едно противоречие в себе си, до една невъзможност за теб ще кажеш: У Бога всичко е възможно, аз живея в Него и с Неговата Мъдрост всичко мога да постигна.

	2298

	Хармония с Бога

	Бог работи с нас, за да се прояви и щом ние работим с Него, ние сме в хармония с Него и Той ще се прояви в нас.

	2299

	Уповавай на Господа.

	Който живее при Бога, никога не остарява, всякога е млад. При Господа има здраве, щастие, блаженство, светли мисли, светли чувства. В Него е живота. Той е Любов, Светлина и Свобода, за всякога уповавай на Него.

	2300

	Вяра.

	Гледайте малкото, което може да приложите от беседите, то е великото, не е в многото. Ще имате вяра. Вярата е основа на знанието, Вяра, чрез която идат Божиите блага.

	2301

	Пътищата.

	Светли мисли, топли чувства, добри постъпки, това душата иска. Блажена е душата, която се учи с търпение.

	Добро, Правда, Милосърдие – това са пътищата на човешката душа. Блажена е душата, която се учи с търпение.

	2302

	Божиите блага.

	Цветът, който цъфти, плодът, които зрее, светлината, която весели душата, са блага дадени от Бога. Следвай пътя, в който провидението те е поставило. Добрите постижения носят радост за душата.

	Любовта дава живот.

	Мъдростта – знание.

	Истината – свобода.

	Животът – радост.

	Знанието – сили.

	Свободата – простор.

	2303

	Проявеният живот на битието.

	Правилата имат сила, когато се прилагат и дават резултат, когато се обработват. Фактите прилагай като проверени истини, законите – като неизменни основи, принципите – като неизменни изводи на един проверен живот на Любовта, която е начало и край на проявеното Битие.

	2304

	Правилата на живота.

	Люби без страст.

	Мисли без противоречие.

	Действувай без извращение.

	Началото е Любовта.

	2305

	Без страх.

	Не се страхувай от страданията, ако можеш да ги отклониш – добре, ако не, щом дойдат, посрещни ги без страх, смело. Щом те е страх – изгубил си сражението.

	2306

	Закон

	Любовта не търпи бележки – това е закон.

	2307

	Божествената философия.

	Най-първо трябва да се спрете на Божествената философия, да разберете кои неща са полезни и кои не са; кои са разумни и кои не са разумни; кои неща са морални и кои не са.

	2308

	Правило за пътя.

	На болния дай, а здравия прати на работа. 

	Когато вървиш към Истината, не се спирай по пътя, върви направо към нея, смело и без страх.

	2309

	Дълготърпението.

	Дълготърпението е качество Божествено. Блажен е, който го притежава.

	2310

	Любовта.

	Любовта е закон за служене на Бога. Когато обичате някого той трябва да премине от смърт в живот. Тогава любовта е Божествена.

	2311

	Страданията.

	Страданията правят човек чувствителен, а пък чувствителността е необходима за възприемане и разбиране на любовта.

	Страданието развива корените на любовта, а радостта развива клоните на любовта.

	Хората искат живот без страдание, това е дребнав живот, то е безсмислен живот, защото в страданията се разрешават великите въпроси. При страданията се каляват чувствата.

	Страданията са метод за растене. Страданията се превръщат в любов. Чрез страданията душата се изявява като любов.

	Човек, който не е страдал е груб, а който е страдал има нежност, мекота, милосърдие.

	2312

	Въплотяване 

	Човек, подобно на ангел, е живял горе преди да се роди в един висш свят, където  царува вечна Светлина, Любов и Хармония. А сега въплотен в това тяло, той е ограничен.

	Скръбта е един спомен за това велико време. Чрез страданията се усилва човешката възприемчивост и се явява едно висше изявление на Любовта. Чрез страданията в човека проблясва едно ново откровение за Любовта, за мира и чистотата на човешката душа.

	2313

	Вселяване.

	Напредналите същества горе, чакат да се вселят в готовите души на земята.

	2314

	Формула.

	 „Господи, помогни ни да се проявим така, както Ти искаш, всичко да бъде за Твоя слава и за доброто на всички.“

	2315

	Молитвата.

	Ангелите имат послушание – изпълняват волята Божия. Най-красивото състояние е да се молиш. Да се молиш значи да влезеш във връзка с всичко, което е разумно, да дадеш и да приемеш.

	2316

	Свободата.

	Вън от Бога свобода няма!

	Вън от Бога е ограничение и робство.

	2317

	Ученикът.

	Ученикът, за да предизвика любовта на Учителя си ще учи. Има и друг начин – да влезе в условията на този човек, чиято любов иска да предизвика. Така ще има контакт с неговото сърце, ум и воля.

	2318

	Възлюбеният.

	 „И да бъдеш далеч от мене, в сърцето си мен ще носиш.“

	2319

	Упражнение с Пентаграмата.

	Ще се обърнеш на изток, ще разтвориш ръцете си и ще кажеш:

	„Да царува Любовта.“

	Ще се обърнеш към запад и кажеш:

	„Да царува Правдата.“

	Ще се обърнеш на север и ще кажеш:

	„Да царува Истината.“

	Ще се обърнеш към юг и ще кажеш:

	„Да царува Добродетелта.“

	Тогава пак ще се обърнеш към изток и ще кажеш:

	„Да царува Мъдростта и да се хвърли светлина върху всичко.“

	Тогава ще кажеш в себе си:

	„От царуването на Любовта, да придобия добрия стремеж на живота. 

	От царуването на Правдата, да добия правите отношения на всички хора. 

	От царуването на Истината да придобия свобода и простор.

	От царуването на Добродетелта да добия прилежание към всички добри постъпки.

	От царуването на Мъдростта да добия знанието, като поставя всяко нещо на мястото му.“

	2320

	Закон.

	Всичко във вселената е разумно. Умът е, който управлява проявлението.

	Бог постоянно мисли за нас и ние постоянно трябва да мислим за Него.

	2321

	Към ученика.

	Бъди чист като светлината; прозрачен като водата; обилен като Любовта; светъл като Истината; хармоничен като Мъдростта; твърд и непоколебим като Правдата; устойчив като Добродетелта.

	2322

	Песента „Махар-Бену-Аба.“

	Махар – Бену – Аба, веют, Биладер адер бену шелла, шелла, шелла...

	В превод означава:

	„Ти, Великий, който благославяш всичко и Баща на всичко. Ти, Единият, който си всичко направил. Който си неизвестен. Ела и благослови.“

	Учителят като каже: „Шелла“, това означава: Ела и бъди ученик.

	Ученикът ще каже: – „Шелла“, това означава:Аз съм твой ученик. 

	2323

	Песен за душата

	 „Събуди се моята душа, събуди се моята душа за всички блага – блага – блага на Любовта на моя Баща. Видях там тази душа самотна да чака тя.“

	2324

	Любовта.

	Любовта – това е вечният стремеж на две души. Вечно движение, значи да има нещо вечно да те привлича. Любовта е вън от времето и пространството.

	2325

	Свобода и робство.

	Свобода – това е отношението към Едногото.

	Робство – това е отношение към множеството.

	2326

	Отгоре.

	 „Отгоре“ значи туй, което е по Любов. Всякога трябва да имате контакт с невидимия свят. Бог трябва да бъде жива идея във вас, един жив извор, за който трябва да се държите.

	Каквато работа и да вършите, дръжте тази идея, тя ще ви помогне. Една свещена идея, за която малко ще говорите, но върху нея да градите всичко. Тя да ти бъде тил.

	2327

	Космичното съзнание.

	При космичното съзнание Вярата е непреривна.

	2328

	Божественото.

	Във всичко, което става около теб, ще виждаш Божественото. Бог е Светлина, която прониква всичко. Бог е Животът. Бог е всичкото Знание, навсякъде ще виждаш Бога!

	2329

	Плодовете.

	Ако искате да придобиете фини чувства – яжте ябълки.

	Ако искате да придобиете интелигентност, съобразителност – яжте круши.

	Ако искате устойчивост – яжте сливи.

	Гроздето усилва дробовете.

	Черешите дават пъргавина, подвижност.

	Ако искате ред и порядък – яжте мед.

	С музика ако се занимавате, мислете за славейчето.

	2340

	Учителят.

	Какво мислите за мен? Познавате ли ме? Аз живея във всички хора. В растенията, в животните. Познаването на Учителя, това е една велика идея.

	2341

	Благодарността.

	Когато познаете, че Бог ви обича, трябва да се изпълните с благодарност и едновременно да придобиете една добродетел и да изправите една погрешка.

	2342

	Не съдете! 

	Никога не съдете! Във всеки човек да намерите особеното, хубавото, което е у него.

	2343

	Послушанието.

	Послушанието е Божествената връзка между ученика и Учителя.

	2344

	Песента „Вътрешният глас на Бога“11.

	 „Бену Бахар – сали – мусенет.

	Туси – бахар – вену ил биют.“

	Слушай вътрешния глас на Бога, върви напред и не се колебай в пътя си.

	
2345

	Песента „Една вечна истина“12.

	 „Една вечна Истина, която е Бог е Любовта.

	Едната Адитна Биотна Амри-хална, Амерун, шемерун ил Бихар, ил мезун вею вею тао би ом биют.“

	2346

	Музиката.

	Използувай музиката като велико благо от Бога за доброто на човечеството. Всичко в бъдещата култура ще дойде по пътищата на музикалната хармония. Божият Дух чрез нея ще даде на човечеството своите най-красиви форми за постиженията на Доброто, Справедливостта и Разумността. (Рила, 26 юлий 1942 г.)

	2347

	Ученикът.

	Ученикът трябва да бъде твърд като земята, подвижен като водата, бърз като въздуха, лъчезарен като светлината.

	2348

	Мисли за Господа.

	Господ не е във вашите страдания, във вашата сила, във вашето знание. – Къде е? – В Любовта, ако любите, Той е във вас. Винаги мислете за Господа.

	2349

	Формули.

	 „Господи, огради ме с благия Си Дух, да мога да изпълня Твоята светла Воля.“

	„Господи, огради ме с благия си Дух, да осветя Твоето Име на земята.“

	„Господи, огради ме с благия си Дух, да работя за идването на Твоето Царство на земята.“

	„Да бъде благословен Господ Бог мой.“ Амин.

	2350

	Как ще изучавате Бога.

	Как ще изучавате Бога? Хората се изучават по техните постъпки. Как познавате хората, нали по това как действуват. Как изучавате Слънцето – нали по светлината и топлината, която то изпраща. Тъй ще учите и за Господа.

	2351

	От ученика се иска крайно смирение, на всичко да се радва. Винаги е добре да се живее в Господа. Пълен е той с добрини.

	2352

	Закон.

	Обект на всичко в света е Бог. Когато обичаш Бога, хората ще те обичат.

	2353

	Пророците в Стария Завет.

	Исая е поет.

	Йеремия е държавник.

	Иезекил – инженер.

	Данаил – мъдрец.

	2354

	Обичта.

	Когато мъжът обича една жена, това е дар от Бога за него, а благословение за нея от Бога.

	2355

	Малкият стрък13

	На 13 юли 1925 г. направихме с Учителя екскурзия до Мусала. Бяхме около 200 души братя и сестри. Времето беше мъгливо, дъждовно, студено. Не беше лесно да се издържат шест дни горе. Но ние издържахме героично, като всяка сутрин се изкачвахме на Мусала преди изгрев слънце. Понякога мъглите се оттегляха, ние виждахме слънцето.

	Много трудни дни бяха. Последният ден – 13 юли – след като слязохме от върха, Учителят седна на един камък при първото езеро и държа кратка беседа, макар че ръмеше лекичко дъждец и всички бяхме мокри.

	Основна мисъл на беседата беше: „Великата Божествена наука на Живота – това е служенето на Бога.“

	И като погледна всички ни, Учителят изпита съжаление, откъсна по едно стръкче трева и даде на всекиго от нас. „Малкият стрък“ – тъй бе наречена беседата. Идеята, заложена в малкия стрък е: „Служене на Бога.“ 

	2356

	Диамантена воля.

	Чистота трябва да имаш. Тя с воля се постига.

	2357

	Разбираш ли Любовта.

	Любовта подразбира всякога да има друг човек около тебе.

	Обичаш ли ме? – Да.

	Можеш ли да се жертвуваш за мене? – Да.

	Можеш ли да ми кажеш какво мислиш сега? -Да.

	При кого се намираш? – При моя Господ.

	Страх ли те е? – Не.

	Вярваш ли ми? – Вярвам.

	Как се чувствуваш, когато си при мен, добре ли? – Да.

	„Моят мир ти давам.“

	2358

	Сърцето.

	Ученикът трябва да работи най-много върху сърцето си! Да внесе в него любовта, но да не стане меко. Трябва да оформиш сега умственото си тяло. Само като разсъждаваш ще постъпиш правилно.

	2359

	Чисто сърце.

	Ученикът пита: „Ще придобия ли това, към което се стремя? Учителят: „Ще придобиеш, всичко ще придобиеш. Трябва да направиш сърцето си чисто.“

	2360

	Страхът.

	У всички ви има един страх. Този страх трябва да изчезне. Ще работите върху вашето сърце. Страхът ще държите отвън, любовта – отвътре. 

	2361

	Съвети и правила от Учителя.

	Искам да направя разбиранията ви правилни.

	Човек трябва да прави разлика между животинското, човешкото и Божественото.

	Да се хармонират душите, значи да трептят еднакво, а да разбират различно.

	На един наблюдателен ученик физиогномиката много би му помогнала.

	Ако ученикът можеше да разбира отвътре, щеше да приказва с Учителя си и когато Той е далече от него.

	Човешката любов ограничава.

	Учителят към ученика: „Ще се държиш винаги за мене. Чистота трябва. Знаеш ли защо те обичам? Заради Господа, заради Бога, който живее в тебе. Само за това.“

	2362

	Божественият свят 

	В Божествения свят душите се преливат. А на физическото поле как се изявява Любовта?

	Ученикът трябва да има чистота в сърцето си, мислите му да бъдат светли. Истина да има в душата си, която ще го направи свободен.

	2363

	Страдания и изкушения.

	Страданията ще дойдат и изкушенията ще дойдат.

	Всичко да приемаш с радост.

	2364

	Роб в живота.

	Предпочитай да бъдеш роб в живота, отколкото свободен в смъртта.

	2365

	Какво ще каже Бог.

	Човек не трябва да се бои от хорското мнение. Той трябва да мисли какво ще каже Бог за него.

	2366

	Правила за живота на земята.

	Повдигни мислите си нагоре.

	Сърцето ти да не изстива.

	Умът ти да не угасва.

	Вярата ти да не отпада.

	Духът ти да не отслабва.

	Този, когото на земята гонят, на небето го обичат. Този, който е богат на земята, на небето не го обичат. „Сиромах Лазар“ – но на небето го обичат.

	2367

	Отношенията.

	За да се разбирате, трябва да разбирате душите си, да разбирате нуждите си, да имате не обич, а външно уважение и почитание.

	Никога не трябва да се унижавате едни други.

	На всекиго ще даваш неговото място и няма да се месиш в неговата аура. Ще го поливаш като едно цвете. Като го поливаш, той ще започне да те обича. Едно цвете, което поливаш всеки ден, ще започне да те обича.

	2368

	Широта.

	Вие трябва да се стремите не да се изолирате, но кръгът на вашата дейност да стане широк. Значи, живейте за всичко, имайте един широк полет, стремете се да се подмладявате, иначе вие ще възприемете такива идеи, които ще ви състаряват. Тогава ще кажете, че нищо не ви интересува.

	2369

	Среща с Господа.

	Жаден си, в пустинята си. Нещо те подтиква и те насочва тук и там, и ти намираш извора.

	Гладен си, пътуваш. Гледаш – круша.

	Поседнеш под нея, паднат две – три круши.

	Доспи ти се, подремнеш. Мине някой овчар с овците си, издои ти малко мляко... – Ето Господ! Господ заговаря най-първо в извора, после в крушата, после в овчаря. Това съчетание – то е Господ, в него се крие Господ.

	2370

	Божественото е невидимо.

	Божественото всякога си остава зад сцената. В къщата е, но никога не се вижда. В общото съчетание го намираме, но не можем да го видим отделно. Бог се крие, много мъчно ще Го видите. Той така се крие, че се изисква едно зорко око и една чутка душа, за да го види.

	2371

	Молитвата.

	Молитвата подразбира да забравиш света, да забравиш хората, да забравиш всичко и да мислиш само за Бога.

	2372

	Любовта.

	Бог само чрез Любовта повдига човешката душа, за да израсне. Най-великото в човешкия живот е стремежът към Бога.

	2373

	Чистотата.

	Чистотата значи да обърне човек погледа си към Бога, да люби Бога – това е чистота.

	Когато човек живее чист живот, тогава може да почувствува Божията Любов.

	2374

	Служенето.

	Когато човек се чувствува навсякъде като душа, тогава той може да служи на Бога.

	Животът започва от служенето на Бога. Само като влезем да живеем в закона на любовта, ще познаем Бога. (1923 г.)

	2375

	Любовта.

	Когато Любовта дойде, грехът престава. В Любовта няма противоречия, а има мир и радост.

	Любовта е едно течение, което слиза от Бога и трябва да мине през нас, за да ни обновява. Човек не напразно е живял на земята, ако е възлюбил Бога. Той живее на земята, но мисли за небето – това е красивото в живота му.

	2376

	Великият закон.

	Велико нещо е Любовта. Тя трябва да бъде великият закон, който да изпълва душата на човека. Любовта подразбира изпълнение на Волята Божия.

	2377

	Търпението.

	Каквото и да ти се случи да го издържиш, да търпиш!

	2378

	Справедливостта.

	Да бъдеш справедлив, да не извиняваш погрешките си, но и да не се осъждаш; кажи просто: „Тази погрешка ще я изправя!“

	2379

	Милосърдието.

	Ще развивате закона на милосърдието. Това е мекота, нежно чувство, при което човек има желание, дълбоко желание да помогне на някого.

	2380

	Молитвата.

	Всякога когато се молите, молете се сутрин и искайте светлина и знание, за да знаете как да изпълните Волята Божия. Ще молите да ви се помогне във всички случаи да я извършите

	2381

	Разнообразието.

	В природата има вечен процес на разнообразие. Нещата не се повтарят; има подобия, но няма повторения. Има разнообразие във физическия свят, има разнообразие и в духовния свят. Има и физическо еднообразие, и духовно еднообразие. По-добре е физическо еднообразие, а духовното разнообразие.

	2382

	Устойчивост 

	Да имаш твърди убеждения, каквото и да ти  се случи, да не се разколебаеш. Да си тъйвисоко повдигнат, че нищо да не те разколебава. Ще дойдат моменти на обезсърчение и страдание – трябва да издържиш, да бъдеш смел във всичко и от нищо да не се боиш. Кажи: „Ще страдам и каквото и да ми се случи, ще го изнеса. Тогава може да бъда и всред хората, но ще бъда като запалена свещ.“

	2383

	Атеизмът.

	Някои казват: „Няма Бог“, „Не трябва Бог.“ Може ли без светлината? Растенията могат ли да растат без светлината? Плодовете могат ли да зреят без светлината? – Не могат.

	2384

	Опитайте Бога.

	Като уповавате на Бога ще видите какво ще извърши Той за вас. Стимулът е този: „Ще работя само от любов към Бога. От Него и за Него.“

	2385

	Възлюбленият.

	Ще държите в ума си мисълта: „Този живот е на моя Възлюблен, Тоя, Който ме обича.“

	2386

	Безкористие.

	Зад всяка мисъл да има само едно нещо: безкористие, или – самата Любов.

	2387

	Мисълта.

	Докато човек не започне да мисли, той е нещастен. Започне ли да мисли, става щастлив – невъзможните неща стават възможни.

	2388

	Високият идеал.

	Целият свят около нас – това са все задачи, к о и т о Господ е предоставил на нас да разрешим. В каквото и положение да се намираме, трябва да имаме за идеал Господа.

	2389

	Служението.

	Ще започнете служението с най-малките работи. – Плаче детенце, ще се спреш, ще го утешиш. Някой старец не може да завърже обувката си, ще му помогнеш. Някой е болен – ще му помогнеш. Някой ученик не може да реши задачата си – ще му помогнеш да я реши.

	2390

	Обяснение към  Пентаграма.

	Най-лесният път е от Добродетелта към Истината и Правдата. Тогава ще започнеш с Любовта и Мъдростта и ще приложиш всичко с Добродетелта. Това е външната обиколка, а има и вътрешна. Има две врати – отляво и отдясно. Петте върха са петте места, през които може да се влезе в Пътя. „Ж“ показва физическия свят; след това иде една малка чаша – страданията, през които има да мине човек. После следва книгата, тя показва, че след страданията човек ще разбере защо нещата са така. Свещта означава, че знанието ще му даде светлина. Тоягата, жезълът п о к а з в а т , че човек не разбира закона на Правдата. Пътят към Истината е строг.

	Страданията показват, че човек е сгрешил. Страданието всякога показва отклонение от Божествения закон. Те трябва да се изнасят.

	Човек трябва да си плати.

	2391

	Страданието.

	Като направиш някоя погрешка, ти не трябва да бягаш, но ще се спреш и ще я поправиш. Всъщност страданията не са нещо реално. Огледаш се в огледалото – образът реален ли е? Можеш ли да го хванеш? Той е отражение. Реалният човек ще намериш като издигнеш перпендикуляр от образа.

	2392

	Душата и духът.

	Душата и духът се намират извън тялото. То им служи само да се проявят. След това го оставят. Душата и духът живеят извън тялото.

	Някой път духът може да проникне тялото – тогава то оживява, инак то е мъртво. Временните форми духът не трябва да ги прониква, защото ще страда. Има вечни форми, които той прониква. Животът в тия форми е както когато човек се намира в хубава градина с цветя и плодове. Дръвчетата в тази градина са съзнателни и щом се прояви у теб желание да си откъснеш някоя круша, най-хубавият клон сам се навежда и ти предлага. Там човек е напълно задоволен и няма какво да желае. Растенията са съзнателни, у тях има съзнание.

	2393

	Човек да намери себе си.

	Човек е извън тялото. В тялото има само една частица от него, останалото е отвън.

	Всеки от вас е предмет на изучаване от някой ученик горе. Нито една ваша мисъл, нито едно ваше чувство и постъпка, нищо не минава незабелязано. И когато някой цъфне, всички се зарадват и казват: „Колко хубаво цвете! Чакай да поокопаем наоколо и да го полеем.“

	2394

	Къщата.

	Човек живее в чужда къща, защото това тяло, което имаш, ще ти го вземат. Ти  сега ще си градиш къщата. Имаш изобилие на чувства – трябва да ги трансформираш. Да урегулираш чувствата си – това е цяла наука.

	2395

	Важен урок.

	Физическите допирания не са опасни. Важно е вътрешното побуждение на човека.

	2396

	Половата енергия

	Половата енергия – това са динамически, творчески енергии в човека. Това е място на добро и зло, на разрушенията. През това място всичко минава и се разтопява. Трябва най-напред да настане едно пречистване в мислите. Силите, които са по-нагоре, вършат само добро.

	2397

	Чистотата.

	Чистотата трябва да бъде идеал. Всички сили в тялото трябва да се подчинят на този идеал. Каквото човек мисли, става.

	2398

	Молитвата.

	Ще се молиш всякога, независимо от това, разположен ли си или не. Който се моли е силен човек. Където и да ходи той все се моли, усърдно се моли и работите му се устройват.

	2399

	Работата.

	На ученика предстои сериозна работа. Приятна е, не е мъчна. Тя е – да хармонизира себе си с живота на Цялото. Това е приятна работа и е по силите му.

	2400

	Страхът.

	Страхът показва, че има същества в тебе, които ги е страх. Страхът естествено възниква, той показва, че минаваш през област, дето има опасности. Страхът е предпазно средство.

	2401

	Приятелството.

	Любовта е вън от времето и пространството. Ще си избираш приятели, които стоят по- високо от тебе. Ще се пазиш да приемаш от хора, които стоят на по-ниска степен на развитие.

	2402

	Мисъл 

	В Бога всичко е хармония. Хората може да те излъжат, но Бог – никога.

	2403

	Душата.

	Правилните форми облагородяват. Човек трябва да се чувствува като душа, да  не свързва душата с тялото, а с идеалното в света. Душата не се опетнява, а тялото може да се опетни

	2404

	Правило.

	Ще си туриш правило – да живееш по Бога – най-възвишеният и чист живот, който е възможен за хората в плът.

	2405

	Свещената любов.

	Човек трябва да добие свещената любов – да остане само един свещен образ; любовта ти да стане непреодолима.

	2406

	Обмяна на Божественото.

	Всяко нещо, което Бог ти е дал, трябва да го туриш на работа, за да има обмяна на Божественото. Божественото е реалното. Човек е привързан към него.

	2407

	Мълчание.

	Ученикът знае да пази мълчание.

	2408

	Упованието.

	При всяко положение ще уповаваш на Бога. Отвън може да има буря, ти ще се държиш и ще кажеш: „Бог е при мене. Той ми помага.“

	2409

	Изгревът.

	Не може да гледаш изгрева на слънцето от прашния град. Ще се качиш на Мусала и оттам ще му се радваш. Трябва да се създаде състояние на доволство и веселост.

	2410

	Колективният живот.

	Хората са свързани и грехът е колективен. Ти си поставен да страдаш заради всички. Ще си кажеш: „Аз трябва да бъда искрен и да говоря истината при всички положения.“

	2411

	Задача.

	Господ ти е дал специална задача, при тези условия, в които се намираш да я решиш.

	Може да я решиш като един микроб, може да я решиш като човек, може да я решиш като духовен човек, може да я решиш като духовно същество. Трябва да станеш такъв, че каквото кажеш, това да чувствуваш и да го направиш, да има строга последователност между убежденията ти и делата ти.

	2412

	Знанието.

	Знанието не се добива отвън. То се намира вътре в нас. Отвън се придобиват условията, за да приложим това знание.

	2413

	Истинската връзка.

	Всеки човек има един, който го обича. Човек трябва да намери истинската си връзка.

	Той е един клон от дървото, преплетени са и много други клони. Той си мисли, че истинската му връзка са те. Но той има една връзка със стеблото, която е истинска. Само оттам той получава живот.

	2414

	Работа.

	Работа, работа трябва на ученика. Нито минута да не седи без работа. Ако нямаш работа, създавай си я.

	2415

	Мото.

	Казано е: „Бог толкова възлюби света, щото даде Сина Своего Единороднаго, за да не погине всеки, който вярва в Него.“ И ти кажи: „Аз толкова възлюбих Бога, щото давам всичко в жертва, за да Го позная.“ Тъй като кажете, всичко ще дойде.

	2416

	Правила за ученика.

	Храненето: Храни се преди да е залязло слънцето. Поне една копраля слънцето да е над хоризонта. Сутрин ще се храниш след като слънцето изгрее.

	Храни се бавно. Не яж, ако нямаш разположение. Не се позволява да се гневиш на трапезата.

	Като се храниш спри на най-сладкия залък. Не се позволява на ученика да преяжда. Да ядеш с любов, да обикнеш храна. Яденето е една велика, благословена работа.

	2417

	Сънят.

	Като отиваш да спиш, да отиваш с една приятна мисъл, че отиваш в другия свят. Сънят ти да бъде една от най-приятните почивки.

	2418

	Любовта.

	Любовта е това – да учи човекът, да слуша, да възприема Божественото учение и да го прилага.

	2419

	Опитай и виж, че Бог е благ.

	Във всеки момент на живота Бог присъства. От нищо да не те е страх. Опитай и виж, че Бог е благ.

	2420

	Планината Витоша.

	Използувайте магнетичните сили на Витоша. Витоша е един богат магнит.

	2421

	Правила.

	Умът трябва да бъде силен, смел, решителен. Сърцето – пластично, издръжливо и търпеливо.

	Тези качества ученикът трябва да придобие, никой не се ражда с тях. Те трябва да се придобият. Те са условия, за да разбере ученикът великата природа.

	2422

	Волята 

	Волята е резултат, дете на ума и сърцето. Следователно, ако човек има воля, това показва, че умът и сърцето са работили съобразно с Божия закон.

	2423

	Темпераментите.

	За да можете да разберете вашия ум, сърце и воля, необходими са тези елементи (темпераменти), ще работите върху тях:

	1. Нервен темперамент или умствен, който принадлежи на мозъка. Мозъкът е място на електричеството.

	2. Сангвиничен темперамент – принадлежи на белите дробове, на дихателната и кръвоносната система, ще употребите дишането като средство за развиване на този темперамент.

	3. Холеричен темперамент – принадлежи към мускулната и костната система. Изпълнителен темперамент.

	4. флегматичен темперамент – принадлежи на стомаха, жизнен и сетивен темперамент. 

	Умът, сърцето и волята имат четири елемента, с тях трябва да работите. Функционират ли правилно тези четири елемента, всичко може да постигнете.

	2424

	Героите.

	Умът е героят, сърцето е героинята, детето, родено от тях, волята, е подобно на  бащата и майката.

	2425

	Божественото,

	Божественото у човека трябва да бъде идеал. Божественото, от което изтича животът и върху което е основана човешката разумност, върху което почива човешката душа, то трябва да бъде създадено за вас, за нищо не трябва да го жертвувате. И целия свят да се обърне, не жертвувайте Божественото в себе си. Това е правило, върху което не трябва да се разисква. Божественото не трябва да го жертвувате за нищо. Туй Божественото може само да се пожертвува, ако Бог поиска да се жертвува, тогава вземай участие с него.

	Първото правило: Божественото във вас за нищо и за никого не трябва да го жертвувате. Когато човек има едно свещено правило, каквото върже на Земята, вързано ще бъде и на Небето и каквото развърже на Земята, развързано ще бъде и на Небето.

	2426

	Търпение и послушание.

	Тия правила ще ги учите. Без тях не може да направите нито една крачка за Царството Божие. Ако не се отречете от баща си, от майка си, вие не може да бъдете жители на това Царство. То е великият закон, който ученикът трябва да научи, за да намери своя Учител.

	2427

	Знанието.

	Знанието се добива по различни начини. Но най-полезни начини са тези, които се добиват чрез закона на Любовта и на които обект е Истината. Не положим ли в основата Божествената Любов, то не е знание. Знание, добито със закона на Любовта, остава като скъпоценен камък, то не се разваля, това са живи отношения

	2428

	Малката светлина.

	Малката светлина нищо не е в състояние да я засени. През тази светлинка ще видите присъствието на Господа. И в най-голямата тъмнина ще слушате гласът да казва: „Не бой се, тук Съм.“ Няма по-хубаво от това състояние. И в гроба да сте, и в пространството да сте, и в дъното на земята да отидете, не бойте се, ще излезете

	2429

	Божието благоволение.

	Вие не може да имате Божието Благословение, ако не сте абсолютно чисти. Не външна чистота, а да имате беззаветно доверие, нито сянка от мнение, да бъдете всякога готови да жертвувате всичко заради Него. Един има в света, заради Когото всичко може да жертвувате моментално, да се не поколебаете нито една хилядна от секундата. В такова състояние Бог всичко ще направи за вас преди още да помислите.

	2430

	Кротките.

	 „Блажени кротките, защото те ще наследят земята.“ Мнозина мислят, че кротките хора са тихи, не работят. Не, кротките хора са най-деятелните. Каквото работят, вършат го добре, безпогрешно. Докато вършат работа, те са там, на мястото си. После, като дойде ред да им се плати, трябва да ги търсите – не чакат заплатата. Кротките хора са най-разумните, най-точните, най-работливите хора, които изпълняват Божията Воля. Те имат висок идеал, вложен в душите.

	2431

	Верую.

	Вярвам в Един Господ, с Когото съм дошъл, Който ми даде ума.

	Вярвам в Един Господ, Който ми даде сърцето.

	Вярвам в Един Господ, Който ми даде волята.

	2432

	Човешката душа.

	Казвам на всички ви: Божественото дръжте и ще издържите на всичко.

	Човешката душа в малка форма показва границите на Космоса. Малката човешка душа има подобие на целия Космос. Душата образува форми, без да е форма. Тя е извън времето и пространството; затова може да бъде малка и голяма. Душата се смалява, без да се смали.

	2433

	Бог е Любов.

	Когато се каже, че Бог е Любов, туй подразбира целокупността в даден момент. Туй, което ти чувствуваш в един момент – всички създания като едно цяло – то е Любов. Когато чувствуваш цялото Битие като нещо хармонично, като нещо цяло в даден момент, това е Любов. А това, което чувствуваш частично само, то не е любов, то е проява само.

	2434

	Добрата постъпка.

	Ако в една твоя постъпка са взели участие Любовта, Мъдростта и Истината, тя е Божествена. Ако в една твоя постъпка са взели участие твоят ум, твоето сърце и твоята воля, тя е човешка.

	2435

	Трите велики закона и трите образа на Великия.

	Тези са трите велики закона, които сега действуват в света:

	Любов към Бога,

	Любов към ближния,

	Любов към себе си.

	Няма същество, което да не знае този закон

	2436

	Животът.

	Когато животът е неразумен – е животински.

	Когато е разумен – е човешки. Когато е чист – е ангелски. Когато е добър – е Божествен.

	2437

	Приятелят.

	Вашият приятел може да се яви в една животинска форма, в един извор, в една музика. Във всички тия форми той върви, върви, върви все напред, докато най-после  дойде в една форма, която ви е понятна – човешката.

	2438

	Любовта.

	Любовта е едно течение, което слиза от Бога и тръгва да мине през нас, за да се очистим. Туй течение постоянно трябва да минава през нас, за да ни обновява. Велико нещо е Любовта. Тя трябва да бъде великият закон, който изпълва душата на човека. Човек не напразно е живял на земята, ако е възлюбил Господа. Бог само чрез Любовта повдига човешката душа, за да израсне тя.

	Когато Любовта дойде у човека, грехът престава. В Любовта няма противоречия, а има само мир и радост.

	2439

	Разумността.

	Разумността е гласът на Божественото в нас. Разумността, това е вътрешна светлина в човека. Животът е условие за проявление на разумността. Животът започва с проявление на две преходни състояния: радост и скръб.

	Радостта се определя като положително, възходящо течение у човека; скръбта – като отрицателно, низходящо. Тези две състояния са условия за проява на разумния живот, на разумността. Скръбта, това е едно от великите условия в живота. Няма по-велико благо от скръбта, затова тя предшествува радостта.

	2440

	Страданията.

	В страданията се ражда мисълта, там човек се учи да мисли правилно. Страданията са полезни за човека, когато са му дали подтик да мисли. След страданията идва радостта. Тя е награда за работата, която е извършил човек по пътя на страданията. 

	2441

	Формула. 

	„Духът носи живот – Живейте в Духа.  Няма сила като силата на Духа. Само силата на Духа е сила Божия.“

	2442

	Формула: 

	„Господи на Любовта, Ти си изпълнение на всичкия закон вътре в нас. Ти си радост на всички – отсега за през всички векове.“

	2443

	Мисъл.

	Бог постоянно мисли за нас и ние постоянно трябва да мислим за Него.

	2444

	Песенчица.

	 „Събуди се моята душа. 

	Събуди се моята душа,

	за вечни блага,

	за вечни блага,

	блага на Любовта на моя Баща.“

	2445

	Свободата.

	Свободата – това е отношение към Едногото.

	Робството – това е отношение към всички.

	Да угодиш може на всички; да служиш може само на Едного.

	2446

	Формула

	 „Истината носи свобода на разумните. Любовта носи живот за благите.“

	2447

	Идеята.

	Вложете дълбоко в себе си идеята за Бога. От нея иде топлината на сърцето ви. Идеята за Бога трябва постоянно да ви стимулира. Бог трябва да бъде жива идея за вас, един жив извор. Каквато работа и да вършите, дръжте тази идея, тя ще ви помага. Една свещена идея, за която малко ще говорите, но върху нея ще градите всичко.

	2448

	Правило за ученика.

	Учителят към ученика: „Между мене и тебе никого няма да поставяш.“

	2449

	Молитвата.

	Ще трябва да се образува една група, която да работи само чрез молитва.

	2450

	При Бога.

	Които живее при Бога, никога не остарява, той всякога е млад. Човек при Бога никога не боледува, той всякога е здрав. При Бога никога няма да умрете – там няма никакво отрицание, никаква отрицателна мисъл. При Бога е Животът. Той е Любов, Светлина и Свобода за всякога. Уповавайте на Него.

	2451

	Учителят

	Вие мислите, че ме познавате. Аз живея във всички хора, в звездите, в растенията. Познаването на Учителя – това е една велика идея.

	Послушанието е Божествена връзка между ученика и Учителя. Когато отиваш при Господа, трябва да изпитваш радост.

	2452

	Към ученика.

	 „Ако думите ми пребъдват във вас и вие пребъдвате в Мене, каквото поискате, ще ви бъде. Аз и Отец Ми ще дойдем и ще направим жилище във вас и Аз ще ви се изявя.“

	2453

	Формула.

	 „Господи, благодаря Ти за всичката твоя мисъл, която ми оказваш.“

	2454

	Формула.

	 „Да бъде, Господи, Твоето слово като меден сок в нашите умове.“

	2455

	Формула.

	 „Твоето Слово е живот. Твоят Дух е Любов. Ти Си, Господи, наша виделина. Ти си наша опора, в Тебе е нашата сила.“

	2456

	Вярата.

	Вярата – основа на знанието. Вярата, чрез която идат Божиите блага.

	2457

	Мирът.

	Учи и работи. В пътя на Любовта ходи – така мирът ти ще бъде с тебе.

	2458

	Божият Дух.

	Живот, знание, свобода – това Божият Дух иска. „Бог е Дух и които му се кланят с Дух и истина трябва да се кланят.“ (Ев. Иоанна, гл. 4: 24)

	2459

	Това душата иска.

	Светли мисли, топли чувства, добри постъпки – това душата иска.

	2460

	Мисли за душата.

	Блажена е душата, която се учи с търпение, доброта, правда, милосърдие са пътищата на душата.

	Светът на любовта е свят на вечния живот. Цветята, които цъфтят, плодът, които зрее, светлината, която весели душата, са блага, дадени от Бога.

	2461

	Свидетелствата 

	Първо свидетелство на душата:

	Вярваш ли от сърце и душа в Единния, Вечен, Истинен и Благ Бог на Живота, Който е говорил?

	- Вярвам от сърце и душа в Единия, Вечен, Истинен и Благ Бог на Живота, Който е говорил, Господ, Бог и Отец.

	Второ свидетелство на душата:

	Вярваш ли в мен, твоя Господ и Спасител,

	Който ти говори сега?

	- Вярвам в Господа, Спасителя, Който ми говори сега.

	Трето свидетелство на душата.

	Вярваш ли в Моя Вечен и благ Дух, Който изработи твоето спасение?

	- Вярвам в Божия Вечен Дух, Който изработи спасението ми, Утешителят Дух Свети.

	Четвърто свидетелство на душата:

	Вярваш ли в твоя приятел и спасител Господ Исус Христос и всички твои братя?

	- Вярвам в приятеля си, Господа Исуса Христа и във всички мои братя, и в Неговите страдания.

	Пето свидетелство на душата:

	Ще ли изпълняваш волята на Единия, Истинния и Праведен Бог без колебание?

	- Светата воля Божия аз ще изпълнявам без колебание. Словото Му ще ми е закон.

	Шесто свидетелство на душата:

	Ще се отречеш от себе си, от всичко световно за Неговата Любов?

	- От себе си съм се отрекъл вече заради Него.

	Седмо свидетелство на душата:

	Ще ли посветиш живот и здраве и всичко друго за Неговата Слава и Славата на

	Неговото дело?

	- Всичко съм посветил вече на моя Бог – живот, здраве и всичко друго!

	Осмо свидетелство на душата:

	Ще ли служиш на Моя глас и Моите съвети, когато ти говоря?

	- Всякога това ще е моята радост – да Ти служа, Господи.

	Девето свидетелство на душата:

	Ще ли си готов да изпълниш моите заповеди без всяко съмнение?

	- Ще изпълня Твоите заповеди, съмнението няма живот в мене.

	Десето свидетелство на душата:

	Ще ходиш ли пред моето лице с всичкото незлобие на сърцето си и да ме никога не огорчаваш?

	- С всичкото си старание ще се трудя да постигна Божието обещание и да извърша всичко за Тебе, Господи.

	2462

	Пътят на праведния 

	Пътят на праведния се направлява от Бога. Учи и работи в пътя на Любовта ходи. Така мирът ти след теб ще ходи.

	Живот, знание, свобода – това Божият Дух иска.

	Светли мисли, топли чувства, добри постъпки – това душата иска.

	2463

	Благото на Духа

	Светът на Любовта е свят на Вечния живот. Ходи с всичкото незлобие на сърцето си и мирът ти ще изгрее като утринната зора.

	Добрите постижения носят радост на душата. Следвай пътя, в който Провидението те е поставило. Това е благото на Духа.

	2464

	Истината.

	Люби Истината, тя е свещеният път към Бога на Вечната Любов.

	2465

	Принципът на душата.

	Когато душата има един принцип, тогава Божественото работи в нея. Когато дойдеш до принципа на Любовта, Мъдростта и Правдата, Истината или Добродетелта, не прави никакъв компромис, никаква отстъпка, там има само едно мнение.

	2466

	Правила

	Любовта дава живот.

	Мъдростта дава знание.

	Истината дава свобода.

	Животът дава радост.

	Знанието дава сила.

	Свободата дава простор. (1922 г.)

	2467

	Правило за работата.

	Никога не уреждайте работите, оставете всичко само да се уреди. Както е дошло, без да мислиш, само ще си отиде, без да се тревожиш.

	2468

	Правило за примера.

	За всичко трябва да се даде пример, образ. Във всичко умът трябва да присъствува.

	2469

	Правило за пътя.

	Когато вървиш към Истината, не се спирай, върви напред, без отклонение, смело и без страх.

	2470

	Правило – да не ограничаваш.

	За нищо на света не ограничавайте Господа.

	За нищо на света не предавайте вашата чистота. Изтърпявайте всичко заради Любовта. Гледайте да не ограничавате Господа нито в себе си, нито в другите.

	2471

	 „Възлюбих“.

	 „Възлюбих“ – от тази дума направете песен.

	2472

	Гледай напред.

	Назад не се обръщай. Гледай напред. Обърнеш ли се, ще дойде разколебанието.

	2473

	Правило за изобилието.

	Празна стомна никому не подавай.

	2474

	Правило за онзи, който пише чрез теб.

	Никога не зачерквай нещо, написано в писмо.

	2475

	Правило за съдружието.

	Не се подчинявай на съветите на невежия. Не дружи с хора, които имат отрицателен магнетизъм и електричество.

	2476

	Правила за моралните устои.

	За хляб не се продавай. 

	За силния стани като водата (мек, внимателен).

	За слабия стани мост (хляб). 

	Не сменяй мястото си, което веднъж си заел.

	2477

	Правило срещу страха.

	Когато те е страх да направиш нещо, направи го и страхът ще изчезне.

	2478

	Правила за пътя на ученика.

	На ученика не се позволява да спи на път.

	На ученика не се позволява да се обръща назад.

	Той трябва да върви право към целта.

	На път никому не се помага.

	На път се говорят само задължителни неща.

	2479

	Формула.

	 „Целта трябва да бъде Божията Любов, изпълнението – Божията Мъдрост, приложението – Божията Истина.“

	2480

	Закон.

	В Любовта има живот, в Мъдростта има знание, в Истината има свобода. А Божият Дух носи всичко.

	2481

	Ученикът.

	Блажен е оня ученик, който приема Любовта в чистите обятия на Истината.

	Блажен е онзи ученик, който следва обичта в светлия път на Мъдростта.

	2482

	Единният 

	Има Един, Който е път за всички.

	Има Един, Който е живот за всички.

	Има Един, Който е Истина за всички

	2483

	Любов и обич.

	Любовта иде от Бога към нас.

	Обичта отива от нас към Бога.

	Като си приел Любовта, вече може да обичаш.

	Без Любов не можеш да обичаш.

	Любовта се явява сама, тя иде от Бога. Щом обичаш, любовта се явява. Ако някой те люби, ти значи го посрещаш и ще му дадеш – това е вече обич.

	Като кажеш: „За Любовта, За Божията Любов всичко мога да направя“, това значи: „Аз те обичам заради Господа, заради Неговата Любов.“ Това значи още: Господ те е любил вече, сега ти ще опиташ това, което Той е направил.

	Този Един е само Който те обича и Който те познава.

	2484

	Правило.

	Не идвай близо до сянката на човека. Във всички случаи постъпвай с положителна мисъл.

	2485

	Три неща.

	Три неща изисква Духът Божий.

	Да се храним добре, да работим добре, да мислим добре. Правото хранене е неговото Слово, добрият живот е Божията воля, доброто мислене е Неговата Любов. Добре да се храниш, значи да възприемеш всичко, каквото Бог е определил за живота. Добре да работиш значи, да изпълниш всичко, каквото Господ е наредил. Добре да мислиш значи да гледаш и разбираш всичко, което Бог е създал. Животът седи в тия неща, които Бог е създал. И Неговото появяване и облагородяване се състои в тяхното възприемане.

	Пълнотата обаче на съвършения и свят живот зависи от познаването и възприемането на Божията Истина и Неговата Любов.

	2486

	Мир и радост в Духа

	Там, дето Божият Дух живее и действува има мир и радост. Това е единственият Дух, Който може да ти даде всичко и да те направи да познаеш пълната Истина, която е Духът на Спасението. Той може да всади в твоята душа истинното познание и Мъдрост за Божите наредби.

	2487

	Обещанието.

	Господ е обещал, че няма да лиши от нищо добро Своите чада.

	2488

	Христос.

	 „Храни се с дървото на живота и ще изцелееш“. Това дърво е Христос и Неговият плод е Истината. Имай Неговия ум. Христос казва: „Всичко, каквото попросите в Мое Име, ще го сторя.“

	2489

	Обичта.

	Всички неща, които искаш да придобиеш, трябва да ги обичаш. Това, което обичаш, ще го придобиеш, но ще работиш едновременно.

	2490

	Царството Божие.

	 „Търсете първо Царството Божие и неговата правда и всичко друго ще ви се приложи.“

	Когато влезете в света на своя ум и на своя вътрешен живот, оставете своите обикновени безпокойства и тревоги, не ги внасяйте в къщата, в своя вътрешен живот. Това значат думите: „Събуй обущата си, защото мястото на което седиш е свято.“

	2491

	Обичта.

	Като обичаш, ти повдигаш себе си, повдигаш и този, когото обичаш.

	2492

	Молитвата.

	Молитвата е по-горе от работата. Най-красивото състояние е да се молите. Да се молиш значи да влезеш в общение с всичко, което е разумно, да дадеш и да приемеш.

	2493

	Формула.

	 „Господи, помагай ни да се проявим ние, както Ти искаш. Всичко да бъде за Твоя слава, за доброто на всички.“

	2494

	Да се научи 71 псалом.

	2495

	Любовта.

	Любовта изключва всички питания.

	Любовта изключва всички противоречия.

	Любовта изключва всички насилия.

	Любовта изключва всички ограничения.

	Любовта изключва всички грехове.

	Любовта отговаря на всички питания.

	Любовта разрешава всички противоречия.

	Любовта превръща всички насилия в благи дела.

	Любовта внася всичката свобода в човешката душа.

	Любовта прави живота чист.

	2496

	Правило за връзката с Невидимия свят. Най-първо ще жертвувате за Бога всичко. Природата дава своите богатства на всички,  които са прилежни. Всякога трябва да имате връзка с Невидимия свят

	2497

	Бог.

	Идеята за Бога трябва да бъде основният стимул във вас. Бог трябва да бъде идеал за вас. Каквато работа и да вършите, дръжте тази идея, тя ще ви повдигне. Върху нея ще градите всичко.

	2498

	Космичното съзнание.

	В Космичното съзнание вярата е непреривна. В новото сърце Христос ще влее Духа Си. Трябва повече духовност.

	2499

	Истинското виждане.

	Навсякъде ще виждате Бога. Във всичко, което става около вас, ще виждате Божественото. Бог е Светлина, която прониква всичко. Бог е живот. Бог е всичкото знание. Навсякъде ще видите Бог.

	2500

	Закон.

	Господ не е във вашите страдания, във вашата сила, във вашите знания. Къде е? –  В Любовта. Ако любите, Той е във вас. Не любите ли, няма Го. Вие трябва да любите, това е закон.

	2501

	Молитвата на ученика.

	Пътят на Истината избрах. Ще ходя в Истината Ти. Научи ме, Господи и води ме в пътя Си. Проводи Виделината Си и Истината Си – те да ме водят. Придай ми вяра. Вярвам, Господи.

	2502

	Основна мисъл.

	Ще гледате всеки ден да имате една основна мисъл. По това се отличава всеки ден, по своята основна мисъл. Всеки от вас трябва да има по един свой правилен, специфичен метод за разрешаване на своите вътрешни мъчнотии.

	Силата на мисълта седи в това, да може всеки ден да задържите една хубава мисъл в ума си.

	Всеки ден има нещо красиво за вас. Никакво съмнение! Там е връзката между ученика и Учителя. Без съмнение – там е силата на ученика

	2503

	Формула.

	 „Братство, единство, свобода да всади Господ в нашите сърца.“ 

	2504

	Исайя, гл.11: ст. 9.

	Защото земята ще е пълна със знание за Господа“.

	2505

	Чистотата

	Чистотата е израз на съвършения живот.

	2506

	Свободата.

	Трябва да намерим нашето индивидуално място във вселената. Свобода има само онзи, които е намерил своето място в природата.

	2507

	Послушанието

	Послушанието е най-голямата добродетел на ученика. Бог е вложил идеите в душата от самото начало. Духът е, който развива способностите в човека. А човек служи и се учи от всичко.

	2508

	Мисълта за Великото.

	Ученикът съществува само в Учителя си. Днес слънцето грее – не говори нищо лошо. Земята е място, дето ще научим да любим Бога, да изпълняваме Неговата воля.

	Говорим ли истината, допуснем ли Любовта в сърцето си, Бог ни обича.

	2509

	Свещена формула.

	 „Милостиви, святи, благи Господи, изяви ми светлината на Твоето лице, да сторя Твоята воля!“

	2510

	Бог.

	Бог се отличава с великодушие. Милостив и благ е Той и всякога прощава. Щом се обърне някои към Него, Той всякога прощава. Бъдете носители на онази вечна Светлина, в която Бог живее. Господ е добър и ние трябва да бъдем добри. Не добри по дело, а добри по възприятие.

	2511

	Съобщение с небето.

	Всеки човек на земята трябва да намери онова място за себе си, откъдето може да се съобщава с Бога и с онези учени братя извън земята.

	2512

	Учителят за Истината

	Аз обичам истината. Не искам да ви заблуждавам. Но искам и вие да възприемете Истината.

	2513

	Мисли за Господа и Бога.

	Страх Господен – туй е мъдрост. Отдалечаване от зло – туй е разумност. Когато отиваш при Господа, трябва да ти е радостно. Помни Създателя си! Надей се на Господа. 

	2514

	Великото и малкото.

	Знанието и съприкосновението с Бога е знание за добродетелите.

	Великото и малкото са в хармония само в Любовта, в която Бог се изявява. Любовта към великото издига малкото до великото.

	2515

	Песента „Странникът“.

	Песента, която Учителят изпя на Витоша на Ел Шадай на 16 юни 1941 г.

	„Странник съм в този свят, никого не познавам освен Тебе, Ти, Господи Боже мой, си създал всичко за мене. Аз възнасям своята благодарност към Тебе. На Тебе, Господи, възложих своето упование, да възлезе молитвата ми към Тебе.“

	2516

	Ученикът ще учи.

	Две неща трябва да има ученикът: 

	Достойнство И смирение.

	Ти ще учиш, ще търпиш, ще се радваш, ще благодариш – това е волята Божия. Да познаеш Бога и Учителя си – това е живот вечен.

	2517

	Скръбта и радостта.

	Скръбта е привилегия за разумния.

	Радостта е благо за добрия – те заедно вървят. Имай вяра, те заедно вървят. Имай вяра, вярата е израз на Любовта. Учи! С мир бъди!

	2518

	Правила.

	Да бъдеш честен – да знаеш, че си човек.

	Да бъдеш добър – да знаеш, че имаш основа, на която да се крепиш.

	Да бъдеш абсолютно умен – да знаеш, че имаш капитан, който ръководи кораба ти.

	Да бъдеш великодушен – да знаеш, че имаш средства, с които може да разполагаш.

	2519

	Светлината.

	Светлината е емблема на всички блага.

	Където има светлина, има блага. Където отсъствува светлината, има горчивини.

	Благостта е емблема на присъствието на Божията светлина.

	2520

	Благостта.

	Благ е Бог, от Когото е излязъл нашият живот. Бог, Който ни дава светлина, мъдрост и знание е благ. И в този благ Бог човек има вечната свобода да се развива.

	2521

	От стари долове вода не пий.

	От болен човек помощ не търси. Ще искаш помощ само от разумния, само разумният може да ти помогне.

	2522

	Учителя към ученика.

	 „Аз искам да бъдеш добър, за да мога да живея в тебе и ти в мене, да се слеем и да работим заедно. Ще мислиш, че си заедно с всички добри хора, с ангелите и с Бога. Когато един ангел влезе в тебе, за да ти помогне, има ли нещо лошо в това?“

	2523

	Учител и ученик.

	В любовта няма никаква измяна. Бог и Неговите закони са неизменни. Връзката с Учителя е вечна и неизменна.

	2524

	Вярата.

	В каквато и тъмнина да се намериш, не трябва да губиш вярата си – светлината пак ще се покаже.

	2525

	Молитва.

	 „Господи, малкото добро, което Си посял в мен, направи да израстне.“

	2526

	Правила.

	Подкрепи доброто си сърце с правилна мисъл.

	Който има Любов, ще се прояви в Мъдрост.

	Който има Мъдрост, ще се прояви в Любов 

	2527

	Най-чистият извор.

	Пази душата си чиста само за Бога. Да се не влюбваш в много хора. Човек трябва да пие вода само от най-чистия извор.

	2528

	Учителят.

	 „Бог да бъде с тебе. Който умре заради мене, той ще възкръсне.“

	2529

	Съвет.

	Не се обезсърчавай. Знаеш, че има милост Божия, благост Божия; няма защо да се обезсърчаваш. Ще се молиш. Ще се свържеш с Бога и с добрите хора – да ти помагат.

	2530

	Закон за жертвата.

	Аз предпочитам да загубя настроението си, но да запазя разумността си. Предпочитам да загубя разумността си, но да запазя любовта си към Бога.

	Ще жертвувате настроението си заради разумността. Ще жертвувате разумността заради Любовта.

	2531

	Закон за доброто.

	В невидимия свят има един закон: всяко добро желание да се благославя.

	Кажи си така: „В Бога промени няма.

	Всичко, което Бог ми е дал, за мое добро е.“

	2532

	От пасивност се пази.

	Трябва да имаш една основна идея, към която да бъдат насочени всичките ти сили. Да не остава мозъкът ти пасивен.

	2533

	Словото на Истината.

	Словото на Истината е твърдо като диамант.

	И ако само ви поставят на изпит, ще видите колко малко знаете.

	2534

	Светлината.

	Престанеш ли да пееш в душата си, ще дойде тъмнината. Започнеш ли да пееш, ще дойде светлината. Пеенето в душата е проводник на Светлината.

	2535

	Свободата.

	Бог е Бог за нас, когато ни предава това, което е у Него. Разумността, която Бог има, Той ни я предава. Благостта и силата, която Бог има, Той ни я предава. Тъй ние се чувствуваме свободни.

	2536

	Взаимопомощта.

	Трябва да си помагаме един на друг. Ако живее човек за себе си, какво ще спечели? В някои моменти ще живее по-щастливо, но ще дойдат други моменти, когато щастието ще се обърне.

	2537

	Вяра в Бога.

	Под думите „Вяра в Бога“ подразбирам: сигурност на живота, не само онази гола вяра, но вяра, в която няма никакво изключение. Аз ходя и вярвам, че имам разумни приятели, които мислят за мен, както за себе си. Ако имам вяра, като вдигна само пръста си всичко става. Под „вдигна пръста си“ разбирам – Този Разумният, Който е създал света. И казвам: чрез Него е възможно и аз, който живея в Него, всичко да направя. Той слага, аз раздигам – тъй има съгласие. Под „раздигане“ разбирам служене, т.е. – да направиш добро. В този свят само Бог може да слага, а ние сме дошли да раздигаме.

	2538

	Щастието.

	Първата задача на болния е да оздравее.

	Щом почнете да се безпокоите, вие сте остарели. Искате да бъдете щастливи – трябва да мислите за щастието. Нещастие има само за богатите хора. Дойде ли при теб нещастие, ти си богат човек. Само сиромахът може да се радва. В ума на Бога никога не е седяло нашето нещастие.

	2539

	Правият път.

	Човек, който иска да се движи по правия път, ще срещне най-големите съпротивления. Ако имаш големи мъчнотии в живота, съкращавай пътя: ще имаш най-големите постижения. Нека у нас седи на първо място разумната воля.

	2540  

	Силата.

	Ако вие вярвате, че Христос е вътре в хляба, вие ще имате силата на хляба. Христос казва: „Търсите ме, не защото видяхте чудеса, а защото ядохте от хляба!“

	2541  

	Синовните отношения.

	Някой пита: „Докога Господ ще ме забравя?“ – Докато се боиш да изпълняваш Неговата воля. Щом речеш да изпълниш Неговата Воля, отношенията Му към тебе ще се изменят. При Бога ще отиваш с желание да учиш или с желание да вършиш Неговата Воля; тогава ти се поставяш в положението на син и имаш синовни отношения с Бога.

	Вършите ли Волята Божия, вие ще осеете вашия път със скъпоценни камъни. Тогава хората ще дойдат да ви помагат. Само по този начин ще бъдете радостни и каквато и работа да хванете, ще я свършите с успех. Това е един вътрешен ключ на живота.

	2542  

	Истинската работа

	На всеки човек е дадена специфична работа. Каква е тя? – Да бъде носител на Божественото. Бог премахва противоречията от живота на всеки, който е приел Божественото, за да му служи.

	2543  

	Божественото око.

	Ако хората знаеха, че има контрол над тях, те лесно щяха да се изправят. Те не вярват, че Божественото око следи всичко.

	2544  

	Свободен и здрав.

	Никой не може да си представи онова, което Бог е приготвил за тези, които Го любят.  Кажи си тъй: „Има един, Който мисли за мен и ми помага.“ Няма по-красиво нещо от това, да отправи човек ума и сърцето си към Бога.

	Докато човек не изправи живота си, не може да подобри здравето си. Всеки обича здравия човек – той има благородно сърце, винаги готов да услужи във всичко, каквото пожелаете. Искате ли да бъдете свободни и здрави, трябва да впрегнете тялото, сърцето и ума си на работа.

	2545  

	Божественото в човека.

	Отвори сърцето си за Божественото и не мисли какво ще стане с тебе.

	Отвори ума си за възвишените и светли мисли, не се грижи за утрешния ден.

	Имай вяра, че Божественото е в сила да разработи твоите пътища.

	Божественото в човека е същественото, върху което той трябва да работи. Чрез него ще се свържете със святите хора – със светиите, с ангелите, с Бога. Дойде ли човек до това положение, мисълта му се изправя, чувствата му се облагородяват, постъпките му стават възвишени, всичките му работи тръгват напред.

	2546  

	Пътници.

	Всички хора са пътници. Те трябва да знаят, че се намират в свят на постоянни промени.

	2547  

	Мислете за Бога

	Искате ли да се развивате, постоянно дръжте в ума си мисълта за Бога, като единственото място, като единствен фокус, където се събират съзнанията на всички разумни същества. Дръжте ума си към тази естествена посока, откъдето иде светлината и топлината на вашия живот. Да погледнете към Бога или само да помислите за Него – това струва повече от всички материални богатства.

	Единственото място, от което можете да приемете всичко необходимо в живота ви е мястото на Бога. Истинската любов се изразява чрез отправяне мисълта на всички същества в една посока.

	Когато съзнанието на всички същества се отправи в една посока, те имат много допирни точки помежду си. Обаче почне ли човек да се само върти около своя център, всичко е загубено

	2548  

	Смирението.

	Докато човек няма смирение, той търси почит и уважение от хората. Христос казва: „Не търсете слава от человеци. Нека Бог има добро мнение за вас. Той ще ви научи на всичко.“

	2549  

	Формула.

	 „Това, което в началото не е било, като се прояви, образува всички невъзможности в света. Това, което в началото е било, като се прояви, образува всички възможности.“

	2550  

	Растенето.

	Растенето става само в Добродетелта. В Божествения свят толкова е израснал човек, колкото е добър. Самостоятелни сме само тогава, когато в нас присъствува Божественото.

	2551  

	Мекота.

	Без мекота растене няма. Без любов постижение няма.

	2552  

	Истинското богатство.

	Вярвай в своята разумност и в своята доброта. Истинското богатство на човека е неговото знание. Всички сили в човека са от Бога. Той е естествена среда за човека.

	2553  

	Способностите.

	Трябва да се научите да храните своите способности. Не може да се развива една способност, ако не я храните.

	2554  

	Отношенията.

	Ако се свържеш с хора, които музикално седят по-горе от тебе, ще придобиеш. Ако се свържеш с хора, които музикално стоят по- долу от тебе, ще осиромашееш. Свързвай се с хора, които са одарени. От тях излиза магнетична сила.

	2555  

	Свободата.

	Човек за своята свобода трябва да воюва и да умре за нея, ако е необходимо. Но който умре за свободата си, той не умира, а живее..

	2556  

	Любящият.

	Във всички ви трябва да живее Любящият. Човек трябва да различава кога любящият се проявява. Щом е радостен – то е гласът на Небето.

	2557  

	Учението.

	Човек трябва да учи от любов към знанието като нещо Божествено. Бог е Учителят на човека. Бог, за Когото проповядвам, живее във всеки човек. Божиите мисли, желания и чувства не са като нашите. Неговите закони не са като нашите. И Неговата Любов не е като нашата. Бог се изявява във форма на скрит, вътрешен идеал, като вътрешна светлина в човека. Чрез тази светлина човек разбира каква трябва да бъде истинската любов.

	2558  

	Великото Начало

	Които вярва във Великото начало на живота, той ще вярва и в себе си и в своя ближен.

	2559  

	Чистотата.

	Идейна чистота се изисква от човека.

	Здравето на човека зависи от неговата външна и вътрешна чистота. Казвам, пиянството е нечистота, лакомията е нечистота, одумването е нечистота, завистта е нечистота.

	Нечистотата трябва да се изхвърли – това е хигиена. Като говоря за чистотата, това се отнася за онези хора, които усърдно работят върху себе си, имат силен стремеж към чистотата.

	2560  

	Отношенията.

	Като се добере човек до Божественото разбира, че отношенията между хората са вечни и неизменни. Всички хора имат Божественото право да се обичат. Те трябва да бъдат готови да жертвуват човешкото, личното си желание. Между всички хора съществуват вечни, неизменни отношения; те трябва да дойдат до тях. Животът на човека иде отвътре. Никой отвън не може да придаде на човека живот. Това, което иде отвътре, е Божествено, то е вечно и неизменно.

	2561  

	Истинската връзка.

	Прояви своята доброта навреме!

	Доброто е заложено у нас. Като проявим доброто, ние сме във връзка със Съзнанието на Природата и всички хора в света.

	Всяка връзка направена от Бога, е вечна. На земята тя само се проявява, но не се прави сега. Това трябва да знаете всички.

	2562  

	Свещеният път 

	Не оставяйте свещеният път, който Бог ви е предначертал. Той е път на разумното във вас. Ще знаете, че може да си пробиете път към Разумния живот и този път е положителен.

	2563  

	Страданията.

	Трябва да се стремите към здрави разсъждения, а не към обикновени. Щом  започнете да страдате много, ще разсъждавате – защо страдате, кои са причините. Това е необходимо, за да извлечете полза от страданието.

	2564  

	Задача.

	Научете 78 псалом. (По Слав. 77).

	„За да положат надеждата си на Бога И да не забравят делата Божии, Но да пазят Неговите Заповеди“.

	2565  

	Правило.

	Който иска да го обичат и той трябва да обича. Който иска хората да имат добро мнение за него, трябва да бъде разумен.

	2566  

	Чешмата.

	Ако имате една чешма, направена много хубаво от камъни и плочи, и от нея тече изобилно вода, който дойде при чешмата с какво ще се задоволи – с камъните ли или с водата?

	Човек със своите постъпки не може да задоволява другите, това са камъните; но със своя живот може да задоволи всички.

	Камъните няма защо да ги бутате, но от водата всеки може да взема и да полива своята градина. И тъй, животът както тече – това е човекът. От този живот може да се ползувате.

	Плочите, чешмата – това е човешкият ум; кранът – това е човешкото сърце. Трябва ли този кран, през който тече водата, да го дадем на някой друг да си служи? – Не трябва. Нито ума, нито сърцето си давайте някому да си служи. Човек трябва да се държи за Божественото и от нищо да не се страхува.

	2567  

	Службата.

	Когато ти предлагат служба избирай най-простата. На Небето най-мъчно се намира кандидат за цар.

	2568  

	Правило.

	Който изпълнява Волята Божия никога няма да остане нито ненахранен, нито необлечен.

	2569  

	Алхимичен процес.

	В Божествения свят душите се преливат.

	Чистота трябва да имаш в сърцето си.

	Мислите ти трябва да бъдат светли. Истина да имаш в душата си, тя ще те направи свободен.

	Да заповядваш на низшите сили – това е един алхимичен процес за превръщане на енергиите. Човек трябва да прави разлика между животинското, човешкото и Божественото.

	2570  

	Правило.

	Човек трябва да живее сам. Разбирай: човек трябва да живее само с Бога.

	2571  

	Правила.

	1. Когато сърцето е чисто, душата светла, умът възвишен, пътят на живота е ясен.

	2. Да възкръсне Господ в сърцето ви, да просветне в ума ви, да се прослави в живота ви.

	3. С вяра се постига пътя на живота. 

	2572  

	Женитбата.

	Ако двама души мъж и жена се обичат, тях в Божествения свят вече са ги оженили, независимо оттова, дали тук имат някой документ или не.

	За Невидимия свят е важно как ще устои човек на любовта си, ще я запази ли до или след година – две ще я загуби.

	2573  

	За заминалите.

	От окултно гледище тъй ще пазите: няма да пеете за умрели. Ако някой от нашите приятели иска да му пеят, ще повика някой евангелист или православен – те пеят на умрели и ще им плати. Ние ще направим само една тайна молитва: Да му даде Бог светлина, да разбере дълбокия смисъл на Небето. И като го изпращаме няма да му пеем, но които го посрещат там, те ще му пеят.

	И тъй, като окултни ученици, без песен ще заминавате за оня свят, а горе ще ви посрещат с песни, там ще ви пеят.

	2574  

	Раждане и смърт.

	Раждане на земята е смърт на Небето; смъртта на земята е раждане на другия свят – раждам се за по-висок живот от земния.

	Раждането и смъртта в широк смисъл на думата означава отиване на работа. Дали ще отидеш на Небето или ще слезеш на земята, ти все ще работиш.

	2575  

	Божественият свят.

	Божественият свят е най-красивият. Хората не могат да си представят тази красота.

	Съществата, които живеят там, са красиви, умни, учени и щастливи – най-просветените същества. И на вас не остава нищо друго, освен да влезете в този свят. Вън от Този Свят щастие не съществува.

	2576  

	Смъртта.

	Да умре някой – това не значи, че той ще изчезне. Всяко правилно преминаване от едно състояние в друго е смърт. Всяко нещо, което се променя и изменя, минава през смъртта.

	Всяко нещо, което влиза в нова форма, при нови условия, минава през живота. Смъртта освобождава човека от лошите условия, по-добри от старите – за да познае Бога.

	2577  

	Другият свят.

	Когато отидеш в другия свят, твоето минало става настояще и понеже съзнанието ти е будно като мъдрец, ти ще се чудиш как си допуснал известни грешки.

	2578  

	Оня свят.

	Оня свят – знаете ли го? За онзи свят има точно определен път. Има методи, за да се научите как да управлявате телата си, за да отидете в другия свят, да видите какво има там, какъв ред и порядък съществува.

	В Божествения свят е такава хармония, в която като влезете, ще забравите всичките си грижи и страдания. Там нещата имат смисъл и дълбочина, там всичко живее с любов. Там има изкуство, което не подозирате и такова разнообразие, че всеки човек има специална работа, която му допада. И като живееш с радост в Този Свят, може да се учиш. Хиляди години може да живееш там, без да ти дотегне.

	Животът не е еднообразен. И като те възлюби Христос, ще влезеш в Божествения свят и тогава няма да бъдеш като съвременните хора.

	Докато не умреш, няма да оживееш. Няма по-приятно нещо от смъртта – да минеш от едно състояние в друго, да минеш от физическия в духовния свят, да научиш законите и на двата свята. И онзи свят е като този, и в него има материя, но е по-фина, по-пластична. Значи и в другия свят човек продължава да развива съзнанието си, той не умира.

	Целият Свят, цялата Слънчева система, целият Космос се движи в една нова посока. Човек не умира, но дохожда до такива условия, дето съзнанието му се пробужда.

	Този закон е неумолим – земята влиза в нови Божествени условия, целият свят се пробужда. Когато някой си замине, ще заровите тялото, но ще знаете, че душата не е в тялото, душата е свободна. И този, който заминава трябва да знае, че той е жив – няма да седи в гроба. Може би ще поседи там четиридесет дни, ще се позадържи около тялото си и после ще се освободи, а може и само след няколко дни да замине. Но когато някой замине, направете една тайна молитва всички и му пожелайте добър път. Никакви песни. Смъртта е нещо тържествено. Който заминава, първото нещо: той иска мир и спокойствие, да му даде Господ светлина на ума и мир на душата, за да може като разглежда живота си, да използува погрешките на миналото.

	Като окултни ученици, без песен ще заминавате от този свят, а горе ще ви посрещат с песни.

	2579  

	Звездите.

	Всяка звезда е жилище на разумни същества, които изпращат своите светли мисли по цялата вселена. За тях Земята представлява предметно учение. Понеже Разумните същества влизат в система, създадена от Първата Причина, затова Те мислят за всичко, за което и тя мисли.

	2580  

	Съзнанието.

	Единственото нещо, което човек запазва след смъртта си, това е неговото съзнание.

	2581  

	Небето.

	Най-красивото място в света е Небето. 

	Искате ли знание, сила, здраве, богатство, Любов, ще ги намерите на Небето.

	Когато люби, човек е на Небето, между Светлите Разумни Същества. Изгуби ли Любовта си, слиза на земята. Ако живее дълго време на Небето, става силен и може лесно да се справя с всяка мъчнотия и страдание.

	2582  

	Онзи свят.

	Къде е Онзи свят? – Не е много далеч.

	Разстоянието от този до Онзи свят е един ден път. Колкото време минава от изгряването до залязването на Слънцето, толкова време ще употребите да отидете до Небето, до Рая, т.е. до Онзи свят.

	Как трябва да се разбира това – в буквалния или в преносния смисъл? Това може да се разбере в буквален, в преносен и в идеен смисъл. Ако го разберете в буквален смисъл, ще намерите на земята онази Школа, която е клон от Небесната Школа. Ако го разберете в преносен смисъл, ще се пренесете в една област, в едно поле над земята, гдето ще влезете в друга Школа, също тъй клон от Божествената. Там ще изучавате по-високи неща от земните. Това ви се вижда чудно, отвлечено, защото мислите, че пространството над земята е празно. Не, цялото пространство е населено със същества с по-висока култура от нашата. Цели царства ни заобикалят. Ако речете да тръгнете от Земята за онзи Свят, ще ви спрат на много места, ще ви спират пред всяко царство, ще ви искат свободен билет, паспорт, както правят на земята. За да имате ясна представа за този свят трябва да се научите да излизате от тялото си, да посещавате тия светове – ще отивате и ще ги разгледате и ще се върнете пак в тялото си. Тогава няма да се страхувате от онова, което днес ви плаши. Колкото и да се страхувате, Ангелът на смъртта ще дойде, ще ви вземе и ще ви занесе на оня свят. На младини или на старини, ангелът ще дойде, няма да ви отмине.

	Докато сте на Земята, вие трябва да работите, да изпълнявате онова, за което сте дошли, да не ви вземат предивременно и неподготвени. От всички се иска работа: да свършите онова, за което сте дошли. Тогава като ви се заговори за онзи свят, да не се страхувате. Вие няма да умрете, но ще възкръснете. Който е възкръснал, той не знае вече какво нещо е смъртта.

	2583  

	Изправи погрешките.

	Когато някой ангел иска да изправи някоя своя погрешка, слиза на Земята в човешка форма. Щом изправи погрешката си, отново се връща на Небето и заема мястото си между ангелите. Много ангели има на земята, дошли да изправят погрешките си. И вие сте дошли на земята да изправите погрешките, да се учите да мислите, да чувствувате и да постъпвате правилно. Само така човек ще оцени благата, които Бог му е дал.

	2584  

	Свят на абсолютна свобода

	Какво представлява Божественият свят? Свят на абсолютна свобода, Минаването на човека от физическия към Божествения свят означава освобождаване.

	Минаването му от Божествения към физическия свят означава ограничение. Това са процеси, които стават в Природата.

	2585  

	У-мира.

	Често се казва, че човек умира. Това не е вярно. Човек не умира, но отива в света на Мира – да се освободи от всички земни страдания: у – мира, т.е. отива в Другия свят, гдето има мир и спокойствие. Докато си на Земята, ти постоянно се намираш в бойна позиция, дето си изложен на куршуми. На Земята всеки момент може да те ранят, осакатят или убият. Да умреш, това значи да напуснеш бойното поле и да отидеш в Другия Свят, дето хората живеят братски.

	2586  

	Прераждане

	Човек дохожда много пъти на Земята, а не само един път. Колко пъти дохожда? – Колкото пъти иска, от него зависи. Обикновеният човек се преражда всеки 45 години. Ако той слезе на Земята да се учи. Разумните Същества му определят в кое семейство да се роди – той няма свободен избор. Ако човек идва на Земята съзнателно, да помага на хората, той има свободен избор да се роди, където иска.

	Колкото по-напреднал е човек в развитието си, толкова по-голяма свобода има при слизането си на Земята. Гениалните хора и светиите идат рядко, когато човечеството отбелязва епохи в своя живот. Великите Учители пък идат на Земята през всеки две хиляди години. Те внасят големи преобразования в живота на човечеството

	2587  

	Доброто.

	Доброто е основата, твърдата почва в духовния свят. Без доброто не може да градите. Стабилността на мислите, тяхно- то вътрешно съдържание е доброто.

	2588  

	Вашият идеал.

	Онзи, на когото правите добро, всякога заслужава това, защото той е Бог. Това да е вашият идеал. Ще се изправите и ще кажете: „Ще го направя доброто, Господи!“ В това е силата на живота. Ако вие не можете по този начин да постъпите, никога няма да намерите Господа и винаги ще сте в противоречия.

	2589  

	Правило.

	Говорете, когато имате да кажете нещо хубаво. Не говорете, когато имате да кажете нещо лошо.

	2590  

	Умният.

	Умният никога не спи, съзнанието е будно винаги, той никога не се обезсърчава. 

	Умният всичко може да направи За него няма нищо невъзможно

	2591  

	Силата на човека седи в съзнанието за присъствието на Божественото в него.

	2592  

	Ти да обичаш – това е силата А дали другите те обичат, то си е тяхна работа

	2593  

	Ти се притечи да помогнеш, пък не мисли за кармата на другите

	2594  

	Точно на време.

	Всяко благо, което ще възприемете, си има за него точно определено време- година, месец, ден и час И щастието в света не е произволно То идва точно на определеното време

	2595  

	Любов и обич.

	Когато срещнете скръбния, покажете любовта си Ако в радостта си обичате хората, вашата радост ще се продължи. Ако срещнете скръбния и го обикнете, скръбта ви ще спре Ако не обикнете скръбния, скръбта му ще премине у вас.

	2596  

	Така ще казвате.

	 „Да бъде такъв, какъвто Бог го е създал“ – така ще казвате за всеки, когото срещнете. Не критикуваите, не осъждайте Мислете така, както Бог ви е създал, чувствувайте така, както Бог ви е създал. Аз трябва да се проявя към вас такъв, какъвто Бог ме е създал

	2597  

	Умни и глупави.

	Умните използуват сегашните условия, а глупавите – бъдещите условия. Умните се учат от опитностите на другите и от своето минало, а глупавите се учат от своите опитности и от своето бъдеще.

	2598  

	Музикално същество.

	Човек от главата до петите трябва да бъде музикално същество. Музикални трябва да станат ръцете, краката, очите, ушите – всичко, всяка клетка. Всичко да трепти в едно музикално състояние.

	2599  

	Най-хубавите неща се раждат тайно Искате в света всички да знаят какво правите. Това не е хубаво. Плодовете, който са узрели, тях ще ядете и ще раздавате. Като се свърши съвършено една работа, тогава ще я показвате.

	2600  

	Щом се изменят вътрешните разбирания на хората, и целият живот, и целият строй ще се измени.

	2601  

	Математика.

	Езикът на математиката е първият и най-близък превод на Божествения език. – Защо? – Защото и природата работи с числа, както математиката. Всеки орган в човешкото тяло се изразява чрез числа. Измени ли се числото на даден орган, в смисъл да се увеличи или намали, изменя се и правилното отношение между останалите органи. А това не става произволно, всичко си има вътрешни причини.

	2602  

	Ако сте неразположени, може с думата „добро“ да смените състоянието си. Произнесете думата „добро“ или „любов“ сто пъти, по един път в секунда, и ще видите резултата

	2603  

	Страх.

	Който се страхува, е слаб в мисълта си и не уповава на Бога Слабата мисъл и колебливата вяра внасят страха у човека. Страхливият не може да люби.

	2604  

	Правата мисъл обновява и весели човека.

	2605  

	Движенията.

	Привидно, движението на даден човек е независимо от движението на друг, всъщност между движенията на хората има известно съотношение В разумната природа има закони, които регулират всички движения.

	2606  

	Днес съзнанието ви се приготовлява, за да можете в бъдеще да се полауватв от храната, която употребявате. Всеки плод крие в себе си лечебна сила, която трябва да се използува Ако сте нервно възбуден, изяжте три петровки ябълки и неразположението ще премине.

	2607  

	Защо?

	Защо хората не могат да изправят погрешките си? – Защото се страхуват от окръжаващите, да не би те да разберат, че са направили погрешка. Важно е човек да изправи погрешката си, а не да я закрива по някакъв начин, за да не се изложи пред хората. Всяка изправена погрешка внася нещо добро в характера на човека.

	2608  

	Доброто

	Щом носите доброто в себе си, разумните и светли същества ще бъдат на ваша страна. От тях ще придобиете знание, сила, равновесие, щастие, богатство. Работете съзнателно за проявяване на доброто в себе си, за да опитате резултатите от това.

	2609  

	За хармонията.

	Ако частиците на материята, от които е съставен човешкият организъм, се намират в правилни отношения помежду си, всички негови органи ще бъдат в хармония. Щом те са в хармония, и мислите, и чувствата, и постъпките на човека ще бъдат в хармония. Енергиите трябва да се хармонират, за да бъде напълно здрав човек.

	2610  

	Като се хармонира вътрешно човек, оправя цялата си вътрешна канализация, по която тече енергията, но той трябва да се хармонира и с окръжаващите го.

	2611  

	Доброто и злото.

	Казано е: „Побеждавайте злото с доброто, омразата с любовта.“

	Когато злото влезе в съприкосновение с доброто, то приема от него това, което му липсва, и казва: „Намери се едно съ-щество, което ме обича и разбира.“ Ом-разата приема нещо от любовта, лъжата – от истината и т.н. Само по този начин злото и омразата могат да се задоволят.

	2612  

	Два процеса.

	Смъртта е дезорганизиране на материята След дезорганизиране на материята настъпва ново организиране Това са два процеса, неразривно свързани Формата минава от едно състояние в друго, сили-те – от едно състояние в друго, от а съз-нанието – от една област в друга.

	2613  

	Мисълта.

	Мисълта на човека определя положение-то му и мястото му в живота Мисълта определя дали човек ще бъде беден или богат, здрав или болен, щастлив или нещастен

	2614  

	Иде.

	Иде времето, когато хората ще живеят в нова светлина и нова топлина и ще се радват на нов живот.

	2615  

	Яденето.

	Наблюдавайте се как ядете. От начина, по които ядете, можете да познаете какво ще излезе от вас и какво можете да свършите Знае ли как да яде, човек е разрешил една от важните задачи на своя живот.

	2616  

	Сегашният човек не е готов още да възприеме любовта направо, във всичката ѝ сила и пълнота.

	2617  

	Сърцето.

	Като обичате, ще излекувате сърцето си. Любовта, като могъща сила, ще излекува сърцето ви Има едно ухание на Любовта. Това ухание е жертвоприношение – Господ го усеща. Господ тогава може да бъде доволен, когато Любовта е жертва на олтаря на моето сърце  

	2618  

	Зрението 

	От какво зависи силата на зрението? – От яснотата и интензивността на мислите. Колкото по-ясни и интензивни са мислите на човека, толкова по-силно е зрението. Безпокоите ли се постоянно, зрението отслабва Неспокойните мисли и кривите чувства втвърдяват очните нерви, те губят своята пластичност и мъчно реагират на светлината Има и други причини, но аз ви казвам, че тази е главната причина за отслабване на зрението

	2619  

	Две формули.

	Добър, разумен, силен и богат – с тази формула може да решавате мъчни задачи.

	Сила за ума; живот за сърцето; здраве за волята.

	2620  

	Запалена сеещ.

	Онзи, в когото Бог живее, той е запалена свещ, нищо не говори, но свети Не говоря за попските свещи, които са дим и кадеж. Божествената свещ е без пушек и като гори, гори без да изгаря.

	2621  

	Като се сближите много, вие се обезценявате Най-първо цените един човек и после, като се запознаете по-отблизо с него, обезценявате го Първоначално защо сте го оценили високо и втори път защо не го дооценявате?

	2622  

	Човек по субстанция е еднообразен, но по проява е много разнообразен.

	2623  

	Животът чрез престъпления не може да се подобри. Всяко престъпление е нарушение на великия Божествен закон на хармонията.

	2624  

	Всяко добро, което не се е приложило, е станало зло.

	2625  

	Карма.

	За да ликвидирате с кармата си, трябва да се примирите с всички хора. Докато са живи, по-лесно може да се примирите, заминат ли си, вече се изменят условията и по-мъчно се ликвидирва карма. Ще гледате по възможност бързо да изглаждате всичките си криви, неправилни отношения. Ако това не може да направите, тогава за какво сте в тази школа?

	2626  

	Съвет към ученика.

	Един окултен ученик трябва да се занимава само със себе си, със своите погрешки, да учи и да ги изправя. Опасно е за него да се занимава с чужди погрешки, опасно е да се съмнява и да критикува. Занимава ли се с погрешките на другите, ще привлече обратните сили към себе си, ще си напакости. Вън от Школата окултният ученик може да се занимава с каквото и с когото иска В Школата не се позволява.

	2627  

	Най-голямата грубост в света е съмнението, най-голямата подлост е лицемерието, най-отвратителното нещо е лъжата.

	2628  

	За всички да има.

	Не само да седим и мислим за поправянето на света, а да направим така, че да няма нито един човек гладен, да няма нито един човек да си легне вечер гладен, да въздигне очи и каже: „Няма братство, няма човещина.“ Хляб и жилища за всички да има, това значи да се изпълни Волята Божия на земята. Хлябът, знанията, богатствата трябва да бъдат достояние на всички хора, и то свободно, а не насила някои само да се награбят, насила и властта си взели, а за другите да няма нищо. Всеки е призван в света да бъде учен, богат, здрав и силен.

	2629  

	Господар. 

	Това, от което човек най-много се страхува, то винаги идва до главата му. Това, от което не го е страх, то също идва до главата му. Страхувате се, че ще изгубите любовта си, и я загубвате. Каквото мислите, това става. Човек трябва да уравновеси своите мисли, да е приятел и господар на доброто и да е господар на злото.

	2630  

	Ако човек атакува една силна крепост, той трябва само да стане господар на крепостта, господар на положението, а не да ламти за притежания, за вещи, за много пари.

	2631  

	 „Онези, който чуят гласа Ми, ще оживеят“ – казва Христос. Тези думи не са празни, а пълни със съдържание“. 

	2632  

	Храна.

	В храненето със Словото Божие седи новият живот.

	2633  

	Сутрин.

	Сутрин, като станете, кажете си: „Ето, Господи, при Тебе аз заставам и съм готов да изпълня Твоята Воля. И като го кажете, ще го направите.

	2634  

	Мисълта.

	Мисълта, която ти пращаш в света, е един физически принцип Дали ти мислиш право или криво, ти вече твориш в света Тази сила – мисълта, конто е излязла от твоя ум, тя твори.

	2635  

	Бог.

	Бог е една среда за мене, която ме обгръща и обгражда отвън и отвътре Извън Бога аз не зная светът какъв е И вътрешния свят мога да зная дотолкова, доколкото познавам Бога Знанието и мъдростта в света идват от Него.

	2636  

	Ученикът.

	Ученикът няма право да се произнася върху нещата, той трябва само да констатира фактите, но нито природата има право да критикува, нито хората, нито животните, никога!

	2637  

	Най-нежното чувство.

	Най-мекият поглед.

	Най-сладката дума – три прояви на Любовта. 

	2638  

	Реално.

	Реално е само това, което никой не може да ти го вземе.

	2639  

	Богат.

	Богат човек е онзи, който работи за благото на своите братя, работи в тяхна полза.

	2640  

	Луната.

	Луната извлича злото на хората. Тя е мястото, през което минават всички нечистотии Тя ги изтегля и пречиства Ако не беше Луната, животът щеше да бъде сто пъти по-лош.

	2641  

	Лъжата.

	Онзи, които лъже, той пред Мене е изгубил всичко И ако той не се изповяда пред себе си, той не е човек. Ще застане пред себе си и пред Бога и ще каже истината, каквато и да е тя. Това е достойнство и морал, а не да дойде и каже „Учителю, прости!“ И утре да прави пак същото. Никаква лъжа! Най-позорното нещо е лъжата.

	2642  

	Говор.

	Човек не може да говори музикално, ако не говори истината Само музикалният човек може да изрази истината. Само любещият човек може да изрази любовта. Говорът трябва да е естествен, искрен, музикален.

	2643  

	Школа и основен закон.

	Ако в една школа, каквато и да е тя, не се тури любовта като основен закон за опознаване, никакви резултати не могат да се постигнат. Всеки човек е проявление на 

	Бога и вие заради Бога ще обичате човека.

	2644  

	Защо се развалят отношенията между хората? – Защото не знаят как да говорят. Защо се разваля любовта между хората? – Защото не знаят как да говорят.

	2645  

	Докачението.

	Докачението е един недъг на съвременния човек. Вие трябва да се докачате само от слабата си интелигентност, от слабата си вяра, от страховете си, от егоизма си, от низките си желания, от това, че сте могли да проявите доброто и любовта, а не сте ги проявили.

	2646  

	Ученикът.

	Ученикът трябва да има една широка и необятна душа, но това не значи неговите приятели да навлизат в аурата му. Той трябва да си пази аурата, да обича хората, но без да се привързва, да е в съприкосновение с тях, но без да се вплитат аурите им Ученикът не трябва да прави връзки, да си създава излишни страдания. Той трябва да бъде свободен, да може Божественият Дух в него да расте и се развива

	2647  

	Като искаш да възлюбиш нещо, виж го, това нещо заслужава ли твоята любов.

	2648  

	Болка.

	Всяко едно страдание, което ще изпита човек, съответствува на престъплението, което е направил, т.е. каквато болка си причинил другиму, същата болка ще се върне и на теб по същия начин, за да знае човек, че каквото прави, за себе си го прави.

	2649  

	Правило.

	Онова, което се прави и не е завършено още, за него не се говори нищо Нещата, за които не се говори, те стават, а нещата, за които се говори – не стават

	2650  

	Търсете.

	В живота си всякога трябва да търсим хора, които мислят здраво. Никога да не разсъждаваме, да не мислим заедно с един фанатик, да го оставим настрана. Един човек, който иъв всичко се съмнява, и него ще оставим настрана Ще търсим хора, които имат положителна мисъл, ясна, здрава мисъл – с тях ще разсъждаваме.

	2651  

	Човекът е създаден от светлина и топлина. Ако премахнете светлината и топлината, от него няма да остане нищо

	2652  

	Да те е страх от сръднята на влюбен човек, да те е страх от сръднята на невежия и от сръднята на добрия човек. Това са най-опасните сръдни.

	2653  

	Пост.

	Този, които пости, на екскурзия няма да ходи, на разходка – също. Главната идея в поста е да събужда скритата енергия в клетките и да обновява организма. Трябва да се спазва времето за пост – за това си има закони, които трябва да се спазват.

	2654  

	Не ви уволняват за идеите ви, а за погрешните ви

	2655  

	Правило.

	Бог във време и пространство не работи в нас Той работи извън времето и пространството Моментално се проявява у нас и моментално се оттегля от нас

	2656  

	Волята Божия.

	Волята Божия е този акт, които в даден момент включва благото на всички същества

	2657  

	Да простиш.

	Много мъчно е да простиш, не само да простиш, но и да забравиш, не само да забравиш, ами и помен да не остане от лошите думи, и на мястото на най-лошите думи да туриш най хубавите думи за този, когото си мразил

	2658  

	Опасно положение

	Когато започнете да не виждате в никого добро, вие сте се демагнетизирали и малко хора ще ви обичат Това положение е много опасно – пазете се от него

	2659  

	Молитва.

	Няма по добра молитва от тази да помогнете на ближния си, когато е в нужда

	2660  

	Ще дойде ден

	Ще дойде ден, когато смърт няма да има По този начин, както сега се живее, няма да се живее

	2661  

	Без Любовта.

	Без Любовта към Бога, вие ще останете чужденци един към друг Любовта е единственото нещо, което ще ви сближи и ще внесе радост и веселие в сърцата ви.

	2662  

	Думата.

	Човек няма право да говори каквото и да е, понеже, като изкаже една дума, той създава вече нещо, той е отговорен за нея. Една дума ти каже някой и десет години ти не можеш да я забравиш. Дори някой път само помръднеш устата си, и цял въпрос става.

	2663  

	Ако Христос дойде.

	Ако Христос дойде между богатите и им каже. „Всички богати християни трябва да раздадат имането си на сиромасите“, те ще Му кажат: „Ние такъв Христос не искаме.“ Ако дойде между бедните и им каже: „Заради любовта към Мене слугувайте на богатите доброволно, без пари“, бедните ще кажат. „Ние такъв Христос не искаме! „ Ако дойде Христос между жените и им каже: „Заради любовта си към Мене слушайте мъжете си и им угаждайте, както те искат“, жените ще кажат: „Ние не искаме такъв Христос!“ Ако дойде при мъжете, ще им каже. „Слушайте жените си и правете това, което те искат“, те ще кажат: „Такъв Христос не искаме!“ Ако дойде между свещениците, и те няма да бъдат доволни от Него. Значи ние искаме такъв Христос, Който да върши точно това, което ние желаем.

	Каквито са мислите и чувствата на човека, такива ще бъдат и външните, и вътрешните условия на неговия живот.

	2664  

	Новото Учение.

	Новото Учение седи в това да примирим живота със смъртта. Животът седи по- високо от смъртта. Светлината е по-сил- на от тъмнината Всички добродетели са по-силни от недостатъците Дръжте се за това, което е силно. В света е силен само Бог. Там, където никой не може да ви помогне, обърнете се към Господа.

	 „И създаде Бог ново небе и нова земя“- на светлина, на радост, на веселие.

	2665  

	Преходна епоха.

	Помнете едно нещо. ние се намираме в една преходна епоха в света. Старият свят си отива с всички свои порядки.

	2666  

	Приятел.

	Приятел за приятел никога не може лоша дума да каже Онзи, които те приема в дома си и споделя с тебе всичко, каквото има, той ти е приятел. Велико е да имаш приятел Приятел за приятеля е като Бог.

	2667  

	Живот.

	Малко любов възприемате, малко живот ще имате

	2668  

	Смирение и гордост.

	Смирението е движение към Бога Гордостта е движение към материята. Доброто и смирението заедно образуват движението към Бога.

	2669  

	Още днес.

	Вие очаквате да умрете, че тогава да се оправи животът. Това е заблуждение Още днес трябва да умрете за злото. Още днес трябва да умрете за лъжата и за всички ония грубости, които днес се ширят по земята Още днес да оживеете за Любовта, за новата Любов

	2670  

	Престъпление.

	Един човек е гладен Отдели нещо от твоите блага, дай му възможност да се нахрани Не направиш ли това, вършиш престъпление Минаваш покрай него и отминаваш – това е престъпление Гледаш отвисоко на него – и това е престъпление Мислиш за някого, че е престъпник – може да не е така Голяма опасност е да мислиш за хората, че са лоши, че не заслужават твоето внимание

	2671  

	Клетките.

	Клетките, or които е образуван човешкият организъм, са живи, разумни същества, те са създадени по същия начин, както е създаден и човек Те имат външно общение със света, хармонично общение със света и една спрямо друга

	2672  

	Как ще намерите Господа.

	Как ще любите Бога7 Като възлюбите вашите паднали братя

	2673  

	Музика.

	Да разбираш от музика това значи сам да я създаваш, и като засвириш, дърветата да започнат да играят, всички облаци да се премахнат, засвириш ли, умрелите да оживеят, тези, които са се хванали за косите да се бият, веднага да се примирят – кой тогава от вас е музикант? В древността е имало такива музиканти, които, като са свирели, воюващите страни преставали да се бият, спорещите преставали да спорят. Това е музика.

	2674  

	Когато ви мине през ум една хубава мисъл или добър подтик, или ви посети приятел, или прочетете хубава книга, или небето е ясно, или някоя звезда ви харесва, недейте пропуща тези неща, всичко това е говор на Небето. Оценявайте всичко и се радвайте на всичко.

	2675  

	Право.

	Отдавайте правото на всеки човек да мисли и живее както разбира. Щом отнемете неговото право, друг ще отнеме вашето.

	2676  

	Връзка с Бога.

	Когато човек не може да разбере Божественото, тогава отрицателните сили в природата го завладяват. При връзка с Бога, човек е ограден.

	2677  

	Плодовете.

	Дървото се познава по плодовете си. Ако те са кисели и стипчиви, дървото има едно развитие; ако плодовете са сладки и ароматни, дървото има друго развитие, друга култура. Плодовете на човека са неговите постъпки, от тях съдите за неговото развитие.

	2678  

	Велика сила.

	Не са краката, не е главата, не е гръбнакът, който нас ни крепи. Има една велика сила в „празното пространство“, конто ни крепи, мощна сила, която държи и земята, и всички светове, и нас в равновесие.

	2679  

	Не сте разположени, защото сте турили на гърба си повече товар, отколкото можете да носите, то е все едно малко дете да вземе алгебра и да н разглежда, макар че знае само числата до десет.

	2680  

	Любовта. Истината е най-възвишеният първичен Дух, който е излязъл от Бога, но Истината не може да има живот без Любовта; първичната, вечната среда, в която всичко може да живее, това е Любовта. За да оживее този велик принцип – Истината, да станат неговите методи живи, трябва да дойде Любовта като необходима среда.

	2681  

	Когато Духът в човека започне да говори, тогава настава цял преврат в цялото негово битие, в цялото му естество. Този човек може да стане гений, ще има едно дълбоко разбиране за нещата, няма да има никакви противоречия, няма да мисли за себе си, а винаги ще е готов с радост да услужи на другите и всякога ще заема последно място. Смирението е негово основно качество.

	2682  

	Другият свят.

	Един ден няма да има нужда да се доказва има ли друг свят или не, понеже всички хора ще прогледнат. Сега има нужда да се доказва, да се разисква по този въпрос, защото хората са още слепи. Тогава ще има радиовръзка с онзи свят, ще има поща, отиване – връщане, хората ще се разговарят със своите близки така, както сега се разговарят помежду си.

	2683  

	Който събира.

	 „Който събира лятно време, той е син разумен, а който спи в жътва, той е син, който докарва срам“ (Притчи 10,5)

	2684  

	Плащане.

	Вие се молите на Бога, не искате да страдате, искате да избягате от изпитанията. Най-многото, което може да стане, е да се отложат страданията за известно време, но не и да се отменят. Всеки трябва да си плати за това, което е ял и пил, или „да си сърба това, което е дробил“.

	2685  

	Христос.

	Христос можа да нахрани хиляди хора със седем хляба и няколко риби, защото имаше любов, имаше знания и беше свързан с Бога, а в Бога са всичките възможности.

	2686  

	Телата на човека.

	Съвременните хора говорят и лекуват само физическото си тяло, защото само него отчасти познават Апостолите и учениците на Христа говорят и за духовно тяло. Великите Учители на човечеството говорят за седем тела, в които човек живее. Човек вече е почнал да живее и в духовно- то си тнло, а за другите тела и понятие няма

	2687  

	Всеки човек.

	Всеки човек е точно на мястото си, в смисъл, че играе известна роля във вселената, и без него тя не може. Човек, като душа, като ум, като сърце, е необходим и вселената без него не може да се прояви в своята хармония.

	2688  

	Енергията. 

	Мисловната енергия, за да се пригоди за умовете на хората, специални същества слизат от особено високи светове и я обработват. Не мислете, не човешкият мозък се нуждае от същата енергия, която е нужна на стомаха. Различна е енергията, при която стомахът функционира, различна е енергията, при която белите дробове функционират, различна е и тази на мозъка За да се образува формата на една благородна, възвишена иден в мозъка, се изисква специфична енергия, която обхваща само горната част на челото. Долната част на челото може да схване друга идея.

	2689  

	Любов и съгласие.

	Мислете две минути върху думите „любов и съгласие“. Ако правите това упражнение по десет минути на ден, ще се уверите в резултатите.

	Ще се стремите да имате хармонията всеки момент в ума си. Умът ви трябва да свиква да се съсредоточава. Той се отклонява много, но когато го концентрирате една-две минути върху хармонията, умът ви ще свикне да се съсредоточава. Като правите упражнения, вашите клетки, вашите нерви ще започнат да се тренират и ако имате каквото и да е неразположение, то ще мине. От този род упражнения като правите, може да се лекувате. Всяко лекуване е изчистване, а изчистването е здраве.

	Като правите упражнения за хармония, всичко у вас ще се пречисти.

	2690  

	Махар Бену Аба.

	В песента „Махар Бену Аба“ Махар е То      зи, Който слиза. Той носи всички тягости на света, Той слиза и се изявява. Като разберете идеята, може по-добре да пеете. А пък Бену е Този, Които въздига нещата, възкресява ги, възраства ги. Дава красота, облича, благославя Махар е Великият, който носи тежестите на цялото битие Бену е, Който дава живот, утешение на всичко. Аба – приношението, което трябва да принесеш.

	Всичко това е една форма. Ако не разбирате тези думи, нищо няма да получите.

	Спрете се, вдълбочете се, за да схванете трептенията, скритото, което е в песента. В природата има една вътрешна сила, която трябва да се възприеме.

	Чрез всяка песен, която пеем, идва Божествено благословение Доколкото се отваряте при пеенето, дотолкова благословението ще дойде. Вие ще почувствувате благословението, така както слънчевите лъчи се приемат от цветята и те се отварят.

	Давид е казал: „Пейте и възпявайте Господа в душата си“, а аз ви казвам. „Пейте и възпявайте Господа с духа си, с душата си, със сърцето си, с ума си И всичко у вас, от краката, от крайчеца на пръстите ви до космите на главата, всяка клетка, всеки нерв да пее и възпява Господа“

	2691  

	Когато се почувствувате неразположени, кисели, обезсолени, нервни, казвайте си следното:

	„Господи, стопли сърцето ми с Твоята Любов.“

	Ако умът ви е замъглен, ще кажете: „Господи, просветли ума ми с Твоя Дух“, или: „Дай виделина на моя ум чрез Твоя Дух“

	2692  

	Дълбоки са Божиите мисли и неизследими са Неговите размишления.

	Неговите съвети пребъдват от род в род. Преди да бъдат, са заченали нещата. Неговите мисли съществуваха и преди да са се родили съществата.

	Неговите планове бяха начертани и кръговете на пространството описани и определени. Той е бил навред от начало и до край

	Когато зората на деня се зараждаше, Той предхождаше пред нея; и когато световете изпъкваха от бездната и слънцата на мировете изгряваха, Той беше там, посред тях, и ги направляваше в пътищата им. Всичко това е велико и славно.

	Кой може да издири дълбините на тия необятни мъдрости.

	Колкото человек повече изследва тия чудни пътища на Божествената Мъдрост, толкова те по-величествено се разтварят пред неговото лице, толкова по-добре неговата душа, като Божествен зародиш, се въодушевява от тази вечна хармония на Божественото.

	Изгледът на нещата е израз на великите мисли, които проникват по всичките направления от Самаго Него Всяко явление както в природата на нещата, тъй и в битието на съществата е резултат на някое вътрешно страдание, мисъл или чувство, които търсят място, за да дадат израз на своето съществувание, които се стремят поради своето естество да се обединят с общата връзка, която образува общата хармония.

	И всяка радост е резултат от това съединение с общата хармония, радост, че може да съзерцава и участвува в общата радост на цялото творение, че е едно с Бога

	Вън от Бога никое същество нищо не може да направи.

	2693  

	 „Господ е виделина моя и спасение мое.“ (Псалом 27)

	2694  

	 „Господ царува: облечен е с великолепие.“ (Псалом 93)

	2695  

	„И колкото си чул от Мене при много свидетели, това предай на верни человеци, които да са способни и други да научат „ (II Послание Тимотею 2; 2)

	2696  

	Добрата молитва.

	Господи Боже наш, Благи ни небесен Баща, Който си ни подарил живот и здраве, за да Ти се радваме,молим Ти се, изпроводи Благия Си Дух, да ни пази и зак-риля от всяко зло и лукаво помишление. Научи ни да правим Твоята Воля, да осветяваме Твоето Име и да Те славословим винаги.

	Осветявай духа ни, просвещавай сърцата ни и ума ни, да пазим Твоите заповеди и повеления

	Вдъхвай в нас с присъствието Си чистите Си мисли и ни упътвай, да Ти служим с радост

	Живота си, който посвещаваме на Тебе за доброто на нашите братя и ближни,Ти благославяй.

	Помагай ни, съдействувай ни, да растем във всяко познание и мъдрост, да се учим от Твоето Слово и да пребъдваме в Твоята Истина.

	Ръководи ни във всичко, което мислим и вършим за Твоето Име, да е за успеха на Царството Ти на земята Храни душите ни с небесния Си хляб и укрепявай ни със силата Си, за да успяваме в живота си.

	Като ни даваш всички Твои благословения, приложи и Любовта Си, да ни е вечен закон.

	Защото на Тебе принадлежи и Царството, и Силата, и Славата завинаги

	Амин.

	2697  

	Неговия глас, когато ми говори, ще слушам винаги. 

	2698  

	Святата Божия Воля ще изпълнявам всякога без колебание Словото Му ще ми е закон

	Кому мога да открия сърцето си, освен на Тебе?

	Благослови ме, защото Твоето благословение е благо и Твоята ръка крепка Докосни сърцата на всички, да познаят, че Ти си

	Благослови ни, да Ти послужим с всичката си пълнота на нашия ум, нашето сърце, душа и дух

	2699  

	Благословен Господ Бог наш Отец!

	Амин14

	2700

	 

	 

	Свещените думи на Учителя са небесния хляб за живота

	1. Винаги четете Свещените думи на Учителя. Очите ви ще се отворят.

	2. Това са Божиите мисли за нас, с тях трябва да живеем всякога.

	3. Тук е дадено знанието за живота.

	4. За да можем да живеем един отличен живот на земята, трябва една голяма наука.

	5. Свещени думи на Учителя обновяват, просветляват, изцеляват. Това е небесният хляб. „Хлябът наш насъщний“.

	6. Едно ново знание носят Свещени думи на Учителя.

	7. Всяка мисъл е една мощна сила – една мисъл, ако може да я видиш, тя е един ангел.

	 

	
V КНИГА – МИСЛИ ВЪРХУ ЛЮБОВТА, МЪДРОСТТА И ИСТИНАТА

	 

	Любовта, Мъдростта и Истината – това са трите велики принципа, на които, в широк смисъл на думата, се основава моето учение 

	 

	Любовта, Мъдростта и Истината.

	„Глава на Твоето Слово е Истината.“ – Къде се ражда Истината? – При Любовта. Който люби, само в неговата душа царува Истината. Невъзможно е Истината да работи там, където не е Любовта. Истината не е нещо абстрактно, тя се явява във всяка любеща душа.

	Истината е Божественото начало в човека.

	2701

	„Бог е Любов.“ Любовта е живот.

	Когато аз обичам и моята любов не може да внесе живот у мен, то и в другите не може да внесе живот Най-първо, Любовта трябва да внесе живот у мене и от изобилието на този живот ще дам на другите.

	Ако говоря за мъдрост, и тази мъдрост не внесе знание у мен, това не е мъдрост. Ако говоря за истината, но тя не е у мен и аз не съм свободен, а съм роб на ред ус-ловия, това не е истина. За да бъде човек свободен, той трябва да се е отрекъл от всички противоречия на любовта, на не-вежеството и на робството. И ако аз вярвам в Бога и съм свързан с Бога, ако изпълнявам Неговите заповеди и слушам гласа Му всеки ден, от какво има да се боя?

	2702

	Ако.

	Ако истината не може да пребъдва в тялото, ако мъдростта не може да пребъд- вав ума, ако любовта не може да пребъдва в сърцето, тогава вие сте сам в света, сам и неразбран.

	2703

	Ако вървите по пътя на Любовта, Мъдростта и Истината, ще бъдете господари на смъртта, ще бъдете господари на сиромашията, на болестите, на всичко.

	Любовта е космична сила, която движи света.

	2704

	Когато двама души се обичат, от единия към другия излиза светлина. Няма ли между тях втичане и изтичане на светлина, те не се обичат.

	Никое живо същество не може без вода, никое живо същество не може без любов. Както водата измива и изчиства всичко, така и любовта урежда всички неща. Любовта е среда, без която човек не може да живее.

	2705

	„Най-голямата е Любовта.“ (I Кор. 13; 13)

	Вън от Любовта ние не познаваме Бога. Любовта е достъпна за всички живи същества. Няма жива материя в света, която по един или по друг начин да не е тясно свързана с Любовта и да не се влияе от нея. Ние познаваме Бога в Любовта и този Бог на Любовта не е само във вселената, а е вътре и у нас.

	Любовта носи Божествения живот, израз на вечна хармония.

	Мъдростта носи Божествената светлина и знание, които създават красота, ред и порядък в живота.

	Истината дава насока на живота. Истината е най-чистият образ на любовта. Тя е великият живот, най-висшето проявление на Любовта.

	2706

	Четири гледища.

	Любовта като стремеж действува в сърцето, като чувство в душата, като сила в ума и като принцип в духа, а това е целият цикъл на човешкото развитие от начало до край.

	Стремежът върви към центъра на Земята, а чувството – към слънцето, към Бога. Любовта като сила се проявява само в светиите, адептите, Учителите, които са готови да защитават една Божествена кауза

	Любовта като принцип встъпва едва сега в света. Тя обгръща всичко. Тук няма никакви противоречия, няма зло. За Любовта като принцип всичко е добро и възвишено.

	Искате ли да разберете смисъла на живота, трябва да минете през корените, през клонищата, през цвета и през плода, който е принципът на Любовта. Като минеш последователно през тези стадии – стремеж, чувство, сила и принцип, т.е. плода на Любовта, ще разбереш смисъла на живота.

	2707

	Любовта. 

	Любовта изключва нечистотата, страданието, омразата – тя изключва всички отрицателни прояви. Там, където влезе Любовта, има радост, веселие, разширение, свобода. Който иска да бъде интелигентен, способен, щастлив, да люби. Аз не говоря за това, което хората наричат любов; това са страсти, чувства, мъки, каша.

	Достатъчно е само за един момент любовта да проникне в душата на човека, за да придобие просветление на ума, да дойде в хармония със съществата на цялата земя, с целия космос.

	2708

	Да мерите.

	Да мерите на хората любовта, това значи да търгувате с техния капитал. Вие искате да знаете колко капитал са турили на ваша страна. Това е користолюбие. Приеми любовта на ближния си, прояви и своята любов към него и по-нататък не пипай.

	Обичайте, без да очаквате да ви обичат. Бог благославя всяка проява на любовта.

	2709

	Образът на Бога.

	Който носи любовта в душата си, носи образа на Бога.

	За да обичаш врага си, ти трябва да обичаш Бога в него.

	Възлюбете Бога и в малкото, и в голямото същество и не се страхувайте.

	Любов към Бога, любов към ближния и любов към себе си – това са три мощни формули, с които може да разрешите всички мъчни задачи.

	2710

	Мъдростта. 

	Мъдростта представлява най-мъчния път в живота на човека. По-труден път от Мъдростта не съществува. Когато някой ми говори за Божията Мъдрост, аз разбирам всичката светлина на безпределното пространство, която светлина никога не угасва.

	Мъдростта – това е връзка с умовете на всички разумни същества. Истината – това е техният и нашият стремеж да бъдем във връзка и да съставляваме едно целокупно движение в живота.

	2711

	Истината. 

	Истината иска много малко, но да го направиш много хубаво.

	Истината е метод в Божествената икономия, чрез която се изправят всичките грешки на миналото. Истината е сила, която може да разедини злото от доброто и да развърже връзките, с които човек е свързан. Истината е, която може да даде знание и мъдрост и да свърже човека с Божествената Любов. Истината е, която дава на душата онази вътрешна пълнота, от която имате такава нужда. Само Ис-тината е, която внася в душата мир и спокойствие. Свободата не може да дойде без Истината.

	2712

	Абсолютна Истина

	Ето идеала на новото човечество. Дръжте този идеал в душите си! 

	Истина е това, което повдига духа, разширява душата, просвещава ума, облагородява сърцето, въздига и усъвършенствува.

	Истината – това е Бог, Който се проявява между духовете.

	2713

	Една от формулите на природата е вложена в думата „Истина“, която на български се пише с шест букви. В „И“ са вложени две течения. Първото течение върви отгоре-надолу, второто – отдолу-нагоре. Значи, ако търсиш Истината, първо ще слезеш, а после ще се качиш. „С“ – закон на месечината, закон на вечните промени. Дойдеш ли до Истината, трябва да си готов за всякакви промени. Буквата „Т“ е закон на противоречия. Който търси Истината, ще се натъкне на големи про-тиворечия, но трябва да върви без спъване и колебание, да не се обезсърчава. Буквата „Н“ е закон за примирение на противоречията. Буквата „А“ означава човек, бременен с някаква идея, свързан с идея. Истината освобождава човека и го прави разумен.

	Когато в сърцето няма Любов, когато в ума няма светлина, човек не може да разбере Истината. Когато сърцето е раздвоено и когато умът е помрачен, човек не може да разбере Истината.

	2714

	Любовта преобразява всичко.

	Това, което обърква ума, е чувство, не е любов. Докосне ли се до любовта, мъртвият оживява, глупавият поумнява, болният оздравява.

	Любовта внася живот, жизнена прана в човека. Безлюбието го обезсилва. Любовта е най-висшата музика, най- хубавата поезия, най-добрата молитва. Любовта е единение с Бога. Любовта е сила, която прави хората добри, красиви, тя преобразява всичко.

	2715

	Когото не обичате.

	Срещнете ли някой човек, когото не обичате, намерете една добра черта в него и за тази именно черта го обикнете.

	Заради Бога, Който живее в него, вие трябва да го обикнете, иначе ще излезе, че не обичате Бога.

	Който ви обича, той ще ви услужи, в помощ ще ви е през всички трудни моменти на вашия живот.

	2716

	Любовта, Мъдростта и Истината са носители на живот, знание и свобода.

	Ако вървим в пътя на Любовта, Мъдростта и Истината, ще ни нарекат синове и дъщери на Бога.

	За да живеем, трябва да ни кредитира Любовта. За да имаме светлина и знание, трябва да ни кредитира Мъдростта; за да имаме свобода, трябва да ни кредитира Истината. 

	Топлина,светлина и сила ще придобием чрез тези велики принципи.

	2717

	Истината и кармата.

	Който не е намерил Истината, той ще се ражда и преражда, ще се жени и развежда, деца ще ражда и ще погребва близки, ще страда, ще боледува, ще изпитва всички нещастия в живота. Който не познава Истината, ще носи какво ли не. Сегашната карма не е нищо друго освен отклонение от Истината. Кармата се е зародила в момента, когато ние сами сме се отказали да говорим истината. За да се освободим от кармата, трябва да говорим истината и да я прилагаме в живота си.

	2718

	Без Истината животът не съществува. Придобият ли хората Истината, ще имат всички условия да учат. Богатството, знанието, силата се определят само тогава, когато човек носи Истината в себе си. Който не носи Истината в себе си, той няма никаква Любов, никаква Мъдрост. Няма ли Истина – нищо няма.

	2719

	Вечен стремеж.

	Истината е необходимост за душата. Без Истината животът няма смисъл. Който няма Истината в себе си, той не може да стане нито учител, нито ученик. От такъв човек нищо не може да се очаква.

	Който има Истината в себе си, всичко може да постигне. Ето защо стремежът на човека към Истината е вечен, непреривен процес. 

	Само свободният човек носи Истината в себе си, само свободният човек познава Бога.

	2720

	Там е Бог.

	Там, където са Любовта, Мъдростта и Истината, там е Бог.

	Всичко в света се осмисля само при Любовта. Всичко в света се огражда само в Мъдростта. Всичко в света се запазва само при Истината.

	2721

	Подтикът.

	Подтикът на развитието зависи от Любовта, а после идва Мъдростта да помага. Всичкото развитие зависи от малкото, а не от голямото. Първо е малкото семенце, а после грамадният дъб.

	Любовта озарява съзнанието на различните същества според степента на тяхното развитие. Господ е в Любовта.

	2722

	Който обича.

	Някой казва, че не го обичат, но аз казвам. има ли нужда този човек от любовта на хората? Той има любовта на Бога и не е доволен от нея, а търси любовта на хората, която не само че няма да го задоволи, но и нещастен ще го направи.

	Защо, когато обичате някого, трябва да го питате обича ли ви и той? И защо трябва да му казвате, че го обичате? – Отговорете си на тези въпроси.

	2723

	Любовта е акт към Бога, не към хората. Ти, като обичаш един човек, обичаш Бога в него.

	Истински духовен е онзи, който обича.

	2724

	Когато люби.

	Когато люби, човек не трябва да очаква от никого нищо.

	Любовта никога не оскърбява. Любовта рани не отваря.

	2725

	Любовта сама по себе си е чиста, но съсъдите, в които се сипва, не са еднакво чисти, вследствие на което любовта се намалява.

	В любовта трябва да има промени на състоянията, иначе нервната система не би могла да издържи на вибрациите на любовта.

	2726

	Магическа сила.

	Магическа сила се крие в любовта! Тя е ключ, с който всичко затворено се отваря. Тя преобразява отрицателните сили в положителни, повдига човека от земята към небето. Любовта е сила, която създава и възраства, утешава, възкресява, ле-кува. Тя движи всичко в света.

	2727

	Мъдростта.

	Мъдростта е най-голямото добро на Небето. Тя е най-голямото и нетленно богатство, с което човешкият дух може да разполага.

	Мъдростта е свят, в който се крият от незапомнени времена всички неща, които Бог е създал, всички неща, които възвишените същества са създали, и всички неща, които човеците са създали на земята. От този свят на Мъдростта изтича истин-ското знание, което е и за нас достъпно. И когато това знание премине през трите свята – Божествен, духовен и физически – и даде плод в тях, тогава то става реално за нас.

	2728

	Най-трудният път. 

	Бог чрез Мъдростта е създал вселената. Създал я е за синовете на Мъдростта. Бог пребъдва в тях, те разбират Неговата Мъдрост и Го славят. Защото славата Божия се открива само по закона на Мъдростта. Само мъдрецът може да слави. Когато Мъдростта управлява, редът не се нарушава, а всичко е една пълна хармония. Но пътят на Мъдростта е най-трудният. Той е път за Учителите. Само Учителят може да прояви Мъдростта.

	2729

	Равнодействуващата сила.

	Хората, които най-много обичат да послъгват, това са българите и славяните. Те не казват истината, защото им липсва равнодействуващата сила – Истината. Трябва да се говори абсолютната истина. Ще казвате истината право в очите, тъй както мислите, без колебания, без преувеличаване, без намаляване. Не говоря за абсолютната откровеност, а за абсолютната Истина. Необходимост е да се казва Истината. Никакво извъртане на фактите, никакво извъртане на чувствата, на помислите, на действията, на движенията. Всеки поглед, всеки израз на лицето, всяко движение на ръцете, на краката, тялото – всичко да изразява Божествената Истина. Понякога с движенията се правят по-големи злини, отколкото с думите.

	2730

	Може да те обесят, може да страдаш, може да изгубиш имането си, честта си, всичко, но ще кажеш истината. Говориш ли истината, проявяваш ли я, само тогава ти си ученик на Великата Школа на Бялото Братство.

	Равнодействуващата сила в света, това е Истината. Който иска да бъде ученик, няма да говори от нахалство, грубо и откровено, но ще говори истината за самата Истина.

	2731

	Езикът на Любовта.

	Езикът на Любовта превръща злото в добро, мрака в светлина.

	Да любиш, това значи да съградиш в душата си храм, в който Бог да обитава.

	2732

	Бог в човека люби, а не самият човек, затова не можеш да изискваш да бъдеш обичан. Любовта насила не се дава. Търсете любовта в себе си, а не вън от себе си. Докато търсите любовта в хората, а не в себе си, всякога ще сте изложени на ред разочарования и противоречия.

	2733 

	За да бъде обичан, човек трябва да има такива качества, от които окръжаващите се нуждаят.

	Ако давате от любов, това ползува и вас, и онзи, на когото давате.

	Любовта не е единичен акт, а колективен. Когато някой люби, цялото небе, цялата земя, ангелите и силите вземат участие. Някой иска да люби, но никой нищо да не знае за любовта му. Любовта не мисли за последствия. Тя се ръководи от принципа. Щом принципът е прав, и последствията ще бъдат прави и добри Когато двама души се обичат, те внасят импулс към нещо велико в целия космос.

	2734

	Проява на Бога.      

	Любовта е проява на Бога. Любовта е живата енергия, която туря всичко в изправност. Тя дава живот на всички същества. Тя е сила, която запазва всичко. Чрез Любовта се постигат всички идеали на човечеството и на човешката душа. Тя внася новото в света.

	2735

	Любовта е признак на пълнота, на единство на всички сили, чувства и способности на човешкия дух.

	Любовта е велик процес, при който пос- тоянно се усилва светлината на ума, топлината на сърцето и силата на тялото. Любовта е причина за вечното обновление и подмладяване на човешката душа.

	Спасението е в Любовта, в Бога. Любовта е най-възвишеното чувство, което свързва човека с Бога. Пред това свещено и мощно чувство ангелите се прекланят с благоговение.

	2736

	Любов е да желаеш благото на другите, както го желаеш за себе си. Любовта включва благото на всички същества. Любовта е жизненият еликсир, който вечно се търси от хората. Дето е Любовта, там е хармонията.

	3137

	Христос казва: „Аз съм пътят, Истината и животът.“

	Христос е абсолютна Истина.

	Нашият нов морал е: без изключение да говорим абсолютната истина. Истината, тъй както е в своята същина, тъй както е пред нашето Божествено съзнание.

	2738

	Когато казвам, че волята ни е диамантена, това значи: ние всякога сме готови да говорим истината, която изразява Божията Любов и в която Бог се проявява. Престанем ли да говорим истината, ние изгубваме всичко.

	2739

	Откровени и искрени.  

	Откровени хора са ония, които не са скри ти, а искрени хора са ония, които са съвестни.

	На откровеността произходът е един, а на искреността – друг. Искреността произтича от един морален закон, а откровеността произтича от един полуинтелектуален принцип. В откровеността може да има задна цел, отрицателно намерение, а в искрения няма две мисли, две желания, той разкрива всички свои погрешки, той е чист.

	2740

	Върху Любовта, Мъдростта и Истината, тази велика основа ще градим Божествения закон и своето бъдеще. Ново небе и нова земя ще се създадат върху тези принципи. Това са правилата на нашата Школа.

	Любовта е пътят. Истината е равнодей- ствуващата сила, която отмерва този път, която изтича от Любовта и осмисля живота.

	2741

	Няма Истина като Божията Истина, само Божията Истина е Истина.

	2742

	Ние ще изпълним Волята на нашия Гос- под на Любовта, Мъдростта и Истината без страх и без тъмнина.

	Ние и Отец ще бъдем едно.

	2743

	Божията Истина.      

	Когато някой ми говори за Божията Истина, аз разбирам тази вътрешна свобода, която съществува между всички същества.

	2744

	От Любовта излиза Истината. От Мъдростта просиява Истината. Истината е всякога в душата и има свой свещен език. Докато ние не научим нейния език, тя не може да говори 

	2745

	Кажете си: 

	Аз трябва да бъда честен, доблестен, да призная своите погрешки. Аз съм по-горе от тези погрешки и мога да ги изправя.

	2746

	Смисълът на живота.

	Много нещо се изисква, за да знае човек кога и кому да говори Истината. На Бога всякога ще говорите Истината. Когато говоря Истината, аз имам предвид Бога, а не хората. Да говориш Истината на Бога, това е смисълът на живота. Дойде ли въпрос до Истината, ще се вдълбочите в себе си и Бог ще ви научи какво трябва да говорите. Понякога вие искате да угодите на хората, да им кажете Истината, без да сте запитали Бога в себе си, трябва ли да им се каже и ако трябва, как да им я кажете.

	2747

	Първичен Дух.

	Истината е най-възвишеният първичен Дух, Който е излязъл от Бога. Началото на всички неща е Истината. За да се оживи този велик принцип, трябва една среда, а първичната, вечната среда, в която всичко може да живее, това е Любовта.

	2748

	Един човек, за да разбере Истината, най-първо, неговият ум трябва да бъде освободен от всички заблуждения. Когато човек направи един грях и не иска да го поправи, той се заблуждава, не вижда своята погрешка. За да разбере човек великата Божествена Истина, която носи мир и радост на всяка душа, той трябва да бъде развързан, т.е. освободен от заблужденията на миналите векове.

	2749

	Мъдростта е сила.

	Мъдростта е сила, която всеки може да       придобие не изведнъж, но постепенно, с течение на времето. Мъдростта е нещо повече от знанието. Тя е абсолютна; в нея няма никакви заблуждения, никакви теории. С мъдрост търсим истината на нещата. Който търси истината, има повече светлина. И който мисли, в мозъка му има повече светлина. Светлината е свързана с истината, а истината е подбудителен мотив в мъдростта.

	Мъдростта е път за всички, на които Бог се изявява, които се учат да служат на Бога. Единственият път, който води към знанието, е Мъдростта.

	2750

	Смириш ли се, ти си близо до Мъдростта.

	2751

	Смирение е, когато имаш всичко: сила, знание, богатство, и да кажеш: „Господи, всичко това принадлежи на Тебе.“

	Само чрез смирението човек може да влезе в съприкосновение с висшите светове и да придобие Мъдростта.

	2752

	Само светлият път на Мъдростта води към Истината. В Истината е скрит животът.

	2753 

	Когато обичате.

	Щом обичате някого, той заслужава вашата любов – той има нужда от нея. Любовта е за бедните, за страдащите, за немощните, за слабите, за грешните и болните. Праведните носят любовта в себе си, те не се нуждаят от външна любов. Праведният живее в любовта, а грешникът я търси отвън. Грешникът е измръзнал и трябва да се стопли, затова трябва да му се даде любов.

	2754

	Ако със своята любов ти не можеш да загладиш и излекуваш раните на своя ближен, това не е любов. Любовта внася живот и радост в човека.

	2755

	Любете не както хората любят, но както Бог люби. Така ще придобиете светлина на ума и топлина на чувствата, ще знаете и как да управлявате вашите желания и страсти.

	2756

	Съществено правило.

	Обичайте така всеки човек, както обичате Бога.

	Любовта е там, дето няма противоречия. И в нейно присъствие не може да се създаде противоречие.

	2757

	Само Любовта е в състояние да разреши всички социални въпроси.

	Любов, която причинява смущения, безпокойства, тревоги, не е истинска.

	2758

	– На онзи свят ще се познаваме ли? – Ако се обичате, ще се познавате; ако не се обичате, нито тук се познавате, нито на другия свят ще се познавате.

	Да обичаш човека, това значи да му дадеш всичко, каквото ти имаш, да му дадеш всички права, без да го ограничаваш.

	2759

	Свещеният огън.

	Свещен е огънят на Любовта. Бог се проявява в Любовта. Живо нещо е топлинна- та енергия, вследствие на което влезе ли в тялото, тя произвежда оживление и оживяване, в сърцето въодушевление, а в ума – светлина.

	2760

	Любовта е израз на голяма разумност, съвкупност от висши същества, които са завършили развитието си. Те са вкусили от Божията Любов, познават я, прилагат я и затова слизат на земята, да я приложат.

	2761

	Ще обичате хората заради Бога в тях. Докато не дойдете до тази Любов, всякога ще бъдете далеч един от друг.

	2762

	Великата реалност.

	Любовта е великата реалност, Божественото в света. Целият всемир в неговата целокупност, целият физически свят е проявена, материализирана Любов. Човек, като частица от Единството в света, е потопен в Любовта. Любовта е същественото в живота.

	2763

	Любовта е едно изявление на Бога и само чрез Любовта ние можем да Го познаем. Виделината, тази мека, бяла светлина, е изявление на Божествената Любов.

	2764

	Светлината.

	Който има светлина в ума си, той разбира Мъдростта, той работи с нея. Светлината е обект на Божията Мъдрост, която носи знанието. С това знание ние можем да изправим живота си.

	2765

	Дето е светлината, там е Мъдростта. Светлината пред нищо не се спира, тя прониква в най-затънтените места, да ги сгъсти и оживотвори. От светлината трябва човек да се учи на смирение.

	2766

	Без Любов и без Мъдрост не можете да се приближите до царството на Истината.

	2767

	Великата Истина се проявява в живота и обединява всички разумни хора. Ако се допитате до тази велика Истина, вие ще разберете защо и за какво стават всички неща в живота.

	2768

	Смущението.

	Когато човек се намери пред най-големи сътресения и изпитания в живота си, и сърцето, и умът му не се разколебаят, казваме, че този човек има Любов, има Истина в себе си. Най-малкото смущение в сърцето и най-малкото колебание в ума показват, че той живее още в свещения егоизъм и мисли само за себе си.

	2769 

	Любовта, Мъдростта и Истината са неделими, както топлината, светлината и силата на слънчевия лъч.

	За да бъдете добри, умни, силни, трябва да се интересувате, да изучавате и прилагате Любовта, Мъдростта и Истината.

	2770

	Служене. 

	Любовта подразбира служене. Любовта е служене, доброволно, с радост. Майката слугува на децата си и на мъжа си, защото ги обича. Любовта движи всички същества.

	2771

	Проявената Любов на Духа, проявената Истина на Духа, проявената Мъдрост на Духа, носят пълния живот на Бога, на Единния, Вечния Бог на живота.

	2772

	Да обичаш.

	Да обичаш някого, това значи да го озариш с мисълта си и чувството си така, както слънцето ни озарява със своята любов.

	Злото се стопява пред Любовта. Тя превръща погрешките и слабостите в добродетели. При Любовта мъртвият възкръсва, болният оздравява, неблагородните метали се превръщат в злато и диаманти, бездарният става даровит За да се прояви, човек се нуждае от Любов.

	2773

	Хората страдат, защото не са мъдри. Мъдростта е, която дава светлина и знание. Докато съдиш, докато роптаеш, докато се оплакваш, ти си далеч от Мъдростта.

	2774

	Всичко възвишено и благородно идва от Бога. Ти си само прояводник на Любовта и Мъдростта.

	2775

	Освобождаване.

	Единственият път, по който човек може да се освободи от греха, това е пътят на Божията Любов, Мъдрост и Истина. Божията Любов очиства и облагородява чувствата и сърцето. Божията Мъдрост просвещава ума и мислите стават светли. Божията Истина освобождава волята и дава криле на душата за подвизи и творчество.

	2776

	За да разберем Божията Мъдрост, за да разберем Божията Истина, необходима е среда, тази среда е Любовта. Единствената среда, чрез която се проявяват знанията на Мъдростта и действията на Истината, това е Любовта.

	2777

	Всяко желание, което се отнася към един от тези закони – Любов, Мъдрост и Истина, е естествено; не се ли отнася към тях, е неестествено.

	2778

	Духът. 

	Духът слиза в Истината, а Истината в Словото. Защото: „Глава на Твоето Слово е Истината“, а глава на Истината е Божият Дух. Който не разбира Словото, той не може да разбере Истината, а който не може да разбере Истината, не може да разбере и Духа.

	2779 

	Кажете:

	 „Господи, просвети нашите умове, дай ни светлина, знание и Мъдрост, да изпълним Твоята блага Воля.“

	Сърцето и умът, Любовта и Мъдростта се съединяват, за да служат на Бога. Когато те се съединят, се проявява душата, проявява се Истината и свободата.

	2780

	Свободата на ума ми показва пътя, а Истината ще ми даде методите, за да се освободя от робството на своите грехове и да живея в любов и свобода.

	Христос се роди, за да благовествува Истината.

	В Божията Истина се крие истината на живота.

	2781

	Вън от Любовта.

	Целият живот трябва да бъде едно изявление на тази безгранична, безконечна Любов, която действува в целия космос. Вън от тази Любов животът няма смисъл.

	2782

	Да обичаш тези, които те обичат, е човешко; да обичаш тези, които не те обичат, е Божествено.

	2783

	Любовта и обичта.

	Любовта е, която ще повдигне света. Всичко друго е суета.

	Минете ли покрай някой извор, растение, круша, буболечка, змия, обикнете ги заради хубавото у тях. Срещате беден или богат, прост или учен – обикнете ги заради Божественото у тях. От нищо не се страхувайте. Правете опити с растения и животни, които са около вас, да видите как всички се нуждаят от любовта ви и я разбират.

	Обичайте хората, без да се свързвате с техните слабости.

	2784

	Хората остаряват, защото не любят ближните си.

	Приложете Любовта и животът ви ще се изправи. – Коя любов? – За която сте готови. Любовта има 350 милиона форми. Тези форми трябва да се изучават и различават. Когато някой каже, че ви обича, вие трябва да знаете каква е неговата любов: като на червея, на паяка, на кучето, на мечката, на вълка, на вола, като на майката, на светията, на ангела и т.н. Не е позволено на човека да си служи с любовта на паяка или на хищника.

	2785

	Мъдрост. 

	Мъдрецът влияе на обикновените хора с мисълта си. Мисълта е велика сила, когато е чиста, светла, права мисъл. – Какво всъщност е магията? – Мъдрост.

	2786

	Нищо не може да засегне Истината. Единственият свят, който не може да се разруши, е светът на Истината. Истината е една и неизменна, необходима за всеки живот.

	Истината съдържа началото и края на нещата.

	Бог е Любов, Бог е Мъдрост, Бог е Истина.

	Бог е Любов Божията Любов носи щастие. Бог е Любов, Бог е Мъдрост. Божията Любов и Божията Мъдрост носят пълното щастие.

	Бог е Любов, Бог е Мъдрост, Бог е Истина. Божията Любов, Божията Мъдрост и Божията Истина носят всичкото щастие.

	Любовта е път за кристализиране на човешката душа.

	Мъдростта е път за пречупване на Божествената светлина.

	Истината е път за реализиране на Божествената светлина, която носи свобода.

	2787

	Животът, знанието, свободата.

	Животът е даден, за да познаем Божията Любов.

	Знанието е дадено, за да познаем Божията Мъдрост.

	Свободата е дадена, за да познаем Божията Истина.

	2788

	Единственият път, който води към Живота, е Любовта.

	Единственият път, който води към знанието, е Мъдростта.

	Единственият път, който води към свободата, е Истината.

	2789

	Живот без Любов не може да съществува. Знание и светлина без Мъдрост не могат да се проявят.

	Свобода без Истина не може да има.

	2790

	Три банки. 

	Първата банка, която може да кредитира човека, да му даде живот, това е Божествената Любов. Втората банка, която може да даде знание и светлина на човека, това е Божествената Мъдрост. Третата банка, която може да кредитира свободата на човека, това е Божествената Истина.

	2791

	Това, което човек яде, е любов. Това, което чува, е мъдрост. Това, което вижда, е истина.

	2792

	Първичен елемент. 

	Магията е знание, разбиране на елементите в техния първичен вид, а не в сегашното им състояние, както химиците ги познават. В целия космос съществува един единствен елемент – Любовта. Любовта е първичният елемент, от който са произлезли всички останали, на брой повече от милиард, а не както съвременните химици познават днес около деветдесет елемента. Първият елемент в света е Любовта. От нея произлиза животът. Вторият елемент е Мъдростта, от която произлиза знанието. Третият елемент е Истината, от която произлиза свободата.

	2793

	Щом придобиете Божията Мъдрост, вие  ще знаете как да обработвате вашите сърца. Велики знания ви трябват, за да може силите, вложени в сърцето, да се обработят и облагородят.

	2794

	Знание без любов.

	Знание без любов възгордява, но знание с любов назидава.

	Истинската, Божествената Любов е един силен подтик за изучаването на Божествената Мъдрост.

	Ученикът трябва да има силно, интензивно желание да учи, да не е невежа. Да не спи.

	2795

	Формула.

	Всичко можем с Божията Любов, всичко можем с Божията Мъдрост, всичко можем с Божията Истина.

	Истинския път ще ни покажат тези три велики принципа.

	2796

	Метод.

	Единственият метод, който не произвежда никакви лоши последствия, той е действието чрез законите на Любовта, Мъдростта и Истината. Само те са чисти методи, с тях работете. Пишете ли, търгувате ли, лекари ли сте, с тези методи работете.

	2797

	Как ще се разрешат кармическите връзки? – Само чрез Божията Мъдрост. Любовта сама при сегашните условия не може да разреши въпросите. Чрез любовта галените деца стават развалени деца. При сегашните условия дадете ли на един човек любов, вие ще го развалите. Затова ще засегнете неговата душа с Божията Мъдрост, а после с Божията Истина Любовта ще действува, но по пътя на Божията Мъдрост и Истина

	2798

	Човекът на Истината е човекът на съвършеното безстрашие

	2799

	Любовта е изразителка на живота. Мъдростта създава формите, начина, по които човешката мисъл може да се възпитава, а Истината дава насока на мисълта

	2200

	Ще кажете в себе си:

	Истината е една Бог е един, Който се проявява, Той е Любов, Мъдрост и Истина. Ние не можем да бъдем излъгани от никого, защото живеем в тях.

	Това е една формула, която ще прилагате, когато искате да разрешите някой въпрос.

	2201

	Любовта внася Истина в душата, светлина в ума и чистота в сърцето Тогава Истината ражда свобода в душата, светлина в ума, а чистотата – сила в сърцето.

	2202

	Същината на живота.

	Любовта в същината на живота, а Истината е най-чистият свят, в който Любовта се проявява. Тя е вечният живот. Ние познаваме, че Бог е Любов чрез живота, който ни е даден.

	2203

	Няма по-велико нещо от това да дружиш постоянно с Любовта

	Няма по-велико нещо от това да слушаш постоянно Мъдростта.

	Няма по-велико нещо от това да следваш постоянно Истината.

	2204

	За Любовта.

	Извън Любовта човек не може да живее, ще се задуши.

	Всички несъобразности, анормалности и страдания в живота произтичат от факта, че човек е излязъл от средата на Божията Любов. Истинският живот е в тази Любов. И дължината на вашия живот, вашето щастие и култура зависят от тази среда на Любовта.

	2205

	Само силният, любещият може да обича врага си.

	2206

	Умният човек обича всички хора, без те да подозират това. Любовта си към даден човек ще изразиш, като му помогнеш, когато той се намира в нужда, без да даваш вид, че го обичаш, без да кажеш дума.

	2207

	Докато правите разлика в любовта си, едного обичате повече, а другиго по-малко, вие сте още във външната любов. В тази любов няма повдигане, прогрес.

	2208

	Ти ще обичаш – това е Божественото.

	Да искаш да те обичат – това е насилие. 

	Никой не трябва да се меси в любовта на другите.

	2209

	Радвайте се на любовта – не ровете кой кого, колко и как любил. Щом любовта се проявява, няма престъпление. Любовта е новата религия в света.

	2210

	В Любовта е скрит Бог.

	Любовта е от Бога.

	2811

	Основата на новата земя и новото небе е Любовта.

	2812

	Велик момент.

	Животът започва от онзи велик момент, когато човек съзнае и възлюби Истината. Без Истината никаква любов не може да се прояви. Без Истината никаква светлина и свобода не могат да се проявят.

	2813

	Истината в човека определя неговото здраве, неговата красота, интелигентност и чистота.

	2814

	Истината носи в себе си богатство, сила, мощ, безсмъртие. Ако живеете в Истината, ще се развивате правилно.

	2815

	Смисълът на живота.

	Смисълът на живота седи в съединението на душите с Бога. В любовта си към Бога ти се освобождаваш.

	В любовта си към формата ти се заробваш.

	Любовта към Бога включва в себе си 

	любовта към всички души, към всичко живо. Душите са лъчи на Бога.

	2816

	Смисълът на живота е да познаем Бога като Любов.

	2817

	Бог е Любов и целият ни живот трябва да бъде едно изявление на тази безконечна, безгранична Любов, която действува в целия космос.

	2818

	Себеотричане.

	Любовта изисква себеотричане и подвиг. Вътрешният смисъл на живота се заключава в Любовта и нейното приложение като динамическа сила чрез самопо- жертвувание, жертва за висок идеал.

	2819

	Да любиш – значи да даваш, както изворът дава, както слънцето дава.

	2820

	Ако работите.

	Ако работите и прилагате Божията Любов, Божията Мъдрост и Божията Истина, вие може да се освободите от клещите на смъртта, да добиете безсмъртие, да станете Синове Божии.

	2821

	Любовта е първият велик принцип на Бога, чрез който Той се проявява.

	2822

	Христос е изявление на великата Божия Любов, реално въплъщение на Любовта. Любовта е нещо реално, има форма, съдържание и смисъл. Ние опознаваме света чрез Любовта.

	2823 

	Който се е облякъл в тази трицветна дреха на Любовта, Мъдростта и Истината, той е опитал топлината на Любовта, светлината и знанието на Мъдростта, както и силата и свободата на Истината.

	Трицветна дреха.

	2824

	Аз много съм ви говорил за тъмните и светлите сенки на любовта, но за самата любов още не съм ви говорил. Мощна сила е любовта, но за нея още не сте готови. Да чуете нещо за любовта, това значи да настане за вас нова епоха на живот.

	За сега благодарете, че ви се говори за светлите сенки на любовта, които внасят радост в човешката душа.

	2825

	Като прилага в живота си Любовта, човек може да бъде и богат, и учен, и силен.

	2826

	Светлината на Любовта.

	Светлината на Любовта осмисля както физическия, така и духовния и Божествения живот. Докато светлината на любовта не огрее сърцето и ума, човек не вижда ясно.

	2827

	Любовта и страхът са две несъвместими неща.

	Истински човек е онзи, който люби. Възвишените същества полагат особени грижи за онзи човек, който люби.

	2828

	Истината е онази сила, която освобождава човека от всички окови и ограничения, били те физически, сърдечни или 

	2829

	Ако сте будни.

	Ако сте будни за Любовта, вие ще я срещнете в някоя хубава книга, в някоя красива мисъл, в някоя блага дума, в някоя мила усмивка, благ поглед, в благородна постъпка. Любовта е нещо идейно, а идейните работи не са преходни, обратно на материалните. Мнозина мислят, че Любовта е някаква привързаност. Не, привързаността не е Любов. Любовта не е трайна, защото е толкова силна, че ако се застои, човек не би могъл да издържи на нейните вибрации. Достатъчно е само един момент да се намери човек под влиянието на Любовта, за да носи последствията ѝ  цял живот и коренно да се измени.

	2830

	Образ и подобие.

	Човек, който се намира под ръководството на Божията Мъдрост, е образът Божий. Човек, който се намира под влиянието на Любовта, е подобието Божие.

	2831

	Видите ли истински красив човек, ще знаете, че той живее с Мъдростта. Само мъдрите са красиви.

	2832

	Знанието.

	Знанието не носи щастие. То е само условие за развитие на човека, а в процеса на развитието си, човек непременно ще мине през страдания. Който може да използува това условие, той ще придобие Мъдростта. Щом има Мъдростта, той има и Любовта в себе си.

	2833

	Вън от Любовта всичко е илюзия.

	2834

	Божията Любов разрешава всички противоречия в света. Тя е алхимията в живота, тя е окултизмът, тя е правилната религия, тя е положителната наука, тя е центърът, от който произлизат всички неща, тя е основната мисъл, която движи човешкия ум и човешкото сърце. Божията Любов е онази равнодействуваща сила в човешкия живот, на която се подчиняват всички негови мисли, чувства и постъпки.

	2835

	Придобил ли е човек Любовта, Мъдростта и Истината, той се свързва направо с Бога, той изпитва вътрешно разположение и мир. 

	2836

	Единственият,

	за Когото можете да се жертвувате във всички случаи на живота си, е Бог. Дръжте идеята за Бога, за Любовта в ума си като свещена, основна идея и не се страхувайте от нищо.

	2837

	Жива      сила.

	Любовта е жива сила, която произтича от висшето, Божественото. Любовта е една постоянна, разумна сила в света, в която Бог пребъдва и сам живее, и затова Любовта е единствената сила, на която и доброто, и злото се подчиняват.

	283а

	Любовта е, която ще повдигне света. Всичко друго е суета.

	2839 

	Любовта е силата, която движи слънцата, планетите, йерархиите, силите, червея и човека.

	2840

	В Любовта се крие всичко: и братство, и свобода, и знание, и мъдрост, и култура, и цивилизация. Тя пробужда съзнанията.

	2841

	Признак и причина.

	Любовта е признак на пълнота, на единство на всички сили, чувства и способности на човешкия дух.

	Любовта е велик процес, при който постоянно се усилва светлината на човешкия ум, топлината на човешкото сърце и силата на човешкото тяло. Тя е причина за вечното обновление, за вечното подмладяване на човешката душа.

	2842

	Христос се роди да благовествува Истината.

	Каква е тази Истина? Това е Истината, която носи свобода от робството на лъжата и греха.

	2843

	Истината е светлината на Божествения свят.

	2844

	Господ – това е Истината. Помислите добро, направите добро – Господ е у вас. Истината е движение, подтик.

	2845

	Всяка мисъл, всяко чувство, всяка постъпка трябва да съдържат Истината в себе си.

	Истината определя отношението между душите.

	2846

	Истина е само това, което от Любовта излиза, от Мъдростта просиява и носи живот и свобода за тебе.

	2847

	Истината е сладка, а не горчива – тя освобождава човека от ограниченията и заблужденията

	2848

	Истинският човек. 

	Истински човек е този, който чува на вратата си гласа на Божията Любов, Мъдрост и Истина и веднага им отваря. Този човек може да каже. чух гласа на Любовта, когато похлопа на сърцето ми; чух гласа на Мъдростта, когато похлопа на ума ми; чух гласа на Истината, когато похлопа на волята ми и облече моята душа. Душата носи Истината в себе си.

	2849

	Любовта е път за разрешаване на трудните задачи, път за сърцето. Мъдростта е път за ума. Човек не може да разбере, да оцени, да придобие знание и да го приложи, ако не е мъдър.

	2850

	Работете за своята душа, която е място на Любовта; работете и за своя дух, който е място на Мъдростта.

	2851

	Щом човек живее в закона на Любовта, той е намерил Истината. Истината съществува в закона на Любовта и на Мъдростта. Вън от тях Истината не съществува.

	2852

	Будност.

	Постоянна будност на съзнанието е въз- можна само когато душата на човека се намира под влиянието на законите на Любовта, Мъдростта и Истината.

	2853

	Щом няма връзка между живота и Любовта, тогава няма връзка и между живота и Мъдростта, между живота и Истината.

	2854

	Проводници.

	Понеже Любовта, Мъдростта и Истината идват от Бога, ние можем да ги възприемаме от Него и да ги предаваме на другите хора. В такъв случай, всички можем да бъдем носители, проводници на Божията Любов, Мъдрост и Истина. Да бъдем проводници, това значи да имаме връзка с Бога.

	2855

	Всяка работа, колкото и нищожна, колкото и мъничка да е, щом се върши в името на Божията Любов, Мъдрост и Истина, тя е добра, така свършена, тя има голяма ценност.

	2856

	Три пътя.

	Любовта е път за всички, които живеят за Бога.

	Мъдростта е път за всички, на които Бог се изявява.

	Истината е път за всички, които се учат да служат на Бога.

	2857 

	Всеки ден.

	Всеки ден от живота на човека трябва да бъде ден, в който Любовта царува, Мъдростта се изявява и Истината го учи да служи на Бога.

	2858

	Истинско растене има само в тези три свята: Любовта, Мъдростта, Истината.

	2859

	Който не върви по законите на Любовта, Мъдростта и Истината, той е от черното братство. Който върви по законите на Любовта, Мъдростта и Истината, той е от Бялото Братство.

	Който не служи на Любовта, Мъдростта и Истината, той служи на дявола.

	2860

	И адът, и раят.

	И адът, и раят са основани върху Истината. И този, и онзи свят са основани върху Истината. И дяволът, и ангелът я обичат.

	2861

	Светът е създаден, за да се прояви Божията Любов, Мъдрост иИстина, а ние да бъдем техни носители.

	2862

	Англичаните казват: „Законът на Англия е закон на природата.“ Ученикът трябва да каже: „Законът на Бога е закон на света. Законите на Любовта, Мъдростта и Истината са закони на целия космос! Аз съм поданик на една държава, чиито закони са общи за целия свят.“

	2863

	По пътя на доброто.

	Бог ни изучава по пътя на доброто. Щом ни види, Той знае вече какви сме. Любовта, Мъдростта и Истината определят мястото на човека.

	2864

	Хората трябва да се определят по Любовта, Мъдростта и Истината, които имат в себе си. Има школа за специфични методи за приложение на Любовта, Мъдростта и Истината. Тези методи се изучават и прилагат във вътрешната лаборатория на човека.

	2865

	Истината.

	Истината може да се говори само на онзи, сърцето на когото трепти от Любов, умът на когото е пълен със светлина, защото този човек може да разбере Истината. Когато сърцето е раздвоено и умът помрачен, човек не може да разбере Истината.

	2866

	Да съзнае.

	Истината се заключава в това да съзнава човек, че Бог живее в него и той живее в Бога.

	2867

	Правила.

	Всяка мисъл, която носи за човешката душа соковете на Любовта, идва от Бога. Всяка мисъл, която носи за човешката душа светлината на Мъдростта, идва от Бога. Носи ли тъмнина и смърт, не е от Бога. Всяка мисъл, която носи за човешката душа свободата на Истината, тя идва от Бога.

	2868

	Остаряване.

	Човек остарява, защото се храни с мисли, които не носят соковете на Любовта, Мъдростта и Истината.

	2869 

	Трябва ли да се търсят животът, светлината и свободата там, където ги няма?

	За да постигнете всичко, което желаете, дръжте в ума си трите правила – мислите, чувствата и постъпките ви да вървят по законите на Любовта, Мъдростта и Истината.

	2870

	Желая на всички, всяка ваша мисъл да носи за душата ви соковете на Любовта, светлината на Мъдростта и свободата на Истината. В това седи истинският живот.

	2871

	Зазоряването в живота представлява Любовта.

	Изгревът на слънцето представлява Мъдростта.

	Истината е зенитът, най-високата точка на слънцето, от която то никога не залязва.

	2872

	Любовта, Мъдростта и Истината ще дойдат за онези, които чакат Господа.

	2873

	Основа на живота.

	Любовта е основа на живота – в нея се крият условията и възможностите за здраве, щастие и успех.

	Където отсъствува Любовта, там всичко е лишено от съдържание и красота.

	2874

	Очите, ушите, устата.

	Очите имат отношение към истината, ушите – към мъдростта, устата – към любовта. Дръжте в изправност тези органи, за да бъдете във връзка с тези велики добродетели на живота.

	2875 

	Лек и броня.

	Любовта е лек срещу всички болести, броня срещу всички отрови и злини.

	Който носи Любовта в себе си, в душата си, той се съобщава с разумните същества по вътрешен път.

	2876

	Не проявите ли трите добродетели – Божията Любов, Божията Мъдрост и Божията Истина, напразно сте дошли на земята.

	2877

	Пожелавам работата ви да бъде пъпна и любвеобилна, да има за основа Любовта, за ограда Мъдростта и за светило Истината.

	2878

	Всички блага в света идват чрез Бога. Любов, Мъдрост, Истина – идват само чрез Бога. Никога не би могъл да усвоиш каквато и да е добродетел, ако нямаш в ума си Бога.

	2879

	Мъдростта.

	Мъдростта е цел, смисъл на човешкия живот. Когато животът произведе своите плодове, т. е. завърши своето развитие, тогава човек ще разбере какво нещо е Мъдростта. Любовта помага за реализиране великите задачи на Мъдростта. Истината чертае пътя, по който могат да се достигнат целите на Мъдростта.

	2880

	Мъдростта е свещеният път, по който трябва да вървите и в който Бог призовава своите деца.

	2881

	Който не е познал Любовта и Мъдростта, той не може да познае Бога. Който е познал Любовта и Мъдростта, той е познал Бога и разбрал смисъла на думите: „Аз и Отец едно сме.“

	2882

	Като цените любовта на човека, вие цените Бога, който се проявява в него. Какъвто плод да ви се даде, ценете го, защото той е резултат на Любовта.

	2883

	Любов, която при всички условия остава една и съща, е абсолютна. Мъдрост, която при всички условия остава една и съща, е абсолютна. Истина, която при всички условия остава една и съща, е абсолютна.

	2884

	Истина. 

	Само проявената всеобемаща Любов в живота е Божията Любов и от нея излиза Истината. Но за да дойде Истината в нас, физическото, егоистичното, богатствата на земята трябва да станат жертва. Само идейните хора, постоянните, търпеливите, могат да бъдат хора на Истината.

	2885

	Силата на човека седи в любовта му към Истината.

	Да намериш Истината и да я проявяваш, това е благословение.

	2886

	Строга и неумолима. 

	Истината е строга и неумолима. Тя не търпи невежество, безсилие, страх, нечистота, хилавост. В това именно е нейната красота.

	2887

	Само едно Божествено Учение на Истината може да завладее света. Да знаем, че има нещо по-високо от материалните блага, от властта, от величието, от уче- ността, то е Истината.

	2888

	Любовта.

	Любовта е хармония на Духа.

	Любовта е създала всички организми, всички същества.

	Тя е родила слънцата.

	2889

	Любовта е жизненият еликсир на всички времена и епохи. Където е любовта, там е хармонията.

	2890

	Чрез Любовта човек познава Бога в природата.

	За него всичко оживява: и камъните, и водата, и ветровете. Тогава той разбира, че Бог присъствува навсякъде. Дето е Любовта, там има живот, светлина, знание. Любовта усилва светлината на човешкия ум, топлината на сърцето и силата на тялото. Здравата мисъл идва от светлината, която Любовта носи в себе си.

	2891

	Божествената Любов е закон сам за себе си. Тя е велика сила, която не се подчинява на никакъв закон, но освобождава ограничените, угнетените, поробените. 

	Любовта освобождава от робството на егоизма, от греха и смъртта.

	2892

	Любовта е най-високият връх в света. Мъдростта е най-великата сила в живота. Истината съдържа най-красивия живот в себе си.

	2893

	Които не се е качил на най-високия връх, може ли да знае нещо за Любовта?

	Който не е опитал силата на Мъдростта, може ли да знае какво нещо е тя?

	Който не е възприел Истината в себе си, може ли да опита красивия живот?

	2894

	Запишете си следния стих на лист, в ума и в сърцето:

	„Мъдростта, която е отгоре, първо е чиста, после мирна, приветлива, благопокорна, пълна с милост и добри плодове, безпристрастна и нелицемерна.“

	2895

	Когато дойде у вас Мъдростта, тя ще ви направи чисти, мирни, приветливи, сдържани, благопокорни. Безпристрастие, милосърдие и всички добри плодове ще внесе у вас.

	2896

	Закони и методи

	Работете с положителните методи на Любовта и с положителните закони на Мъдростта. Досега сте имали отрицателни резултати в работата си, защото сте работили с отрицателните методи на Любовта и отрицателните закони на Мъдростта. 

	В Божията Любов няма закони. Тя е закон сама за себе си. Няма закон, който може да ограничи Любовта. В Любовта има методи, и то най-хубави. В живота на Мъдростта има закони, а в живота на Любовта – методи Тези методи и закони са написани във вашата душа – там ще ги намерите

	2897

	Един закон.

	Любовта е закон, свещен и мощен закон, от който произтичат всички други закони. И животът произтича от този закон.

	2898

	Вечен процес

	Учението е вечен процес на онази Божествена Мъдрост, която душата очаква, за която се радва и в която постоянно се разкрива.

	2899

	Ако ние имахме Божията Любов в себе си, оскъдност в този свят нямаше да има.

	2900

	„Дето са двама или трима, събрани в Мое име, там съм и Аз“. Това събиране трябва да става според законите на Любовта, Мъдростта и Истината, да се допълваме. Някоя сутрин, като станете, ще работите с Любовта. Втория ден ще работите с Мъдростта, а третия с Истината. При каквото и състояние да се намирате, работете с тези принципи и няма да сбъркате.

	2901

	Във всяка благородна постъпка трябва да виждате проявлението на Божествената 

	Мъдрост. Затова трябва да имате търпение. Вяра и търпение.

	3303

	Всяка душа се отличава с нещо специално, нещо особено, а общото за всички души е това, че представляват среда на Божествената Любов, на Божествената светлина.

	2903

	Ние сме събрани тук от всички краища на България и всичко това, което ни е дадено, може да се реализира само при Божията Любов, Мъдрост и Светлина. Когато Божията мисъл е насочена към нас, ние трябва да имаме желание да изпълним Неговата Воля, тъй както никой друг в България не я е изпълнил.

	Да служим на Господа!

	Да изпълним Неговата Воля.

	2904

	Любовта, която излиза от всички души, свързва всички хора в едно цяло, тя е звеното на живота.

	2905

	За да разберем Божията Мъдрост, за да разберем Божията Истина, е необходима среда. Тази среда е Любовта. Без Любов нищо не може да разберем. Единствената среда, чрез която се предават знанията, Мъдростта и действията на Исти-ната, това е Любовта. Всички сме потопени в тази среда на Божията Любов.

	2906

	Всички хора.

	Всички хора живеят в Любовта, но има нещо в тях, което им пречи да я проявят правилно.

	Щом имат светлина в ума си, топлина в сърцето си, чистота и сила в тялото си, хората живеят правилно в Любовта и се ползуват от всичките блага.

	2907

	Ако си умен, добър и чист, ти живееш в Божията Любов. Ако си радостен, доволен винаги, благодарен винаги, помагаш на всички, които имат нужда от твоята помощ, и жертвуваш живота си за една велика идея, за Бога, ти живееш в Божията Любов.

	2908

	Аз мога да любя Бога, мога да любя и всички хора. Това е любов. Докато хората не знаят, че аз ги любя, това е любов. Щом узнаят, че аз ги любя, това не е израз на Божията Любов.

	2909

	Изворна вода.

	Ако вие подпушите един извор, водата на който тече из камениста почва, като поставите тиня по пътя на тази вода, тинята ще може ли да устои на бистрите води? Коритата на бистрите планински потоци винаги се изчистват. Ако Божията Любов минава като изворна вода, бистър поток през нашата душа, може ли в нас да остави някаква утайка? – Никога! Тя ще изчисти утайките и всякаква гра-павина ще изглади.

	2910

	Условия за сближение.

	Откак светът е създаден, никога не е имало по-добри условия от сегашните за 

	проявяването на Словото Божие и на човешките добродетели, за сближение на хората, за проявяване на Божията Любов, на Божията Мъдрост и Божията Истина И ако все още страдате, то е по причина на преизобилието, в което тънете, и по причина на егоизма и алчността, от които не искате да се откажете

	2911

	Любовта, Мъдростта и Истината са същината на Бога.

	2912

	Най-добрият начин.

	Най-добрият и най-правилният начин за обединяване на хората е да се живее по закона на Любовта, при нея няма насилие, по закона на Мъдростта, на знанието и по закона на Истината.

	2913

	Добър човек.

	Добър е този, който всякога е буден в действията си и в дълбочината на душата си и е всякога изправен, и който съзнава, че има една вечна Любов, вечна Мъдрост и Истина Добрият човек ги съзнава, живее с тези велики и вечни сили и ги проявява

	2914

	Любовта е глуха за всички лоши, обидни думи Ти не можеш да огорчиш сърцето на любещия човек, нито можеш да помрачиш ума му, нито да смутиш душата му На всички обиди и огорчения той ще се усмихне Любовта е сила непобедима, всички може да я имате; тя се добива по благодат, без насилие. Що се отнася до 

	Мъдростта и до Истината, там ще платите с кръвта си Даром се дава само Любовта

	2913

	Всички хора, които не приемат Любовта, ще минат по тесния път, а този път е път без Любов

	2916

	Ако старият не стане мъдър и ако младият не люби, и двамата не са разбрали живота. Любовта и Мъдростта са полюси, между които животът се движи Човек неизбежно се движи между тези полюси

	2917

	Хората са проводници на Божията Любов, Мъдрост и Истина и чрез тях се дават всички блага, затова всякога е интересно да изучавате човека, а не да го изпитвате.

	2918

	Слушайте какво ви говорят.

	Който е носител на Любовта, Мъдростта и Истината, той е Божи избраник.

	Всеки човек носи в себе си всичко, каквото желае Слушайте какво ви говорят Любовта, Мъдростта и Истината във вас. Зачитайте техните закони

	2919

	Без Божията Любов, Божията Мъдрост и Божията Истина не съществува чистота, няма обновление и подмладяване, няма знание, няма светлина и освобождение от оковите

	2920

	Ценни мисли.

	Туй, което задоволява душата, е Любовта. 

	Туй, което задоволява духа, е Мъдростта. 

	Туй, което осмисля всичко, е Истината.

	2921 

	Дружи с това, което не остарява – Любовта. 

	Дружи с това, което не потъмнява – Мъдростта.

	Дружи с това, което не се ограничава – Истината.

	2922

	Начало на Духа е Любовта.

	Зенитът на Духа е Мъдростта.

	Краят на всички неща е Истината, която носи свобода.

	2923

	Човек е лъч от Божията Любов и като този лъч трябва да дава от себе си. Не само да възприема, но каквото възприеме, да го преработи в себе си и да изпрати от изобилието на ближните си.

	2924

	Мъдростта е най-голямото добро на небето. Мъдър ли е човек, той има най-голямото благо от Бога.

	2925

	„Глава на Твоето Слово е Истината.“

	Значи глава на целокупния живот е Истината.

	2926

	Там, където са Добродетелта и Мъдростта, там и Любовта се проявява.

	2927

	Човек може да се интересува от проявите на Любовта, Мъдростта и Истината, но не и от великата им същност. Някой пита: „Що е мъдрост?“ – Ето, вземи тази книга с формулите и я изучавай. – „Не я разбирам. Ти ми кажи нещо за мъдростта.“ – Ето, 

	погледни това езеро, тази река, това море, този връх – в тях се крие велика мъдрост. – „И тях не разбирам.“ – Наблюдавай, изследвай, учи! Един ден ще разбереш какво нещо е Любовта, какво нещо е Мъдростта и какво – Истината.

	2928

	Едно страдание ще преживееш, две радости ще дойдат. – Кога? – Когато вървите по новия път – пътя на Любовта, Мъдростта и Истината.

	2929

	Проявявам ли Любовта, Мъдростта и Истината, аз трябва да имам предвид себе си, никой друг. За мен е важно дали аз обичам, дали аз съм мъдър, дали аз съм истинолюбив. Какво правят другите и как постъпват, това не е важно.

	2930

	Любовта живее.

	Любовта живее, Мъдростта свети, а Истината носи бъднините, проявите на Духа, които напълно задоволяват човека.

	2931

	Само пътят на Истината обяснява пътя на знанието и пътя на доброто.

	2932

	Истината подхранва чувствата на човека, но същевременно тя ги освобождава. Чувствата се освобождават, когато се поставят във формите на правата мисъл.

	Пътят на живота.

	2933

	Пътят на живота е път, в който доброто царува.

	Пътят на живота е път, в който Любовта, 

	Мъдростта и Истината царуват. Спомниш ли си за Любовта, ти си в самия път. Спомниш ли си за Мъдростта, ти ще имаш знанието, което пътят съдържа в себе си. Спомниш ли си за Истината, ти ще бъдеш свободен в пътя.

	2934

	Щом човек носи в себе си Любовта, Мъдростта и Истината, той разполага със сили в живота си и може чудеса да прави Който носи тези сили в себе си, той е истински човек.

	2935

	Познавай. 

	Познавай Любовта, с която Бог те оживява.

	Познавай Мъдростта, с която Бог те вразумява.

	Познавай Истината, с която Бог те избавя.

	2936

	Формула. 

	Нападне ли ви злото, кажете си следната формула:

	„Бог е Любов, Бог е Мъдрост Аз съм добро. Аз съм Истина.“ Тази формула ще ви послужи при всички нещастия, противоречия и злини в живота ви.

	2937

	Тази формула може да я произнасяте, било в единствено, било в множествено число. „Бог е Любов. Бог е Мъдрост. Ние сме добро. Ние сме Истина.“ Дали сте гладни, жадни, окъсани, бездомни, болни, слаби, произнасяйте формулата без колебание и мислете върху съдържанието ѝ.

	2938

	Ползувайте се от тази формула при всички трудни моменти, произнасяйте я с почитание. Тя е като добро оръжие, с което може да се защитавате.

	2939

	Свободен човек е онзи, който признава Бога за Любов, за Мъдрост, а себе си за добро, за истина. Дойде ли до това съзнание, човек е придобил онази свобода, която търси.

	„Бог е Любов. Бог е Мъдрост. Ние сме добро Ние сме истина.“

	2940

	Любовта е колективен акт, а не единичен Цялата природа взема участие в Любовта Като се влюби в някого, човек мисли, че само той изявява любовта си към неговия възлюбен или възлюбена. Но не давате ли път на великата Любов в себе си, ще видите, че това, което наричате любов, не е нищо друго освен каша, лицемерие, кал. За тази любов аз не ви говоря. Вие много добре я познавате. В Новото Учение ще учите за Божията Любов.

	2941

	Формула.

	Божията Любов и Божията Мъдрост носят пълния живот.

	2942

	Защо човек се стреми към Истината? – За да познае Битието Ако не познава Битието, човек не може да познае Истината, не може да познае и Любовта. Не познава ли Любовта, не може да познае и 

	Мъдростта.

	Познаването е вътрешен процес.

	2943

	Любов към Бога.

	В Новото Учение има само един резултат, тук ще се говори само за една любов – любов към Бога. Много е любил човек, но любовта му всякога е имала два резултата: тя е започвала с живот, а е свършвала със смърт. Обаче, когато възлюбите Бога, ще имате само един резултат – живота: ще започнете с живот и ще свършите с живот.

	Ако обичате Бога, вие може да направите за Него всичко, каквото Той желае. Тогава и Бог ще направи за вас всичко, каквото желаете.

	2944

	Щом някой човек може да освети пътя ви, не се съмнявайте в него. Той е носител на Божествената Мъдрост. Има ли Любовта и Мъдростта в себе си, човек побеждава всички врагове.

	2945

	Добро дело.

	Човек не може да върши някое добро дело, ако Бог не присъствува в него. Проявата на всяка Мъдрост и Истина, се дължи на Бога.

	2946

	Само Любовта може да те очисти.

	Само Мъдростта може да те очисти.

	2947

	Кажи си:

	„Отсега нататък аз ще живея тъй, както Бог иска от мене. Бог ще живее в мен и аз в Него.“ Това значи, че ще живееш в 

	проявленията на Божията Любов, в лъчите на Неговата Мъдрост.

	2948

	По-голяма привилегия има онзи, който проявява Божията Любов по-интензивно. Любовта повдига хората.

	2949

	Пред Божията Любов греховете и недъзите на хората изчезват като прах и дим и от този Божествен огън остава само чистото, възвишеното, благородното у човека.

	2950

	Красотата на Любовта.

	Много хора имат красиви очи, красиви уста, правилни носове, хубаво оформени уши и чела, имат правилни черти на лицето, но въпреки това не са красиви. Защо? – Не са огрени от лъчите на Любовта. Нямат Любов.

	2951

	Всеки, който служи на Любовта, Мъдростта и Истината, е външно и вътрешно красив.

	Силата, здравето, красотата идват от Бога, от Любовта Му.

	Любовта дава цена на всичко.

	2952

	Божията Любов носи радост: за нея апостолите, мъчениците, великите люде са били готови да направят всичко.

	2953

	Творческа сила.

	Любовта произвежда физически и духовен преврат в хората. Тя създава у човека ред алхимически процеси, под влиянието на които цялото му същество се изменя. Лошият става добър, ленивият – прилежен, престъпникът престава да е престъпник. Всеки се преобразява, когато почувствува, че го обичат. Любовта е велика творческа сила и развива творчеството у човека. Дойде ли Любовта, ти и поет можеш да станеш, и писател, и художник.

	2954

	За да се прояви човек като талантлив или гениален, Любовта трябва да го посети.

	2955

	Имате ли огъня на Любовта, ще се пол- зувате от словата и примерите на великите Учители, на великите посветени и гении, които са завършили своето развитие на земята, и сега само слизат, за да помагат на хората, пак подтиквани от Любовта.

	2956

	Изпълнен с Любов.

	Изпълнен ли е един човек от Любовта, нищо не е в състояние да го изкара от мира и равновесието, които има.

	2957

	Когато човек изявява любовта си към хората, с това той поставя на изпит любовта си към Бога. Затова не говорете за своята любов, не казвайте на човека, че го обичате, веднага ще ви поставят на изпит. Каква е тази любов, която трае месеци или години? Любов, която се изменя от външните условия, е човешка. Божията Любов издържа на всички изпитания и условия.

	2$58 

	Не мисли за своите грехове и кусури, за своята сиромашия, за слабостите си, за да се освободиш по-лесно от тях. Не мисли за лошото, за да не го привличаш.

	2959

	Единственото нещо.

	Единственото нещо, което може да подобри живота ви, да уравновеси силите на природата, да регулира живота, това е Божията Любов.

	2960

	Няма човек на земята, който, като е изопачил Божествената Истина, да е успял в живота си. От незапомнени времена, откак свят светува, няма нито един човек, който да е изопачил истината и да е придобил нещо ценно.

	2961

	Със своята Любов Бог примирява всички противоречия. Всяко същество, което чуе гласа на Любовта, ще каже: „Един си Ти, Господи! Една е Твоята Любов. Една е Твоята Мъдрост. Една е Твоята Истина. Ти ще ни дадеш свободата. „

	2962

	„Търсете и ще намерите.“

	Търсенето има отношение към Божията Мъдрост, към истинското знание, което трябва да се приложи в живота. Сегашните нещастия се дължат на това, че не се прилагат законите на Божията Мъдрост.

	2963

	Просенето свързвам с любовта, с обичта, с всички блага на живота и душата. Търсенето свързвам с мъдростта, която носи светлина и знания. Хлопането свързвам с истината, която освобождава човека от всички ограничения.

	2964

	Има един Господ на Любовта и ние сме на Негова страна. Има един Господ на Мъдростта и ние сме на Негова страна. Има един Господ на Истината и ние сме на Негова страна. Този Господ сближава хората, а не ги разединява.

	2965

	Докато не съзнаете, че имате душа и дух, които ви ръководят, докато не просите Любовта, докато не търсите Мъдростта и докато не хлопате за Истината, вие всякога ще бъдете роби, ще страдате и ще се мъчите.

	2966

	Като просите, Любовта ще дойде. Като търсите, Мъдростта ще ви отговори. Като хлопате, Истината ще ви отвори.

	2967

	Движението 

	Светлината се движи с голяма бързина, защото изтича от центъра на Любовта. Светлината е еманация на Любовта. Най-бързо се движат в пространството тези тела или същества, които излизат от центъра на Любовта. Когато Мъдростта и Истината искат да предадат по-голяма бързина на своите сили, те ги прекарват през центъра на Любовта.

	Всички добродетели прекарват своите сили през този център на Любовта, за да им дадат по-голям тласък.

	2968 

	Мнозина се запитват защо страдат, защо боледуват, защо са обременени? – Защото са вън от центъра на Любовта. Щом излезеш от Любовта, радостта ти се превръща в страдание.

	2969

	Не можеш да се домогнеш в никакъв случай до Мъдростта и Истината без Любовта.

	2970

	Средата на Любовта.

	За да укрепиш своята воля, за да изцелиш своето сърце, трябва да влезеш в средата на Любовта. Излезеш ли от средата на Любовта, ще се лишиш изобщо от условията на живота, ще изгубиш и живота си.

	2971

	Христос дойде на земята да освободи хората от техните заблуждения и посочи истинския път на живота – пътя на Любовта.

	2972

	Живееш ли по закона на Божията Любов, ти само с една дума ще излекуваш болния.

	2973

	Никой не може да направи зло на човек, в сърцето на когото любовта цари.

	2974

	Истински герой е онзи, в ума на когото прониква Божествената светлина, защото е работил с Божията Любов и Божията Мъдрост. Друг герой няма.

	2975

	Когато Любовта те напусне, Бог те е напуснал.

	2976

	Ако се откажеш от Любовта, от Мъдростта, от Истината – ти внасяш злото в цялото Битие. Който иска да се повдигне и с това да помогне на човечеството, ще даде път на Любовта, Мъдростта и Истината в своя живот.

	2977

	В бъдеще.

	В бъдеще човек може да си създаде такова тяло и така да го огради, че никой да не може да го засегне Това ще стане, когато придобие Божията Любов.

	2978

	Непреривна Любов.

	Първо, ще любиш Бога, Който живее в тебе. От там ще започнеш Той ще ти каже кои е вторият, когото трябва да обичаш. Вторият ще ти доведе третия и т.н. Такъв е законът на непреривната Божия Любов, която се изявява в ред и порядък.

	2979

	Само Истината може да даде права на човека.

	2980

	Който изпълнява Волята на Бога, той носи в себе си Любовта, Мъдростта и Истината.

	2981

	Аз ви говоря за една Истина, която ще донесе благо за всички живи същества, ще донесе простор и свобода, нов живот.

	2982

	В живот, придружен с Любовта, има свобода. В живот, придружен с Мъдростта, 

	има свобода. В живот, придружен с Истината, има свобода.

	2983

	Смъртта подразбира съществуваш в Битието, но нямаш никаква възможност да се проявиш.

	2984

	Три мотива.

	Три главни мотива вземат участие при служенето да служиш от пробуждане на великата Божия Любов в тебе. Да служиш от пробуждане на великата Божия Мъдрост в тебе. Да служиш от пробуждане на великата Божия Истина в тебе.

	2985

	Човек може да служи на Господа и при най-лошите условия, да Го вижда навсякъде, защото всичко е Бог. Вселената е форма на Господа. Човек, който служи на Бога, е всецяло ангажиран с мисли и дела за Бога.

	Бог е Дух и материя, в Него „живеем и се движим“.

	2986

	Любовта е мощна, велика сила; ако я приложите, като по магически начин пред вас ще се изсипят всички блага и големи благословения.

	Тази жива Любов да запали сърцата ви, да просвети умовете ви.

	2987

	Всички живи същества – от най-нисшите до най-висшите – и целият космос се движат във великата Божия Любов.

	2988

	Само Бог обича, а ние сме носители на Неговата Любов. Дето е Любовта, там е жертвата.

	2989

	Истината е жива величина, затова, където влезе тя, осмисля и одухотворява нещата. Искате ли да бъдете красиви, умни, щастливи, да ви обичат хората, приложете Истината в живота си.

	2990

	За да живеете в Божията Любов, тялото ви трябва да бъде хармонично. Това значи да имате сърце, направено от фина материя; ум, направен от организираните сили на природата; душа, произлязла от субстанцията на Бога, т е. от Негова-та същина; и дух, подобен на Божествения лъч и Дух, Който оживява всичко.

	2991

	Истинското знание.

	Не можеш да имаш знание, преди да си       придобил Любовта. Който придобие Любовта в нейната пълнота, само той може да има истинското знание, Мъдростта. И силни не можете да бъдете без Любовта. Любовта носи в себе си Мъдростта и Истината.

	2992

	Доколкото Истината е в душите ни, дотолкова ние имаме цена.

	2993

	Когато Божествената Любов се прояви у нас, ние казваме, че Бог е проява на тази Любов. Когато пък ние проявяваме своята любов в Божествения свят, тогава Бог проявява към нас Любовта си в нашия живот.

	2994

	Само Божията Любов е в сила да разтопи ония елементи в човека, които са причина за страданията му.

	2995

	Свят      човек.      

	Свят човек е само онзи, в когото живеят Божията Любов и Божията Мъдрост.

	2996

	Който носи Любовта в себе си, той дава право на всеки свой по-малък брат да се развива правилно. Любовта си служи само с едно право – Божията Правда.

	Там, където е Любовта – там е спасението, там е мирът, там е радостта, мъдростта и истината.

	2997

	Желая ви вашата проявена любов да бъде като Божията Любов.

	2998

	Формули. 

	Господи, ние искаме да възприемем Духа на Любовта.

	Господи, ние искаме да възприемем Духа на Мъдростта.

	Господи, ние искаме да възприемем Духа на Истината.

	Да бъде, Господи, благословено Твоето Име сега и всякога! Амин!

	2999

	Господи, да пребъде Твоят Дух на Любовта, Твоят Дух на Мъдростта и Твоят Дух на Истината в нашите сърца.

	3000

	 

	
VІ КНИГА –  БИСЕРИ ОТ УЧИТЕЛЯ 

	 

	(Тази VІ книга е V книга в изданието „Свещени думи на Учителя“, издателство „Всемир“, 1994 г.)

	 

	Любов към Бога и ближния.

	Чрез любовта си към Бога човек се ражда, а чрез любовта си към ближния той расте.

	3001

	Сегашната работа сега ще я свършите. Ако оставите сегашните дългове за друго прераждане, те ще се увеличат толкова, че няма да може да ги изплатите.

	Сега, сега каквото се направи, е важно.

	3002

	Божествен закон.

	Всяко добро, сторено в името на Любовта, не се забравя никога.

	3003

	И при най-лошите състояния да се намирате, вие всякога чувствувате, че нещо силно у вас поддържа духа ви. Всички да ви изоставят, вие дълбоко в себе си чувствувате, че има нещо здраво, неизменно, което поддържа равновесието на вашето съзнание. Това се дължи на онзи лъч от Божественото съзнание, който прониква в душата на всички хора, което и в най- критичните ви състояния няма да ви напусне, няма да ви изостави.

	3004

	Всичко е възможно.

	Всичко е възможно за човека, когато работи е съгласие с великите, с Божествените закони на природата.

	3005

	Любовта не се търси. Когато изгрее слънцето, търсите ли го? Щом изгрее слънцето, то ще ви обгърне със своята светлина и топлина.

	3006

	Особено място.

	Всяка душа представлява строго определена величина, играе важна роля и заема особено място Нищо не е в състояние да се противопостави на Божествената идея, която ви е подтикнала да слезете на земята

	3007

	Всеки един човек, които обича Бога и носи Божието знание, е велик.

	3008

	Моментът на излизане на душата от великото съзнание е точно определен.

	3009

	Оправянето на света е работа на Бога, а работата на човека е да оправи своя малък свят

	3010

	Разумният човек никога не отлага да стори нещо добро Отлага ли, той туря преграда на своите бъдещи възможности Отлага ли веднъж, два пъти, три пъти, и Господ ще отложи да изпълни едно негово желание

	3011

	Който се опита да спъне брат си, и него ще го спънат Все ще се намери някой по- силен от него, които да го спъне

	3012

	Проекция. 

	Светлината е проекция на мислите, чувствата и желанията на възвишените същества Дръжте в ума си мисълта, че само отношенията на човека към Бога имат еднаква стойност за всички времена и епохи, а останалите отношения са относителни и променчиви 

	3013

	Всичко в света се ръководи от една висша разумна сила Тази сила не е единична, тя има колективно проявление

	3014

	Най-добрият път на ученика е онзи, в който душата му се освобождава от онези връзки, които са го спъвали в миналото, които и днес го спъват Ученикът се учи от всичко Страданията, мъчнотиите, бурите, неволите, присмехите, обидите са уроци

	3015

	Щом обичаш Бога.

	Щом обичаш Бога, трябва да обичаш всички, които Бог обича Докато живееш разумно и се подчиняваш на Божия закон, твоят живот е осигурен

	3016

	Които живее по Божествените принципи, ще бъде в мир и любов със себе си, ближните си и с враговете си Който люби врага си, е човек на бъдещата култура

	3017

	Нито земята ражда, нито жената ражда „Роденото от плът, плът е Роденото от Духа, дух е“. Нито семенцето земята го е родила, нито детенцето жената го е родила – те са само почва, за да се прояви чрез тях нещо, което Бог праща

	3018

	Всеки човек е точно на мястото си и без него би се нарушило нещо от целостта на Битието Човек, като ум като сърце, като душа, е необходим и Вселената без него не може да се прояви в своята хармония

	3019 

	Обичайте и тези, които до сега не сте обичали. Засега на някои хора сте отпуснали по-голям кредит, отколкото на други. Изправете погрешката си: Намалете малко кредита на онези, на които сте дали много, и от този кредит дайте малко на онези, към които сте се показали скъперници.

	3020

	Природата никога няма да даде един скъпоценен камък на човек, който не може да го запази.

	3021

	Природата влага велики идеи само в онази глава, която може да ги възрасти, отхрани и приложи.

	3022

	He разчитайте.

	Не разчитайте на външните условия, нито на приятелите си, нито на силите, които са вложени у вас.

	3023

	Който се храни физически, духовно и умствено с чиста и доброкачествена храна, в него има условие за безсмъртие.

	3024

	Малко даваш, малко получаваш.

	3025

	Във време на страдания няма да почивате, а най-усилено ще работите. Само болният почива.

	Отчаяният ще работи, да не пропилява времето си.

	3026

	Всеки човек има допирни точки с космическото, Божественото съзнание. Щом човек дойде в съприкосновение с разумни същества, веднага в него се заражда един вътрешен подтик, един велик импулс да се обърне към Бога, да се са- моотрече от всички материални блага, да служи на хората от любов към Бога, да носи навсякъде радост и веселие.

	3027

	Като се ръкуваш с някого, мислено си кажи: „Всичко хубаво, което е в мен, в моята душа, да бъде и твое. Благославям те и ти предавам от мен най-хубавото.“ Ще предавате хубостта на Божественото. Хубостта ще я приемете от водата, светлината, хляба, плодовете и ще я предадете на ближните.

	3028

	Няма сила в света, която може да отнеме от човека това, което природата му е определила.

	Изгубите ли приятелството на човека, когото обичате, вие губите светлината и радостта си. Какво ще правите без светлина и радост? Истински приятел е онзи, който може да ви помага в най-трудните моменти на живота. Ценете приятеля си по доброто, което прави за вас.

	3029

	Това, което природата не допуща и не желае да стане, не става.

	3030

	Човек е правен на различни места на 

	Вселената, от всяка нает на Вселената влиза частица в състава на човешкото тяло и после тези частици са сглобени Човек е сглобено същество, затова и характерът му е разнообразен, но има много неща които му липсват

	3031

	Никои не обича някого, които иска много.

	3032

	Чистота.

	Чистотата е необходима, за да се избегнат нещастията на земята Чистота в устата, в ума, в сърцето, в душата и в духа Без чистота практически нищо не може да се постигне

	3033

	Свободен.

	Не изисквайте от приятеля си това, което не може да ви даде Не му казвайте как трябва да постъпва нито го коригирайте Оставете го свободен, да се проявява, както той разбира

	3034

	Силният всякога дава

	3035

	Всеки човек носи отговорност за делата си Колкото е по-напреднал, толкова и отговорността му е по-голяма

	3036

	Силен човек.

	Силен човек е онзи които може да обръща своите неприятели в приятели.

	3037

	Като обичаш ближния си, обичаш Бога.

	3038

	Всяка дума, казана на място, на време и с любов, винаги дава добри резултати.

	3039 

	Човек трябва да се примири с дадено положение само след като е опитал всички възможности да го преодолее.

	3040

	Само онзи може да ви бъде приятел, който си е отворил душата и сърцето за вас. Истински приятел е онзи, в присъствието на когото сълзите пресъхват, скърбите, страданията, смущенията изчезват

	3041

	Разбрано Слово.

	Вие сте разбрали Словото, което ви говоря тогава, когато възприемете всичко с всяка клетка на вашата душа, на вашия ум, на вашето сърце и дух и сте го приложили

	3042

	Благородно сърце.

	Приятно е да гледате лицето на един човек, които има благородно сърце Благородството оживява човека Жизнеността, която изтича от него, се дължи на благородното му сърце

	3043

	Мъдрецът намира щастието навсякъде и във всичко, а обикновеният човек само в специфични неща и места Глупавият пък намира нещастието навсякъде и във всичко

	3044

	Смирението е голяма сила Мисълта е голяма сила Смирението и мисълта лекуват

	3045

	Да обичаш тези, които те обичат, всеки може да го направи, то е човешкото, а да си благоразположен към онези, които не са разположени към тебе, то е Божествено.

	3046

	Свещено правило.

	Никой да не търси да го обичат, а всеки да       търси да обича и като обича, да се радва, че му се дава възможност да направи за някого нещо.

	3047

	Всички противоречия, които идват, Бог ги примирява, хармонира ги, за да може да живее в тях.

	3048

	Когато Господ се прояви у нас, тогава ще бъдем със свободна воля.

	3049

	Не отделяйте духовния свят от физическия, защото всичко е духовно.

	3050

	Печалба. 

	Няма по-голяма печалба от тази да спечели човек един приятел.

	3051

	Ако Божественото не взема участие в постъпките ви, лесно ще капитулирате.

	3052

	Има нещо, което ви препятствува в живота – това е, че нямате взаимно уважение и почитание един към друг.

	3053

	Щом кажете, че някой е лош, вие се свързвате с неговите вибрации и ще почувствувате едно неразположение. Затова ще мислите за доброто, за истината, за милосърдието, да привличате вибрациите на хубавите неща.

	3054

	Чуждата погрешка.

	Когато се изнасят чужди погрешки, това трябва да става по възможност с по-голяма благост и чистота, с по-голямо благородство от страна на този, който ги изнася, но той трябва да има предвид, че щом изнесе погрешката, ще понесе половината товар на чуждата погрешка.

	3055

	Вие ще живеете без мисъл за отмъщения. Светът може да живее по свои закони, те имат право да постъпват както искат, но ние ще постъпваме според нашите закони, законите на Любовта, Мъдростта, Истината, Правдата, Справедливостта и Добродетелта. А пък ако вървим по Божествените закони, нито косъм няма да падне от главите ни.

	3056

	Всеки, който дава, се благославя. Всеки, който обича, се благославя И всеки, който приема Любовта, се благославя.

	3057

	Божията Воля.

	Ще изпълните Волята Божия без разсъждения. Божията Воля, това е един всемирен закон, изпълнението на който е един временен акт. Да изпълниш Волята Божия в даден момент, подразбира да направиш едно благо, което се отнася до всички същества без изключение; не на един човек, не на едно общество или народ – на всички същества.

	3058 

	Не направиш ли едно добро дело, макар и микроскопическо, този ден е загубен за теб.

	3059

	Докачението.

	Силният човек не се дразни. Докачението е един опасен недъг

	3060

	Колкото по-често се вслушвате в обещанията и ласкаенията на хората, толкова по-често ще се подхлъзвате.

	3061

	Умни и добри.

	Времето за всички не е дошло да станат съвършени и всесилни, но времето за всички е дошло да бъдат умни и добри. Без знание и без добро човек не може да служи на Бога и да изпълнява Неговата Воля.

	3062

	Основен тон.

	Основният тон на живота е. при най-лошите условия да не изгубиш разположението си.

	3063

	Да одумваш – има ли нещо по-грозно от това? Благородният човек никога не одумва

	3064

	На какво се дължи борбата, която става в човека? На стремлението му да се очисти от ненужния материал в него, който се дължи на изостанали същества в своето развитие; тази материя трябва да се пречисти.

	3065

	Кажете ли някому нещо, което може да го обиди, веднага се коригирайте. Дайте място на Божественото в себе си, то да се прояви.

	3066

	Който не почита другите хора, не може да почита и себе си, и обратно.

	3067

	Ако знаете.

	Ако знаете дълбоките причини за погреш- ките на хората, вие не бихте ги съдили.

	3068

	Ад и рай.

	Адът и раят не са нищо друго освен състояния на човешкия ум и сърце. Когато къщата на човека е добре отоплена, осветена и наредена, когато е нахранен и задоволен, когато сърцето не се смущава от нищо, умът е просветен, когато е здрав и спокоен, човек е в рая. Няма ли подслон, гладен ли е, болен ли е, човек е в ада.

	3069

	Духът Божий – това е светлината и виделината на света.

	3070

	Със ситно сито приятелство не се прави. Щом съжалявате хората, че страдат, че грешат, не ги съдете, но им помагайте. При хората ще отивате с едри сита и широки сърца.

	3071

	Хич не се заблуждавайте, че някого може да оправите, ако той няма желание да се оправи. Нито добър може да направите някого, нито умен, нито търпелив. Всеки си е със себе си.

	3072 

	Иска ли да има успех в работата си, човек трябва да се огради, никой да не го смущава.

	3073

	Телата на човека.

	С едно тяло човек влиза във физическия свят, с две – в астралния, с три – в умствения, с четири – в причинния, с пет – в будическия – Нирвана. Най-красивото тяло и най-съвършеното е на любовта – седмото тяло. Старите алхимици за него са говорили.

	3074

	Светли мисли.

	Когато имаме светли мисли, ние живеем в мир и съгласие. Щом дойде малко помрачение, готови сме да изменим нашите отношения. Злото произлиза от помрачаване на ума.

	3075

	Между затвора и женитбата има нещо общо – това са обикновени процеси, еднакви, но с различни имена.

	3076

	Чисто сърце, светъл ум, обширна, необятна душа и мощен дух – това е веригата, с която може да вържете злото и да бъдете свободни.

	3077

	Силен е онзи, в когото Бог живее.

	3078

	Красиви качества.

	Точността и търпението – красиви и велики качества.

	3079

	Времето.

	Човек трябва да цени както своето време, така и на другите. Не злоупотребявайте с времето на своите ближни. Учтивият е не само внимателен и търпелив, не само изслушва другите, но и не губи времето никому.

	3080

	Вие боледувате, понеже ви липсва нещо Има една магнетическа сила, конто, като липсва в човека, той заболява.

	3081

	Особена атмосфера ще се създаде около вас, ако знаете как да произнасяте думите живот, благост, любов, мъдрост, извор, Христос, Дух.

	3082

	Използувайте силата на думите и за лекуване – метод прост и евтин. Трябва да ги произнасяте със сила, концентрирано, за да има резултат.

	3083

	Даване.

	Добрият човек дава и не мисли колко е дал, защо е дал, заслужено ли е дал.

	3084

	Добрите резултати не се получават чрез бързане, но чрез постоянство и любов.

	3085

	Ако живеете по законите на Бога, няма защо да се жените; ако сте вън от Неговите закони, женете се колкото пъти искате.

	3086

	Словесното мляко.

	Ако се храните със словесното мляко, за което апостол Петър говори, и лицето ви ще се измени, и общественото ви положение ще се подобри.

	3087 

	В природата безсловесни същества няма – всичко говори.

	3088

	Мислите и чувствата определят какво ще е положението ти в света, какви приятели ще имаш, здравето ти – всичко зависи от мисълта

	3089

	Слава.

	Всеки благороден човек е Божествена слава, изказана, въплътена, видима

	3090

	Пространството.

	Цялото пространство, в което ние живеем и се движим, е пълно със същества от разни категории и култури Слънчевата светлина се движи със 180 000 мили в секунда, за да измине само диаметъра на нашата Вселена, който, за да се премине, трябват 31 000 години, а тези същества, от различните йерархии, се движат с още по-голяма, невероятна бързина.

	3091

	В Божествения път.

	Когато сте в Божествения път, умът и сърцето са спокойни, гледате на всички хора и грешки снизходително, светло ви е, радостно ви е Отклоните ли се от този път, идват различни смущения – това е една малка диагноза, за да следите в какъв път вървите.

	3092

	Не да правя всичко, каквото искам, но всичко, което правя, да е добро.

	3093

	За в бъдеще нужната енергия за отопление и осветление ще я вземаме направо от пространството.

	3094

	След смъртта.

	Като убиете едно същество, след смъртта си то може да прави много по-големи пакости, отколкото приживе. За предпочитане е да държите лошите хора на земята, отколкото да ги убивате Имате една запушена стъкленица с газ. Докато е затворена, вие сте в безопасност. Какво ще стане с вас, ако се отвори стъкленицата?

	3095

	Които убие, ще го убият Кой каквото е извършил, непременно ще му се върне. Ако не ви мразят хората, нищо няма да излезе от вас, няма да се повдигнете. Я ми кажете кой светия, кой праведник, кой Учител не е бил гонен?

	3096

	Всяка лоша мисъл е един дисонанс. Коригираите я веднага Веднага заменете лошата мисъл със светла и хармонична.

	3097

	В никакъв случай няма да жертвуваш висшите интереси на своята душа за благото на тоя свят.

	3098

	„Да прогледам, Господи!“

	Христос пита слепия: „Какво искаш от Мен?“ – „Да прогледам, Господи!“ – „Да бъде според вярата ти!“ И прогледа той. Ето едно съществено желание Онзи, който не може да слави Бога, той е сляп.

	3099 

	Най-голямото благо в живота на човека е неговият дух. Духът е родил второто благо – живота. Третото благо е кръвта, от която зависи неговото здраве.

	3100

	Ще дойде това, за което човек постоянно мисли, и това, което постоянно отрича, и то ще дойде. Ако помислите, че ще забогатеете, ще забогатеете, ако помислите, че ще загазите, ще загазите. Ако по-мислите, че ще се разболеете, болестта ще дойде.

	3101

	Христос. 

	Христос е съвкупност от всички разумни души. Той е един възвишен дух, един колективен импулс.

	3102

	Погрешката на един човек е погрешка на хиляди същества и доброто на един човек е добро на хиляди същества. В този смисъл светията е колективно същество.

	3103

	Всичко в света живее. Няма мъртва материя.

	3104

	Ето една идея, на която може да служите: „Аз мога да бъдат такъв, какъвто Бог ме иска.“

	3105

	До края на този век ще дойдат осем хиляди адепти, които ще се въплътят по всички краища на земята и ще дадат нова насока на обществения, на религиозния и семейния живот, както и на цялата култура.

	Сегашната вселена ще изчезне и вместо нея ще се яви нова. Някои адепти твърдят, че всички живи същества, както и слънцето, постепенно изгубват енергията си, изтощават се; тази енергия от цялата вселена отива в пространството и служи за съграждане на нова вселена. Тогава всички живи същества от старата вселена ще бъдат преместени в новата, при нови условия за живот. В Еклисиаст Соломон е писал за новата вселена.

	3106

	Всеки човек като проява на Бога е толкова важен, колкото и най-забележителните хора на земята.

	3107

	Правило. 

	Когато си нещастен, не влизай в дома на приятеля си.

	3108

	Докато не се освободи от своите земни връзки, човек не може да мине в по-висок свят.

	3109

	Новото идва отвътре, не отвън. Не са хората, които могат да внесат нов строй. Има един Божествен план, който ще се реализира. Политиците няма да спасят човечеството. Любовта ще го спаси. Политическите партии идат в света по силата на специален закон. Искате или не искате, те ще дойдат, както расте троскотът по нивите.

	3110

	Един добър приятел струва повече, отколкото богатството на целия свят.

	3111

	Три неща.

	Умният се учи от три неща от погрешните на хората, от своите опитности и от знанието и опитностите на великите хора.

	3112

	Спасението ви се крие в чистотата на вашето тяло, в чистотата на вашия ум и на вашето сърце.

	3113

	Умът, сърцето и волята са условия и възможности за постигане щастието на един народ, едно общество, един човек.

	3114

	Едно правило. 

	Говорете, когато имате да кажете нещо хубаво Не говорете, когато имате да кажете нещо лошо.

	3115

	Здравето.

	Здравето на човека произтича от волята му, щастието – от неговия ум, а блаженството – от неговата душа.

	3116

	Умният никога не спи и никога не се обезсърчава. Умният всичко може да направи, за него няма нещо невъзможно.

	3117

	Когато на някой човек се забие трън в крака му, той става нервен Извадете тръна и той ще се успокои. Ако днес съвременните хора са лоши, то е, защото всеки си има по един трън в плътта, който не го оставя на спокойствие Не съм срещнал човек, който да няма трън, и апостол Павел имаше такъв трън, който мира му не даваше.

	3118 

	Определено време.

	Всяко благо, което ще възприемете, си има определено време, година, месец, ден и час. Щастието в света не е произволно, то идва точно на определеното време

	3119

	Истината, като тури печата си, с нищо не може да се изтрие Външният живот е израз на вътрешния.

	3120

	След всеки период от седем години, в човека се започва една нова фаза – развитие на ново тяло Такива тела има седем В по-духовно развитите има още три, а в най-напредналите още две. Значи в човека може да се развият 12 тела.

	3121

	Ще дойде ден.

	Ще дойде ден, когато хората ще се съобщават направо със Слънцето, ще знаят всичко, какво става там.

	3122

	Човекът е малък свят, които се поддържа от Божествени енергии на непознати възвишени същества.

	3123

	В продължение на 45 години сегашният порядък и ред в света ще се измени, няма да остане помен от него. (1941-1942 г. съборни беседи.)

	3124

	Посявам дръвчета – когато пораснат, ще видим какъв е плодът им.

	3125

	Щом обикнеш Бога, в душата ти ще настане мир, а в сърцето пълнота. Ще ходиш ли при това положение пред вратата на този и на онзи да искаш тяхната любов?

	3126

	Щом      обикнеш.

	Човек трябва да бъде изоставен от всички, за да се освободи от заблужденията.

	Докато има поне един човек, на когото да разчита, той не може да се освободи от заблужденията си.

	3127

	Няма по-велико страдание от това да се отчуждиш от Бога.

	3128

	Ако погледнете човека с окото на ясновидец, ще видите, че той е обвързан от главата до краката с хиляди нишки, някои единични, други двойни Пожелае ли да се повдигне нагоре, веднага нишките го дърпат надолу Ако иска да се освободи от тях, трябва да намери опитен лекар, който знае как да пререже тези нишки

	3129

	Силата на човека е в изпълнението Волята Божия, а не в говоренето.

	3130

	България е една духовна банка, която засега кредитира цялото човечество.

	3131

	Там, дето има светлина, има живот. Там, дето има движение, има живот. Там, дето има разширение, има живот.

	3132

	„Да бъде такъв, какъвто Бог го е създал“  – така ще казвате за всеки, когото срещнете. Не критикувайте, не осъждайте.

	Мисли така, както Бог те е създал. Чувствувай така, както Бог те е създал.

	3133

	Краят на кармата.

	Сега е краят на века – ликвидиране на човешката карма.

	3134

	Ти се притечи да помогнеш, пък не мисли за кармата на другите.

	3135

	Ти да обичаш – това е силата. А дали другите те обичат, това е тяхна работа.

	3136

	Концентрация.

	Нямате стотинка в джоба си. Ако концентрирате силно мисълта си, вие може да имате един наполеон след малко в джоба, стига да владеете този закон на концентрацията.

	3137

	Знание е само това, което сме опитали, другото е предположение.

	3138

	Сега ви давам материал за работа за 2 000 години.

	3139

	Правило.

	Хранете хубави мисли, хубави чувства към всяко нещо, което Бог е създал.

	3140

	Вие искате всичко, каквото пожелаете, Бог да ви го даде, но като дойде вие да направите нещо за Господа, казвате: „Ще помислим.“

	3141 

	Всяка скръб показва, че една работа не е свършена, всяка радост показва, че една работа е свършена. Щом намериш една работа несвършена и я свършиш, веднага скръбта ще се превърне в радост. Недовършените работи трябва да ги свършите.

	3142

	Доброто. 

	Доброто укрепва нервната система. Из-общо здравето зависи от силата на доброто.

	3143

	За да накажеш един човек, покажи му своята най-голяма доброта.

	3144

	Човек е една малка вселена, в която съществуват същите закони, които съществуват в голямата вселена.

	3145

	Един от големите недъзи на хората е, че се занимават с чуждите погрешки. Това е опасен път, но да не виждате погрешките, също е опасно.

	3146

	Изповед човек може да направи само пред Бога. Пред глупав човек не се изповядвай.

	3147

	При болестни състояния може да казвате: „Господи, на Тебе уповавам, на Тебе възлагам товара си. Обичам Те, Господи. Благодаря Ти, че си решил да ме очистиш.“

	3148

	В природата има интелигентни същества, които проникват всичко със своята светлина Има много видове лъчи и тези същества се проявяват в природата Когато гледаме небесните светила, ние влизаме в контакт с тези същества, с вечността, с един свят на хармонията и с мислите на висшите същества, които населяват звездите.

	3149

	Кармата считам за тъмнота, дихармата – за светлина.

	3150

	Цялата жива природа участвува в организацията на човешкия мозък. Всички култури на миналото с техните религии, науки, изкуства са само лаборатории, в които мъдрите обитатели на Царството Небесно са работили върху структурата на мозъка и на сърцето на човека.

	3151

	Доброто служи затова, за да се превърнат енергиите на злото в сили, които да са подчинени на доброто.

	3152

	Няма по-велика сила от тази да придобиеш съзнанието, че Бог е с теб.

	3153

	Поправи я. 

	Всяка погрешка, която виждаш, поправи я. Може друг да я е направил, няма значение, тя е и твоя – поправи я.

	3154

	Небитието е по-голяма реалност от Битието.

	3155 

	Никога не съдете хората Нито себе си осъждайте Погрешка, която не можете да изправите, оставете я настрана, не се занимавайте с нея Всеки, който прави погрешки, ги прави от незнание Ако знае какви ще бъдат резултатите от една погрешка, няма да я прави

	3156

	Злото.

	Човек по естество е повече добър, отколкото лош, но понеже не проявява своето добро, то злото, което е в него, макар и да е малко, понеже го проявява, то се вижда, като че е по-голямо

	3157

	Човек, на когото Духът говори, не мисли за себе си, той заема всякога последно място

	3158

	Ближен е всеки, който спомага в пътя на вашето Божествено и духовно развитие, а враг е всеки, който ви спъва, макар и несъзнателно.

	3159

	Докато аз обръщам внимание на яденето, на парите и на отношението, което имат хората към мен, аз не мога да живея Божествен живот

	3160

	Мъчна работа.

	Мъчна работа е това – да виждате, че един човек ви прави пакост, и да мислите, че това е за добро

	3161

	Това, което имате, никой не може да ви го отнеме, но и това, което нямате, никой не може да ви го даде Никой не може да ви направи умен или добър, ако не сте умен и добър

	3162

	Само човек, който мисли, може да бъде смирен

	3163

	Материя. 

	В света има една константна материя, чиста, от която зависи прогресът на човека Каквото се направи в нея, остава вечно Има друга материя, преходна, нечиста, неорганизирана, от нея се раждат всички противоречия и болести Тя може да е малко по количество, но е динамична

	3164

	Все, що попросите, ако вярвате, ще ви бъде.

	Все, що попросите, ако се надявате, ще ви бъде.

	Все, що попросите, ако обичате, ще ви бъде.

	3165

	„Ще изправя погрешната си“ – Това е законът на подмладяването.

	3166

	Страданието е метод за чистене Всеки страда, за да се очисти Това, което търсиш, ще го намериш при абсолютната чистота.

	3167

	Силен.

	 Силен човек е онзи, които може да пресъздаде своя ум, своето сърце и своето тяло Това значи да се обнови

	3168

	Кои човек е пратен от Бога? – Този, който ви изважда от водата, когато се давите. Може да ви е брат, но ако не ви изважда от водата, не е пратен от Бога и не ви е брат. Онзи, който ви помага, когато сте в нужда, той е от Бога пратен.

	3169

	Когато обичате.

	Когато обичате, за любовта си никому не говорете нищо. Не казвайте, че обичате. И този, когото обичате, не трябва да знае.

	3170

	Природата си служи със символи и с отпечатъци. Няма престъпление или добро, което човек да е направил и за което природата да не е турила отпечатък върху неговото тяло. Тя отбелязва всички престъпления и всички добродетели.

	3171

	Реално. 

	Реално е само това, което никой не може да ти отнеме. Единствената собственост на човека е неговият дух, неговата душа, неговият ум, неговото сърце и неговото тяло.

	3172

	Мислите определят съдържанието на човека, а постъпките му – неговата цена и устои.

	3173

	Не е нужно окръжаващите да знаят твоите духовни възгледи. Духовният елемент е нужен на човека дотолкова, доколкото той сам да разбере вътрешния смисъл на нещата.

	3174 

	Когато е светло.

	Не може ли човек да не се цапа? – Може, но трябва да пътува през деня, когато е светло. Ако пътува нощем, в най-голямата тъмнина, ще се цапа.

	3175

	Творчески процес.

	От чистата, правата, свободната мисъл не се поврежда умът, а от безпокойства, тревоги и порочен живот се поврежда. Може да мисли само свободният човек. Мисълта е един творчески процес на свободата.

	3176

	Щом намислиш да направиш едно добро, направи го моментално. Отлагаш ли, нищо не излиза. Още по-лошо е да почнеш да ровиш дали направеното добро е хванало корен, дали този, на когото си го направил, е заслужавал. Доброто е мощ- на сила. В него е скрит един възвишен, чист и свят дух.

	3177

	Думата „АУМ“ е свещена, останала от една възвишена култура. Аум, Амен, Амин, Ом е една и съща дума с много мощно въздействие, с мощно значение. Целият Всемир си служи с нея. Ако често я произнасяте, дори и несъзнателно, ще опитате силата ѝ. АУМЕН – АМИН съдържа всичко в себе си. Аумен – това е ключът, с тази думичка ще отключвате всички врати

	3178

	Заместване.

	Ако ти имаш в себе си едно лошо желание, не трябва да го изкореняваш, но ще му противопоставиш някое добро желание, което да замести лошото. Загнезди ли се във вашия ум мисъл, която ви безпокои, ще направите същото – ще я замените с някоя светла мисъл.

	3179

	Които иска да реформира, да организира своето тяло, най-първо трябва да се научи да диша правилно и да се храни с плодове, с жито, ориз, царевица, ръж.

	3180

	Точността. 

	Красиво качество е точността. Точността е съграждане, хармония, такт, музика.

	3181

	Всички сме едно. Да правим зло на другите, значи да правим зло на себе си.

	3182

	Обидили сте някой човек. Какво трябва да правите? Ще потърсите случай да му помогнете. Когато го намерите в някакво затруднение, веднага да му се притечете на помощ.

	3183

	Ненаситните желания – това е робството на човека.

	3184

	Прошката, търпението и благостта – това са най-хубавите качества на човека. Те са и важни методи за лекуване.

	3185

	В известен момент от живота, когато трябва да усилим нашата воля, да я съединим с Бога, трябва да постим.

	3186

	Който има душа, не говори лошо за хората.

	3187

	В бъдеще вие ще обичате близките си и приятелите си не за това, което те правят за вас, но за това, което вие може да направите за тях.

	3188

	Услуга. 

	На всеки човек може да се представи случай да направи услуга на свой неприятел и да му стане приятел. Използувайте този случай.

	3189

	Всеки човек, с когото сте в съприкосновение, е необходим за вашето повдигане.

	3190

	Човек влиза в съприкосновение с Бога чрез светлината, чрез въздуха, чрез водата и чрез храната. „Ние живеем и се движим в Бога.“ Ние живеем и се движим в светлина, във вода, във въздух и в храна, и посредством тях.

	3191

	Любовта. 

	Любовта е силата, с която се моделират и най-твърдите елементи. Ти, ако не обичаш, ще останеш един посредствен човек. Прогресът е възможен само при Любовта.

	3192

	Откажеш ли се да извършиш едно добро, всякога се понижаваш.

	3193

	Всяко нещо, за да го намериш, трябва да го обичаш.

	3194

	Любовта разкрива Бога в нас, Духът Му осъществява тази любов.

	3195

	Докато Божията Любов и Духът Божий не изпълнят човека, той е странник, чужденец на земята.

	3196

	Има един закон в природата, според който, когато човек иска да изправи известни грешки на хората, всички тези грешки се натрупват у него. И този човек ще съжалява хиляди пъти, че се е заел с тази работа Така че не мислете, че когато изнасям недъзите на хората, аз не взе-мам нищо от тях. Не, аз поемам половината от тях. Когато се изнасят погрешните на хората, се изисква голямо внимание. Съзнанието трябва да бъде будно, иначе конците могат да се скъсат. Когато се изнасят чужди погрешки, това трябва да става по възможност с по-голяма благост и чистота, с по-голямо благородство от страна на този, който ги изнася.

	3197

	Живата природа обича ония хора, които имат висок идеал Живата природа се интересува от умните, добрите, трудолюбивите хора и на тях им съдействува, другите тя ги оставя в избите до второ разпореждане.

	3198

	Било голямо или малко злото, в него има нещо добро.

	3199 

	Когато човек скърби, че някоя добродетел не се е развила в него, тази скръб е на място.

	3200

	Върху всяка създадена форма е отпечатана Волята Божия.

	3201

	Ти не можеш да бъдеш здрав човек, ако си в стълкновение със средата, в която живееш.

	3202

	Мисълта е, която строи хубавите форми.

	3203

	Ако искаш да ти е мирна главата, не хвали доброто и не кори злото.

	3204

	Божиите блага идват чрез музиката.

	2005

	Музиката е велико благо, което слиза от Бога в човешката душа.

	3206

	Страданието.

	Страданието е единственият начин на земята, по който ние можем да познаем Бога.

	3207

	Калта е потребна отвън, не я слагайте във вашата глава.

	3208

	Не се спирай само на една постъпка, тя не определя човека.

	3209

	Спасението.

	Ние търсим спасители вън от себе си. Такива спасители няма. Спасението на човека идва от неговото разбиране.

	3207       

	Многото осакатява, малкото се благославя.

	3211

	Дали ходя, дали гледам, дали работя, дали ям сладко, дали слушам, аз Го обичам Господа, навред е Той, и съм радостен и доволен от всичко.

	3212

	Искам да живея и ще живея тъй, както Бог иска.

	3213

	На място.

	Във всяка една форма е скрита велика Божествена идея и като я прочетеш, ще видиш, че всяко същество е на място.

	3214

	Еволюцията – това е проявената любов.

	3215

	Красиво е, когато човек се намери пред изпитание и запази присъствие на духа си.

	3216

	Външно налягане.

	Когато страдаме външно, ние печелим вътрешно.

	Страданията се външно налягане, за да се роди вътрешната сила.

	3217

	Ще страдате, докато превърнете всичко в мисъл.

	3218

	За да се оправи светът, всеки трябва да оправи себе си, своя свят.

	3219

	Хората умират понякога, защото няма кой да ги обича.

	3220

	Да се молиш.

	Да се молиш на Бога, това не значи да ходиш на църква или да си вдигнеш ръцете, или да коленичиш. Да се молиш на Бога, значи да изпълняваш Волята Му и да не правиш зло.

	3221

	Това, което днес извършите, то е извършено.

	Силният човек върши работата днес, а слабият я оставя за в бъдеще.

	3222

	Ако посееш семето на бодили в нивата, Господ няма да даде пшеница, бодили ще даде.

	3223

	Реалността.

	Нещата във външната природа са само една проекция на нашия ум. А зад нашия ум седи реалността на нещата.

	3224

	Същественото.

	Когато ние се разочароваме от живота, това значи, че нямаме същественото. Обезсърчението идва от това, че нямаме почва, върху която да градим.

	3225

	Всеки трябва да се почита за това, което е, а не за това, което не е.

	3226

	Нов закон.

	Всяко нещо, което се върши без любов, е престъпление.

	3227

	Настава някаква буря за вас – тя идва да подобри вашия живот. Идва сиромашия – това е за ваше добро. Идват несгоди, идват болести, това е за ваше добро. И доброто е за добро, и злото е за добро.

	3228 

	Един човек да те обича, това е нещо велико. Това значи, че Бог те обича Любовта е от Бога.

	3229

	Добрият човек винаги отстъпва. Силният също отстъпва. Не се плашете от отстъпването и от жертвата, която може да направите.

	32.10

	Каквото и да правите, да е точно и хубаво, без погрешки.

	3231

	Само онова богатство, което може да носите постоянно със себе си, е ваше и е реално.

	3232

	Винаги благодарете.

	Ядеш ли, постиш ли, благодари на Бога. Страдаш ли, или се радваш, благодари на Бога Боледуваш ли, или си здрав, благодари. Благодарете винаги, за всичко.

	3233

	Гледайте на тялото си като на нещо свещено. Човек чрез тялото си има отношение към космоса. Всяка дисхармония, причинена някога в тялото му, внася дисхармония и в космоса. Има центрове в човешкия организъм, които не трябва да се докосват.

	3234

	Всяка завършена форма е красива. Колкото по-будно и по-широко е съзнанието на човека, толкова по-красив е той.

	3235

	Честният.

	Човек е точен по отношение на тези, които обича.

	Честният е точен спрямо всички.

	3236

	Всички лоши мисли и постъпки в живота носят и своите лоши последствия.

	3237

	Когато твоето отношение към Бога е правилно, всички хора постъпват с тебе добре

	3238

	Умен.

	Умен е онзи, който и в най-голямата тъмнина може да намери пътя към Бога.

	3239

	Две свещени положения.

	Да дойде Бог чрез Духа Си да живее у нас.

	Ние да влезем и да живеем в Бога.

	3240

	Храната, водата, светлината, въздухът, сладката дума, обмяната с добрите хора – това ще бъдат лекарствата ви за в бъдеще

	3241

	Когато правиш добро – крий го, а когато правиш зло – открий го. Нека го знаят и видят всички

	3242

	Лошото в живота да бъде открито за хората, а доброто да бъде открито за Бога.

	3243

	Няма по-хубаво нещо от това да бъдете внимателни към всички и всичко.

	3211

	Пристъпвайте с благоговение към всяка душа, за да пристъпват и към вас с благоговение.

	3245

	Когато правим нещата от любов към Бога, Той ще ни даде това, което обичаме.

	3246

	И слабият, който спи, и силният, който спи, всякога са слаби.

	3247

	Любовта.

	Навсякъде и във всичко действува Любовта, скрита дълбоко, като един вътрешен импулс.

	3248

	От страха и тщеславието умът не трябва да иска никакъв съвет.

	3249

	Извън Любовта човек е като рибата извън водата. Вън от Любовта ли живее човек, ще се задуши.

	2050

	3a размишление.

	 „Любов безгранична, в която Бог живее.“

	3251

	Добродетелният човек е силен, а разумният човек е смирен.

	3252

	Задача.

	Задачата на всеки човек е да бъде проводник на Божественото. Човек не е дошъл на земята за удоволствия, но за работа – да трансформира своята материя, която за в бъдеще ще бъде в услуга на висшите същества. Човек е дошъл да учи и се усъвършенствува, да придобие повече светлина и повече топлина, да разшири своята душа, да усили духа си.

	3253 

	Истински човек е този, който проявява любов, разумност, истина и добродетел. Той знае кога и как да ги проявява.

	3254

	Добрата постъпка е магическа – в нея е скрита Божествена сила.

	3255

	Добрата постъпка има отношение към Цялото и те свързва с цялото небе.

	2056

	Да станеш свет.

	Велико нещо е човек да стане свет, но това се постига в стотици и хиляди години съзнателен живот.

	3257

	Каквото и верую да имате, не го споделяйте с хора, които не са в състояние да го разберат.

	3258

	Губи се само временното и преходното. Вечното никога не се губи.

	3259

	Без Любов вие не може да прогресирате в никакъв случай, крачка напред не може да направите.

	Великата задача е:

	3260

	Да вдигнете своя кръст на гърба си, да разрешите противоречието, което се крие в него и да кажете.“Не моята воля, а Волята на Отца си ще изпълня.“

	„В Твоите ръце предавам духа Си.“

	3261

	Нашата душа е плод на Божията Любов, лъч от слънцето на Любовта.

	3262 

	Да знаеш нещо, без да можеш да го направиш и приложиш, това не е знание. Живо знание е това, което е опитано и проверено

	3263

	Истинското знание.

	Обикновеното знание, което имате, не е онова знание, което дава смисъл на живота В който момент придобиете истинското знание, вие ще преживеете дълбока вътрешна радост

	3264

	Знанието за съприкосновение с Бога, знание за Духа, за Любовта, знание, което носи радост, мир, светлина и живот, е истинско знание.

	3265

	Без начало и без край.

	Животът е без начало и без край. Когато една форма се разруши, животът минава в друга форма. Един е животът. Едно съзнание прониква всички живи същества. Единният живее във всички живи същества. Той се проявява във време и пространство, но е извън времето и пространството.

	3266

	Когато започнеш да мислиш, ти се проявяваш

	3267

	Свобода.

	Свободата не е външен процес, а вътрешен. Свобода има само онзи, който е съединен с Бога, който е намерил своето място в космоса. Свободен е онзи, който люби, който е благ. Свободният само може да се развива. 

	3268

	Истинската свобода идва отвътре, сам се съди човек, сам се ограничава, това е то свободата на духа.

	3269

	Светлината.

	Светлината носи Божието благословение. Тя е жива и силна. Тя прониква навсякъде, лекува болести и недъзи. Тя разкрива нещата такива, каквито са. На нея всичко цъфти и зрее.

	3270

	Всичко е светлина. И човек е изтъкан от светлина.

	3271

	Светлината показва, че в природата съществува разумност.

	Всеки светлинен лъч е живо същество, проводник на особен род енергия.

	3272

	Прекалената похвала не е на място. Тя крие в себе си нещо користолюбиво.

	3273

	Чистота. 

	Чистотата носи здраве, живот, повдигане, устойчивост. Чистотата ни отваря вратата за висшето познание и вътрешната светлина

	Само чистият ще види Бога

	3274

	За да бъдете здрави, весели, умни, учени нужна ви е абсолютна чистота – физическа и духовна.

	3275

	Да се занимаваш с недъзите на хората, това е зараза, която разрушава организма ти Идейна чистота се изисква от човека

	3276

	Молитвата. 

	Молитвата трябва да бъде точна, кратка, ясна,интензивна.

	Молитвата е дишането на душата.

	3277

	Молитвата е Божествен лъч, който излиза от душата на всеки човек.

	Истинската и дълбока молитва подразбира само един кратък момент, а не механическо произнасяне на думи с часове.

	3278

	Знанието е резултат на съзнанието, а чрез съзнанието душата се съобщава с Божествения свят.

	3279

	Животът на който и да е от вас е неоценим.

	3280

	Всичко е определено за този, който разбира законите В живота случайности няма.

	3281

	Опорната точка на живота е търпението.

	3282

	Духът. 

	Духът е реална същност, най-реалната, най-съществената, основата на Битието. Синът и Духът са едно и също нещо.

	3283

	Виделината е Духът. И светлината е Духът.

	3284

	Само душата има пряко общение с Духа. Духът Божий ръководи човешката душа и работи над нея.

	3285 

	Моята мисъл трябва да бъде права и светла заради мене, заради другите, за Онзи, Който живее в мене, за цялото Небе, което я вижда.

	3286 

	Почивка.

	Може и знае да почива само умният човек.

	3287

	Дом, построен на канара, не се разрушава. Канарата е душата. Ако има нещо реално в света, то това е човешката душа.

	3288

	Душата е чиста, тя не може да се поквари, да се разруши, защото Бог живее в нея.

	3289

	Злото черпи сила от доброто.

	3290

	Душата.

	При мъчнотии

	Душата за всички времена си остава скъпоценен камък на Небесното Царство. Тя е произлязла от Божественото дихание, тя завинаги ще остане благоуханието на живота.

	3291

	При мъчнотии

	изговаряйте тази формула: „Ще го бъде тъй, както аз не зная.“

	3292

	Тялото е храм на Бога, а сърцето олтар на Любовта. Тялото е дете на душата.

	3293

	Щастието се дължи на вътрешната връзка на човека с Бога, т е. на онази вътрешна светлина, която озарява човешкия ум. Идеята за Бога трябва да изпълни ума. А умът се събужда само от Духа Божий. Без Божия Дух не може да се образува никаква мисъл.

	3294

	Красотата е израз на човешката разумност В живота красотата е лечебна сила, магическа сила.

	3295

	Кажете:

	 „Господи, просвети нашите умове, дай ни светлина. Дай ни знание и мъдрост, да изпълним Твоята блага Воля!“.

	3296

	Духът Божий се изявява чрез сърцето. Бог говори първо на сърцето. Който обича Бога, е уравновесил силите на сърцето си и за Бога е готов на всички жертви. Сърцето е пулсът на целия космос. Сърцето е център на астралното, звездното тяло. Затова трябва да е заключено с девет ключа за всичко друго, освен за Бога.

	3297

	Добрата мисъл.

	Добрата мисъл е семе за добра постъпка. Добрата мисъл е Божествена, възвишена, ясна, свободна

	3298

	Да бъдем непреривно добри Любовта ни да бъде непреривна Да бъдем в общение с всички хора по лицето на земята чрез мисълта си.

	Доброто да се прояви

	3299

	Добрата постъпка прави човека вътрешно свободен. Щастлив е този, който живее добре и постъпва добре.

	3300 

	
VІІ КНИГА –  МИСЛИ ЗА БОГА И УЧИТЕЛЯ 

	 

	Бог е      Любов.

	Бог е върховната сила, която почива върху неизменната Мъдрост и интелигентност. В Него е всичкото благоволение и справедливост, които са образ на красотата В Него е добродетелта и предвечно- то спокойствие. Бог е Любов, която е над всичко, над всяко живо същество; тайна, която е над всяка наука; промисъл, който превишава всеки разум; съвършенство, което надминава всяко понятие.

	3301

	Бог е същина, която не се доказва. Бог е същество извън времето и пространството, извън съзнанието, извън живота, но съдържа в себе си времето и пространството, и живота, и съзнанието, и интелигентността. Бог не може да се докаже – реални са само ония неща, които не могат да се доказват Всички неща, които се доказват, са сенки на реалността.

	3302

	Бог се весели.

	Казано е в Писанието: „Да възлюбиш Господа Бога твоего с всичкото си сърце, с всичката си душа, с целия си ум, с всичката си сила.“ Това значи да отразиш Божественото в себе си. И когато Божественото се види отразено в човешката душа, Бог се весели, човек се радва. Когато човек загуби радостта си, това показва, че Бог е недоволен от него.

	3303

	Вярата в Бога.

	Онова, което търсим, може да го намерим само в Бога. Вярата в Бога ще ни покаже къде можем да го намерим Това, което търсим, може да го намерим само по закона на Любовта.

	3304

	Цялото небе не може да побере Господа, а хората мислят, че Той може да е в някоя църква и там отиват да Го търсят, да Му се молят Единственото място, където Бог говори, е човешкото сърце и човешката душа.

	3305

	Името Божие.

	Името Божие е сила, а не само понятие. И който призовава Името Божие като сила, той всякога ще има отговор на това, което иска.

	3306

	Без светлина ние не можем да видим Бога

	3307

	Всеки човек, които е работил за Бога, има право на блага

	Ако работите за Бога, и дърветата, и водите, и хората, всичко ще работи за вас

	3308

	Господ е сила.

	Господ е в светлината Господ е във въздуха, който приемаме, и в храната, която приемаме Не Го виждаме, но с тази сила ние сме в съприкосновение постоянно.

	3309

	Енергията, която идва отгоре и се спира в нашия мозък, за да се прояви, ние наричаме Бог. Тази енергия не произтича от нашия мозък

	3310 

	Какво нещо е Господ? – Господ е това, каквото сме ние.

	3311

	Баща.

	Ако вие обичате Бога с всичкия си ум, с цялото си сърце, с цялата си душа и сила, защо ще се тревожите9 Бог, Който е създал цялата вселена, всичките светове, ще ви остави ли гладни?

	3312

	Познавате ли Бога в себе си, вие ще познавате условията, при които може да растете и да се развивате.

	3313

	Обръщането на човека към Бога е подоб- но на обръщането на цветята към слънцето Достатъчно е само да помислим за Бога, за да се отдели от Него един лъч и да проникне в душите ни Този лъч е тъй необходим за нас, както слънчевата светлина за цветята. Хората се опитват да създадат някаква форма за Бога, но каква форма може да се даде на светлината? Светлината сама създава формите.

	3314

	За Бога.

	За Бога няма нищо невъзможно. Той може всичко да направи, и моментално, и постепенно.

	3315

	Бог никога няма да остави някой да завладее тялото Му, т е природата, и да се разпорежда с Него, както иска. Съвременните хора искат да завладеят природата, а с това си навличат ред злини. 

	Хората трябва да се подчиняват и слушат природата, а не да я завладяват. Може да владеят своите страсти, чувства и мисли, но да не се бъркат там, където не трябва.

	3316

	Съзнанието на Бога.

	Невъзможно е да разберете какво представлява Бог в своята същина и пълнота. Не може дори да разберете каква е буд- ността на Неговото съзнание. Той всеки момент е буден, съзнанието Му обгръща всичко. Той е неограничен, мощен в своите възможности да направи, каквото пожелае.

	3317

	Проникване.

	Когато Бог прониква в човека, той изпитва в себе си топло, широко чувство към всичко живо в света. Нищо не е в състояние да го изкара от равновесието му.

	3318

	Отправете ума, сърцето, духа и душата си към Божия Дух, Който обхваща всичко в света и поискайте съдействие от Него за реализиране на всичко възвишено и благородно у вас. Този Дух обхваща всички съзнания, действува вън и вътре в тях. Затова е казано: „Духът Божий се носи по цялата земя.“

	3319

	Само Бог спасява. Той е създал света – Той спасява. В света съществува само една връзка – тя е връзката с Божественото съзнание, което е в сила да помогне на всички хора, на всички живи същества, от най-малкото до най-голямото. Щом човек се усъмни в Бога, обезсилва се, обезсърчава се, изгубва смисъла на живота.

	3320

	„Ишвара“ е свещеното име на Бога.

	3321

	Слънцето. 

	Слънцето символизира Бога на физи-ческия свят. То е велик принцип, който дава живот. Слънцето означава любовта на човека към Бога.

	3322

	Който може да се свърже с Божествения свят, той ще се ползува от здравословните енергии в природата, които повдигат и подмладяват човека. Какво по-силно и по-велико от това да се свържете с живата природа, с разумния свят, с Бога.

	3323

	Ако хората имаха знание за Бога, щяха да придобият истинския живот, знание, светлина , свобода и щастие.

	3324

	Има ли Бог.

	Запита ли ме някой дали съществува Бог       или не, няма защо да му доказвам това на теория, но турям ръката си на главата му. Ако придобие живот в себе си, въпросът е разрешен.

	3325

	Щом обичате Бога, не може да не обичате всички, понеже Той съдържа в Себе Си всички. Бог е Цялото, а всички останали същества са Негови части. Пазете се заради частта да не изгубите Цялото.

	3326 

	Допирна точка.

	Ако хората имаха отношение към Бога, първата им проява щеше да бъде Любовта Първата допирна точка с Бога, с Абсолютното Начало на живота е Любовта, втората е Мъдростта и третата – Истината.

	3327

	Закон.

	Човек може да обича само Бога, а дойдете ли до хората, ще обичате всички Обичате ли Бога, ще почувствувате разширение на ума, сърцето и душата, обичате ли всички живи същества, ще чувствувате друго, а обичате ли само един човек, ще чувствувате нещо съвсем друго.

	3328

	Едно упражнение.

	Представете си Бога като център, от който излиза животът. После си представете една малка буболечица и отправете към нея любовта си, като към същество, излязло от Бога Любов към малкото и към великото Колкото и малки да са някои форми, в които животът тече, те са пълни със съдържание и в тях Бог е вложил мисъл. Мислете една минута за най-малкото и една минута за най-голямото, за Бога

	3329

	Ако работите с радост и любов, и Бог ще ви помага, и природата ще помага

	3330

	„Ще любя, както Бог люби“ – така си кажете и не се боите.

	3331

	Когато човек иска да се избави от влия  нието на света, той се съсредоточава към Бога и себе си или съсредоточава своята умствена деятелност към Бога – това значи пробуждане на Божественото съзнание.

	3332

	Къде е Бог.

	Ако Бога ти отвътре в себе си не можеш да намериш, отвън никога няма да Го намериш Когато Го намериш в себе си, тогааа ще Го намериш навсякъде в природата

	3333

	Бог е Дух.

	Духът е най-великата реалност. Духът е изявление на Бога Духът е това, което дава живот, което прониква цялото пространство, твори и съгражда Брама, Йехова, Атма Виделината, която слиза отгоре, основата на Битието

	3334

	Идеята за Бога трябва да изпълни ума Човешкият ум се събужда само от Духа и чрез Духа Божий. 

	Без Божия Дух не може да се образува никаква мисъл

	3335

	Отношения.

	Когато отношенията на човека към Бога са прави и на първо място поставени, само тогава той ще бъде в състояние да помага на хората и всички живи същества Отношенията на човека към Бога имат еднаква стойност за всички вре-мена и епохи, а останалите отношения са относителни и променчиви.

	3336 

	Бог се занимава с велики работи, със създаването на слънца и вселени, но се занимава и с мравката, и с всяко живо същество.

	3337

	Бог проговаря.

	Докато човек е здрав, докато е богат, докато има приятели, жена, деца, докато има имоти и къщи, Бог няма да му проговори. Всички могат да му говорят, но не и Бог. При най-големите страдания ще потърсите Бога и Той ще ви проговори.

	3338

	Само Бог е дълготърпелив и Него никой не ограничава. Нежността, благостта, които притежава душата ти, са качества на Бога

	3339

	Бог може.

	Бог може да промисли за нас, но не може да учи за нас.

	3340

	Човек, който мисли, може да вярва в Бога. Бог създава всички форми, но Той сам няма никаква форма. По-голямо същество от Него няма, и по-малко от Него няма.

	3341

	Едно цяло.

	Всички добри хора, които живеят по цялото земно кълбо, било като живи или заминали – всички съставляват едно цяло с Бога.

	3342

	Специално отношение.

	Бог има различни отношения към всички живи същества, излезли от Него – даже към две същества няма еднакви отношения, а специално към всяко поотделно.

	3343

	Ще ме избави.

	Щом уповавате на Бога, каквато и голяма мъчнотия да имате, кажете: „Онзи велик закон, който направлява света, ще ме избави, ще ме изведе на спасителния бряг.“

	3344

	Като кажем „нагоре, към Бога“, подразбираме един по-обширен организъм, отколкото е нашият. И ние съставляваме един уд, една малка частица от този организъм.

	3345

	Храм божий.

	Вие ставате сутрин и нищо не мислите за вашето тяло, а то е „храм Божий“. Направете една молитва за него Радвайте се, че Бог е поставил всички тези малки душички – клетките, в това тяло, и след милиони години те ще станат отделни, големи хора като нас.

	3346

	Човешката душа е плод на Божията Любов. „Аз съм жив и Бог е в мен, а щом е мой Бог, с Него мога да направя всичко.“

	3347

	Само Бог.

	В света само Бог е единица, разумният принцип, Който е създал всичко и живее за всички. Само Бог може да живее самичък, а всички същества от Бога надолу имат нужда един от друг, да си помагат.

	3348

	Природата, или Бог, винаги изявява своя та благосклонност към нас чрез страданията

	3349

	Човешките дарби са от Бога.

	3350

	Любовта.

	Любовта е атрибут само на Бога. Всички, които излизат от Бога, са любов – Бог, Които е в хората, е Любов

	3351

	В съзнанието на Бога няма промени, няма настроения, но понеже хората не са способни да възприемат Божията Любов, те са недоволни и мислят, че Бог е недоволен от тях. Божественото съзнание е всякога тихо и спокойно и щом човек се докосне до това съзнание, се пречиства, недоволството се премахва, животът се осмисля.

	3352

	Когато някой човек се стреми с всичката си душа да бъде носител на Божията Любов, Мъдрост и Истина, и Бог е крайно внимателен към него.

	3353

	Все от Бога излиза

	От Бога изтича всичко разумно и възвишено Каквото са писали пророците преди хиляди години, каквото говорят сегашните учени и разумни хора, все от Бога излиза.

	3354

	Един.

	Един е Този, Който всякога мисли за човека Дали пада, или става, дали греши, човек трябва да знае, че има Един, Който всякога мисли за него. Да мисли Бог за 

	човека и човек да мисли за Бога, това е велико.

	3355

	Бог простира ръцете си върху онзи, който е проявил любовта правилно.

	3356

	Като говорим за Бога, ние разбираме онзи дълбок вътрешен принцип на дълбоко вътрешно единение: да желаеш доброто на другите хора, както на себе си, да желаеш успеха на ближните си, както на себе си

	3357

	Бог.

	Бог направо не говори на хората нито отвътре, нито отвън, но посредством, чрез други.

	Било чрез хората – отвън, било чрез духовете – отвътре.

	3358

	Не може да придобиете здраве, добродетели, знания, ако Бог не се проявява във вас.

	3359

	Единствен.

	Единствен Бог проявява любовта си към всички живи същества, без да очаква от тях нищо.

	3360

	Дето живее нашата душа, там и Бог живее. Като се изправите за молитва, Бог е вече пред вас. Давид казва: „Гледах Господа пред лицето си.“

	3361

	Вечно Начало,

	Само Бог, като Вечно Начало, като абсолютна величина без начало и без край, обича всички. Той е неизменен, обещал е да ни спаси и ще го направи.

	3362

	Ние ще проявим своята любов в Божествения свят, а Бог ще прояви Своята Любов в нашия живот. Ние ще проявяваме Бога в себе си, а Той трябва да проявява нас в Себе Си.

	3363

	Когато имате страдания, знайте, че Бог се е приближил към вас.

	3364

	В бъдеще Бог ще се прояви по-силно, отколкото днес.

	3365

	Когато раздава благата, Бог има предвид всички същества, малки и големи, добри и лоши.

	3366

	Давид казва: „На ранина ще Те потърся, Господи.“ На ранина, преди изгряването на слънцето, ще се занимавам с най- великата работа – общение с Бога, да придобия енергия.

	3367

	Ще Го      видите.

	Вие гледате на Бога като на външна необходимост, като на същество, което наказва и преследва, поради което се страхувате от Него, отколкото да Го обичате. За вас Бог е в бурята, земетресенията, в страданията. Търсите Го само отвън, а не вътре в себе си. Докато гледате така на Бога, всякога ще останете далеч от Него. Приемете Бога първо в себе си, в своята душа, в своето сърце, в своя ум, като израз на велики мисли и чувства, като подтик към добри и възвишени дела. От там погледнете небето, звездите, спрете се пред изворите, пред цветята, вижте планините и долините, оставете се да ви лъхне тихия ветрец – навсякъде е Бог, вън и вътре у вас. Всичко е изпълнено с Божието присъствие.

	3368

	Упование. 

	Когато човек се свърже с Бога и живее в единство с Бога, той решава лесно мъчнотиите си. Когато уповава на Бога, той все по някакъв начин ще Го разбере като един вечен, неизменен принцип и ще Го пази свято в душата си.

	3369

	В Цялото влизат всички хора – като обичате Бога, ще обичате всичко, което Той е създал. Когато обичате човека, вие обичате целия човек, а не само една част или две негови части.

	3370

	Не може човек да вярва в Бога и да не прилича по нещо на Бога. Човек оглупява, когато не вярва в Бога, а не когато вярва.

	3371

	Най-високото място.

	Бог – това е най-високото място, на което никое същество не е стъпило и към което всеки почти се стреми.

	3372

	Любещият е видял и вижда Бога. Който носи любовта в себе си, носи образа на Бога.

	3373

	Силата.

	Взаимното отношение на Бога към човека и на човека към Бога определя какви ще бъдат външните отношения Добрите условия на човека зависят от неговото отношение към Бога Това е силата, която твори и направлява всички неща

	3374

	Бог представлява първичната среда и първичните условия, при които ние живеем

	3375

	За да обичаш ближните и враговете си, ти трябва да обичаш Бога в тях

	3376

	Връзката с Бога.

	Колкото повече знае човек, толкова по- голяма е връзката му с Бога Колкото по- голяма и здрава е тази връзка, толкова повече устоява на лошите външни и вътрешни условия

	3377

	Скъсате ли връзката с Бога всичко ще загубите Вън от Бога няма живот Без Бога и богатството, и знанието, и силата нямат смисъл Бъдете готови да жер- твувате всичко за тази връзка Който е направил връзка с Бога той е намерил магическата пръчица в живота си Той е маг, съзнателно работи със своя ум, сърце и воля, разполага с нещо положително и разчита всякога на абсолютната реалност

	3378

	Вечният живот.

	Които познава Бога, той е придобил вечния живот За да познаеш Бога, ти трябва да Го обичаш Който Го познава, достатъчно е в най-тежък момент само да си помисли за Бога, за да се справи моментално с мъчнотията

	3379

	Ако вие Господа не може да Го видите на земята, никъде не може да Го видите В небето никога няма да Го видите Кой от вас е видял себе си вън от подобните си9

	3380

	Искаш ли да бъдеш щастлив, ще мислиш за Бога

	Мисълта за Бога събужда скритите сили в човека

	3381

	Явиш ли се пред Бога, ще заличиш всякаква скръб на лицето си, всичко отрицателно в сърцето си Ще се явиш пред Бога като малко дете, на което лицето свети от радост, че вижда Баща си

	3382

	Щом ти съществуваш, и Бог съществува Твоето съществуване е първото доказателство за съществуването на Бога

	3383

	Вярвате ли в Бога.

	Ако някой ви запита вярвате ли в Бога, какво знаете за онзи свят, поканете го у дома си, дайте му един хубав обяд, кажете му няколко благи думи, после може да му кажете, че доброто ядене, добрите думи и чувства са проява на същества от друг свят Бог живее във всички живи същества и така се проявява

	3384

	Бог създава, но Него никои не Го е създал, затова Той е реален. Всяко нещо, което е създадено, е относително реално.

	3385

	Когато не може да изпълни предназначението си като душа, човек нарушава единството си с Бога.

	3386

	Какво мислите за Бога.

	Когато ви попитат какво мислите за Бога, кажете, че още нищо не мислите и че този въпрос сте го оставили за най-после, че сега се занимавате с по-дребни въпроси.

	3387

	Велико благословение е дадено на човека, когото Бог изпраща на земята, да се учи и да работи. Ако имате любов към Бога, Той ви е изпратил, ако нямате – не ви е Той изпратил.

	3388

	Бог ви е дал живот и поддържа живота. Ако не сте благодарни на Него, на никого не можете да благодарите. Ако нямате благодарност и любов към Бога за всички блага, които постоянно ви дава, вие не може да имате правилни отношения и към хората Без любов към Бога нищо не може да постигнете.

	3389

	Божественото.

	Който служи на Божественото в себе си, той служи и на Бога, и на цялото човечество.

	3390

	Божията мисъл крепи света и го поддържа. Тя се влива във всяко живо същество.

	3391 

	Добрият човек е образ и подобие на Бога.

	3392

	Радост и веселие където има, там е Бог.

	3393

	Изгуби ли вярата си в Бога, човек изгубва и равновесието си.

	3394

	С Бога ще се разговаряте така, както се разговаряте с приятеля си Без вяра в Бога е невъзможно приятелството Изчезне ли вярата, връзката се скъсва и приятелството престава да съществува

	3397

	Цялото пространство е изпълнено с делата на Господа.

	3396

	Как ще позная Бога? – Като ядеш, като дишаш, като мислиш и чувствуваш правилно. Това е по-лесно, отколкото да познаеш Бога като безграничен и всесилен. Природата е външната, обективната страна на Бога.

	3397

	Щом познаеш Бога, ти се прощаваш с болестта, бедността и смъртта Бог е Онзи, Който каже нещо и става

	3398

	Подобен. 

	Да бъдеш подобен на Бога, значи да дадеш възможност на Божественото в себе си да се прояви такова, каквото е всъщност

	3399

	За да живее човек или да умре, това не зависи от него. Цял колектив от невидими същества решава този въпрос. И ако Бог даде съгласието си, тогава се изпълнява присъдата.

	3400

	Всекиму заслуженото.

	Бог дава свобода на човека да прави, каквото иска, но не го е освободил от отговорност за своите постъпки Бог въздава всекиму заслуженото

	3401

	Казано е в Стария Завет „И рече безумният в сърцето си, че няма Бог.“ Значи безумният не вярва в Бога.

	3402

	Да намериш Бога и да се свържеш с Него, това значи да постигнеш желанията си. Само идеята за Бога е в състояние да осмисли твоя живот.

	3403

	Бог.      

	Онзи, Който ни ръководи, Който ни дава живот и помага за разрешаването на всички въпроси, е Бог.

	3401

	За мене е най-важно и велико да съзнавам, че съм излязъл от Бога и върша Неговата Воля.

	3405

	„Ако Бог е с мен, кой ще бъде против мен?“

	3406

	Да познаеш Бога, това значи да почувствуваш Неговата Любов и към теб живот да заструи.

	3407

	Каквито и жертви да са направили хората за вас, никои не е направил това, което Бог е направил Който обича света повече от Бога, той ще опита последствията от тази любов.

	3408

	Сложен процес.

	Раждането от Бога е сложен процес. За да се роди някой от Бога, нужни са добри, подходящи условия.

	3409

	Не поставяйте човека на мястото на Бога и да му се кланяте. Свещта никога не може да играе роля на слънце.

	3410

	Искате ли нещо от Бога, помолете се веднъж и повече не настоявайте. Той знае нуждите ви и е готов всякога да ви помага.

	3411

	Какво е Бог.

	Мнозина искат да разберат какво нещо е Бог. Как ще схванете това9 Той е безграничен. Той изпълва цялото Битие. Включва в Себе Си всички светове и вселени. Как ще го обхванете и опитате с малкия си ум9 Как може да видите това, което е невидимо?

	3412

	Светлината на слънцето не идва от самото слънце, но от Божествения Дух. Светлината е мисълта, която Бог отправя към всички живи същества. Без тази именно светлина няма живот, няма мисъл, няма знание.

	3413

	Бог е същината на нещата.

	3414 

	С Бога. 

	Работите на хората не се нареждат, защото те искат да ги оправят без Бога. Ако живеят в съгласие с Бога, всички несгоди, всички противоречия се разрешават правилно.

	3415

	Правим ли нещата, както Бог изисква, Той е готов да ни даде нещо повече от това, което очакваме.

	3416

	Ако човек не люби Бога, той на хората по никой начин не може да слугува.

	3417

	Бог еднакво цени и слънцето, и човека. Мощни сили крие слънцето, но Бог му отдава същото значение, каквото и на човека.

	3418

	Понякога. 

	Понякога Бог забравя човека, защото последният трябва да мине през изпитание, необходимо за неговото развитие, но това забравяне е временно.

	3419

	Първата връзка ще бъде с Бога. Втората връзка ще бъде с Духа, Който работи у вас. Третата връзка ще бъде с вашето съзнание, за да можете да слушате и разбирате. Имате ли тези три връзки, каквото поискате от Бога, ще ви се даде. Вие искате Той да бъде добър спрямо вас, а разваляте цялата инсталация, която Бог е направил. Докато човек няма дълбоко вътрешно разбиране в себе си, никакво Божие благословение не може да мине през него. Мине ли Божието бла- гословение през една развалена инсталация, то ще изтече, без да се задържи, без да остави някаква придобивка за човека.

	3420

	Благословение.

	Бог ще ви благослови не за това, което хората мислят за вас, но за вашите мисли, чувства и постъпки. Бог ще ви благослови не за великите ви мисли и постъпки, които всички знаят, но за ония малки, дълбоко скрити, потаени в душата ви мисли, чувства и постъпки, които никой не знае и не подозира. За известните неща вие сте си получили заплатата.

	3421

	Всички неща стават, както Бог ги прави, а не както човек ги прави. Искаш да извършиш една работа. Скрий се тогава дълбоко в себе си и виж най-първо съгласен ли е Бог да извършиш тази работа. Ако е съгласен, започни я. Има ли колебание, раздвояване, там не е Бог.

	3422

	Възнаграждение

	Бог възнаграждава човека и за най- малкото добро, което той прави.

	3423

	Каквато работа и да започнете, работете я от любов към Бога.

	3424

	Всичко, което осмисля нещата, се дължи на Божието присъствие.

	3425

	Без изпитания човек не може да се приближи към Бога. Ако не е изпитал сиромашията, безверието, безлюбието, злото, мрака, човек никога не би се приближил към Бога и не би Го познал.

	3426

	Съработници на Бога.

	Ние сме съработници на Бога. Който е съзнал тази истина, той никога не може да противодействува на Божията работа, на Божия план. Където Бог се явява в пълнотата си, противоречията моментално изчезват. Когато Бог се яви на земята или на Небето, в ада или рая, всички същества се изменят. Където Бог отсъс- твува, противоречието е там.

	3427

	Човек не може да има правилни отношения към ближните си, ако няма правилни отношения към Първата Причина на нещата.

	3428

	Той.

	Само чрез Любовта вие може да се свържете с Божиите мисли, чувства и постъпки.

	Щом Бог живее в умовете и сърцата на хората, Той живее и в света. Само Той е в състояние да оправи света. Той е навсякъде. между хората, между камъните, между растенията, между животните. Като погледнете на всичко през очите на Любовта, ще видите красотата на Бога.

	3429

	Къде е Бог.

	Бог е в ума, сърцето и волята на човека. Срещнете ли някой човек, първо говорете с Бога в него, а после със самия човек. 

	Когато обичате някого, вие обичате Бога в него, а не физическия човек.

	3430

	Потърсете Бога, когато умът и сърцето ви са угнетени.

	Когато сте болни, потърсете изцеление пак от Него.

	3431

	Любовта е от Бога, а безлюбието – от хората. За грешния Бог е огън пояждающ, а за праведния – огън възраствуващ.

	3432

	Да служим на Бога, подразбира да служим на другите в Името Божие, а не на Бога – Той няма нужда от услугите на хората.

	3433

	Бог е Любов.

	Бог е Любов и тази Любов носи светлина за душата, и в тази светлина зреят всички плодове на живота. Бог в Своето проявление е Любов, а Любовта носи щастие, блага, истина в душата, светлина в ума, чистота в сърцето.

	3434

	Пред Бога.

	В дъното на душата си човек трябва да знае, че живее пред Бога, за Бога, и пред Него не може да има никаква измама и лъжа

	3435

	Когато искаме да служим на Бога, ще изпълним Неговите Слова абсолютно, без никакво колебание.

	3436

	„Всяко дихание да хвали Бога.“

	3437 

	Само на Бога можем да въздадем чест и поклонение и хваление и никому другиму.

	34.18

	Всичко добро у нас дължим само на Бога. Бог е една вечна Любов, от която идва живот

	3439

	Ако ние живеем и се движим в Бога, има ли смисъл да се осигуряваме?

	3440

	Изявления.

	Духът, това е първото проявление на Бога в света. Второто изявление на Бога, това е Любовта. Третото изявление е доброто, плод на Духа.

	3411

	Да се стремим да развием Божественото съзнание, да виждаме във всички форми Божествените прояви на живия Господ на Любовта.

	3442

	Духовните енергии на Бога, когато Той се проявява, за нас са физически енергии, а нашите духовни енергии от земята са физическа енергия за Бога Всяка физическа енергия е проявление на Бога.

	3413

	Бог е Вечното Абсолютно, Което само по себе си съзнателно се е ограничило, за да се изяви.

	3444

	Природата е тяло на Бога, проявление на Бога

	3415

	За Бога или за ония същества от мисловния свят, ще принесем в жертва в живота най-хубавите си мисли, най-хубавите си плодове, най-благородните си чувства.

	3440

	Живеете с вашия приятел в хармония, това не е ли Бог, Който живее у вас?

	3447

	Само Бог. 

	Само Бог трябва да знае какви сме Само пред Бога ще се изповядвате. Ако Господ ни знае и ние познаваме Него, достатъчно ни е.

	3448

	Всички. 

	Ще си мислите, че във всеки едного от вас живее Бог, и всички сте Божествени. Там, където е Бог, всичко е добро.

	3449

	„Той наистина взе на себе си болестите и скърбите ни, и със скърбите ни се натовари.“ За да вземе Господ нашите скърби, значи те не са за друго, освен да познаем Любовта Му. Любовта е, която утешава.

	3450

	Бог е светлина и произвежда светлина. Бог е Любов, Бог е живот, Бог е светлина.

	345!

	„Господи, аз съм готов да изпълня Твоята Воля и да слушам Твоя глас.“

	3452

	Бог във всичките векове е един и същ И във времето на Адама, и във времето на Авраама, и във времето на Мойсея, на Христа, и в сегашните времена Бог е един и същ, но само че методите, чрез които 

	3453

	Най-добрият.

	Най-добрият помощник, на когото всякога можем да разчитаме, това е Бог.

	3454

	Божественият Дух живее във всяка форма, която Бог е създал Проучиш ли тази форма, тя ще повдигне твоето съзнание.

	3455

	Бог вижда какво може да излезе от всяка душа Вие може да гледате една душа, че е бедна, страдуща, без никакво външно величие, на вид проста, но Бог обръща специално внимание към тази душа.

	3456

	Трябва да знаете, че това, което Бог е вложил във вас, никой не може да ви го отнеме.

	3457

	Ако можем да възлюбим Бога с всичкия си ум, с всичкото си сърце, душа и сила, ние сме разрешили вече кардинално всички въпроси в този свят.

	3458

	Защо?

	Защо има беднотия? – Защото Господ Го няма. Защо има глупости, лъжи, ко- равосърдечие между хората? – Защото Господ Го няма. Всичко, което тегне на хората е, защото Господ не е между тях.

	3459

	Правило.

	Вземай, когато Бог ти дава. Давай, когато Бог ти казва да дадеш.

	3460

	Единственият.

	Единственият, Който има предвид крайното благо на всички живи същества, това е Бог Крайната Му цел е да задоволи всички, на всички да е добре.

	3461

	Трите лица.

	Трите лица на Бога са Любовта, чрез която Той изпраща живот в света. Второто лице е Мъдростта, чрез която изпраща светлина. Третото лице е Истината, чрез която изпраща свобода.

	3462

	- Какво значи „служене на Бога“? – Да съзнаваш, че всичко идва от Бога, и да съзнаваш, че няма равен на Него.

	3463

	Ако служите на Бога, всеки ще ви обича.

	3464

	Всяка неправилна мисъл за Бога ще се отрази вредно върху вас. Причината за това не се крие в Бога, но във вашите неправилни мисли, които се връщат пак към вас, и вие изпитвате техните лоши последствия Нищо лошо и нечисто не може да отиде до Бога По същия начин добрите и чисти мисли, които отправяте към Бога, пак ще се върнат към вас и вие ще изпитате тяхното благотворно действие

	3465

	Животът.

	Животът, който излиза от Бога, е чист, но след като мине през гъстата материя, той придобива различни утайки, изгубва своите първични свойства и чистота. Затова хората са недоволни.

	3466 

	Бог може всичко да направи, но ако не задоволи вашите желания, сте готови да се откажете от Него Бог може да направи всичко, което включва в себе си пълнота и съвършенство Неговите действия са всякога разумни и съвършени

	3467

	Недъзите могат да се изправят само тогава, когато човек обикне Бога Не говоря за този Бог, Който живее на небето, нито за Този, Който живее в хората, но подразбирам Бога, Който сега идва в света Днес, както хората вярват в Бога, е само чист интерес Кой не вярва в една богата банка7

	3468

	Да вярваш в Бога, това значи да се слееш с Него, да гледаш на нещата, както Той гледа, да обичаш, както Той обича

	3409

	Как е възможно да вярвате в Бога, а да вършите престъпления ежедневно?

	3470

	Връщане към Бога.

	„Не моята воля, а Волята на Бога ще изпълня“ – това е най-страшната и същевременно най-великата задача, която човек трябва да изпълни „В Твоите ръце предавам духа си „ Това е връщане към Бога, това е знание и приложение на законите

	3471

	Бог се грижи за всички и казва „Всеки от вас може да бъде като Мене „ – Вие може да бъдете чисти като Бога Има начини за това

	3472

	Когато разберете Бога вие ще имате правилни отношения към Него и ще знаете какво да искате, колко и как да искате

	3473

	Бог е всякога с нас, защото ни обича

	3474

	Бог е, Който ни утешава във всяка наша скръб, за да може и ние да утешаваме тези, които се намират в скръб

	3475

	Няма сила.

	Няма сила в света, която може да отдели човека от пътя, който Бог веднъж му е определил

	3476

	Две свещени положения.

	Да дойде Бог чрез Духа Си да живее в нас Тогава ще има разширение и освобождение на душата, ще усетим пълнота в себе си Всички скърби и нещастия ще се стопят А второто положение е ние да влезем да живеем в Бога Отец живее в мен – то е силата, която аз имам, и тя идва от Бога Аз живея в Отца си – това е второто положение, което значи – като живея в Бога, ще се изпълня с Божията Любов Това ще е връзката между Бога и мен и между всички хора на земята и всички същества на небето

	3477

	Всяка сутрин, като станете, кажете' „Господи, какво мога да направя днес за Тебе?“ И през целия ден може да мислите какво може да направите за Господа, и то по най-красивия начин

	3478

	На Бога ще служим съвършено, с любов и радост, доброволно и съзнателно Това съзнателно служене значи, че всички по- дребни същества от нас да познаят, че ние действително служим на Бога, за което сме и призовани

	3479

	Ако ние обичахме Бога, оскъдност в този свят нямаше да има, гладни години нямаше да има, болести нямаше да има, земетресения, катаклизми, мор нямаше да има, защото всички тези са резултати от нарушението на Божествения закон на Любовта, която ражда хармонията.

	3480

	Умен може да бъде всеки, който живее по Бога И всеки, които наруши Божия закон, може да оглупее

	3481

	Каквото вършим, да го вършим за Бога, да чувствуваме, че това, което правим, е една привилегия за нас Тъй да направим услуга, че да не огорчим, обидим човека, на когото я правим

	3482

	Формите.

	Една от великите тайни е, че Бог се проявява в една от най-слабите и малки форми Самите ангели, като видят Бога в такава форма, се учудват, и най-великите духове се чудят и казват „Защо Този, Които създаде всичко, взема такава форма?“ и очакват да разберат какво ще излезе от тази работа В това е величието на Бога, че невъзможните неща за човека и другите същества над човека са възможни за Бога

	3483

	При всички състояния, които изживяваме, ние сме свързани с Бога, със силата Му и възприемаме Неговите светли мисли. В една Божествена работа трябва всички да вземат участие, кои с каквото може и каквото знае Ще се молим за всички хора по целия свят Нека Бог свърже и благослови всички добри хора, у които съзнанието е пробудено

	3484

	Най-първо.

	Най-първо, Бог проявява Своята Любов към нас, дава ни живот и ако у нас се пробуди съзнанието и разберем, че тази любов е ценна и трябва да я пазим, тогава у Бога се заражда желанието никога да не допуща да ни се случи туй, което не желаем.

	3485

	Туй, което Бог иска от вас, направете го и не мислете За Бога всичко жертвуват Синовете Божии, а от вас Той знае колко да иска Той знае какво можете да направите

	3486

	Да даде човек сърцето си на Бога, това е най-голямата привилегия за него Няма по-хубаво състояние от това

	3487

	Когато душата ти се изпълни с любов, ти ще видиш Бога и ще Го познаеш

	3488 

	Най-хубавото.

	Най-хубавото, най-красивото, което трябва да желаете в света, е, щото мисълта ви за Бога да обхваща цялото ви същество.

	Бог е Любов. Бог е всемъдър. Бог е всеблаг.

	3489

	В Бога злото и доброто се примиряват. В Бога няма никакво зло

	3490

	Когато говорим, че трябва да се само- отречем, ние подразбираме, че трябва да работим за Бога Започнем ли да работим за Бога, всички наши желания, които се отнасят не до нашия личен живот, но до живота на нашата душа, до живота на нашия дух, ще се реализират.

	3491

	„Зная положително, че Бог е вложил в моята душа и в моя дух велики работи. И сега, моето силно желание е да разработя всичко това, което Бог е вложил в мене, и да бъда винаги благодарен и верен.“

	3492

	Към Бога. 

	Имате недоразумение с някого – отправете ума си към Бога! Имате да давате пари, стегнал ви е кредиторът – отправете ума си към Бога! Болни сте, докторът е казал, че след два дена ще свършите – отправете ума си към Бога! Бог е, Който изцелява.

	3493

	Дойде ви някое страдание, кажете: „Господи, научи ме да издържам. Научи ме да разбера това страдание или дай ми възможност да разбера езика на това страдание или болест.“

	3494

	Търсете Бога във всяко време. На Него възлагайте надеждите си, а не на хората. Като направите 99 опита, да имате един поне положителен. Бог казва: „Преди да поискате, Аз ще ви отговоря.“

	3495

	Господ ни говори

	Когато Господ ни говори чрез светлината, да се учим от нея. Когато Господ ни говори чрез вятъра, чрез въздуха, чрез растенията, реките, книгите, чрез всичко, да се учим, да възприемаме и обичаме. Чрез всичко Господ ни говори и ние трябва да мълчим Когато се научим, тогава да ни се отворят устата и да говорим тъй, както Господ ни е научил.

	3496

	Яденето е на място, когато във всяка хапка човек чувствува присъствието на Бога. Ако в храната, във водата, във въздуха, в светлината, които приема в себе си, човек чувствува Божието присъствие, той е разбрал смисъла на тези неща и се ползува от благословенията, които те крият в себе си.

	3497

	Няма по-велик, по-силен, по-мощен от Бога. Достатъчно е да проектира мисълта си към дадено същество, малко или голямо, за да се уредят работите му моментално.

	3498 

	Да бъде човек духовен, това подразбира да има силен стремеж към Бога, към слънцето на живота. Ако този стремеж е естествен, чрез съзнателна и упорита работа върху себе си той може постепенно да къса една след друга нишките, връзките, които го държат за земята, и да остане само с връзката си към Бога.

	3499

	Връзката с Бога.

	Човек трябва да се жертвува само за Онзи, Който му е дал живота и всеки ден го кредитира. Всичко останало крие нещо користно в себе си, ако направи нещо за човека. В Бога няма корист.

	3500

	Според мене не всичко в света е създадено от Бога. Създадените от Бога неща се коренно различават от ония, които не са създадени от Него Създаденото от Бога носи живот. Всичко, което не е от Бога, носи смърт.

	3501

	Не говоря за външния свят, но за онези разумни хора, които служат на Бога с любов.

	3502

	Няма изключение в човешкия живот, когато Бог да не е отговорил на всеки зов. Това става всякога, когато човек върви по Божиите пътища и закони. Така е било с всички велики хора. Когато човек наруши един Божествен закон, Бог не го слуша вече.

	3503 

	Бог е върхът, т е. посоката, целта, към която човек се движи. Всичко, което той придобива, идва отгоре.

	3504

	Онзи, който се разговаря.

	Онзи, който се разговаря с Господа, е силен, велик човек. Той може планини да премества, времето да оправя, болни да лекува, мъртви да възкресява. Когато Господ проговори на Мойсея, той вдигна тоягата си, удари канарата и от нея вода потече. Господ проговори на Мойсея и манна падна от небето. Та лесно Господ не проговоря, както вие понякога си въобразявате.

	3505

	Господ е царят на света. Земята е Негова и ние сме Негови Той е Баща на онези синове, които Го разбират

	3506

	Казано е в Писанието: „Роденият от Бога грях не прави.“ Да бъдеш роден от Бога, това е най-възвишеното състояние, през което трябва да минат всички живи същества. Само роденият от Бога има абсолютен, висок морал. Роденият от Бога никога не лъже, никога не завижда, из-пълнен е с всички добродетели и се подчинява само на Бога.

	3507

	Доброто.

	Доброто е нишка, която съединява човека с Бога. Тя е контакт на човешката душа с Бога. Доброто е тангентата на окръжността.

	3508 

	Чистота, красота, хармония – това са силите, с които Бог работи и чрез които се проявява.

	3509

	Първата Причина.

	Първата Причина, която дава живот на       всички същества, определя посоката на тяхното движение, както и техните качества и способности. Тази Първа Причина наричаме с различни имена: Бог, Господ, Отец, Баща, Господар и други. Всяко има свой вътрешен смисъл. От нашето вътрешно разположение към нея ще изберем и името.

	„И Бога за Свой Отец казваше.“ Значи Христос си позволи да нарече Бога Свой Отец, да приеме Неговата Любов и да стане подобен на Него.

	3510

	Който може да нарече Бога свой Отец, трябва да знае, че той е най-великият, най- силният в света, и в този смисъл няма за какво да се страхува човек, щом има такъв Отец.

	3511

	Послушанието към Бога и изпълнението на Волята Му прави човека щастлив.

	3512

	Ако човек вярва в Любовта на Бога, той трябва да вярва, че по естество всички хора са добри. Това е отношение към цялото, което същевременно трябва да бъде закон и за частите. Който вярва в Бога и Го обича, той трябва да има същите отношения и към хората.

	3513 

	Отделянето на човека от Първата Причина, от Божествения организъм и връ- връщането му отново към Него е въпрос на съзнанието. Тия процеси се изживяват в съзнанието, затова човек винаги трябва да бъде буден Няма ли будно съзнание, той всеки момент може да прекъсне връзката си с Божественото съзнание. Щом се усъмни в Първата Причина, човек се отделя от нея Щом започне да мисли лошо за хората, той пак прекъсва връзката си с Божественото съзнание.

	3514

	Пожелайте в себе си Бог да ви се открива всеки ден по малко и благодарете, че сте имали възможност да Го познаете като любов, милост и благост

	3515

	Смирение. 

	Когато иска да смири някого, Бог му дава известен физически недостатък, като противоречие в живота му, чрез което страдание да расте и се повдига.

	3516

	Всяко разумно същество, което мисли, чувствува и действува като Бога, е едно с Него То е излязло от същината на Бога.

	3517

	Да се произнасяте, че Бог е всесилен, всемъдър, без да имате опитност върху това, няма смисъл Всяко нещо, върху което човек се произнася, трябва да бъде изпитано, преживяно.

	3518

	Идеята за Бога е толкова разбрана, колкото е разбрано едно число, което е съставено от 50 цифри. Човек може да разбере донякъде ума и сърцето си, но душата и духа си не ги разбира, а пък Бога хич.

	3519

	Обичайте Бога, обичайте ближния си, без да философствувате върху идеята, какво нещо е Бог. Каквото правите, правете го за Бога.

	3520

	Да обичаш.

	Да обичаш хората, това е от Бога. Роденият от Бога обича всички хора. Горко на онзи, който не обича.

	3521

	Надеждата е път към вярата. Вярата е път към любовта. Любовта е път към Бога. По тези пътища ще ви води Духът. Той ще ви научи как да се приближите към Бога.

	3522

	Бог – това съм аз. Това си ти. Не отделяйте Бога от себе си. Вън от себе си не може да разберете Бога, но и вън от Бога вие не съществувате.

	3523

	Един. 

	Един е твоят Баща, а не хиляди. На този Баща ще кажеш: „Аумен! Господи, обичам Те за всички добрини, които си направил за мен от толкова хиляди и милиони години. Благодаря Ти за всички милости, за всички блага, с които си ме обсипал и ограждал. Благодаря Ти, че си ме създал и че ме обичаш.“

	3524 

	Срещнеш някого, спри се и си кажи: „Аз трябва да направя на този човек едно добро заради онази безпределна Любов, с която Бог всякога ме е ограждал „ Тайно в себе си ще го кажеш и тайно, по скрит начин, ще му помогнеш.

	3525

	Връзката с Бога.

	Каква е тази връзка? Тя е връзката, която ще освободи човека от онова материално робство, от онзи вътрешен гнет, под който се намира Тази връзка ще даде простор и свобода на неговия ум, сърце и душа, за да се прояви.

	3526

	Ние изучаваме Бога, доказваме Го или отричаме, изучаваме най-отдалечените звезди и галактики, а за най-близкия си човек казваме: „Той няма никакви идеи, никакви разбирания.“ Как да няма идеи? Той е цяла вселена. Красив е този човек, Господ го е пратил на земята с някакво поръчение и предназначение. Не си ти, който ще откриваш кой какъв е, и не си ти, който ще съдиш. Бог го обича. А това е велико.

	3527

	Полюси.

	Единият полюс е Бог, другият полюс сме ние. Тази част, която се вижда, сме ние, а другата – невидимата, е Бог.

	3528

	Единственият.

	Единственият, Които може да ви избави от смъртта, е само Бог. Нито ангелите, нито светиите, никой не може да ви спаси. Само Бог е, Който спасява хората.

	3529 

	Най-красивият начин, според който може да живее един човек, е – служене на Бога Това е съзнателният живот Не говоря за разни религиозни, ексцентрични, фанатизирани хора Човек, който служи на Бога, в каквото и общество да влезе, нито ще се окислява, нито ще ръждясва, нито ще се изтрива В това отношение всички има какво да учите

	3530

	Люби Бога.

	Люби Бога – това значи да вземеш нещо от Бога А да любиш ближния си, значи да проявиш Божественото навън Да любим Бога – значи Бог да се прояви за нас, а другото положение – да любим ближния си – е да проявим Бога

	3531

	Да познал.

	Да позная своя ближен, значи да позная, че този същият Господ, Когото обичам, е ограничен в моя ближен Както обичам да служа на Бога, така трябва да служа и на своя ближен.

	3532

	На Бога ще дадеш всичко, което имаш Като дадеш на Бога всичко, и всичко ще вземеш На ближния си ще дадеш половината от благата, които имаш Ближният ти също трябва да познае, че има един човек, у когото Бог живее

	3533

	Когато аз направя нещо за ближния си, трябва да го направя за Бога, Който живее в него.

	3534 

	Най-мъчното нещо е човек да служи на себе си А най-първо би трябвало да се започне със служенето на Бога После със служенето на ближния и най-после със служенето на себе си, но понеже човек се е отклонил от правия път, отдалечил се е от Бога, започнал е с най-мъч- ното, обърнал е всичко с главата надолу.

	3535

	Ако.

	Ако служиш на Бога, ти ще имаш и пари, и знания, и сили Човек, които служи на Бога, има всичко. Защото Бог съдържа всичко в себе си.

	3536

	Всеки, който работи в противовес на Бога, полудява.

	3537

	Наученият от Бога няма защо да се учи от хората На хората той може само да покаже любовта си.

	Наученият от Бога е готов за славата Божия и за доброто на своя ближен да извърши всичко, което се изисква от него.

	3538

	Когато говорим за нашите ближни, разбираме проявлението на Бога в целия космос, а когато говорим за нашия ближен, разбираме точката, към която се стремим в този космос Това е Любовта. „Бог толкова възлюби света, че даде в жертва Своя Единороден Син, за да не погине всеки, който вярва в Него „ Защо направи това? – За да покаже, че люби света Целият свят – това е Синът. Всеки от нас индивидуално представлява център на Божията Любов и ако аз любя себе си, то значи, че любя Божественото, което се проявява в света.

	3539

	Кажете си:

	„Господи, аз живея в Тебе, Ти си ми дал този ум, които имам, Ти си ми дал тази сила, конто имам Ти си ми дал живота; и в името на всичко това, което си ми дал, искам да Ти служа Дай ми една малка мисъл, с която да разбера, да почувствувам, че Ти си благоволил към мене.“

	3540

	Благостта.

	Благостта е свойство само на Бога, на Вечния, на Любещия, на Всемъдрия, на Онзи, у Когото Истината живее Благостта е едно от великите качества, което определя разумното в света, защото в съвременната култура думата „Бог“ е опорочена Но когато едно свещено Божие име се опорочи, Бог обезличава всички форми, цялата култура се заличава и се създава нова култура, с ново име.

	3541

	Българите наричат Бога „Всевишний“, а аз Го наричам „Скришни“. Той е Бог на Любовта. И всички работи, които се вършат на „скришно“, са работи, които успяват. Искаш ли да направиш една работа, трябва да я направиш на „скришно“, т.е. с Бога.

	3542

	Пространството.

	Пространството е пълно с една мощна сила, с една разумна сила, върху ръцете 

	на която се крепят не само нашата земя, но и всички останали светове. Бог изпълва цялото пространство.

	3513

	Тази идея – любов към Бога – да стане в нас тъй жива, тъй интензивна, както кръвта, която се движи по цялото човешко тяло. Тази идея върви по цялата вселена, обикаля навсякъде и свързва всички същества в едно хармонично цяло

	3514

	Свойства на Бога.

	„Единство и множество“ – това са две идеи, които аз свързвам, защото според мен единство има само в Бога и множество има също само в Бога Когато единството иска да прояви своята сила, то се проявява в множеството И когато множеството иска да прояви своето сцепление, или връзка, която съществува между него, то се проявява в единството, за да покаже, че източникът на всички същества е един и същ Защо хората са слаби и умират“7 Защото, като се отделят от единството, от Бога, отричат Го от себе си, а по този начин се отричат от себе си. Като се отделят от единството, отричат и множеството и казват, че с много не могат да живеят, а и с един също не могат да живеят, тогава остава да живеят само със себе си. Красиво е и радостно е да бъдеш в съ-прикосновение с едно разум но същество, на което основните качества да бъдат Любов, Мъдрост, Истина, Правда и 

	3545

	За да познае човек има ли Господ в света, или няма, трябва да го оставят всички хора, всички животни, всички дяволи и всички ангели, да остане сам самичък, да няма на кого да уповава, само тогава в дълбочината на душата си той ще чуе онзи тих Божи глас да му проговори. Той ще почувствува дълбоко в душата си не-що нежно, топло, което го сгрява, оживява и вдъхновява. Само така човек може да разбере какво нещо е Бог. Когато всички млъкнат, Бог проговаря. Когато всички те изоставят, Бог те приема Когато те заровят в гроба и налеят отгоре ти вода и вино, Господ идва при тебе и ти казва: „Не бой се, Аз ще те извадя от това място.“

	3546

	Спасението.

	Спасението на един народ или на един човек не е механически процес, то идва от Бога и е работа на Бога. Спасява само Бог, Който прониква навсякъде, а всички други, които идват да помагат, те са носители, органи на този велик Божествен организъм и слизат от време на време да наместват сърцата, умовете и волите на хората. Те са съработници на Бога. Те не спасяват, но учат хората да живеят в единство и Истина.

	3547

	Бог е създал цялата вселена чрез Мъдростта. Човек без мъдрост не е човек. 

	Бог е създал вселената заради синовете на Мъдростта. Слънчевата светлина е дал на ангелите, а земята на хората.

	3548

	Всеки човек, който иска да се пожертвува за Бога, мяза на Него, в него работи Божественото.

	3549

	Само Бог.

	В света само Бог е всесилен да направи       онова, което ние искаме. Никой сам не може да направи нищо, ако Бог не помага.

	3550

	В Писанието е казано, че никой никога не е виждал Бога. Да, вярно казва Писанието, че слепите хора не са видели Бога, но всички онези хора, на които духовните очи са отворени, са видели Бога. Христос е казал: „Чистосърдечните ще видят Бога.“ Виждането подразбира дълбоко знание.

	3551

	Всичко, което можем да изработим, да бъде за Бога. За Бога трябва да работим без пари и безупречно.

	3552

	„Възложете товара си на Господа.“

	Ти можеш да възложиш товара си само на този, който те обича, и на този, когото обичаш. Щом го обичаш, като се свържеш с него, той ще поеме товара ти.

	3553

	Човек, който не обича Бога, той е най- големият егоист и с никого не може да живее.

	Ако дъщерите ви, синовете ви, приятелите ви не ви обичат, трябва да се молите да обикнат Бога Обикнат ли те Бога, обикнете ли Го и вие, ще имате приятели в света, с които ще може да споделяте всичко в живота си.

	3554

	Събудите ли се с една хубава мисъл, с едно топло чувство, решите ли да направите този ден едно добро дело, хрумне ли ви една добра идея, знайте, че това е Бог в мисълта или в идеята Бог е скрит във всяка идея, която може да ви повдигне, да ви даде подтик и насока.

	3555

	Обикнете ли.

	Обикнете ли Бога, главният въпрос в света е разрешен. Ще влезете в областта на безсмъртието

	3556

	Онова, което ще ви повдигне пред Бога, това са добрите решения, които ще приложите още днес

	3557

	Светотатство е да се говори за Бога без любов. Когато отидеш при един човек, не му говори за Бога, за Любовта, но му покажи в какво седи тази любов. Изчисти къщата му, ако е занемарена, ако е гладен, заведи го в твоя дом, нагости го добре, със скромно ядене, ако няма дрехи купи му един костюм – това е любов. Така с най-малките наглед неща ще започне те да му доказвате, че има Бог, че у вас 

	3558

	Бог живее

	Гледате по някой път вашия брат от високо и казвате' той не е умен като мене, не е културен, много е изостанал, не е като мене духовен. Ами, ако рече Господ да те погледне от висотата на своето положение, как ще се почувствуваш? Дали ще разбереш, че с нищо не си по- високо от брат си?

	3559

	Човек страда, понеже се е отдалечил от Бога и не знае как да се върне Веднъж отдалечен от Бога, той се намира в положението на човек, които не стъпва здраво на земята, той върви, но постоянно се препъва, подхлъзва и пада Който не обича Бога, на всяка крачка се препъва.

	3560

	Ако обичам Бога, и тебе ще обичам, не обичам ли Бога, и тебе няма да обичам. Любов към Бога – това е вътрешната, мистичната връзка, от която започва животът. Вън от Бога животът няма смисъл.

	3561

	Любов. 

	Че някой ви обичал, това не трябва да ви ласкае Вие трябва да си кажете: „За мене е важно, че любовта ми към Бога е no-силна, отколкото любовта ми към този човек „ Че парите ви пропаднали, че къщата ви изгоряла, и това не трябва да ви смущава. За вас е важно, любовта ви към Бога да е no-силна и от парите, и от къщата, и от всички материални блага.

	Истинската печалба в живота седи в любовта на хората към Бога. В тази любов няма загуби.

	3562

	Любовта към Бога трябва да се разглежда вътрешно, тя не трябва да се изразява само с думи, но и с чисти мисли, светли мисли, благородни чувства и възвишени дела. Каквото и да вършите, то трябва да е проникнато от любов. Бог да е в ума, сърцето, във волята, в душата и духа ви. Отричате ли Бога, страданията ще ви съ- пътствуват.

	3563

	Ако любовта ви към Бога е по-силна, отколкото към желанията ви, всичките ви работи ще се оправят.

	3564

	Закон. 

	Колкото и каквото и да ви се говори, вие никога няма да разберете Словото Божие, докато не възлюбите Бога. Ако и аз не обичам Бога, никога не бих могъл да предам Неговото Слово. Законът е еднакъв за мен и за вас. Ако обичате Бога, ще разберете дали това, което ви говоря, е истина. И ако аз обичам Бога, ще говоря истината. Когато не разбирате Слово-то, това не значи, че не слушате или не чувате; това показва, че не обичате Бога. Щом не обичате Бога, любовта ви към вашите желания е по-силна. Тогава, каквото и да ви говоря, всичко е безполезно.

	3565

	Отворен път. 

	Възлюби ли човек Бога, дето и да отиде, пътят му всякога ще бъде отворен. И в ада да е, между грешниците, той всякога ще бъде радостен и весел. Питате по какво се познава човек, който обича Бога? Ако обичате Бога, ще сте готови за Него всичко да направите, за даден момент, за една хилядна от секундата ще го направите, щом е за Бога.

	3566

	Да възлюбиш Бога.

	Да възлюбиш Бога – това е най-славният момент в твоя живот. Това значи да цъфтиш, да разнасяш благоуханието си надалеч, да бликаш постоянно като извор, който знае само да дава. В този момент всички разумни желания са постижими.

	3567

	Всяко доказателство за съществуването на Бога е механически процес. Какъв смисъл има да ми доказва някой дали живея или не. Аз сам зная това нещо. Аз живея, аз мисля, аз чувствувам, следователно всяко външно доказателство е излишно.

	3568

	Вършим ли Волята Божия, ще имаме благословението на Бога, а почитта и уважението на хората. Това е истинската философия на живота.

	3569

	В най-големите изпитания, страдания, мъчнотии на човека Бог ще му се яви в една или друга форма, да го утеши, да му помогне, да му покаже изход от затрудненията.

	3570 

	Любовта и доброто

	Където е любовта, където е доброто, там Бог се проявява. Реалното в живота е Бог. Всичко друго е сянка на тази реалност.

	3571

	Вярата подразбира отношения Да вярваме в Бога, това значи да направим връзка, да създадем отношения с Бога, за да може Неговата Любов да тече и през нас

	3572

	Когато е вън от човека, Бог работи по един начин – чрез изпитания и страдания Влезе ли в човека, Той работи по друг начин – противоречията изчезват, хората се примиряват, настава мир и любов, радост и веселие

	3573

	Бъдещата религия ще има за задача да помогне на хората да виждат Бога и отвън, и отвътре. Отвън – навред, във всичко, и отвътре – в себе си.

	3574

	Ако човек обича всичко, което Бог е създал, той навсякъде вижда Бога, Божественото и го цени Всичко, създадено от Бога, има за цел да събуди Божественото начало в човека.

	Да обичате всички, това значи да обичате Бога.

	3575

	Познаване. 

	Човек не може да бъде вярващ, ако не познава Бога. Какво разбираме под думата „познаване“? Музикантът познава музиката и теоретически, и практически. Той познава всички музикални правила  и закони и ги прилага. Човек, който познава Бога, прилага Неговите закони, обича и е подобен на Бога.

	3576

	Познайте Бога с ума си, обичайте Го със сърцето си и Му служете с тялото си.

	3577

	Когато спорят, когато се съмняват, когато се одумват, хората са далеч от Бога.

	3578

	Дето Бог царува, там е раят Дето злото царува, пак е рай, но за силните, за големите. Там силните господаруват, а слабите – слугуват. В рая, дето доброто царува, е обратно Слабият, за да се освободи or ръцете на силния, трябва да се обърне към Бога, да потърси помощта Му. Бог иде в света да се всели между хората, да подкрепи слабите Освен Бога няма друга сила, която може да освободи човека от властта на злото.

	3579

	Който е пожертвувал живота си в служене на Бога, той е силен.

	Който служи на Бога, той служи и на ближния си

	3580

	Само Бог може да спаси хората от злото, като се всели в тях Един от признаците за вселяването е, че човек става господар на своите мисли, чувства и действия В светията Бог се вселява периодически.

	3581

	Искайте помощ от Бога – Той ще ви очисти, измие, излекува и укрепи.  

	3582

	Бог е господар и на злото, и на доброто. Злото и доброто ще поставят венци пред нозете на Любовта и ще кажат: „Управлявай, както знаеш.“

	3583

	Ако не познавате Бога, Които е вътре във вас, Който ви е дал живота, вие не можете да познаете и да разберете окръжаващите неща Ако обичате Бога и Го познавате, а не можете да разрешавате правилно задачите си, нито вярата, нито любовта, нито познанието ви са истински.

	3584

	Като Него.

	Погрешката на първите човеци беше в       това, че те искаха да станат по-големи от Бога Това е било невъзможно за тогавашната епоха Невъзможно е било за тогава дори да станат като Бога, а за по- големи от Бога нито тогава, нито сега може да стане Вътрешно човек може да бъде като Бога, да обича, да бъде снизходителен, търпелив, милостив, но да бъде външно като Бога, това е невъзможно.

	3585

	„Написах ви на дланта Си.“

	Като погледне към дланта Си, Бог вижда мястото на българина и си спомня за него. Така всички народи си имат определено място Всички могат да тъпчат българина, но като погледне към дланта Си, Бог казва „Тук са те.“ Заслужава човек да бъде тъпкан от хората, но името му да бъде написано на Божията ръка

	3586

	От хиляди години насам Господ те е подкрепял, давал ти е блага – ще станеш и ще Му се поклониш Заради Него ще извършиш всичко с любов.

	3587

	В каквото и положение да се намираш, важното е Бог да е с тебе Дълбоко в душата си да уповаваш на Него.

	3588

	Не търсете доказателства за същест-вуването на Бога, но молете се очите ви да бъдат винаги отворени, да виждате светлината на деня. Че не я разбирате напълно, че не знаете как се предава, това е друг въпрос. Радвайте се, че отчасти я усещате.

	3589

	Който търси Бога на любовта, на светлината, на топлината и на знанието, той не се нуждае от никакви доказателства за Неговото съществуване Той Го познава вътрешно, непосредствено и се учи от Него.

	3590

	Молитвата. 

	Молитвата е отиване на човека при Бога.

	Някои се оплакват, че молитвата им не отивала до Бога. Защо? – Защото не знаят как да се молят, т е. как да отидат при Бога При Бога ще отидеш такъв, какъвто си, но ако си нечист, първо, ще се измиеш, изчистиш, ще забравиш дълговете, жена, деца, сиромашия, ще оставиш всичко настрана, че този бил такъв – онакъв – всичко настрана Чисто, просто, ясно ще Му кажеш всичко, като на Баща.

	3591

	Бог говори само на смирените, към тях благоволи, а на големите, горделивите, тези, които се смятат за нещо, Бог към тях не благоволява Колко голям може да бъде един човек на физическия свят?

	Бог поругаем не бива

	3503

	Нов човек

	Нов човек е онзи, който служи на Бога по любов, който Го търси в ума си и там Го намира Понякога Го търси в сърцето си и там Го намира Понякога Го намира и в тялото си, проявен чрез волята

	3594

	Щом Бог е в мен, с Него мога да направя всичко

	3595

	Каквото и да дойде, трябва да знаем, че е от Бога и винаги е за добро.

	3596

	Към Бога.

	Помогни ми, Боже, да избегна лошите постъпки и да изпълня добрите, които съм пропуснал вчера.

	3597

	Бог на всичката пълнота да ни изпълни с благия Си Дух Да изпълним благата Му Воля Всеблаги Отче на всичката пълнота, в името на Твоята Любов, озари ни с благия Си Дух и изпълни сърцата ни с 

	3598

	Твоят мир.

	Господи, какво трябва да изпълня днес? В името на всичко, което си ми дал, искам да Ти служа. Да бъде всичко за Твоя слава.

	3599

	Господи, вложи Любовта в сърцето ми, да говоря меко и сладко, да постъпвам винаги благородно, да изразявам Твоята Любов.

	3600

	Амин. 

	Истината е Божественото начало в човека.

	3601

	Всичко е Бог.

	3602

	Да изявиш Любовта – това е молитва.

	3603

	Връзката ви с Бога – там е силата.

	3604

	Съмнението.

	Който се съмнява в Учителя си, той не е ученик. Усъмни ли се ученикът в Учителя си, с него всичко е свършено.

	3605

	Ако Учителят престъпи и най-малкия Божествен закон, и с него всичко е свършено 

	Тези думи са за трудолюбивите ученици.

	3606

	На трудолюбивите ученици ще се проговори от зарящите лъчи на Виделината в присъствието на Любовта, Мъдростта и Истината.

	Да бъде тъй, както Единният, Вечният е казал!

	3607

	„Аз и Отец Ми ще дойдем и ще направим жилище във вас.“

	3608

	Той ще даде всичкото свое съдействие на своите добри ученици, които ходят в пътя на благостта.

	3609

	Колко е хубаво.

	Ученикът не трябва да вижда какво става наоколо му. За лошите неща трябва да бъде сляп и глух.

	– Колко е хубаво, когато ученикът вижда всичко и всичко чува, което се върши около него, и се ползува от всичко това за своето развитие!

	3610

	Учителят е всякога на страната на добрите ученици. Ученикът, който се учи добре, може всякога да разчита на любовта на своя Учител.

	3611

	За да работиш, за сърцето трябва огън, а за ума – светлина.

	3612

	Трябва да знаеш с голяма точност най-доброто време за учене. Щом съзнанието е пробудено, ти ще знаеш благоприятното време за учене и работа.

	3613

	Вечният завет на Духа.

	Любовта ще бъде с вас – любов, която носи мир, радост, чистота, разумност и търпение Божествено.

	3614

	Любовта на Духа Свети ще ви озарява. Бъдете весели духом.

	3615

	Слънцето на живота еднакво грее всякога.

	3616

	Мирът да бъде с всички вас, които носите Божията чистота.

	3617

	Светлината и обичта еднакво да пребъдват с всички ви – ученици на живота!

	Това е вечният завет на Духа.

	3618

	Познаване.

	Ученикът трябва да разполага с такива чувства и способности, за да познае Учителя си.

	3619

	Връзката между Учителя и ученика не е моментална, в даден момент образувана, нито пък е временна Тя е вечна и съществува от хиляди години.

	3620

	Ако влезете неподготвени в сферата на Учителя си, ще знаете, че неизбежно ви чака смърт. Рибата умира във въздуха – тя не е пригодена към други условия на живот.

	3621

	Щом отидете при някой Учител да се учите, вие трябва да му вярвате. Досега, в аналите на окултната история няма нито едно изключение, когато ученик да се е усъмнил в Учителя си и да не е пострадал. Законът е строг към ученика, но още по- строг е към Учителя.

	3622

	Определено е.

	Невъзможно е ученик да бъде поставен на място, което не заслужава. Мястото на всеки ученик е строго определено.

	3623

	Цел.

	Ученикът не се влияе от външните условия. Съзнанието е будно, мисълта трезва, без съмнение върви към своята цел.

	3624

	Не се позволява на ученика да се занимава с отрицателните качества на другите. Никога да не се спира на погрешните на другите, ако иска да се облагороди.

	3625

	Като ученици никому няма да четете морал. Ще си търпите възгледите, ще се изслушвате. Всички, които лъжат и клюкарствуват, са вън от Школата. Които крадат и одумват, са вън от Школата. Онзи, който лъже, е загубил пред Учителя си всичко.

	3626

	Ученикът, който люби Учителя, трябва да се самопожертвува. Ще напусне всичко, което му пречи да учи. Самопожертвуванието е велик акт – вътрешен процес, а не външен.

	3627

	Добрите желания на ученика ще се сбъднат.

	3628

	Никога никому не позволявай да се вмъква като клин между твоята душа и Бога.

	3629

	Мълчание.

	Ученикът трябва винаги да мълчи, когато е пред Учителя си.

	Колко е сърдечно, когато ученикът разкрива душата си пред Учителя си!

	3630

	Ученикът винаги с радост изпълнява волята на Учителя си, без Учителят да му е казал или искал нещо.

	3631

	Божествено е ученикът сам да отиде при Учителя си.

	3632

	Учителя знае.

	Ученикът никога не иска нищо от Учителя си.

	Учителят знае кога и какво е необходимо да се даде.

	3633

	Благословение е Учителят сам да даде нещо на ученика, без да се иска

	3634

	Колко е хубаво и богоугодно, когато ученикът и в най-малките неща в живота си вижда Бога и Го слави.

	3635

	Велико е.

	Велико е, когато ученикът слуша Учителя си!

	3636

	Учителят се радва, когато вижда, че ученикът служи на Бога.

	3637

	Ученикът се весели в Бога Благодари и хвали Бога всякога и за всичко!

	3638

	Който иска да учи, трябва да е в постоянна връзка с Бога.

	3639

	Ученикът не трябва да очаква големи резултати.

	3640

	Отношенията ти спрямо абсолютно всички трябва да са честни и коректни.

	3641

	Школата. 

	Това е постоянно общение с Бога, с всички благородни души, с всички будни и съзнателни умове, с всички сърца.

	3642

	Желанието ти за знание трябва да е толкова силно, че да няма сила в света, която да може да те спъне.

	3643

	Бог няма да ти даде едно благо, докато не си готов за него.

	3644

	Ученици, които не могат да се почитат един друг, не могат да почитат и Учителя си

	3645

	Най-лесно. 

	Ученикът трябва да знае, че от всички същества най-лесно може да намери Бога. И когато Го намери, ще придобие разширение на душата и една свобода, каквато не е предполагал.

	3646

	Ученик ли си, ще бъдеш доблестен в от-ношенията си. Туй, което не можеш да кажеш някому в очите, не го казвай и зад гърба му. Някой направил погрешка. Ще отидеш при него и ще го посъветваш братски, без да чуе някой друг, без да го изобличаваш.

	3647

	Светлина на съзнанието.

	За да не се спъва, ученикът се нуждае от вътрешна непреривна светлина на съзнанието.

	3648

	Не живееш ли в Любовта, не изпълняваш ли Божията Воля, губиш всички условия за развитие.

	3649

	Живото Божие Слово е храната, която поддържа организма на ученика и пречиства кръвта му.

	3650

	Каже ли ученикът, че не може да живее без своята възлюбена, веднага трябва да излезе вън от Школата.

	3651

	Новото Учение има свои правила и принципи. Не ги ли спазваш, ти не си никакъв ученик на това Ново Учение.

	3652

	Божественото у теб за никого и за нищо не трябва да го жертвуваш.

	3653 

	Желанието на Учителя е да подкрепи Божественото в ученика и да го възрасти.

	3654

	Ученици, които не ходят по пътя на Учителя си, не са ученици. Имате ли обект в живота: пари, къща, имоти, жена, мъж, деца, това или онова, вие не сте ученици. Обектите спъват.

	3655

	Ученикът не уповава на това, което се изменя.

	3656

	Единственото важно нещо за Учителя и ученика е да изпълняват Волята Божия.

	3657

	Целта.

	Целта на Учителя и ученика е да проявят Безграничното, в което живеят.

	3658

	Ученикът, за да не изгуби своя Учител, не бива да има връзки, които да го ограничават и спъват, а да е винаги на дистанция.

	3659

	Всеки Учител носи свещен огън от невидимия свят.

	3660

	Не бой се. 

	Няма по-хубаво състояние за ученика от това, когато се намира в най-голямата тъмнина, да чуе гласа на своя Бог и Учител. „Не бой се! Тук съм.“

	3661

	Знание. 

	Има велико знание – да познаем Господа.

	Има и обикновено знание, но ученикът изучава Великото.

	3662

	По-добро училище от самия живот няма.

	3663

	Ученикът никога не мисли, че е стар. Той казва: „Работя за Бога и винаги ще работя!“

	3664

	Грехът и измамата не могат да намерят почва в душата на ученика. Учителят е до него и бди.

	3665

	Ученикът не изкоренява всички недостатъци изведнъж, а медлено и постепенно, с търпение и дълбоко разбиране

	3666

	Послушанието е свойствено само на разумните души. Ученикът е слушал дълго време, разумял е това, което му е говорено, и е станал послушен

	3667

	Ученикът добива знание от Учителя си чрез послушание

	3668

	Знание се придобива чрез слушане, а послушание – чрез прилагане.

	3669

	Опасност. 

	Ако ученикът слуша, но няма Учител, той се излага на опасност Ученикът слуша и изпълнява – това е послушание.

	3670

	Ученикът не настоява пред Учителя си за онова, което веднъж му е отказано. Учителят знае по-добре какво е нужно за ученика.

	3671

	Ученикът, ако няма светла мисъл, не може да възприема и учи.

	3672

	Щастието. 

	От разбирането ти зависи щастието ти. От знанието ти зависи пълнотата на живота ти Учителят се радва, когато вижда щастието, пълнотата, знанието и блаженството на ученика.

	3673

	Послушанието е първата стъпка към Виделината на живота.

	3674

	Послушанието е първостепенна добродетел, основен камък при изграждането на великия характер на тръгналия в пътя ученик

	3675

	Колко е радостно да живее ученикът под грижите на своя Учител!

	3676

	Карма.

	Веднъж влязъл в Школата, ученикът има за задача да се справи с кармата си правилно

	Правилно е ученикът сам да се изправя.

	3677

	Сила и просветление сърцето на ученика черпи от своя Учител Ученикът мълчи, учи, възприема и благодари.

	3678

	Ученикът не спори и срещу остен не рита. Той знае и проучва, а това е достатъчно.

	3679

	На ученика не се позволява да бъде начумерен, намусен, недоволен и сприхав Той трябва да е привлекателен, жизнен, здрав, с благородно сърце и светъл ум.

	3680

	Ученикът престава да е ученик, щом изгуби връзката си с Учителя.

	3681

	Идеите.

	Идеите, с които ученикът се занимава, са свещени. Учителят знае това, минава покрай него, без да го смущава. Нищо не пита, но го подкрепя.

	3682

	Търпението.

	Търпението за теб е спасение Търпение и мълчание носят успех.

	3683

	Люби Бога, слушай гласа на Учителя си и душата ти ще ходи в безопасност.

	3684

	Любовта на Бога е живот, който се влива в твоята душа и те оживотворява.

	3685

	Да слушаш Словото от Учителя си, това да бъде радостта на сърцето ти.

	3686

	Да слушаш песента на Небесните Ликове, това да въодушевява душата ти.

	3687

	Да ходиш в пътя на Учителя си и с Любовта Божия, това не те ли радва?

	3688

	Работи и учи с любов и радост и добрите условия ще дойдат.

	3689

	„Благославяй Господа на всяко време.“

	3690 

	Целта на ученика е Божията любов.

	Той работи съзнателно, за да придобие съвършенството, към което се стреми непрестанно.

	3691

	Най-добрият път за ученика е онзи, в който душата му се освобождава от онези връзки, които са го спъвали в миналото, които и днес го спъват

	3692

	Ученик. 

	Ученик е само този, който е в хармония с Абсолютното.

	3693

	Ученикът трябва да знае: Божественото никога не се коригира. Ученик е само този, който никога, нито в клас, нито вън от клас, нагрубява някого.

	3694

	Ученикът не проявява никакво любопитство Той нито пита, нито позволява другите да го разпитват. Той е свободен да мълчи и се задоволява само с това, което му се казва.

	3695

	Ученикът работи и не очаква похвали. Ако, от една страна, го хвалят, а, от друга, го укоряват, това нищо няма да му помогне.

	3696

	Винаги буден.      

	Ученикът трябва да бъде винаги буден, винаги изправен в своите прояви, да не изпуща и най-малките моменти за правене на добро – това значи да проявява Божественото съзнание в себе си.

	3697 

	Новото ще се приложи отвътре.

	Ще говорите само за онова, което можете да приложите

	3698

	Послушанието е първото качество на ученика, то е условие за уякване, то усилва вярата му във великите закони на природата, чрез които Бог работи.

	3699

	Ако бихте знаели тщеславието, любопитството, лицемерието, какви последствия произвеждат в организма, не бихте ги помирисали Своенравието също.

	3700

	Постижения.

	Постиженията на ученика зависят от будността на съзнанието, да следи своите прояви, да не се отпуща, да не се поддава на мързел, да се коригира всеки миг, да бъде абсолютен – точен при изпълнение на обещанията си. Точността е хармония, такт, музика. Ученикът трябва не само да придобива знания, но и да знае как да ги използува, и винаги да е готов да прилага.

	3701

	Пазете се от огрубяване на чувствата и развивайте в себе си състрадание и нежност

	3702

	Свободен.

	Който влиза в Школата, трябва да бъде неженен – външно и вътрешно Външно неженен, значи свободен от задължения, които семейният живот изисква и налага. Вътрешно свободен, значи свободен от задълженията и изискванията на света Помага на всички, но не се свързва. Обича всички, но не се свързва с погрешките на никого.

	3703

	Ученикът не се жени, нито се свързва било за жена, мъж, било за света.

	3704

	Свободен ще бъдеш, за да може Божественият Дух у теб да расте и се развива

	3705

	Отличаване.      

	Ученикът се отличава от другите по своята мекота, чистота, скромност, интелигентност, съобразителност и сила Ако той не разнася светлина по целия свят, какво е придобил с учението си?

	3706

	Ученичеството по благодат не се дава, а по достойнство.

	3707

	Първото нещо: точност. Точност във всичко.

	3708

	Ще развиваш въображение, вдъхновение, интуиция, разсъдък, музика, милосърдие, самоуважение, дружелюбие, искреност

	3709

	Чист, честен, искрен, сдържан, акуратен, дисциплиниран – тогава си ученик.

	3710

	„Не може“, „Не е възможно“ – тези изрази за един ученик не съществуват.

	3711 

	Ти не трябва да грешиш, а не да се криеш от хората, от Учителя си и от Бога.

	3712

	Мир.

	Нямаш ли вътрешен мир, ти не можеш да растеш духовно.

	3713

	Първото условие за ученика – да е здрав, як, издръжлив Здрав и ликвидирал със стария начин на живот. В Школата хилави и болни не се приемат

	3714

	Да не остане човек, към когото да имаш неприязнено отношение. Достатъчно е само една сметка неуредена да имаш, за да не можеш да поемеш крачка напред.

	3715

	Докато ученикът изучава природата или размишлява върху въпроси от Божествен характер, трябва да се облича в ленени дрехи.

	3616

	Музика.

	Не си ли музикален, ученик не можеш да бъдеш. Музиката е бронята, която предпазва ученика от външните и вътрешните неблагоприятни условия.

	Да си смирен, добър, учен – това е музика.

	3717

	Естествено.

	Когато ученикът разбере, че върви напред, здравето се подобрява, умът просветява, сърцето се разширява и облагородява. Много пъти той ще се отклонява и отдалечава от правия път – това е неизбежно и естествено Такива са земните пътища: те криволичат, извиват се, пак се изправят. Ученикът не бива да се плаши от това, а да разбира кога се отклонява, колко се е отклонил и да се върне в правия път. Така учи, придобива опитности и се развива.

	3718

	Ти изживяваш света в себе си и затова не си свободен.

	3719

	Ученикът не се страхува и смущава от нищо. Той има вяра в себе си и в Бога и знае, че всичко може да преодолее.

	3720

	Ти трябва да знаеш какво всъщност си, какво можеш да направиш, кои са твоите добри и лоши страни – всичко да ти е много ясно.

	3721

	Ще говориш кратко, ясно, смислено.

	3722

	Благоприличието е едно от ценните качества на ученика.

	3723

	В душата на ученика Любовта е двигателен принцип.

	3724

	Колко хубаво би било да можете да прокарате душата си във всичките си действия!

	3725

	Мълчание. 

	Това знание никъде няма да го намери-те, в никоя книга няма да го прочетете, а ще го придобиете в най-голямото 

	4426

	Сърцето си не залагай, ума си не продавай.

	3727

	Силата на едно учение зависи от Любовта, която прониква в него, в душите на последователите му. Няма ли приложение, няма и спасение.

	От клас се отстранява всеки ученик, който е нагрубил някой от другарите си. Сърдит ли е, гневлив ли е, груб ли е, ученикът не е никакъв ученик.

	3728

	Строг съдия.

	Ученикът е строг съдия на постъпките си. Снизходителен към другите, безпощаден към себе си.

	3729

	Ученикът отива на училище от любов, без принуда. Той пристъпва в клас с пълна вяра, с подготвени уроци, без страх и съмнение към думите на Учителя си – мъдрувания и тълкувания не се допускат.

	3730

	Ученикът не се обижда, а винаги търси доброто в думите, които са му казали.

	3731

	С недостатъци не се занимавам. За мен недостатъци в природата не съществуват, а съществува една неорганизирана материя, която трябва да се организира.

	3732

	Ученикът има ли гем, хомот, той не може да разбере това, което му говори Учителят му.

	3733

	Учителят обръща внимание само на способния ученик.

	Учителят обича онзи ученик, който иска да се учи и се учи.

	3734

	Учителят.

	Учителят е проява на Божествена светлина. Колкото повече приема ученикът от тази светлина, толкова повече е свързан с Учителя си, не по форма, но по смисъл и съдържание.

	3735

	Словото излиза от Учителя, но принадлежи на Бога.

	Любовта на Учителя действува във вид на светлина.

	Думите на Учителя са свещени и ученикът слуша и прилага тези думи.

	Истинският живот е този, в който Словото става плът.

	3736

	Последното място.

	Ученикът всякога заема последното място във физическия живот. Той министър не става, с политика не се занимава.

	3737

	Новото Учение.

	Който се домогне до вътрешния смисъл на това учение, което сега ви се говори, ще намери сили да продължи живота си, да го укрепи и да разреши правилно задачите си.

	Новото Учение обновява душата и носи хармония и спокойствие навсякъде.

	Ако можеш да приложиш една стотна от това учение, ти ще имаш щастието.

	3738

	Ще живееш в абсолютна външна и вътрешна чистота. Иначе нищо не можеш да извършиш.

	Никакво извъртане на фактите, на чувствата, на движенията.

	Можеш да изгубиш всичко, но ще кажеш Истината!

	3739

	Спънка. 

	Докато не се научите да контролирате тялото си, ученици не може да бъдете; то ще ви спъва много.

	Ще се пазиш от всички безполезни удоволствия, които спъват развитието на ума.

	3740

	Ще се лекуваш със силата на мисълта си и със силата на молитвата.

	Ученикът служи на Бога и не нарушава законите на разумната природа, затова не боледува.

	3741

	Знание. 

	Знание без чистота е в състояние повече да те спъне в живота, отколкото да те повдигне.

	3742

	Докато Словото Божие не стане плът и кръв за вас, ще се пържите в собствените си грешки и слабости, както досега сте се пържили.

	3743

	Вие сте в Школата с цел да развивате известни дарби и способности. Ако не работите както трябва, влизането ви в Школата е безпредметно.

	3744

	Най-доброто време за медитация е сутрин рано или при добро разположение на духа.

	3745

	Ще живееш и работиш не както светът иска, а както Бог иска.

	3746

	Ще бъдеш естествен В нищо – никакъв фалш.

	3747

	Като ученици ще изучавате и официалната наука и окултните науки. Официалната е предговор към окултната, която е създадена от възвишени, разумни същества, които ръководят съдбата на човечеството. И официалната наука е окултна, само че изучава външната страна на живота и природата.

	3748

	Каквото чуете в клас, не го изнасяйте навън, докато не го обработите, асимилирате, докато не стане ваше

	3749

	Не е важно мястото, което заемате, нито титлите ви, важно е как ще изпълните дълга си към Господа.

	3750

	Каквото е говорил Христос и каквото говоря аз – то е един и същ източник.

	3751

	От теб се иска първо да обичаш и да почиташ, а после вече идва стремежът към учене.

	3752

	Ти ще работиш за Господа Дали ще спечелиш или не, това да не те интересува.

	3753

	Благославя се тази работа на ученика, която е извършена с любов Ако не жертвува с любов, няма да му върви, няма да успее и неговата работа

	3754

	Труд. 

	Един ученик трябва да даде примери, и то отлични, съвършени, на физически труд. Най-малко два часа на ден той трябва да работи в градината или нивата, или друго нещо и да бъде за пример на хората от света.

	3755

	Като ученици трябва да работите върху себе си, да дойдете до онази светлина, която е в състояние да ви преобрази, да реформира стария ви живот.

	3756

	Ще пееш, ще свириш, ще говориш музикално, ще постъпваш музикално Без музика ученикът не е ученик.

	3757

	Окултен ученик е този, който владее всички окултни науки, служи си с тях навсякъде, използува ги за своето духовно израстване Той се учи и служи за образец на другите

	3758

	Като греши, ученикът причинява вреда не само на себе си, но и на цялото Битие. Като живее добре, неговият живот се отразява върху цялото Битие

	3759

	Атмосферата, в която живее ученикът, е чистотата

	3760

	Престане ли ученикът да вярва е Бога и Божественото, той не може да учи.

	3761

	Стойка. 

	Ученикът трябва винаги да има една права стоика на тялото си, която държи будно неговото съзнание и дава разположение на духа му за работа.

	Никакви гърбици, никакви изкривявания. Прави, подвижни, красиви, спретнати, светещи!

	3762

	Пътят на ученика е път на зазоряване, път на вечната светлина

	3763

	Ако ученикът не изпълни всичко това, което Учителят му преподава, ще има ли неговата любов?

	3764

	На ученика е потребно от време на време уединение, за да укрепва вътрешно

	Уединението е вътрешен процес, не външен.

	3765

	Всяка дума, всяко обещание, което си дал, трябва да бъде изпълнено. Никакво отлагане!

	3766

	Чистота.

	Без чистота не можете да впрегнете никоя природна сила да работи за вас или ако я впрегнете, тя ще произведе обратни кармически резултати, които с векове трябва да изкупвате

	От ученика се иска абсолютна чистота, за да могат силите на природата да работят за неговото издигане.

	За да бъдеш силен, здрав, красив, за да можеш да учиш, ти трябва да си чист. Но без Любовта не може да си чист Тези неща да ги съзнаваш.

	3767

	Един свещен импулс трябва да има в душата на ученика, в ума и сърцето му, за да се домогне до Божествената Истина.

	3768

	В Школата всички са ученици. Млади и стари няма. Мъже и жени няма. Има души, които живеят в пълна хармония и любов помежду си. 

	3769

	Телата. 

	Тялото на праведния е устроено по един начин, на грешния – по друг начин, на гениалния, на светията – по трети, четвърти начин, а на ученика – по коренно различен начин Ученикът изучава всичките тела

	3770

	Ученикът трябва свято да пази това, което е съградил Да пази свято и връзката си с Бога, за да може да работи върху себе си

	3771

	Ученикът учи, без да се състезава

	3772

	Ученикът очаква Учителя си – има вътрешен стремеж да слуша, учи и разумна работа да свърши

	3773

	Старите идеи.

	Старите идеи не разрешават въпросите,       Мухлясалият хляб и консервираната храна не разрешават въпросите Прясното житно зърно, новото, то разрешава въпросите, то носи живот в себе си Старото е изиграло ролята си Ученикът е наясно по тези въпроси, затова се занимава само с Новото Учение.

	3774

	Ученикът има определена идея за нещата, той живее в светлина, не се заблуждава и точно определя коя е философията, която може да обнови живота му.

	Светлината, която има ученикът, струва която повече, отколкото светлината, целият свят може да му даде

	3775

	В Божествения свят.

	Българският народ в Божествения свят се представлява от един човек, а има народи, които още нямат свой представител горе.

	3776

	Не казвайте, че не знаете, но кажете: „Ние се учим.“

	Ученикът има усет, разграничава доброто от злото. Злото действува в ущърб на твоето развитие, а доброто – в твоя полза.

	3777

	Ученикът всичко, каквото прави, го прави безкористно, с любов и разумност.

	3778

	Да станеш ученик, това е благодат. Да станеш Учител, и то е благодат.

	3779

	Учителят дава правите методи на учениците, как да служат на Бога. Тогава те стават проводници на възвишеното и благо родното.

	3780

	За учениците.

	За учениците настоящето, дейността им и животът им е любовта, виделината, истината и свободата.

	Богатството на ученика седи в съзнанието му.

	Знанието на ученика има сила само тогава, когато се прилага. 

	Зад енергията седи разумна сила. Зад ученика седи Учителят, затова той трябва смело да върви по пътя.

	Ученикът работи с формулата „Всичко е възможно“.

	3781

	Докачението.

	Ученикът трябва на всяка цена да се справи с този недъг – докачението. Докачението и своенравието са спъвали в миналото и сега спъват ученика.

	Подозрението и докачението, одумването и лицемерието веднъж завинаги ги изхвърлете от себе си. В Школата не се позволява да идвате с тези недостатъци!

	3782

	Ученикът трябва да бъде свързан идейно с по-висши същества, които да му дадат подтик в ученическия му живот.

	Без Учител ученикът нищо не може.

	3783

	Ти не можеш да се освободиш от едно зло, ако не направиш едно добро.

	3784

	Взаимно почитание – заради Бога, Който живее във всички – трябва да е основното качество на ученика.

	3785

	Ученикът първо услужва на другите, после на себе си.

	3786

	Задача. 

	В годината 365 часа да работите за Господа.

	3787

	Ученикът няма право да съди когото и да е за каквото и да е. Като види, че някой се е изцапал, ще каже. „Братко, ти си се пооцапал малко. Чакай да те почистя.“

	3788

	Страхлив ли е ученикът, той не би могъл да прогресира при изучаването на духовната наука.

	3789

	Всичко, което се учи тук, в Школата, не е случайно, а всичко е определено.

	3790

	За всяка стъпка нагоре се изисква усилие, труд, постоянство Висшите блага не се придобиват лесно.

	3791

	Ти сега си в новия живот, живот, който носи светлина в себе си. Ще го изучаваш. Няма да се занимаваш с празни мисли, с неустойчиви, непостоянни мисли.

	3792

	Виделината.

	Да ходиш във Виделината, значи да придобиеш всичко, което ти е необходимо.

	Чрез Виделината ще имаш вътрешната благодат на познанията Бог те учи чрез нея.

	3793

	 „Всяко дихание да хвали Господа.“

	3794

	Слънцето.      

	Слънцето на живота ще изгрее, ще разпръсне всяка мъгла и ще те озари със 

	3795

	Всички ще бъдат научени от Господа и няма да има вече лутане.

	3796

	Ученикът прогресира чрез съзнанието. То е принцип на сърцето То носи светлина. Върху него, като основна база, умът расте и се развива. Умът е външ- ната страна, а съзнанието се занимава с вътрешната страна на живота Съзнанието е едно от великите качества на душата на ученика. Съзнанието е първият лъч, който душата проектира в сърцето. Силите на съзнанието събуждат центровете и способностите на ума.

	Изчезне ли съзнанието, умът се губи.

	3797

	Ученикът без Бога съвършенство не може да постигне. Пълнотата на всичко е Бог. Бог е веселие и радост за душата на ученика Словото Му е хлябът, с който се храни добрият ученик Мъдростта Му е огърлие около врата на ученика, а Истината е като неизменна и любима дреха.

	3798

	Добре да живееш, добре да учиш, добре да мислиш, добре да гледаш Да дойде Духът Божии, да очисти пътя ти.

	3799

	Мина времето на забавленията ти. Тръгни да учиш. Велико е предназначението ти.

	3800

	 

	
ІХ КНИГА – ВЕЧНИЯТ ЗАВЕТ НА ДУХА – ПОСЛАНИЕ КЪМ УЧЕНИЦИТЕ

	 

	
КЪМ ДУШИТЕ, КОИТО ЧАКАТ

	Това, за което копнеете, иде!

	Това, което храните в душите си, е реалността на утрешния ден

	Елате в страната на вечната пролет!

	Елате в страната на вечното подмладяване!

	Елате в страната на Радостта!

	Елате в страната на Любовта!

	Тя е тъй близо до вас!

	Там няма болести и смърт.

	Елате да приемете съкровищата, които ви се падат.

	Елате в страната, дето ще намерите тия, които ви познават, и които вие познавате.

	 

	
КОГАТО СЛЪНЦЕТО ГРЕЕ

	 

	Когато слънцето грее, земята се пробужда, изворите протичат, ветровете духат, цветята цъфтят, дърветата дават своя плод и човек почва да мисли.

	Тая книга е за ученика.

	Тая книга е за всички!

	Защото всеки човек е дошъл на земята, да се учи.

	Всеки човек е дошъл на земята, за да стане ученик.

	Тая книга е за всички!

	Животното се е научило да чувствува.

	А човек е дошъл на земята, за да мисли.

	Вселената е предметно учение заради него, за да се учи.

	„Направил го е малко по-долу от ангелите.“

	Човек се учи, а ангелите служат.

	Това, което те са учили, сега го проверяват, като слугуват.

	Хората са ученици, а пък ангелите – служители.

	Някой трябва да е бил ученик, за да може да слугува.

	Служенето е по-високо от учението.

	Небесният слуга седи по-горе от земния ученик.

	„Син Человечески не дойде да Му послужат, а да послужи.“

	 

	
ТОЙ ИДЕ!

	Цялата природа говори за Него и Го очаква с любов.

	И въздухът, и светлият лъч, и небето говорят за Него.

	Вятърът, който минава край тебе, ти шепне тихо:

	Той иде!

	Ручеят, който шумоли до тебе, ти говори на своя език.

	Той Иде!

	Вслушай се в тихата светлина на звездите.

	Те говорят тъй ясно за Оня, Който иде и носи вълната на Любовта.

	Новото слиза безшумно в душите като пролетен лъх, като музика, като Велика хармония, като мекота и нежност, като Любов, която въздига душите от смърт в живот, извежда ги от мрак на свобода и простор.

	Той иде!

	Идването Му е като песента на утринната зора, като тържеството на изгряващото слънце.

	Отворете с радост душите си за Него!

	Запалете светилниците си!

	Облечете се със светлите дрехи на чистотата, украсете се със злато и скъпоценни камъни, за да Го посрещнете.

	Той носи ценни дарове.

	Приемете ги, и огнени струи ще потекат пред вас.

	Тай носи нова запалка – ДАР от Мировото Сърце – за вашия ум, вашето сърце и вашата воля.

	Работа нова те чака!

	Ще ореш, ще копаеш, ще сееш и ще жънеш с Любов.

	И ще чуеш гласа Му – като глас на хилядострунна арка, като глас на много води, като радостна песен.

	Тоя глас ти е тъй познат, тъй близък и свой!

	И ще проблесне в тебе светъл спомен за твоята родина.

	И сухите разпръснати кости ще се скачат една с друга, ще се облекат с плът и кожа, и Духът ще ги съживи.

	И няма да вият вече чакали из развалините и пустините.

	И там, дето не е имало вода, ще потекат буйни благодатни извори.

	И изсъхналата лоза отново ще се раззелени и ще дава изобилен плод.

	Пригответе Пътя на Мощния, Силния, Който иде сега!

	 

	
ГОЛЕМИЯТ ПРАЗНИК

	Ликува душата!

	Душата е извор. Бистри води изтичат от нея.

	Тя е градина, в която растат най-хубавите плодни дървета.

	Ангели ги отглеждат.

	Тя е светилище, в което гори вечният неугасим пламък, устояващ и на най-големите бури.

	Душата е Радост, която иде в Безграничния.

	Душата е Царството на Мира.

	Душата е Любов!

	Усърден молитвен зов на душата се възнася нагоре през вековете: – Ти, Безграничният, Същина на всички същини, Силният в силните и Силният в слабите, Безсмъртният в безсмъртните и Безсмъртният в смъртните, Любещият в любещия и Любещият в безлюбните, ела и ме поведи в пътя на Светлината. Той е, Който е бил, е и ще бъде!

	Той през всички векове те е пазил, обгръщал те е с Любовта Си и ти е говорил по хиляди начини.

	Той иде да направи жилище в тебе.

	Стените му ще са от сапфир, смарагд и рубин; от топаз, хризопраз и яспис; от халкидон, сардоникс и хризолит; от берилий, якинт и аметист.

	Той иде като огън всепроникващ, който ще се докосне до душата и тя цяла ще се запали и превърне в пламъци, които ще осветят света.

	Елате всички на празника на душата!

	И в нова светлина тя ще прозре Вечното си предназначение в живота.

	И ще чуеш глас: – Мина Вече старото за винаги!

	Никога няма Вече да бъдеш поругавана и потисната. И ще станеш камък жив в Моя Храм.

	И ще побеждаваш с меча, който излиза из устата ти.

	И ще влезеш в наследие на Вечното, което Любовта е приготвила за тебе преди създание мира.

	Посрещнете Онзи, Който иде в душите като ярка светлина, като мощна сила, като огън всепроникващ!

	Той иде!

	Днес е празникът на Душата!

	 

	
ПОСЛАНИЕ КЪМ УЧЕНИЦИТЕ

	 

	Велика музика е животът.

	Блажен е оня, който знае да свири всепобеждаващия химн на живота.

	Живот е Светлина.

	Блажен е оня, на когото светилникът свети.

	Под крилата на Безграничния всеки може да живее, когато пълната Божия Любов в него цари и пее.

	Текуща вода е животът.

	Ученикът понякога може да има в ума си много противоречия, от които идат като последствия ред разочарования.

	Но може ли животът да има вътрешен смисъл без истинско разбиране!

	Когато дойде денят, противоречията на нощта изчезват.

	Празната стомна, сухият извор могат ли да задоволят жадния пътник? Изгасналите фарове могат ли да покажат пътя на странстващия кораб?

	Когато ученикът минава през противоречия, трябва му светлина.

	Днес мнозина живеят в избите, дето светлината не прониква.

	Излезте из дълбоките изби да ви погалят слънчевите лъчи и да подишате свежия въздух!

	Добре е да сте пред лицето на животворното Слънце, да сте във връзка с пламтящите животворни лъчи на Виделината.

	Хиляди пъти и по-добре да слушате тихия глас на Бога, който се разнася в природата, в нейните малки гънки, в светлите ручейчета, отколкото грубия рев и ламтеж на потъмнелия свят в неговите дълбоки изби.

	Навсякъде Духът на проявения Бог говори.

	Той внася мир и радост в душите, Любов към всичко живо. Там, дето Неговият поглед е насочен, Истината живее, Светлината работа, Чистотата сърцето краси.

	Много пъти лъчите на Живото Слънце еднакво падат на праведни и грешни.

	И когато познаеш Неговия говор, живите струи на Любовта ще потекат в душата ти.

	Само Бог е Любов. И когато тази светлина озарява, само Той я познава.

	И тогаз ще познаеш своята задача на земята. Защото всяка душа е дошла на земята да донесе нещо на света.

	Душата трябва да биде будна и съзнателна за своята задача и мисия.

	 

	
* * *

	 

	Съхранявайте Божествения Пламък във вас като най-ценното за човешкия дух.

	В този Пламък израстват всички добри мисли и чувства. В Него те растат, цъфтят и зреят. Само в него човешката душа добива възвишеното, благородното: Любовта и Мъдростта в техните Божествени прояви.

	Божествената наука, на която Природата и цялата Вселена са само външна проява, носи на избраните души, които се вслушват в гласа на Духа, Великото Благо: изявяване, проявяване, опознаване, сближаване. Това са живите процеси на Божественото, което сега ви се изявява и ви приканва към честен труд и благородна работа.

	Вслушвайте се разумно в Тоя Глас. Разбирайте правилно Неговите упътвания с радост и Веселие на душата.

	Събирайте сладкия нектар на живота от Божествените цветя като трудолюбиви пчели, които са избрали хармонията, чистотата и порядъка на Висшата Култура на Любовта.

	Търси Светлината, при която можеш да четеш.

	Търси топлината, която не изгаря нещата, но при която те зреят.

	Ти си приятното в живота. Те са носителите на Истината. А самата Истина е Глава на Разумното във всяка душа.

	Любовта е първият плод на Духа.

	А Мъдростта е силата, която организира нещата.

	Любовта никога не спи, не заспива; тя всякога в Истината будна стои.

	Човекът на Любовта е в Истината.

	Не оня, който говори за Любовта, но който я има в своята душа.

	Човекът на Мъдростта е в Свeтлината.

	Не оня, който говори за Мъдростта, но който я има в своя Дух.

	Човекът на Добродетелта е в творческата Мирова Воля. Не оня, който говори за Добродетелта, но който я има в своето сърце.

	Де е Истината?

	Там, дето душата, духът и сърцето ся свободни!

	Любовта изтича от Бога и носи живот.

	Тя носи всичко в себе си. Всички цeнни неща в живота идат като резултат от нея. В изявената Любов, която носи мир, радост, светлина, топлина, чистота, истина в живота, е Божията Любов.

	Мисли, чувства и действия, заченати в нея, имат смисъл.

	В нея живейте, за да разберете Божията Мисъл за самите вас.

	 

	
* * *

	 

	Само през страдание човек чист става и Любовта в него се проявява.

	Любов, която се проявява и вечно остава, която при всички положения вътрешно еднакво остава, е Любов!

	Като чуеш гласа ѝ, ще станеш, ще оживееш, ще възкръснеш и ще познаеш Истината.

	Любовта не се мами и никого не мами.

	От сърцето на тая Любов извира най-чистата вода; от душата ѝ излиза най-малката светлина. В нея лъжа не живее. В нея има мир, който превъзхожда всяко знание; и радост, която светът не е вкусил още и не познава.

	Да бихте били всякога будни, какво не бихте видели!

	Там е Великият стремеж, Великото Благо, което всичко дава.

	Блажен е оня, който гладува и жадува за тая Любов.

	В нея Безграничният живее!

	Тя е светлина над всички светлини и носи живота на сегашната Истина, която никога нито се променя, нито се изменя. Великият Закон на живота се мени, без да се изменя; изявява се, без да се изяви.

	Дано един Лъч от тая Любов достигне до твоята душа, до твоето сърце – до тебе и до всички!

	Какво по-добре от чистата вода на живота, от чистата светлина на Мьдростта, от чистата Любов на Божествената Същина!

	Човек трябва да развие в себе си възприемчивост към нея.

	Защото светлината е за оня, който има очи; любовта е за оня, който има сърце възприемчиво; животът е за оня, който има будна душа.

	Надеждата поддържа живота, вярата – разума, а Любовта – вечния подтик в глъбините на душата.

	Любовта иска изявление; Мъдростта – приложение; Истината – осъществяване.

	Само чистата Божествена Любов прави душите съвършени.

	„Чистите по сърце ще видят Бога.“

	Великото и малкото си в хармония само в Любовта, в която Бог се изявява.

	Любовта говори на душите за радости и скърби.

	Речта ѝ е кратка и съдържателна.

	Любовта е пълна с Мир и Вяра, която превъзхожда всеки ум.

	Бог е Любов безгранична и света. Тая Любов е абсолютно разумна, чиста от всякакъв примес.

	Чистотата и Любовта си синоними на разумност и благородство.

	Не всичко, което може да се нарече любов, е Любов.

	Любовта познава само оня, Който живее в нея.

	Сигурността в живота на ученика седи в учението на разумната Любов, която никога не отпада, а постоянно расте. Всичко, което отпада, не е любов – това е сянка на живота.

	Имай вяра жива, неизменна, постоянна. Любов безгранична, която не отпада. Любов, която непреривно не расте – отпада.

	Оня, който има Любов, която непреривно расте, е от НОВОРОДЕНИТЕ.

	А само когато се роди човек отново, той не греши. Той живее в радостта, в която Бог обитава.

	А радостта от Бога носи вечния(?) живот в себе си.

	Любовта не се петни. във вечната Любов другояче действуват законите на живота.

	Човекът на Любовта е ограден с жива светлина.

	Благодатта на цялото небе се изявява в Любовта!

	Знайте, че два пътя водят към Бога. Път на Любовта и Път на Мъдростта. Път на Любовта е приятен за ходене. По него и децата ходят. Но пътят на Мъдростта е стръмен, скалист и пълен с препятствия. Той минава през най-високите планински върхове, де буря цари. През този път ученикът може да мине само със своя Учител.

	Оня, който мине по пътя на Любовта, е подготвен да възприеме Великата Божествена Мъдрост.

	Любовта е най-добрата подготовка за възприемане на Мъдростта.

	Затова се казва: Любовта носи Светлина!

	 

	
* * *

	 

	Приложете живия Огън на Любовта, живата светлина на Мъдростта и живата сила на Истината.

	Любов, от която блика живот, е същинска Любов. Мъдрост, от която блика светлина, е истинска Мъдрост. Истина, от която иде Свободата, е самата Истина.

	Там Духът цари!

	Там, дето има светлина, там дето има чистота духовна и свобода Божествена, Духът се изявява.

	В изявената, проявена и осъществена Любов на Бога душата разкрива своите най-благородни черти.

	Имай живот и любов в душата; светлина и мъдрост в ума; чистота и мекота в сърцето; свобода и истина в Духа.

	Умът със светлина се озарява и с мисли се населява.

	Водната повърхност на сърцето със зеленина и живот се изпълва.

	Приемай Божествената топлина на Любовта; ангелската светлина на Мъдростта: чистотата на сърцето и силата на Духа.

	И ти влизаш в пътя на растежа на своята душа.

	Блажена е всяка душа, която ходи по светлия път на всегдашното Благо на вечния живот.

	Приеми чистотата в сърцето си и Любовта ще дойде в своята пълнота.

	Вложи правдата в живота си и тя ще внесе яснота в решенията ти.

	Вложи добродетелта в силата си и ти ще внесе в тебе неизменна вярност, и Духът на Бога ще обитава в тебе.

	Ти ще бъдеш под Неговите крила, пред очите на Неговата МИЛОСТ.

	Доколко сърцата ви са чисти, нека Любовта да говори; доколко умовете ви са озарени, нека Мъдростта да свидетелствува; доколко душите ви са свободни, нека Истината да каже.

	Светлината с ръка не се хваща, но с очи се вижда и с ум се разбира.

	Тази светлина води и изпадналата душа през тъмнината. Когато през най-тъмната нощ на живота пред душата се яви една малка светлинка, душата се изпълва с радост. Тази светлинка почва постепенно да расте, докато всичко става светло наоколо ти.

	В тази Светлинка душата чува гласа на Оня, Който я води!

	Ръката може да хване само образувалия се плод от Светлината; окото може да види слугата, който го донася; и умът може да прочете писмото на оня, който го праща.

	Свещеният плод на живота трябва с всичката Чистота да се хваща.

	Душата на ученика трябва да е обхваната от свещения трепет на Божествения Дух.

	Само с тая чистота и с тоя трепет ученикът може да се доближи да види Свещеното Лице на Истината и да разбере ВЪЗХОДЯЩИЯ ПЪТ на Любовта.

	Великите идеи живеят в благородните души; светлите мисли – в светлите умове; и чистите желания – в чистите сърца.

	Съвършеният е вън от всяка съблазън. За него са чужди нисшите човешки прояви. Душата му е пълна с Любов, Мъдрост и Истина.

	Бог е Светлина, в която зреят плодовете на Добродетелта.

	Само Бог е Любов.

	Учителят носи тая Истина!

	Той е дошъл да възстанови падналата чистота.

	Божията Любов на всичко издържа. За нея се държи Учителят. В човешката любов всичко замира.

	Добре дръжте изпита на вашето сърце, душа и дух. Тогава ще се отворят Царските Врата на Божията Истина. И Любовта сама ще ви посрещне в преддверието на Новия живот, който Христос носи в света. Тогава вашата душа ще се зарадва и изпълни с Божията Благодат.

	 

	
* * *

	 

	В време на изпита си ще опиташ Божията Милост. – Без страх и без тъмнина, с живот и Светлина. Напред в Любовта безгранична!

	Научи законите как да превъзмогнеш изпитите, които можеш да минеш. Те раждат нови подтици, будят нови сили, нови хоризонти, и така чертаят Светлите бъднини, определени от Великата Любов на Вечния. Те носят растежа на всяка душа.

	Страданията са мъките на раждането на един висш живот в душата. Те я събуждат за една нова среда, в нови условия, за нова дейност. Тя влиза в един нов свят!

	И силата на всеки човек седи в минатите изпити и страдания. Силата на ученика се познава при изпитание. При страданията изгаря всичко натрупано през вековете, и душата застава със своята невинност и чистота, и с ново прозрение за пътищата на Бога.

	Въгленът, подложен на висока температура и силно налягане, добива красотата и чистотата на диаманта, който пречупва слънчевите личи с ярък блясък, и ги отразява в хиляди багри.

	Може да се допусне да минеш през известни изпити и скърби, за да се кали духът ти.

	Скърбите са привилегия за разумния човек, а радостите сa благо за него, ТЕ вървят заедно.

	Знай: от мъки и страдания се излиза с Мъдрост и Лю6ов!

	Дръж изпита се добре във всяко отношение. Имай вяра! А вярата е израз на Любовта.

	 

	
* * *

	 

	Праведният седем пъти пада и става.

	Падналият няма приятели освен Бога, При най-големите изпити мисли, че никога не си сам и изоставен.

	Ученикът трябва да бъде герой, който след като пада и става много пъти. продължава своя път нагоре, дето Истината го зове!

	Бог е вдигнал хиляди паднали души, които са уповали на Него!

	Не оставяй да мине изпита неиздържан от тебе.

	Светлината, Мирът и Любовта да те крепят и пазят и да те изведат на победа.

	Любовта на Учителя е изпитана. В нея няма изключения. Изпитва се любовта на ученика. Ако той мени своите учители – той не е познал своя Учител; неговото сърце няма прозрението на Любовта. Той още е във външния живот.

	Изпитва се знанието на ученика. Знанието на Учителя е изпитано. Изпитва се сърцето и волята на ученика – могат ли да устоят на съблазните. Ако устояват, той с право заслужава Любовта на Учителя си. Това радва Духа на Учителя. Той се радва, че ученикът е в Светлината на възходящия път, а не в измамата на майя.

	Щом стоите в Светлината на проявения Учителя, вие сте ученици на Едната Проявена Божия Любов, в която няма измяна, нито заблуда, ни лъжа, ни измама. В нея има вечна радост и блаженство дето Светлината не потъмнява, но вечно остава като Божествена нежна милувка на душата.

	И ти ще се увериш в Едната, Вечна Истина, която е Бог на Любовта!

	Това, което разкрива живота, е Любов.

	Това, което разкрива знанието, е Свeтлина.

	Това, което разкрива силата, е Свобода.

	Този, Който те ръководи, е Верен и истинен във всичките Си пътища.

	Той е Учител във вечната Светлина, на Проявената Безгранична Любов!

	Натовареният да се разтовари; и обремененият да снеме бремето си.

	Ученикът сам в живота си ще докаже доколко цени завета на вечната истина – доколко обича Учителя на своята душа.

	Две неща трябва да има ученикът: достойнство и смирение.

	Ученикът сам трябва да се съди, преди да е дошъл съдът от вън.

	Той не трябва да прави бързи заключения за неща, с които не е опознат добре.

	Той трябва да познава всяка душа на мястото, дето тя се намира. Защото на светлината едни неща растат, други цъфтят, трети връзват, а четвърти зреят.

	Ученикът във Великия Път на Светлината се вдъхновява от нещо по-възвишено, отколкото човек може да мисли.

	Той трябва да покаже, че в него Безграничният е вложил нещо добро.

	Всичко така да бъде, както Господ е казал!

	Ученикът трябва да изнесе товара си до край. И да го занесе дар на Бога и дар на дома си.

	Духът му не трябва да отпада.

	Онова, което отличава човека, е да бъде винаги верен и истинен. Той трябва да живее във Великия Живот, де Любовта, Мъдростта и Истината царят.

	Ти ще учиш, ще търпиш, ще се радваш, ще мислиш, ще работиш, ще вярваш и ще благодариш на Бога за най-великото в твоя живот.

	Това е Волята на Безграничния!

	Учителят е всякога абсолютно истинен към ученика си. Ученикът трябва да познава своя Учител с абсолютна вяра. Него Учителят познава през вечността в целия му развой и път. Този, който се учи, всякога трябва да бъде верен към оня, който го учи.

	Ученикът знае и е абсолютно убеден, че Учителят желае и работи само за неговото върховно добро и напредък в живота.

	Едничката грижа на Учителя е напредъкът на ученика. Скъпоценните камъни, изработени в душата на ученика, той ги поднася като жертва жива, като дар любовен, най-свет и чист, пред степите на Безграничния, за Вечен Завет между тях!

	И тези камъни ще блестят вечно като сияйни звезди по небесната твърд – пред Лицето на Безграничния.

	Те ще говорят за Славата на Вечния !

	Едничката цел на Учителя е да се прослави Бог в човешките души. Затова е Той дошъл Сам.

	Така се ражда новият човек на новата раса, светещата.

	Той ще разбира езика на Девите; и очите му ще се отворят да види как ангели слизат до него и възлизат. Когато минава покрай плодни дървета, клоните ще се навеждат, за да си вземе от плода им, и после пак ще се изправят. Птичките ще кацат доверчиво на рамената му. И животните няма да имат боязън от него.

	Това ще бъде едно Ново Изявление на Живот, Красота и Радост.

	Красотата ще се изрази в нови форми. Навсякъде, дето има едно леко докосване на Божествения Дух, Красотата ще се явява!

	Красотата ще твори, за да покаже неизчерпаемите богатства на Духа. Тя ни разкрива тайните на Духа.

	За онзи, който има прозрение, висшата красота, висшата любов и висшата истина са едно и също нещо. Те са език на Божия Дух!

	Чрез тях се прославя Бог!

	Винаги се вслушвай в свещения шепот на Бога.

	Да се съмнява ученикът в своя Учител, това е да позори себе си. А пък да се съмнява в Бога, това е да изгуби живота си.

	Да познаеш Бога и Учителя – това е начало на Вечния Живот.

	Тези Думи са за трудолюбивите ученици.

	На тях ще се проговори със зрящите Лъчи на Виделината, в присъствието на Любовта, Мъдростта и Истината.

	Да бъде тъй, както Единият, Вечният е казал!

	„Аз и Отец ми ще дойдем и ще направим жилище във вас.“

	Той ще даде всичкото свое съдействие на своите добри ученици, които ходят в пътя на Благостта.

	Любовта, Мъдростта и Истината да бъдат с вас сега и всякога през всичките векове.

	Те да топлят и озаряват всичко добро и възвишени във вас.

	 

	
ТОВА СЕ ДУМИТЕ НА ЖИВОТА!

	 

	Учителят е всякога на страната на добрите ученици. Ученикът, който се учи добре, може всякога да разчита на Любовта на своя Учител.

	Блажени любещите, защото ще имат изобилен живот.

	Блажени ходещите в Мъдрост, защото ще пребивават в Светлината.

	Блажени живущите в Истината, понеже от тях ще паднат всички Вериги на ограничението.

	Любовта да бъде с вас – Любов, която носи Мир, Радост, Чистота, Разумност и Търпение Божествено.

	Любовта на Духа Свети да ви озарява.

	Бъдете Весели духом. Слънцето на живота еднакво грее всякога.

	Мирът да бъде с всички вас, които носите Божията Чистота.

	Светлината и Обичта еднакво да пребъдват с всички ви – ученици на живота!

	Това е вечният завет на Духа. Идеалът на великите души в царството на Бога

	Земният живот представлява една Велика школа, в която душите се възпитават да усвоят пътя на Истината, която води към Първото Начало на Живота – Бога.

	Искай Любовта! Търси Мъдростта! Хлопай за Истината! Гдето е Истината, ходи там където свети Мъдростта – мисли там! Където е Любовта – живей там!

	Не преставай да работиш!

	Радвай се на най-малката своя придобивка.

	И благодари на Бога, че те е удостоил да видиш Великото на живота, скрито в малкото!

	Радвай се, че си намерил своя Учител.

	Радвай се на онова в тебе, което расте и се развива, което расте и зрее.

	Вярвай в непостижимото! Вярвай в невъзможното! Вярвай в това и ще видиш Вечната Реалност на Живота – Бога! Вярвай в тях и ще дойдеш до тяхната постижимост.

	Бог е Бог на непостижимото, на невъзможното.

	Той е създал света за това, със своето Слово Той разкрива небесата с милярдите слънца!

	Ако търсим възможното и постижимото – ние търсим човешкото; ако търсим невъзможното и непостижимото – ние търсим общуване с Бога – Божественото! А това е пълнотата на Живота!

	Пътят на невъзможното и непостижимото е Път на реалните блага – път на всички ценности в живота.

	Истинно е: Любовта е Любов на непостижимия Живот; Мъдростта е Мъдрост на непостижимата Виделина; Истината е Истина на необятната Свобода!

	Страданията и мъчнотиите са граница между възможното и невъзможното, между постижимото и непостижимото.

	А непостижимото и невъзможното ни въвеждат в Царството на необхватната и непресъхваща радост и ни разкриват Изворите на безконечните дарувания на Духа.

	Това е идеалът на великите души! – Души, които служат на Господа на всичката Пълнота, Животворящият огън във всичко.

	Те не търсят постижимото и възможното. За тях това е дело на миналото. Ала непостижимото и невъзможното е дело на бъдещето – Великия копнеж на душите им.

	За тях настоящето, дейността им и Животът е Любовта, Виделината, Истинната, Свободата.

	Това са пътищата, методите, по които непостижимото и невъзможното ни разкриват красотата и простора на вечните обиталища на Духа, дето пребъдват творческите сили на Космоса.

	От там иде силата на Живота, светлата мисъл на Духа!

	В Него се вместват всички Велики блага!

	Това е път на Едного, път на Съвършеното.

	Това е път на недостижимото – път към Свещените Извори на Живота!

	Така се открива, изявява Вечният, Безграничният:

	Аз съм Път на Любовта!

	Аз съм Път на Мъдростта!

	Аз съм Път на Истината!

	Гдето е Животът, Виделината, Свободата, там съм.

	Към Изворите на Живота.

	 

	
ПЪТЯТ НА ВЪЗХОДА 

	Красив е Пътят на Възхода!

	Човешката душа върви по него.

	Някъде стъпва по остри камъни. Някъде пътят е стръмен, и главоломни пропасти са от двете му страни.

	Понякога пътят е тесен като острието на нож.

	Лицето ѝ я светли. В очите ѝ се чете една чудна светлина на възторг и умиление.

	Ярка звезда блести над главата ѝ. Тя ѝ помага винаги. и всякога ходи с нея. Тя пръска лъчите си наоколо и осветлява пътя ѝ.

	Грамадни сенки от околните канари играят край нея.

	Пътят е труден, но тя не усеща умора. Няма никакъв товар на гърба си, но се чувствува богата и силна!

	Тя е радостна. Едно Слънце грее в нея.

	Сърцето ѝ е сгряно от един вътрешен Огън! Тя мисли за тия, които са долу в долината.

	Изкачва се нагоре към шеметни висини за тях.

	Всички долу ѝ са мили и близки.

	Тя иска да раздаде всичко, каквото има, на тия, които обича.

	Чувствува, че не е сама. Усеща около себе си присъствието на хиляди светли същества, които я обичат и които тя обича.

	На върха има един Извор, чиито води имат вълшебна сила.

	Те имат чудната сила да лекуват всякакви болни, да подмладяват стари, да съживяват умрели.

	Тя отива нагоре само за хилядите свои близки долу в долината: болни, немощни, слаби, остарели и умиращи.

	Близо е Вече Върхът.

	Като се върне, ще им занесе от кристалните струи на живота.

	И ще им покаже Пътя.

	И хиляди ще тръгнат по него!

	Красив е пътят на възхода!

	Душата върви по него.

	 

	
НА РАБОТА!

	Пробудената душа казва: – Мина дългата нощ.

	Дигнат е воалът от моите очи и аз разбирам Вече: Всичко е Красота! Всичко е Радост! Всичко е Чистота! Всичко е Любов!

	Аз обичам всички, понеже Красотата, Радостта, Чистотата и Любовта са в тях.

	Ще отида при обезверените, за да им дам от Светлината, в която живея.

	Ще отида при плачещите, за да им дам моята радост.

	Ще отида при отчаяните, за да ги утеша.

	Ще отида при обременените, за да им дам от моята Любов.

	Ще отида при всички, за да се раздам на света!

	И в това е моята Радост!

	Защото всички те са в мен, и аз в тях. Аз отивам да служа.

	 

	22.03.1939 г., стенографирала С. Керемидчиева15

	 

	
Х КНИГА – СВЕЩЕНИТЕ ДУМИ КЪМ УЧЕНИКА 

	І. СВЕЩЕНИ ПРАВИЛА ЗА УЧЕНИК

	 

	Бог

	Начало на формуляра

	Единственото Същество, към което човек най-лесно може да се приближи, е Бог.

	1

	Учител.

	Учителят извиква своите ученици. Когато ученикът намери своя Учител, той е близо до Бога. До Любовта. (Ученикът. 16.VII.1924 г. ул. „Опълченска“ 66)

	2

	За ученика на Учителя на Любовта, Мъдростта и Истината.

	Истината изключва всяко удоволствие!

	Мъдростта изключва всяка лекост!

	Любовта изключва всяко насилие!

	Любовта, това е животът.

	Любовта, това е планът.

	Любовта, това е целта.

	3

	Пътят, Светлината.

	Ученикът на окултната Школа не бива да допуска никакво съмнение в Божествения Промисъл. Той знае, че пътят, в който е влезнал, е прав.

	Пътят на ученика е път на зазоряване. Той е път на вечната Светлина – носителка на Любовта.

	4

	Права стойка.

	Ученикът трябва да има винаги една права стойка на тялото си, която държи будно неговото съзнание и дава едно разположение на Духа му за работа. (29.VIII.1921 г.)

	5

	Разумност. Мир.

	Ученикът трябва всякога да обмисля постъпките си, т.е. да види има ли Мир в душата му. Разумността предшествува Мира.

	6

	Добро.

	Знай, ученикът има всякога възможност да прави Добро. Доброто е цел в неговия живот.

	7

	Убеждение.

	Ученикът ще бъде поставен пред изкушението, за да се изпитат убежденията му. (31 .VIII.1921 г.)

	8

	Издръжливост.

	Ученикът бива тестван на силни преживявания, за да се кали в издържливост и будност на съзнанието. Живот без преживявания е живот на спящи души.

	9

	Будност.

	Съзнанието на ученика трябва да е будно всякога! Защото има духове, които устройват всевъзможни уловки, ако е възможно да го примамят и отклонят.

	10

	Съзнание на ученик.

	Ученикът е винаги в клас! Той трябва да знае и съзнава всеки миг, че е ученик. (Ученикът. 4.IX.1921 г.)

	11

	Духът на нещата.

	Ученикът трябва да разбира всичко правилно. Да се не смущава от формите, а да гледа Духа на нещата. (1.IX.1921 г.)

	12

	Молитва.

	Ученикът се моли сам. Той трябва да бъде съсредоточен в молитвата си и да преживява думите ѝ.

	13

	Любов.

	Ученикът трябва да почне от Любовта. „Ако ме любите, ще упазите моите думи.“ (3.1Х.1921 г.)

	14

	Любов.

	Ученикът трябва да люби Учителя си. Ученикът.

	15

	Строгост.

	Ученикът трябва да пази строгост в изпълнението на Божествените закони. (4.ІХ.1921 г.)

	16

	Душа.

	Ти трябва да схващаш себе си само като душа жива, която се стреми към Бога. – Учителю мой, води ме към Бога. (6.IX.1921 г.)

	17

	Среща.

	Когато ученикът намери Учителя си и когато Учителят веднъж е говорил на ученика си, ученикът не трябва вече да се петни!

	18

	Чистота.

	Ученикът трябва да бъде чист в мислите, чувствата, желанията и действията си, за да може Учителят да му повери онези методи за работа.

	19

	Душа.

	Ученикът трябва да преживява всичко като душа жива, която люби Бога, тогава той може да работи с Учителя си.

	20

	Мълчание

	Не разправяй опитностите си, комуто и да е, докато не изработиш в себе си нещо, на което да се осланяш.

	Край на формуляра

	21

	Духът 

	Върши всичко под зоркото око на Духа! 

	22

	Погледът.

	Погледът ти да не бъде никога раздвоен, но мек и чист, и винаги свързан с една Божествена Мисъл.

	23

	С Бога.

	Бъди винаги във връзка с Бога! Вън от Бога се създава греха.

	24

	Съзерцание.

	На ученика е необходимо малко  съзерцание, за да може да се справи със себе си. (11.IX.1921 г.)

	25

	Уединение.

	На ученика е необходимо малко уединение, за да уякне.

	26

	Свобода.

	Пази душата си всякога свободна!

	27

	Чистота.

	Няма по-хубаво нещо за ученика от чистотата.

	28

	С Бога.

	Когато бъдеш свързан с Бога, няма да има съблазни за тебе. 

	29

	Божествената Любов.

	Моралът на ученика е Божествената Любов!

	30

	Божествената Любов.

	Душата на ученика расте само в Божествената Любов!

	31

	Характер.

	Ученикът има характер, щом не изменя Любовта си. Мени ли я, той трябва да знае, че тя не произлиза от Бога. – Той няма Любов. 

	32

	За Бога. Свобода.

	В душата на ученика винаги трябва да говори Бог. Така той е свободен, страхът изчезва и в живота му настава един дълбок Мир. Той е свободен.

	33

	Чистота. Душа.

	Ученикът трябва да живее чист, девствен живот. Само така той може да се чувства като душа.

	Душа девствена. 

	34

	Идеал.

	Изпитанията не са по-силни от идеала на ученика! Затова ученикът се познава само при изпитанията. Ученикът е по-силен от условията, защото седи над тях. Той носи в себе си Божественото. А има и души на условията – но те не могат да имат никакъв идеал. Идеал. Това е душа с непреодолима воля. (31 .VIII.1921 г.)

	35

	Изпълнението.

	Ученикът трябва винаги да спазва строгост и сериозност в изпълнението думите на Учителя. Ученикът трябва да бъде строг към себе си. Да спазва думите на Учителя си свещени. И да изпълнява нарежданията Му в пълнотата си.

	36

	Душа.

	Първата стъпка на ученика. Ти трябва да се схващаш като жива душа, която се стреми в три посоки: да чувства, да мисли и да действа по Бога. После и всички други хора ще се схващат като души, които трябва да любят Бога. Учениците на Бялото Братство са души, а учениците на Черното Братство са мъже и жени. (6.ІХ.1921 г.)

	37

	Щастието.

	Ученикът не очаква своето щастие отвън. Той се учи и работи над себе си, без да се захласва в света. Щастието в света, това е стражарят в затвора. Той отваря вратите, изкарва затворниците и после пак ги вкарва вътре.

	38

	За Бога.

	Душата на ученика трябва да бъде изпълнена само с една Благородна мисъл: – Делото Божие!

	39

	Душа.

	Ще помните сега само едно: че ти си душа, жива душа, която люби Бога! ( – Ти си моят Учител, който ме водиш към Бога.)

	40

	Ученикът.

	Ученикът веднъж изживял, че Учителят му е слезнал при него, оттам насетне не остава нищо друго, освен ученикът от сърце да се стреми да се приближава към Учителя си. А това може само чрез послушание и Любов.

	Любовта Учителят я предава още при слизането, ако ученикът я възприеме, а послушанието е от ученика. (Ученикът. 10.ІХ.1921 г.)

	41

	Ученикът 

	Най-първо Учителят слиза, но после ученикът трябва да се качва. Ученикът.

	42

	Естествен живот.

	Ученикът трябва да води естествен живот, но без всяка ексцентричност. (11.IX.1921 г.)

	43

	За Бога.

	Един закон има за Учителя и за ученика: Да живеем Съгласно Волята Божия! 

	44

	За Свободата.

	Който е свободен, да пази свободата си!

	45

	Душа.

	Всичките отношения на ученика трябва да бъдат отношения на Душа. А Душата живее в абсолютна Чистота. Когато ученикът възприема Любовта на Учителя си не като душа, той се развращава. А когато възприема знанията не като душа, той се изопачава. (10.ІХ.1921 г.)

	46

	Името.

	Учителят нарича своите ученици по име. Учителят дава името на ученика си. (12.ІХ.1921 г.)

	47

	За Бога.

	Онова, което душата може да преживее, когато люби Господа, езикът не може да го изкаже! Ученикът трябва винаги да се радва в Господа на Любовта! (13.ІХ.1921 г.)

	48

	За Бога.

	Бог – това е най-голямата Истина!

	За да разправя Учителят Истините за Бога, душата на ученика трябва да бъде отворена към Него и готова да възприема.

	49

	За Бога.

	Докато ученикът намира светлина в света, нищо не може да му се говори за Бога. Трябва да се яви отвън тъмнина, за да стане в душата му светло. А само при вътрешната Светлина се ражда Любовта към Великото. Ученикът не трябва да се спира на светлината в света, а да гледа Светлината в душата си и да я пази.

	50

	При Бога.

	Ученикът не може да има приятелство и със света, и с Бога. Ако ученикът люби Бога, светът ще потъмнее за него, ще се скрие, ще изчезне, а той ще се намери в един друг свят на Светлина, Мир и Радост. И там ще чуе Учителя си.

	51

	Молитва.

	Молитвата е процес на чистене. Ученикът трябва всякога да се моли. Той трябва да се огражда от влиянията на света с Молитва, чисти мисли и непрестанна Любов към Бога.

	52

	Закон.

	Ученикът трябва да се радва и да съдействува за растенето на всеки един. В духовния свят е закон: Когато един се подига, всички се подигат, които нямат лоши чувства.

	53

	Поздравът.

	Най-добрият поздрав е поздравът с очите. Той е най-чистият поздрав. Той е приет от Бога. Любовта е нещо духовно, Божествено. Във физическия свят тя се изразява чрез очите.

	54

	Духовните пътища.

	Ученикът трябва да работи върху духовните си тела, защото има неща, които ще се предадат по вътрешен начин, понеже отвън не всякога има условия.

	55

	Ученикът.

	Ученикът, който правилно разбира Учителя си, всякога му се дава.

	56

	Любов. Закон.

	Когато от любов възприемаш всичко, всичко от любов ти се дава. Това е първият закон у Бога.

	57

	Свобода. Закон.

	Както Учителят дава Свобода на ученика си, така и ученикът трябва да я дава на Учителя си. Любов може да има само при абсолютна вътрешна свобода. Свещена свобода! То е първият закон.

	58

	Учителят.

	Когато вън в живота си се почувствате обременени, елате при мен, аз ще ви утеша. Истинско обединение на пълна Любов и радост има само в Бога.

	Да живеем Божествено! 

	59

	Свещени думи на Учителя. Чистота. Бог.

	Бъди чиста! Да любиш Бога – то е чистота! Щом си в пътя на тази велика чистота, в която живеят душите на Бога, аз ще ти дам друго име. Туй име ще го пазиш в душата си.

	Ученикът: Ти си моят Учител.

	Учителят: Ти си моят ученик.

	60

	Свещени думи на Учителя. Бог. Чистота.

	Ученикът: „Искам да зная смисъла на моето съществувание.“

	Учителят: „Люби Бога!“

	Ученикът: „Учителю мой!“

	Учителят: „Когато ученикът произнесе съзнателно думите „Учителю мой!“, той преживява първия момент на абсолютна Божия чистота. Да изживееш един момент при Бога, то значи да слеем цялата вечност в този момент.“

	61

	Любов, Истина.

	Любовта да живее в сърцето ти, а Истината да пребъдва в душата ти.

	62

	Ум. Дух.

	Умът ти да бъде светъл, а Духът ти – винаги крепък.

	63

	Чистота.

	Ученикът трябва да има чиста кръв, то значи да има винаги чисти мисли и чисти желания. Лошите мисли и лошите чувства развалят кръвта на човека

	64

	За Бога.

	Учителят е готов всякога да говори на ученика, щом забележи, че у него има желание и готовност да живее за Бога. Има ученици, които искат всичко, а не дават нищо, на такива Учителят не обича да говори. И ако им се говори, те не живеят, а се претоварят и гръбнакът им се счупва. А даването на ученика седи в това да живее по Бога.

	65

	Определяне.

	Когато ученикът изведнъж се определи и говори за Бога, той ще се намери пред своя Учител, който ще го ръководи в живота му.

	66

	Приложение.

	Достатъчно е за ученика, като знае най-малкия от Божествените закони и го приложи, да напредне в пътя.

	67

	Ученикът.

	Ученикът преживява радости и скърби, каквито светът не може да почувства.

	68

	Опитност.

	Ученикът може да предаде някоя своя опитност на някой свой приятел, в когото да е уверен, че има любов, самопожертвувание и готовност да служи на Бога. Ако той сподели едно свое преживяване с някого, който не е готов да го разбере, той ще почувствува голяма скръб в душата си.

	69

	Правило.

	Всякога да желаеш Бог да знае всичко, което става в душата ти!

	70

	Вяра.

	Имай пълна вяра в Бога. Тъй всеки вътрешен страх ще изчезне. Причина на подозрението и съмнението у човека се дължи на този вътрешен страх, да не би да изгуби това, което има човекът. (13.ІХ.1921 г“ В.Т.)

	71

	Притежание.

	Каквото нямаш вътре в душата си, не е твое притежание. „Оm№iа mеа, mеcumт porto“. Всичко мое със себе си го нося. Туй, което човек притежава в душата си, това е той, както вещта представлява куп определителност в единство.

	72

	Изгубване.

	Вещта не е вън от определителностите си: известна големина, форма, миризма, цвят и пр., тъй и човекът, туй, което не влиза в единството на неговите определителности, това не е той.

	Тъй че ученикът не трябва да се бои, което е негово, той не може да го изгуби, а което изгуби, това не е негово.

	73

	Ученикът. Смирение.

	Имай смирение в душата си. 

	74

	Простота в живота.

	Пази пълна естественост в живота си. Никакви преструвки, то е фалш. Пълна естественост, това е първо условие за един правилен живот.

	75

	Разбиране.

	Всичко, което смущава погледа ти, ще се стремиш да го разбереш вътрешно и незаинтересовано.

	76

	Учител.

	Учителят говори на своите ученици разбрано и открито. Но и неговите ученици пазят думите му свещени в душата си.

	77

	Учител.

	Учителят може да обича и да не изрази Любовта си.

	78

	Съотношение.

	Когато ученикът пази и цени това, което има от Учителя си, и у Учителя се явява желание да му даде още повече.

	79

	Свещените неща.

	Ученикът не трябва да изнася свещените неща пред света. „Не хвърляйте бисерите на свинете.“

	80

	Светът.

	Ако се стремиш да угодиш на света, всякога ще останеш излъган.

	81

	Воля 

	Никой отвън не може да те поквари, ако ти не искаш. Всеки сам се цапа, като гради на външното

	82

	Грехът.

	Ученикът трябва да има отвращение от греха.

	83

	Доброто

	Ученикът трябва да е зает само с Доброто

	84

	Духовете.

	Ученикът трябва да разпознава духовете. „Изпитвайте духовете.“ Лошите духове се приближават до човека в пълния си състав – мъж или жена. Имат и приьомите на двата пола.

	А светлите духове като се приближат до тебе, ти съзнаваш само, че пред тебе има човек с душа и не забелязваш мъж ли е или жена.

	85

	Чистота. Бог.

	Ученикът трябва да се стреми непреодолимо към чистота. Тогава той може да почувства Божията Любов. А веднъж я почувствувал, той ще направи разлика между живота, който хората имат и живота, който трябва да се живее. А без този стремеж към чистота, ученикът нищо не може да получи. „А тем Бог откри...“

	86

	Свобода. Душа.

	Да имаме закона на Свободата в себе си, то значи да чувствуваш винаги, че душата ти може да работи и да бъде зидар на твоя характер.

	87

	Себе си.

	Ако искаш да помогнеш на човечеството, изправи своя живот.

	88

	Търпение

	Ученикът трябва да бъде готов да пренесе всичко според както стане.

	89

	Самоотверженост.

	Ученикът трябва да носи с голяма самоотверженост всички поругания, които ще се правят.

	90

	Самоотверженост.

	Погледът на ученика трябва да бъде такъв, че никога да не наруши хармонията у другия

	91

	Самоотверженост.

	Умът трябва всякога да бъде бистър, за да бъде в съприкосновение с Духа.

	92

	Мото.

	Велико и Славно е да служи човек на Бога и да пребъдва в Любовта му. (13.ІХ.1921 г. В.Т.)

	93

	Свещеното.

	Бъди смирена и кротка. Запази всичко свещено в душата си. (14.ІХ.1921 г. В.Т.)

	94

	Чистотата.

	Пази винаги вътрешната си чистота.

	95

	Отношения.

	Когато ученикът е искрен, Учителят е мек към него.

	Когато ученикът е неискрен, Учителят е строг към него.

	96

	Тишина

	Ученикът трябва да разрешава най-важните въпроси в абсолютна тишина. Когато всички спят, а сам Бог е буден. Тогава нищо отвън няма да го смущава.

	97

	Любов.

	Ученикът, който обича Учителят си, трябва да постъпва в живота си тъй, както би постъпил Учителят.

	98

	Дрехите.

	Ученикът трябва да пази дрехите си. Защото той е прекарал част от аурата си в тях. И ако попаднат в лоши ръце, той ще страда, без да знае отде иде това страдание.

	Духът.

	99

	Всичко в живота ти да става по силния подтик на Духа, без да има нещо човешко принесено.

	100

	Чистота.

	Ученикът трябва да мине през огън, за да се очисти.

	101

	Чистота.

	Бъди чиста (чист) като дете!

	102

	Вярност.

	Верен бъди!

	103

	Вътрешният глас

	Всякога слушай душата си и ще знаеш как да постъпваш. (З.Х.1921 г.)

	104

	Бог.

	Върши всичко, което е благоугодно Богу.

	105

	Дрехите.

	Една окултна ученичка не бива да носи прозрачни дрехи.

	106

	Бог. Мисълта.

	Когато си тъжен и омъчнен, мисли силно за Бога, за страждующите. Силната мисъл ще те облекчи.

	107

	Съотношение.

	Когато ученикът се радва в Бога, тогава и Учителят се радва на Ученика.

	108

	Правило.

	Когато ученикът е посетил Учителя си или е разрешил някой важен въпрос с учениците, той трябва да си отиде направо в къщи, да занесе всичко със себе си, никъде да се не отбива.

	109

	Отношение.

	Отношението на Учителя към ученика зависи от ученика. Щом ученикът учи по-добре, и Учителят ще бъде по-близко до него. (4.Х.1921 г.)

	110

	Духовните тела.

	За да бъде ученикът винаги в контакт с  Учителя, трябва да развие духовните си тела.

	111

	Близост.

	Учителят е Учител за всички. Но ученикът може да предизвика по-голяма любов от Учителя си с една своя искрена и свещена постъпка.

	112

	Свещени думи.

	Учителят: Аз съм Пътят!

	Ученикът: И Светлината, която ме води по този път.

	113

	Молитва. Вяра.

	Всякога се моли и предостави всичко на Бога. Когато Господ иска да стане нещо, Той ще създаде условия за това. (9.Х.1921 г.)

	114

	Реалното.

	Полека, полека ученикът трябва да се отказва от всичко материално. Защото истински Великото седи зад материалното. А това невидимо е реалното, Великото в живота.

	Тогава ученикът ще влезе в друга област, дето по-добре ще разбере Учителя си. А това може да стане и изведнъж, зависи от ученика.

	115

	Отплата.

	Ученикът, който е получил много от Учителя си, може да му се отплати само като люби Бога. (1.Х.1921 г.)

	116

	Молитва. Чистота.

	Моли се по-често. Това е необходимо затвоята чистота.

	117

	Думите на Учителя.

	Думите на Учителя не трябва никога да съблазняват ученика, но да го повдигат. (Ученикът, 5.Х.1921 г.)

	118

	Закон.

	Ученикът трябва да знае и да си повтаря в ума винаги този закон: Господ обръща всичко за добро! (13.Х.1921 г.)

	119

	Вяра. Надежда. Любов.

	В Любовта устоява този, който е готов на жертва.

	Във Вярата устоява този, у когото има упование.

	В Надеждата устоява този, у когото има радост.

	Не се ли радваш, ще загубиш Надеждата си.

	Не уповаваш ли, ще загубиш Вярата си.

	Не си ли готов на жертва, не можеш да придобиеш Любовта. (2.Х.1921 г.)

	120

	Живот. Смърт.

	Когато малкото клонче прави отклонение, нагоре, надолу, ..., но се държи за дървото, няма нищо опасно. Но когато се откъсне и потърси друг баща, то ще загине.

	121

	Смелост 

	Ти трябва да бъдеш смел и решителн. (24.Х.1921 г.)

	122

	Радост.

	Бъди радостен!

	123

	Радост.

	Ограничи материалните си желания и ще вкусиш от Радостта в Бога. (26.Х.1921 г.)

	124

	Вяра.

	Трябва да имаш Вяра, Вяра, Вяра!

	125

	Будност.

	Бъдете бодри, будни и весели в живота си. (4.XI.1921 г.)

	126

	Любов. Мъдрост. Истина.

	Ученикът на Бялото Братство трябва да се стреми да реализира в живота си:

	Божествената Любов, Божествената Мъдрост, Божествената Истина. (6.XI.1921 г.)

	127

	Дълъг живот.

	Когато ученикът запази тялото си чисто, той дълго живее. А ако го опетни рано и рано трябва да го смени.

	128

	Любовта.

	Ученикът е възприел правилно Любовта, само тогава, когато е примирил всичките противоречия. Създават ли се в неговия ум още противоречия, той не е разбрал Любовта. (8.ХI.1921 г.)

	129

	Любов. Чистота.

	В името на Любовта целият живот на ученика трябва да бъде чист.

	130

	Търпение.

	Търпение!

	Търпение с Любов!

	Търпение с Мир!

	Търпение с Радост!

	131

	Издръжливост.

	Ученикът трябва да издържа всичко, което му се случи.

	132

	Добро.

	Ученикът трябва да вижда само Доброто навсякъде и у всекиго. Вижда ли той престъпления, пороци, недостатъци, това е проказа на неговото сърце. Ужасно е да носиш дявола в себе си.

	133

	Новото раждане.

	Ученикът трябва да се роди изново! Да стане едно просветление у него. Да измени живота си, да дойде Духа у него, да се пречисти.

	134

	Свобода.

	Когато душата на ученика се събуди за Бога, тя е свободна. И той не трябва да я ограничава с прищевките на тялото. В закона на кармата, там човек е ограничен, навлезе ли веднъж да живее за Бога, той влиза в Благодатта, в Любовта, а тук той е свободен.

	135

	Остава и отминава.

	Казва Писанието, Христос хлопа на вратата и които Му отворят, Той влиза, а които не – Той се отдалечава.

	Така и Учителят говори на учениците си, които го слушат и изпълняват думите му. Той работи с тях, помага им. А които се съблазняват от думите му и не го разбират, Той си отминава.

	136

	Изпит. Будност.

	Ученикът трябва да бъде буден, когато е в света. Там той ще бъде прекаран през местности с цветя, той трябва само да мине оттам, без да се спира. Спре ли се, той ще се опияни от ароматите на цветята, ще заспи и там ще остане. Ето защо неговото съзнание трябва да е винаги будно, съсредоточено към своята цел и да е в свръзка с Учителя си. (12.ХI.1921 г.)

	137

	Природата.

	Ученикът трябва да почне своето учение от Природата: от изворите, тревите, цветята, планините. Там да търси правилните методи за живот и чистота.

	138

	Сърце. Ум. Душа.

	В сърцето си бъди като дете. В ума си бъди мъж. А в душата си храни винаги най-възвишеното и благородното.

	139

	Аурата.

	Ученикът трябва да се огражда винаги мислено. Неговата аура трябва да бъде непропукваема за влиянието на света.

	140

	„Свещени думи на Учителя“ през 1938 г. Тези мисли трябваше да се публикуват така, както са предадени от Учителя, защото много от тях липсват в отпечатаната книжка от 1938 г., като предоставените мисли отговарят до № 139 на стр. 38 от книжката, отпечатана през 1938 г. До № 60 са записани с ръката на Савка, а от № 60 до № 140 е с ръкописа на майка ѝ – Тереза Керемидчиева, която е включила мисли от ръкописни бележки на Савка.

	Ако в бъдеще се открият и други тефтерчета на Савка Керемидчиева, които са пръснати чрез нейни познати преживе от нея и от майка ѝ, или присвоени и пазещи се като талисман от различни лица, и ни бъдат предоставени, то материалът, съдържащ се в тях, след като бъде прегледан, ще бъде включен тук в V част „Учителят Беинса Дуно, Свещените думи към ученика.“

	 

	
II. ИСТИНА, ЛЮБОВ, МЪДРОСТ, ПРАВДА, ДОБРОДЕТЕЛ И БОЖИЯТА СИЛА ЗА УЧЕНИКА 

	 

	Истина.

	Най-голямата Истина в живота, това е Бог.

	1

	Любов.

	Любовта е първият акт, пробуждане на съзнанието, когато почувствуваш, че не си сам.

	2

	Мъдрост.

	Да бъдеш винаги Добър, това е Мъдрост.

	3

	Любов.

	Великата Любов подразбира изпълнението Волята на Бога. (3.ІХ.1921 г. В.Т.)

	4

	Молитва.

	Молитвата подразбира да забравим света, да забравим всичко и да мислим само за Бога. (4.IX.1921 г. В. Т.)

	5

	За Истината.

	Когато дойде да изпълним закона на Истината, окото ни не трепва. Истината е над всичко и над живота.

	6

	Мъдрост и Любов.

	Мъдростта турга нещата в ред, а Любовта ги оживява.

	7

	Бог – Любов.

	Бог само чрез Любовта повдига човешката душа, за да израстне.

	8

	Чистота.

	Чистота, това значи хармония на душата.

	9

	Чистота.

	Чистота – това значи да обърне човек погледа си към Бога. „Само чистите ще видят Бога!“

	10

	Мото:

	Да се прослави Господ на Любовта в душите ни! (6.IX.1921 г. В.Т.)

	11

	Радост и скръб.

	При всяка радост човек се разлива навън, а скръбта всякога кара човек да влезне в себе си. (11.IX.1921 г. В.Т.)

	12

	Душа.

	Когато човек се чувствува навсякъде само като душа, той може да служи на Бога. 10.IX.1921 г. В. Т.

	13

	Истина.

	Бог – това е най-голямата Истина! 13.Х.1921 г. В.Т.

	14

	Чистота.

	Да любиш Бога – то е чистота!

	15

	Разлика в чувствата.

	Колко е голяма разликата между чувствата за себе си и чувствата за Великото, Безкрайното и Божественото!

	16

	Истинско знание.

	Всичко не е така, както ни се показва. Зад видимата опаковка лежи Духът на нещата или невидимото, което се само изживява и изпитва, а то е истински вярното.

	17

	Звездното небе. Любов

	Само Любовта свързва душите. (14.ІХ.1921 г. В. Т.)

	18

	Любов.

	Само Любовта прави човека да издържа страданията леко.

	19

	Любов.

	Любовта, това е туй, което никога не може да се изкаже. Тя само вътрешно се изпитва. Реалността на Любовта е само вътрешна.

	20

	Любов.

	Целият цикъл на човешкия живот седи в Любовта.

	Най-нежна е Любовта на майката.

	Най-силна е Любовта на бащата.

	Най-чиста е Любовта на сестрата.

	Най-благородна е Любовта на брата.

	А най-топла и възвишена е Любовта на възлюбления. (28.Х.1921 г. София.)

	21

	Любов.

	Най-велика е Любовта на Учителя.

	Най-предана е Любовта на ученика. (Ученикът, 29.Х.1921 г. София)

	22

	Законите.

	Който разбира законите на природата, по закона на Свободата приема Любовта. А който не ги разбира, по закона на необходимостта му се налага Мъдростта. (27.Х.1921 г. София)

	23

	Милост.

	Само Милостта слиза долу, за да помага. (30.X.1921 г. София)

	24

	Любов.

	Когато Любовта дойде, грехът престава. (6.ХІ.1921 г. София.)

	25

	Чистота.

	Когато човек е чист, няма защо да лъже.

	7.XI.1921 г.

	26

	Любов.

	В Любовта няма противоречия.

	27

	Любов.

	Любовта единствена зло не мисли (8.XI.1921 г.)

	28

	За брака.

	Сегашните бащи и майки търгуват с децата си, а то е най-лошото нещо. Всеки сам трябва да разреши този въпрос.

	29

	Любов.

	Това е Любов, да нямаш страх. (11.XI.1921 г.)

	30

	Чистота. Радост.

	Когато всички души станат чисти, те всички ще бъдат радостни. (12.ХІ.1921 г.)

	31

	Мъж – жена.

	На света има само един мъж и само една жена. Всички мъже представляват един мъж. И  всички жени представляват една жена.

	32

	Любов.

	Всичко трябва да диша Любов. Велико нещо е Любовта!

	33

	Животът.

	Велик е животът!

	Безгранично е туй, което съдържа в себе си всички условия и възможности.

	А Вечно е, което съдържа всички краища и начала в себе си. (18.ХII.1921 г.)

	34

	Разбраното

	Не в писалката, а в написаното. Не е в написаното, а в разбраното.

	35

	Любов.

	Любовта носи на цветята живот, а на човека – Чистота.

	36

	Доброто.

	С краката отиваме към Доброто, с ръцете го правим, а с очите показваме посоката на Доброто. (20.XII.1921 г.)

	37

	Стремежът.

	Най-великото в човешкия свят е стремежът към Бога.

	38

	Прозрение.

	Когато дойде прозрението у човека, тогава се изясняват много неща.

	39

	Реалното.

	Материалното е променливото, а Реалното е непроменливото. (22.ХII.1921 г.)

	40

	Светът.

	Физическият свят за слабия е място на съблазън и изкушение, а за силния е място само за учение и подигане. (23.XII.1921 г.)

	41

	Добродетел.

	В омразата има сгъстяване, а в Добродетелта – разширение и простор.

	42

	Добро.

	Добрият човек навсякъде вижда всичко добро и умният – всичко умно, и само глупавият вижда всичко глупаво.

	43

	Умният.

	Глупавият и пръв да влезе, той ще стане последен. А умният и последен да влезе, той пръв ще стане.

	44

	Животът

	Животът е общото благо, към което всички се стремят.

	45

	Жената и мъжът.

	Жената е красива, когато е нежна. А мъжът е силен, когато е благороден. (25.XII.1921 г.))

	46

	Светът.

	Умният човек живее в света, без светът да влиза в него.

	47

	Истинският живот.

	Човек трябва да живее не в тялото си, но в

	душата си.

	„Плът и кръв няма да наследят Царството Божие.“ (4.І.1922 г.)

	48

	Опознаване.

	Велика наука на живота е опознаването. Хората се опознават в страданията. (18.І.1922 г.)

	49

	Тайна.

	Висшето всякога е една тайна за низшето.

	50

	Сравнение.

	Както търсим Светлината и слънцето, тъй трябва да търсим и Бога. (19.ХII.1921 г.)

	51

	Мъдрост. Любов.

	В Мъдростта хората са слезли, а сега с Любовта трябва да почне възкачването. 

	52

	Любов.

	Любовта е едно течение, което слиза от Бога и трябва да мине през нас, за да се очистим. Туй течение постоянно трябва да минава през нас, за да ни обнови. Любовта е едно вечно течение, постоянно минава и никога не свършва.

	53

	Пътят.

	Труден е пътят за възлизането на душата, но е приятен Път. И славен!

	54

	Морал.

	Човек трябва да е толкова морално издигнат, че да владее чувствата си.

	55

	Опитът.

	Опитът е необходим за глупавия човек. Само умният може да се ползува от опитностите на другите.

	56

	Умният.

	Умният изучава първо своя живот, а после почва да изучава живота на другите. А глупавият гледа какво правят другите.

	57

	Добро.

	Добро е туй, което дава добри последствия, а зло е туй, което дава лоши последствия.

	58

	Искай.

	Искай туй, което съвпада с желанието на душата ти. Ако твоето желание е желание на душата ти, изпълни го!

	59

	Свобода.

	Човек, който сам се ограничава, е по-свободен от този, който не се ограничава сам, но го ограничават отвън.

	Човек трябва да се ограничи, за да не го ограничават.

	60

	Свобода.

	Абсолютно свободен е само Бог.

	61

	Искането.

	Всякога искането трябва да има един обект.

	62

	Гладът.

	Има глад на тялото, има глад и на душата. Първото раздражава човека, второто го подига.

	63

	Зло и добро.

	Зло е туй, което събаря, а Добро е туй, което съгражда.

	64

	Музика.

	Музиката е равнодействуваща сила, която подига хората, уравновесява ги. (11.І.1922 г.)

	65

	Мисъл. Простор.

	Ако искаш да заставиш човека да мисли, дай му простор.

	66

	Смърт

	Смъртта е най-малката единица от живота.

	67

	Смърт

	Смърт значи слизане, ограничение, тъмнина.

	68

	Земята.

	Земята е място, дето се събират и най-големите страдания, и най-големите блага.

	69

	Добро.

	Туй, което служи за спънка на хората, то е престъпление.

	Туй, което служи за Добро, то не е грях.

	Туй, което служи за тяхното повдигане, то е Добро.

	70

	Добро.

	Добро е, което унапредва човечеството, а зло – което го спъва.

	71

	Добро.

	Грехът – това е забраненото Добро.

	А Доброто – това е забраненият грях.

	72

	Съмнението.

	Съмнението, това е една задача, която човек трябва да реши правилно.

	73

	Сила.

	Силен е този човек, който идейно вярва. Дали другите вярват, той не иска да знае.

	74

	Моментално.

	Спасението става изведнъж – щом човек реши да служи на Бога, но не се реализирва веднага. Но се реализирва през целия му живот.

	75

	Любов.

	В Любовта няма разлика. Сродната душа на този, когото ти обичаш и на онзи, когото не обичаш, горе еднакво се обичат.

	76

	Морал.

	Моралът е спрямо Бога. Отношенията ни към Бога е морал.

	77

	Земята.

	Земята без другият свят е затвор.

	78

	Природата.

	Нещата в природата са разхвърляни, по този начин тя иска да ни застави да мислим.

	79

	Плачът.

	Плачът носи живот. Най-тежкото положение е, когато човек не може да плаче, прилича на пустиня, дето изворите са пресъхнали.

	80

	Невидимите помагачи.

	Човек, ако няма тази невидима закрила, мъчно може да се справи на земята сам. (20.I.1921 г.)

	81

	Въпрос.

	Онзи, който е направил окото, виждал ли е?

	82

	Слабият.

	Когато слабият чувствува, че е силен, той е жесток.

	83

	Злото и доброто.

	Злото е забраненото Добро. На Адам беше забранено едно добро. А Доброто е забраненото зло. Забраненото зло е познание на Доброто и злото. А забраненото Добро е познание на живота.

	84

	Зло.

	По същество зло в света не съществува.

	85

	Добро.

	Добро е само това, което засяга изпълнението Волята Божия на земята. Защото то служи за растежа на живота въобще и за благото на човека.

	86

	Страдания.

	Човек понякой път от страдания се подмладява.

	87

	Страданията.

	Страданията са само подбудители, да заставят Духа да работи. И да мисли човекът!

	88

	Светът.

	Блаженство е, когато човек се освободи от ограниченията на света.

	89

	Душата.

	Силата на душата седи в това, да може да си пробие път през материята.

	90

	Божият план.

	Във великия Божи план, в края на краищата всичко отива към Добро.

	91

	Материята.

	Човек се заблуждава само в материята. Там няма никакъв смисъл.

	92

	Прощаването.

	Прощаването не иде от човека, то произтича от Бога.

	93

	Посторонните неща.

	Човек трябва да се освободи от посторонните неща, които само отвличат ума му, без да го ползват.

	94

	Духовен обект.

	Човек трябва да има вътрешен стимул, за да му е приятен живота.

	95

	Писаните закони.

	Засега законите са написани отвън, а за бъдеще моралните закони ще бъдат написани отвътре.

	96

	Морал.

	Да любим Бога, това е най-възвишеният и най-съвършеният морал. (11. IX.1921 г. В.Т.)

	97

	Любов.

	Човек има характер, щом издържа на убежденията си, щом не изменя Любовта си. Не издържа ли на убежденията си, той изменя Любовта си.

	98

	Характер.

	Човек се познава само при изпитанията! (31.VIII.1921 г. В.Т.)

	99

	Молитва.

	Молитвата е процес на чистене.

	Светът.

	100

	Най-фаталното нещо е човек да се стреми да угоди на света. (13. IX.1921 г.)

	101

	Обич.

	Човек може да обича и да не изрази Любовта си.

	102

	Отвътре:

	Човек се цапа отвътре, а не отвън.

	103

	Грехът.

	Човек трябва да има отвращение от греха!

	104

	Божията Любов.

	Когато човек живее чист живот, тогава може да почувствува Божията Любов.

	105

	Себе си.

	Ако човек иска да помогне на човечеството, нека изправи себе си.

	106

	Любов.

	Велико нещо е Любовта! Тя трябва да бъде великият закон, който да изпълня душата на човека. (13.ХI.1921 г.)

	107

	Характер.

	Да бъдеш невинен и да свършиш живота си като виновен пред другите, без да се оправдаеш, това е характер!

	108

	Целувката.

	Най-хубавата целувка е целувката на светлината. (21.I.1922 г.)

	109

	Целувката.

	Единственото нещо, което ни целува без грях, то е Светлината.

	110

	Любов.

	Само Любовта може да издържа и най-противоречивите положения в живота.

	111

	Мир.

	Най-великото нещо за душата на човека, това е неговият Мир. Мирът е от Бога благословен.

	112

	Добро и зло.

	Доброто е вечно, а злото е конечно. (26.I.1922 г.)

	113

	Мисълта.

	Мисълта е сила, може да се употреби и за Добро, и за зло. (31.I.1922 г.)

	114

	Опора.

	Човек все трябва да има една опора, на която да се опира. (5.11.1922 г.)

	115

	Храната.

	Най-идеалната храна, това са плодовете.

	116

	Хармония.

	Всичко в живота трябва да бъде хармония.

	Дисхармонията е нещо случайно.

	5.II.1922 г.

	Грехът.

	117

	Грехът е като някоя раница, може някой да ти я снеме от гърба. (12.II.1922 г.)

	118

	Любов.

	Всичко минава, само Любовта остава. Тя е вечна, тя надживява и човека. (13.II.1922 г.)

	119

	Човек.

	Човек е достоен за името си, когато даде ход на Божественото у себе си.

	120

	Близост.

	Има физическа, умствена и духовна близост.

	Физическата – е близост на формите.

	Умствената – е близост на мислите.

	Духовната – е близост на душите.

	121

	Земята.

	На земята всичко е преходно. (18.II.1922 г.)

	122

	Животът. Бог.

	Когато намерим Бога в себе си, нашият живот ще бъде пълен.

	123

	Божествената Любов.

	Само нещата, които се вършат с Божествена Любов, те са без закон, те са чисти, те градят.

	124

	Великата Любов.

	Любовта на Бога е Велика, защото Той всякога помага на хората чрез хората, а сам остава скрит

	125

	Любов.

	Само дето Любовта живее, няма омраза.

	126

	Страданията.

	Страданията с Любов се издържат леко. (19.II.1922 г.)

	127

	Човек. Земята. Идеал.

	Човек е човек, като има един идеал по-висок от земята. На земята всичко се мени и руши.

	128

	Човек.

	Човек трябва да постигне Божествената цел

	на своя живот.

	129

	Любов.

	Който люби и обича, той ползува най-първо себе си.

	130

	Любов.

	Човек, който люби, не трябва да бъде разсеян. Умът е необходим в Любовта.

	131

	Любов.

	В Любовта трябва да изчезне всяка форма. Любовта е нещо духовно. Тя няма допир с материята.

	132

	Три свята.

	В Божествения свят нещата се разрешават напълно.

	В Духовния свят – наполовина.

	Във физическия свят – никак.

	133

	Любов.

	Любовта е един вътрешен малък огън, който осмисля живота.

	134

	Любов.

	Когато човек има Любов, той може и сам да живее. Защото Бог е Любов, а дето е Бог, там е всичко.

	135

	Вяра. Надежда. Любов.

	Надеждата е физическият свят. 

	Вярата е духовният свят.

	Любовта е Божественият свят.

	136

	Любов.

	Любовта седи в това, да вършим всичко като пред Бога. Затова тя е чиста. (20.II.1922 г.)

	137

	Животът.

	Животът почва от служенето на Бога.

	138

	Бог. Любов.

	Само като влезем да живеем в закона на Любовта, ще познаем Бога.

	139

	Убеждение.

	Когато направиш нещо от убеждение, ти никога няма да поискаш да бъдеш платен. Убеждението е над всяка заплата. То е от Бога. Направим ли нещо за пари, то е от дявола.

	140

	Истината.

	Истината е в нас, а не отвън. Който веднъж разбере Истината, той я и прилага в живота си. Истината е от Бога.

	141

	Хубавите неща.

	Хубавите неща са редките неща.

	142

	Животът

	Животът на земята е сянка пред живота в Бога. Нещата на земята са нереални, те са като сън, пред живота в светлината на Бога.

	143

	Чувства.

	Чувствата на човека са чисти, когато са във възходяща степен.

	144

	Погледът.

	Най-красивият поглед е погледът, който гледа към Възвишеното.

	145

	Разбиране.

	Когато човек разбере своя живот, той разбира живота и на другите. (21.II.1922 г.)

	146

	Любовта.

	На земята Любовта има две остриета – и е много приятна, и много горчива.

	147

	Разбиране.

	Може и без страдания в живота, когато има разбиране.

	148

	Строгост.

	Когато погледът на човек прониква в пространството, тогава се вижда строг. (12.II.1922 г.)

	149

	Ръцете.

	Ръцете са създадени за работа.

	150

	Езикът.

	Езикът не трябва кости да троши, но рани да цери.

	151

	Красота.

	Красотата е облекло на Истината.

	152

	Любовта.

	Любовта трябва да се разбира и изучава, както се изучава природата, не само с едно цвете. (13.II.1922 г.)

	153

	Истинско знание.

	Знае този, който може едновременно да се проектира и да живее в цялата Природа.

	154

	Душата.

	Човек трябва да пази душата си свободна!

	155

	Добър.

	Човек е добър, само трябва да разработи Доброто у себе си. (25.II.1922 г.)

	156

	Воля.

	Воля има само добрият човек. Воля трябва само за Доброто.

	157

	Еволюция.

	Еволюцията се дължи на Божествения Дух, който се развива.

	158

	Разсейване.

	Човек се разсейва, ако едновременно го занимават две мисли.

	159

	Да и не.

	Човек трябва да бъде силен, да може да каже: Да и Не до принцип. То значи да имаш убеждение.

	160

	Любов.

	Любовта дава смисъл в живота. Без Любов животът няма смисъл.

	161

	Съгласие.

	Човек трябва да бъде в съгласие с Бога и със себе си.

	162

	Любов. Ум.

	Само Любовта може да смекчи нещата, а умът да им даде цена.

	163

	Бог.

	Бог е разхвърлил благата по целия свят и сега хората ги търсят.

	164

	Уреждане

	Нещата в живота се уреждат по-добре от само себе си, отколкото ако човек ги нарежда.

	165

	Чистотата.

	Чистотата, която човек има, не трябва с нищо да се подкупва.

	166

	Божията Любов.

	В пълната и съвършена Божия Любов расте и се развива сърцето.

	167

	Мъдрост.

	Във Великата и пълна Мъдрост на Бога се просвещава човешкия ум.

	168

	Любов. Младост.

	Който живее в Любовта, той е винаги млад.

	169

	Любов

	Ако Любовта не може да даде Мир на човека, тя не е Любов. (28.II.1922 г.)

	170

	Любов.

	Любовта всякога оправя нещата. Тя е най-възвишеното и благородното в живота на човека.

	171

	Истината.

	Казването на Истината е една операция без упойка.

	172

	Силният.

	Силният е благороден, когато се въздържа.

	173

	Знание.

	Трябва знание, което облагородява, то е знание, придобито с Любов. А знание, придобито без Любов – то огрубява.

	174

	Двата свята.

	На физическото поле има индивидуализиране, а в Духовния свят има сдружаване. (1.III.1922 г.)

	175

	Божествената Любов.

	Един момент, изживян при извора на Божествената Любов, струва повече от 100 царски корони.

	176

	Страданията.

	Страданията на земята, то е най-великото нещо за човека, защото само те внасят дълбочина в характера и чувствата му.

	177

	Страданията.

	Щом човек разбере страданията, те ще го доведат до Истината.

	178

	Страдание и Радост.

	Страданията внасят повече влага, а радостта – повече светлина в живота на човека

	179

	Светлина.

	Светлина значи присъствие на онези елементи, които разкриват природата.

	180

	Чистота.

	Човек в душата си трябва да бъде всякога абсолютно чист.

	181

	Новото учение.

	В Новото учение всички трябва да бъдат чисти и никой не трябва да става причина да оцапа другиго. То е идеалното

	182

	Божията Любов.

	За Божията Любов няма „Не може“!

	183

	Истина. Добродетел. Правда.

	Север – Истина.

	Юг – Добродетел.

	Изток – Правда.

	Истината е всякога студена, топлината и е отвътре, а на Добродетелта топлината е отвънка.

	На Правдата острието е отвънка, а Любовта – отвътре.

	184

	Сърцето и умът.

	Сърцето като изстине, на лед става.

	Умът като се сгорещи – буря образува.

	Сърцето трябва да бъде топло, а умът – светъл.

	185

	Любовта.

	Само Любовта прави малките неща велики!

	186

	Любовта.

	Любовта е сърце за този, който я разбира, а копие за този, който си играе с нея – пробожда го. (4.III.1922 г.)

	187

	Няма по-силно от Доброто!

	188

	Любов.

	Всяко нещо, което се прави без Любов, е престъпно! (6.III.1922 г.) 

	189

	Любовта.

	Любовта всякога дава, а не взема.

	190

	Бог.

	Онзи, който люби Господа, всичко каквото му се случи, ще се обърне на Добро. То е познание на Бога.

	191

	Истинска обич.

	Само слънцето обича хората без двоумение.

	192

	Добро. Любов. Дух.

	Доброто е плод на Любовта, Любовта е плод на Духа, а Духът е изявление на Бога. (9.III.1922 г.)

	193

	Хората. Бог.

	Големите работи са за хората, а най-малките за Бога. (10.III.1922 г.)

	194

	Философия.

	Голяма философия се изисква от човека, да може да примири всичките противоречия в живота и да се издигне над тях.

	195

	Общежитие. Пари.

	В идеалното общежитие пари няма да има – услуга за услуга. Парите носят образа на човек, а услугата всякога носи образа на Любовта. (11.III.1922 г.)

	196

	Духовен живот.

	Човек може рязко, изведнъж да се измени, ако той това иска и да започне духовен живот. А тази промяна може да дойде и естествено в живота му. Но все тя ще дойде по който и да е начин. (14.III.1922 г.)

	197

	Дисциплина.

	Най-мъчното е човек да си наложи сам дисциплина. Но по-приятно е човек сам да се ограничи, отколкото другите да го ограничават отвън.

	198

	Любов.

	Когато дойде Любовта, страхът изчезва.

	199

	Страданията.

	Само страданията придават дълбочина на човека. А дълбочината показва съдържание на нещата.

	200

	Обичта.

	Когато човек обича някого, той обича и всичко, което той прави.

	Когато човек обича Бога, той обича и целия свят и се ползува от всичките блага на Бога по земята. (15.III.1922 г.)

	201

	Обичта.

	Който обича, всякога расте и се издига, а който не обича, всякога пада, загубва и се намалява.

	202

	Духовният и физическият свят.

	В Духовния свят всички души по форма са еднакви, а по съдържание и смисъл – са различни. А във физическия свят – по форма има разнообразие, а по съдържание всички хора са едно.

	203

	Тялото.

	Често хората заради тялото жертват душата си, а тялото и без това ще се жертва.

	204

	Красота.

	Човек е красив, когато е естествен. Красотата седи в естественото.

	205

	Белият цвят.

	Най-силният цвят е белият. При белия цвят на Светлината растат растенията. И при белия цвят на Любовта расте и се радва душата.

	206

	Белите петна.

	Белите петна на ноктите идат от голямо напрежение на нервната система. На тихия и спокойния човек ноктите са чисти – без бели точици

	207

	Гръмотевицата

	Гръмотевицата озонира въздуха – носи прана с пречупването на известни природни течения.

	208

	Красива нощ.

	На планината тъмно, мрачно, бурно, дъжд. И в някой кът се сгушил пътник и размишлява за величието на Природата и Бога.

	209

	Мото:

	 „Без страх в Любовта безгранична!“ (16.III.1922 г.)

	210

	Свобода.

	Свободата е във вътрешното знание и разбиране на живота.

	211

	Символи на природата.

	Които разбира окултната наука, Природата за него представлява сбор от символи. Всеки лист, плод и пр. са за него особени символи, които той разбира правилно. (18.III.1922 г.)

	212

	Светлината и Белият цвят.

	Светлината се проявява в белия цвят и белият цвят, подигнат в най-възвишените си трептения, образува светлината. Когато бялото загуби своята чистота, то е черно. Бяло има там, дето има Светлина.

	213

	Божиите закони

	Божиите закони в природата са неизбежни.

	214

	Светлината.

	Само Светлината има Познание.

	215

	Радост.

	Радостта е зад скръбта. Човек трябва да мине обезателно през скръбта, за да дойде до радостта. Човек се намира в т. 1 и вижда отсреща един хубав баир – т. 3. това е радостта, но за да стигне там, той трябва да мине през т. 2, а то е скръбта. (19.III.1922 г.)

	216

	Мото:

	 „Ходете без страх в пътя на Истината!“ (22.III.1922 г.)

	217

	Връзка в Природата.

	Човек трябва да свързва фактите със законите, законите с принципите, а принципите с Великата Божия Любов. (23.III.1922 г.)

	218

	Любов.

	Колко е велика Любовта! Любовта лекува всичко, тя може да носи всичко, и всичко в нея се топи.

	219

	Дружба.

	Да дружи човек с добър човек, то е благословение.

	220

	Егоизъм.

	Егоизмът е лош, защото иска да ограничи Вечното в конечно. А то е невъзможно, затова усилията на егоизма са напразни и резултатът на егоизма е все недоволство. (25.III.1922 г.)

	221

	Чистота.

	Чистотата внася дълбок стремеж в душата на човека към Бога.

	222

	Любовта.

	Любовта трябва да бъде чиста, а за да бъде чиста, тя трябва да бъде дълбока и да издържа.

	223

	Свещената дата.

	Една свещена дата е, която носи свещени изживявания. И паметна остава тя. (25.III.1922 г.)

	224

	Хубавите неща.

	Хубавите неща са редките неща.

	225

	Чистене.

	Човек трябва винаги да се моли. Молитвата е процес на чистене. Чистотата внася дълбок стремеж в душата на човека към Бога.

	226

	 

	Забележка на съставителя Вергилий Кръстев: Тези мисли на Учителя са преписани от 2-то тефтерче на Савка Керемидчиева, написано с нейния почерк от №1 до №226.

	 

	
ІІІ. МИСЛИ ЗА БОГА ЗА УЧЕНИКА

	 

	ПИСМО НА УЧЕНИКА ДО УЧИТЕЛЯ

	Мой Обичен Учителю,

	Ч.Р.Д. Ч.И.Д. 12.VII.1924 г., Мусала

	Думите Ви за Бога събудиха моята душа, приближиха сърцето ми към Теб, отдръпнаха живота ми от света.

	Под Светлите Ви думи за Бога, аз се родих изново и за пръв път почувствувах Любов в сърцето си.

	Поднасям Ви тази малка книжчица „Избрани мисли за Бога“ – от Теб, Учителю мой, това са думи за душата. Това са нови хоризонти за всеки, който се отвръща от света и се стреми към нещо велико – към Бога!

	Твоята Илрах.

	(Савка Керемидчиева)

	 

	Бог. Учителя.

	Да обичам Бога – това е мои дълг.

	Да обичам Учителя си – това е мои живот.

	Учителят е най-близо до душата на ученика.

	1

	Обичан от Бога.

	А да бъде човек обичан от Бога, това от него зависи.

	Човече, заслужи да бъдеш обичан от Бога!

	Бог обича душите. Бог обича всички.

	Остава ние да съзнаем това, да го признаем и да го почувстваме, за да живеем. (Б.Т.И. 21.VII.1924 г.)

	2

	Бог.

	Бог е Любов, Благост, която е над всяко същество!

	Бог е тайна, която е над всяка наука.

	Бог е приношение, което надминава всяка справедливост.

	Бог е промисъл, които превъзхожда всеки разум.

	Бог е съвършенство, което надминава всяко понятие!

	3

	Близкият.

	Единственото Същество, до което най-лесно може да се приближим, това е Бог.

	4

	Единната Любов.

	Да се обича може само Бог.

	5

	Милост.

	Най-великото качество на Бога, то е Неговата Милост.

	6

	Волята на Бога.

	Най-великата Любов подразбира изпълнението Волята на Бога. (3.ІХ.1921 г. В.Т.)

	7

	Мото:

	 „Да се прослави господ на Любовта в душите ни!“ (6.IX.1921 г. В. Т.)

	8

	Любовта на Бога.

	Бог само чрез Любовта повдига човешката душа, за да израстне. (4.IX.1921 г.)

	9

	Бог. Истина.

	Бог, това е най-голямата Истина. (13.ІХ.1921 г. В.Т.)

	10

	Бог. Чистота.

	Да любиш Бога, то е Чистота!

	11

	Моментът и вечността.

	Да изживееш един момент само при Бога, то значи да слееш цялата вечност в този момент или пък този момент да разтеглиш в цялата вечност. И.

	12

	Любов и Радост.

	Истинско и пълно обединение на Любов и Радост има само в Бога.  Да служим Нему. (13.IX.1921 г. В.Т.)

	13

	Единство с Бога.

	Когато човек е в единство с Бога, тогава чувствува пълнота в живота и си образува ново мировъзрение от гледището на душа. Тогава може и сам да живее.

	14

	Величието на Бога.

	Колко е голяма разликата между чувствата за света и чувствата за Бога. И.

	15

	Мото.

	 „Велико е и славно е да служи човек на Бога и да пребъдва в Любовта Му!“

	16

	Великата жертва.

	Бог да се прояви, трябва да се ограничи.

	17

	Правият път.

	Любовта към Бога упътва душите към правия път. (28.Х.1921 г.)

	18

	Стремежът.

	Най-великото за човека в този свят е стремежа му към Бога. (20.XII.1921 г.)

	19

	Търсене на Бога.

	Както търсим Светлината и слънцето, тъй трябва да търсим и Бога.

	20

	Хармония.

	Да се примириш с Бога, то значи да влезнеш в Неговата любов. (11.I.1922 г.)

	21

	Методите на Бога.

	Да се примириш с Бога, то значи да употребиш всички методи, които Той употребява.

	22

	Връзка с Бога.

	Докато сме свързани с Бога, живеем правилно. (20.I.1921 г.)

	23

	Великият потоп на живота.

	Вън от Бога се създава греха. (6.IX.1921 г. В.Т.)

	24

	Пълнота.

	Само в Бога няма съблазни! (11.IX.1921 г. В.Т.)

	25

	Най-възвишеното.

	Да любиш Бога, то е най-възвишения морал.

	26

	Изявление на Бога.

	В душата на всеки човек трябва да говори Бог.

	27

	Делото Божие.

	Душата на всеки човек трябва да бъде изпълнена само с една благородна мисъл – Делото Божие. (6.IX.1921 г.)

	28

	Душата и Господ.

	Онова, което душата може да преживее, когато люби Господа, езикът не може да го изкаже. (13.IХ.1921 г.)

	29

	В реалността.

	Бог е пълнота в живота. Когато човек възлюби Бога, светът става вече празен за него. (13.IХ.1921 г.)

	30

	Единство в съзнанието.

	Да се обича може само Бог. Човек не може да има приятелство и със света, и с Бога.

	31

	Осмисляне на живота.

	Смисълът на живота седи в това – да любим Бога!

	32

	Обединението

	Истинско обединение на пълна Любов и Радост има само в Бога!

	33

	Богатството на човека.

	Човек не напразно е живял на земята, ако е любил Бога.

	34

	Изповед.

	Всякога да желаем Бог да знае всичко, което става в душата ни.

	35

	Обръщане.

	Господ обръща всичко на добро на онези, които го любят. (19.Х.1921 г.)

	36

	Радостта.

	Когато човек ограничи материалните си желания, той ще вкуси от радостта в Бога. (26.Х.1921 г.)

	37

	Събуждане.

	Когато душата на човека се събуди за Бога, тя е свободна. (8.XI.1921 г.)

	38

	Благодатта.

	Реши ли човек веднъж да живее за Бога, той влиза в Неговата Благодат, в Любовта. А там той е свободен.

	39

	Хубост.

	При Бога е винаги хубаво! (18.ХII.1921 г.)

	40

	Волята Божия.

	Трябва да живеем съгласно Волята Божия. (19.ХII.1921 г.)

	41

	Стремежът към Бога.

	Най-великото нещо в живота на човека е стремежът му към Бога. (21.XII.1921 г.)

	42

	Хармония.

	Хармония в живота, то значи единение с Бога. (2.VII.1921 г.)

	43

	Благословение.

	Бог е определил Благословение за всички ни, и трябва да идем да си го вземем. (11.І.1922 г.)

	44

	Небето.

	Човек живее на земята, но мисли за Небето, това е красивото в живота му. 

	45

	Живот и движение.

	 „Живеем и се движим в Бога.“ Който каже това – той е далеч от греха. (20.І.1922 г.)

	46

	Човешкият образ.

	Когато човек живее по Бога, лицето му добива друг образ.

	47

	Определение.

	Ако Бог е определил нещо за тебе, то ще стане.

	48

	Служение.

	Най-великото нещо в света е да служи човек на Бога. (22.І.1922 г.)

	49

	Мото:

	 „С Господа на Любовта, който живее в мене, всичко мога.“ (26.І.1922 г.)

	50

	Последната опора.

	Бог е последната опора на хората. (5.ІІ.1922 г.)

	51

	Вечна хармония.

	Първото и необходимо нещо за човека е да знае, че Бог е вечна хармония. (5.ІІ.1922 г.)

	52

	Смисълът на живота.

	Да се стреми човек към Истината и Бога, това е великият смисъл на живота. (12.ІІ.1922 г.)

	53

	Мото:

	 „За онзи, който върви по Божия закон, всичко съдействува за добро.“ 

	54

	Божият закон.

	В Божия закон се иска живот и приложение да вървят ръка за ръка.

	55

	Изразът.

	Човек за да оправдае живота си, трябва да даде израз на Божественото у себе си. (13.ІІ.1922 г.)

	56

	Издръжливост.

	Бог е това, което издържа у човека всичко.

	57

	Смисълът.

	Докато човек намира Бога в себе си, животът има смисъл. (18.ІІ.1922 г.)

	58

	Животът.

	Само в Бога има живот.

	59

	Над всичко.

	Бог е над всеки закон.

	60

	Най-накрая.

	Бог е приготвил Доброто за най-после. Туй, което човек никога не е мислил, ще дойде най-накрая.

	61

	Сам-самичък.

	Който е намерил Бога, може и сам да живее. Бог е Любов, а дето е Бог, там е всичко.

	62

	Истинският живот.

	Истинският живот почва оттам, като се решим да служим на Бога. (20.ІІ.1922 г.)

	63

	Познание.

	Бога ще познаем само като живеем по закона на Любовта.

	64

	Във всички.

	Когато Бог е с нас, животът във всички положения е лек и приятен.

	65

	Връзката.

	Човек трябва да бъде всякога във връзка с Бога, който единствен е неизменяем и Благ всякога.

	66

	Мото:

	 „Вярвам в Доброто, което Бог е вложил в душата ми!“

	67

	Състояние.

	Най-хубавото състояние, което човек може да изпита на земята, то е да се съзнае и забрави в Бога!

	68

	Вярата.

	Когато Бог те наказва, увеличи вярата си.

	69

	Изкушението.

	 „И не въведи нас во изкушение.“ Значи: Давай ни, Господи, знание и мъдрост, да не би ние с нашата глупост да паднем в изкушение.

	70

	Уреждане.

	Човек трябва да се моли за всичко само на Бога. Животът на човека се урежда само отгоре. (21.ІІ.1922 г.)

	71

	Определяне.

	Човек трябва да прекара живота тъй, както Господ го е определил и на всичко да благодари.

	72

	Пасивност.

	Само по отношение на Бога човек трябва да бъде пасивен. (25.ІІ.1922 г.)

	73

	Проявление.

	В живота на хората трябва да се прояви Бог.

	74

	Смисълът.

	Само когато намериш Бога, разбираш, че животът има смисъл, колкото и да е малък.

	75

	Благата.

	Бог е разхвърлил Благата си по разните части на земята и които обича Бога, намира ги.

	76

	Благост.

	Благ е само Бог.

	77

	Обединение.

	Само в Бога има пълно обединение. (1.ІІІ.1922 г.)

	78

	Търпението.

	Едно от великите качества на Бога е търпението. (2.ІІІ.1922 г.)

	79

	Мото:

	 „Благодаря ти, Господи. Ти, който ме направи аз да мога.“

	80

	Мото:

	 „Бог живее в моята душа и аз за Него мога всичко.“

	81

	Абсолютният

	Бог е абсолютен, и всичко у Него е право!

	82

	Най-възвишеното.

	Да обичаш Бога, то е най-чистото, най-свещеното и най-възвишеното, което ние можем да направим на земята. (3.ІІІ.1922 г.)

	83

	По-силният.

	Злото е силно, но Бог е по-силен! Без страх! Значи: С Бога! (4.ІІІ.1922 г.)

	84

	Достойнството.

	Човек има достойнство само когато живее в хармония с Бога. (6.ІІІ.1922 г.)

	85

	Мото:

	 „Онзи, който люби Господа, всичко каквото му се случи, ще се обърне на добро.“ (8.ІІІ.1922 г.)

	86

	Познаване.

	Познаването на Бога седи в това да Го обичаме.

	87

	Връзката.

	Човек трябва да съзнава непрестанно връзката си с Бога.

	88

	Грешките.

	Бог се радва, когато човек съзнае грешките си и иска да се поправи. Той е близо при него и му помага. Разкаянието и изповедта са стъпки към приближаване до Бога.

	89

	Изявленията.

	Доброто, Любовта и Духът са изявления на Бога. (9.ІІІ.1922 г.)

	90

	Малките неща.

	Хората се занимават с големите работи, а Бог с малките.

	91

	Съществото.

	Бог, това е туй Същество, което може да се обича без страх и без съмнение. (15.ІІІ.1922 г.) Аверуний

	92

	Красивата нощ.

	Една красива нощ: планина, нощ, буря, гръмотевица... А там нейде в някоя хралупа седи един пътник и размишлява за Бога. Това са най-красивите нощи!

	93

	Неизбежност.

	Божиите закони са неизбежни!

	Каквото Бог е намислил, то ще стане!

	Всичко друго може да се промени, от човека зависи. (18.ІІІ.1922 г.)

	94

	Мирът.

	Ако ти имаш Мир и можеш да внесеш Мир и у другите, това е Бог у теб. (23.ІІІ.1922 г.)

	95

	Мисъл непрестанна.

	Бог е единственото Същество, за което може да се мисли непрестанно и все в пълнота и разнообразие. (24.ІІІ.1922 г.)

	96

	Молитва.

	Молитва за Бога.

	Господи, искам Твоята Любов да се прояви в мен. 

	Твоята Мъдрост да ме ръководи.

	Всичката Ти воля да влезе вътре в мен и да дойде Царството Ти на земята. 

	Амин.

	97

	Условията.

	Тъкмо на земята при противоречивите условия трябва да се живее по Бога. Това е приятното.

	98

	Щедрост.

	Бог е тъй мъдър, на зло не се поддава и не се изкушава. (25.ІІІ.1922 г.)

	99

	Гневът Божий

	Гневът Божий седи в това ти да пренесеш и понесеш същото това, което ти си създал на другиго. И като изпиташ това, което си направил на другите, гневът Му минава. И Любовта Му отново се проявява към тебе.

	100

	Чистотата.

	Чистотата единствена внася дълбок стремеж в живота на човека към Бога, защото тя произтича от Любовта на Бога.

	101

	Божиите планове.

	Божиите планове никой не може да ги изопачи, всяко нещо ще стане на времето си. То не може да закъснее, то иде на времето си. (26.ІІІ.1922 г.)

	102

	Мото:

	 „Невъзможното за човека, за Бога е възможно. Не в човека е Силата Божия, но у Бога!“

	103

	Проявления.

	Във всичките си проявления давай място на Бога. Бог действува у тебе

	104

	Свободният.

	Реши ли човек веднъж да живее по Бога, той влиза в Неговата Благодат, в Любовта Му. А там той е свободен!

	105

	Мисъл непрестанна.

	Бог е единственото Същество, за което може да се мисли постоянно, непрестанно и все в пълнота и разнообразие.

	106

	Свещената дата.

	Датата, в която човек е научил нещо за Господа, е свещена и остава паметна в душата на човека през всичките дни на неговия живот на земята.

	107

	Служение.

	Ти ще слугуваш на Бога и ще оставиш хората свободни.

	108

	Мото на добрия човек:

	 „Невъзможното за човека, за Бога е възможно.“ Всичко за Бога е възможно, чака само времето си.

	109

	Послушание.

	Послушанието е Богоугодно.

	110

	Връзките.

	Когато човек образува повече връзки с Господа, усилва вярата си.

	111

	Разкриване.

	Любовта разкрива Бога у нас.

	112

	Място на съобщение с Бога

	Всеки човек трябва да проучи за себе си онова място, отдето той може да се съобщава с Бога.

	113

	Прощаване.

	Бог се отличава с великодушие. Милостив и благ е Бог. Винаги прощава. Щом се обърне някой към Него, Той всякога прощава.

	114

	Абсолютно свободен

	Абсолютно свободен е само Бог!

	115

	Отиване.

	При Бога ще отидеш всякога сам!

	116

	Проявления.

	Във всичките си проявления давай място на Бога. Нека Бог действува у тебе.

	117

	 

	Забележка на съставителя Вергилий Кръстев: Тези мисли на Учителя за Бога бяха извадени от 3-то тефтерче на Савка Керемидчиева, написано с нейния почерк.

	 

	
ІV. ТРИТЕ СВЕЩЕНИ ИМЕНА НА УЧЕНИКА И УЧЕНИКЪТ АВЕРУНИ

	 

	ТРИТЕ СВЕЩЕНИ ИМЕНА НА УЧЕНИКА ПО СТЕПЕНТА НА ПОСВЕЩЕНИЕТО МУ

	Аверуни – Верният ученик.

	Амриха –   Душата на сърцето

	       Светът на Любовта

	        Свидетелство на душата.

	Ил-Рах – Принадлежи на Бога.

	 

	Космическият ученик:

	Трите степени на ученика:

	Верният – Аверуни,

	Духовният – Амриха,

	Служителят на Бога – Ил-Рах, 

	които представляват Космическият ученик.

	 

	УЧЕНИКЪТ АВЕРУНИ-ВЕРНИЯТ УЧЕНИК КЪМ УЧИТЕЛЯ

	 

	На моя Учител на Любовта, Мъдростта и Истината.

	„Господи Боже мой, Който си ми подарил живот и здравие, да Ти се радваме...“

	Живота си, който посвещаваме на Тебе...“ (От Добрата Молитва)

	1

	Отдаване.

	Човек не може да даде нищо от себе си на Бога, освен себе си, освен пак това, което Бог му е дал. Какво мога аз да дам на Учителя си? (12.VІІ.1924г., Мусалла.)

	2

	Повдигане.

	След упражненията се повдигнах, обикнах Бога. Това е Неговото Слово, Неговите Свещени думи. Те бяха приготвени за 12.VІІ.1924 г., обаче довършени едва след две години за 12.VІІ.1926г., за рождения ден на Учителя – Петровден.

	3

	Истина.

	Най-голямата Истина в живота, това е Бог.

	4

	Любов.

	Любовта е първият акт на пробуждане на съзнанието на човека, когато почувствуваш, че не си сам.

	5

	Мъдрост.

	Да бъдеш винаги добър, това е Мъдрост.

	6

	Любов.

	Великата Любов подразбира изпълнението Волята на Бога.

	7

	Молитва.

	Молитвата подразбира да забравиш света, да забравиш всичко и да мислиш само за Бога. (4.ІХ.1921 г.)

	8

	За Истината.

	Когато дойде да изпълним закона на Истината, окото ни не трябва да трепне. Истината е над всичко и над живота!

	9

	Мъдрост и Любов.

	Мъдростта турга нещата в ред, а Любовта ги оживява.

	10

	Бог. Любов.

	Бог само чрез Любовта подига човешката душа, за да израсне.

	11

	Чистота.

	Чистота, това значи да обърне човек погледа си към Бога. „Само чистите ще видят Бога.“

	12

	Чистота.

	Чистота, това значи хармония на душата.

	13

	Мото: 

	„Да се прослави Господ на Любовта в душите ни!“ (6.ІХ.1921 г.)

	14

	Радост и скръб

	При всяка радост човек се разлива навън, а скръбта всякога кара човека да влезне в себе си. (11.IX.1921 г.)

	15

	Душа.

	Когато човек се чувствува навсякъде само като душа, той може да служи на Бога. (10.ІХ.1921 г.)

	16

	Трите святи неща.

	Истина в душата.

	Светлина в ума.

	Чистота в сърцето. (27.VI.1922 г.)

	(Свещеният подпис на Учителя Беинса Дуно)

	17

	Духът Господен.

	Постави страж на сърцето си, докато е рано и учител на ума си, докато е време и предай юздите на живота си в ръцете на неговия Дух.

	Нека Господ ти бъде ръководител и краят на живота ти ще се увенчае със сполука. (30.VІ.1922 г.)

	18

	Възлюби, следвай и прилагай.

	Възлюби Истината с душата си. Правдата с Духа си. Следвай Мъдростта с ума си. И Любовта със сърцето си. Прилагай Добродетелта със силата си. (6.VІІ. 1922 г.)

	19

	Нашата Любов.

	Нашата Любов да бъде като Божията Любов. (6 часа сутринта, 16.VІІ. 1922 г.)

	20

	Твоята Любов.

	Твоята Любов да бъде като едната, проявена Божия Любов.

	21

	Идването на Господния Дух върху Учителя.

	И дойде той при мен и видях Неговото присъствие. И благ бе Той към мен във всичките си пътища. (3 ч. след обяд на 16.VІІ.(юли) 1922 г.) в. Чамкория (Боровец), Рила 

	22

	Поучението на Господният Дух върху Учителя.

	В Любовта ти да има мекота.

	В езика ти да има Мъдрост.

	В погледа ти да има Истина.

	В решенията ти да има Правда.

	В постъпките ти да има Доброта.

	(3 ч. след обяд на 16.VII.(юли) 1922 г., Чамкория)

	23

	Създаване.

	Любовта създава всичко! (2 ч. сутринта на 17.VІІ.(юли) 1922 г.)

	24

	Идването на Божия Дух върху Учителя.

	Обещанието Господне.

	Идването на Божия Дух. У.

	М. В. У.16

	(17.VII.(юли) 1922 г., 11 ч. сутринта, понеделник.)

	25

	Господният Дух говори на Учителя:

	Вложи думите на Любовта в сърцето си,словата на Мъдростта в ума си, лъчите на Истината в душата си. Ходи с целостта на Духа си в пътя Господен. Слушай думите на живота, прилагай ги прилежно с неуклонна вяра и непрестанна Любов.

	Той ще те крепи с крепката си десница.

	Неговата Виделина ще весели сърцето ти.

	(18.VII.(юли) 1922 г., вторник, 3 ч. сутринта Мусала, първото езеро17.)

	26

	Амриха. Свидетелство на Душата.

	21 август 1922 г., 7 1/2 часа сутринта.

	I Свидетелство.

	„Вярваш ли от сърце и душа в Единият, Вечен, Истинен и Благ Бог на живота, Който е говорил?“

	„Вярвам от сърце и душа в Единият, Вечен, Истинен и Благ Бог на живота, който е говорил Господ, Бог и Отец.“

	II Свидетелство.

	„Вярваш ли в мен, Твоят Господ и Спасител, Който ти говори сега?“

	„Вярвам в Господа, Спасител, Емануил, който ми говори сега!“

	III Свидетелство.

	„Вярваш ли в моя Вечен и Благ Дух, който изработва твоето спасение?“

	„Вярвам в Божия Вечен дух, който изработва спасението ми, Утешителят, Духът Святий.“

	IV Свидетелство.

	„Вярваш ли в твоя приятел и Спасител Господа Исуса Христа и във всички твои братя?“

	„Вярвам в приятеля си Господа Исуса Христа и във всички мои братя, и в Неговите страдания.“

	V Свидетелство.

	„Ще ли изпълниш Волята на Единия, Истинен и Праведен Бог без колебание?“

	„Святата Воля Божия ще изпълнявам всякога без колебание. Словото Му ще ми е закон.“

	 (Савка)18 Учителят ми взе тефтерчето, понеже аз не оправдах тези блага и го държа близо 6-7 месеца, през което време аз изпитвах голяма скръб, дълбоко вътре. Пък и всичките свидетелства ние не дописахме. Едвам на 29 март 1923 г. четвъртък, Учителят ми ги даде с думите: „На ти тефтерчето, за портретите, които вземам.“ Защото беше ми дал три негови портрета, че си ги поиска и ги изгори пред моите очи. Каза: „Аз не обичам това.“ На същата дата ми даде един голям изпит.

	Портретите бяха:

	1. „Учителят в Русе, когато проповядва и аз бях написала тези дати – септември 1922 г., Русе, 12 февруари 1923 г., София. Това го писах пред Учителя.

	2. Учителят седнал сам, до кръста заснет. Дата – 11 март 1923 г., ул. „Опълченска“ 66, събота, два часа след обед.

	3. Учителят прав, с особен знак на пръстите. Дата 16 март 1923 г., ул. „Опълченска“ 66, 5 часа след обяд.

	Пак аз си написах две хубави правила, които ми беше по-рано дал, едното на 24 февруари 1922 г. Той ми го писа в зеленото тефтерче при първото езеро под Мусала, а другото ми го даде на 27 март 1923 г. на „Опълченска“ 66.                          

	Ето тези две хубави правила:

	Люби, мисли, действувай.

	Люби без страх.

	Мисли без противоречие.

	Деиствувай без извращение. (24.VII. 1922 г., 2 часа след обяд, Чамкория.)

	Неизменна, постоянна, неуморна

	В Любовта бъде неизменна, в Мъдростта бъди постоянна, в Истината бъди неуморна. (27.ІІІ.1923 г., 12 часа на обяд, ул. „Опълченска“ 66.)

	Единението.

	Учителю, Аз – това сте Вие в мен. (13.IV.1923 г., 12 ч. на обяд-петък.)

	Ще бъдеш всякога в моите обятия. (13.ІV.1923 г., 7 часа след обяд.)

	Учи навреме.

	Ученикът трябва да учи великите Истини на Божествения живот навреме.

	Отсъствието.

	Привидното отсъствие на своя Учител, да използва в дело, за Царството Божие. (12.ІV.1923 г.“ София)

	Отношение към Бога.

	Ти като душа трябва да разбереш отношението си към Бога. (8.V.1923 г., София, 4.30 ч. сутринта, ул. „Опълченска“ 66.)

	Морал.

	Морал – това е отношение към Бога. (8.V.1923 г., София, 5 ч. сутринта, ул. „Опълченска“ 66.)

	Чувство и отношение.

	Ученикът трябва да има чувство към Бога и отношение към Учителя. (9.V.1923 г., София, 7 ч. сутринта, ул. „Опълченска“ 66.)

	Първата Добродетел.

	Първата Добродетел, която видяла Истината, е Обичта. (7.VIII.1923 г“ София,

	ул. „Опълченска“ 66.)

	Трите велики закона.

	1. Люби Господа Твоего с всичкото си сърце, с всичката си душа, с всичкия си ум, с всичката си сила. В Него ти ще намериш твоето здравие, твоето щастие, твоето блажество.

	[image: Image]

	2. Люби ближния си като себе си. В него ще намериш основите на твоето повдигане.

	3. Бъди съвършен, както е Отец твой съвършен. В Него ще намериш връзките на вечния живот, извора на всички блага. (21.IX.1909 г., София) (Свещеният подпис на Духа – Беинса Дуно.) 

	(Савка: Преписах го от 1-та страница от Библията на Учителя. 18.І.1924 г., ул. „Опълченска“ 66., София.)

	37

	Тайният връх.

	Тайният връх на Божествената Любов. 2660 метра.  Незнайният връх при старата Мусалла.

	Синьото цвете – да имате вяра.

	(Савка На мен и на Сотирка Бабаджова сам Учителят откъсна това цвете и ни го подари19. 19 август 1924 г., сряда.)

	Разкриване.

	Любовта разкрива Бога в нас. (3.IX.1924 г. на ул. „Опълченска“ 66., София.)

	39

	Послушанието.

	Послушанието е Божествената връзка между ученика и Учителя му. То сее светлина в сърцето му. (Подписът на Духът Беинса Дуно.) (21.Х.1924 г. на ул. „Опълченска“ 66., София.)

	Вечният живот.

	Изворът, що извира, реката, която тече, нито се връща, нито се обръща. Тя напред отива към морето.

	Душата, която има светлина, всичко право разрешава.

	Ученикът, който в Любов, Мъдрост, Истина расте, него Учителят познава. В него съмнение, колебание не остава.

	Раните на силната душа лесно заздравяват.

	Огънят на Истината прави душата чиста като кристал.

	Само Божията Любов носи вечния живот. (Свещеният подпис на Духа Беинса Дуно.) (19.ХІІ.1924 г“ София.)

	Служение.

	Служение на Бога, това е Великата Божествена наука на живота20. (7 часа 30 минути, сутринта на 13 юли 1925 г., Мусалла.) С.Й.А.

	Вечният Ден.

	В. Ден

	Люби Истината.

	Тя е свещеният път към Бога на вечната Любов. 

	(Подписът на Духа Беинса Дуно.) (2.V.1926 г., София)

	(Савка:) Денят на моето закъснение за тила на Истината.

	От Духът.

	От Духът всичко расте, цъфти и върже, и зрее. (18.XII.1926 г“ София)

	(Свещеният подпис на Духа Беинса Дуно)

	Окултно правило

	О. П. на В. на Б. Б21. 

	Закваси сърцето си и думите на устата си с Любовта;

	Слухът и умът си – с Мъдростта;

	Зрението и Духът си – с Истината;

	Ръцете и силата си – с Правдата;

	Краката и подвига си – с Добродетелта.

	(20 ноември 1909 г.)

	(Савка:) Преди държавния си изпит от добрия Учител на 14 ноември 1927 г., понеделник, 7 часа и 30 мин. след обяд.

	Елате!

	Само Божията Любов!

	Елате да се (ся) поклоним и да припаднем, да коленичим пред Господа, нашият Създател. К.

	Задача към ученика.

	 „Всеки ден ще ти давам по един стих от Писанието и ще го научиш наизуст.“ Така ми каза Учителят. (28.ІІІ.1928 г., сряда, Изгрев, 10 ч. сутринта.)

	Познание за Вечния живот.

	 „А това е живот вечний, дето да познаят Тебе, Единаго, Истинаго Бога и Исуса Христа, Когото си проводил.“ (Евангелие от Йоанна, гл. 17: ст. 3)

	Учителят ми каза: „През целия ден ще мислиш върху този стих. Ще мислиш, че Бог е един, Той е благ. Той е навсякъде, Той е силен, мощен, помага на всички, желай само доброто, милостив е и т.н. и т.н....“

	Учителят ми даде 2 житни зрънца, като символ на ученика, който полага живота си за Учителя, за да възкръсне в Бога. Те бяха поставени в бяла кърпичка.

	Пребъдване

	 „Ако думите ми пребъдват във вас и вие ще пребъдвате в мене, каквото искате, ще ви бъде. Аз и Отец ми ще дойдем и ще направим жилище във вас. И Аз ще ви се изявя.“ (Евангелие от Йоанна, гл. 15: ст. 7; гл. 14: ст. 23)

	За ученика размишление. (30.ІІІ.1928 г., 8 ч. сутринта, петък, Изгрев.)

	Възлюбленият.

	 „Както ме е Отец възлюбил, така и Аз ви възлюбих.“

	(Савка:) Този стих го даде Учителят на 31.ІІІ.1928 г., събота, 8 часа 20 мин. преди да идем на изворчето за вода. „Днес ще вземете вода“, каза Учителя 

	365 стиха от Писанието.

	Всеки ден по един стих от Писанието да се учи наизуст. Силен да бъдеш. В годината 365 дни са 365 стиха от Писанието. (2.ІV.1928 г., понеделник, ул. „Опълченска“ 66)

	Плодът на Духа.

	 (Послание към галатяните, гл. 5: ст. 22-23.)

	А плодът на Духа е:

	Любов – Не можеш да храниш твоя мозък без любов.

	Радост – Не може твоят мозък да расте без радост.

	Мир – Не може да бъде твоят мозък без Мир.

	Дълготърпение, Благост, Милосърдие -

	Ангелите прилагат търпението, благостта и милосърдието и чрез тях изявяват живота.

	Вяра, Кротост, Въздържание – Храна за човека са вярата, кротостта и въздържанието. Хората трябва да ги развиват.

	Против таквизи няма закон.

	Учителят се обръща към Савка: „За тебе радост и мир.“ Последните две, като не са познати за Савка.

	Виждане.

	 „Още малко и няма да ме виждате, и пак малко, и ще ме видите, защото аз при Отца отхождам.“ (Евангелие от Йоанна, гл. 16: ст. 16)

	Изобилният живот.

	 „Аз дойдох, за да имам живот и да го имам преизобилно.“ (Евангелие от Йоанна, гл. 10: ст. 10)

	Уплахата.

	 „И толкоз страшно бе видимото, щото Мойсей рече: Много съм уплашен и разтреперан.“ (Послание към евреите, гл. 12: ст. 21) (4.IV.1928 г., сряда, Изгрев.)

	Вчера след обяд изживях един голям страх на пътя. Учителят ми даде този стих да прочета, както и следващите стихове от гл. 12, ст. 22-24., за да получа възходящо състояние на съзнанието ми.

	Вярата.

	 „И като чу Исус, почуди се и рече на ония, които идеха след него: Истина ви казвам, нито в Израиля съм намерил толкози вяра.“ (Мт, 8:10)

	Учителят се обърна към Савка и рече: „И за тебе да кажат, че си така във вярата.“

	Дозволеност.

	 „А колко е по-добър человек от овца! За то е дозволено да прави някой добро съботен ден.“ (Евангелие от Йоанна, гл. 12: ст. 12). 

	За този стих Учителят ми каза: „Ако ти четеш беседите, за много неща ще ти се хвърли светлина в ума и съзнанието.“ (5.V.1928 г., 4 часа след обяд, ул. „Опълченска“ 66.)

	Духът Господен.

	 „Аз сам изтъпках жлеба, и никой от народите не бе с мене.“ (Исая, гл. 63: ст. 3) 

	Учителят дава на Савка: „Този стих вземи.“ 

	Жлебът е място, в което се тъпче гроздето и откъдето се изтака виното. Често пъти жлебът е бил изкопан трап в лозето на стопанина. След проучването на гл. 63 от Исая, ученикът стига до стих 16-17: „Ти, Господи, си Отец наш, изкупител наш: от века е Твоето име. Защо си ни допуснал, Господи, да се отклоняваме от пътищата?“

	Свещената формула и стих

	Учителят дава свещената формула на ученика: 

	„Господи, благодаря Ти за всичката Твоя Милост, която ми даваш!“

	Учителят посочва свещения стих от Исая, гл. 63: ст. 7: 

	„Ще помена милосердията Господни, Хваленията Господни. По всичко що и е Господ направил. И голямата благост към Израилевия дом, която показа тем според щедростите си и според множеството на своята милост.“

	Формула.

	На 7.IV.1928 г., събота, ден Благовест, бе направена екскурзия с Учителя на Витоша. Той каза: 

	„Още една формула за ученика: „Да бъде, Господи, Твоето Слово, както меденият сок в нашите умове!“

	Събуждане.

	 (Евангелие от Йоанна, гл. 11: ст. 11)

	„Лазар, нашият приятел, заспа, но да ида да го събудя.“

	Учителят запалва свещ пред Савка. Свещта на Учителя свети и в душата ѝ. Тя се чувствува хубаво. Той ѝ дава свещени думи:

	„Докато ти четеш с моята свещ, ти имаш услугата от моето съзнание.“ (9.ІV.1928 г., понеделник, 10 часа сутринта.)

	Виделина и живот

	Учителят взима едно свое тефтерче и издиктува мисли на Савка: 

	„Туй ще ти кажа, пиши:

	Твоето Слово е живот.

	Твоят Дух е Любов.

	Ти си, Господи, наша Виделина.

	В Тебе е нашата Сила!“

	Товарът

	Учителят: „Казано е в Писанието: Възложете товара си на Господа!“ (17.IV.1928 г., вторник, Изгрева.)

	Направлението.

	Пътят на праведния се направлява от Бога!22 (Дадено е на 22.ІV.1928 г., и написано на 23.IV. 1928 г., Изгрев.)

	(Савка:) „Учителю, сега малко съм добре, благодарение на стиховете, които ми дадохте. Ако обичате, дайте ми пак един стих, ще ми е приятно и ще съм много благодарна, защото с тях ми се помага и днес съм в добра посока.

	Дайте ми един стих от Писанието, от главата, от която най-много обичате и ще работя в бъдеще, да го приложа в живота си.“

	Днес, 28.ІV.1928 г., събота, 9 часа вечерта. Вече едвам мога да кажа какво искам, но целият ден прекарах много хубаво духовно.

	Вече мога да работя след туй напътване от този стих. Това беше един облачен ден, имаше земетресение23.

	„Любовта дълготърпи, благосклонна е; Любовта не завижда; Любовта не се превъзнася, не се гордее, не безобразствува, не дири своето си, не се раздражава, не мисли зло.“ (1-во Послание Коринтяном, гл. 13: ст. 4-5)

	Това е Бог! Благодаря! Значи 13 глава от І-во Послание към Коринтяном трябва да науча наизуст. Това ще ми помогне за подобрението ми в духовно отношение. Благодаря.

	Изцеление.

	14.V.1928 г., Изгрев. Здрава съм, здрава, бодра и крепка духом. Благодарих на Учителя за тези хубави стихове, които ми даде. И чрез тях ме изцели. Учителят ми каза: „Ти си ги чети всеки ден, повтаряй си ги, да не ги оставиш.“

	Празнувах рожденият си ден в Парахода24. На обяд бяхме трите стенографки с близките си, защото бащата на Еленка Андреева ни направи хубав Парахода. И Учителят работи много. Този обяд беше същевременно една благодарност за работата на бащата на Еленка (Щерю Атанасов Андреев). На обяда и Учителят присъствуваше. Празнувахме и пълнолуние. Мама каза: „Да бъдеш като днешното време.“ В душата ми – светло, слънцето и здравето.

	Стих за празника.

	На 15 май 1928 г., вторник. Слънце, от вчера имаме хубаво време. Поисках още един стих от Учителя за празника си. Даде ми Послание към римляните, 5 глава: ст. 1, 2, 3, 4, 5.

	 Стих 1: И тъй, оправдани чрез вяра, имаме мир с Бога чрез Господа нашего Исуса Христа.

	Стих 2: Чрез когото ние с вярата придобихме и входа в тази благодат, в която стоим и се хвалим с надеждата на Божията Слава.

	Стих 3: И не току това, но хвалим се и със скърбите си, като знаем, че скръбта произвежда търпение.

	Стих 4: А търпението опитност, а опитността надежда.

	Стих 5: А надеждата не посрамява, защото Любовта Божия е изляна в сърцата ни чрез даденаго нам Духа Святаго.

	Слушане.

	Ученикът, който иска да мълчи, най-първо трябва да се учи да слуша.

	Познание за Бога. 

	 „Ето сега познах, че няма Бог във всичката земя освен в Израил.“ (4-та книга на Царете, V глава: ст. 15) (30.IV.1928 г., понеделник, 3 часа след обяд на Изгрева.)

	Не всички са Израил, които са от Израил. Там, където е Духът, там е Израил, домът и Светилището на дома Господен.

	Безизходно положение.

	Учителят: Ще ви дам едно правило като за деца, но и умните могат да го употребят.

	Щом дойдеш до едно противоречие вътре в себе си, до една невъзможност за тебе, ще кажеш:

	„У Бога всичко е възможно! Аз живея в Него, и с Неговата Мъдрост всичко мога да постигна.“

	Щом туриш това, Бог, който живее в тебе, ще почне да действува. Щом си в съгласие с Него, Бог работи с тебе. Щом не си в съгласие с Него, Той не работи с тебе. Защото ние сме образ на Бога.

	Бог работи с нас, за да се прояви. И щом ние работим с Него, ние сме в хармония с него, и Той ще се прояви в нас.

	Този закон може да проверите само като се намерите в едно безизходно положение. Да допуснем, че се намирате някъде в пустинята, дето сте изложени на явна смърт (От нииде няма помощ.)

	Тогава може да опитате как работи този закон. И ще видите, че и в пустинята може да ви дойде помощ25. (31.І.1929 г. в София.)

	Търпението.

	Търпение, то е активно пасивно положение. Например: Той е осъден, а се самовлада и издържа.

	(Савка:) Много добре разбрах търпението като активна пасивност. (7.V.1929 г., вторник.)

	Мълчание.

	Мълчанието е закон на слушането.

	В тайно и наяве.

	 „Помоли се Отцу Твоему, Който е в тайно, и Отец ти, Който види в тайно, ще ти въздаде наяве.“ (Евангелие от Матея, гл. 6, ст. 6).

	Това, което тайно направи човек за Бога, например да простиш парите, които има някой да ти дава, заради Бога, това е нещо, което човек е направил заради Бога.

	Харесва ми това, но в тайно да държи това, което правиш заради Бога. Това е добро. Например, искаш да се дразниш, кажи:

	„Заради Бога няма да се дразня.“ Тъй пак е направено нещо добро в тайно. Това е заради Бога!

	В Бога е всичкият живот.

	При Бога, който живее, той никога не остарява. Той всякога е млад.

	При Господа има здраве, щастие, блаженство: светли мисли, светли чувства.

	[image: Image]

	В Него е всичкият живот.

	Той е Любов, Светлина и Свобода всегдашна.

	Уповавай на Господа. (Езерото Елбур, 30.VIII.1930 г., Рила.)

	Разговор за Духа.

	Един малък разговор с Учителя на 18 август 1930 г., понеделник, към 7 часа вечерта, в Рила при второто езеро пред палатката на Учителя. Вечерята – ориз и три картофа. Каза ми да си мисля да имам добротата на един ангел и т.н., което пожелая от най-малкото, то за мен е ценно. Каза ми: 

	„Гледайте онова малкото, което може да приложите от беседите, не е в многото, ще имате вяра. Те що дойде всичко, вяра като има човек. По механически начин не може, то ще дойде отвътре, по един вътрешен, духовен начин, по мистичен път, отвътре. Нали е казано: Който има Духа Христов. Това е разбирането. Нали се казва: Ще бъдем подобни Нему. Мисълта, която си поставил и  посадил, е хубава, остави я да расте. Ще оставиш Духът отвътре да расте, то само ще израстне. Един посява, друг полива.“

	Савка: „Към 9 часа аз рано ще се прибера.“

	Учителят: „Оставете за утре или за сряда още по-добре.“

	Савка казва: „Благодаря, сега ще работим беседите с Боев. Ние по-рано от 10 часа няма да свършим.“

	Учителят каза: „Като свършите (8 часа и 15 минути вечерта). Какъв залез има сега. Вижте. Цялото небе е облачно, но залезът – хубав, ясен.“

	Пътят.

	Любовта е път за живота.

	Мъдростта е път за светлината.

	Истината е път за Свободата.

	Приеми това, което иде от обятията на Този, който е родил всичко. (12.VII.1933 г“ Изгрев.) (Свещеният подпис на Духа – Беинса Дуно.)

	75

	Петровден – денят на Учителя.

	12.VII.1933 г., Петровден, 10 часа и 15 мин., лятно време, слънце. Учителят мина с един брат покрай моята палатка и ми предаде тефтерчето, написал две страници на 12.VII.1933 г.

	Боже, Боже, благословен Учителят мой възлюблен.

	Написаното съдържа 28 думи и подпис и дата две.

	28 + 2: сбор = 12;

	129 букви: сбор пак 12;

	2 + 8 = 10 + 2 = 12;

	1 + 2 + 9 = 12.

	Праведният.

	Пътят на праведния е път на зазоряване.

	Всеки, който върви по него има мир и радост в душата си. (Изгрев, София, 24.ХІІ.1934 г.) (Свещеният подпис на Духа – Беинса Дуно.)

	Служене.

	Любовта носи живот.

	Мъдростта носи светлина.

	Истината носи Свобода.

	Служи на тях!

	24 юни 1936 г. (Свещеният подпис на Духа – Беинса Дуно.)

	Вяра.

	Вяра, основа на знание, Вяра, чрез която идат Божиите Блага. (14 август 1936 г., Изгрев.)

	Голгота.

	На 14 август 1936 г. 9 часа преди обяд тръгнахме от Рила, лято още. В 7 часа след обяд пристигнахме на Изгрева.

	„Господи, Господи, благодаря!“

	На 6 август 1936 г., неделя, отидох при Учителя и дадох тефтерчето да напише. И сам подписа се. Това направи добрият Учител със своята десница свята, може би първо писане от 35 дена, т.е. от 12 юли 1936 г.

	Мощният.

	Учителят написва собственоръчно в тефтерчето на Савка:

	„Тhe Mighty I am Prese№cе“26 (3 ноември 1936 г., вторник, Изгрева.) (Свещеният подпис на Духа Беинса Дуно.)

	Божията каса.

	Тъй се радвам, че имам каса и че пуснах 20 лева за Господа и че ми писа Учителят изключителни, свещени думи. За този ден, 3.XI.1936 г. вторник, вече внесох в Божията каса 20 лева. Вечерта прочетох последната беседа от тома „Голямото благо.“27

	Мирът.

	Учи и работи,

	В пътя на Любовта ходи така.

	Мирът ти с теб ще бъди!

	(1 януари 1937 г., Изгрев.) (Свещеният подпис на Духа Беинса Дуно.)

	Духът иска.

	Живот, знание, свобода, това Божият Дух иска.

	(Свещеният подпис на Духа Беинса Дуно.) (1938 г., 1 януари, Изгрев.)

	Бог е Дух.

	Бог е Дух и които му се кланят с Дух и Истина да му се кланят. (Свещеният подпис на Духа Беинса Дуно.) (23 декември 1938 г.)

	Душата иска.

	Светли мисли,

	топли чувства,

	добри постъпки,

	това Душата иска.

	(Свещеният подпис на Духа Беинса Дуно.) (31 октомври 1940 г.)

	Блаженство.

	Блажена е душата, която се учи на търпение.

	(Свещеният подпис на Духа Беинса Дуно.) (Изгрев, София, 1941 г., 1 януари, 1 часа сутринта.)

	87

	Пътищата.

	Доброта, Правда, Милосърдие са пътищата на човешката душа. (Свещеният подпис.) (17 май 1941 г., събота, София.)

	Вечният живот

	Светът на Любовта е Светът на Вечния живот.

	(Свещеният подпис.) (14.Х.1941 г. Изгрев, 2 часа, 30 мин. след обяд. Времето е тихо, меко, снежно.)

	Благата.

	Цветът, който цъфти,

	Плодът, който зрее,

	Светлината, която весели душата,

	са блага, дадени от Бога.

	(Свещеният подпис.) (6 юли 1944 г., четвъртък, 3 ч. 40 мин. след обяд, с. Мърчаево. Време – облачно, влажно и дъждовно.)

	90

	Свидетелството на Душата.

	Отговор на пет свидетелства28. (10.XII.1941 г. Изгрев, Време – меко, топло време, ясно, слънце.)

	VI Свидетелство:

	„Ще ли се отречеш от себе си и от всичко световно за Неговата Любов?“

	„От себе си съм се отрекъл вече за Него.“

	VII Свидетелство:

	„Ще ли посветиш живот и здраве и всичко драго за Неговата Слава и Славата на Неговото дело?“

	„Всичко съм посветил вече за моя Бог, живот, здраве и драго.“

	VIII Свидетелство:

	„Ще ли слушаш моя глас и моите съвети, кога ти говоря?“

	„Всякога това ще е моята радост да те слушам, Господи.“

	IX Свидетелство:

	„Ще ли си готов да изпълниш моите заповеди без всяко съмнение?“

	„Ще изпълня твоите заповеди. Съмнението няма да има живот.“

	X Свидетелство:

	„Ще ли ходиш винаги пред моето лице с всичкото незлобие на сърцето си и да ме никога не огорчаваш?“

	„С всичкото си старание ще се трудя да постигна Божието обещание и извърша всичко за Тебе, Господи.“

	Учител и ученик. За Свидетелствата.

	И тъй всичко, което обещаеш пред мене, гледай да не кажеш някоя измама, защото ще бъдеш повинен на смърт.

	Утринната зора.

	Ходи с всичкото незлобие на сърцето си и мирът ти ще изгрее като утринната зора. (Свещеният подпис.) (2 май 1942 г., Изгрев.)

	Провидението и пътят.

	Добрите постижения носят радост на душата.

	Следвай пътя, в който провидението те е поставило. (Свещеният подпис.) (19 август 1944 г., 8 ч. сутринта, с. Мърчаево.)

	Пътят на Любовта.

	Пътят на Любовта е свят на постижения.

	(Свещеният подпис.) (30 декември 1939 г., София.)

	Закон за служене.

	Любовта е закон за служене на Бога.

	(Свещеният подпис.) (20 януари 1941 г., Изгрев, София.)

	Дълготърпението.

	Дълготърпението е качество Божествено.

	Блажен е, който го притежава. (Свещеният подпис.) (1 януари 1941 г., сряда.)

	Божият Дух.

	В Любовта има живот,

	В Мъдростта има знание,

	В Истината има свобода.

	А Божият Дух носи всичко.

	(Свещеният подпис.) (1 януари 1942 г., 10 часа, Изгрев.)

	Животът.

	Пътят на живота е любовта.

	Светлина на живота е Мъдростта.

	Свобода на живота е Истината. (Свещеният подпис.) (7 януари 1943 г., 6.50 часа сутринта.)

	Прочети.

	С. Б. Л. (Само Божията Любов). Рождество Христово. В четвъртък от 10-12 часа бяхме с Милка Аламандчиева. Господи! Учителят сам ми даде тефтерчето и ми каза: „Прочети.“ И гледаше, и слушаше, и стоеше близо до главата ми. (7 януари 1943 г.)

	Има Един.

	Има Един, който е път за всички.

	Има Един, който е живот за всички.

	Има Един, който е Истина за всички. (3.ІІ.1943 г. 5 часа.)

	Блаженият.

	Блажен е онзи ученик, който приема Любовта в чистите обятия на Истината. Блажен е онзи ученик, който следва Обичта в светлия път на Мъдростта.

	(С. Б. Л. 8.ІІ.1943 г., понеделник, Изгрев.)

	Любов и Обич.

	Любовта иде от Бога към нас.

	В Любовта Бог се търси.

	А в Обичта ние търсим Бога.

	А Обичта на Духът от нас отива към Бога.

	Времето: хубав сняг вали сутринта.

	Благодаря.

	Обич и Любов.

	Обич значи като си приел Любовта вече можеш да обичаш.

	Без Любов не можеш да обичаш. Любовта се явява сама, тя иде от Бога.

	Щом обичаш – Любовта се е явила вече.

	Ако някой те люби, ти вече ще го посрещнеш – ще му дадеш – това е Обич.

	Заради Бог.

	Като кажеш: „За Божията Любов всичко мога да направя“ – това значи „Аз те обичам заради Господа, заради Неговата Любов.“

	Това значи още – вече Господ те е любил и сега ти ще опиташ това, което Той е направил.

	Единият.

	Този „Един“ е само, който те обича и който те познава. А който не го обича, и не го познава.

	4-тях златни правила на Учителя.

	1. Не идвай близо до сянката на човека.

	2. Недоволен е човек, когато препятствате на неговите схващания.

	3. Не искайте от приятелите си да постъпват тъй, както вие искате.

	4. Във всички случай постъпвай с положителна мисъл. (31 .XII. 1943 г. Изгрев.)

	Закон за обичта. 1939 г.

	Ти като не обичаш Онзи, който те обича пръв, то няма да те обича онзи, който искаш да те обича.

	Оценката на любовта.

	Ако в началото още не можеш да обичаш Онзи, който те обича, поне да го цениш.

	Оценката е първата стъпка, после ще дойде и обичта.

	Скръбта е, когато не оцениш работата, доброто, ценното, красивото и хубавото.

	Придобиване.

	Всички неща, които искаш да придобиеш, трябва да ги обичаш.

	Това, което обичаш, ще го придобиеш, но ще работиш едновременно.

	110

	Търпеливост.

	Когато Вие сте нервни, изпускате вашето щастие. Трябва да бъдете търпеливи.

	Божията работа.

	Който върши своята работа, той ще има обикновените благословения, а който върши и Божията работа, той има и извънредни благословения. Казано е: „Търсете първо Царството Божие и Неговата Правда и всичко друго ще ви се приложи.“

	Безпокойствата.

	Когато влезеш в света на своя ум, на своя вътрешен живот, остави своите обикновени безпокойства и тревоги. Не ги внасяй в къщата на своя вътрешен живот. Това значи: „Събуй обущата си, защото мястото, на което седиш, е свято.“ Значи събуй обущата си, когато влизаш в своя вътрешен живот. В.В.

	Обичайте.

	Научете се да обичате. Мъчно е да обичаш един човек, който не те обича. Но ти трябва да го обичаш.

	Когато обичаш понякой път ти казваш: Защо? Понеже в момента не получаваш нищо.

	Ти посяваш една нива от 20 декара с жито. И казваш: „Напразно я посадих, да бях изял житото!“ Но идущата година ще имаш богата жътва.

	Желая един ден всички, които сте обичали, да пожънете плодовете на вашата любов.

	Възкресението на Любовта

	Ако Любовта на тези, които ни обичат, не ни изведе от смърт в живот, тогаз каква е тази любов?

	Когато обичаме някого, той трябва да премине от смърт в живот. Тогаз Любовта е Божествена.

	Изпитанието на Любовта.

	Като те обиждат, да не се обиждаш. Някой казва: „Колко е мъчно да обичаш!“ Като не знаеш, е мъчно, а като знаеш, е лесно. Като се намериш в страдание, голямо изпитание, кажи си: „Тъмна нощ, която приготовлява светлия ден, който иде.

	116

	Филмът на живота.

	Когато обичаш някого, ще се отвори един филм – цял ред картини. Ще видиш защо го обичаш и ще видиш какви добрини той ти е правил в миналото. И ще ти стане приятно.

	И когато не обичаш някого, пак ще ти се отворят ред картини и ще видиш защо не го обичаш. Ще видиш какви пакости и страдания ти е причинил той в миналото. И когато не те обичат, пак чрез ред картини ще видиш защо не те обичат. И ще ти кажат тогава: „Направи сега това и това.“ И на онзи ще кажат: „Направи сега това и това.“

	Аз ви поздравлявам сега, че имате по един билет да присъствувате на представлението, което става сега.

	Страданията.

	Страданията правят човека по-чувствителен, а пък чувствителността е необходима за възприемане и разбиране на Любовта.

	Страданието развива корените на Любовта, а пък Радостта развива клонищата на Любовта.

	Великите въпроси.

	Хората искат живот без страдание. Че това е дребнав живот. То е безмислен живот. Защото в страданията се разрешават великите въпроси.

	119

	Метод за растене.

	При страданията се каляват чувствата.

	Страданията са метод за растене. Страданията са най.добрия признак за подигане на душата. Страданията трябва да дойдат, те трябва да дойдат като едно ликвидиране на човешката карма. Затова се препоръчват страданията.

	Страданието е Любов.

	Страдание и Любов.

	Издържането на страданието показва любовта ни. Ако Христос не беше страдал, той щеше да е един обикновен човек. Всички страдания са стимули за душата. Страданията превръщат в Любов енергиите на душата или с други думи: чрез страданията душата се изявява като Любов.

	Възприемчивост на Любовта.

	Един човек, който не е страдал, е груб, а който е страдал има нежност, мекота и милосърдие.

	Чрез страданията се усилва човешката възприемчивост и едно висше изявление на Любовта.

	Страдание и откровение.

	Чрез страданието организмът се префинява, затова се казва: чрез страданието в човека проблясва едно ново откровение за Любовта, Мира, Чистотата на човешката душа.

	123

	Въплътяване и скръб.

	Човек подобно на ангел е живял горе преди да се роди, в един висш свят, дето царува вечна светлина, любов и хармония и въплотен сега в това физическо тяло той е ограничен. И скръбта на човека е един спомен за онова великото време.

	Скръбта.

	Скръбта е един метод на невидимия свят за префиняване на човешкото естество, за една нова светлина, за едно висше изявление на Любовта, за ново откровение на Божествената мисъл.

	125

	Падане и повдигане.

	Всеки, който не проявява Любовта, пада.

	Когато обичаш някой, да не влагаш корист, да не желаеш да го обсебиш. Когато обичаш, не търси лични блага. Ти бъде доволен, че като обичаш, повдигаш себе си, повдигаш и онзи, когото обичаш.

	126

	Вселяване.

	Напредналите същества горе от Небето чакат да се вселят в готовите души на земята. Само ангелите слушат, а хората услужват. (1 март 1931 г., Изгрев.)

	127

	Връзка с Христа.

	Човек се свързва с Христа, когато мисли с Любов.

	Човек се свързва с Христа, когато чете Евангелието.

	Човек се свързва с Христа, когато върши Волята Божия беззаветно.

	128

	Познание за Бога.

	Може да познаеш Бога, когато го обичаш.

	И човек можеш да познаеш, когато го обичаш.

	Щом другите хора те обичат, с това познават, че обичаш Бога.

	Когато ти обичаш хората, това показва, че Бог те обича.

	129

	Силата на любовта.

	Ако ти не си обичал в миналото, кой ще те обича сега? Силата на Любовта седи в това, че тя предизвиква Любов. Ние като възлюбим другите, с това проявяваме Бога. Когато обичаш някого и той те обича непременно.

	Всяка любов, която не расте в тебе постоянно, тя отпада.

	130

	Формула:

	 „Господи, помогни ни да се проявим ние така, както ти искаш. Всичко да бъде за Твоя Слава и за доброто на всички.“

	131

	Божествената Любов.

	Когато някой пита някого дали го обича или не, това не е никаква любов. Когато някой обича с Божествена Любов, то му е еднакво приятно дали онзи е далеко или близко.

	132

	Мерило за Любовта.

	Кога твоята Любов е Божествена или не?

	Ако твоята любов към някого събужда в тебе любов към всички същества и всички същества ти стават мили, тогава тази любов към този човек е Божествена.

	Ако нямаш желание да обсебиш това същество, което обичаш и не чакаш лични облаги от него, тогава тази любов е Божествена.

	Ако онези, които обичаш, в тях се внесат живот, светлина и свобода чрез твоята любов, твоята любов е Божествена.

	Преводи на Живот, Светлина и Свобода.

	Живот – значи да чувствуваш и осезаваш, че дарбите ти се развиват и разцъфтяват.

	Светлина – се разбира, че в тебе се явяват много нови идеи.

	Свобода – на мистичен език значи, че Божественото в тебе да се проявява, без да се ограничава от нищо 

	134

	Любовта на земята.

	Любовта на земята е като огън и ако си много далеч, ще ти е студено, ако си много близо – ще изгориш. Има едно място по средата. С какво ще замениш думите: „Ти не ме обичаш.“

	Този, когото обичаш, ако не го познаеш, то разваля се тази картина. Да знаеш, че това е миражите на Бога. Ако един художник нарисува някого, то хубостта е в художника, но всичко е от Бога.

	135

	Благо и страдание.

	Отказването от едно благо е страдание, за да се придобие друго благо, за да дойде Вечният живот. Това е Любовта.

	Например имаш яйце, можеш да го изядеш или може да го поставиш под кокошката да го излюпи на пиле. Страданието е, че се лишаваш от яйцето.

	136

	Абсолютна вяра в разумното.

	Един човек, който те обича, не може да те разлюби. Не може да обичаш един човек, ако нямаш абсолютна вяра в него. Безверието изключва любовта. Човек трябва да има абсолютна вяра в разумното.

	Бог се радва, ако в страданието се проявява твоята любов. Бог казва тогава: „Този разбира какво нещо е Любовта“.

	137

	Страдание и любов.

	Страданието има смисъл само тогава, когато се разглежда от гледището на любовта.

	Вашите лоши мисли и лоши желания, това е, което отнема Любовта. Когато се изгуби Любовта, тогава почва да се смущава нашият живот.

	Любовта непременно трябва да дойде отгоре, от Небето.

	138

	Да се молиш.

	Ангелите имат послушание, изпълняват Волята Божия. Най-красивото състояние в света е да се молиш. Да се молиш значи да влезеш в общение с всичко, което е разумно, да дадеш и да приемеш. 

	Молитвата е по-горе от работата.

	Молитва.

	Господи, изяви ни тайната на Твоето Благовестие чрез нашия Учител.

	Направи ни съвършени, да изпълним Твоята Воля, да се освети Твоето име и да се въдвори Твоето Царство на земята.

	Това е желанието на нашата душа.

	Това нуждата, която усещаме в този свят!

	(24 май 1939 г.)

	Забележка на съставителя Вергилий Кръстев: Някои от тези мисли от Учителя са преписани от 4-то сборно тефтерче на Савка Керемидчиева, което е с почерка на Тереза Керемидчиева, майката на Савка. А останалите са от тефтерчетата на Савка.

	 

	
V. ПРАВИЛА, ПРОГРАМА, УПРАЖНЕНИЯ ЗА УЧЕНИКА

	 

	Правила за ученика.

	П. Н. У29.

	Любовта дава живот.

	Мъдростта дава знание.

	Истината дава свобода.

	Животът дава радост.

	Знанието дава простор.

	7.VIІ.1922 г., 2 часа след обяд.

	1

	Проявеното Битие.

	Правилата имат своята сила само когато се прилагат. И дават резултат, когато се обработват.

	Фактите прилагай като проверени истини.

	Законите прилагай като неизменни основи.

	Принципите прилагай като неизменни изводи на Единия проявен живот на Любовта, която е начало и край на проявеното Битие.

	24.ІІІ.1922 г., Рила, 1-то езеро.

	2

	Люби, мисли, действувай.

	Люби без страх, мисли без противоречие, действувай без извращение.

	Началото е Любовта.

	3

	Програмата на ученика:

	1. Никакви удоволствия, театри, концерти, музики, забавления и всичко, което може да те отклони от правия път.

	2. Облекло – абсолютно скромно и само това, което е необходимо.

	3. Храна – най-необходимата.

	4. Обноски – само естествени и искрени, ако такива не може да има, тогава по-добре стой настрана.

	4

	Правила за ученика.

	Правило I: Не се поддавай на чужди воли ученика абсолютно. Не угаждай на хората.

	Правило II: Никое същество на земята не може да ти даде щастие, само Бог е, който дава щастие.

	Правило III: Имането е притежание на душата. Когато душата има един принцип, тогава Божественото работи в нея.

	Кърпа или друго нещо никога да се не подхвърля върху другите ръце, а да се подаде и задържи, докато се поеме добре от другите ръце.

	Когато съм с Учителя, никога да не оставям някои друг да застане помежду ни. Нишката, която ни свързва, се къса или преплита. Ако някой наруши и влезе отляво помежду ни, да ида отдясно, отзад, отпред, ако и там не може, най-сетне отгоре, но връзката между Учителя и мен винаги трябва да съществува.

	Правило IV: Когато се дойде до принципа на Любовта, Мъдростта, Истината, Правдата или Добродетелта, да не правим абсолютно никакъв компромис, абсолютно никаква отстъпка. Там има само едно мнение. 

	Правило V: Божественото изниква и работи при най-силните противоречия. Обяснения там не се дават.

	Когато някой те погледне и ти препрати една мисъл, не се усмихвай – провери я първо. (Първото езеро, 24.VІІ.1922 г., Рила, 1 часа по обяд.)

	Правило VI: По сърце бъди дете, а по ум – мъж. За пиене само вода, никакви соди, лимонада и пр. Учениците от окултната школа не употребяват чадър за слънце. За дъжд и то по необходим случай може, и то само черен чадър, а не зелен и т.н.

	Правило VII: Никога не уреждай работите, остави всичко само да се уреди. Както е дошло, без да мислиш, тъй и ще си отиде, без да се тревожиш. (Чам Кория, 31.VII.1922 г.)

	Никакви къси ръкави, а дълги и широки. Също и роклите да бъдат дълги. От никого нищо да не вземаш, абсолютно нищо, нито за ядене, нито друго за пиене или обличане. Нищо мое да не даваш на другиго (особено за обличане).

	Правило VIII: Никога да не те е страх от страдание. Ако може да го отклониш, добре, ако не, щом дойде без страх, смело посрещни го геройски, тъй е добре. Щом те е страх и дойде страданието, то сражението е изгубено. (12.VІІІ.1922 г., София, 6 часа следобяд.)

	Правило IX: Когато съм далеч, ще ме чакаш, а когато съм близо, ще ме разбираш. (12.VIII.1922 г., 10 часа сутринта, В. Търново.)

	Правило X: Да ядеш, когато трябва да ядеш и да не ядеш, когато не трябва да ядеш.

	Правило XI: Любовта не иска бележки, то е закон. (4 1/2 часа след обяд, 5.VІІІ.1922 г.)

	Правило XII: На всичко трябва да се даде пример, образ, във всичко умът трябва да присъствува.

	Правило XIII: Гледай делата ми, после слушай думите ми, за да ме разбираш.

	Правило XIV: Когато отиваш някъде, питай се: Ще иде ли Учителят там? Ако ида аз, върви и ти, ако не ида аз, ни отивай и ти. (15.VІІІ.1922 г.)

	Правило XV: Ти най-първо трябва да се установиш на Божествената философия на Битието. Да разбираш кои неща са полезни и кои не са полезни, кои неща са разумни и кои не са разумни, кои неща са морални и кои не са морални. (9 часа сутрин, 16.VІІІ.1922 г., Велико Търново.)

	(Савка): Това XV правило Учителят сам написа в тефтерчето ми. 

	Правило XVI: На болния дай, а здравия прати на работа. (11 часа 30 мин. сутринта, 17.VІІІ.1922 г.)

	Правило XVII: Когато вървиш към Истината, не се спирай по пътя, върви направо, без отклонение към нея. Смело и без страх. (17.VIII.1922 г“ 9 часа вечерта, Велико Търново.)

	Правило XVIII: Никакви движения с очи, иширици30 или с ръка не прави, то са все блудни същества. Всичко трябва да бъде съзнателно. (18.VIII.1922 г., 7 ч 30 мин., петък, Велико Търново.)

	За нищо в света не огорчавай Господа. За нищо в света не продавайте вашата чистота. Изтърпявай всичко заради Любовта. Гледай да не огорчаваш Господа нито в себе си, нито в другите. (20.VІІІ.1922 г.) 

	Тази година ти трябва да ликвидираш със страха. (12 часа на обяд, 29.VIII. 1922 г., В. Търново.)

	Възлюбих = обичай.

	От тази дума мелодия да направя за душата си. (12 часа на обяд, 29.VIII. 1922 г., В. Търново.)

	Назад не се обръщай – напред! (29.VІІІ.1922 г., В. Търново.)

	Между Бога и твоята душа не пускай никого. То е вътрешно. А второ, назад не се обръщай, обърнеш ли се – дойде разколебанието. (29.VІІІ.1922 г., 7.30 ч., В. Т.)

	Празна стомна никому не подавай, то е лош признак. (2.ІХ.1922 г., събота.)

	(Савка) Аз подадох празна стомна на Учителя и започна големият ми изпит. И на 2.IX.1922 Г. сутринта след закуската почнах пост, за да изпитвам Любовта си към Учителя.

	Любовта да се преодолява. Мъдростта да се уравновесява. Истината да се изявява. (15.ІХ.1922 г., В. Търново.)

	Правило XIX: Никога да не ми даваш бонбон или каквото и да е, което е дадено за тебе. Ти знаеш ли го какво е? То е отрова. И ти не взимай от другиго нещо, който е получил. Ако имаш нещо твое, дай го на мен.

	Правило XX: Когато чакаш Учителя, никога не оставай къщата сама.

	Правило XXI: Никога да не зачеркваш писано нещо на писмо.

	(Савка) Това научих с голям изпит, като си дойде Учителят от Русе. Той ми каза: „Ти си станала много немарлива. Това показва, че умът ти не е на място.“ (З.Х.1922 г.)

	Правило XXII: Ти ми писа: „Скъпи Учителю“. Значи ти можеш да ме продадеш. Скъпо е това, което се продаба и скъпа вещ е тази, която се продава и тя е без съдържател – всеки може да я продава и купи. Христос бил продаден за 30 сребърника.

	Правило XXIII: Никога не казвай неща, които не са станали.

	Правило XXIV: Не се подчинявай на съветите на невежия. (28.Х.1922 г.)

	Правило XXV: Не дружи с хора, които имат отрицателен магнетизъм и електричество.

	Правило XXVI: За хляб не се продавай! За силния стани вода (мек). За слабия стани мост и хляб!

	Никога не си мени мястото, което си взела.

	Мисли за косата си и тя ще порасне.

	Правило XXVII: Когато те е страх да направиш нещо, направи го и страхът ще изчезне. На ученика не се позволява да спи на пътя.

	27.VІІІ.1922 г., В. Търново. 

	На ученика не му се позволява да се обръща назад. Право към целта. На пътя никому не се помага.

	Целта трябва да бъде Божията Любов.

	Изпълнението трябва да бъде Божията Мъдрост.

	А приложението трябва да бъде Божията Истина.

	5

	71 псалом.

	Учителят се обръща към Савка: „Ще научиш 71 псалом наизуст.“

	6

	Робството.

	Вън от Бога свобода няма. Вън от Бога е ограничение, робство.

	7

	Добруване.

	 „Да бъде на другите добре, тогава и на мен ще бъде добре.“ Това е максимата, с която човек ще преодолее много мъчнотии. (11.Х.1931 г.)

	8

	Разположение.

	Силата на разположението седи в обекта на Любовта.

	9

	Да работиш.

	Невидимият свят не обича хората, които не работят. Чакай Господа, но работи. Да имаш вяра в себе си, че всичко това Господ ще оправи, това е наука. (14.ХІ.1941 г.)

	10

	Съмненията.

	Не се съмнявай в съвършенството в света, защото иначе ще си навлечеш страдания.

	Може ли в светлината да се съмняваш?

	 

	11

	Страданията.

	Щом страдаш, Бог ти казва: „Не греши!“ Нищо повече.

	12

	Заблуждения.

	Всички заблуждения и дразнения са отвънка, а вътре е Бог, който действува. 

	13

	Отношения към Бога.

	Най-първо човек трябва да изпълни своите отношения към Бога. Не изпълни ли своите отношения към Бога, не може да изпълни своите отношения към ближните си.

	Ако не обичаш Бога, който ти е дал всичко, как ще обичаш брата си? Новото учение е: Който е на опашката, той е добър.

	14

	Чистотата на ума.

	Да се пази чистотата на ума! За никого лошо не говори, защото като говориш лошо за човека, то се разлива върху тебе.

	(Савка) Боже, спасение на ума, един дълбок урок.

	15

	Предизвикване на Любовта.

	Ученикът, за да предизвиква Любовта на Учителя си, ще учи и така ще предизвика Любовта на Учителя си.

	Има и друг начин. Ще влезнеш в усилията на този човек, чиято любов искаш да предизвикаш. Така ще имаш контакт с неговото сърце, с неговия ум и воля.

	Пиши и разбери.

	Сега ще ти кажа какво трябва да правиш.

	Пиши. Всичко запиши. Ще запишеш всичко, което ти кажа.

	Ето едно упражнение ще ти дам. Нали искаш работа? Едно упражнение, за да се подигнеш. Разбиране трябва.

	Едно упражнение за духовно подвигане

	I. Ще се обърнеш към изток. С ръцете си ще кажеш тъй, отпред настрана тъй широко: значи ще дойдеш при мене. Като ме погледаш ще кажеш: „Да царува Любовта!“

	(Савка) Вечно само тебе ще обичам, аз твоя съм. Още от Бога ти ме прие. Привързах се към тебе и само тебе познавам. В тебе виждам Бога. Само в твоето присъствие аз мога да се повдигам. Само при Тебе аз мога да плача за Бога.

	II. Ще се обърнеш на запад и ще кажеш: „Да царува Правдата!“

	(Савка) Ще затворя очите си и пак ще гледам Тебе, полагам се в твойте ръце, само Ти ме водиш при Бога.

	III. Ще се обърнеш към север. Ще бъдеш далеч от мен, но в сърцето си мен ще носиш и ще кажеш: „Да царува Истината.“

	IV. Ще се обърнеш към юг и ще кажеш: „Да царува Добродетелта.“

	(Савка) Ти изми нозете ми, избели душата ми, и аз ще стана добродетелна като тебе, така ще проявя Тебе в живота си. Само по Твоите стъпки ще ходя, само тебе ще следвам.

	V. Тогава пак ще се обърнеш към изток и ще каже: „Да царува Мъдростта и да хвърли светлина върху всичко туй!“

	(Савка) Ще облегна главата си на раменете Ти и ще се отдам на дълбоко съзерцание върху Добродетелите на Господа.

	Учителят продължава: Тогава ще кажеш в себе си:

	1. „От царуването на Любовта да придобия добрия стремеж на живота.“

	(Савка) Винаги да бъда при Учителя си. В Него да бъда и той в мене.

	2. „От царуването на Правдата да добия правите отношения на всички хора.“

	(Савка) Право е да обичаш само Бога. Право е да обичам Бога, Бога на моя Учител, защото всички хора в Бога ще намеря, тъй казва моят Учител. Това е истина, това е тайна съкровена за моята душа.

	3. „От царуването на Истината да добия свободата и простор в дълбокия смисъл към Доброто.“

	(Савка) Послушание към Учителя, това е моето свещено желание.

	4. „От царуването на Добродетелта да добия отношенията на всички добри постъпки.“

	(Савка) От служението ми на Бога да науча правилните си постъпки и отношения към Учителя си. Това е мой живот.

	5. „От царуването на Мъдростта да добия знанието да поставям всяко нещо на мястото си!“

	(Савка) Да се прелее Неговата Душа в мене и моята душа в него.

	6. „Твоят Учител за Господа!“

	(Савка) Амин. Тъй да бъде. Да ида при Учителя, да живея при Учителя, да бъда с Него, да слушам Него, да гледам Него, да се уча от Него. Всичко е Той! Добри ми Учителю! Амин, тъй да бъде. Твоята вярна ученичка, малката Савка.

	Това упражнение реших да направя 33 пъти, значи 11 дена, 33 изгрева.

	Дисхармоничните неща.

	А другите дисхармонични неща в живота ти Бог ще уреди. Тях ще оставиш настрана.

	Дисхармоничните неща Бог ги урежда, природата ги урежда. Повече Вяра!

	Подпушване.

	Когато човек се подпушва, иде у него едно скръбно състояние. Подпушването спъва човек в проява, а недоимъкът показва, че има условия за проява, а няма материали.

	Произнасяне на формулите.

	Сутрин като идваш тук, една по една ще произнасяш формулите. Като идваш при мен, ще си ги произнасяш.

	(Савка) Това последно изречение зарадва ухото ми. Защото това отражение има по-голям смисъл за мене. По-голяма Любов получих от Учителя си. Това е моят път, аз ще работя над себе си, усилено, но винаги във връзка с Учителя. Ще живея винаги заедно с Учителя и в Учителя. Повече вяра се иска от мен. Учителят каза да правя упражнението права, защото при това положение съзнанието у човека е по-будно. Божествените хора има здрави чувства. 

	„Сутрин, ако дойдеш, ще произнасяш формулата на Любовта, на обяд до 2 часа ще произнасяш формулата на Истината. А към 4, 5, 6 часа следобяд (вечерта) ще произнасяш – за Доброто. Ако е залязло слънцето – тогава ще произнасяш формулата за Правдата.“

	Седемтях закона

	Има 7 закона на ритмуса, 7 закона на хармонията. Аз трябва да ти ги кажа. Ще дойдеш някой път при мен и ще ти ги кажа.

	Първи закон е, че всичко във Вселената е разумно. Умът е, който управлява проявленията.

	Представа за Учителя:

	Ти още за Учителя нямаш една идеална представа. А както на идолопоклонниците – те се молят, молят на Боговете си, а щом не им върви, то хвърлят ги по земята, защото са вече идоли.

	Доброто желание.

	Всяко добро желание в дълбочината на сърцето на ученика Учителят го вижда и ще го изпълни, само че ученикът да не турга време и пространство. Искаш да се яви светлината без да има свещ.

	Правене на упражнението.

	Ще правиш това упражнение 3 пъти на ден Сутрин: След като изгрее слънцето, обяд – половин час преди 12 часа. Вечер – преди да е залязло слънцето. Дето и да си като дойде това време, ти ще се обърнеш и ще направиш туй упражнение. Ако няма условия за движение, може и мислено, а ако си в къщи, както ти казах с движения.

	Формулите с движения.

	I. Ще се обърнеш към изток: „Да царува Любовта.“

	II. Ще се обърнеш на запад. „Да царува Правдата.“

	III. Ще се обърнеш към север. „Да царува Истината.“

	IV. Ще се обърнеш към юг. „Да царува Добродетелта.“

	V. Пак ще се обърнеш към изток: „Да царува Мъдростта и да хвърли светлина върху всичко туй.“

	Размишление в себе си.

	I. От царуването на Любовта да придобия стремеж на живота.

	II. От царуването на Правдата да добия правите отношения на всички хора.

	III. От царуването на Истината да добия свободата и простор вътре в дълбокия смисъл към Доброто!

	IV. От царуването на Добродетелта да добия отношенията на всички добри постъпки.

	V. А от царуването на Мъдростта да добия знанията да поставям всяко нещо на мястото си.

	Резултати от упражненията.

	I ден. 16 юни 1926 г., сряда, Изгрев. Обяд, 11 часа 30 мин. по слънчевия часовник на поляната на Изгрева. Усещам мир – пропукване на една кора – дълбоко прозира едно вътрешно разбиране отвътре нейде в мен. Мир!

	След обяд, 6 часа 15 мин. Чета 123 псалом. Навън вали дъжд. Свещено духовно упражнение и дълбока благодарност.

	Въздействие върху свои слабости, гняв, егоизъм със свещените формули на Добродетелите на Бога и Благодарност!

	II ден. 17 юни 1926 г., четвъртък, Изгрев. Сутринта, 5 часа 20 минути. Облачно изток – юг. Наскоро излезе слънцето. На мястото, дето си правя молитвата, бях заедно с Учителя.

	Питах Учителя седнала или права да правя духовното упражнение. Учителят каза – права, защото така съзнанието е по-будно.

	На обяд, 11 часа 30 мин. Слънце на Изгрева. Усещам, че съм отзивчива към Бога. Доволна съм към Учителя за тази работа над себе си за контрол и разбиране на нещата в правия им смисъл. Учение и желание за приложение над себе си. Намерих се вътре в себе си. Духовна връзка вътре!

	6 часа 30 минути вечерта. Изгрев (изток – юг) Дълбока наука е това – работа над себе си!

	Изисква се голямо размишление. Дълбоко съзерцание в себе си за будно съзнание. Дълбоко замислена, нераздвоена!

	III ден. 18 юни 1926 г., петък, Изгрев. Основната ми мисъл за този ден: Да разреша за себе си – правилни отношения към Учителя, силна воля, Молитва, непрестанна връзка с Учителя си, послушание и разположение и единство с Бога.

	Сутринта, 5 часа 15 мин., слънце, изток – юг. Преди това с Учителя на молитва, мълчание, размишление. Прочетох молитвата „Добрият път“. Първата мисъл след размишление беше, каза ми се: Болните хора имат ли здрави чувства? Снощи се видях с Учителя си. Будно е съзнанието ми.

	Намирам се вътре, два дена на дълбоко размишление, състояние само на размишление, дълбоко в себе си, дейност навътре. Приложение на науката и знанието, което имам в себе си. Себеработа!

	11 часа 30 мин., обяд, слънце. Преливане на съзнанието ми във формулите. Амин, тъй да бъде.

	Така завърши тридневното упражнение от 16.VI. до 18.VI.1926 г. Това беше моят събор.

	Моето спасение. 

	Божественото събрание.

	Ще обичате Бога, ще държите всичко, което първоначално излезе от Бога, а всичко човешко го турете настрана. У Бога всичко се примирява. Той е над всичко отгоре. В Божественото събрание всичко е тихо и мирно!

	Библията.

	Аз съм ти дал Библията си и ти само като я пипнеш, трябва да се подигнеш.

	(Савка) Учителю, обичате ли ме? Имам нужда от Вашата любов, моля те, аз ще се изправя. За една седмица всичко ще направя, само да се освободя от това чуждото в мен. (20.ІІІ.1926 г., петък)

	Търпение.

	Търпение Божествено. Евангелие от Йоанна, гл.5, ст. 5.

	„И там имаше някой си человек болен на 38 години.“

	31

	Божията пълнота.

	Любов беззаветна, в която Божията пълнота царува. (Евангелие от Матея, гл. 5, ст. 6.) „Блажени, които гладуват и жадуват за Правдата, защото те ще се наситят.“

	За Любовта трябва да гладува човек и да жадува. (21 .VIII.1926 г., събота.)

	Мъдрост постоянна.

	Мъдрост постоянна, в която Светлината обитава. Там, дето умът расте и се развива и светлите мисли се възприемат и оплодяват.

	(Послание към Ефесяните, глава 3: ст. 5)

	„Която в други родове не биде известена на человеческите синове, както сега се чрез Духа откри на светите негови апостоли пророци.“ (21 .VIII.1926 г., неделя.)

	Истината царува.

	Истината, в която душата живее и Бог царува. (Евангелие от Йоанна, гл. 13: ст. 3)

	„Понеже знаеше Исус, че Отец му е дал всичко в ръцете и че от Бога е излязъл и при Бога отива.“ (22.VIII.1926 г., понеделник.)

	Вечната правда.

	Вечната Правда, в която всичко се придобива, дето всички неправди изчезват. (Евангелие от Лука, гл. 6: ст. 17) „И като слезна с тях, спре се на едно място равно и там бяха мнозина от учениците негови и голямо множество народ от всичка Юдея и Ерусалим и от приморието Тирско и Сидонско, които бяха дошли да го послушат и да се изцелеят от болестите си. (24.VІІІ.1926 г., вторник.)

	Вечното Добро.

	Вечното Добро, в което Божието Благо царува. (Евангелие от Матея, гл. 12: ст. 6) „Но казвам ви, че има Един тука по-голям от храма.“ (24.VІІІ.1926 г., сряда.)

	Милост Божия.

	Милост, която се хвали над всичко. В която Бог се проявява.

	(Евангелие от Йоанна, гл. 17: ст. 17.) „Освети ги чрез Твоята Истина. Твоето Слово е Истината.“

	Духовното упражнение.

	Исках тази задача да направя за 11 дена. А Учителят ми каза: 

	„Седем дена стига. Една неделя като издържиш, и другото ще издържиш. Ще се молиш да върви делото, да се просветят всички, да тръгнат напред.

	Господ да направи всичко, каквото Той обича.“ 

	Движенията на упражнението.

	Ти ще внимаваш на всички движения, които аз правя. Ще знаеш, че всичко е умишлено направено и е за тебе. Ако съм обърнат на юг – Доброто ще държиш. 

	Ако на север – Истина; на изток – Правдата, а на запад – Мъдростта.

	Ако гледам нагоре, значи мисли за Господа. Това е за тебе, аз го направих за тебе. И ще го държиш през целия ден в ума си.

	Героите плачат отвътре. После ще гледаш дали съм се навел надолу да дигам нещо или да съм спуснал ръцете си надолу. Това е за тебе.

	Изпитът.

	Хвърлена стрела назад се връща, но дума казана, назад не се връща.

	Отсега на един специален изпит те поставям, на изпит си сега.

	(Савка “Колко е приятно, много благодаря, колко много плаках за тези думи, за това спасение, и сега го получих. Искам да го оправдавам и така да благодаря.“ – „Сега иди с Мир“ – казва Учителят. – „Излез сега от задната врата.“ Тръгнах си и през целия път благодарих на Бога.

	Благодарността.

	Видях Учителя на поляната, извади часовника из джоба си с дясната ръка и беше обърнат на изток. Боже мой, за колко неща има да се благодари на Бога. Ще дойде време, няма да ни стигне време да благодарим на Бога. Веднага се изправих на молитва към изток.

	След един час Учителят ми каза: „Ако момата мисли нещо възвишено, ще дойде дяволът и ще ѝ шепне – гледай този момък.“

	Символът.

	Във време на закуска Учителят беше обърнат към юг. Той взе една хапка с дясната си ръка и я тури в устата си. Аз казах:

	„Разбрах, Учителю.“ 

	Спомням си от задачата, която ми даде: „Ако съм обърнат към юг, Доброто ще държиш.“ (Виж № 39). Веднага си го записах в тефтерчето. Днешният ден видях Христа. До обяд издържах изпита си, обаче след обяд паднах в отчаяние. (26.VIII.1926 г.)

	Съмнението

	Отидох при Учителя и му казах: 

	„Избавете ме от съмнението. Да възлюбя Господа.“

	Учителят казва: 

	„Човек трябва да е чист, за да обича Господа, тъй съмнението ще изчезне.“

	На полянката Учителят каза: 

	„Ученикът не трябва да се отчайва. Трябва да постоянствува в опитите си, за да издържи. А не от първата несполука да оставя опита, който прави. (4.IX.1926 г.)

	Постоянството.

	 (Савка) Тъжно ми беше в душата, как да надвия себе си, аз трябва да измисля или да измоля от Небето да ми предаде отвътре или чрез сън как да постъпвам. Имам силно желание да направя много благороден жест, да постъпя благородно и да проявя голямо смирение. О, сили тайнствени, помогнете ми! (7.XI.1926 г.)

	Противоречията.

	Учителят ми каза: 

	„В Божия свят няма противоречия. Ти кажи: В Божия свят няма противоречия. Аз живея в Божия свят и в мен противоречия няма.“ Учителят ми каза: „Ще мислиш повече за Учителя си.“

	(Савка) “Колко обичам Учителя да ми говори така. Така ме учи Той. Аз имам желание да се поправя и да стана добра ученичка на Учителя си. (7.XI. 1926 г.)

	Послушанието.

	 (Савка) Вяра, значи пълно послушание за Любовта, която Учителят има към мене. Аз трябва да бъда абсолютно послушна, аз ще се освободя от много дребнавости. При изкачване на Витоша при местността „Бери душа“ направихме молитва за Любовта всички заедно с Учителя. (7.XI. 1926 г.)

	Отделянето на Учителя.

	 (Савка) Няма да се отделям от Учителя си, си, няма да отида в Германия да правя и защитя докторат. Учителят казва: „Докато Бог е в човека, той няма да умре. Всяко нещо, което не приближава човек до Бога, не е морално.“ (6.І.1934 г.)

	47

	Обидата.

	Да не са колеблете в нищо. Аз толкоз пъти ви казах да не говорите за другите, че вие така ме обиждате, това са души на Бога, аз ги обичам, а вие говорите лошо за тях.

	(Савка): Дълбоко разбрах, не бива да говорим за никого лошо, това обижда Учителя. (16.ІІ.1934 г.)

	48

	Опит с вода.

	(Савка) Аз почнах опита с пиене на вода – сутрин и вечер да пия по 1 супена лъжица вода.

	Взимам я на три пъти. При първата глътка вода отправям мисъл, Любов към Учителя. При втората глътка с вода, отправям хубави, нежни чувства да обичам всички хора. При третата глътка вода, отправям мисъл да бъда работлива и неуморна, както Учителят е трудолюбив, работлив и неуморен.

	Отлично действие има този опит. Държи човека в будно състояние. Този опит правих 18 дена. Два пъти на ден = 36 лъжици вода. Много съм благодарна. (20.ІІІ.1934 г.)

	49

	Друг опит с вода

	Този опит се прави с три чаши с вода. Потопих ръката си в първата чаша и казах на ума си: „Да мисля положително и с чистота във всички отношения без никакво съмнение и колебание.“ След това изпих водата.

	Опит с втората чаша. Потопявам ръката в нея и мисля: „Да любя всички, да имам свещен трепет към всички, при среща и виждане да имам любов и радост в сърцето си.“ Изпих втората чаша.

	Опит с третата чаша. Потапям си ръката и мисля: „Мисля да работя всичко с Любов и Радост – Любовта да ме въодушевлява при работа, да имам подвижност и бързо пипане при работата.“

	Изпих третата чаша. (10.ІІІ.1934 г.)

	50

	Моята воля.

	Моята воля е да изпълня Волята на Учителя. (21.ХІ.1922 г., София.)

	51

	Истината

	Истина! Истина! Истина! (VIII. 1922 г., В.Търново.)

	52

	Съзнание.

	Единство на съзнанието. (23.ХІ.1922 г., София.)

	53

	Спрямо себе си.

	Абсолютна справедливост и искреност спрямо себе си. (29.ХІ.1922 г.)

	54

	Мисъл за Бога

	Бог постоянно мисли за нас, и ние по стоянно трябва да мислим да Него. (5.ХІ.1922 г., София.)

	55

	Учителят.

	Какво би казал на това моят Учител? (10.І.1923 г., София.)

	Би ли сторил Той тъй?

	Би ли погледнал Той тъй?

	Би ли чул Той тъй?

	Би ли разбрал Той тъй?

	Би ли се отзовал Той тъй?

	Би ли одобрил това моят Учител? (11.І.1923 г., София.)

	56

	Ученикът.

	Ученикът трябва да има едно сърце чисто като кристал.

	В ума му да има Светлина като слънце.

	Да има една възвишена и благородна и широка душа като цялата вселена.

	И да има един крепък Дух като Бога. (9.Х.1922 г., София.)

	57

	Моята Любов.

	Да изпълня желанието на моя Учител, да сторя Волята му, е моята Любов. (11.І.1923 г., София.)

	58

	Бъди!

	Бъди чиста като Светлината!

	Бъди прозрачна като водата!

	Бъди обилна като Любовта!

	Бъди светла като Истината!

	Бъди хармонична като Мъдростта!

	Бъди твърда и устойчива като Добродетелта!

	Бъди непоклатима като Правдата!

	Бъди мощна като Силата Божия.

	59

	Искам.

	Искам да посветя живота си на работа върху Светлината, Истината и Чистотата. (VII.1921 г., В. Търново.)

	60

	Вложи.

	Вложи Истината в душата си и Свободата, която търсиш, ще я придобиеш.

	Вложи Мъдростта в ума си и Светлината ще дойде.

	Вложи Чистотата в сърцето си и Любовта ще дойде и истинският живот ще започне. (29.XI.1922 г., София.)

	61

	Окултно упражнение.

	Махар Бену Аба, Веют

	Биладер Адер Бену Шела

	Бену Шела, Бену Шела.

	Шела, Шела, Шела.

	Биладер, Адер Бену Шела.

	(2.ХІ.1922 г.)

	Превод от Махар Бену:

	„Ти Великият, който благославяш всичко, Баща на всичко. Ти Единият, който си всичко направил, който си неизвестен в себе си, ела и благослови.“

	Учителят като каже: „Шела“, значи: „Ела и бъди ученик.“ Ученикът като каже „Шела“, това значи: „Аз съм твой ученик“.

	62

	Събуждане.

	Събуди се моята душа

	Събуди се моята душа

	За вечни блага, за вечни блага, блага,

	На Любовта на моя Баща.

	Видях там тази душа Самотна да чака тя. (2.XI.1922 г.)

	63

	Божиите обещания.

	Божиите обещания обратни решения нямат. (31.XII.1922 г., София.)

	64

	Доброто.

	Добрият помни Доброто, а забравя злото. 

	Добро е това, което не се забравя, а зло е това, което се забравя.

	65

	Любовта на душите.

	Любовта, това е вечният стремеж на две души. Вечно движение, значи да има нещо вечно да те привлича. (1.І.1923 г., София.)

	66

	Към Учителя.

	Към моят обичан Учител. Няма по-Велик от Тебе. Велик си само Ти.

	И няма по-Велик от Него. Велик е само Той!

	С. И. А. 4.І.1923 г., София.

	67

	Божията Любов.

	Няма Любов като свръхсъзнателната Божия Любов. (10.І.1923 г.)

	68

	Живот вечен.

	Велико е да се обича Господа!

	Да обичаш Господа е живот вечен. (11.І.1923 г., София.)

	69

	Любовта изключва.

	Любовта изключва всички питания.

	Любовта изключва всички противоречия.

	Любовта изключва всички насилия.

	Любовта изключва всички ограничения.

	Любовта изключва всички грехове.

	(14.IV.1923 г.)

	70

	Любовта действува.

	Любовта отговаря на всички питания.

	Любовта разрешава всички противоречия.

	Любовта превръща всички насилия в благи дела.

	Любовта внася всичката свобода в човешкия Дух.

	Любовта прави живота чист.

	(15.ІV.1923 г., неделя, 5 ч. 15 мин. сутринта.)

	71

	Свобода и робство.

	Свобода, това е отношение към Едного.

	Робство, това е отношение към всички.

	(19.IV. 1923 г.)

	72

	Едного и всички.

	Да угодиш може на всички.

	Да служиш може само на Едного.

	73

	Една задача.

	 (Савка) Една задача предприемам за три дни.

	1. За никого нищо няма да говоря, освен добро, ако е необходимо.

	2. Няма да слушам никого да ми говори за другите освен добро и то ако е необходимо.

	3. Пълно търпение, широко хубаво обмисляне и правилно трансформиране на запалките, които запалват огъня у нас.

	4. В нищо няма да намеря вина у Учителя. Учителят е добър.

	5. Ще пазя мълчание. Никакъв излишен разговор.

	6. Ще проявявам искреност и естественост.

	7. Ще се стремя да имам съзнание на ученик.

	(5.VI.1924 г., четвъртък, 12 часа, обяд.)

	(Савка) Всички са на екскурзия на Витоша, аз съм сама в София и пиша беседи.

	74

	Погрешката.

	Погрешка е, ако аз видя погрешка у другите.

	Погрешка е, ако аз слушам да ми говорят за погрешките на другите.

	А дали другите имат погрешки – това е въпрос.

	75

	Любопитството.

	За никого нищо няма да питам Учителя.

	Това не ме ползува. Това ми вреди. Аз трябва да раста. Никакво любопитство!

	76

	Най-малкото.

	Аз искам в най-малкото да слушам Учителя.

	Аз искам да направя най-малкото, което казва Учителят.

	Аз искам да любя най-малкото, но да любя най-малкото в пълнотата му. (5. VI.1924 г.)

	77

	Окултно упражнение, 1924 г.

	Основните елементи на геометрията.

	[image: Image]

	1. Триъгълник – чувства, мисли, воля.

	2. Четириъгълник – чувства, мисли, воля, душа.

	3. Петоъгълник – чувства, мисли, воля, душа, дух.

	4. Шестоъгълник – чувства, мисли, воля, душа, дух, Божествена Душа.

	5. Седмоъгълник – чувства, мисли, воля, душа, дух, Божествена душа и Божествен Дух – всичко седем.

	6. Кръгът, който обединява петоъгълника, шестоъгълника и седмоъгълника или от фигурата с №5, 6, 7, е Духът на Обединението, а това е Христовият Дух.

	78

	Отгоре 

	„Отгоре“ – значи туй, което е по Любов.

	18.ХІІ.1926 г.

	79

	Свобода и живот.

	Истината носи Свобода за разумните.

	Любовта носи живот за благите. (19.ХІІ.1926 г.)

	80

	Жертвата.

	Най-първо ще жертваш за Бога всичко. Ще чакаш три месеца. Христос е плакал при Ерусалим. „Сине мои, пази живота!“

	Начало на формуляра

	81

	Природата

	Природата дава своите богатства на всички, които са прилежни.

	82

	Страданията.

	Страданията, изпратени от Бога, по-лесно се носят, отколкото страданията, които хората ни причиняват.

	83

	Невидимият свят

	Всякога трябва да имаме контакт с Невидимия свят.

	84

	Идеята за Бога.

	Кой е основният въпрос, който трябва да се разреши за следующата година? Вложете дълбоко в себе си идеята за Бога, за да се задържа топлината на сърцето ви. Идеята за Бога трябва да бъде основното нещо, което постоянно да ви стимулира. Бог трябва да бъде жива идея във вас, един жив извор, за който трябва да се държите. Каквато работа и да вършите, дръжте тази идея, тя няма да ви бърка, но тя ще ви помогне. Една свещена идея, за която малко ще говорите, но върху нея да градите всичко. Тил да бъде тя. Това е основната задача за идующата година. (26.ХІІ.1926 г.)

	85

	Коледарска песен.

	Давай, давай, давай...

	Всичко давай, давай, давай.

	Чисто семе пшеничено,

	да се сее на нивата,

	на нивата красивата,

	да се чисти през зимата,

	да се радва на живота

	всичко сято на полето,

	на полето от Небето.

	(27.XII.1926 г. понеделник.)

	86

	Космическото съзнание.

	Космическото съзнание, там вярата е непреривна. В новото сърце на човека, Христос ще влее Духа си.

	Повече духовност ще има тогава. (29.ХІІ.1926 г., сряда.)

	87

	Окото на ученика.

	Във всичко, което става на окото ти, да виждаш все Божественото. Бог е Светлина, която прониква всичко. Бож е живот. Бог е всичкото знание. Навсякъде ще виждаш Бога.

	88

	Опрощаване.

	 (Савка) Прощавай, Учителю.

	„Аз ти прощавам, но погрешката не трябва да се повтаря.“

	Господи, Господи, благодаря ти, Учителю мой. Това трябва да си запомням.

	89

	Послушанието.

	Послушанието се отнася до сърцето, до Любовта. За да слушаш, трябва да обичаш, а за да обичаш, трябва да бъдеш умна.

	Всичко е в мисълта. Като мислиш добре, добре ще бъде.

	90

	Благословение.

	Ученици! Искам да изнеса моето горещо желание, което имам в душата си пред вас, за да го благословите. И вие да бъдете благословени на свой ред от него.

	91

	Нирвана.

	Нирвана е: Мир, Доброта и Мъдрост.

	Мир: значи Радост. Доброта: значи – запознат съм с Бога и се държа за Него.

	Мъдрост – то е една привилегия Господ да те постави на изпит.

	92

	Животът.

	Повече Живот или повече Любов.

	Бог чрез своята Любов всичко поправя.

	Любовта ще има работа в нас. Каквото Господ ви каже, да го направите.

	Ако обичате Господа, да се примирите.

	Формула: „За Господа мога всичко да направя.“

	93

	Изпитанието.

	 (Савка пише в бележника си у дома) Много ме обича Учителя и заради тази Любов всичко мога да издържам.

	Христос е издържал тоягите по гърба си, защото е живял в Любовта на Бога. И аз искам така да постъпя, да живея с това разбиране, защото е така, зная, че Учителя ми ме обича и аз го обичам. Той е в мене и аз в него.

	(Савка си казва и добавя) Най-напред ще оправиш погрешката си, и после ще отидеш при Учителя. (1.І.1927 г., събота)

	94

	Примирение с Цялото.

	Ще се държиш за Господа, другите същества са части на Господа. Ти искаш да се примириш с този, онзи човек. Най-напред ще се примириш с Господа, с Учителя си и всичко друго ще се уреди. Няма да кажеш: Аз сега ще си отида, а ще кажеш: Ще ида да работя за Господа.

	(Савка) Много съм доволна от тия думи. Много съм доволна и Учителят е доволен. Вземах една семка от праскова. Спокойна съм, радвам се, но дълбоко чувствувам една тъга.

	95

	Смирението.

	 (Савка)  Поисках от Учителя да ми даде пример за смирение.

	„Един богат баща има 4 деца, синове и дъщери, които му прислужвали, но след време бащата пада материално. Слугите напущат дома, а синовете поемат работата и прислужват.“ Това, което ти говорих, ти го направи без да го разправяш. Никакво отрицателно състояние на ученика. Ученикът да има едно хубаво вътрешно състояние. Макар и тъга да има отвътре, то е хубаво.

	Учителят ме покани да остана и аз останах.

	96

	Истинското богатство

	Има закон, ако обичаш някого, ти веднага ще започнеш да говориш на неговия език.

	Истинското богатство – това е Добродетелта. (5.І.1927 г.)

	97

	Мирът.

	Само на послушния ученик вратата е отворена. Най-първо човек да придобие в душата си мир, да стане мирен и тих, да има вътрешна радост, само тогава може да живее с ближните си. Най-първо ще се научиш да живееш със себе си в мир и спокойствие и тогава ще се научиш да живееш в мир и с близките си.

	98

	Връзката ученик – Учител

	Едно правило помни. Между мене и тебе никого няма да поставиш! (6.І.1927 г.)

	99

	Помощта.

	 (Савка)  Имах хубава свещена вечеря с Учителя. Вечеряхме в малката стаичка. Учителят ми каза: Като се помага, духовно трябва да се помага. (8.І.1927 г., събота.)

	100

	Радост.

	Ученикът да се радва на своя Учител! (9.І.1927 г.)

	Край на формуляра

	101

	Разумното.

	Туй, което става веднага, то е глупаво. А туй, което не става веднага, то е разумно.

	102

	Превръщане.

	Каквото и да ти се случи, ще кажеш: „Господ ще обърне всичко на добро. Бог е всесилен. Той може всичко да превърне на добро.“ (14.І.1927 г.)

	103

	Молитвата.

	Чети всичките молитви наред. Давам ти един метод за работа. Ще вземеш за една седмица да научиш наизуст „Духът на Силата“. Ако направиш това, аз ще бъда доволен. (15.І.1927 г.)

	104

	Повдигане.

	Чувствувам нещо хубаво в мене, какво не зная, но то е нещо хубаво, което повдига Учителя към ученика. Връзката се осъществява чрез Словото на Бога.

	105

	Читанджале.

	Учителят ми каза: Чети книгата „Читанджале“. Трябва да им се дава хубаво тълкувание. Все за Господа говори, той взема най-силните образи в света, за да бъде разбран. И колко е велико това чувство към Бога, че няма думи да се изкаже.

	106

	Ученикът се моли за Учителя си.

	(Савка) Учителят разправя за световете. Понякога в разговора, той казва на себе си: „Боже мой, Боже мой.“ Той се моли на баща си. Тогава реших аз да се моля на Господа така:

	„Господи, дай на Учителя благословение. Обхвани го под своите крила, грижи се за него всеки миг, а пък за нас Учителят ще има грижата. Дай на Учителя Слова за утре, а той ще говори за нас.“

	Тези мисли ми дойдоха, като ми каза Учителят на изпращане: „Сега ще идеш и ще се молиш да чуеш нещо хубаво утре.“

	Това ми даде още по-голям импулс да се моля за Учителя. Отсега аз почвам да се уча да се моля и то да се моля за Учителя. „Боже мой, дай на Учителя, и Той да даде на нас.“

	Много се молих вечерта и сутринта бях сигурна, че днес ще има една отлична беседа от Учителя. „Преди беседата на Учителя да се моли ученикът.“ Това е закон за връзката между Бога, Духът и Учителят.

	Чухме хубава беседа.16.І.1927 г.31

	107

	Тайната на хубавата беседа.

	 (Савка) Пак съм на разговор с Учителя. Колко е хубаво човек да се моли на Бога за своя Учител, за да чуя нещо хубаво. 

	„С Бога ще се свържеш с Любовта.“ – ми каза Учителят. Той ми помогна с разкриването на тази тайна, че трябва да се моля, за да чуя нещо хубаво. (17.І.1927 г.)

	108

	Молитвената група.

	 (Савка)  Бях при Учителя и Той ми каза:

	„Сега трябва да се образува една група да работи само чрез молитви, за да се оправят работите.“ 

	После продължи: 

	„И вие ще се изберете кои да бъдат в тази група.“ 

	То аз ще ги избера, аз ще я образувам. Да ставам през нощта и да се моля. И Учителят прави така.

	Той винаги с готовност става през нощта заради Бога. Колко е приятно човек да става заради Господа. Хубаво е нощем да става човек, да става и да се моли. След молитвата ще си прочета нещо и пак ще си легна.

	109

	Малкото Добро.

	Учителят ми каза на отиване: 

	„Доброто е винаги малко, а лошото е много дълго.“

	Учителят ми каза: 

	„Иди си сега с Мир, само Божията Любов носи радост за душата.“

	На изпращане ми каза: 

	„Ти си цял барометър. Щом си разположена и си с Бога, времето е хубаво, и обратно.“ (3.ІІ.1927 г.)

	110

	Страданието

	Учителят ми каза: „В Любовта няма страдания. Страданието иде в ограниченото съзнание на хората. Но когато хората се потопят в Любовта, тя веднага оправя всичко.“

	111

	Любовта разрешава.

	Ако аз любя едно разумно същество, позната е Любовта ми на него, а това е достатъчно.

	Това е отговор на моята Любов. Моята Любов, която съм изпратил някъде, не е загубена, а това е достатъчно. Само Любовта разрешава всички въпроси и затова човек трябва да иде при нея. Когато почувствува силна нужда, ученикът отива при Учителя. Как може да се иде при Любовта? Само чрез послушание.

	112

	Правило на Учителя.

	Намери радости в скърбите си.

	Намери работа в мъчнотиите си.

	Намери поука в загубите си.

	Радвай се на деня повече отколкото на нощта.

	Щом човек помисли за Бога, силата ще дойде.

	113

	Бог и Христос.

	 (Савка) Чувам думи насън. Христос ми говори, но аз не го видях. Думите, които чух и запомних, са: „Учителят те гледа както дойното си дете.“ Значи съм кърмаче и суча духовното мляко. С чуването на този глас се събуждам.

	Трети път ме събуждат с този глас. Казах си, това е вярно, вярно, вярно. Часът беше 4 часа, 15 мин.

	Сутринта отидох на Изгрева. Там ни посрещна Учителят. Беше пред изгрев слънце.

	Хубаво, хубаво, хубаво. Господи, сън ли е или действителност! Милувката! Милувката на Духът! Боже мой, Боже мой! Учителят люби Бога, животът му е служене. (7.ІІ.1926 г.)

	114

	При Бога.

	Който живее при Бога, никога не остарява, той всякога е млад.

	Човек при Бога никога не боледува, той всякога е здрав.

	При Бога никога няма да умрете, там няма никакво отрицание, никаква отрицателна мисъл. (Езерото Елбур. 29.VІІ.1930 г., Рила.)

	115

	Мисъл и говор.

	Влияние на човешката мисъл. Силна е мисълта! И нейното влияние е животворящо.

	Ако мълчи човек, това е слушане. След като е слушал Новото, което е научил, тогава той говори.

	116

	Издигане.

	Докато ние мислим, че нещо ни засяга, няма издигане. Мисли си, че нищо не те засяга, за да се издигнеш. Щом те засяга нещо, то е личността, там няма развитие. Близостта не е нещо физическо, а е нещо духовно.

	117

	Посвещение.

	Има неща в живота, които са за посвещение на човека. Например. Да се радваш на тези хора, които вървят пред тебе

	118

	Плодовете.

	Ако искате фини чувства – яжте ябълки. Ако искате интелигентност, съобразителност – яжте круши. Ако искате устойчивост – яжте сливи. Гроздето усилва дробовете, а черешите дават пъргавина. Ако искате ред и порядък – яжте мед.

	119

	Познаване на Учителя.

	Вие мислите, че ме познавате. Аз живея във всички хора, звездите, растенията и пр. Познаването на Учителя – това е една велика идея. Духът предхожда всичко!

	120

	Благодарност и Добродетел

	Когато Бог ви обича, трябва непременно да проявите благодарност.

	Едновременно трябва да придобиете една Доброта и да поправиш една погрешка. Те заедно вървят.

	121

	Голгота:

	 (Савка) Когато Учителят 1936 г. беше на езерата и не говореше, а казваше само отделни изречения32.

	5.VІІІ.1936 г.: „Трябва да разбира човек да възлиза нагоре.“ 

	„Учениците минават през големи изпитания, голямо учение трябва да дадат, голям пример.“

	6.VІІІ.1936 г.: „Не викай, но благодари на Бога.“

	„Небето е място на спокойствие. Не определя времето, а чакай.“

	7.VIII.1936 г.: „Всяко нещо се самоопределя от Бога, а човек да се самоопредели в живота си.“

	Вечерта Учителят отиде на огъня. Молитви, благодарност.

	9.VІІІ.1936 г. Учителят казва: „Всичко е определено.“

	11.VІІІ.1936 г. Учителят отиде на чешмата и почерпи всички гости.

	12.VІІІ.1936 г. „Всяка мисъл носи благо.“ Учителят отиде на Молитвения връх с братята и сестрите.

	Така се проявява Бог в 35 дена на планината от 10 юли до 14 август 1936 г.

	Последната дума.

	Никога да не вземате първата дума.

	Ученикът мълчи, да чакате други да се изкажат и тогава аз да взема думата.

	123

	Не съди!

	Да не направи човек никому бележка, че е съгрешил нещо, откъде да знае, че е погрешка.

	Никого не съди. И във всеки човек да намериш особеното, хубавото, което е у него.

	124

	Разлюбване

	Ти никога не може да разлюбиш един човек, който те обича.

	125

	Търпение.

	Търпение е това, да чакаш със спокойствие да дойде това, което е определено за тебе.

	126

	Истината.

	Истината не може да е тежка, истината е лека, по човешко се мисли, че истината е тежка.

	127

	Мисли!

	Ученикът мисли за Славата Божия, той не се забавлява

	128

	Работа за Бога.

	Човек като работи за Бога, тъпанът се бие и не остава прах по него, всички погрешки изскачат. А човекът като не работи за Бога, върху тъпана се трупа прах и противоречията се умножават в човека като космите на главата.

	129

	Живот вечен.

	И няма Любов като свръхсъзнателната Божия Любов. Велико е да обичаш Господа.

	Да обичаш Господа е Живот Вечен. 

	 

	 

	Забележка на съставителя Вергилий Кръстев: Тези мисли на Учителя са преписани от 4-то сборно тефтерче, което е написано с почерка на Тереза Керемидчиева – майката на Савка. Тя е преписвала от наличните Савкини тефтерчета, които по онова време са били при нея.

	Приемам, че преписът на Тереза е също оригинал, защото тя много добре знае кой е Учителят, кой е Духът, който дава Свещените думи за ученика и кой е духът Аверуни, че това е Верният ученик, записал чрез ръката на Савка думите на Бога за Космическия ученик

	
VІ. ПРОЯВЛЕНИЯТА НА БОГА, СВЕТЛИНАТА НА БОГА И ПРИСЪСТВИЯТА НА БОГА 

	 

	Разкриване и осъществяване 

	Любовта разкрива Бога в нас. А Духът му осъществява тази Любов.

	1

	След сън.

	Първата ти мисъл след съня ти да бъде за Господа, за да можеш да живееш и да растеш в Него. (24.XII.1922 г.)

	2

	Дух и материя.

	Отношенията на Духа към материята е както причината към следствието. Причината може да е моментална, а следствието продължително. За ефекта на причините се съди от целокупния резултат. Всяко следствие се обуславя от последици или стъпки, които са или във възходяща, или в низходяща степен.

	Степента е израз на действието. Действието е израз на Силите. Силите са израз на причината. Зад причината стои причинителят.

	Зад причинителя стои мислителят, а зад мислителя стои изворът на всички неща.

	Изворът – това е Духът.

	Водата, това е материята, причината, това е първият тласък, следствието – това са безкрайните тласъци и причинени от първия тласък. (15.VI. 1922 г.)

	3

	Завет.

	Люби, учи и свободен бъди!

	4

	Гласът на Бога.

	Бену бахар, салиму сенет,

	туси бахар, бену ил биют33.

	В превод: „Слушай вътрешния глас на Бога, върви напред и не се колебай в пътя си.“ (24.ІІ.1923 г.)

	5

	Вечната истина.

	Една вечна Истина, която е Бог на Любовта.

	Едната Адитна, Биотна амрихална Амерун

	Шемерун, ил Бихар, Бихар ил Мезун

	Вею, Вею Тасо би Ом, Ом би ют34. (29.ІХ.1922 г.)

	6

	Музиката.

	Използвай музиката като велико благо от Бога за доброто на сегашното човечество. Всичко в бъдещата култура ще дойде по пътищата на музикална хармония. Божият Дух чрез нея ще даде на човечеството най-красиви форми за постиженията на Доброто, справедливостта и разумността. (26.VI.1942 г., Рила.)

	7

	Ученикът да бъде.

	Твърд ще бъдеш като земята, подвижен като водата, бърз като въздуха и лъчезарен като светлината. (18. XII.1941 г.)

	8

	Къде е Господ?

	Господ не е във вашите страдания, във вашата сила, във вашите знания. Къде е? В Любовта. Ако любите, Той е във вас. Не любите ли, няма Го. Вие трябва да любите. Това е закон.

	9

	Светът на идеите.

	Бог е вложил идеите в душата в самото начало. Духът е, който развива способностите в човека, а човек слуша и се учи от всичко.

	10

	Служителят.

	През целия ден ти трябва да мислиш за Господа. Все що правиш, прави го с всичката си душа, като за Господа, защото от Него ще приемеш заплата, ако на Него служиш.

	11

	Любимото.

	Моята любима мисъл, любимо съзерцание и размишление – за Господа! Винаги и все по една нова мисъл за Господа.

	12

	Послушанието.

	Послушанието е Божествена връзка между Учителя и ученика му.

	Когато отиваш при Господа, да ти е радостно

	13

	Любовта към Великото.

	Любовта към Великото издига малкото до Великото, защото Любовта на Великото привлича душите към себе си.

	14

	Кому е Царството?

	 (Евангелие от Лука, гл. 12: ст. 32:) „Не бой се, мало стадо, защото Отец ви е благоволил да ви даде царство.“ „Мало стадо“ е за българите и за учението на Учителя.

	15

	Целомъдрие.

	Ето, казвам ти да бъдеш целомъдрен. И целомъдрието да бъде придружено с Любов, Мъдрост и Истина. Ще туриш както от начало си почнала: Светлина, Истина, Чистота и белият цвят. Истината ще държиш в ума си. Твой Учител!

	16

	Формула за ограждане

	1. Господи, огради ме с благия си Дух, да мога да изпълня Твоята Свята Воля.

	2. Господи, огради ме с благия си Дух, да осветя Твоето име на земята.

	3. Господи, огради ме с благия си Дух, да работя за идването на Твоето Царство на земята.

	Да бъде благословен Господ Бог мой. Амин.

	17

	Изучаване на Бога

	Как да изучавате Бога? Хората се изучават по тяхните постъпки. Как познавате хората?

	Нали по това, както действуват. Как изучавате слънцето? Нали по светлината и топлината, която то изпраща. Тъй ще учите и за Господа. (16.ХІ.1926 г.)

	18

	Смирение.

	Изисква се крайно смирение. На всичко да се радва човек.

	19

	Чистота.

	Чистотата е израз на съвършения живот.

	20

	Обектът.

	Обект на всичко в света е Бог. Когато обичаш Бога, хората ще те обичат.

	21

	Песента Венир-Бенир 

	Венир Бенир – Великият, който благославя всички и всичко.

	Бихар бенум – Да бъде благословен.

	Ил Биют – Боже благослови,

	Ил Безут – благослови живота,

	Ом Биют – във всичко е Той,

	Зун ме зун – Благослови целия наш живот.

	Бином ту мето – Така да бъде.

	(Савка) Отношение от Великото към малкото, човек е приел Божия Дух или Божието дихание и това си спомня душата. (6.V.1940г.)

	22

	Придобиване на Любовта.

	Когато ти придобиеш Любовта, ще дадеш всичкото си имане, защото Любовта струва повече от всичкото имане.

	23

	Подчинение.

	Когато човек е подчинен на една човешка мисъл, той не може да бъде свободен и няма спокойствие.

	24

	Страданието.

	Не бягай от благите страдания, които са Някои неща трябва да станат, за да се избегне едно голямо зло. (10.Х.1931 г.)

	25

	Светлината.

	Светлината, това е емблема на всички блага, там дето има Светлина, има блага. Там дето отсъствува светлината, има горчивини.

	Благостта е емблема на присъствие на Божията светлина. Ние всички ще вършим по Божественому.

	26

	Формула.

	Свещена формула на ученика:

	„Милостиви, свети и благи Господи, изяви ми Светлината на Твоето лице да сторя Твоята Воля.“ (Сряда, 26.VIII.1925 г. В. Търново.)

	27

	Живият.

	 „Праведният чрез вяра ще бъде жив.“ (20.ІІ.1927 г.)

	28

	Малкият стрък.

	Великата Божествена наука на живота, това е служение на Бога. (13.VІІ.1925 г., 7 ч. 30 мин., Мусала.)

	29

	Там е Духът

	Любов, от която блика Живот, е същинска Любов. Мъдрост, от която идва Светлина, е истинска Мъдрост. Истина, от която идва Свобода, е самата Истина. Там е Духът.

	30

	Духът е Живот.

	Празната стомна, сухият извор, могат ли да задоволят жадния пътник?

	Изгасналите фарове могат ли да покажат пътя на странствуващите кораби?

	Божият мир да бъде с тебе и моята светлина да те упътва.

	(Свещеният подпис на Духа Беинса Дуно.) (6.ХІ.1925 г., Велико Търново.)

	31

	Въплотяване на Словото

	 (Евангелие от Йоанна, гл.1: ст. 14:) „И Словото стана плът и всели се между нас и видяхме Славата Негова, Слава както на Единороднаго от Отца пълен с Благодат и Истина.“

	Сега Словото стана плът. За да въплотя моята проповед в плът и кръв във вас трябва да се прекарвате още в 9 степени. Като се върна у дома; пак трябва да започна да работя върху вас, да дам нещо от себе си. Туй наричам красива проповед. (13.VI. 1926 г.)

	32

	Стремеж.

	От всинца ви трябва да има един стремеж да добиете онзи разумния живот. Словото във  вас да стане плът!

	33

	Възпитанието.

	Необходимо сега за нашето възпитание е туй Слово в нас да се въплоти.

	Когато дойдеш в дома ми, аз ще те поздравя с моята Любов и ти ще ме поздравиш с Любовта си.

	34

	Контролът на ума.

	Тогава не изнасилвай и няма да бъдеш изнасилван. Всичката философия седи в това: всеки един от вас трябва да може да контролира ума си. Когато ви дойде едно нещастие, вие да кажете: „Туй е за мое добро.“ И да се зарадваш в душата си.

	35

	Обич.

	Аз обичам Истината. Не искам да ви заблуждавам, а искам да ви накарам да възприемете Истината. (13.VI.1926 г.)

	36

	Свободата.

	Свободата седи в това, в даден случай да носиш или да вземеш толкова, колкото ти е потребно, ни повече, нито по-малко. (13.VI.1926 г.)

	37

	Доброто.

	Винаги е добре и да се живее в Господа. Пълен е Той с добрини. Чам Кория, (25.VI.1926 г.)

	38

	Духът на Истината.

	Пътят на Истината избрах. Ще ходя в Истината Ти. Научи ме, Господи, в пътя си. Покажи, проводи Виделината си и Истината си, те да ме водят. Придай ни вяра. Вярваме Господи!

	Тези думи са верни и истинни.

	39

	Слушай.

	Слушай вътрешния глас на Бога, върви напред и не се колебай в пътя си. (24.ІІ.1925 г.)

	40

	Божията Благодат.

	А благ е тъкмо един Бог. Благостта е свойство, качество само на Бога. Туй, което може да внесе най-възвишеното състояние на човешкия дух, и най-здравословното състояние в нашия живот, то е Божията Благост. Изисква се крайно смирение, на всичко да се радва човек.

	41

	Благ е Бог.

	Благ е тъкмо един Бог. Бог, от когото е излязъл нашия живот, е благ. И Бог, който ни дава Светлина, Мъдрост и Знание, е благ. И този благ Бог има вечната Свобода, да се развиваме.

	Приложение. Звездите. (10.І.17.І.1926 г.)

	42

	Всеки ден.

	Ще гледате всеки ден да имате една основна мисъл, по това се отличава всеки ден – по своята основна мисъл.

	Всеки един трябва да има един свой правилен специфичен метод за разрешаване на вашите вътрешни мъчнотии.

	Всеки ден си има своето възможно за ученика. Силата на мисълта седи в това: да може всеки ден да задържите една хубава мисъл в ума си. Всеки ден да има нещо красиво за вас.

	43

	Без съмнение.

	Никакво съмнение! Там е връзката между ученика и Учителя.

	Без съмнение! – Там е силата на ученика.

	Повече Вяра! (16.VІ.1926 г.)

	44

	Всаждане

	Братство, единство, свобода да всади Господ в нашите сърца. (13.V.1925 г.)

	45

	Стремежът на младите.

	Два стремежа има, които младите трябва да прилагат:

	Първо: Непоклатима Любов към Бога! Без да Го знаят, да Го обичат.

	И второ: Абсолютно всяка лъжа, бяла или черна да бъде изключена от сърцето и ума им.

	Ти и аз трябва да живеем с Любов към Бога и абсолютно да не лъжем. Така само може да се съгласим.

	46

	Проявяване.

	Когато срещнеш когото и да е, обърни ума си към Бога и кажи: „Господи, да се прояви тъй, както Ти се проявяваш.“ (6. VI. 1926 г.)

	47

	Послушание.

	Бог съдействува на всички, които го любят. Господ се услаждава в послушанието на своите синове. (25.IV. 1926 г.)

	48

	Мисъл за Господа.

	Първата ми мисъл на деня трябва да бъде за Господа, за да живея и имам пълнота в живота си.

	Последната ми мисъл на деня е пак за Господа.

	През целия ден аз трябва да мисля за Господа.

	Все, що правиш, прави го с всичката си душа, като за Господа. „Защото земята ще се пълни със знание за Господа.“ (Исая, гл. 11: ст. 9)

	49

	Създателят.

	Помни Създателя си. Надей се на Бога.

	Вечният Дух.

	Божият мир да бъде с тебе и моята светлина да те упътва.

	50

	Чистота.

	Чистотата е израз на съвършения живот. (12.ХІ.1925 г.)

	51

	Рада-Радост.

	Radha – това е повече от Радост, това е служене на Бога с Любов.

	Radha – тя е била хороводна в Небето, Служителка на Бога. Тя е водила всички ангели да прислужват на Бога.

	Radha – е реалната Любов, с която може да се служи на Бога. (1.ІІ.1926 г.)

	52

	Мястото на ученика.

	Защо скърби човек в света? Грехът съществува само в нашите мисли и действия. Щом човек намери своето място в Природата, тогава ще има една малка радост. Във Великата Божествена наука на живота човек трябва да намери своето положение чрез Силата на Волята!

	53

	Службата на ученика.

	Най-важната мисъл сега е: Какво място вземаме в Космоса и каква ни е службата там.

	По отношение на живота каква е нашата служба? Службата на Христа е да изяви Любовта си. А твоята?

	Radha, то е реалната Любов, с която може да се служи на Бога.

	54

	Служение на Бога.

	Трябва да се изявят принципите на християнството в своите малки изявления.

	Всеки трябва да разбере принципа, по който може да служи на Бога.

	55

	Индивидуалното място.

	Трябва да намерим нашето индивидуално място във Вселената.

	Свобода има само онзи, който е намерил своето място в Природата.

	56

	Робът.

	Гняв без причина нарушава Божествения закон.

	Човек, който не е доволен от положението си, е роб.

	А от Любов извършено нещо – дава свобода.

	57

	Божествен израз.

	На човешкия живот трябва да дадем Божествен израз.

	Послушанието е най-голямата Добродетел на ученика.

	Само Божията Любов! (3.ІІ.1926 г.)

	58

	Идеите на Бога.

	Бог е вложил идеите в душата от самото начало.

	Духът е, които развива способностите в човека, а човек слуша и се учи от всичко. (2.IV.1926 г.)

	59

	Неизменност.

	Верен, истинен, чист и благ всякога бъди. Много добра да бъдеш. Ще бъдеш Добра!

	Бог е всякога верен и истинен. Той не се мени.

	60

	Ученик и Учител.

	Ти си сега дробта 4/5, 4 – това съм аз, силата отгоре, а отдолу е мекият елемент. 

	Савка: „И в знаменателя сте пак Вие, без Вас никакво число не може да има за мене.“ 

	Учителят: „Да, право казваш. Тъй е защото ученикът съществува само в Учителя си, или защото има Учител, има и ученик. Но Учителят е главата. (20.ХІ.1925 г.)

	61

	Светът и Бога.

	Днес слънцето грее, не говори нищо лошо.

	Светът, това е въпрос, който не ни засяга, ние имаме отношение само към Бога.

	62

	Земята и Бога.

	Земята е място, дето ще научим да любим Бога и да изпълним волята Божия.

	Говорим ли Истината и допуснем ли Любовта в сърцето си, Бог ни обича. (4.Х.1925 г.)

	63

	Свещената формула на ученика.

	 „Милостиви, свети и благи Господи, изяви ми светлината на Твоето лице, да сторя Твоята Воля.“ (Сряда, 26.VIII. 1925 г., В. Търново.)

	64

	Бог.

	Бог се отличава с великодушие. Милостив и благ е Той. И всякога прощава. Щом се обърне някой към Него, Той всякога прощава.

	Запазете идеята: да бъдете носители на онази вечна светлина, в която Бог живее. (6.VI. 1925 г.)

	65

	Добрият човек

	Господ е добър и ние трябва да бъдем добри. И най-първо човек трябва да вложи идеята, че той трябва да бъде добър. Не добър по дело, а добър по възприятие.

	66

	Съобщение с Бога.

	Всеки човек на земята трябва да проучи за себе си онова място, от дето той може да се съобщава с Бога, и с ония учени братя извън земята. (6.VІ.1925 г.)

	Н.И.К.Б.И. (Няма Истина Като Божията Истина)

	С.Б.И.Е.И. (Само Божията Истина е Истина)

	67

	Мъдрост и Разум.

	Страхът Господен, туй е Мъдрост. И отдалечението от зло, то е Разум. (Йов, гл. 28, ст. 28) (10.Х. 1925 г.)

	68

	Служението.

	Служението на Бога е полезно при всички условия!

	69

	Знанието.

	Знанието за съприкосновението с Бога е знание за Добродетелите!

	70

	Великото и малкото.

	Великото и малкото са в хармония само в Любовта, в която Бог се изявява.

	Любовта към Великото издига малкото до Великото

	71

	Благо и благодарност.

	Най-голямото благо, което човек има от Бога, е животът.

	А най-голямата благодарност, която човек може да даде за живота, е работата.

	72

	Деликатност.

	Деликатността е плод на зачитане работата на другия.

	Колкото човек е по-внимателен към работата на другия, толкова и Невидимият свят е внимателен към неговата работа.

	73

	Работата.

	Който работи – обича.

	И който почита работата на другия, сам работи!

	Който разбира, живее.

	А който не разбира, се смее.

	Който разбира, работи, а който почита – мисли.

	Казва Христос: „Отец ми работи и аз работя.“

	74

	Угодно на Господа.

	В душата на човека царува Господ. Всяко нещо, което той иска да извърши, по-рано трябва да претегли с тази мярка дали е право и дали е угодно на Господа или не.

	75

	Страдание.

	Да предпочете човек да страда, отколкото да съгреши. И в затвора Господ помага. Когато минаваме през изпити, ние не знаем прицелната точка, към която Бог се стреми.

	76

	Послушанието.

	Послушанието е свойствено само на едно разумно същество. (15.Х.1924 г.)

	77

	Да бъдеш.

	Да бъда Божествен. Учителят мисли сега да бъдеш Божествен. (15.Х.1924 г.)

	78

	Великите пророци.

	Великите пророци от Писанието са четири: Исая е поет. Еремия е държавник, Езекил е инженер. А малките пророци са 12.

	79

	Кръщението.

	Помазването става отвътре, то е Божествено.

	Кръщението става от Духа, и то отвътре. 

	Който е кръстен от Духа, не трябва човек да го кръщава. Когато Йоан кръсти Христа, Духът тогава дойде. И там е всичкото заблуждение в сегашната църква. Христос казва: „Вие с вашите предания развалихте Божието учение.“ Църквата трябва да бъде вътре!

	80

	Мирът.

	Формула: „Мирът превишава всяко нещо.“

	Начало на формуляра

	81

	Благословение.

	Формула: „Благославяш ни, Господи, и приемаме изобилието на Твоята Благост.“

	82

	Подмладяване.

	Когато започнеш да вършиш една разумна работа, ти се подмладяваш с една година.

	83

	Природата.

	Отдай малко време на деня, да се свържеш с природата. Да живееш при нея. Тя е тъй богата. И на тебе ще даде. Иди при нея.

	84

	Мисълта за Бога.

	Мисълта за Бога е дихание на душата – това е всичкото, най-хубавото от живота. Колко е хубав животът!

	85

	Връзката.

	В работата или работенето се вижда и чувства най-ясно жичката на живота, с която Господ ежеминутно дава човеку.

	86

	Молитвата.

	Молитвата, това е бавна разходка из една плодоносна градина. Има дървета с плодове от разни видове. И птички пеят в тази градина. И всичко е живо, трепти и хвали, и ликува Бога и Неговото присъствие. Песен и симфония е това!

	87

	Мома и момък.

	Когато един момък не се е определил към някоя мома, всички моми го обичат. Това е Божествено. И всички добре говорят за него. 

	Но в момента, когато той се определи към една, другите започва да говорят лошо за него. Това е човешкото.

	88

	Придобивката.

	Всяка опитана мисъл, всяко опитано чувство, всяка опитана постъпка са ценни придобивки за душата.

	89

	Божественото у човека.

	Когато човек има права мисъл и прави постъпки, когато в мисълта ти има Светлина и в чувствата ти ще има топлина. Туй значи Божественото у човека да се прояви.

	90

	Божието отражение.

	В Бога става отражението на всяка твоя постъпка и човек ясно вижда, което е направил.

	Добро или зло. Когато човек направи добро – изпитва радост – това е Божият говор. Когато направиш зло – изпитваш скръб – това също е Божият говор. Така говори Господ на всички.

	91

	Недостъпни истини

	Има истини в света, които са недостъпни за човешкото съзнание. Недостъпни не от някоя причина вътре, като една невъзможност, но недостъпни са по причини на неразположението на нашия ум.

	Само за Бога ако живееш, жив ще бъдеш всякога.

	92

	Благодат.

	Благодат значи ония най-хубавите условия, които Бог е дал на разположение на твоята душа в известен период на живота ти.

	93

	Трите правила.

	Когато ближният ти пада – прояви Любовта си

	Когато ти не сполучиш – прояви Надеждата си

	Когато Бог те наказва – прояви Вярата си. (20.ІІ.1922 г.)

	94

	Изворът на Любовта.

	Любовта е в сърцето. Любовта си има свой извор. Той е Божественото. (2.ІХ.1921 г., В. Търново)

	95

	Силата на Любовта.

	 „Бог е Любов“, Силата е в проявлението на Любовта! Ученикът започва от Любовта. „Ако ме любите, ще упазите моите заповеди.“

	96

	Изпълнение на Любовта.

	Любовта подразбира ред изпълнения.

	Любовта води към изпълнение Волята Божия! Бог само с Любовта повдига човешката душа.

	97

	Ключът на Любовта.

	Да любите! Оттам ще започнете. Любовта е ключ на тайните. Който носи Любовта, той носи ключа на Истината. Когато Любов изпълня сърцето на човека, за него няма затворена врата.

	98

	Любовта оживява.

	Любовта оживява нещата. Тя им дава храна.

	Чувствата, това са каналите, през които храната минава за душата. Любовта храни душата.

	99

	Човешката душа и Любовта.

	Бог само чрез Любовта повдига човешката душа, за да израстне. Без Любов нищо няма.

	100

	Чувствата.

	Чувствата, това е едно движение на живота към центъра – свеждане нещата към едно.

	Ясно-червеният цвят показва хармония в чувствата.

	Край на формуляра

	Начало на формуляра

	101

	Милост

	Любовта на Учителя, ученикът я изживява като Милост.

	Когато дойде Любовта, тя ще научи хората как да постъпват.

	102

	Законът на Любовта

	В закона на Любовта всичко е заради Господа.

	Винаги ще се повдигате в Любовта.

	Бог е Любов . Едно сърце трябва да имат всички. Божествената Любов трябва да бъде морал!

	103

	Мъдростта.

	Мъдростта турга нещата в ред, тя ги твори, а Любовта ги оживява.

	104

	Мислите.

	Мислите, това са едно движение на живота към периферията.

	Ясно-лимоненият цвят е цветът на мисълта.

	105

	Мъдрият.

	Мъдрият човек може да бъде чист!

	Мислите трябва да бъдат само Божествени – в това седи Мъдростта!

	106

	Мъдростта.

	Мъдростта седи в това, всички постъпки да се изтълкуват правилно, тогава съблазън няма.

	Сега всички постъпки съблазняват хората, защото нямат Мъдрост.

	107

	Приложението на Мъдростта.

	Когато съблюдаваме принципите на Бога, ние сме в Мъдростта.

	Разбирането е в приложението. Умният човек може да бъде свободен.

	108

	Хармониране.

	Когато Бог работи вътре в нас, ние се хармонираме.

	А когато ние действуваме вън от Бога, тогава се създава греха.

	109

	Зараждане на Доброто.

	Всяко добро семе, което се заражда у човека, трябва да се подкрепи отвътре, от Бога. А това става чрез Молитва.

	110

	Силата на Любовта.

	Най-великото качество на Бога, то е Неговата Милост.

	Силата на проявлението е в Любовта.

	Когато дойде изпълнението Волята Божия, окото ни не трябва да трепне.

	При Бога ще отидем всякога сами.

	111

	Мото:

	 „Да се прослави Господ на Любовта си, на Мъдростта си, на Истината си в душите ни.“

	112

	Истината.

	Истината е достояние само на душата .

	Синият цвят е цветът на Истината.

	113

	Законът на Истината

	Истината е закон на слизане и възлизане на човешката душа.

	Господ на Истината е Духът!

	114

	Стремеж към Истината.

	Стремежът на душата е Истината! Животът в Истината дава свобода на човека.

	А в свободата няма никакво стеснение.

	115

	Душа жива.

	Първото нещо за ученика е да се схваща като душа жива, която се стреми в три посоки: да чувства, да мисли и да действува!

	116

	Човешката личност.

	Първото нещо, с което се повдига човешката личност, то е да схващаш себе си като душа, жива душа.

	Да схващаш себе си жена или мъж, то значи да заличиш Бога в себе си!

	117

	Живи души.

	Второто правило за ученика е да схваща всички хора като души – живи души!

	118

	Слизане.

	Човек трябва да схваща себе си като душа.

	Схваща ли се той като мъж или жена, то е слизане, деградация.

	119

	Жената.

	Жена значи служителка и дълго време трябва тя да се учи в Божественото училище, докато бъде готова да върши една работа като душа.

	120

	Духовно развитие.

	И момчета, и момичета трябва да се развиват духовно, само така те ще събудят у себе си възвишеното и духовното, и благородното. Няма друг път.

	121

	Щастието.

	Човекът трябва да влезе в Божествената Любов и да не очаква своето щастие отвън.

	122

	Духовният свят.

	Ако човек е постоянно свързан с духовния свят, енергиите у него се предават правилно.

	Човек, който взема повече, а дава по-малко, той не върви по Божествения път.

	123

	Работа за Бога.

	Човек в живота си трябва да се определи в едно от тези положения: сдружаване, съвпрягане, женитба в низходяща степен, женитба във възходяща степен, съчетание и съединение. Първите три положения в живота свършват с катастрофа за човека. При женитбата във възходяща степен започва правилния живот. При съчетанието имаме влизане в Божествените хоризонти, а при съединението имаме Работа за Бога!

	124

	Причината.

	Злото не е в другите хора, то е у нас. Човек е причина на себе си. А добрите хора се сливат.

	125

	Навиците.

	Човек има воля да изкорени всичките лоши навици. И най-голямото заблуждение, което дяволът е внесъл в човека е мисълта: „Аз не мога да изкореня навиците си.“

	126

	Страдание и радост.

	Страданията са един признак, че човек е направил прегрешение.

	Резултатите на Доброто, което човек е правил, е радост.

	127

	Скръбта.

	Човек, който страда, не е невинен. Скръбта всякога кара човек да влезе в себе си.

	128

	Изпитанията.

	Човек може да се познае само при изпитанията. Човек трябва да бъде поставен пред изкушението, за да види силата си.

	129

	Човешката душа.

	Ти трябва да се схващаш като душа и само като душа.

	Щом една душа мисли, че е жена или мъж, спира се нейната енергия.

	130

	Учениците.

	Учениците не бива да бъдат нито мъже, нито жени, те са души.

	При Учителя си всякога ще идваш като душа.

	Когато ученикът се чувствува навсякъде като душа, той може да служи на Бога.

	131

	Отклонението.

	Да се чувствуваш мъж или жена, то е едно отклонение от правия път. Черното братство почва с мъжа и жената, а Бялото Братство почва с душата!

	132

	Седалището на душата

	Седалище на душата е при симпатичната нервна система. Душата схваща нещата отгоре или отвътре. И каквото тя схване, 99% то е вярно.

	133

	Духовният свят.

	Душата е над ума и над сърцето. Душата е вън от тялото, вън от формите. И тези души образуват духовния свят!

	134

	Душата.

	Душата има само една мисъл – благото на другите.

	В душата е вложен стремежа да познава Истината.

	Само душата може да се слее с всички души, а не умът или сърцето.

	135

	Сърцето и умът.

	Сърцето и умът имат цена само в присъствие на душата. Сърцето без душата се развращава, а умът без душата се изопачава.

	136

	Животът на душата.

	Живей като душа! Да мислиш, да чувстваш, да действаш само като душа! Качество на душата – това е Мирът! Първото нещо, което ще знаете е: Ще гледате душата всякога да бъде свободна. Ходи в пътя на Истината и Духът ще освежи твоята душа!

	137

	Вярата.

	Във вярата вземат участие всички умствени способности. (31 .VIII .1921 г.)

	Колкото вярата е по-силна, толкова интуицията се проявява повече. Вяра, това е връзка с Бога. (27.V. 1928 г.)

	138

	Имай вяра!

	Познанието на Истината влиза в закона на вярата.

	Синият цвят показва вяра.

	Имай само Вяра, Вяра, Вяра!

	139

	Нишката с Бога.

	Когато се молим, не трябва да има деца около нас. Посторонните мисли, които могат всякога да скъсат нишката ни с Бога, тях ще отделим, когато отиваме да се молим. (1.IX.1921 г., В.Търново.)

	140

	Молитвата.

	В молитвата няма бързане. Когато отиваме при Бога да се молим, ще забравим всичко! И ще мислим само за Бога. Молитвата подразбира „отиване в скришната стаичка“, за която говори Христос.

	141

	Цветовете на дъгата в Добрата молитва.

	 „Господи, Боже мой“ – диамантовите и виолетовите лъчи,

	„Който си ни подарил живот“ – червените лъчи,

	„и здравие“ – портокалените лъчи,

	„да ти се радвам“ – жълти и зелени лъчи,

	„животът,“ – червени лъчи,

	„който посвещаваме“ – аметистови лъчи,

	„на Тебе“ – диамантови лъчи.

	142

	Най-голямата истина.

	Най-голямата истина в живота – това е Бог!

	Истина – диамантови лъчи.

	Живот – розови лъчи.

	Бог – диамантови лъчи.

	143

	Словото на Учителя и цветовете на Небесната дъга.

	Противоречията в живота произлизат ту отновото граматическо построяване на нашата реч, ту от новото логическо схващане на нашия ум, ту от онези етически мерки,с които мерим нещата, ту от онези педагогически правила, с които си служат в живота. Всички тези неща ни водят към погрешни изводи.

	Имайте предвид, че в това, върху което ще ви говоря, всяка дума има особен смисъл.

	Когато употребявам известна дума, аз търся нейните вибрации, защото думите се определят тъй, както се отределят слънчевите лъчи. Не можете да произведете известен цвят, ако не произведете вибрациите, които му съответствуват.

	Следователно, като се говори за Добродетел, например, трябва да произведете вибрации, съответни на Добродетел и тогава ще разберете съответния смисъл на тази дума.

	Само така ще имате една обективна, една реална истина или истина, която се изявява в живота.

	Великите истини ще станат достъпни за човешкия ум, когато хората изучават законите на светлината и влиянието ѝ върху човешкия организъм, както и влиянието на различните цветове.

	144

	Формули:

	I. Обърнете се на юг и произнесете формулата:

	„Да се възцари Добродетелта и да серазпръснат всички лоши мисли в света.“

	II. Ще се обърнете на изток и ще произнесете формулата:

	„Да се възцари Божията Правда в света и

	да изчезне всяка неправда в живота ни!“

	III. Ще се обърнете на север и ще произнесете формулата:

	„Да се възцари Божията Истина в живота ни и да изчезне всяко робство от душата ни!“

	IV. Ще се обърнете на запад и ще произнесете формулата:

	„Да се възцари Божията Мъдрост във всичките прояви на живота ни и да изчезне злото от нашия път.“ (11 юли 1926 г., Мусала, 2930 метра.)

	145

	Изключване.

	Истината изключва всяко удоволствие!

	Мъдростта изключва всяка шега!

	Любовта изключва всяка леност! (8.Х.1923 г.)

	146

	Даване.

	Любовта ще ви даде Чистотата!

	Мъдростта ще ви даде Светлината!

	Истината ще ви даде Свободата! (23.1Х.1923 г., София.)

	147

	Новите форми.

	Новият живот в себе си носи нови форми.

	148

	Влагане.

	Вложи Истината в душата си и Свободата, която търсиш ще я придобиеш.

	Вложи Мъдростта в ума си и Светлината ще дойде, и знанието ще даде своята помощ.

	Вложи Чистота в сърцето си и Любовта ще дойде, и истинският живот ще започне.

	149

	Изпълнение.

	Заради Него, заради Този, Който ми е дал всичките блага в света, ще се постарая да изпълня всичко.

	150

	Великият човек.

	Велик човек е онзи, който е свързан с Бога.

	151

	Изискване.

	Господи, помогни ми да изпълня най-малката милост, която изисква Твоя велик закон.

	Разумното същество.

	152

	Аз като същество, разумно същество, разумно същество, създадено от Бога, ще изпълня Волята Божия.

	153

	Желанието.

	Аз желая да има:

	Светлина в ума ви, Топлина в сърцето ви, Живот в душата ви и Свобода във волята ви.

	154

	Благословението.

	Благодатта е обща за всички, а благословението е идването на Божия Дух.

	155

	Доброто.

	Доброто носи за нас живот, светлина и свобода.

	Любовта ражда Доброто.

	156

	Възможностите.

	Духът – то е първото проявление!

	Душата – това са възможностите на Духа!

	Умът – това са възможностите на душата!

	Сърцето – това са възможностите на ума!

	157

	Справедливостта.

	Във всяка една постъпка вие трябва дабъдете абсолютно справдливи!

	Любовта почива на абсолютната справедливост в проявлението на Духа.

	Всякога се стремете да изнесете Правдата, Справедливостта на вашия живот.

	Любовта без справедливост не може да се прояви.

	158

	Идеал в живота.

	Първото нещо, тази абсолютна справедливост, Трябва да бъде идеал в живота.

	Справедливостта не говори излишни работи.

	Тя не мисли излишни работи. Тя не действува излишни работи.

	159

	Контролирай се.

	Да контролирате вашите мисли, то е едно велико изкуство в себе си – да владате себе си.

	Някое чувство трябва да бъде скрито, за да узрее.

	Всички ония условия за растене и щастие стоят у вас!

	160

	Живот вечен.

	Това е живот вечен, да познаеш Бога и Учителя.

	161

	Съмнението.

	Да се съмняваш в своя Учител, е да позориш себе си.

	Да се съмняваш в Бога, е да губиш живота си. (28.Х. 1925 г.)

	162

	Свещена формула.

	„Милостиви, Свети и Благи Господи, изяви ми Светлината на Твоето лице, да сторя Твоята воля.“ (26.VIII.1925 г.)

	163

	Истинският живот.

	Когато Духът преодолее плътта, тогава започва истинският живот. (12.ХІ.1925 г.)

	164

	Мъдростта.

	Мъдростта, която е отгоре, първо е чиста, после мирна, приветлива, благопокорна, пълна с милост и добри плодове, безпристрастна и нелицемерна. (26.VIII.1925 г.)

	165

	Ученикът.

	Светлината на Учителя изпитва ученика. Две неща трябва да има ученикът. Достойнство и смирение. (10.Х.1925 г.)

	166

	Скръб и радост.

	Скръбта е привилегия за разумния човек. А радостта е благо за добрия човек. Те заедно вървят! 

	Радвай се всякога в Господа. (14.Х.1925 г.)

	167

	Пази!

	Пази ума си чрез Светлината!

	Пази Душата си чрез топлината!

	Пази тялото си чрез чистотата!

	Светлина за ума, топлина за сърцето и душата, чистота за тялото и клетките!

	Без сърце няма живот, без ум няма мисъл!

	168

	Възкресяване.

	Животът извиква сърцето, Мисълта извиква ума, Любовта събужда душата от дълбокия сън, а Духът възкресява силата на живота.

	169

	Духът носи Сила.

	Духъ т това е най-възвишеното, най-разумното у човека. Той съединява нишките на живота, а тия нишки сами по себе си носят сила.

	По този закон само еднородните нишки дават сила. Силата, това е пътят в живота Природа, чрез който път идват Божиите блага. (24.VIII. 1925 г.)

	170

	Чистота и святост.

	Най-естественото нещо е да бъде човек чист.

	Чистота и святостта – това са качества, които привличат, които дават благородство на душата.

	Душата се разширява и става привлекателна, нежна, блага и разумна. Онзи човек, който носи чистотата и святостта, той е велик във всяко отношение.

	Той и в малките неща е велик, и в големите неща е велик.

	171

	Милост.

	Милостта е качество на Бога. Всеки, който призовава Бога в Неговата Милост, той ще се изявява.

	172

	Светлина и святост.

	Святостта Божия носи Светлина.

	Светлината е Неговата Святост.

	173

	Дрехата на душата.

	Само чистият човек може да бъде свят.

	Чистотата и святостта вървят заедно. Чистотата, това е най-красивото чувство. Чистотата и святостта са най-красивата дреха, с която душата може да се облече.(28.VIII.1941 г.)

	174

	Въплотяване.

	Когато един възвишен дух направи една погрешка, той решава да се въплоти на земята и цял живот да прекара на земята , за да поправи погрешката си.

	175

	Прави добро.

	Прави добро на този, когото обичаш.

	Сутрин щом станеш, направи добро на този, когото обичаш , защото към него ти имаш естествено разположение. Не спирай Любовта, която трябва да влезе в душата ти.

	176

	Любимата мисъл.

	Моята любима мисъл, любимото съзерцание и размишление е за Господа.

	Винаги и все по една нова мисъл за Господа.

	През целия ден аз трябва да мисля за Господа.

	Последната ми мисъл на деня трябва да бъде

	пак за Господа, за да живея и имам пълнота в живота си.

	177

	Отечеството.

	Нашето Отечество, това е мястото на блаженствата, при ония благородни и велики души, а тук на земята ние сме колонисти. И като колонисти как трябва да устроим живота си?

	Идеите предвечно съществуват. (6.VІ.1922 г.)

	178

	Падналият.

	Падналият 7 пъти пада и става. Падналият няма приятели освен Бога. Бог не може да се ограничи в своята Благост. Той е вдигнал хиляди паднали души, които са уповавали Нему. Той е винаги Верен и Истинен.

	179

	Съмнението.

	Когато ученикът се усъмни в Учителя си, той е тръгнал по кривия път.

	Съвършеният е вън от всяка съблазън.

	Неговата душа е пълна с Любов, Мъдрост и Истина.

	Ученикът сам трябва да се съди, преди да е дошъл Божият съд. (25.Х.1925 г.)

	180

	Силата на човека.

	Сега е време да покажем, че в нас Бог е заложил нещо Добро.

	Силата на човека се познава при изпитание.

	Онзи, който жертвува, е всякога по-силен!

	181

	Изпитът.

	Вяра, жива, неизменна, постоянна.

	Любов безгранична, която не отпада.

	Бодър, весел духом.

	Изпитът си дръж добре.

	Светлина, Мир и Любов да те крепят.

	Само Божията Любов. (31.X. 1925 г.)

	182

	Проявление на Бога.

	Кажи: „Аз вярвам във вътрешното проявление на Бога в душата.“

	Ще мислиш най-хубавото за Учителя си.

	От проявената Божи я Любов е излязла човешката любов.

	Като образуваш повече връзки с Господа, усилваш и вярата си.

	183

	Светлината на Бога.

	Бог се отличава с великодушие. Милостив и благ е Той. И всякога прощава. Щом се обърне няко ѝ към Него , Той всякога прощава .

	Запазете идеята: да бъдете носители на онази Вечна Светлина, в която Бог живее. (6.VI.1926 г.)

	184

	Реалното.

	Човек не трябва да се стреми да бъде богат.

	Доброт о е за всички, а злото е частично.

	Всяко зло е придружено с известна приятност.

	Навсякъде всяко нещо трябва точно да се измерва.

	Мъдростта се постига във вечността. Тя не може да се обгърне отведнъж. Човек трябва да приема познание толкова, колкото му трябва.

	Реалното у всички е присъствието на Бога. (15.VI. 1923 г.)

	185

	Праведният.

	Праведният чрез вяра ще бъде жив.

	186

	Осъществяване.

	Любовта трябва да се осъществи в Истината.

	Мъдростта трябва да се осъществи в Правдата.

	Добродетелта трябва да се осъществи в звучния живот.

	Господ ще изкара всичко на добър край.

	Той всякога е благ!

	187

	Свързване.

	Бог, който крепи цялата вселена, Той е и Който свързва хората помежду им.

	188

	Противоречие.

	Вината за твоето противоречие не е в Бога, не е в Учителя ти, вината е в тебе. Изправи погрешката си!

	189

	Помощта.

	Това е Бог, Който във всички условия на живота може да помага на всички.

	Бог е добър. Всичко у Него е само добро.

	В ред царува Божията доброта.

	190

	Свободен човек.

	Кога слугата е свободен?

	Когато изпълни волята на господаря си.

	Дай работа на деня, за да ти даде и теб Денят дни! (5-6.V.1930 г.)

	191

	Стремежът.

	Ти не можеш да бъдеш любящ човек, ако не се стремиш към Бога.

	В присъствието на ваши я приятел вие может е да мислите , да чувствуват е и да говорите. (7.V.1930 г.)

	192

	Природата.

	Навсякъде в природата има една целесъобразност и хармония.

	Научи се да не виждаш никакъв дефект в нея.

	193

	Божественият план.

	Не е необходимо да знаем де е Бог, а да се стремите към Него.

	Човек трябва да има непоколебима Вяра в общия Божествен план, който има пред очи всички същества, които Бог е създал!

	194

	Свободата на малките.

	Господ се разлива в малки рекички, но полага закона на Свободата, като ги оставя те сами да се управляват.

	195

	Същността на живота.

	За да разберем същността на живота, трябва да мислим за Бога!

	Най-първо трябва да определим какво трябва да бъде нашето отношение към Бога!

	196

	Божественото училище.

	Земята е Божествено училище, в което човек е поставен да се учи.

	Като отворим сърцето си за Духа, Той ще измени коренно нашия живот и ще ни покаже как да живеем.

	197

	Любовта на Учителя.

	Любовта е най-първо достояние на Великия Учител, на великите адепти , на великите ученици, верующи, оглашени и едва сянката на тази любов засяга сърцето на съвременните хора. Можем ли да бъдем разумни? Можем, когато сме свързани с ангелите.

	Можем ли да любим? Можем, когато сме свързани с Бога.

	198

	Волята Божия. Формула:

	„Бог е вложил всичко в моята душа. Аз искам да се изпълни Волята Божия, да се изпълни Божият план, каквото Господ е намислил заради мене.

	Да бъде Волята Божия! Аз ще работя да стане тъй, както Господ е определил!“

	199

	Светът страда.

	Светът страда от много вяра, но вяра не в Истината, но в лъжата.

	И мислите ли, че ако ние не се примирим с Бога в тоя свят, мир ще имаме? Не, винаги в душата си ще имаме едно смущение.

	200

	Размишление.

	Размишление през целия ден:

	1. Любов за работата на Духът Христов.

	2. Любо в за приложение . Любо в за изпълнение.

	3. Любов за възрастване на всичко добро в нашите сърца

	201

	Нетърпимост.

	Или ще любим , или ще трябва да се откажем.

	Любовта не търпи хилави сърца.

	Мъдростта не търпи хилави умове.

	Духът не търпи голи души.

	202

	Чистота на ученика.

	От страна на ученика, ако той не може да бъде чист, той не може да върви в правия път.

	Аз говоря за абсолютната чистота, която е необходима. И за туй на учениците на Бялото Братство е необходима абсолютна чистота.

	Христос, който е Глава на това Бяло Братство, изисква тази чистота.

	203

	Истината и ученикът.

	И тъй в тази Школа е задължително да се говори абсолютната Истина . Абсолютно никаква лъжа без изключение. В нашия нов морал е: без изключение да говорим абсолютната истина. Защото Христос, това е една абсолютна Истина вътре в себе си. Онзи, който говори Истината , той е човекът на Бялото Братство.

	204

	Превръщане в добро.

	Казано е: Всичко, което се случва с ония, които любят Бога, се превръща в тяхно добро.

	Аз казвам още: Всичко, което се случва с ония, които не любят Бога, се превръща също в тяхно добро.

	205

	Кръговратът на живота.

	Снегът на върховете вечно не остава, в долините слиза и на вода се превръща. И водата в долините вечно не остава, на пара се обръща и пак на върховете отива и на сняг се обръща. (23.XI. 1934 г., петък, обяд.)

	206

	Истината в живота.

	Коя е истината в живота? Туй, което носи животът – е Истината.

	Туй, което носи животът – е Любовта!

	Любовта не позволява никакво отстъпление.

	Или трябва да победиш, или ще се спреш.

	Страхът не върши Волята Божия.

	207

	Отношение към Бога.

	Моите отношения към Бога са важни. За Бога вие сте толкова важни, колкото целия свят. Бог има отношение към хората, понеже всички живеят в Него.

	208

	Да хвърчите.

	Заслужава си да хвърка човек с аероплана на Любовта, на знанието и на Истината, която носи Свободата и ви пожелавам да хвърчите с тези аеропланчета.

	209

	Блажени чистите.

	„Блажени чистите по сърце, защото те ще видят Бога.“ Те ще видят Бога и Бог ще ги види.

	210

	Божественият порядък.

	А Бог всичко вижда и веднага помага. В Божествения порядък няма добро, което сте направили и да не принесе някаква полза.

	211

	Три неща.

	Три неща са потребни на човека: Разумност, Сила, Доброта.

	Разумността, има предвид пътя на живота.

	Силата, има предвид свободата, истината на живота.

	Добротата, има предвид основат а на живота – Любовта.

	212

	Зло и Добро.

	Зло, значи да вземаш без право, а Добро значи да даваш с Любов.

	213

	Помагане.

	Бог има всичкото разположение да ви помага. И вие трябва да имате всичкото разположение да му помагате. Аз желая да ви помагам на всинца ви, но и вие трябва да помагате.

	214

	Трите правила:

	Няма да лъжеш себе си!

	Няма да лъжеш ближния си!

	Няма да лъжеш Господа!

	215

	Проводник на Любовта.

	Има един закон: Когато някой човек обича, тази Любов остава във всички същества по нещо ценно. Любовта не е нещо единично.

	Като любиш, всички хора чувствуват, че някой е станал проводник на Любовта.

	И са радостни и весели!

	216

	Проява на Любовта.

	От Любовта, която човек проявява, се ползуват всички.

	Когато един проявява Любовта, цялото Битие, всички същества се ползуват от нея.

	Когато някой обича Божествено, всички околни възприемат неговата Любов, имат подтик към нещо Божествено, но не знаят

	откъде иде то.

	217

	Любовта.

	Любовта е вода, в която човек плува като риба.

	Като влезете във водите на Любовта, гледайте да не се удавите.

	Като с е качват е п о нейните височини, гледайте да не паднете.

	Като влезете в огъня на Любовта, гледайте да не изгорите.

	Като дойдете до светлината на Любовта, гледайте да не почернеете.

	Като се намерите пред красотата на Любовта, гледайте да не погрознеете.

	218

	Обич.

	Когато те обичат хората, това значи, че ти обичаш Бога.

	А когато ти обичаш хората, това значи, че Бог те обича.

	219

	Живот в Бога.

	Когато Бог дойде да живее във вас, Той се проявява. А когато човек отиде да живее при Бога, той се оправя. А когато вие отидете да живеете при Бога, какво ще правите?

	220

	Светлината.

	Господи на Светлината, на всичката пълнота и Благост, за която моят Учител ми е говорил за Тебе, изяви ми се тъй, както Ти благоволяваш, както на Тебе е угодно. (21 август, 1924 г., сряда.)

	221

	Правдата.

	Блажени са плачущите и жадуващите за Правда, защото те ще се наситят. Защото Правдата е Божествената храна за душата, само тя може да насити човека. Само тя може да му даде живот безконечен. Само тя може да му помогне в неговия растеж към Вечността.

	222

	Прекланям се пред Тебе.

	Прекланям се пред Тебе, от Когото иде Радостта на живота ни.

	Прекланям се пред Тебе, от Когото иде Доброто на душата ни.

	Прекланям се пред Тебе, Който си Добър, Вседобър, в Когото се съединяваме с всичко, що е в Мир и Хармония, в Доброта и Любов.

	223

	Духът на живота.

	Ние виждаме да се е изпълнила чрез Него Божията Воля, на Божието откровение, да се е разцъфнала напълно Собствената Божия Радост. Този, на Когото духът е станал едно с Бога, стои пред хората като най-съвършения цвят.

	224

	Учението на Мъдрия.

	Учението на Мъдрия е извор на живот. В сърцето на Разумния почива Мъдростта.

	Мъдрият в сърце ще се нарече благоразумен.

	Мъдър син весели отца.

	Речи на Мъдростта: „Ти си ми сестра.“ А наречи Разума – сродник. (16.ХІ.1926 г.)

	225

	Помни.

	Помни: В Добродетелта прилежавай!

	В Мъдростта учи се!

	В Любовта работи!

	Уповавай на Господа със сърцето си и Той ще те благослови!

	226

	Проси

	Проси:

	1. Господи, Спасителю наш, озари ни с

	Виделината на Твоето лице.

	2. Развесели ни заради Името си.

	3. Благослови ни заради Милостта си.

	4. Освети ни заради Духа си.

	5. Въздигни ни заради Словото си.

	6. Помогни ни заради обещанието си.

	7. Ръководи ни заради Истината си.

	8. Покажи ни пътя на истината и Живота. Амин

	(Свещеният подпис на Духа – Беинса Дуно.) (6.IX. 1907 г.)

	227

	 

	 

	Забележка на съставителя Вергилий Кръстев: Тези мисли са от различни тефтерчета на Савка, както и от онези, които е преписвала майка ѝ Тереза, от нейните бележки в различните бележки, листове, тефтерчета.

	 

	
Notes

		[←1]
	 „Изгревът“, т. ХІV.



		[←2]
	 Савка завършва филология в Софийския университет. Изучава философия и педагогика и е състудентка с Мария Тодорова. 



		[←3]
	 Това е съпругата на Вергилий Кръстев – Милка Кралева от Бургас, с която те живеят съвсем за кратко заедно.



		[←4]
	 Отбелязаните с курсив думи са дописани допълнително с от Савка. Другият текст е написан на пишуща машина.



		[←5]
	 Вероятно в Атмическия.



		[←6]
	 Повтаря се 227, вероятно е друго число, тъй като тематиката е друга.



		[←7]
	 По стария правопис до 1945 г.



		[←8]
	 Този материал не е от Савка и степента на достоверност не е гарантирана. 



		[←9]
	 Незнайният връх е над езерата при хижа „Мусала“ – в десния дял. 



		[←10]
	 1. Четат се стиха на посочения цитат от Евангелието и се размишлява върху него. 
2. Четат се дадените цитати  – с какви качества умствени и добродетели духовни трябва да се сдобие ученикът, чрез работа върху избраните стихове.



		[←11]
	 Дадена на 21 януари 1943 г. от Учителя на Лиляна Табакова.



		[←12]
	 Дадена на 8 април  1943 г. от Учителя на Лиляна Табакова.



		[←13]
	 Беседата „Малкият стрък“ от 13 юли 1925 г.



		[←14]
	 Дотук е събрано всичко, което е в ХІV т. на Изгрева и в І и ІІ т. на „Свещени думи на Учителя“, издателство „Всемир“, 1994 г. Тъй като номерацията в двете издания не съвпада напълно, тук сме направили нова. За основа е използван Изгревът, ХІV т., като след подробна и обстойна съпоставка са добавени липсващите слова. 



		[←15]
	 Това е пълният материал, познат като „Вечният завет на Духа“, от който са седма, осма, девета и част от десета книга на „Свещени думи на Учителя“, издателство „Всемир“, 1994 г.



		[←16]
	 М.В.У. – Мировият Велик Учител



		[←17]
	 3абележка на Вергилий Кръстев: „ Учителя лично с почерка си е писал думите под N 20, 21, 22, 23, 24, 25, 26.“



		[←18]
	 Забележка на съставителя Вергилий Кръстев: От стенограмата на Савка Керемидчиева, изписана непросредствено след V Свидетелство и разчетена тя гласи дословно:



		[←19]
	 На това място е залепено от Савка на тефтерчето синьото цвете, откъснато от ръката на Учителя на тайния връх на Мусала.



		[←20]
	 * Забележка на съставителя Вергилий Кръстев: Тази мисъл от Учителя е оградена с едно стръкче трева от Мусала, когато Учителят е дал беседата „Малкият стрък" и на всекиго е връчил по едно стръкче трева.



		[←21]
	 Окултно правило на Веригата на Бялото Братство.



		[←22]
	 Забележка на съставителя Вергилий Кръстев: под този стих на Учителя на стенограмата Савка е отбелязала следното:



		[←23]
	 Това е по време на Чирпанското земетресение, което има продължителна сеизмичната активност в района – започва на 29 март и е продължила до началото на юни 1928 г. Земетресенията засягат една седма от територията на България с над 400 хиляди души население. Пострадали са над 240 села. Жертвите са 107 души и 500 са ранените.



		[←24]
	 Забележка на съставителя Вергилий Кръстев: Парахода – бараката, в която живееха трите  стенографки заедно. Савка е родена на 1.V.1900 г. по стар стил + 13 дни = 14 май е новият календарен стил. А на 14.V.1928 г. има рожден ден и навършва 28 години.



		[←25]
	 Цитат от лекция на СК от 15.ХІ. 1925 г. В тефтерчето на Савка е написано 31.І.1929 г.



		[←26]
	 В превод „Мощният, Силният. Аз съм Присъствуващият“.



		[←27]
	 „Голямото благо“ е ХІІ серия на Сила и Живот. НБ (1929). Том III. София, 1936.



		[←28]
	 Първите 5 свидетелства виж под N 27.



		[←29]
	 П. Н. У. – правила на ученика.



		[←30]
	 Иширици (тур.) – таен знак, направен с ръка, очи, мимика.



		[←31]
	 За съжаление тази беседа липсва във всички каталози. 16 януари е неделя и тогава би трябвало да е държана Неделна беседа от 10 ч. и лекция от Специалния клас. 



		[←32]
	 В началото на май 1936 г. е нанесен побой над Учителя. Въпреки травмите, той се качва на Рила и там окончателно се възстановява.



		[←33]
	 Това са думи на песента „Вътрешният глас на Бога“, която Учителя дава като мелодия на Цветана Табакова на 21 януари 1943 г. Има повторение с №1984



		[←34]
	 Това са думи на песента „Една вечна Истина“, която Учителя дава като мелодия на Цветана Табакова на 8 април 1943 г. Има повторение с №1985

